
IV.    I  Højlandene. 

I.  Hertngen  af  Cnmberland.  —  Stirling  undsættes.  —  Højskot- 
ternes Tilbagetog.  —  Lady  Makintosli.  —  The  routs  of  Moy.  — 
Inverness    tages.    —    Cnmberland    fortsætter    Forfølgelsen   til 

Aberdeen. 


Jifter  en  fire  Dages  og  fire  Nætters  uafbrudt  Rejse  var 
Hertugen  af  Cumberland  den  30te  Januar  om  Morgenen 
ankommen  til  Edinburgh.  Med  hans  Overtagelse  af  Kom- 
mandoen over  den  engelske  Hær  begyndte  den  sidste  sergelige 
Periode  for  Oprøret,  som  nu  ustandselig  gik  sin  Ende  i 
Møde. 

Hertugen,  der  næsten  var  af  samme  Alder  som  sin 
fyrstelige  Modstander,  var  en  ægte  Soldaternatur.  Den 
preussiske  Hærs  stramme  Disciplin  var  det  Mønster,  hvor- 
efter han  vilde  tildanne  den  engelske  Hær,  hvis  gamle  Tugt 
siden  Mariboroughs  Tid  efterhaanden  var  svunden  bort  under 
de  lange  Fredsaar.  Hertugen  havde  altsaa  her  «n  vid 
Mark  for  sin  Virksomhed,  han  var  utrættelig  og  udholdende 
i  sine  Bestræbelser,  og  skjønt  hans  Strænghed  vel  under- 
tiden overskred  de  rette  Grænser,    havde  den  engelske  Hær 

dog  ham  at  takke  for  den  udmærkede  Aand ,  den  villige 
Lydighed  og  uovertrufne  Tapperhed,  som  den  ti  Aar  senere 
kunde  lægge  for  Dagen  under  Syvaarskrigen. 

Hertugen  var  ganske  vist  ikke  i  Besiddelse  af  nogen 
fremtrædende  Feltherre-Begavelse;  men  i  hin  Periode,  hvor 
England  var  mærkelig  fattigt  paa  militære  Talenter,  ud- 
mærkede han  sig  dog  fordelagtig  fremfor  de  andre  Generaler, 
og  hvis  Lykken  havde  begunstiget  ham  noget,  vilde  man 
juaaske  have  regnet  ham  til  sin  Tids  mere  betydelige  Felt- 
herrer; men  var  han  end  ikke  et  Geni,  udfoldede  han  dog 
en  utrættelig  Virksomhed  og  Energi,  og  trods  sin  Stræng- 
hed  var  han  afholdt  af  Soldaterne.  Hans  personlige  Mod 
imponerede  dem,  han  søgte  at  være  retfærdig,  sergede  for 
dem  og  delte  alle  Besværligheder  med  dem;  men  det  lader 
sig  heller  ikke  nægte,  at  hans  Dømmekraft  ofte  blev  hæm- 
met af  hans  vilde,  utæmmelige  Lidenskaber. 

De  to  fyrstelige  Modstandere  vare  de  fuldstændigste 
Kontrasten  Karls  vidunderlig  vindende  Personlighed,  hans 
slanke  Ynglingsskikkelse,  hans  lette  Sind,  der  ofte  gjennem- 
trængtes  af  geniale  Lynglimt,  vandt  ham  alle  deres  Hj ærter, 
som  kom  i  Berøring  med  ham;  men  lige  saa  utrættelig  han 
var  i  Lykkens  Stund,  lige  saa  nedslaaet  blev  han  i  Mod- 
gangens Time. 

Hertugen  af  Cumberland  var  derimod  ikke  nogen  Per- 
sonlighed, som  kunde  erhverve  sig  en  begejstret  Kjærlighed, 
men  han  tiltvang  sig  alle  sine  Omgivelsers  Agtelse.  Han 
lagde  tillige  en  moden  Mands  Alvor  og  udholdende  Energi 
for  Dagen;  hans  ydre  Fremtræden  var  raa  og  ubehagelig, 
hans  Legemsydre  var  klodset,  og  han  havde  allerede  tidlig 
Anlæg  til  Korpulence.  Hans  Karakter  var  ikke  elskværdig, 
men  han  var  gjennemgaaende  retskaifen,  og  man  kunde  ube- 
tinget fæste  Lid  til  hans  Ord.  Modgang  kunde  ikke  bringe 
ham  til  at  vakle  i  sine  Planer,  lige  saa  lidt  som  Medgang 
kunde  forlede  ham  til  at  nære  Illusioner.  Han  havde  en 
høj  Mening  om  Ære  og  Pligt,  og  Desertioner  og  Mytterier 

vare  ham  derfor  de  mest  forhadte  Forbrydelser ;  han  ansaa 
sin  Faders  Herredømme  over  for  hans  Undersaatter  for  lige 
saa  uindskrænket  og  uomstødeligt  som  sit  eget  Herredømme 
over  Hæren,  og  det  var  ham  derfor  en  Skjændsel  blot  at 
tænke  sig  Muligheden  af  en  Underhandling  med  Oprø- 
rerne; efter  hans  Opfattelse  var  det  endogsaa  en  Statsfor- 
brydelse  at  holde  sit  givne  Løfte  til  Rebellerne,  og  end  ikke 
et  Æresord  til  dem  holdt  han  for  bindende.  Til  alt  dette 
kom  endnu  Motiver  af  politisk,  militær  og  personlig  Natur, 
som  særlig  skærpede  Hertugens  Had  til  Højskotterne. 

Han  repræsenterede  hele  det  frie  protestantiske  Eng- 
land over  for  de  katholske  Stuarters  Tyranni,  og  han  nærede 
Landets  og  særlig  sin  Families  hele  Had  mod  den  Personlig- 
hed, som  vovede  at  gjøre  sin  Fødsels  Legitimitet  gjældende 
over  for  en  Parlaments-Beslutnings  Lovmæssighed;  men 
dette  Had  var  derhos  stærkt  blandet  med  den  Foragt,  som 
en  General  maa  fole,  der  ser  sig  og  sin  gjennem  Aaringer 
uddannede  Hær  stillet  over  for  en  Flok  æreløse  og  tøjlesløse 
Bjærgboere;  men  nu  havde  disse  halvvilde  ikke  blot  sta- 
dig slaaet  de  britiske  Hære,  de  vare  stadig  undslupne  hans 
egen  Forfølgelse ,  hans  Foragt  gav  derfor  lidt  efter  lidt 
Plads  for  den  heftigste  Vrede  og  Hævntørst,  og  denne 
Vrede  samlede  sig  navnlig  om  den  ulykkelige  Prætendent, 
hvis  hele  Personlighed  og  franske  Manerer  vare  hans  tyske 
plumpe  Natur  dobbelt  ubehagelige  ,  og  som  gjentagne 
Gange  havde  vovet  at  vinde  Lavrbær  i  rigt  Maal,  skjønt 
han  slet  ikke  var  nogen  skoleret  General. 

Oprørerne  havde  saaledes  vanskelig  kunnet  finde  nogen 
mere  forbitret  Modstander,  og  det  lader  sig  ikke  nægte,  at 
den  ubarmhjærtige  Maade,  hvorpaa  Hertugen  optraadte,  i 
den  nyere  Tid  næppe  kan  opvise  andre  Sidestykker  end  en- 
kelte orientalske  Despoters  eller  de  franske  Voldsmænds  Ad- 
færd under  den  vildeste  Revolutionstid.  Han  nøjedes  ikke 
med  at  lade  de  Oprørere ,  som  faldt  i  hans  Hænder ,  fole 
Lovens  hele  Strænghed;    men  Cumberlands  Soldater   rasede 

med  skaanselløs  Grusomhed  ogsaa  mod  Oprørernes  ul3^kkelige 
Kvinder,  Familier  og  Ejendomme,  uden  at  han  lagde  dem 
nogen  Hindring  i  Vejen;  hvad  Hertugen  kaldte  Retfærdig- 
hed, ansaa  allerede  hans  samtidige  for  Ytringer  af  et  blod- 
tørstigt Had,  han  følte  aldrig  en  Rørelse  af  Medlidenhed 
eller  Forbarmelse,  og  det  lader  sig  ikke  nægte,  at  han  gjorde 
sit  for  at  fori;jene  det  Tilnavn  »Slagteren« ,  som  han  fik  af 
Datidens  Skotter. 

Efter  sin  Ankomst  til  Edinburgh  undte  Hertugen  sig 
næppe  et  Par  Timers  Ro;  derpaa  lod  han  Generalerne 
Hawley  og  Husk  kalde  til  en  Raadslagning ,  hvor  man 
skulde  aftale  de  nærmere  Operationer.  Til  Trods  for  sit 
Nederlag  havde  Hawley  bevaret  hans  Agtelse  og  Tillid;  nu 
skulde  han  befale  Hertugens  ene  Fløj.  medens  Jarlen  af 
Albermale  fik  Kommandoen  over  den  anden.  Man  besluttede 
at  bryde  op  den  næste  Dag  for  at  undsætte  Stirling. 

Samme  Eftermiddag  blev  der  givet  en  højtidelig  Au- 
dience  i  de  samme  af  Paladsets  Sale,  hvor  Karl  den  fore- 
gaaende  Oktober  havde  fejret  sine  lystige  Fester.  Alle 
loyale  Indbyggere  trængte  sig  frem  for  at  hylde  Kongens 
Søn;  Mændene  bleve  stedede  til  Haandkys,  medens  de  faa 
Whigdamer  af  nogen  Rang,  der  havde  indfundet  sig,  nøde 
den  Ære  at  blive  omfavnede  og  kyssede  af  Hertugen,  som 
gjentagne  Gange  udtalte  sin  Tilfredshed  med  deres  Loyalitet 
og  Iver. 

Tidlig  den  31te  Januar  brød  den  engelske  Hær  op, 
Hertugen  havde  kun  dvælet  tredive  Timer  i  den  skotske 
Hovedstad.  Soldaterne  vare  kamplystne  og  fulde  af  Tillid 
til  deres  kongelige  Fører,  som  yderligere  havde  vundet 
deres  Hengivenhed  ved  at  kassere  Hawleys  grusomme 
Domme,  saa  vidt  de  endnu  vare  ufuldbyrdede.  Denne  Nat 
tilbragte  man  i  Linlithgow,  den  næste  Morgen  gik  man 
videre,  Hertugen  i  Spidsen  for  sine  Tropper.  Da  han  naaede 
Falkirk,  spurgte  han  om  det  Hus,  hvor  »hans  Fætter«  havde 
været  indkvarteret   efter  Slaget,    og  med    en  let  Spot   over 

haus  formeutlig  blødagtige  franske  Sæder  tilfojede  han: 
»Jeg  er  vis  paa,  at  han  har  udfundet  det  bedst  indrettede 
og  bedst  forsynede  Hus  i  hele  Staden;«  om  Natten  sov  han 
i  den  samme  Seng,  hvor  Karl  havde  fundet  Hvile  Natten 
mellem  den  17de  og  18de  Januar. 

Den  2den  Februar  gik  Toget  atter  fremad,  og  paa 
denne  Dag  haabede  man,  at  Felttogets  Skæbne  vilde  blive 
afgjort.  Hertugen  gjorde  med  Bestemhed  Regning  paa  at 
træffe  den  højskotske  Hær  i  Slagorden  eller  i  Lejren  ved 
Bannockburn;  men  man  marcherede  videre  og  videre  uden 
at  se  noget  til  Fjenden,  man  kom  i  Nærheden  af  Stirling, 
og  nu  var  ingen  Tvivl  mere  mulig.  St.  Ninianskirkens 
rygende  Ruiner,  det  fornaglede  Skyts  og  Soldater  fra  det 
nu  befriede  Stirling- Slot,  alt  forkyndte,  at  Højlænderne 
allerede  vare  afmarcherede  Dagen  forud.  Hertugen  var 
rasende,  den  foragtede  Modstander  var  igjen  undsluppen 
ham,  og  til  Trods  for  de  slette  Veje  og  den  barske  Aarstid 
maatte  man  beslutte  sig  til  at  følge  Fjenden  saa  hurtig 
som  mulig,  skjønt  der  kun  var  ringe  Udsigt  til  at  indhente 
ham,  thi  den  samme  Dag  var  Høj  skotternes  Hær  allerede 
naaet  frem  til  Crieff,  hvor  de  to  Hovedveje,  den  ene  til 
Bjærgene,  den  anden  langs  Kysten  til  Inverness,  skilles. 

Under  Højskotternes  Tilbagetog  slappedes  fuldstændig 
Disciplinen,  der  aldrig  havde  været  meget  stræng.  Karl 
var  aldeles  nedslaaet  over  den  skæbnesvangre  Vending,  som 
hans  Anliggender  havde  taget ;  hensunken  i  sine  egne  mørke 
Tanker  og  ligegyldig  for  alt,  hvad  der  foregik  omkring 
ham,  red  han  mellem  Clanerne;  han  gav  aldeles  efter  for 
sin  Fortvivlelse  og  var  ikke  i  Besiddelse  af  saa  megen 
Energi,  at  han  uden  at  agte  sin  egen  Ulykke  kunde  drage 
Omsorg  for  de  ulykkelige ,  som  vare  fulgte  hans  Fane. 
Saaledes  kom  hans  Marche  snarere  til  at  ligne  en  Flugt 
end  et  Tilbagetog;  hans  Bagage  og  Pakheste  bleve  stikkende 
i  de  bundløse  Veje,    Marodører  og  Ransmænd  fjærnede   sig 

fra  Kolonnerne,  og  den  største  Forvirring  var  indtraadt,  da 
man  naaede  Crieff. 

Under  saadanne  Omstændigheder  var  det  dobbelt  be- 
tænkeligt at  vove  sig  ind  i  de  vanskelige  Bjærgsnævringer 
med  hele  Hæren.  Man  besluttede  at  dele  sig,  Murray  skulde 
med  den  største  Del  marchere  langs  Kysten,  hvorimod  Prin- 
sen med  en  mindre  Deling,  der  bestod  af  Clanerne  fra  de 
nordlige  Højlande ,  rykkede  frem  mod  Inverness  ad  den 
direkte  Vej  gjennem  Bjærgene.  Ad  den  samme  Vej,  som 
Greneral  Cope  engang  slog  ind  paa  til  egen  Fordærvelse,  *) 
naaede  Prinsen  efter  faa  Dages  Forløb  frem  til  Slottet 
Moy;  men  her  erfarede  han,  at  Inverness,  som  ikke  ligger 
mere  end  godt  to  danske  Mil  fra  Slottet,  ingenlunde  var  i 
nogen  forsvarsløs  Tilstand,  men  at  Lord  Loudon  tvært 
imod  til  Byens  Forsvar  havde  samlet  en  Hær  paa  to  Tu- 
sende  Mand,  der  dels  bestod  af  hans  eget  Kegiment,  dels 
af  de  Regeringen  hengivne  Glaner  Grant,  Monroes,  Macdo- 
nald fra  Skye  og  Macleod;  den  med  Palissader  forsynede 
Vold,  man  i  al  Hast  havde  opkastet  omkring  Staden,  skulde 
vel  næppe  afgive  noget  stærkt  Værn;  men  det  syntes  dog 
under  alle  Omstændigheder  sikrest  at  oppebie  Murrays  og 
hans  Kolonnes  Ankomst,  før  man  gik  over  til  Angreb. 

I  nogle  Dage  nød  Karl  nu  i  Ro  og  Fred  den  glim- 
rende Gjæstfrihed,  som  han  fandt  hos  Lorden  af  Makintoshs 
Gemalinde,  der  hørte  til  hans  skjønneste,  mest  elskværdige 
og  enthusiastiske  Tilhængersker.  Hendes  Mand  havde  man 
tidligere  anset  for  en  hemmelig  Tilhænger  af  Stuarterne ; 
men  ved  Oprørets  Udbrud  havde  han  modtaget  en  Officers- 
post  i  Lord  Loudons  Hær,  medens  hans  Hustru  ikke  lagde 
noget  Dølgsmaal  paa  sine  Sympathier  for  den  unge  Prins, 
ja  endog  væbnede  tre  Hundrede  Mand  af  sin  Husbonds  Glan 
for  hans  Sag,  og  ikke  tilfreds  med  at  give  dem  den  tapre 
Mac-Gillivray    fra  Drumnaglass    til  Fører  viste  hun  sig  ofte 


*)  Om  Sir  John  CopesMarche,  se  foregaaende  Bind,  S.  155--60. 

selv  til  Hest  i  Spidsen  for  Clanen,  iført  en  malerisk,  rigt 
broderet  Ridedragt  med  Tartan,  skotsk  Hue  og  Pistoler  i 
Hylstret. 

Lord  London  fik  snart  Nys  om  Prinsens  Ophold  i 
Moy  og  om  det  ringe  Antal  Høj  skotter,  der  vare  samlede 
omkring  ham.  Der  syntes  her  at  byde  sig  en  gunstig  Lej- 
lighed til  at  fange  Karl  Edvard  og  saaledes  med  ét  Slag 
gjøre  Ende  paa  Krigen.  Femten  Hundrede  Mand  fik  den 
16de  Februar  Befaling  til  ved  Mørkets  Frembrud  at  rykke 
ud  for  at  overfalde  Slottet,  og  da  Inverness's  Beboere  næ- 
sten alle  uden  Undtagelse  vare  Prinsen  hengivne,  udstillede 
man  om  Eftermiddagen  Kl.  3  Skildvagter,  som  ikke  maatte 
lade  nogen  passere. 

I  Dæmringen  sade  mange  Officerer  i  Mrs.  Baillys 
Gjæstgiversted  og  talte  om  det  Togt,  til  hvilket  man  snart 
skulde  bryde  op.  Af  Herrernes  ivrige  Pagter  og  Minespil 
sluttede  Værtindens  fjortenaarige  Datter,  at  der  var  noget 
særligt  i  Gjærde;  hun  lyttede  nøjere  efter,  de  faa  Ord,  hun 
opsnappede,  forraadte  den  Fare,  hvori  hendes  tilbedte  Prins 
svævede,  og  hun  besluttede  øjeblikkelig  at  forsøge  paa 
hans  Redning.  Ubemærket  sneg  hun  sig  ud  af  Værel- 
set, nøje  bekjendt  med  Omgivelserne  lykkedes  det  hende 
at  snige  sig  gjennem  Skildvagternes  Kjæde,  hvorpaa  hun 
trak  Sko  og  Strømper  af,  der  hindrede  hende  i  Gangen, 
og  i  den  iskolde  Februarnat  ilede  afsted  til  Moy.  Angesten 
gav  hende  Vinger  og  opretholdt  hendes  svage  Legeme;  hun 
fik  lykkelig  et  Forspring  for  Soldaterne,  der  imidlertid  ogsaa 
vare  rykkede  ud,  og  aandeløs  naaede  Pigen  Slottet  om  Afte- 
nen Kl.  10.  Baade  Prinsen  og  hans  Værtinde  havde  allerede 
begivet  sig  til  Sengs;  men  man  vækkede  dem  hurtig,  og 
da  Fjenderne  kunde  ventes  hvert  Øjeblik,  var  en  skyndsomst 
Flugt  det  eneste  Middel  til  Redning;  som  han  kom  ud  af 
Sengen,  i  Slobrok  og  Tofler,  maatte  Prinsen  ile  ud  af 
Slottet  og  gjemme  sig  i  en  nærliggende  Klippekløft  i 
Bjærgene. 

Imidlertid  havde  Lady  Makintosh  sendt  fem,  sex  af 
sine  Clansmænd  under  Anførsel  af  Grovsmedden  paa  et 
Spejdertog  frem  i  Dalen  mod  Inverness.  Henved  KL  11 
indtraf  virkelig  den  ventede  engelske  Kolonne  under  Lord 
Loudons  egen  Anførsel;  rask  lagde  Smedden  sine  faa  Led- 
sagere i  Skjul  paa  begge  Sider  af  Vejen,  medens  Soldaterne 
uden  at  ane  ondt  marcherede  videre  frem;  men  da  de  vare 
komne  inden  for  Skudvidde,  oplyste  pludselig  et  Skud  fra 
Smeddens  egen  Flint  den  mørke  Kløft,  og  Knaldet,  der  gav 
Gjenlyd  vidt  og  bredt,  blandede  sig  med  et  Dødsskrig  fra 
Macleodsclanens  Piber,  der  gik  i  Spidsen  for  Toget.  Paa 
det  første  Skud  fulgte  et  andet  fra  højre,  og  derpaa  et 
tredje  fra  venstre  Side,  man  hørte  en  vældig  Stemme  raabe: 
»Her  komme  de  Skurke,  som  ville  fange  vor  Prins,  skaan 
dem  ikke,«  og  rundt  omkring  lød  Caraeronernes,  Keppocher- 
nes  og  andre  jakobittiske  Claners  velkj  endte  Krigsskrig. 
Der  kunde  ikke  være  nogen  Tvivl  om,  at  man  var  faldet  i 
et  Baghold,  de  forreste  Soldater  gjorde  i  en  panisk  Skræk 
omkring,  den  fortsatte  Ild  fra  den  usynlige  Fjende  forøgede 
Forvirringen,  de,  som  ikke  kunde  undkomme,  bleve  skaan- 
selløst  kastede  over  Ende  og  ubarmhjærtig  traadte  under 
Fødder,  og  inden  faa  Øjeblikke  var  hele  Kolonnen  forvand- 
let til  en  Flok  forpustede  og  sansesløse  Flygtninge;  saa 
frygtelig  og  ubeskrivelig  var  Rædselen,  at  man  ikke  kunde 
faa  Hold  paa  Tropperne  før  ved  selve  Inverness,  og  de, 
som  deltoge  i  denne  natlige  Expedition ,  forsikrede  til  deres 
Livs  Ende,  at  de  aldrig  havde  været  i  en  ynkeligere  Sinds- 
stemning end  under  »Rendet  fra  Moy.« 

Efter  at  Smedden  og  hans  faa  Kammerater  saaledes 
lykkelig  og  vel  havde  afvendt  den  truende  Fare,  vendte 
Prinsen  tilbage  til  Slottet ;  han  besluttede  at  drage  Fordel 
af  den  Rædsel,  som  saaledes  var  fremkaldt  i  den  fjendtlige 
Lejr,  samlede  den  næste  Morgen  sine  adspredte  Skarer  og 
drog  ned  mod  Inverness.  Lord  Loudon  havde  imid- 
lertid  allerede   rømmet  Staden   og   bragt  sin  hele  Styrke  i 

Sikkerhed  hinsides  Firth  of  Murray,  og  ogsaa  Overpræsident 
Forbes  maatte  nu  forlade  sit  Slot  Cullodenhouse  og  lade 
sig  ro  over  til  Rosschire. 

I  det  gamle,  forfaldne  Slot,  der  paa  en  Klippetop  rager 
op  over  Staden,  havde  Loudon  efterladt  en  lille  Besætning, 
og  da  Højlænderne  droge  ind  i  Inverness,  gav  den  sig  forst 
Mine  af  at  ville  forsvare  sig;  men  den  gamle  Pentagon 
med  sine  fem  sammenstyrtede  Bastioner  fra  Cromwells  Tid 
egnede  sig  ikke  synderlig  til  Forsvar,  og  da  man  forst  for 
Alvor  begyndte  at  tage  fat  paa  Belejringsarbejdet,  overgav 
Kommandanten  sig  uden  Betingelser  allerede  den  20de 
Februar,  og  Værket  blev  sprængt  i  Luften;  her  bar  man 
sig  atter  saa  klodset  ad,  at  man  ogsaa  sprængte  en  fransk 
Sergent  TE  pine  i  Luften.  Dagen  forud  var  ogsaa  Sir 
George  Murrays  Kolonne  efter  en  besværlig  Marche  ad  sne- 
dækkede Veje  naaet  frem  til  Inverness;  i  de  smaa  Havne- 
pladser Forres  og  Nairn  var  der  nylig  indtruffet  et  fransk 
og  et  spansk  Skib  med  betydelige  Forraad  af  Penge,  Vaaben 
og  Ammunition  samt  nogle  Delinger  af  det  franske  Rytter- 
regiment Fitz-James  —  i'igtig  nok  uden  Heste.  Under 
stor  Jubel  blev  den  hele  Ladning  eskorteret  til  Staden. 

Med  Inverness's  Besættelse,  som  snart  derpaa  blev  fulgt 
af  det  lille  Fort  Augustus's  Fald,  indtraadte  nu  en  næsten 
otte  Ugers  Pavse  i  Krigsforetagenderne ,  en  Hviletid,  der 
kun  blev  afbrudt  ved  enkelte  smaa  Expeditioner.  Prinsen 
boede  under  denne  Tid  hos  Lady  Drummuir,  der  var  en 
Moder  til  hans  Værtinde  i  Moy;  det  synes  at  have  været 
det  mest  elegante  Hus  i  hele  Staden,  det  omtales  i  det 
mindste  som  det  eneste ,  der  havde  et  Værelse  uden 
Sengested. 

Ogsaa  Hertugen  af  Cumberland  var  efter  faa  Dages 
Ophold  i  Stirling  brudt  op  fra  denne  By  og  havde  fortsat 
Forfølgelsen  til  Perth;  det  var  aabenbart  en  Umulighed 
under  den  barske  Vintertid  at  trænge  frem  gjennem  Høj- 
landenes   Snævringer;    men     den    ubarmhjærtige    Karakter, 

som  Krigsførelsen  nu  antog,  traadte  allerede  her  for  Da- 
gen; saaledes  blev  der  udsendt  Detachementer  for  at  gribe 
Hertugen  af  Perths  Moder  og  Yiscount  Strathallans  Hustru, 
de  ulykkelige  Damer  ble  ve  slæbte  til  Edinburgh  og  maatte 
vansmægte  et  helt  Aar  i  et  usundt  Fængsel.  Hertugen 
fortsatte  derpaa  sin  Fremmarche  videre  ad  samme  Vej,  Lord 
Murray  havde  fulgt,  og  lagde  med  Ærgrelse  Mærke  til, 
hvorledes  den  ringe  Sympathi  for  det  regerende  Kongehus 
efterhaanden  aldeles  svandt  bort.  I  Forfar  hvervede  man 
Kekruter  til  Prætendenten  næsten  lige  for  hans  egne  Øjne, 
i  Glammis  Castle,  Jarlen  af  Strathmores  Hovedsæde,  skar 
man  om  Natten  Sadelgjorden  itu  paa  hans  og  hele  hans 
Følges  Heste  for  at  sinke  hans  Fremmarche,  og  strax  efter  at 
han  var  taget  bort,  lod  Værten  hans  Seng  tilintetgjøre  »for  ikke 
at  beholde  noget  Minde  om  dette  Besøg«;  i  Brechin  var 
Gaden  spærret  af  en  mørk  og  forbitret  Menneskemasse, 
gjennem  hvilken  Tropperne  kun  med  Møje  kunde  bane  sig  Vej ; 
en  overordentlig  smuk  Pige  fængslede  Cumberlands  Op- 
mærksomhed, han  tog  sin  Hat  af  og  hilste,  dog  hun  be- 
svarede hans  Hilsen  med  en  Gebærde,  som  ikke  lader  sig 
beskrive,  men  ikke  lod  nogen  Tvivl  opstaa  om  hendes  Hjær- 
tens  Mening.  Den  25de  Februar  naaede  Hertugen  Aber- 
deen, hvor  han  opslog  sit  Hovedkvarter  for  de  følgende 
Uger,  Forfølgelsen  havde  her  foreløbig  en  Ende,  og  Trop- 
perne ble  ve  lagte  i  vidtstrakte  Vinterkvarterer  over  hele 
Omegnen. 


n.  Mordnatten  i  Atholl.  —  Blair-Atholls  Belejring.  —  Engelske 
Officerers  Opfattelse  af  et  Æresord.  —  Højlændernes  fortvivlede 
Stilling.  —  Den  engelske  Hær  sætter  over  Spey.  —  Et  mislykket 

Overfald. 

Hertugen  af  Cumberland  holdt  sig  ingenlunde  uvirk- 
som under  den  ham  af  Aarstiden  paatvungne  Vaabenhvile; 
han  udsendte  saaledes   f.  Ex.    en  Deling  Tropper   til  Grev- 

skabet  Atholl,  som  er  et  af  de  vildeste  Landskaber  i  Høj- 
landene og  opfyldes  af  Grampiansbjærgenes  talrige  Side- 
kjæder.  De  jakobittiske  J3aroners  gamle  massive  Slotte 
bleve  indrettede  til  Forsvar  og  forsynede  med  smaa  Garni- 
soner, der  skulde  holde  den  Qendtlig  sindede  Befolkning  i 
Ave.  Der  fandtes  omtrent  tredive  saadanne  Tvangborge,  og 
de  engelske  Soldater  overlode  sig  her  ustraffede  til  de  største 
Udskejelser;  de  ulykkelige,  som  tjente  i  Prinsens  Hær,  fik 
deres  Hjorder  ranede,  deres  Hustruer  og  Døtre  skjændede, 
deres  Hytter  nedbrændte;  Efterretningen  om  disse  Afskye- 
ligheder, som  bleve  udøvede  inden  for  hans  Families  gamle 
Besiddelser,  fremkaldte  et  Hævntog  fra  Sir  George  Murrays 
Side.  Hurtig  samlede  han  Mændene  fra  Atholl,  omtrent 
700  i  Tallet,  ved  Ruinerne  af  Fort  Augustus;  uden  at  Eng- 
lænderne havde  nogen  Anelse  om  et  Angreb,  trængte  han 
derpaa  over  Corry-Arracks  Bjærgmasse  og  naaede  den  l6de 
Marts  ved  Mørkets  Frembrud  til  Dalhwinnie ;  *)  man  var 
nu  i  det  af  Fjenden  besatte  Omraade,  og  den  yderste  For- 
sigtighed var  nødvendig;  thi  et  aabent  Angreb  vilde  paa 
Grund  af  den  fjendtlige  Overmagt  næppe  blive  kronet  med 
Held. 

Sir  Georg  besluttede  at  overfalde  samtlige  fjendtlige 
Delinger  paa  én  Gang  og  endnu  selv  samme  Nat;  han  delte 
Clanerne  i  en  Mængde  mindre  Skarer,  og  hver  Afdeling  fik 
sin  Hjemstavn  anvist  til  den  blodige  Gj eng- j ældeise;  selv  blev 
han  med  en  lille  Hob  tilbage  ved  Bruar-Bro,  hvor  alle 
skulde  samles  ved  Daggry.  Maanens  blege  Lys  lyste  for 
de  mørke  Skarer  Højlændiuge,  som  ad  velbekjendte  Stier 
stege  ned  over  sneklædte  Fjældskrænter;  Synet  af  deres 
nedbrændte  Hytter  opflammede  deres  Raseri,  men  afpressede 
dem  intet  uforsigtigt  Raab ;  sagte  snege  de  sig  videre,  samt- 
lige Poster  bleve  overrumplede,  og  saa  fuldstændig  bleve  de 
grumme  Fjender  overraskede,  at  tre  Hundrede  bleve  myrdede 


*)  Om  disse  Lokaliteter  er  alt  talt  ved  Sir  John  Copes  Marche. 

i  deres  Senge.  Fer  Daggry  vare  samtlige  Slotte  paa  Blair- 
Atholl  nær  i  Højlændingernes  Hænder. 

Kommandanten  paa  denne  Post,  Sir  Andrew  Agnew, 
var  en  Soldat  af  den  gamle  Skole,  stræng  i  Disciplinen, 
stiv  og  formel  i  sine  Manerer  og  derfor  lidt  komisk  i  sin 
ydre  Fremtræden;  men  hans  Tapperhed  var  hævet  over  al 
Tvivl,  og  hans  Daadskraft  og  Aarvaagenhed  var  utrættelig; 
paa  en  eller  anden  Maade  fik  han  Nys  om,  at  en  højskotsk 
Deling  var  under  Fremrykning  fra  Dalhwinnie,  og  rykkede 
derfor  ved  Daggry  med  nogle  Hundrede  Mand  ud  paa  en 
Rekognoscering  mod  Bruar-Bro,  som  laa  omtrent  en  halv 
Mil  fra  Slottet. 

Dagen  begyndte  lige  at  gry,  da  Sir  Georg  Murray  saae 
den  overlegne  Styrke  rykke  frem ;  de  udsendte  Delinger  vare 
endnu  ikke  vendte  tilbage ;  veg  han  nu,  var  Tilbagetoget  af- 
skaaret  for  dem;  Broen  maatte  derfor  under  alle  Omstæn- 
digheder holdes.  De  fem  og  tyve  Mand,  han  havde  hos 
sig,  bleve  fordelte  bag  et  Stengærde,  heldigvis  havde  han 
beholdt  alle  Piberne  hos  sig,  og  da  den  fjendtlige  Kolonne 
nærmede  sig,  gave  Sækkepibernes  skingrende  Toner  Gjenlyd 
vidt  og  bredt;  i  Morgentaagen  kunde  Englænderne  derhos 
af  og  til  se  en  vild  Højlænder  dukke  frem  bag  Klippe- 
blokkene og  svinge  sit  mægtige  Sværd;  de  studsede  og 
ventede  allerede  i  det  næste  Øjeblik  at  se  de  frygtelige 
Glaner  styrte  frem  under  vilde  Kampraab,  man  kunde  ikke 
mere  haabe  paa  et  heldigt  Udfald  —  men  maaske  kunde 
der  endnu  være  Tid  til  et  Tilbagetog;  dette  blev  da  ufor- 
tøvet tiltraadt,  og  man  skattede  sig  lykkelig  over,  at  Fjen- 
den ikke  forfulgte;  undervejs  fik  Sir  Andrew  ogsaa  Melding 
om  Nattens  Begivenheder  og  maatte  beftygte,  at  Høj  skot- 
terne under  hans  Fraværelse  havde  overfaldet  Slottet  Blair, 
og  da  var  alt  tabt.  Man  paaskyndede  derfor  Marchen  og 
var  glad  over  igjen  at  gjense  den  gamle  graa  Fæstning, 
fra  hvis  Tinder  Resten  af  Garnisonen  hilste  dem  med 
Jubelraab. 

Imidlertid  havde  Højlændernes  spredte  Skarer  samlet 
sig  paa  det  anviste  Punkt,  og  med  den  samlede  Styrke 
rykkede  Murray  nu  frem  mod  sit  Stamslot  Blair-Athol,  som 
endnu  samme  Dag  blev  indesluttet  fra  alle  Kanter.  Oprø- 
rerne havde  ingen  Skyts,  man  maatte  afvente  Hungerens 
Virkninger,  og  den  paafølgende  fjorten  Dages  Blokade  frem- 
byder derfor  ingen  Begivenheder  af  militær  Interesse;  kun 
Sir  Andrew  Agnews  bekj endte  komiske  Personlighed  gav 
begge  Partier  Stof  til  Underholdning.  De  unge  engelske 
Officerer  udstoppede  saaledes  engang  en  af  hans  gamle  røde 
Uniformer  med  Straa  og  opstillede  Dukken  med  Hat  og 
Kikkert  ved  et  Taarnvindue.  Mændene  fra  AthoU  og  Bade- 
noch  fik  aldrig  saa  snart  Øje  paa  den  fjendtlige  Anfører,  som 
syntes  at  ville  udspejde  deres  Stilling,  før  de  aabnede  en 
velrettet  Ild  mod  ham;  hele  Timer  igjennem  fortsattes  denne 
Ild  uden  synligt  Held,  for  Kommandanten  selv  opdagede 
den  Spøg,  man  havde  tilladt  sig  med  hans  Personlighed, 
og  sendte  de  unge  Misgjerningsmænd  i  Arrest. 

Heller  ikke  Sir  George  kunde  nægte  sig.  den  Fornøjelse 
at  ægge  den  koleriske  gamle  Herres  Vrede  til  det  yderste. 
Paa  et  simpelt  Blad  Papir  sendte  han  ham  en  Opfordring 
til  at  overgive  Slottet,  men  selvfølgelig  vilde  ingen  Hej- 
lænding  paatage  sig  at  overbringe  denne  Opfordring,  indtil 
et  smukt  Pigebarn,  som  tjente  i  Mr.  Glashams  Værtshus  i 
Landsbyen  Blair  og  var  velbekjendt  med  de  unge  engelske 
Officerer,  erklærede  sig  beredt  hertil.  Frygtløs  svingede 
hun  Papiret  over  Hovedet  og  gik  frem  mod  Porten;  man 
lukkede  hende  ind,  og  ganske  alvorlig  gjentog  hun  nu  for 
sine  gamle  Venner  Opfordringen  med  det  Tilføjende,  at 
Højlændingerne  vare  et  Par  Tusend  Mand  og  inden  faa 
Dages  Forløb  vilde  lægge  Slottet  i  Aske.  Budskabet  og 
endnu  mere  den  smukke  Budbringerske  voldte  de  unge  en- 
gelske Officerer  en  stor  Fornøjelse,  de  svarede  Molly,  at 
hun  kun  skulde  sige  de  Herrer,  som  havde  udsendt  hende, 
at  de  forhaabentlig  inden  kort  Tid  igjen  vilde  kunne  besøge 

Glashams  Værtshus,  og  da  vilde  Kebelskarerne  for  længst 
være  fordrevne;  men  Pigen  vilde  ikke  give  sig  tilfreds  her- 
med og  stod  fast  paa,  at  hendes  Ærende  skulde  meddeles 
selve  Kommandanten.  En  ung,  lidt  beruset  Løjtenant  paa- 
tog  sig  endelig  dette  Vovestykke;  men  næppe  havde  Sir 
Andrew  læst  et  Par  Ord,  før  han  blev  purpurrød  af  Vrede 
og  brast  ud  i  en  Strøm  af  Skjældsord  mod  Murray  og  alle 
Oprørere;  derpaa  kastede  han  Officeren  paa  Døren  med 
den  Besked,  at  han  skulde  skaffe  Papiret  tilbage  til  det 
Sted,  hvorfra  det  var  kommet,  med  det  Tillæg,  at  han  ufor- 
tøvet vilde  lade  ethvert  Bud,  Mand  eller  Kvinde,  som  igjen 
bragte  ham  et  saadant  Papir,  skyde  paa  Stedet.  Molly  var 
glad  over,  at  man  uhindret  lod. hende  komme  tilbage,  og 
paa  Kirkegaarden  ved  Blair  fandt  hun  Lord  Murray  og 
andre  høj  skotske  Høvdinger,  der  toge  sig  en  skraldende  Lat- 
ter ved  hendes  Melding. 

Til  Trods  for  Kommandantens  Haardnakkethed  vilde 
Slottet  dog  næppe  have  kunnet  gjøre  en  længere  Modstand ; 
thi  der  begyndte  allerede  at  blive  følelig  Mangel  paa  Lev- 
nedsmidler; men  nu  nærmede  en  stærk  Deling  hessiske 
Lejetropper  sig  til  Slottets  Undsætning,  og  den  3 1  te  Marts 
saae  Sir  Murray  sig  nødt  til  at  drage  bort  med  uforrettet  Sag. 

De  4 — 600  engelske  Officerer,  som  vare  tagne  til  Fange 
af  Højskotterne,  beg3mdte  nu  at  være  dem  til  stort  Besvær; 
thi  det  var  umuligt  at  holde  dem  under  sikker  Bevogtning, 
da  man  ikke  var  i  Besiddelse  af  noget  fast  Punkt.  En  vis 
Peter  Smith  havde  rigtig  nok  fremsat  det  sarkastiske  For- 
slag, at  man  skulde  hugge  den  højre  Tommelfinger  af  dem; 
men  dette  Forslag  vilde  man  dog  ikke  ret  gaa  ind  paa,  og 
man  havde  ladet  sig  neje  med  Officerernes  Æresord  om 
ikke  at  kæmpe  mod  Prætendenten  i  de  første  atten  Maane- 
der.  Ingen  havde  nogen  Sinde  tidligere  næret  Tvivl  om 
denne  Forpligtelses  Gyldighed;  men  Hertugen  af  Cumber- 
land  var  af  en  anden  Anskuelse.  Kebeller  kunde  efter  hans 
Mening  aldeles  ikke  gjøre  Fordring  paa  Tro  og  Love,  enhver, 

der  holdt  sig  bunden  over  for  dem  ved  et  aftvunget  Løfte,  var 
en  Forræder,  og  han  befalede  nu  ved  en  Proklamation  de 
fangne  Officerer  ufortøvet  at  melde  sig  ved  deres  Regimen- 
ter, hvis  de  ikke  vilde  stryges  af  Armeens  Rækker.  Denne 
Kongesønnens  ejendommelige  Opfattelse  af  Ærens  Love  blev 
en  afgjørende  Norm  for  Hovedmassen  af  Officererne,  som  i 
Overgeneralens  Dispensation  fandt  en  Beroligelse  for  deres 
Samvittighed  og  ved  en  virksom  Deltagelse  i  Rebellernes 
Tilintetgjørelse  søgte  at  udsone  deres  Skjændsel;  efter  John- 
stones  Angivelse  skulle  kun  fire  engelske  Officerer  have  vægret 
sig  ved  at  lystre  Hertugens  Befaling. 

Karl  Edvard  tog  under  sit  hele  Ophold  i  Inverness 
ikke  nogen  Del  i  de  forefaldne  Krigstildragelser;  han  var 
kjed  af  den  Tvang,  som  de  trodsige  Høvdinger  udøvede  over 
ham,  og  han  var  træt  af  alene  med  Clanerne  at  skulle 
kæmpe  den  haabløse  Kamp  mod  den  mægtige  britiske 
Overmagt.  Fuld  af  indædt  Vrede  trak  han  sig  næsten  helt 
tilbage  fra  de  højlandske  Høvdinger,  og  navnlig  var  han 
forbitret  over,  at  Murray  alene  raadede  over  Hæren,  der 
i  de  afgjørende  Øjeblikke  altid  handlede,  som  han  vilde,  me- 
dens Prinsen  selv  kun  var  en  Slags  levende  Fane,  der  vilje- 
løs havde  maattet  følge  Høvdingerne  helt  op  til  det  øde 
Norden.  Lord  Murrays  stolte,  egenkjærlige  Adfærd  maatte 
indgyde  Prinsen  en  særlig  Afsky,  han  kunde  næppe  skjule 
en  Slags  indre  Skadefryd,  da  han  erfarede  Lordens  Uheld 
for  Blair-Atholl,  ja  i  sin  forbitrede  Stemning  lyttede  han 
endog  til  sine  Omgivelsers  Stemme,  som  vilde  indgyde  ham 
Mistillid  til  Murrays  Ærlighed  i  politisk  Henseende. 
Saaledes  vandt  Prinsens  fremmede  Omgivelser  større  og 
større  Indflydelse  hos  ham ,  de  berøvede  ham  den  sidste 
Gnist  af  Tillid  til  de  højskotske  Vaabens  Held,  og  uden 
virksom  Hjælp  fra  fransk  Side  holdt  han  nu  sin  Sag  for 
redningsløs  tabt.  Kun  i  Spidsen  for  et  regulært  Troppekorps 
var  han  sikker  paa  at  lede  Krigsfore tagende  t  efter  sit  eget 
Hoved  og  at  kunne   bringe   de  opsætsige  Høvdinger  tilbage 

til  Lydighed.  Med  Forkjærlighed  omgav  han  sig  med  de 
nylig  indtrufne  Rytteidelinger  af  det  franske  Regiment  Fitz- 
James,  som  man,  saa  godt  som  mulig,  havde  søgt  at  gjøre 
beredent.  Han  haabede,  at  de  bebudede  Ankomsten  af  en 
større  Forstærkning;  men  det  slette  Vejr  og  den  engelske 
Flaades  Aarvaagenhed  tilintetgjorde  fra  nu  af  ethvert  yder- 
ligere Forsøg  paa  at  bringe  Hjælp. 

Nøden  i  Prinsens  Lejr  blev  sa åledes  Dag  for  Dag  større, 
det  rige  Lavland  var  uigjenkaldelig  tabt,  og  de  enkelte 
fattige  Bjærgdale,  som  endnu  lystrede  hans  synkende  Stjærne, 
kunde  næppe  yde  Tropperne  behørigt  Underhold ;  deres  ringe 
Forraad  af  Kvæg  og  Korn  var  snart  fortæret,  og  dertil 
kom ,  at  Prinsens  Pengeforraad  var  udtømt ;  mod  Marts 
Maaneds  Slutning  ejede  han  endnu  kun  500  Louisdorer, 
skjønt  man  allerede  for  længst  havde  grebet  til  den  for- 
tvivlede Udvej  at  betale  Tropperne  deres  Lonning  i  Mel, 
som  de  stakkels  Fyre  vare  tvungne  til  at  afsætte  langt  un- 
der Prisen  for  at  skaffe  sig  Penge  til  deres  øvrige  Fornø- 
denheder. Under  saadanne  Omstændigheder  maatte  der 
ganske  naturlig  indtræde  Uordener,  Soldaterne  knurrede 
over  for  deres  Officerer,  og  et  stort  Antal  spredte  sig  uden 
Tilladelse  omkring  i  Omegnen  for  at  friste  Livet  ved  egen 
eller  Slægtninges  Arne. 

Til  Trods  for  al  den  Misstemning,  som  gjorde  sig  gj æl- 
dende mellem  Prinsen  og  Høvdingerne,  var  det  dog  endnu 
kun  hans  Personlighed,  der  under  disse  sørgelige  Forhold 
alligevel  holdt  Hæren  sammen  som  et  Hele.  Over  for  disse 
simple  Naturbørn  var  han  det  synlige  Hoved  for  hele  Fore- 
tagendet, og  i  højere  Grad,  end  de  hovmodige  Førere  vilde 
indrømme,  var  han  det  eneste  Baand,  som  boldt  de  tøjlesløse 
Skarer  fra  fuldstændig  Opløsning.  Lige  over  for  Soldaterne 
fremhyklede  han  stadig  et  muntert,  tillidsfuldt  Ydre,  og 
med  rørende  Kjærlighed  hang  de  endnu  stadig  ved  deres 
retmæssige  Konges  Søn.  Ogsaa  Kvinderne  bleve  endnu  sta- 
dig  fængslede    af  Prinsens    fortryllende  Elskværdighed;    de 

ofrede  deres  Smykker  og  Kostbarheder  for  hans  romantiske 
Sag  og  gjorde  deres  mulige  for  at  drage  Slægtninge  og 
Elskere  over  paa  haus  Parti.  Om  eu  smuk  Dame  fortalte 
man ,  at  hun  under  Frokosten  som  af  Vanvare  hældte 
en  Kjedel  varmt  Vand  over  Benene  paa  sin  Mand;  han 
vilde  nemlig  samle  sin  Glan  og  stille  den  til  Regeringens 
Raadighed,  men  Hustruen  valgte  nu  en  mere  fojelig  Befa- 
lingsmand, der  førte  Clanen  til  Prinsens  Lejr. 

Karl  Edvard  havde  mulig  næret  det  bedrageriske  Haab, 
at  han  i  Ro  og  Fred  vilde  kunne  holde  sig  i  denne  Udkant 
af  sit  Rige;  men  han  havde  ikke  gjort  Regning  paa  Cum- 
berlands  energiske  Karakter,  og  næppe  begyndte  Sneen  at 
smelte,  næppe  havde  de  første  Foraarsbebudere  vist  sig,  før 
Hertugen  koncentrerede  sine  Stridskræfter.  Macaulay  pra- 
ler af,  at.  England  ved  denne  Lejlighed  kastede  sin  samlede 
Magt  i  Vægtskaalen;  men  det  var  dog  efter  vore  Forhold 
kun  en  ubetydelig  Skare,  næppe  8000  Mand  Fodfolk  og 
900  Ryttere,  som  gav  Mode  ved  det  endelige  Stævne. 

Den  8de  April  174(5  brød  Hertugen  op  fra  Aberdeen 
og  fulgte  Vejen  langs  Kysten,  hvorved  han  ikke  alene  und- 
gik de  vanskelige  Bjærgsnævringer,  men  ogsaa  sikrede  sig 
Hærens  Proviantering  ved  Hjælp  afFlaaden;  den  Ilte  April 
marcherede  Hæren  frem  til  CuUen,  og  den  følgende  Dag 
brød  man  op  i  den  faste  Overbevisning,  at  man  vilde  støde 
paa  en  alvorlig  Modstand;  thi  der  havde  vist  sig  højskotske 
Tropper  bag  Spey,  og  man  vidste  helt  vel,  at  selv  en  ringere 
Styrke  med  Lethed  vilde  kunne  holde  en  betydelig  Over- 
magt Stangen  bag  denne  opsvulmede  Bjærgstrøm.  Desto 
større  var  derfor  Englændernes  Forbavselse,  da  de  ved  Mid- 
dagstid naaede  Floden  og  hinsides  samme  kun  fik  Øje  paa 
nogle  enkelte  Rytterdelinger.  I  Spidsen  for  sit  Rytteri 
satte  Hertugen  strax  ud  i  den  rivende  Strom  og  drev  efter 
en  let  Fægtning  de  fjendtlige  Delinger  paa  Flugt.  Resten 
af  Hæren    gik    derpaa   under  larmende  Musik   og  krigerske 

Sange  over  Floden  •,  det  iskolde  Vand  naaede  Soldaterne  til 
Bæltestedet,  men  der  druknede  dog  kun  en  Dragon  og 
fire  Kvinder.  Det  var  Lord  Elchos  Byttere,  som  havde 
søgt  at  modsætte  sig  Overgangen;  bag  ved  dem  havde  Lord 
Drummond  med  sit  Regiment  alt  i  liere  Uger  haft  Stilling 
ved  Elgin  med  det  bestemte  Paalæg  at  forsvare  Passet 
under  alle  Omstændigheder.  Drummond  havde  ganske  vist 
intet  Skyts  til  sin  Raadighed,  han  havde  heller  ikke  kun- 
net opkaste  Skanser  paa  Grund  af  den  frosne  Jordbund, 
men  ikke  desto  mindre  lod  han  sig  fuldstændig  overraske; 
en  af  Skotlands  stærkeste  Stillinger  faldt  saaledes  uden 
Modstand  i  Fjendens  Hænder,  og  Drummond  maatte  prise 
sig  lykkelig  ved  at  kunne  drage  uhindret  bort. 

Efterretningen  om  Hertugens  Fremrykning  kom  ogsaa 
meget  overraskende  for  Karl  Edvard;  men  hans  gamle 
Kamplyst  vaktes  paa  ny,  og  han  vilde  strax  bryde  op  og 
gaa  mod  Englænderne,  naar  man  blot  vilde  betro  ham 
tusende  Mand;  men  Høvdingerne  vare  ikke  tilbøjelige  til 
at  betro  ham  en  saadan  Styrke,  vilde,  og  med  rette, 
først  kalde  alle  deres  Tropper  sammen,  fer  de  indlede  sig 
paa  Kamp;  man  turde  gjøre  Regning  paa,  at  Lord  Drum- 
mond vilde  kunne  opholde  Fjenden  saa  længe  bag  Spey, 
til  det  Mandskab,  som  var  spredt  i  Omegnen,  atter  var 
indtruffet  ved  deres  Glaner,  og  i  alle  Retninger  blev  der 
udsendt  Ilbud,  som  gave  de  detacherede  Afdelinger  Befa- 
ling til  saa  hurtig  som  mulig  at  samle  sig  om  Inverness. 
Om  faa  Dage  vilde  man  da  kunne  raade  over  en  Styrke, 
som  i  det  mindste  i  Tal  var  Fjenden  voxen.  Da  indtraf 
det  nedslaaende  Budskab ,  at  Englænderne  allerede  vare 
gaaede  over  Spey,  og  at  Drummond  i  al  Hast  havde  maat- 
tet  rømme  Elgin.  Nu  kunde  man  ikke  tøve  længere,  man 
maatte  vove  den  sidste  afgj ørende  Kamp  med  de  faa  Trop- 
per, man  havde  til  sin  Raadighed. 

Den  14de  April  om  Morgenen  lød  Pibrochernes  sking- 
rende Toner    og  Trommehvirvler   gjennem    Byens  Gader  og 

kaldte  Mandskabet  uiider  Vaaben.  Karl  gienvandt  atter  sin 
gamle  Tillidsfiildhed ,  thi  en  Kamp  i  Spidsen  for  Højlæn- 
derne holdt  han  for  enstydig  med  en  Sejr,  og  var  først  den 
engelske  Hær  slaaet,  kunde  alt  endnu  blive  godt.  At  Høv- 
dingerne ikke  havde  villet  kæmpe,  først  ved  Derby  og  senere 
ved  Falkirk,  da  han  vilde  angribe  Hertugen  af  Cumberland, 
havde  vairet  Aarsag  til  den  indtrufne  Modgang;  men  nu 
var  ingen  anden  Udvej  mulig,  enhver  Fører  indsaa,  at  man 
maatte  kæmpe,  og  alle  Tropper  stillede  med  Begejstring  til 
Kampen,  som  i  det  mindste  vilde  gjøre  en  Ende  paa  de 
sidste  Ugers  utaalelige  Tilstand. 

Prinsen  red  gjennem  sine  Vaabenfællers  Kækker;  han 
mindede  dem  om  de  hæderlige  Kampe  ved  Preston  og  Fal- 
kirk og  opfordrede  dem  til  at  lægge  den  samme  Iver  og 
glimrende  Mod  for  Dagen.  »Vi  ville  berede  Hertugen  et 
andet  Fontenay«,  *)  led  det  begejstrede  Svar,  og  med  fly- 
vende Faner  og  klingende  Spil  forlede  Skotterne  Staden  med 
den  ungdommelige  Forer  forrest  blandt  Skarerne;  men  det 
var  kun  en  ringe  Flok,  der  saaledes  satte  sig  i  Marche 
til  den  sidste  Kamp  for  Stuarternes  ulykkelige  Kongeslægt. 
Man  havde  ikke  kunnet  samle  mere  end  5000  Mand,  et 
Par  Hundrede  vilde  nok  støde  til  under  Fremrykningen; 
men  Mackenziernes  hele  Clan  (700  Mand),  Macphersonerne 
fra  Cluny  og  Frasernes  Stammer  vare  ikke  mødte. 

Den  14de  April  om  Eftermiddagen  lejrede  Skotterne 
sig  paa  den  øde  Højslette,  Culloden-Moor,  næppe  en  dansk 
Mil  fra  Inverness.  Vejret  var  raat  og  barsk,  kolde  Regn- 
byger vexlede  med  isnende  Vindstød,  Teltene,  man  engang 
havde  ejet,  vare  for  længst  gaaede  tabte,  og  dø  stakkels 
Højlændere  maatte  tilbringe  en    højst   uhyggelig  Nat  under 


*)  Den  Ilte  Maj  1745  sejrede  Marskalk  Morits  af  Sachsen  i 
Spidsen  for  Franskmændene  over  den  engelske,  hollandske  og 
østerrrigske  Hær  under  Hertugen  af  Cumberland  vedFontenoi 
i  Belgien. 

aaben  Himmel;  den  vaade,  brune  Lyng  var  deres  eneste  Leje 
og  det  eneste  Brændsel,  hvorved  de  kunde  vedligeholde 
deres  Vagtild. 

Den  næste  Dag  var  den  hele  Hær  tidlig  om  Morgenen 
opstillet  i  Slagorden  og  afventede  Fjenden,  som  Dagen  forud 
havde  besat  Nairn,  men  Time  paa  Time  henrandt  i  den 
dybeste  Ro,  og  henimod  Middag  meldte  Lord  Elcho,  at  der 
herskede  en  usædvanlig  Jubel  og  Larm  i  den  fjendtlige 
Lejr,  men  at  man  ikke  mærkede  noget  Tegn  til  Opbrud; 
det  var  nemlig  Hertugens  Fødselsdag,  og  Soldaterne  havde 
faaet  en  Extra-Ration  af  Kjed  og  Brændevin.  Højlænderne 
kunde  altsaa  uden  Fare  gaa  til  deres  Maaltid;  men  Elen- 
digheden i  deres  Lejr  dannede  en  sørgelig  Modsætning  til 
Yppigheden  hos  deres  Modstandere;  sort  Brød,  bagt  af 
usigtet  Hav  remel,  var  det  eneste,  man  havde  kunnet  opdrive, 
og  selv  heraf  iik  hver  Soldat  næppe  nok  en  Kage.  Atter 
strejfede  altsaa  mange  uden  Tilladelse  omkring  i  Omegnen, 
ja  løb  vel  endog  tilbage  til  Inverness  for  at  opdrive  nogle 
Spisevarer. 

Saa  ynkelig  var  Tilstanden  i  den  Hær,  med  hvilken 
Karl  skulde  kæmpe  den  sidste  fortvivlede  Kamp  for  sin 
Sag.  Han  saae  sig  skuffet  i  alle  sine  Forventninger  om 
et  regulært  Hjælpekorps;  atter  beroede  Afgjørelsen  ene 
og  alene  paa  de  vilde  høj  skotske  Skarer,  og  atter  var  Prin- 
sen ene  og  alene  henvist  til  de  stolte  Høvdingers  gode 
Vilje;  men  Prinsens  fine  naturlige  Takt  og  vindende  Per- 
sonlighed vandt  ham  atter  deres  Hengivenhed,  og  i  den  sidste 
Kamp  fulgte  de  ham  med  samme  Begejstring  som  i  Lyk- 
kens Dage. 

Han  sammenkaldte  for  første  Gang  siden  hin  skæbne- 
svangre Dag  i  Derby  et  Krigsraad,  hvor  Lord  Elcbos  Be- 
retning blev  meddelt  samtlige  Høvdinger.  Hvad  skulde  der 
nu  ske?  Cumberlands  overlegne  Styrke  stod  kun  to  Mil 
borte;  blev  man,  hvor  man  var,  kunde  man  den  næste  Dag 

vente  et  Angreb;  trak  man  sig  tilbage,  vare  de  Delinger 
afskaarne,  som  endnu  ikke  vare  indtrufne ;  man  vidste  næppe 
heller,  hvor  man  skulde  vende  sig  hen;  kun  de  mest  util- 
gængelige Kløfter  i  Norden  vilde  endnu  kunne  yde  nogen 
Beskyttelse;  men  selv  lier  vilde  Kampen  dog  ogsaa  snai't 
være  forbi.  De  forskjellige  Anskuelser  vare  meget  afvigende, 
og  man  kunde  ikke  komme  til  nogen  Afgjørelse;  da  tog 
Lord  Murray  Ordet: 

»Vi  kunne  ikke  længere  dølge,  at  vor  Stilling  er  for- 
tvivlet. Lige  over  for  os  staar  en  erfaren  Feltherre  med  en 
talrig,  vel  forsynet  Hær.  Vore  Mænd  ere  derimod  halvt  sul- 
tede og  frosne  ihjel,  og  i  Tal  ere  vi  næppe  saa  stærke  som 
Fjenden.  Alligevel  maa  vi  utvivlsomt  slaas;  thi  ellers  ere 
vi  uden  Redning  fortabte.  En  Sejr  kan  alene  redde  vor 
Sag  fra  Tilintetgjorelse,  og  Lord  Elchos  Beretning  giver  os 
en  uventet  Udsigt  til  et  heldigt  Udfald.  Naar  vi  ved  Nat- 
tens Frembrud  bryde  ufortøvet  op,  ville  vi  kunne  naa  den 
flendtlige  Lejr  før  Solopgang;  vi  overfalde  dem,  fer  det 
bliver  lyst.  Mørket  skjuler  vort  ringe  Tal,  Svireriet  i  Dag 
vil  gjøre  Fjendernes  Suvn  fastere,  og  naar  de  vaagne,  vil 
det  kun  være  til  Døden  under  vore  Soldaters  Claymores.« 

Alle  Høvdinger  gave  jublende  deres  Bifald;  men  Karl, 
der  hidindtil  havde  været  en  tavs  Tilhorer,  styrtede  hen  til 
Sir  George,  omfavnede  ham  og  raabte:  »Det  er  som  talt  ud 
af  min  Sjæl;  jeg  havde  den  samme  Tanke,  men  vilde  ikke 
foregribe  en  Murrays  mere  erfarne  Dom.«  Begges  indre 
Harme  var  for  et  Øjeblik  forglemt. 

Rask  traf  man  nu  alle  Forberedelser,  medens  mægtige 
Baal  bleve  antændte  paa  Heden,  for  at  bibringe  Fjenden 
den  Tro,  at  man  stod  ubevægelig  paa  den  gamle  Plads. 
Soldaterne  indskærpede  man  den  dybeste  Tavshed,  de  skulde 
overhugge  Teltlinerne  i  den  flendtlige  Lejr  og  saaledes  be- 
grave Englænderne  under  de  sammenstyrtende  Lærredstage; 
Bevægelsen  under  samme  vilde  nok  vise  dem,  hvorhen  de 
skulde  rette   deres  Dolkestød.     Man    dannede   to  Kolonner; 

Lord  Murray  kommanderede  den  ferste ,  medens  Prinsen 
selv  førte  Befalingen  over  den  anden;  som  Feltraab  fik 
Tropperne  »Jakob  VIII.« 

Henved  Kl.  8  om  Aftenen  satte  Hæren  sig  i  Bevægelse ; 
men  en  Nattemarche  er  altid  en  mislig  Sag,  og  særlig 
under  de  daværende  Forhold  var  den  dobbelt  farlig.  Uorde- 
ner vare  uundgaaelige ;  tværs  over  Markerne  kunde  man 
kun  komme  langsomt  fremad;  naar  Fortravet  standsede, 
maatte  alle  gjøre  Holdt,  de  trætte  Lemmer,  som  under 
Gangen  kun  mekanisk  slæbte  sig  fremad,  sank  udmattede 
sammen,  og  enhver,  der  blot  lagde  sig  ned,  faldt  strax  i 
Søvn ;  thi  under  den  sidste  kolde  Nat  havde  kun  de  færreste 
kunnet  sove.  Den  udmattede  Natur  gjorde  sin  Eet  gjæl- 
dende.  Skarerne  bleve  tyndere  og  tyndere,  jo  længere  msm 
marcherede,  de  regulære  Troppers  Marchdisciplin  var  ukjendt 
blandt  Højskotterne,  og  den  ringe  Myndighed,  som  Office- 
rerne ellers  havde  over  Mandskabet,  svandt  næsten  helt  bort 
i  Mørket;  mange  benyttede  særlig  Skoven  Kilravock  for  at 
søge  et  taaleligt  Natteleje,  andre  snege  sig  bort  for  at  søge 
Levnedsmidler,  og  saa  stor  var  den  herskende  Fortvivlelse,  at 
enkelte  tiggede  deres  Officerer  om  at  skyde  dem  ned  strax 
hellere  end  at  lade  dem  pines  ihjel  af  Hunger  og  Ud- 
mattelse. 

Sex  Timer  havde  man  allerede  været  undervejs,  Klok- 
ken var  to,  og  til  denne  Tid  havde  man  haabet  at  kunne 
udføre  Overfaldet,  medens  man  næsten  havde  en  hel  dansk 
Mil  tilbage.  Det  var  absolut  nødvendigt  at  unde  det  ud- 
mattede Mandskab  en  kort  Hvile,  og  Murray  førte  derfor 
sine  Glaner  ind  paa  en  Eng  og  søgte  at  samle  Efternølerne ; 
men  Forsøget  paa  at  ordne  Kolonnen  i  Mørket  var  et  sandt 
Sisyphus- Arbejde ;  næppe  havde  Officererne  faaet  nogle  Ef- 
ternølere bragt  til  Stede,  saa  vare  andre  allerede  faldne  i 
en  dødlignende  Søvn,  og  dog  maatte  man  befrygte,  at  Ræk- 
kerne vilde  udtyndes  endnu  mere  under  den  lange  Vej,  der 
endnu  stod  tilbage. 

Den  kostbare  Tid  svandt  saaledes  ben,  man  kunde 
næppe  mere  haabe  at  naa  Maalet  før  Daggry,  og  hvad  skulde 
man  nu  gjøre?  Murray  ansaa  den  gunstige  Lejlighed  for 
tabt  og  vilde  vende  om,  »thi  det  er  for  sent;  det  vil  være 
helt  lyst,  før  vi  naa  Lejren.«  Enkelte  Høvdinger  som  den 
gamle,  fyrrige  Hepburn  af  Keith  gjorde  heftige  Invendinger 
herimod.  »Saa  meget  desto  bedre,  om  vi  faa  lidt  Solskin; 
saa  kunne  vore  brave  Folk  i  det  mindste  se,  hvor  de  hugge;« 
Debatten  var  i  fuld  Gang,  da  den  alle  Høvdinger  særlig  for- 
hadte Irlænder  O' Sullivan  kom  ridende  og  i  en  overmodig 
Tone  overbragte  Prinsens  Ordre  om  ufortøvet  at  angiibe. 
Den  stolte  Murray  blev  saaret  paa  det  dybeste  ved  Befa- 
lingen, og  da  samtidig  Reveillens  Toner  fra  den  engelske 
Lejr  skingrede  ud  igennem  den  tavse  Nat,  var  Sagen  her- 
med afgjort;  man  kunde  aabenbart  ikke  længere  gjøre  Kog- 
ning paa  en  Overrumpling,  Befaling  til  Tilbagetog  blev 
given,  og  Kolonnen  rykkede  ufortøvet  tilbage  til  CuUoden- 
Moor. 

O'Sullivan  havde  rimeligvis  overskredet  sine  Ordrer;  i 
det  mindste  har  Karl  senere  forklaret,  at  han  kun  vilde 
meddele  Sir  Murray  sit  personlige  Ønske,  men  overlade  ham 
fuld  Fribed  til  at  handle  efter  egen  Erfaring  og  Indsigt. 
Under  alle  Omstændigheder  var  Prinsen  ufuldstændig  under- 
rettet om,  hvad  der  gik  for  sig ;  han  troede,  at  man  allerede 
var  ganske  nær  ved  den  tjendtlige  Lejr,  og  at  man  var  i 
Færd  med  Udførelsen  af  Overfaldet.  Han  blev  altsaa  meget 
skuffet,  da  han  ankom  til  det  Sted,  hvor  Murrays  Kolonne 
havde  gjort  Holdt,  og  nu  fandt  denne  i  fuldt  Tilbagetog. 
Alene  kunde  han  ikke  tænke  paa  at  rykke  videre,  han  maatte 
følge  efter,  men  hans  gamle  Vrede,  hans  gamle  Mistanke 
bruste  .op  paa  ny;  det  Udraab:  »Lord  George  Murray  har 
forraadt  mig;  for  Fremtiden  vil  jeg  kommandere  alene.« 
undslap  ham  i  den  første  Ophidselse,  da  han  galoperede 
efter  Kolonnen.  Dog  snart  veg  Harmen  for  roligere  Over- 
læg; »det  gjør  intet  til  Sagen,«    tilraabte  han  opmuntrende 

sine  Soldater,    »vi  skulle  alligevel  angribe    dem    og  vise  os 
som  brave  Mænd.« 

Tilbagetoget  gik  hurtigere  for  sig  end  Fremmarchen, 
undervejs  kunde  man  tage  mange  af  de  styrtede  Soldater 
med  sig,  og  Onsdag  Morgen  den  16de  April  Kl.  5  var  den 
dødstrætte  højskotske  Hær  samlet  paa  samme  Sted,  hvor 
den  var  lejret  den  foregaaende  Aften. 


III.    Slaget  ved  Calloden.  —  Den  venstre  Fløjs  Uvirksomhed.  — 

Prinsen  rives  med  paa  Flugten.  —  Englændernes  Forfølgelse  og 

grusomme  Adfærd.  —  Karl  Edvard  flygter  til  Vestkysten.  —  Al 

videre  Modstand  opgives. 

De  krigskyndige  Førere  fandt  det  med  rette  betænke- 
ligt at  afvente  det  fjendtlige  Angreb  paa  de  aabne  Hede- 
strækninger ved  Culloden ;  de  raadede  derfor  til  et  yderligere 
Tilbagetog,  i  det  mindste  til  hinsides  Floden  Nairn,  Hvis 
Defileer  man  havde  lige  bag  sig;  her  kunde  man  haabe  at 
faa  24  Timers  Hvile,  som  man  trængte  saa  haardt  til,  og 
de  stejle  Klippeskrænter  paa  venstre  Flodbred  kunde  maaske 
ogsaa  hindre  det  fjendtlige  Eytteri  i  at  gribe  ind  i  Fægt- 
ningen Karl  vilde  imidlertid  ikke  hore  noget  herom;  med 
sin  ungdommelige  ridderlige  Tænkemaade  ansaa  han  det  for 
lavt  at  vige  fra  en  Kampplads,  hvor  den  ene  Modstander 
ikke  havde  nogen  Fordel  over  den  anden.  Han  var  maaske 
ogsaa  bange  for  den  nedslaaende  Indflydelse,  som  en  yder- 
ligere Tilbagegang  vikle  udøve  paa  hans  Skarer,  hvorhos  et 
defensivt  Forsvar  syntes  ham  at  have  liden  Udsigt  til  Held, 
saa  meget  mere  som  man  ikke  havde  noget  fast  Punkt  til 
sin  Eaadighed,  hvorhen  man  kunde  trække  sig  tilbage  i 
Tilfælde  af  et  Nederlag;  thi  Fort  Augustus  havde  man 
sprængt  i  Luften.  •  Et  Angreb  af  Højlænderne  med  Sværd  i 
Haanden  var  derimod  en  sikker  Sejr,  dertil  kunde  Heden 
ved  Culloden  være  lige  saa  passende  som  enhver  anden 
Kampplads ,    og  hvorfor    skulde    man   da   søge   en   anden  ? 

Uheldigvis  bestyrkede  de  fremmede  Officerer  i  hans  Om- 
givelser ham  i  denne  Opfattelse.  Hverken  Sheridan  eller 
O'Sullivan  havde  fattet  den  dybere  A årsag,  som  til  deres 
grænseløse  Forbavselse  havde  skaffet  Hojlændingerne  Sejren 
ved  Preston  ogFalkirk;  det  havde  derimod  altid  været  Karl, 
som  skyndte  paa  Angreb,  og  som  stedse  havde  maattet  be- 
rolige Høvdingernes  Betænkeligheder.  Hvorfor  skulde  den 
engelske  Hær  da  ikke  ogsaa  blive  sprængt  denne  Gang, 
naar  man  blot  frisk  gik  i  Kampen  uden  mange  Betænkelig- 
heder? Mail  blev  altsaa,  hvor  man  var,  og  kort  efter  Sol- 
opgang indtraf  Macdonalderne  afKeppoch  og  Frasernes  Stam- 
mer til  Lejren,  hvor  denne  velkomne  Forstærkning  blev  hil- 
set med  stor  Jubel. 

Udmattelsen  og  Manglen  paa  Levnedsmidler  havde  imid- 
lertid naaet  den  højeste  Grad;  mange  vare  til  Trods  for 
den  isnende  Vind  og  Hungeren  styrtede  om  i  en  dødlig- 
nende  Søvn,  medens  andre  paa  ny  gik  paa  Jagt  i  Omegnen 
efter  Levnedsmidler.  Selv  Officererne  udstrakte  deres  Efter- 
forskninger til  Inverness,  og  naar  det  lykkedes  dem  at  spise 
sig  mæt,  gjorde  Trangen  til  Ho  sig  dobbelt  gjældende,  de 
færreste  kunde  modstaa  den  Fristelse  under  det  gjæstfrie 
Tag  at  hengive  sig  til  den  Hvile,  af  hvilken  de  snart  skulde 
blive  vakte  paa  en  grusom  Maade. 

Prinsen  med  sine  Omgivelser  nøde  "nogen  Hvile  i 
Cullodenhouse ;  et  Stykke  Brod  og  et  Glas  Whisky  var  den 
eneste  Forfriskning,  man  kande  opdrive  til  ham.  Efter 
nogle  Timers  Forløb  blev  han  dog  forstyrret  ved  Efterret- 
ningen om,  at  Fjenden  var  under  Fremmarche,  Forspidserne  af 
det  britiske  Rytteri  vare  næppe  en  halv  Mil  borte,  og  en 
halv  Mil  længere  tilbage  kunde  man  allerede  se  de  lange 
morke  Kolonner  af  Fodfolk  vælte  sig  frem  ad  Vejen.  Den 
sidste  blodige  Afgj øreise  var  for  Haanden,  rask  stod  Karl 
op,  steg  til  Hest  og  red  tilbage  til  Lejren,  ledsaget  af  Her- 
tugen af  Perth  og  Lorderne  George  Murray  og  Drummond. 
Et  Kanonskud  blev  affyret  som  Signal  for  at  samle  alle,  der 

havde  fjærnet  sig,  Sækkepiberne  blæste,  og  Trommerne 
hvirvlede,  men  en  rum  Tid  maatte  dog  gaa  hen,  før  man 
fik  Clanerne  samlede  om  Fanerne;  de  fleste  Marodører 
manglede  endnu,  da  man  begyndte  at  anvise  Delingerne 
deres  Plads  i  Slagordenen, 

En  flad  Hedebakke  med  en  jævn  Skraaning  mod  Nordost 
havde  man  udset  til  Opstillingen  af  den  højlandske  Hær; 
en  svag  Fordybning,  der  begyndte  foran  venstre  Fløj,  strakte  sig 
mod  Vest  og  dannede  en  Adskillelse  fra  en  tilsvarende  Høj ; 
i  disse  kolde  vaade  Aprildage  var  Grunden  her  vaad  og 
fugtig,  og  navnlig  læ^ngere  frem  mod  CuUodenhouse  havde 
Vandet  intet  behørigt  Afløb,  dannede  smaa  Vandpytter  og 
Moradser  og  dækkede  saaledes  nogenlunde  Højlændernes 
venstre  Fløj  mod  et  Rytterangreb;  den  højre  Fløj  havde  en 
noget  bedre  Dækning  bag  en  gammel  Parkmur,  som  trak 
sig  op  mod  Skrænten  af  de  fjærnere  Højder.  Her  stod  Athol- 
1erne,  Cameronernes  og  Stuarternes  Glaner  under  Lord 
Murray. 

Til  al  Ulykke  havde  man  i  Hastværket  glemt  at  anvise 
Macdonalderne  deres  sædvanlige  Plads;  de  bleve  opstillede 
paa  venstre  Fløj  og  kommanderedes  af  Hertugen  af  Perth. 
Anden  Træfning  dannedes  af  de  irske  Delinger,  Regimentet 
Royal  Scotts  og  de  lavskotske  Regimenter,  alle  under  Gene- 
ral Stapletons  Kommando,  medens  Rytteriet  var  fordelt  paa 
Fløjene  eller  dannede  en  almindelig  Reserve.  En  lille  Høj, 
der  laa  bag  højre  Pløj,  og  hvorfra  man  kunde  overse  Egnen 
vidt  og  bredt,  dannede  Prinsens  eget  Standkvarter.  Klokken 
blev  ti,  den  blev  elleve,  og  nu  kom  hele  Grupper  Højlæn- 
dere ilende  tit  Fanerne  ;  men  endnu  vare  Clanerne  betænke- 
lig tynde,  da  det  engelske  Rytteri  begyndte  at  komme  frem 
paa  den  lige  over  for  liggende  Bakke.  Ved  Synet  af  Fjenden 
var  al  Sult  og  Udmattelse  som  glemt,  Tusende  og  atter 
Tusende  Struber  istemte  det  skingrende  Krigsraab,  men  paa 
Grund  af  deres  ringe  Tal  kunde  Højlænderne  ikke  strax  gaa 

over  til  Angreb ,  og  saaledes  gik  det  gunstige  Øjeblik 
unyttet  hen. 

Et  imponerende  Skuespil  udviklede  sig  nu  for  Højlæn- 
dernes Øjne.  Under  Musikkens  brusende  Toner  kronedes 
Højderne  lidt  efter  lidt  af  de  fjendtlige  Batailloner,  derpaa 
svingede  de  som  paa  en  Exercerplads  til  begge  Sider  og 
marcherede  langs  Bakkekammen  op  i  tre  Linier.  Den 
forreste  Linie  af  Fodfolket  var  aabenbart  t3''ndere  end  de 
andre,  og  man  kunde  se  anden  Linies  uafbrudte  Bajonet- 
rækker glimte  frem  gjennem  Mellemrummene  af  første  Linie. 
Som  sædvanlig  tog  Rytteriet  derpaa  Stilling  paa  begge 
Fløje,  og  Kanonerne  bleve  kjørte  parvis  op  mellem  Bataillo- 
nerne  i  forreste  Træfning. 

Opmarchen  gik  for  sig  med  stor  Ro  og  Orden,  men 
der  gik  dog  nogle  Timer  hen,  før  den  var  fuldendt.  Straa- 
lende  af  Glæde  over  endelig  at  se  den  forhadte  Modstander 
red  Hertugen  at  Cumberland  op  og  ned  mellem  Linierne; 
derpaa  forsamlede  han  de  højere  Officerer  omkiing  sig  og 
mindede  dem  i  fyrige  Ord  om  den  forestaaende  vigtige 
Afgjørelse.  »Det  er  ikke  noget  almindeligt  Slag,  T  nu  gaa  i 
Mode;  denne  Gang  forsvare  I  ikke  blot  eders  Land;  men  i 
eders  Haand  ligger  Hævdelsen  af  eders  Friheder  og  af  eders 
Tro,  for  hvilken  der  allerede  er  ffydt  saa  meget  dyrebart 
Blod.  Blive  vi  slaaede,  vil  Pavedømmet  og  Overtroen  igjen 
herske  i  det  frie  England ;  enhver,  som  derfor  ikke  vil  sætte 
sin  hele  Kraft  ind  paa  denne  Kamp,  maa  fjærne  sig  fra 
vore  Rækker,  saa  længe  der  endnu  er  Tid  dertil,  og  der 
skal  ikke  vederfares  ham  noget  ondt  derfor;  men  jeg  vil 
hellere  angribe  blot  med  Tusende,  der  ere  fast  bestemte 
paa  at  sejre  eller  do  for  vor  Sag,  end  med  ti  Tusende,  som 
kun  nære  lunkne  Følelser.«  Et  almindeligt  jublende  Raab: 
»Flandern!  Flandern!«  var  Svaret  paa  denne  Tale.  Nogle 
Officerer  mente  dog,  at  man  først  i  det  mindste  maatte  give 
Soldaterne  Tid  til  at  spise  til  Middag;  men  den  energiske 
Hertug  svarede:    >Have  I  allerede  glemt  den  Dessert,  I  fik 

ved  Falkirk  ?  For  øvrigt  kæmpe  Soldater  bedst  med  tomme 
Maver,  medens  de  ere  søvnige  og  mere  ubevægelige  efter 
Maaltidet.«  Derpaa  tog  han  Plads  mellem  de  to  forreste 
Rækker  og  gav  Tegnet  til  at  begynde  Kanonaden. 

Klokken  var  hen  ved  to,  da  de  første  Kanonkugler  bra- 
gende sloge  ned  i  Højlændernes  Rækker.  De  ramte  kun 
alt  for  godt;  Karls  Tjener,  som  førte  en  Haandhest,  blev 
ramt  tæt  ved  sin  Herre,  som  galoperede  op  og  ned  mellem 
Rækkerne,  flere  af  Prinsens  Gardister  bleve  skudte,  men 
Karl  Edvard  bevarede  sin  Fatning  og  red  videre  til  den  Høj, 
som  han  havde  udset  til  sit  Standkvarter. 

Højlændernes  Kanoner  søgte  vel  at  besvare  Ilden,  men 
Mandskabet  var  alt  for  udøvet,  deres  Kugler  fore  højt  over 
Hovedet  paa  Englænderne  og  sloge  ned  langt  ude  paa  He- 
den uden  at  volde  nogen  Skade;  desuden  bleve  snart  to  af 
Kanonerne  demonterede  af  den  britiske  Ild,  og  de  fjendtlige 
Kugler  reve  betænkelige  Huller  i  Clanernes  Rækker.  Dog 
var  der  ingen  af  disse,  som  følte  den  ringeste  Frygt  ved  de 
saaredes  Klager  eller  ved  det  uvante  Syn  af  disse  skrække- 
lige Lemlæstelser;  ingen  tænkte  blot  i  fjærneste  Maal  paa 
Flugt;  men  de  vilde  fremad,  de  vilde  ikke  værgeløse  lade  sig 
skyde  ned,  men  gaa  løs  paa  Fjenden  med  deres  Sværd. 
Navnlig  Makintosherne,  der  endnu  ikke  havde  deltaget  i 
noget  Slag,  forlangte  med  stormende  Voldsomhed  at  blive 
førte  frem,  og  Murray  sendte  Oberst  Ker  af  Gordon  til 
Prinsen  og  udbad  sig  Tilladelse  til  Angreb.  De  utaalmodige 
Glaner  kunde  næppe  holdes  tilbage,  til  Obersten  kom  igjen, 
og  nu  stormede  Centrum  og  den  højre  Fløj,  med  Ma- 
kintosherne i  Spidsen,  ned  ad  Bakkeskrænten,  gjennem  Dal- 
bunden og  opad  den  modsatte  Skraaning.  Hverken  Fodfol- 
kets Salver  eller  Kardætskilden  paa  nært  Hold  kunde  standse 
dem,  de  gave  sig  næppe  Tid  til  under  Løbet  at  afgive 
en  uregelmæssig  Salve,  og  saa  voldsom  og  overraskende  var 
deres  Fremstormen,  at  Englændernes  første  Linie  blev  gjen- 
nembrudt  i  et  Øjeblik,    og  tre  Kanoner    bleve   tagne.     Det 

hjalp  ikke,  at  man  havde  lært  Soldaterne,  at  de  ikke  skulde 
støde  med  Bajonetterne  efter  de  Modstandere,  som  de  havde 
lige  for  sig,  men  efter  disses  højre  Sidemænd,  som  ikke  vare 
dækkede  bag  Skjoldene*  Barrels  og  Monros  Kegimenter 
vare  sprængte,  inden  de  ret  fik  besindet  sig. 

Derpaa  gik  det  voldsomme  Stormlob  videre;  dog  Høj- 
skotternes højre  Fløj  havde  ikke  kunnet  følge  Centrum  hur- 
tig nok,  men  var  blevet  noget  tilbage,  og  medens  de  Gla- 
ner, som  havde  sprængt  den  forreste  fjendtlige  Linie,  allerede 
stormede  frem  mod  den  anden  Linie,  naaede  Clanerne  paa 
højre  Fløj  først  nu  frem  til  Fortræfningen.  Aaudeløse  af 
det  lange  Løb.  og  udmattede  ved  de  sidste  Dages  Anstræn- 
gelser  saae  de  sejrrige  Glaner  sig  nu  lige  over  for  en  ny, 
urokket  Linie;  i  tre  Geledder,  af  hvilke  det  forreste  knælede 
ned,  ventede  den  anden  Linie  af  det  britiske  Fodfolk  Skot- 
ternes Angreb;  en  heftig  Nordostvind  piskede  dem  Snemas- 
ser og  en  isnende  Kegn  i  Ansigtet,  saa  de  næppe  kunde  se, 
og  nu  fik  de  den  tredobbelte  engelske  Salve  fra  det  nærmeste 
Hold.  Ilden  var  kun  alt  for  virksom,  af  de  fremstormende 
Officerer  styrtede  de  fleste,  Høvdingen  Mac-Lauchlan  blev 
dødelig  ramt,  og  ogsaa  den  kjække  Lochiel  blev  saaret;  med 
Møje  bare  to  af  hans  Mænd  ham  ud  af  Kampen.  Høj  skot- 
ternes fortyndede  Skarer  standsede,  studsede,  og  au  hævede 
hele  den  engelske  Linie  sig  og  gik  under  tordnende  Hurraraab 
selv  over  til  Angreb. 

Med  en  imponerende  Ro  og  en  stram  Holdning  rykkede 
de  ned  ad  Skrænten  som  til  en  Manøvre.  En  panisk  Skræk 
greb  nu  Modstanderne;  at  man  kunde  holde  Stand  mod 
deres  Sværd,  at  man  kunde  gaa  frem  mod  dem  til  Angreb, 
havde  de  aldrig  set  før,  og  i  faa  Øjeblikke  vare  de  nylig 
endnu  sejrrige  Glaner  forvandlede  til  en  eneste  forvirret, 
uordnet  Masse,  som  i  en  vild  Opløsning  flygtede  tra  Val- 
pladsen. 

Trods  alt  dette  er  det  dog  muligt,  at  Højskotterne 
ogsaa  her  som    engang    ved  Preston   og  Falkirk    vilde  have 

sprængt  samtlige  engelske  Liuier;  men  det  var  ikke  nok, 
at  den  højre  Fløj  blev  tilbage,  den  venstre  kom  slet  ikke 
frem*  Her  stode  Macdonaldernes  Skarer,  fulde  af  Harme 
over,  at  man  ikke  havde  givet  dem  den  Plads,  som  efter 
deres  Mening  tilkom  dem  siden  Slaget  ved  Bannockburn; 
de  holdt  sig  beskæmmede,  •  da  de  saae  Makintosherne,  Stuar- 
terne  og  Cameronerne  fra  d  e  r  e  s  Æresplads  storme  løs  mod 
de  engelske  Linier;  fulde  af  Raseri  og  Misundelse  huggede 
de  i  Hedejorden  med  deres  Sværd,  men  intet  kunde  bevæge 
dem  til  ligeledes  at  angribe.  Forgjæves  raabte  Hertugen  af 
Perth,  at  det  nu  stod  i  deres  Magt  at  skaffe  den  venstre 
Fløj  lige  saa  stor  en  Ære  som  højre;  forgjæves  lovede  han 
for  Fremtiden  at  kalde  sig  en  Macdonald,  naar  de  blot  vilde 
følge  ham.  De  rørte  sig  ikke.  Forgjæves  stormede  Mac- 
donald af  Keppoch  og  nogle  andre  Førere  fremad,  Mænde- 
nes overtroiske  Fordomme  vare  stærkere  end  deres  Lydig- 
hedsfølelse  mod  Stammehøvdingerne,  ingen  fulgte,  og'  efter 
faa  Skridt  sank  den  tapre  Keppoch  til  Jorden,  dødelig  ramt 
af  en  Kugle;  »min  Gud,  have  da  Børnene  af  min  egen 
Stamme  forladt  migV«  var  den  fortvivlede  Mands  sidste  Ord. 

Og  nu  var  det  aabenbart,  at  Angrebet  ogsaa  var  slaaet  fejl 
for  den  højre  Fløj,  som  var  ladt  alene.  Enkelte  Flokke 
og  derpaa  hele  Masser  af  Højlændere  dukkede  frem  af 
Krudtrøgen,  som  endnu  indhyllede  den  lige  over  for  liggende 
Hojdeaas,  og  stormede  ned  ad  Skrænten.  Derpaa  dukkede 
ogsaa  den  lange  uafbrudte  Linie  af  engelske  Bajonetter 
frem  af  Taagen  og  steg  ned  i  Dalen.  Endnu  længere  til 
højre  saae  man  ogsaa  Rytteriet  og  et  Korps  af  Argylls  Høj- 
lændere, der  kom  ned  ved  Højden  hinsides  den  Parkmur, 
som  beskyttede  Rebellernes  højre  Fløj,  Ingeniørerne  be- 
gyndte alt  at  bryde  Aabninger  i  denne  Mur,  at  tøve  længere 
var  unyttigt  og  farligt,  og  i  faste  sluttede  Rækker  trak 
Macdonalderne  nu  bort  fra  Valpladsen,  hen  imod  Floden  Nairn, 
stadig  omsværmet  af  deres  flygtende  Landsmænd. 

Med  en  let  forstaaelig  Bevægelse   havde  Karl    fra    sin 

Høj  betragtet  Slagets  Gang.  Hans  Hjærte  bankede  af  glad 
Forventning,  da  Clanerne  stormede  ned  ad  Skrænten  og 
gjennembrøde  den  fjendtlige  Linie;  allerede  troede  han  Sej- 
ren vunden,  da  han  saae  sine  Krigeres  dunkle  Masser  spræn- 
ges og  fly  for  Englændernes  anden  Linie.  Først  vilde  han 
næppe  tro  sine  egne  Øjne;  det  var  jo  umuligt,  at  et  høj- 
landsk  Angreb  kunde  blive  slaaet  tilbage;  han  havde  endnu 
aldrig  set  Briterne  drive  Hoj lænderne  afsted  foran  sig;  dog 
snart  var  ingen  Tvivl  mere  mulig,  den  højre  Fløj  og  Cen- 
trum kom  allerede  tilbage  i  vild  Oplosning,  ogsaa  venstre 
Fløj  trak  sig  langsomt  bort,  og  det  var  ojensynligt,  at  hel- 
ler ikke  den  anden  Træfning,  som  bestod  af  de  lavskotske 
Kegimenter,  vilde  holde  Stand  i  lang  Tid.  Taarer  af  Raseri 
og  Fortvivlelse  strømmede  ned  ad  Prinsens  Kinder,  Slaget 
var  uden  Redning  tabt,  og  de  Befalinger  og  Opmuntringer 
om  at  holde  Stand,  som  han  afsendte  til  de  forskjellige  Af- 
delinger, vare  uden  Nytte  paa  Grund  af  den  herskende  For- 
virring. Maaske  kunde  han  dog  hindre  det  yderste,  naar 
han  nu  selv  stillede  sig  i  Spidsen  for  de  irske  og  franske 
Eytterdelinger  og  styrtede  sig  over  det  Qendtlige  Rytteri, 
som  netop  begyndte  at  trænge  frem  gjennem  Parkmurens 
Aabninger. 

Dette  var  sandsynligvis  hans  Hensigt,  da  han  forlod 
den  Høj,  hvorpaa  han  hidtil  havde  dvælet,  og  galoperede 
ind  imellem  de  forvirrede  Masser;  men  det  var  vanskeligt 
for  ham  at  naa  frem  til  de  endnu  urokkede  Reserver  og 
endnu  vanskeligere  at  fere  dem  frem  til  et  Angreb  i  rette 
Tid.  Derhos  anmodede  Officererne  i  hans  Omgivelser  ham 
indstændig  om  ikke  længere  at  udsætte  sig  for  Faren  nu, 
da  dog  intet  mere  stod  til  at  redde;  kun  saa  længe  han 
levede,  var  der  endnu  Haab.  Man  fortæller,  at  O'Sullivan 
til  sidst  greb  hans  Hest  i  Tøjlerne  og  med  Magt  førte  Prin- 
sen bort  fra  den  ulykkelige  Skueplads. 

Indtil  Floden  Nairn  kunde  Tilbagetoget  endnu  forisæt- 
tes uden  synderligt  Tab;    thi  de    franske    og  irske  Delinger 

havde  vedligeholdt  en  fortræffelig  Orden  og  afviste  gjentagne 
Oange  ved  deres  Salver  de  alt  for  ivrige  Forfølgere;  men 
fra  Floden  Nairn  til  Staden  Inverness  fører  Vejen  en  fuld 
dansk  Mil  hen  over  en  jævn  Hedestrækning,  og  her  gik  Tilbage- 
toget mere  og  mere  over  til  en  uordnet  Flugt.  De  fleste 
hojlandske  Skarer,  som  nogenlunde  havde  holdt  sammen, 
bleve  indhentede  og  sprængte  af  det  forfølgende  iiytteri. 
Dragonerne  omringede  nogle  Flokke  fra  alle  Kanter  og 
huggede  dem  skaanselløst  ned;  saa  frygtelig  var  Blod- 
badet, at  Heden  efter  et  Øjenvidnes  Fortælling  var  rød  af 
Blod,  og  at  Rytterne  pjaskede  om  deri  og  med  Raahed  over- 
sprøjtede hverandre  dermed, 

Ogsaa  enkelte  nysgjerrige  Tilskuere  fra  Staden  bleve 
uden  videre  Snak  huggede  ned,  og  det  var  navnlig  de  Regi- 
menter, der  saa  fejgt  vare  flygtede  fra  Preston  og  Falkirk, 
«om  særlig  udmærkede  sig  ved  deres  grusomme  Blodtørst. 
Kun  en  Del  af  Flygtningerne ,  deriblandt  de  regulære 
Troppedelinger,  naaede  lykkelig  Inverness,  men  maatte  den 
næste  Dag  strække  Vaaben.  En  anden  Del  vendte  sig  mod 
Syd  til  Badenoch-Bjærgene,  i  hvis  utilgængelige  Kløfter  og 
Udørkener  de  i  det  mindste  i  nogle  Dage  vare  beskyttede 
mod  yderligere  Forfølgelse.  Her  traf  ogsaa  de  fleste  hej- 
skotske  Høvdinger  sammen;  ogsaa  mange  af  Mandskabet, 
der  under  Slaget  havde  gjennemsøgt  Omegnen,  reddede  sig 
her  hen,  og  allerede  den  følgende  Dag  vare  omtrent  Tusende 
igjen  samlede. 

Disse  Flygtninge  havde  i  det  mindste  reddet  deres  Liv 
for  nogen  Tid;  men  de  ulykkelige,  som  saarede  og  døende 
bleve  liggende  paa  Valpladsen ,  maatte  misunde  dem ,  som 
havde  fundet  en  hurtig  Død  for  Forfølgernes  Sværd,  og 
selv  de,  som  snart  efter  Kampen  endte  deres  Liv  ved  en 
britisk  Soldats  Bajonetstød,  kunde  endnu  prise  sig  lykkelige ; 
thi  ingen  af  de  grusomme  Fjender  tænkte  paa  at  bringe  de 
saarede  af  det  fjendtlige  Parti  nogen  Lægehjælp,  ingen  rakte 
de  vansmægtende    nogen  Læskedrik,    kort   sagt  ingen  Sinde 

have  Soldater  fra  et  civiliseret  Laud  behandlet  deres  Fjen- 
der mere  skaanselløst.  De  britiske  Soldater  have  i  vore 
Dage  ikke  udvist  større  Grusomheder  i  Kampen  mod  de 
oprørske  Seapoyer  eller  mod  dé  vilde  Asjantier,  og  dog 
havde  Højlænderne,  som  man  holdt  for  halvvilde,  ingenlunde 
udæsket  Sejrherrerne  ved  lignende  Gjerninger,  men  havde 
tvært  imod  altid  udvist  Skaansel  mod  deres  Fanger,  og  man 
kunde  hverken  bebrejde  dem  Brandstiftelser  eller  andre 
Voldsgjerninger.  At  de  havde  formaaet  at  sejre,  at  deres 
foragtede  Skarer  havde  været  nærved  at  støde  deres  Anfø- 
rers Dynasti  fra  Tronen ,  det  var  Bevæggrundene  til  de 
britiske  Soldaters  uædle  Hævn. 

Det  lader  sig  ikke  benægte,  at  den  øverste  Feltherre 
ikke  blot  ikke  afholdt  sine  Soldater  fra  alle  disse  Skjænd- 
selsgjerninger,  men  endogsaa  opmuntrede  dem.  Da  han 
efter  Kampen  med  et  talrigt  Følge  red  over  den  blodige 
Valplads,  lagde  han  blandt  de  saarede  Mærke  til  en  høj, 
ungdommelig  Krigerskikkelse,  som  med  Besvær  rejste  sig 
op  paa  Albuen,  da  han  red  forbi  ham.  Det  var  den  unge 
Fraser  af  Inverallochy,  Oberstløjtnant  i  Masteren  af  Lovats 
Clan.  Hertugen  spurgte  ham,  hvad  Parti  han  hørte  til. 
»Til  Prinsens,«  led  det  frimodige  Svar.  Da  blev  Hertugens 
Aasyn  mørkt,  hans  Øjne  lyste  af  et  indædt  Had,  og  han 
befalede  Major  Wolfe,  som  red  ved  hans  Side,  ufortøvet  at 
nedskyde  »den  frække  Karl.«  Wolfe  var  imidlertid  en  Hæ- 
dersmand og  vægrede  sig  ved  at  lystre.  »Mit  Patent  staar 
til  Deres  kgl.  Højheds  Eaadighed,«  svarede  han;  »men  jeg 
vil  aldrig  nedlade  mig  til  at  blive  en  Bøddel.«  Ogsaa  for- 
skjellige  andre  Officerer  nægtede  at  efterkomme  Befalingen, 
til  en  simpel  Soldat  nedskød  den  ulykkelige  Fraser. 

Nitten  saarede  højskotske  Officerer  vare  tyede  ind  i  en 
Skov,  hvor  Soldaterne  grebe  dem  og  slæbte  dem  til  Cullo- 
denhouse.  Her  bleve  de  uden  videre  stillede  op  mod  Slots- 
muren og  skudte   ned;    de  enkelte,   som   ikke   vare   blevne 

dræbte  af  Salven,  fik  Hjærneskallen  slaaet  itu  ved  Gevær- 
kolberne. Soldaterne  stak  ogsaa  Ild  paa  en  Hytte,  hvor 
tredive  Højlændere  havde  søgt  Tilflugt,  eller  hvor  de  vare 
faldne  i  Søvn  under  deres  Søgen  efter  Levnedsmidler.  De 
ulykkelige  vækkedes  af  Flammerne  og  styrtede  ud  ad  Døren 
for  at  redde  sig;  men  man  drev  dem  ubarmhjærtig  tilbage 
med  Bajonetterne,  og  med  kannibalsk  Glæde  hørte  de 
umenneskelige  Englændere  paa  de  ulykkeliges  Jammerskrig, 
til  Hytten  endelig  styrtede  sammen  og  begravede  dem  i 
Luerne.  To  Dage  efter  Slaget,  J'redagen  den  19de  April, 
gav  Hertugen  Befaling  til  at  dræbe  alle  de  saarede,  som 
man  endnu  maatte  finde  liggende  paa  Valpladsen^  Den 
ubarmhjærtige  Doqi  har  dog  forhaabentlig  kun  fundet  An. 
vendelse  paa  ganslte  enkelte;  thi  hvad  der  ikke  allerede  var 
faldet  for  Soldaternes  Bajonetter,  maatte  vel  have  mistet 
Livet  efter  Forløbet  af  to  kolde  Aprilnætter  og  en  Dag 
under  fri  Himmel  med  Skylregn  og  Snefog.  Det  lader  sig 
ikke  betvivle,  at  Hertugen  virkelig  har  udstedt  denne  gru- 
somme Befaling;  thi  senere  bestræbte  man  sig  ikke  for 
at  benægte,  men  kun  for  at  undskylde  samme.  Man 
paastod  paa  en  fjendtlig  Officers  Lig  at  have  fundet  en  Or- 
dre fra  Lord  Murray  om  ikke  at  give  Englænderne  Pardon. 
Originalen  er  aldrig  kommen  for  Dagens  Lys,  Lord  Georges 
velbekj endte  Karakter  gjør  en  saadan  Grusomhed  fra  hans 
Side  højst  usandsynlig,  og  den  hele  Fortælling  blev  ogsaa 
senere  af  Lorderne  Kilmarnock  og  Balmerino  umiddelbart 
før  deres  Henrettelse  stemplet  som  en  ondskabsfuld  Op- 
digtelse. 

Iblandt  de  Fanger,  som  usaarede  faldt  i  Englændernes 
Hænder,  gjenkjendte  man  sex  og  tredive  Desertører  fra  den 
kongelige  Hær.  De  ble  ve  uden  lang  Betænkning  klyngede 
op.  Kosten  indespærrede  man  i  Inverness's  Fængsel,  og  da 
dette  ikke  strakte  til,  tog  man  Kirkerne  til  Hjælp.  De  Li- 
delser, som  Staklerne  maatte  udholde,  ere  ubeskrivelige. 
Hvis  ikke  troværdige  Vidner  havde  berettet  det,   vilde  man 

ikke  tro,  at  mange  af  disse  ulykkelige  bleve  piskede, 
hvorpaa  man  lod  dem  ligge  negne  uden  Lægehjælp  og  hele 
Dage  igjennem  udsatte  for  Hungerens  Kvaler.  Fra  Fa^gs- 
1erne  bragte  man  dem  om  Bord  paa  Skibe  for  at  trans- 
portere dem  til  London.  Man  stuvede  dem  sammen  hun- 
dredvis i  det  nederste  Skibsrum,  som  var  bestemt  for  Balla- 
sten; her  maatte  de  ligge  paa  skarpe  Sten,  og  Søsygen  samt 
Manglen  paa  frisk  Luft  gjorde  Opholdet  til  et  fuldstændigt 
Helvede.  Og  med  alt  dette  var  den  daglige  Kost  sat  til 
20  Lod  daarligt  Havremel  og  et  Bæger  slet  Vand,  som 
ikke  kunde  læske  den  brændende  Tørst. 

Negrene  paa  Slaveskibene  kunne  ikke  have  udstaaet  større 
Lidelser  eud  de  ulykkelige  Højlændere,  da  man  senere  hen 
transporterede  dem  til  den  dødbringende  Koloni  Barbadoes. 
Slavehandlerne  have  dog  en  vis  Interesse  i,  at  deres  Varer 
blive  i  Live ;  men  af  157  Personer,  som  oprindelig  fandtes 
om  Bord  paa  et  af  disse  Skibe,  vare  efter  otte  Maaneders 
Forløb  kun  49  endnu  i  Live,  og  af  81  Individer,  som  virke- 
lig naaede  Bestemmelsesstedet,  vare  efter  tre  Aars  Forløb 
alle  paa  1 8  nær  faldne  som  Ofre  for  det  pestsvangre  Klima. 

Af  Personer  af  højere  Rang  blev  den  ødsle,  vankelmodige 
Jarl  Kilmarnock  tagen  til  Fange  paa  selve  Valpladsen.  I 
Hastværket  og  Forvirringen  under  den  begyndende  Flugt  og 
blændet  af  Snefoget  og  Krudtrøgen  tog  han  en  af  de  Ryt- 
terdelinger, som  joge  frem,  ibr  en  af  Fitz- James's  Delinger. 
Han  vilde  slutte  sig  til  denne  og  opdagede  for  sent,  at  det 
var  kongelige  Dragoner,  som  øjeblikkelig  grebe  ham  og^ 
bortførte  ham  i  Triumf.  Da  han  med  sin  Eskorte  red  tværs 
over  Valpladsen,  stødte' 'man  lige  paa  det  fremrykkende  en- 
gelske Fodfolk,  og  et  tragisk  Tilfælde  vilde,  at  Jarlens 
ældste  Søn,  Lord  Boyd,  netop  skulde  marchere  i  Spidsen  for 
et  af  disse  Regimenter.  Soldaterne  betragtede  i  Tavshed 
den  ulykkelige  Adelsmand,  hvis  graa  Haar  flagrede  for  Vin- 
den, thi  i  Forvirringen  havde  han  tabt  sin  Hat;  men  den 
ulykkelige  Yngling  maatte  se  sin  kjødelige  Fader  føres  bort 

uden  at  kunne  bringe  ham  Hjælp  i  hans  fornedrede  Stilling. 
Dog  det  gjorde  ham  ondt  at  se  hans  graanende  Hoved  saa- 
ledes  udsat  for  den  kolde  Vind,  og  pludselig  sprang  han  ud 
af  Geleddet,  satte  ham  sin  egen  Hat  paa  Hovedet  og  indtog 
derpaa  igjen  sin  Plads  uden  at  sige  et  Ord.  Et  sidste  tak- 
nemmeligt Blik  fra  Fangen  lønnede  Sønnen  for  denne  Kjær- 
lighedsgjerning,  derpaa  forsvandt  han  i  Vrimlen,  og  de  saas 
aldrig  mere.  Tre  Dage  efter  Slaget  faldt  ogsaa  Lord  Bal- 
merino i  Regeringens  Hænder,  og  han  og  Kilmarnock  fulgtes 
senere  i  Døden. 

Foruden  Fangerne  vare  samtlige  Kanoner,  hele  Trosset 
og  2300  Geværer  faldne  i  Sejrherrernes  Hænder.  Ogsaa 
fjorten  højlandske  Faner  bleve  gjorte  til  Bytte,  hvorpaa  de 
bleve  opbrændte  af  Bøddelen.  Englænderne  angave  deres 
eget  Tab  til  310  døde  og  saarede ;  Oprørerne  havde  derimod 
mistet  over  1000,  —  en  Femtedel  af  deres  samlede  Styrke. 

Prinsen  var  med  sit  Følge  lykkelig  naaet  over  Floden 
Nairn,  og  i  en  elendig  Hytte  hinsides  Floden  traf  Lord 
Elcho  ham  en  Time  senere,  fuldstændig  modløs  og  nedslaaet. 
De  Opløsnings-  og  Rædselsscener,  som  mødte  Karl  Edvard 
under  hans  Ridt,  Imvde  berøvet  ham  den  sidste  Rest  af 
Tillid;  han  holdt  alt  for  tabt  og  tænkte  kun  paa  at  gaa  til 
Frankrig  for  senere  at  vende  tilbage  med  en  stor  Land- 
gangshær.  Man  raadslog  ilsomt  om,  hvor  man  bedst  kunde 
flygte  hen;  ved  Skotlands  Vestkyst  skulde  der  have  vist  sig 
franske  Krydsere,  og  det  syntes  altsaa  raadeligst  her  at 
søge  en  Lejlighed  til  Overfart;  men  et  større  Selskab  kunde 
ikke  saa  let  undgaa  at  blive  opdaget,  man  skiltes  derfor  ad, 
og  kun  ledsaget  af  ti  Personer  red  Prinsen  videre  i  Ret- 
ning af  Gortuleg,  den  gamle  Lord  Lovats  Slot;  en  tro  Høj- 
lænder ved  Navn  Edvard  Burke  tjente  som  Fører. 

Det  var  allerede  Aften,  da  Selskabet  galoperede  ind  i 
Slotsgaarden.  Denne  første  og  sidste  Sammenkomst,  som 
Prinsen  havde  med  den  gamle  Høvding,  der  først  efter 
lang  Tøven  havde  sluttet  sig  til   hans  Sag,   røbede  med  ét 


Den  sidste  Stuart.  ,  37 

Slag  for  denne,  at  hans  egen  Undergang  nu  ogsaa  var  uund- 
gaaelig;  Saratalen,  som  maatte  være  højst  pinlig  for  begge 
Parter,  blev  derfor  snart  afbrudt,  og  sa^  snart  Karl  havde 
forfrisket  sig  med  noget  Mad  og  drukket  et  Par  Glas  Vin, 
red  han  bort  igjen. 

Derpaa  gik  Flugten  videre  gjennem  den  romantiske 
Dal,  som  nu  gjennembrydes  af  den  caledoniske  Kanal.  Kl.  2 
om  Morgenen  Torsdag  den  17de  April  galoperede  Ryt- 
terne forbi  Ruinerne  af  Fort  Augustus,  og  to  Timer  senere 
holdt  de  uden  for  Invergarry  Slotsport  ved  Loch-Oichs 
klippefulde  Bredder.  Her  i  Macdonald  af  Glengarry s  Stamme- 
slot  vare  de  forholdsvis  sikre,  Prinsen  steg  af  Hesten,  og 
dødelig  udmattet  af  det  lange  Ridt  og  de  to  gjennemvaagede 
Nætter  segnede  han  ned  ved  Dørtærskelen  og  faldt  strax  i 
en  dyb  Søvn.  Slotsherren  var  uheldigvis  ikke  til  Stede, 
Forraad  vare  ikke  for  Haanden,  og  da  Prinsen  vaagnede 
ved  Middagstid,  maatte  han  nøjes  med  et  tarveligt  Maaltid, 
bestaaende  af  tvende  Lax,  som  den  tro  Burke  havde  fanget, 
og  Vand  fra  Søen. 

I  Invergarry  delte  Selskabet  sig  atter;  kun  O'Sullivan, 
O'Neil  og  Burke  bleve  hos  Prinsen,  som  nu  for  at  gjøre 
sig  ukjendelig  skiftede  Klæder  med  den  sidste.  Klokken  to 
om  Eftermiddagen  red  man  derpaa  videre;  men  at  nærme 
sig  yderligere  til  Fort  William,  hvor  der  laa  en  engelsk  Be- 
sætning, syntes  betænkeligt,  man  forlod  derfor  den  brede 
Bjærgdal,  vendte  sig  mod  Nordvest  ind  i  den  Udørken,  som 
omgiver  den  lille  Loch-Arkaig,  og  fandt  her  Husly  hos 
Donald  Camerons  af  Glempean,  hvor  man  ankom  Kl.  9  om 
Aftenen.  Karls  Udmattelse  havde  nu  naaet  den  højeste 
Grad,  han  faldt  i  en  fast  Søvn,  medens  han  klædte  sig  af» 
og  den  næste  Morgen  kunde  man  næppe  faa  ham  vækket. 

Dog  han  maatte  videre,  endnu  længere  ind  i  Bjærgen- 
somheden;  om  Eftermiddagen  den  18de  April  naaede  det 
lille  Selskab  til  Mewboll,  hvor  de  tilbragte  Natten.  Her 
ophørte  de  banede  Veje,  man  maatte  nu  ogsaa  lade  Hestene 

tilbage  og  til  Fods  klavre  videre  frem  ad  stejle  Bjærgstier; 
det  Pas,  som  skiller  denne  Egn  fra  Kysten,  blev  overskredet* 
og  den  19de  om  Aftenen  priste  man  sig  lykkelig  ved  at 
kunne  finde  Ly  i  en  ussel  Hytte,  som  anvendtes  til  Faare- 
klipning  og  laa  ved  Bredden  af  Loch-Moror.  Ogsaa  den 
følgende  Dag  hengik  med  Vandringer  i  disse  uvejsomme 
Egne,  og  først  ved  Aftens  Tid  naaede  man  Stranden  ved  dea 
lille  Landsby  Glebiasdale  i  Landskabet  Arisaig.  Her,  næsteuy 
paa  den  samme  Plet,  hvor  han  for  ni  Maaneder  tilbage  for 
første  Gang  betraadte  Skotlands  Jord,  fik  Karl  en  Opfor- 
dring fra  Lord  George  Murray  om  at  begynde  Foretagendet 
paa  ny. 

Lorden  skrev  fra  Kuthwen  i  Badenoch,  at  nogle  Tusende 
allerede  havde  samlet  sig  om  ham,  Macpherson  af  Cluny 
var  indtruffen  med  500  Clansmænd,  og  talrige  Flygtninge 
vilde  yderligere  indfinde  sig  i  de  nærmeste  Dage.  Han 
havde  besat  samtlige  Bjærgpas,  hans  Stilling  var  uangribelig, 
Frygten  for  Englændernes  Ødelæggelser  maatte  inden  kort 
Frist  ogsaa  drive  de  hidtil  neutrale  Stammer  til  Vaaben, 
Granternes  Rejsning  kunde  ventes  hver  Dag,  og  inden  kort 
Tid  vilde  da  en  Hær  paa  8— 9000  Højlændere  være  forenede 
paa  ny.  Ogsaa  de  mest  erfarne  Høvdinger  som  Hertugen 
af  Perth,  Drummond,  Olgivie  og  andre  vare  i  Ruthwen  og 
længtes  med  Murray  efter  at  fortsætte  Kampen.  Nu,  i 
Nødens  Stund,  indsaa  de,  at  Prinsen,  hvem  de  ofte  saa  hov- 
modig havde  skubbet  til  Side,  dog  var  Hovedet  og  Midt- 
punktet for  Bevægelsen;  nu  bade  de  ham  indstændig  vende 
tilbage  og  fere  dem,  hvorhen  han  vilde.  Kar)  var  dog 
ikke  tilbøjelig  til  at  indlade  sig  paa  disse  Planer,  som  kun 
syntes  indgivne  af  Fortvivlelse;  han  følte  ingen  Lyst  til  at 
fortsætte  en  Kamp  nu,  da  han  hverken  havde  Penge,  Vaa- 
ben eller  Skyts,  og  da  hans  faa  regulære  Tropper  vare 
fangne;  men  at  give  sig  Høvdingerne  i  Vold  blot  for  at  gaa 
under  sammen  med  dem,  dertil  følte  han  intet  Kald.  Sit 
eneste    Fremtidshaab     byggede    han   paa    en    aktiv   Hjælp 

fra  Frankrig,  der  hen  længtes  han  at  naa  saa  hurtig  soin 
mulig,  og  han  sendte  derfor  Murray  et  Brev,  hvori  han 
takkede  ham  og  alle,  der  hidtil  saa  trofast  havde  fulgt  ham, 
for  deres  Hengivenhed  og  glimrende  Tapperhed;  »men  jeg 
tager  nu  tilbage  til  Frankrig,  og  med  Guds  Hjælp  haaber 
jeg  snart  at  kunne  vende  tilbage  med  en  væbnet  Styrke, 
som  kan  sikre  vort  Held,  Jeg  kan  derfor  kun  tilraade  en- 
hver at  sørge  for  sin  egen  Sikkerhed;  —  den  Almægtige 
beskytte  og  velsigne  eder  alle.« 

Det  Svar,  som  den  unge  Macleod  overbragte,  fremkaldte 
den  største  Bestyrtelse  i  Lejren  ved  Ruthwen.  Mange  af 
de  ædle  fyrige  Naturer  havde  endnu  troet  paa  Muligheden 
af  et  heldigt  Udfald!  nu  maatte  man  se  at  sprede  sig  og 
at  undgaa  Cumberlands  Krigere.  Det  var  en  dyb,  gribende 
Scene,  da  Førere  og  Soldater  skiltes  fra  ^hverandre;  Taarer 
flød  i  Mængde,  thi  de  fleste  skiltes  for  evig,  og  ingen  vidste, 
om  ikke  Skafottet  snart  vilde  blive  hans  Lod.  Høvdingerne 
maatte  se  at  naa  ned  til  Kysten  for  at  kunne  undslippe  til 
Fastlandet;  men  de  fleste  ulykkelige  Clansmænd  havde  in- 
gen anden  Udvej  end  at  skjule  sig  i  Bjærgenes  mest  afsi- 
des Kløfter;  thi  i  Hjemmets  Hytter  lurede  de  grusomme 
Forfølgere  og  fortærede  deres  Forraad  og  Kvæg. 

Hermed  var  Opstanden  definitivt  til  Ende. 

(Sluttes). 
F.  C.  Granzow. 

(Sidste  Artikel.) 


III.    Det  engelske  Hævntog  1842. 

I.    General  Pollock.  —  Den  engelske  Undsætningshær.  —  Lord 
EUenborougli.  —  Forvirrede  Tilstande  i  Afghanistan.  —  De  en- 
gelske Hære  forenes  i  Kabul.  —  Fangerne  befries. 


De  første  Efterretninger  om  Opstanden  i  Kabul  havde 
vakt  stor  Bestyrtelse  i  Indien,  da  Macnaghtens  Efterretnin- 
ger om  Tilstanden  i  Afghanistan  bestandig  havde  lydt  me- 
get tilfredsstillende,  og  da  der  hengik  lang  Tid,  inden  man 
modtog  nærmere  Efterretninger  fra  Okkupationskorpset,  til- 
tog Ængstelsen,  da  man  heraf  kunde  slutte,  at  Passene  vare 
besatte  af  Oprørerne.  Kegeringen  kunde  dog  ikke  bestemme 
sig  til  at  sende  Forstærkning  til  de  betrængte  Tropper,  og 
Lord  Auckland,  der  oprindelig  var  bleven  overtalt  til  at 
begynde  Krigen,  erkj  endte  nu  aabent,  at  Toget  var  en  Daar- 
skab  og  Uretfærdighed,  og  at  det  kun  ved  vedvarende  Uret- 
færdighed kunde  føre  til  Maalet,  hvorfor  han  var  mest  til- 
bøjelig til  helt  at  opgive  Okkupationen.  Efter  mange  Be- 
tænkeligheder blev  det  imidlertid,  navnlig  ved  Forestillinger 
fra  Guvernøren  og  Viceguvernøren  i  de  nordvestlige  Pro- 
vinser,   besluttet  at  sende  Forstærkning  til  x4.fghanistan,  for 

at  hævde  Briternes  militære  Ære,  straffe  Kabul  og  undsætte 
Besætningstropperne. 

General  Pollock,  som  fik  Kommandoen  over  denne  nye 
Expedition,  havde  med  Hæder  deltaget  i  mange  Expeditio- 
ner  og  var  en  særdeles  retskaff«  Mand,  der  under  en  i  hej 
Grad  beskeden  Optræden  skjulte  stor  Klogskab,  Ro  og  Fast- 
hed, og  til  hvem  Tropperne  havde  fuld  Tillid.  Udfaldet 
viste  ogsaa,  at  Regeringen  havde  truffet  er  heldigt  Valg. 

Expeditionskorpset  bestod  af  omtrent  12000  Mand,  delte 
i  3  Brigader  under  Brigadererne  Wild,  M'Caskill  og  Eng- 
land. De  to  første  Brigader  skulde  under  Pollock  selv  fra 
Pischawar  igjennem  Cheiber-Passene  og  over  Dschelalabad 
gaa  til  Kabul ,  den  tredje  Brigade  skulde  derimod  tage 
Vejen  gjennem  Bholan-Passet  og  over  Kandahar. 

Wilds  Brigade,  der  ene  bestod  af  Seapoyer  og  mest  af 
ungt  Mandskab,  ankom  endnu  før  Nyaar  1842  til  Pischawar, 
hvor  Sikherne  skulde  forsyne  dem  med  Artilleri.  Disse 
ydede  imidlertid  langt  fra  den  ventede  Hjælp  og  viste  sig 
ogsaa  nu  som  meget  upaalidelige  allierede;  deres  Tropper 
nægtede  at  gaa  mod  deres  Trosfæller  i  Afghanistan  og 
indvirkede  saaledes  paa  Seapoyerne,  navnlig  ved  at  udmale 
Cheiber-Passets  Rædsler,  at  da  en  Del  af  Brigaden  den 
19de  Januar  blev  fert  frem  til  Angreb  paa  Passet,  flygtede 
Seapoyerne  ved  første  Skud  fråden  ingenlunde  stærke  Fjende, 
som  havde  besat  Indgangen.  Herefter  vilde  det  være  Let- 
sind at  rykke  frem  paa  ny,  før  Forstærkning  var  indtruffen, 
hvorfor  Wild  oppebiede  den  i  Pischawar.  Da  General 
Pollock  ankom  den  5te  Februar,  fandt  han  Brigaden  svækket 
ved  Desertion  og  heftige  Sygdomme,  en  nedtrykt  Stemning 
gav  sig  Luft  selv  blandt  Officererne,  og  Mandskabet,  der 
nægtede  at  angribe  Cheiber-Passet,  var  lige  ved  aabent  at 
gjøre  Mytteri.  Den  faderlige,  Tillid  vækkende  Maade, 
hvorpaa  Pollock  strax  begyndte  at  sørge  for  Folkenes  Sund- 
hed og  Velvære,    samt  hans   rolige    bestemte  Optræden  bi- 

drog  dog  snart  til  at  forbedre  Stemningen  i  den  Grad,  at 
Tropperne  senere  ikke  svigtede.  Det  Ophold,  Generalen 
var  nødt  til  at  gjore  her,  hvor  meget  han  end  higede 
fremad,  var  saaledes  ingenlunde  tabt. 

Under  dette  Ophold  l«vde  Pollock  underhandlet  med 
de  ved  Cheiber-Passet  boende  Afredier  om  fri  Gjennemmarche 
og  Beskyttelse  under  denne  tor  de  britiske  Tropper,  og 
Stammen  var  ogsaa  gaaet  ind  derpaa  for  en  Betaling  af  ca. 
800,000  Kroner;  men  i  sidste  Øjeblik  erklærede  Høvdingerne, 
at  de  ikke  kunde  holde  Overenskomsten,  da  Akbar  Khans 
Tropper  havde  besat  Passet,  hvorfor  de  tilbøde  at  tilbage- 
betale den  forud  modtagne  Del  af  Pengene. 

Efter  at  ogsaa  M'Caskills  Brigade  var  ankommen  til 
Pischawar,  brød  Pollock  den  31te  Marts  op  herfra,  med- 
førende et  meget  stort  Train,  da  man  tillige  skulde  bringe 
Ammunition  og  Proviant  til  Besætningstropperne  i  Dschelala- 
bad.  Forinden  Afmarchen  havde  Generalen  udstedt  nøjagtige 
Instruxer  for  Ordenens  Vedligeholdelse  under  Angrebene 
paa  og  Gjennemmarchen  i  Passene,  og  blandt  andet  blev 
det  befalet,  at  Flankerne  bestandig  skulde  dækkes  ved  Be- 
sættelse af  Bjærgskraaningerne  langs  Vejen,  samt  at  Flanke- 
dækningerne skulde  søge  at  omfatte  den  fjendtlige  Stilling. 
Paa  denne  Maade  lykkedes  det  uden  stort  Tab  den  odje 
April  at  drive  Fjenden  bort  fra  Indgangen  til  Cheiber- 
Passet  ;  Angrebet  indlededes  af  de  evropæiske  Soldater, 
men  ogsaa  Seapoyerne  gik  frem  med  Raskhed;  med  en 
Dristighed  og  Behændighed,  der  kunde  maale  sig  med 
Bjærgboernes,  klatrede  de  op  ad  Klippeskrænterne  ved  Si- 
den, saaledes  at  de  toge  Fjendens  Forskansninger  i  Ryggen, 
samtidig  med  at  Hovedstyrken  angreb  dem  for  fra.  Briter- 
nes Tab  var  meget  ringe,  medens  Afghanerne  mistede  6 — 
800  Mand.  Uagtet  Tropperne  plagedes  meget  af  Tørst  og 
Hede  om  Dagen  og  af  Kulde  om  Natten,  medens  de  derhos 
idelig  omsværmedes  af  Fjendens  Rytteri,   bevarede    de   dog 

under  Fremrykaingen  den  bedste  Orden,  og  som  alt  omtalt,  *) 
naaede  Pollock  lykkelig  Dschelalabad  faa  Dage  efter,  at 
Besætningen  her  havde  sprængt  Akbar  Khans  Styrke.  Han 
overtog  nu  Kommandoen  over  den  samlede  Hær,  hvor  alle 
brændte  af  Begj ærlighed  efter  at  hævne  deres  ulykkelige 
Vaabenfællers  grusomme  Ded;  Macgregor  og  de  andre 
politiske  Officerer  traadte  tilbage  som  Ad j utanter  ved  de 
Stabe,  ved  hvilke  de  vare  ansatte,  og  deres  Hverv  og  An- 
svar overtoges  nu  af  den  hejstbefalende  selv. 


Medens  disse  Begivenheder  foregik,  var  Lord  Auckland 
som  Vicekonge  bleven  afløst  af  Lord  Ellenborough ,  der 
overtog  Regeringen  den  15de  Marts  1842.  Hans  første 
Regeringshandling  var  at  sende  en,  i  en  værdig  og  rolig 
Tone  holdt,  Instrux  til  General  Pollock,  hvem  det  paalagdes 
at  undsætte  Besætningstropperne  i  Afghanistan,  derefter 
med  et  kraftigt  Slag  gjenoprette  Englands  railitæTe  Ære  i 
Landet  og  saa  benytte  et  belejligt  Øjeblik,  til  atter  at  trække 
alle  Tropperne  bort  derfra.  Tilfredsheden  med  denne  In- 
strux var  almindelig;  men  Glæden  skulde  kun  vare  kort; 
thi  næppe  havde  Lorden  modtaget  Efterretningen  om  Biigadier 
Englands  Nederlag  **),  fer  han,  —  uagtet  der  samtidig  ind- 
løb Efterretning  om  PoUocks  lykkelige  Ankomst  til  Dschelala- 
bad — ,  blev  bange  for  Expeditionens  Udfald  og  sendte 
Ordre  umiddelbart  til  General  Nott  om  strax  at  remme 
Kandahar  og  trække  sig  tilbage  til  Ketta  (Kota).  Samti- 
dig beordrede  han  General  Pollock  til,  hvis  der  ikke  skulde 
tilbyde  sig  nogen  særlig  gunstig  Lejlighed  til  at  tilføje  Af- 
ghanerne en  kraftig  Tugtelse,  da  med  alle  sine  Tropper  at 
trække  sig  tilbage  til  Pischawar.  Den  Mand,  der  faa  Dage 
før  havde   udtalt,    at  Englands  Herredomme    i  Indien    kun 


*)  Se  toregaaende  Bind  Side  343. 
**)  Se  foregaaende  Bind  Side  344. 

beroede  paa  Sværdet,  hvorved  det  var  vundet,  glemte  saa- 
ledes  nu  aldeles  at  tænke  paa  Briternes  militære  Ære,  samt 
paa,  at  nogle  af  Landets  mest  fortjente  Mænd  endnu  vare 
Fanger  i  Afghanistan! 

Vicekongens  Ordre  traf  begge  Generaler  som  et  Lyn 
fra  klar  Himmel.  Som  en  lydig  Soldat  besluttede  imidler- 
tid Nott  at  adlyde;  men  forst  maatte  der  skaffes  Train  til 
Veje  fra  Ketta(Kota).  Det  samme  var  Tilfældet  i  Dschelala- 
bad,  hvor  Pollock,  efter  først  at  have  fremhævet  for  Vice- 
kongen de  uheldige  Følger  af  et  saa  hovedkulds  Tilbagetog, 
udbad  sig  nærmere  Ordre  og  senere  indberettede,  at  han 
i  alt  Fald  foreløbig  maatte  have  Tid  til  at  skaffe  det  for- 
nødne Train  til  Veje,  før  han  kunde  tiltræde  Tilbagemarchen. 
Endelig  fik  Pollock  Bemyndigelse  til  at  forblive  i  Dschelala- 
bad  til  i  Oktober  Maaned,  og  efter  lang  Vaklen  valgte  Vice- 
kongen en  i  Politiken  vistnok  enestaaende  Maade  til  at  fra- 
lægge sig  Ansvaret  for,  hvad  Hæren  gjorde,  i  det  han  under 
4de  Juli  skrev  til  Pollock  og  Nott,  at  han  selvfølgelig  ikke 
havde  forandret  sin  Anskuelse  om  Nødvendigheden  af  et 
Tilbagetog;  men  han  tænkte  sig  Muligheden  af,  at  General 
Nott  kunde  foretrække  at  lægge  sin  Ketraite  fra  Kandahar 
over  Ghusni,  Kabul  og  Dschelalabad,  og  at  General  Pollock 
i  saa  Tilfælde  vilde  beslutte  sig  til  at  gaa  frem  til  Kabul 
for  at  optage  Nott.  Han  vilde  saaledes  overlade  Genera- 
lerne selv  at  vælge  Tilbagetogslinien,  men  Tilbagetoget 
maatte  og  skulde  udfores.  Tænkte  Statsmanden  saaledes 
kun  paa  at  frigjøre  sig  selv  for  Ansvar,  og  omtalte  han,  i 
den  barnagtige  Tro  derved  at  opnaa  dette,  et  Tog  ind  i 
Hjærtet  af  Fjendens  Land  som  et  Tilbagetog,  saa  tænkte  Gene- 
ralerne heldigvis  mindre  paa  egen  Sikkerhed  og  eget  An- 
svar end  paa  Storbritanniens  Ære,  og  begge  higede  de  kun 
efter  at  rykke  fremad.  Dog  hengik  Tiden  til  Midten  af 
Avgust  med  at  skaffe  Transportmidler  til  Veje,  og  inden 
Generalerne  kunde  faa  det  fornødne  aftalt  med  Hensyn  til 
fælles  Samvirken,  hvilket  udkrævede  Tid  paa  Grund  af  den 

lange  Afstand  og  det  Qendtlige  Land,  der  laa  imellem  dem.  *) 
Ventetiden  benyttede  Pollock  til  i  Juli  Maaned  at  foretage 
en  Strafteexpedition  til  nogle  herlige  frugtbare  Dale  nord 
for  Dschelalabad,  hvis  Beboere  havde  deltaget  i  Myrderiet 
paa  Kabul-Styrken.  Da  Briterne  traf  Landsbyerne  forladte, 
ødelagde  og  afbrændte  de  Byerne  og  Sæden,  de  prægtige 
Frugttræer,  Ejernes  Glæde  og  Rigdom,  bleve  gjennemsavede, 
og  deres  Velstand  saaledes  tilintetgjort  for  mange  Aar. 


Imidlertid  bleve  Tilstandene  i  Kabul  stadig  mere  og 
mere  anarkiske.  Sjah  Schudscha  var,  strax  efter  at  Byen 
var  rømmet  af  Briterne,  af  de  oprørske  Høvdinger  bleven 
anerkjendt  som  Konge  i  Landet,  saa  det  er  vanskeligt  at 
sige,  hvilken  Bolle  han  muligvis  hemmelig  har  spillet  lige 
over  for  Oprøret;  men  —  rænkefuld,  som  han  var,  —  er 
det  rimeligt,  at  han  ikke  har  staaet  helt  uden  for  det,  og 
den  Omstændighed,  at  han  fik  Lov  til  af  Khanen  at  vedblive 
at  beklæde  Tronen,  taler  jo  ogsaa  derfor;  men  selv  om  han 
virkelig  har  vædret  vidende  om  det  forestaaende  Oprør, 
voxede  det  ham  i  alt  Fald  over  Hovedet;  den  Bolle,  han 
senere  maatte  spille  under  Høvdingernes  Formynderskab, 
var  ham  utaalelig,  og  han  gik  i  stadig  Frygt  for,  at  man 
vilde  myrde  ham.  I  sine  hemmelige  Breve  til  Briterne 
forsikrede  han  dem  om  sin  uforanderlige  Hengivenhed ;  men 
samtidig  maatte  han  offentlig  vise  sin  Iver  for  den  hellige. 
Krig  imod  dem,  og  paa  Høvdingernes  Forlangende  endogsaa 
stille  sig  i  Spidsen  for  Hæren.  Efter  den  5te  April  at  have 
afholdt  Mønstring  over  denne,  drog  han  i  højtideligt  Optog 


*)  Pollock  lod  engang  en  vigtig  Ordre  til  Nott  *gaa  igjenuem 
selve  Akbar  Khans  Hænder,  i  det  han  iraellem  Linierne  af 
et  Brev  al  aldeles  ligegyldigt  Indhold  havde  skrevet  Ordren 
med  Risvand,  der  først  ved  Overgydning  med  Jod  kunde 
blive  synlig  for  Modtageren. 

fra  Bala  Hissar  ned  i  Lejren  uden  for  Byen;  men  da  Op- 
toget nærmede  sig  Kongeteltet,  blev  en  Geværsalve  affyret 
mod  Kongen,  der  blev  dræbt  af  en  Kugle,  som  gik  igjen- 
nem  hans  Bryst,  hvorefter  Morderen  plyndrede  Liget  og 
kastede  det  i  en  tæt  ved  værende  Grav.  Saaledes  endte 
Schudschas  i  høj  Grad  urolige  og  omskiftende  Liv.  I  hans 
Skatkammer  fandtes,  foruden  Juveler  til  stor  Værdi,  3 — 4 
Millioner  Kroner  i  rede  Penge,  endskjønt  han  altid  klagede 
over  Pengemangel. 

Nogle  afghaniske  Stammer  udnævnte  nu  Schudschas 
næstældste.  Søn  Futteh  Jung  til  hans  Efterfølger,  og  efter 
adskillige  blodige  Kampe  sluttede  Akbar  Khan  Forlig  med 
denne  nye  Konge  mod  selv  at  blive  udnævnt  til  hans  Vesir. 
Den  stakkels  Skyggekonge  troede  imidlertid,  at  Akbar  stræbte 
ham  efter  Livet,  gjorde  derfor  et  mislykket  Forsøg  paa  at 
flygte  og  blev  nu  behandlet  som  Fange  i  sit  eget  Palads, 
indtil  det  endelig  lykkedes  ham  at  søge  Tilflugt  hos  Bri- 
terne, i  hvis  Lejr  han  den  1ste  September  fandt  en  god 
og  ærefuld  Modtagelse. 

Kort  før,  den  20de  Avgust,  var  Pollock  med  8000 
Soldater  og  forholdsvis  ringe  Bagage  brudt  op  fra  Dschelala- 
bad;  men  foreløbig  gik  han  kun  til  Gundamucks  frugtbare 
Dal,  hvor  han  forblev  til  den  7  de  September,  og  hvor  fiere 
af  Egnens  Høvdinger  underkastede  sig  Briternes  Herredømme. 
Efter  at  have  faaet  Meddelelse  fra  General  Nott  om,  at 
denne  nu  ogsaa  var  færdig  til  at  forlade  Kandahar,  fortsatte 
Pollock  sin  Fremrykning  imod  Kabul  med  Sales  Division 
(1ste)  foran  som  Avantgarde,  medens  2rlen  Division  under 
M'Caskill  tillige  med  et  lille  sikhisk  Hjælpekorps  dannede 
Hovedstyrken.  Paa  Grund  af  den  Forudseenhed,  hvormed 
Fremrykningen  lededes,  og  den  Behændighed,  hvormed  Flanke- 
tropperne bestege  de  tilsyneladende  utilgængelige  Skrænter 
langs  Vejen,  bleve  Ghilzierne  med  forholdsvis  ringe  Tab 
drevne  ud  af  deres  stærke  Stillinger  i  Jugdulluck-Passet. 

Akbar  Khan,  der  forgjæves  havde  forsøgt  Underhandlin- 

ger  med  Briterne,  forberedte  sig  nu  paa  at  modtage  dem  i 
Kurd-Kabul- Passet ;  men  da  han  lik  at  vide,  at  Pollock  var 
standset  i  Byen  Tesin,  hvor  Hæren  rastede  den  12te  Sep- 
tember paa  Grund  af  Kamelernes  Udmattelse,  mistydede 
han  denne  Standsning  som  Forsagthed  og  besluttede  derfor 
at  gaa  angrebsvis  til  Værks.  Den  13de  om  Morgenen  saae 
Briterne  Højderne  besatte  af  talrige  Fjender;  men  uagtet 
de  engelske  Tropper  bleve  modtagne  af  en  heftig  Ild,  lykke- 
des det  dem  dog  efter  hidsig  Kamp  at  kaste  saa  velAkbars 
Kytten  som  hans  Skytter.  Største  Delen  af  de  slaaede  Høv- 
dinger flygtede  til  Kohistan,  men  Akbar  selv  søgte  Tilflugt 
bag  Hindukuschs  Bjærge. 

Den  15de  September  ankom  Pollock  til  Kabul,  hvor  han, 
for  at  lette  Troppernes  Forplejning,  besluttede  at  oprette  en 
ordnpt  Regering.  Han  gjenindsatte  derfor  Futteh  Jung  som 
Konge,  men  meddelte  ham  samtidig,  at  han  ved  Briternes 
Afmarche  vilde  blive  aldeles  overladt  til  sine  egne  Hjælpe- 
midler, og  den  1 6de  holdt  den  nye  Konge  sit  Indtog  i  Bala 
Hissar,  hvor  det  britiske  Flag  hejsedes  under  Kongesalut. 
Imidlertid  havde  ogsaa  General  Nott  begyndt  at  »retirere« 
fra  Kandahar  til  Kabul;  den  9de  Avgust  ødelagdes  Kanda- 
hars  Fæstningsværker,  og  undervejs  hærgede  han  Landet 
med  Baal  og  Brand,  ødelæggende  Byerne,  Sæden  og  Frugt- 
haverne, hvor  han  kom  frem.  I  Ghusni  (Gasna)  findes  den 
store  gasneviske  Sultan  Mahmuds  Grav,  der  den  Gang  pry- 
dedes af  et  Par  kunstig  udskaarne  massive  Sandeltræs 
Porte,  som  Mahmud  paa  sit  sidste  Tog  til  Indien  for  ca. 
800  Aar  siden  skal  have  bortført  fra  et  berømt  Tempel  i 
Gusarate.  Den  eneste  bestemte  Ordre,  som  Vicekongen 
havde  udstedt  angaaende  Krigen,  angik  disse  Porte,  som  han 
havde  befalet  medbragt  til  Indien.  Dette  skete  ogsaa  til 
stor  Sorg  og  Forbitrelse  for  MoUaherne,  der  bevogtede  den 
hellige  Grav.  For  at  hævne  det  mod  den  tidligere  britiske 
Besætning  i  Ghusni  udviste  Forræderi  lod  Nott  derpaa  Byen 
jævne  med  Jorden   og  Fæstningsværkerne    ødelægge.      Den 

14de  September  angreb  Generalen  derpaa  Maidan-Passet; 
men  Afghanerne  afbrøde  Kampen  og  llygtede  ved  Efterret- 
ningen om  Akbar  Khans  Nederlag  ved  Tesin,  og  den  17de 
September  naaede  Nott  Kabul,  hvor  han  forenede  sig  med 
Pollocks  Hær. 


For  om  muligt  at  befri  de  i  Afghanernes  Hænder  væ- 
rende Englændere,  som  man  vidste  holdtes  i  Fangenskab  i 
Nærheden  af  Bamian,  udsendte  Pollock  en  Rytterafdeling, 
der  støttedes  af  Sales  Brigade.  Den  væsentligste  Del  af 
Fangerne  bestod  af  de  den  9de  Januar  til  Akbar  Khans 
Beskyttelse  overgivne  Familier  samt  af  de  af  ham  forlangte 
Gisler,  hvoriblandt  Major  Pottinger,  General  Elphinstone 
og  Brigader  Shelton,  I  alt  fandtes  under  Akbars  Varetægt, 
foruden  70  Soldater  og  nogle  Soldaterfruentimmer,  9  Damer, 
20  Officerer  og  14  Børn,  der  alle  nede  en  i  det  hele  god 
og  hensynsfuld  Behandling.  Da  Akbar  mødtes  med  Lady 
Macnaghten  og  saae  hendes  Bevægelse  ved  at  staa  over  for 
sin  Mands  Morder,  bevidnede  han  hende  sin  Sorg  over  det 
skete  og  erklærede,  at  han  vilde  give  sin  hejre  Arm  til,  at 
den  Gjerning,  der  havde  bragt  hende  saa  megen  Sorg,  var 
ugjort. 

Ad  besværlige  Bjærg  veje  ble  ve  Fangerne  bragte  til 
Fæstningen  Budiabad,  hvor  de  forbleve  i  næsten  3  Maane- 
der.  Her  var  den  gamle  syge  og  sengeliggende  General 
Elphinstone  nær  bleven  slaaet  ihjel  under  det  Jordskjælv, 
der  er  omtalt  under  Dschelalabads  Belejring,  idet  Loftet  i 
Værelset,  hvor  han  laa,  styrtede  ned,  saa  at  han  kun  blev 
reddet  ved  en  Soldats  Behjærtethed;  men  rimeligvis  frem- 
skyndede det  dog  hans  Død,  der  paafulgte  kort  efter  i  Nær- 
heden af  Tesin.  Uagtet  det  var  hans  Uduelighed  som  Over- 
general, der  havde  nedkaldt  Ulykken  over  Briterne,  døde 
han  dog  beklaget  og  ikke  fordømt,  da  Hovedskylden  falder 
tilbage  paa  dem,   der  satte  den   gamle  svage  Mand  paa  en 

vanskelig  og  ansvarsfuld  Post.  Hans  Lig  blev  udleveret 
til  Besætningen  i  Dschelalabad  og  her  begravet  med  al 
militær  Æresbevisning. 

Akbar  Khans  øvrige  Fanger  (der  bleve  noget  strængere 
behandlede,  efter  at  Khanen  ved  Vaade  eller,  som  han  selv 
troede ,  ved  et  af  Macgregor  fremkaldt  Mordattentat  var 
bleven  saaret  af  en  af  sine  Folk)  bleve,  efter  i  nogen  Tid 
at  være  forte  om  fra  et  Bjærgfort  til  et  andet,  den  22de 
Maj  flyttede  til  Ali  Muhammeds  Fort  ved  Kabul,  hvor  de 
nøde  en  udmærket  Behandling  og  frit  kunde  omgaas  med 
de  i  Bala  Hissar  værende  Fanger.  De  bleve  imidlertid  ikke 
ret  længe  her,  og  efter  at  Fangerne  fra  Ghusni  vare 
forenede  med  dem,  bleve  de  atter  paa  Gmnd  af  Pollocks 
stadige  Fremtrængen  den  25de  Avgust  førte  til  Hindukusch 
under  Eskorte  af  ca.  100  Ryttere.  Den  9de  September 
bleve  de  anbragte  i  nogle  højst  uhyggelige  og  smudsige 
Rum  i  et  lille  Fort  i  Nærheden  af  Bamian,  og  Sirdaren 
havde  givet  Ordre  til  at  føre  dem  til  Chulm,  hvor  der 
kun  kunde  vente  dem  et  haabløst  Fangenskab.  Forinden 
lykkedes  det  imidlertid  Kaptejn  Johnson  ved  Bestikkelse  at 
vinde  Kommandanten  for  Bevogtningen,  en  gammel  Æven- 
tyrer,  saaledes  at  han  aabent  erklærede  sig  for  Briterne  og 
hejsede  det  britiske  Flag  paa  Fortet,  som  de  nu  belavede 
sig  paa  at  forsvare.  Da  de  befriede  Fanger  imidlertid  hørte, 
at  Pollock  havde  bemægtiget  sig  Kabul  og  udsendt  Tropper, 
for  at  frelse  dem,  forlede  de  Fortet  den  16de  Sej^uember, 
mødte  næste  Dag  de  udsendte  Ryttere  og  den  20de  Brigaden 
under  General  Sale,  som  nu  var  saa  lykkelig  at  kunne 
gjense  sin  Hustru  og  Datter.  Den  21de  droge  Fangerne 
ind  i  Pollocks  Lejr,  hvor  Glæden  over  det  heldig  udførte 
Tog  nu  var  ublandet. 

U.  Istalifs  Ødelæggelse.  —  Tilbagetoget.  —  Triumfen  i  Firospur. 
Senere  Begivenheder  i  Afghanistan.  —  Slutning. 

For  at  hindre  Fjenderne,  der  atter  samledes,  i  at  forurolige 
Armeen  under  dens  forestaaende  Retraite  fra  Kabul,  sendtes 
M'Caskill  med  en  stærk  Kommando  til  Kohistan,  og  føl- 
gende Kaptejn  Havelocks  Raad  gik  han  lige  imod  den  for 
uindtagelig  ansete  Fæstning  Istalif,  en  By  paa  ca.  15,000 
Indbyggere,  Fjenderne  havde  her  samlet  deres  Skatte  og 
Kvinder  og  bleve  fuldstændig  overrumplede  af  Briterne,  der 
plyndrede  og  ødelagde  Byen  med  en  Grusomhed,  som  ikke 
gav  Afghanernes  noget  efter.  Et  Øjenvidne  til  Ødelæggel- 
sen fortæller  derom:  »Flere  Dage  i  Træk  blev  Byen  plyn- 
dret, og  hvad  man  ikke  kunde  fore  med  sig,  blev  brændt. 
Soldaterne,  Evropæerne  saa  vel  som  Indierne,  vare  grebne  af 
et  sandt  Raseri,  der  blev  drevet  fcil  den  største  Yderlighed 
ved  Tanken  om  deres  Kammeraters  Lig,  som  de  havde  fun- 
det i  Bjærgpassene.  Ikke  en  eneste  Mand  blev  skaanet, 
selv  om  han  var  vaabenløs,  ikke  en  eneste  Fange  blev  gjort 
—  alle  bleve  drevne  sammen  og  traadte  ned  som  Skarn. 
Ingen  tænkte  paa  at  give  Pardon.  Sandelig,  vi  ere  ti 
strækkelig  hævnede.  Hvor  Hinduerne  fandt  et  afghanisk 
Lig,  brændte  de  det,  for  at  de  brændtes  Forbandelser  skulde 
falde  paa  Børnene;  det  fortaltes  endogsaa,  at  de  paa  denne 
Maade  brændte  endnu  levende  saarede.« 

Da  Britens  Afmarche  fra  Kabul  nu  nærmede  sig,  vovede 
Futteh  Jung  ikke  at  beholde  Regeringen,  men  bad  PoUock 
om  at  maatte  følge  med  til  Indien,  og  i  hans  Sted  blev 
hans  yngre  Broder  Schahpur,  en  højsindet  Dreng,  af  Gene- 
ralen indsat  til  Regent  og  efterladt  i  Bala  Hissar.  Mulig- 
vis skete  det,  fordi  Pollock  kun  derved  mente  at  kunne 
undgaa  at  ødelægge  det  smukke  Citadel;  men  et  hævnende 
Minde  skulde  efterlades  i  Kabul,  og  han  bestemte  sig  der- 
for til  at  lade  den  store  Basar,  et  mægtigt  Bygningsværk, 
hvor  Sammensværgelsen  mod  Briterne  var  stiftet,  og  hvor 
Macnaghtens  lemlæstede  Lig   havde  været  udstillet  til  Spot 

for  Ghazierne,  jævne  med  Jorden*  Vagter  vare  udstillede 
for  at  beskytte  den  øvrige  Del  af  Byen  med  de  4 — 5000 
Indbyggere,  der  i  Tillid  til  Pollocks  Tilsagn  om  Beskyttelse 
vare  vendte  tilbage  til  deres  Hjem,  imod  Uordener  fra  Sol- 
daternes Side;  men  disse  fandt  dog  Indgang  i  Byen,  hvor 
de  tre  Dage  i  Træk  fra  den  9de  til  den  Ilte  Oktober 
plyndrede,  skjændte  og  brændte  og  i  blindt  Kaseri  dræbte 
alle  Beboerne,  Ven  med  Fjende.  Hele  Byen  med  Undta- 
gelse af  Bala  Hissar  odelagdes  fuldstændig. 

Den  Ilte  Oktober  1842  blev  det  britiske  Flag  paa  Ci- 
tadellet strøget,  og  næste  Dag  tiltraadtes  Tilbagemarchen. 
Mange  havde  med  Ængstelse  tænkt  paa  denne;  men  Afgha- 
nerne vare  for  lammede  til  at  forfølge  med  Kraft,  og  der 
forefaldt  kun  en  enkelt  alvorlig  Skjærmydsel.  —  1  Dschelala- 
bad  gjordes  et  Par  Dage  Holdt  for  at  odelægge  Fæstnings- 
værkerne, og  her  modtog  man  Tilbud  fra  Afredierne  om  at 
sælge  Briterne  fri  Vej  gjennem  Cheiber- Passet;  men  Pollock 
svarede,  at  han  nok  selv  skulde  serge  derfor.  Hans  Avant- 
garde, tredje  Brigade  under  M'Caskill,  der  havde  forsømt 
at  dække  sine  Flanker,  blev  imidlertid  overfaldet  i  Passet, 
kom  i  Uorden,  mistede  en  Del  af  sin  Bagage  og  to  Kano- 
ner, som  Fjenden  dog  lod  staa  i  Mørket;  men  Hovedstyrken, 
der  havde  anvendt  større  Forsigtighed,  led  saa  godt  som 
intet  Tab,  og  Armeen  naaede  lykkelig  og  vel  til  Pischawar^ 
hvor  den  udhvilede  i  nogen  Tid  efter  den  temmelig  forcerede 
Tilbagemarche. 

Pollocks  og  Notts  Sejre  i  Afghanistan  og  Fangernes 
Befrielse  vakte  selvfølgelig  stor  Glæde  hos  Briterne  i  Indien, 
for  hvem  det,  som  en  fremragende  Statsmand,  Oberst  Suther- 
land,  ytrede,  »var  en  Vederkvægelse  igjen  at  kunne  se  de 
indfødte  frit  i  Øjnene.«  I  forskjellige ,  mere  eller  mindre 
opstyltede  Proklamationer,  hvori  Vicekongen  priste  sig  selv 
og  Armeen  for  Krigens  lykkelige  Udfald,  udtaltes  det,  at 
den  indiske  Regering  vilde  overlade  til  Afghanistan  selv- 
at  ordne  sine  indre  Anliggender;    og  nu,    da   den    tidligere 

afghaniske  Politik  var  erkjendt  for  at  hvile  paa  et  falsk 
Grundlag,  bød  Retfærdigheden  ogsaa  at  frigive  Dost  Muham- 
med og  de  øvrige  Krigsfanger,  hvilket  skete  ved  en  Pro- 
klamation, hvori  Ellenborough  dog  for  at  forøge  sin  egen 
Triumf  gjorde  den  for  Dost  ydmygende  Fordring,  at  han, 
før  han  forlod  Indien,  skulde  fremstille  sig  for  Lorden  i 
Eirospur,  hvor  store  militære  Festligheder  vare  forberedte 
til  den  hjemvendende  Armees  højtidelige  Modtagelse. 

Sir  Robert  Sales  Brigade,  Dschelalabads  tapre  Garni- 
son, med  Sales  eget  Regiment  (1.3de  lette)  i  Spidsen  vare 
de  første,  som  den  17de  December  holdt  deres  Indtog  igjen- 
nem  forskjellige  Triumfbuer  og  en  dobbelt  Række  af  250 
pragtfuldt  udstyrede  Elefanter.  Den  17de  December  ankom 
Hovedstyrken  under  General  PoUock  selv,  og  den  23de  Bag 
travet  under  General  Nott.  Den  lange  Række  af  Festlig 
heder  sluttedes  endelig  med  en  stor  Manøvre  over  en  Styrfo 
paa  40,000  Mand.  Senere  bleve  PoUock  og  Nott  hædrede 
med  Bath-Ordenens  Storkors,  Lord  Ellenborough  blev  ud- 
nævnt til  Jarl,  og  en  stor  Mængde  andre  Belønninger  ud- 
deltes i  Anledning  af  Krigens  lykkelige  Udfald.  De  hjem- 
vendende Fanger  bleve  alle  stillede  for  Forhor  og  Krigsret, 
men  ingen  blev  domfældt. 


i 


Under  Festlighederne  i  Eirospur  indtraf  Efterretninger 
fra  Kabul  om,  at  den  af  Briterne  til  Konge  indsatte  Prins 
Schahpur  var  bleven  afsat  af  Akbar  Khan,  og  at  den  stak- 
kels Dreng,  der  med  Nød  reddede  Livet,  som  Flygtning 
var  ankommen  til  Pischawar,  og  senere  har  han  og  Schud- 
schas  øvrige  Slægt  levet  af  en  Pension  fra  den  indiske 
Regering.  Akbar  Khan  havde  altsaa  bemæ^gtiget  sig  Rege- 
ringen i  Kabul,  og  da  Dost  Muhammed  desuden  var  paa 
Vejen  hjem,  var  Tilstanden  i  Afghanistan  næsten  som  før 
Krigen,  kun  at  Befolkningens  Had  imod  Englænderne,  der 
havde  efterladt  Landet    som  en  rygende  Brandtomt  og  op- 

fyldt  af  Dynger  af  Lig,  var  voxet  til  det  højeste,  og  der 
var  næsten  ingen  Familie  i  Landet,  som  ikke  havde  en  af 
deres  kjæres  Blod  at  hævne.  Vel  vare  Sind  og  Pandsjab 
blevne  afhængige  af  den  indiske  Regering;  men  dette 
sporede  kun  Rusland  til  forøget  Virksomhed  i  Centralasien, 
og  for  at  aldeles  intet  skulde  være  opnaaet  ved  Krigen, 
der  antages  at  have  kostet  Indien  den  uhyre  Sum  af  200 
Millioner  Kroner,  manglede  det  endnu  blot,  at  Perserne 
skulde  bemægtige  sig  Herat ;  tyve  Aar  efter  den  ferste  Be- 
lejring var  denne  »Negle  til  Indien«  virkelig  i  deres  Hæn- 
der. Dog  nu  fandt  Dost  Muhammed  selv  det  fordelagtig 
at  forlige  sig  med  England,  Briterne  tilbøde  ham  Alliance 
imod  Persien  og  lovede  ham  betydelige  Subsidier,  og  da 
Perserne  i  1856  besatte  Herat,  saae  han  sig  foranlediget 
til  at  hjælpe  Englænderne  til  at  uddrive  dem  derfra,  lige- 
som han  under  den  store  Seapoyopstand  i  Indien  i  1857 
forholdt  sig  rolig.  Den  Politik,  der  allerede  i  1837  vilde 
have  været  den  eneste  rigtige  for  England,  frembød  sig 
saaledes  i  1857  af  sig  selv. 

Ved  sin  store  Energi  bragte  Dost  Muhammed  efter- 
haanden  nogenlunde  Ro  til  Veje  i  Landet,  knyttede  dets  en- 
kelte Dele,  navnlig  Kan  d  ah  ar,  fastere  til  Kabul,  erhvervede 
sig  Overherredømmet  over  Balck  og  Badakschan,  og  i  1862 
erobrede  han  efter  en  langvarig  Belejring  Herat,  der  siden 
trods  Persiens  Protest  har  været  en  Provins  af  Afghanistan. 

Efter  Dosts  Død  i  samme  Aar  har  Landet  til  den 
seneste  Tid  været  Skuepladsen  for  jævnlige  Oprør*  Under- 
støttet ved  russiske  Subsidier  lykkedes  det  dog  Dosts  Sen 
Schir  Ali  at  hævde  sin  Stilling  i  Kabul,  uagtet  han  længe 
maatte  kæmpe  med  sine  oprørske  Slægtninge.  Blandt  disse 
var  hans  egen  ældste  Søn  Jakub,  hvem  Faderen  havde 
forbigaaet  ved  Valget  af  sin  Efterfølger,  hvortil  han  har 
bestemt  sin  yngre  Søn  Abdullah  Khan.  Schir  Ali  har  be- 
standig næret  Mistro  og  Uvilje  imod  den  engelske  Regering, 
der  under  Tronstridighederne    imellem   ham  og  hans  Slægt 

hemmelig  virkede  for  Oprettelsen  af  et  særligt  vestafghanisk 
Eige,  bestaaende  af  Herat  og  Kandahar,  og  som  opsatte  at 
anerkjende  ham  som  Landets  Regent,  indtil  hans  Magt  var 
befæstet.  Han  har  personlig  udtalt  sig  om  den  engelske 
Politik  med  de  Ord:  »Englænderne  se  blot  paa  egen  Fordel, 
og  de  slutte  sig  altid  med  Glæde  til  den,  der  i  Øjeblikket 
synes  at  være  den  stærkeste.  Jeg  vil  ikke  spilde  et  kort 
Liv  i  bedragerisk  Tillid  til  den  engelske  Regering,  men 
træde  i  venskabelig  Forbindelse  med  andre  Magter,«  hvor- 
ved han  nærmest  har  tænkt  paa  Rusland.  Da  Russerne 
imidlertid  rykkede  ind  i  Buchara,  blev  han  dog  ængstelig 
for  deres  Nærhed,  og  efter  forskjellige  Underhandlinger  med 
Indien  havde  han  i  1869  en  Sammenkomst  med  Vicekon- 
gen, Sir  John  Lawrence,  der  vel  ikke  vilde  gaa  ind  paa 
et  foreslaaet  Angrebs-  og  Forsvarsforbund,  men  tilstod  ham 
en  rundelig  Pengeunderstøttelse  og  strax  forærede  ham 
10,000  Geværer  og  2  fiatterier. 

Ruslands  Erobring  af  Chiva  alarmerede  paa  ny  Eng- 
land i  høj  Grad  og  foranledigede  Underhandlinger  med  den 
russiske  Regering,  hvilke  i  1 873  forte  til  en  Traktat,  hvor- 
ved Afghanistan  af  begge  Parter  blev  erklæret  for  neutralt 
Gebet,  og  Amu-Fl odens  ovre  Løb  fastsat  som  dets  Nord- 
grænse. *)  Schir  Ali  var  meget  veltilfreds  med  denne 
Grænseansættelse;  men  da  England  kort  efter  som  Mæg- 
ler imellem  Persien  og  Afghanistan  i  en  Grænsestrid  om 
Provindsen  Seistan  dømte  imod  hans  Ønske,    kølnedes  hans 


Der  var  længe  Uenighed  om,  hvor  Afghanistans  Nordgrænse 
skulde  fastsættes.  Paa  Forlangende  havde  nemlig  den  en- 
gelske Regering  sendt  den  russiske  et  Kort  over  Landet, 
hvorpaa  Balck  og  Badakschan  ved  en  Fejltagelse  vare  kolo- 
rerede som  uafhængige  Lande,  og  Rusland  vilde  nu  holde 
sig  til  dette  Kort;  men  endelig  gik  Fyrst  Gortschakoff  som 
en  „acte  de  courtoisie"  ind  paa  Englands  Opfattelse,  hvorpaa 
Amu-darjas  øvre  Løb  blev  fastsat  som  Grænseskjel,  eud- 
skjønt  Badakschan  tidligere  kun  havde  svaret  Tribut  tilDost 
Muhammed  og  aldrig  været  en  Provins  af  Afghanistan. 

Forhold  til  Mæglerne,  og  uagtet  han  samme  Aar  efter  nogen 
Tøven  modtog  en  ny  Foræring  af  England  paa  over  350,000 
Kroner,  10,000  Enfield-  og  5000  Snider-Geværer  samt  Løfte 
om  en  langt  større  Pengesum,  er  Forlioldet  dog  stadig  ble- 
vet mere  spændt,  og  Emiren  skal  behandle  den  engelske 
Gesandt  i  Kabul  paa  en  temmelig  krænkende  Maade.  Hvor 
stødende  Schir  Alis  Opførsel  imod  England  nu  end  har  været  i 
de  senere  Aar,  bejle  Briterne  dog  stedse  paa  en  næsten 
uværdig  Maade  til  hans  Venskab,  og  han  modtager  endnu 
stadig  Penge  og  Vaabeutfra  Indien. 

Emirens  Holdning  tilskiives  dels  berettiget  Tvivl  ora 
Englands  Vilje  og  Evne  til  i  paakommende  Tilfælde  virke- 
lig at  værne  om  hans  Lands  Interesser,  dels  Frygt  for  Kus- 
land,  til  hvilken  Magt  han  ønsker  at  staa  i  et  venskabeligt 
Forhold;  og  Englænderne  ere  meget  alarmerede  over,  at 
han  staar  i  personlig  Brevvexling  med  Generalguvernøren 
i  Turkestan. 

I  Begyndelsen  af  dette  Aar  har  England  endelig  gjort 
et  afgj ørende  Skridt  til  Befæstelsen  af  sine  indiske  Græn- 
ser. Det  hav  nemlig  sluttet  en  Traktat  med  Khanen  i 
Kelat  (Balutschistans  Hovedstad),  i  Følge  hvilken  Khanen 
aarlig  faar  180,000  Kroner  og  til  enhver  Tid  kan  gjøre 
Fordring  paa  Englands  Beskyttelse  mod  ydre  og  indre  Fjen- 
der, imod  at  den  engelske  Regering  har  Ret  til  at 
lægge  militær  Besætning  i  Khanatets  Hovedstæ- 
der, anlægge  Jærnbaner  og  Telegrafer  og  bygge  Fæstnings- 
værker. Denne  Overenskomst  blev  indledet  under  Khanens 
Besøg  i  Delhi  ved  den  store  Kejserindeproklamation  den 
1ste  Januar  1877,  hvor  den  engelske  Vicekonge  Lord  Lytton 
modtog  sine  halvvilde  Gjæster  med  store  Hædersbevisninger, 
skjønt  det  hyppig  havde  sine  Vanskeligheder  at  holde 
Balutscherne  inden  for  Sømmelighedens  Grænser;  saaledes 
vilde  de  i  Reglen  stikke  Sølvtøjet  til  sig,  naar  de  havde 
været  til  Taffels. 

Ved  ovenstaaende  Overenskomst  har  den  engelske  Rege- 

ring  imødekommet  de  indtrængende  Kaad,  som  mange  af 
de  indiske  Statsmænd  med  Rawlinson  i  Spidsen  have  givet 
i  den  sidste  Tid,  i  det  de  forlange,  at  Briterne,  for  at 
sikre  Indiens  Grænse,  skulle  skyde  det  indiske  Jærnbanenet 
frem  til  Pischawar  og  Bholan-Passet ,  samt  sikre  sig  dette 
ved  at  besætte  og  og  befæste  Ko  ta  (Ketta)  eller,  som  Eng- 
lænderne i  Reglen  skrive,  Quettah.*) 

At  det  er  et  russisk  Angreb  paa  Indien,  hvorpaa  Eng- 
lænderne bestandig  have  deres  Tanker  rettede,  udtales  nu 
aabent.  Rawlinson  siger  saaledesi  at  »det  vilde  være  den 
største  politiske  Blindhed  at  tro,  at  Rusland  skulde  være 
uvidende  om,  hvad  hele  Verden  veed,  at  dersom  England 
har  nogen  saarlig  Hæl,  er  det  i  Orienten,  og  at  jo  stærkere 
Ruslands  Stilling  er  i  Central- Asien,  i  desto  højere  Toner 
vil  det  kunne  byde  under  Forhandlingerne  med  England  om 
evropæisk-poli tiske  Sporgsmaal.«  Et  andet  Sted,  hvor  han 
omtaler,  hvorledes  Rusland  stadig  Skridt  for  Skridt  nærmer 
sig  mere  til  Indiens  Grænse  saavel  vest  fra,  fra  det  kaspiske 
Hav  langs  Atrek-Floden,  som  nord  fra  ad  Amu-Dalen,  om- 
taler han,  at  Ruslands  Fremrykning  i  Asien  er  som  en  Be- 
lejringshærs  imod  en  fjendtlig  Fæstning,  og  at  det  snart 
vil  kunne  aabne  den  tredje  Parallel. 

Afghanistan  skal  altsaa  danne  en  uafhængig,  neutral 
Stat  mellem  Ruslands  og  Englands  asiatiske  Besiddelser; 
men  ville  Afghanerne  virkelig  finde  sig  i  denne,  dem  til- 
tænkte Rolle?   Ville  de  ikke  snarere  søge  at  nærme  sig  til 


')  For  at  hindre  en  russisk  Besættelse  af  Herat,  anbefaler  Raw- 
linson endogsaa  varmt,  at  Englænderne  skulle  besætte  dette 
strategisk  og  politisk  vigtige  Punkt  saratKandahar  som  For- 
værker for  Indien,  og  han  anbefaler  desuden  at  føre  en  Jærn- 
bane  gjennem  det  vestlige  Afghanistan  ind  i  Persien,  hvilket 
vilde  forøge  den  britiske  Indflydelse  i  disse  Nabolande.  At 
en  Krænkelse  af  Afghanistans  Neutralitet  vilde  være  ensbety- 
dende med  en  Krigserklæring  imod  Rusland,  synes  ikke  at 
afskrække  Rawlinson. 

Rusland?  Der  er  al  mulig  Fare  herfor.  Rigtig  nok  havde 
den  engelske  Regering  i  Slutningen  af  Januar  Maaned  dette 
Aar  ogsaa  aabnet  Underhandlinger  med  Emiren  Schir 
Alis  første  Minister,  og  Emiren  skal  have  forlangt  betydelige 
Summer  for  at  kunne  bekrige  Russerne ;  men  dette  Land 
skal  have  tilbudt  Emiren  en  Landudvidelse,  og  Underhand- 
lingerne ere  senere  blevne  afbrudte  ved  den  kabulske  Første- 
ministers virkelige  eller  forstilte  Sygdom.  Maaske  vil 
Emiren  som  en  ivrig  Sunnit  dog  deltage  i  Muhameda- 
nernes hellige  Religionskrig  mod  Rusland  og  da  være  nød- 
saget til  at  kaste  sig  i  Armene  paa  England;  men  vore 
Læsere  se,  hvor  indviklede  de  orientalske  Anliggender  ere, 
og  hvorledes  England  og  Rusland  overalt  maa  medes  som 
Fjender  i  Asien. 

Saaledes  staa  for  Tiden  Sagerne  i  Afghanistan,  og  vi 
skulle  endnu  kun  fremhæve,  at  Rusland  ved  en  fremtidig 
Krig  mod  dette  Land  dog  næppe  vil  trænge  frem  over  Ba- 
mianpasset,  men  derimod  fra  det  kaspiske  Hav  over  Oasen 
Merv;  thi  her  fører  en  smal,  frugtbar  Landstrækning  langs 
det  venligsindede  Persiens  Nordgrænse  lige  til  det  nord- 
vestlige Hjørne  af  Afghanistan,  der,  som  alt  sagt  i  Indled- 
ningen, her  mangler  enhver  naturlig  Forsvarsgrænse. 

I  Anerkjendelsen  af  Mervs  strategiske  Betydning  er 
det  officielt  udtalt  i  England,  at  en  russisk  Besættelse  af 
dette  Punkt  rimeligvis  vil  medføre  en  engelsk  Besættelse  af 
Afghanistan,  uagtet  det  netop  er  dette  Land  (uden  for  hvis 
Grænser  Merv  ligger),  der  efter  den  engelsk-russiske  Over- 
enskomst skulde  danne  det  neutrale  Skillerum.  Ved  en 
saadan  Besættelse  vilde  England  selv  uundgaaelig  fremkalde 
den  Krig,  som  det  imødeser  med  saa  stor  Frygt,  og  det 
er  derfor  rimeligt,  at  det  i  paakommende  Tilfælde  vil  re- 
spektere Afghanistans  Neutralitet,  nøjes  med  at  hævde 
Balutschistans  Passer  (især  Bholan)  og  kun  nærme  sine 
Tropper  til  Cheiber- Passet,  saaledes  at  de,  hvis  Rusland 
skulde  overskride  Afghanistans  Nordgrænse,  skyndsomst  kunne 

lukke  Portene  til  Indien,  medens  Indus  Floden  vil  blive  be- 
tragtet som  dettes  Hovedværn. 

Vi  skulle  ikke  fortabe  os  i  nærmere  Betragtninger  over 
de  kommende  Begivenheder  i  Afghanistan,  men  tro  ogsaa 
allerede  i  nærværende  Afhandling  at  have  paavist  dette 
Lands  store  Betydning  som  en  Stødpude  for  England  imod 
Rusland. 

Frode  Jtirgensen. 


Danske  Sørøvere  i  det  sextende  og  syttende 
Aarhundrede.  *) 

I. 
Mogens  Hejnesøn. 

Det  sextende  Aarhundrede,  der  udmærkede  sig  ved  det  stærke 
aandelige  Røre,  som  fremkaldtes  ved  Reformationen,  ved 
den  alvorlige  kristelige  Tro  og  den  deraf  følgende  sædelige 
Alvor,  har  paa  den  anden  Side  en  dertil  svarende  Modsæt- 
ning, en  Vildhed  og  Ugudelighed,  som  næppe  havde  sin 
Lige  i  de  foregaaende  Hundredaar.  I  den  senere  Del  af 
Middelalderen  kj  endte  man  godt  Stimands-Uvæsenet,  især 
det,  der  dreves  af  de  vilde  Lejetropper,  som  snart  kæmpede 
under  en  Fyrstes  eller  Stats  Fane  for  i  det  næste  Øjeblik  at 
svigte  hans  eller  dens  Sag  og  gaa  over  til  Fjenden;  devare 
lige  saa  meget  en  Svøbe  for  det  Land,  de  skulde  værge,  som 


*)  Dr.  Troels  Lund:  Mogens  Hejnesøn.  Kjøbenhavn  1877, 
—  L.Daae:  Mogens  Hejnesøn  (i  et  „Kornbaand  tilJul",  Chri- 
stiania 1869).  —  Rigens  Dombog  og  mange  andre  Aktstykker 
(i  Geheimearchivet),  vedkommende  J.  Rostrup  og  Hans  Linde- 
nov.  —  N.  Slange:  Christian  den  fjerdes  Historie,  1ste  Del, 
S.  74.  —  Rosenvinge:  Gamle  danske  Domme,  4de  Sam- 
ling, Fortalen,  S.  8  flg. 

for  det,  de  skulde  underkue.  Nu  derimod  lærte  man  i 
højere  Maal  end  hidtil  at  kjende  et  andet  Onde:  Sørøve- 
riet, der  dreves  til  en  Yderlighed,  hvis  Mage  man  ikke 
havde  set  siden  Vikingetidens  Ophør.  Hertil  vare  de  mange 
Krige,  der  den  Gang  hærgede  Evropa,  den  vigtigste  Grund. 
I  Norden  havde  saa  at  sige  den  ene  Krig  afløst  den  anden 
i  den  første  Tredjedel  af  det  sextende  Aarhundrede :  Kri- 
gene imellem  de  nordiske  Riger  og  Grevefejden,  og  i  anden 
Halvdel  kom  dertil  den  nordiske  Syvaarskrig.  I  Midten 
og  Syden  af  Evropa  førtes  de  blodige  Krige  imellem  Kej- 
ser Karl  den  femte  og  Kong  Frans  den  første  af  Frankrig, 
ira ellem  Filip  den  anden  af  Spanien  og  Dronning  Elisabeth 
af  England,  Religions-  og  Borgerkrigene  i  Tyskland  og 
Frankrig  og  endelig  den  vældige  og  langvarige  Friheds- 
kamp, hvorved  det  lykkedes  Hollænderne  at  afkaste  det 
spanske  Aag  (1568  til  1648,  ikkun  afbrudt  ved  Vaabenstil- 
standen  1609  til  1621);  alle  disse  Krige  maatte  vække  en 
almindelig  Uro,  fremkalde  stor  Nød  og  Elendighed  og  avle 
en  mere  end  sædvanlig  Vildhed. 

Iblandt  de  mange  Sørøvere,  der  hjemsøgte  de  store 
sydlige  og  vestlige  Farvande,  maa  især  nævnes  Hollænderen 
Simon  Danzer,  født  i  Dordrecht.  Han  havde  først  været 
en  dygtig  og  virksom  Skibschef  i  sit  Fædrelands  Tjeneste; 
men  :Qærnet  derfra  paa  Grund  af  mange  Misgjerninger, 
sejlede  han  som  Kaper  under  dets  Dødsfjendes  og  senere 
under  fransk  Flag,  optraadte  til  sidst  aabenbart  som  Sørøver 
og  havde  sit  egentlige  Hjemsted  i  Algier.  Med  fire  hurtig- 
sejlende, vel  væbnede  Skibe  krævede  han  Afgifter  lige  godt 
af  Protestanter,  Papister  og  Muhamedanere.  Den  spanske 
Konge  Filip  den  tredje  tilbød  ham  (1610)  Fritagelse  for  al 
Straf  og  et  Lejdebrev  tillige  med  gode  Indtægter,  om  han 
atter  vilde  gaa  i  Spaniens  Tjeneste,  og  Henrik  den  fjerde 
overbød  sin  kongelige  »Broder«  og  Fjende  og  bønfaldt  Si- 
mon om  atter  at  færdes  paa  Havet  under  det  hvide  Flag. 
Paa  samme  Tid    lagde    den  hollandske  Sendemand   i  Paris 

Aerssens  sine  Herrer  Generalstaterne  paa  Hjærte,  om  denne 
forfarne  og  mægtige  Sørøver  burde  have  Lov  til  at  tjene 
Spaniere  eller  Franskmænd,  og  om  de  ikke  kunde  tinde  no- 
gen Udvej  til  at  give  hans  Virksomhed  en  anden  Ketning* 
Han  ligger,  skriver  Aerssens,  nu  med  sine  smukke  Skibe  i 
Marseille,  og  baade  Spanierne  og  Direktørerne  for  det  fransk- 
ostindiske Handelsselskab  (der  var  Hollænderne  en  Torn  i 
Øjet)  bejle  til  ham.  Pengegridskhed  er  hans  Orm;  men 
han  er  hverken  spansksindet  eller  Papist,  og  Brevskriveren 
ængster  sig  for,  at  han  skal  gaa  i  det  fransk-ostindiske 
Handelsselskabs  Tjeneste.  Dersom  den  hollandske  Rege- 
ring vilde  udstede  Frifindelsesbreve  for  ham  paa  det  Vil- 
kaar,  at  han  skulde  vende  tilbage  til  sit  fædrene  Hjem  og 
forlade  Havet  for  stedse,  kunde  der  mulig  udrettes  noget; 
ellers  vilde  han  vende  tilbage  til  Marseille  og  da  gjøre 
sine  Landsmænd  større  Skade  end  nogen  Sinde  fer.  Ime- 
dens han  fra  Algier  færdedes  om  paa  Middelhavet,  det 
atlantiske  og  endog  paa  det  ostindiske  Verdenshav,  havde 
hans  engelske  Fælle  Warde  især  sit  Hjemsted  i  Tunis,  og 
begge  vare  i  Ledtog  med  de  tyrkiske  Paschaer  i  Røver- 
staterne. De  havde  til  sammen  en  ikke  ringe  Flaade,  vare 
en  Rædsel  især  for  Middelhavet  og  solgte  Fribreve  til  de 
største  evropæiske  Magter.  Efter  at  have  sammenskrabet 
en  stor  Rigdom,  fik  Simon  til  sidst  i  Sinde  at  leve  som  en 
»hæderlig«  Mand ,  en  Udvej ,  der  altid  havde  staaet  ham 
aiben;  dog  synes  han  ikke  at  have  opnaaet  dette  Ønske,  og 
han  blev  i  Paris  dræbt  af  en  Mand,  som  han  ved  sin  Rø- 
^'^rfærd  havde  nedsænket  i  Armod.  *) 

Saa  storslaaede  Sorovere  have  de  danske  Farvande  ikke 
at  fremvise;  det  var  ikkun  Smaafolk,  som  ejede  eet  eller  et 
Par  smaa  Skibe,  men  som  derimod  stundum  ikke  stode  til- 
bage   for  deres  Fæller  i  Syden  med  Hensyn  til  Vildhed  og 


*)  Life  and  death  of  Barneveld,  by  J.  L.  Motley,  vol.  1,  London 
1874. 

Grumhed.  Efter  den  nordiske  Syvaarskrig  (1563 — 70),  der 
havde  vakt  megen  Lyst  til  Kaper-Haandværket,  dreves 
Sørøveriet  for  Alvor,  i  det  mangen  en  Kaper  ikke  igjen 
kunde  finde  sig  i  fredelig  Søfart.  Derfor  maatte  der  stadig 
i  Aarene  1571—88  udsendes  mindre  danske  Flaade- Afde- 
linger til  Vesterhavet  og  Østersøen  for  at  holde  disse  Sø- 
røvere i  Ave,  hvilket  ogsaa  senere  maatte  gjentages.  I 
Aaret  1627  have  algierske  Sørøvere,  med  engelske  Renega- 
ter til  Vejledere,  hærget  Færøerne  og  Island  og  bortført 
mange  af  Indbyggerne  i.  Trældom;  det  lykkedes  vel  de 
danske  Orlogsskibe  at  drive  dem  bort,  men  ikke  tilbørlig 
at  ave  dem.  I  Farvandet  ved  Skagen  viste  sig  1654  Sø- 
røvere, og  Rigens  Admiral,  Hr.  Ove  Gjedde,  vidste  ingen 
bedre  Udvej  end  i  Nødstilfælde  at  flytte  det  derværende 
Fyr  for  at  faa  Tag  i  dem. 

I  Frederik  den  andens  Dage  hjemsøgtes  Nordhavet  do^i 
især  af  en  Sørøver,  Færingen  Mogens  Hejnesøn,  der  en 
meget  lang  Tid  har  nydt  den  aldeles  ufortjente  Hæder  at 
vorde  fremstillet  som  en  ypperlig  nordisk  Helt,  om  end  no- 
get raa  og  vild,  saa  at  han  endog  har  faaet  en  Mindestøtte 
iblandt  Danmarks  og  Norges  udmærkede  Mænd  paa  Jæ- 
gerspris. Først  i  den  sidste  Tid  er  han  efterhaanden  kom-H^ 
men  til  at  staa  i  det  rette  Lys,  og  al  den  falske  Forgyld- 
ning er  slidt  af  »Helten«,  saa  at  ikkun  den  snedige  og 
grumme  Sørøver  staar  tilbage.  Mogens  var  Søn  af  Præsten 
paa  Østerøen  Hejne,  der  var  født  i  Norge  og  senere  skal 
have  haft  et  Præstekald  i  Bergens  Stift.  Den  unge  Præste- 
søn færdedes  tidlig  paa  Søen  og  var,  inden  Faderen  drog 
til  Norge  igjen,  vel  kjendt  med  Farvandet  omkring  Færøerne. 
Efter  et  af  de  mange  Sagn,  der  endnu  leve  om  ham  her, 
—  hvor  man  aldeles  har  glemt,  hvilken  Svøbe  han  var  for 
sine  Landsmænd,  som  han  skulde  værge  imod  udenlandske 
Sørøvere,  men  kun  mindes  det  Mod,  han  udviste  i  Farens 
Stund    -—    skal    han    en  Tid  i  sin  Ungdom   have    været   i 

hollandsk  Krigstjeneste.  Hidtil  havde  Handelen  paa  Fær- 
øerne været  bortforpagtet,  hvilket  havde  voldet  Indbyggerne 
stor  Uret  og  Skade,  da  Christoffer  Valkendorf,  der  som 
Kentemester  (fra  1573)  styrede  Rigets  Finanser,  gav  Kon- 
gen det  gode  Raad  at  lade  Kronens  egne  Skibe  varetage 
denne  Handel  (1578).  Mogens  Hejnesøn,  der  havde  bosat 
sig  som  Kjøbmand  i  Bergen,  attraaede  tillige  med  sine  Med- 
redere  at  overtage  Handelen  i  Forpagtning  efter  de  gamle 
Regler,  og  da  han  nu  ikke  strax  kunde  faa  kuldkastet  den 
nye  Ordning,  udbad  han  sig  kun  Tilladelse  til  ikkun  én 
Gang  at  sejle  over  til  Færøerne  for,  som  han  foregav,  at 
indkræve  gammel  Gjæld.  Dette  tillod  Kongen  ham,  dog 
med  det  Tillæg,  at  han  paa  ingen  Maade  maatte  drive  Han- 
del med  Bønderne.  Da  han  var  kommen  did,  fremkaldte 
han  et  sligt  Kore  hos  Færingerne ,  at  de  sendte  nogle 
Mænd  til  Kongen  for  at  udbede  sig,  at  Mogens  og  hans 
Medredere  i  Bergen  maatte  faa  Eneret  til  Handelen;  til 
sin  egen  Skade  naaede  de  dette  ønske.  Alt  det,  Kongen 
modtog  i  Skat,  som  Fuglefjer  og  Tran  m.  m.,  skulde  disse 
Kjøbmænd  have  til  den  fra  gammel  Tid  fastsatte  Pris,  og 
alt,  hvad  Indbyggerne  trængte  til,  skulde  sælges  dem  i  gode 
Varer  til  ligeledes  fastsatte  Priser.  Ved  Juletider  skulde 
Mogens  eller  hans  Fuldmægtig  møde  i  Rentekammeret, 
udrede  til  Kronen  det,  han  var  denne  skyldig,  og  aflægge 
vedborligt  Regnskab,  og  hvert  Aar  for  han  sejlede  did, 
skulde  han  stille  en  Sum  Penge  i  Borgen  hos  Høvedsman- 
den paa  Bergenhus.  Bedre  Vilkaar  kunde  han  ikke  ønske 
sig.  Hans  Halvbroder  Jon  Hejneson  var  Øens  Lagmand 
(Overdommer),  paa  Øerne  havde  han  mange  Kjendinge  og 
Venner,  og  Lensmanden  paa  Bergenhus,  den  uhæderlige 
Hans  Christoffersen  Lindenov  til  Ørslev  Kloster,  var  hans 
lønlige  Medreder.  Hvis  han  var  alt  for  egennyttig,  vilde 
det  være  en  saare  vanskelig  Sag  at  faa  Ret  over  ham  hos 
Lagmanden,  og  vilde  saa  nogen  anke  paa  højere  Steder 
over  hans  Uredelighed,    da  var  det  ham  umuligt  at  komme 

ned    til   Danmark   undtagen    paa    Mogens    Hejnesøns    egne 
Skibe. 

Den  eneste  Mand,  der  kunde  vorde  ham  farlig,  var  den 
kongelige  Foged,  som  han  hvert  Aar  skulde  tage  med  paa 
sit  Skib  til  Øerne;  men  ogsaa  ham  fik  han  i  Ledtog  med 
sig.  Allerede  før  han  om  Vaaren  1579  første  Gang  kom 
til  Færøerne,  havde  en  skotsk  Sørøver  hjemsøgt  disse  og 
fra  Thorshavn  bortfort  største  Delen  af  de  Varer,  som  havde 
været  udredede  i  Skat  til  Kronen,  og  andre,  som  tilhørte 
private  Folk.  Skjønt  ingen  kunde  vide,  hvor  meget  der 
var  borttaget,  fik  Mogens  sin  Broder  Lagmanden,  Provsten, 
nogle  Præster  og  andre  Mænd  til  under  Ed  at  udstede  et 
Vidnesbyrd  om,  hvor  meget  af  Uld,  tørrede  Fisk  m.  m. 
Sørøveren  havde  taget.  Paa  den  Maade  fik  Fogden  Mads 
Povelsen  sit  Kegnskab  klaret  og  maatte  nu  ved  Lejlighed 
viseGjentjeneste;  Mogens  selv  kunde  jo  ogsaa  godtgjøre,  at 
der  ej  burde  kræves  Afgift  af  ham  for  mere  end  det,  Rø- 
verne havde  levnet  ham.  Den  aarvaagne  Christoffer  Val- 
kendorf  lod  sig  dog  ikke  daare,  da  dette  Vidnesbyrd  fore- 
lagdes ham,  og  hans  Skrivelse  til  Kongen  derom  havde  vist 
nok  til  Følge,  at  denne  ikkun  delte  Tabet  halvt  med  Mo- 
gens, i  Stedet  for  at  han  ellers  nok  selv  vilde  have  baaret 
det  hele  Tab.  For  Fremtiden  fik  Mogens  tillige  Udsættelse^ 
med  at  udrede  Afgiften  og  aflægge  Eegnskabet  indtil  den 
første  Maj.  Desuden  udvirkede  han  sig  Tilladelse  til  at 
omdanne  sit  Handelsskib  til  et  Krigsskib,  for  at  han  baade 
kunde  værge  sig  og  gaa  imod  Sørøvere  og  føre  dem  for 
Retten.  Ogsaa  skulde  han  holde  Øje  med  de  Hollændere, 
som  fore  nord  om  Vardøhus  for  at  drive  Handel  med  Rus- 
serne. Dette  var  en  Sejlads,  som  Kongen  havde  saare  me- 
get imod,  fordi  han  fandt  den  stridende  imod  Norges  Høj- 
hedsret over  Ishavet,  og  fordi  den  medførte  Tab  for  Øre- 
sundstolden,  i  det  Handelen  med  Rusland  hidtil  var  gaaet 
over  Havnene  ved  Østersøen.  Det  viste  sig  snart,  at  denne 
Tilladelse  var  en  meget  farlig  Gave  til  en  Mand  som  Mogens 


Danske  Sørøvere  i  det  sextende  og  syttende  Aarliundr.     65  , 

Hejnesøn,  og  at  det  intet  nyttede,  at  han  aldeles  ikke 
maatte  overfalde  »den  søfarende  Mand,  der  var  paa  sin 
retfærdige  Kejse« ;  thi  nu  havde  han,  foruden  Eneretten  til 
Handelen  paa  Færøerne,  i  Virkeligheden  ogsaa  faaet  »Eneret 
som  Sørøver  i  Nordhavet.« 

I  Bergen  indrettede  han  sit  Skib  til  Krigsskib,  der 
samlede  sig  om  ham  en  Flok  vilde  Søulke,  og  i  flere  Aar 
laa  han  i  stadig  Krig  med  de  uprivilegerede  Sørøvere,  under 
hvilken  han  udfoldede  stort  Mod  og  megen  Snarraadighed, 
hvorom  der  endnu  lever  mangt  et  Sagn  paa  Færøerne.  Sit 
eget  Mandskab  kunde  han  ikke  stole  paa,  eftersom  det  var 
alskens  Udskud  fra  de  nordiske  Lande  og  Nabolandene. 
Engang,  fortælles  der,  havde  det  endog  i  Sinde  at  myrde 
ham;  men  han  trængte  ind  paa  de  vilde  Krabater,  hug 
nogle  af  dem  ned  —  dog  maa  det  være  en  meget  stor 
Overdrivelse,  naar  det  hedder,  at  de  dræbtes  Tal  var  tretten 
—  og  fik  saaledes  de  andre  til  at  boje  sig.  Vist  nok 
rensede  han  Nordhavet  for  nogle  Sørøvere,  men  var  selv 
meget  værre  end  disse,  saa  at  baade  Nordmænd  og  Færin- 
ger maatte  taale  langt  mere  af  Vennerne  end  af  Fjenderne. 
Færingerne  havde  ogsaa  meget  imod,  at  han  holdt  langt 
mere  af  at  opsøge  Sørøverne  ved  de  norske  Kyster  end  om- 
kring deres  Øer;  hist  var  han  jo  meget  nærmere  ved  Ber- 
gen, hvor  han  solgte  sit  Rov.  Derimod  havde  han  sin  Vin- 
terbolig paa  Færøerne,  og  hans  Landsmænd  vare  aldeles 
værgeløse  lige  over  for  ham  og  hans  Mandskab.  De  brøde 
sig  aldeles  ikke  om  Lov  og  Ret,  saa  at  de  ofte  toge,  hvad 
Sørøverne  havde  levnet,  og  deres  Usædelighed  gik  over  alle 
Grænser.  I  de  tre  Vintre,  da  hans  Skib  blev  liggende  ved 
Øerne,  skulle  han  og  hans  Folk  efter  Sagnet  have  været 
udlagte  som  Fædre  til  tre  Hundrede  Slægfredbørn.  Da  han 
endelig  om  Vinteren  1581  kom  tilbage  til  Danmark  for  at 
aflægge  Regnskab  for  det  forgangne  Aar,  vidste  man  her, 
at  han  saare   ilde    havde    sørget    for  Færingernes  Nødtørft, 

saa  at  disse  havde  maattet  henvende  sig  til  en  hamborgsk 
Skipper,  som  af  Medynk  havde  delt  sine  Fedevarer  med 
dem.  Christoifer  Valkendorf  havde  derfor  raadet  Kongen 
til  at  bortforpagte  Handelen  til  nogle  Kjebmænd  i  Kjøben- 
havu,  da  man  helt  anderledes  kunde  have  Tilsyn  med  dem 
end  med  Kjobmændene  i  Bergen.  Deri  havde  Kongen 
samtykt,  og  tillige  havde  han  fremhævet,  at  Færingerne 
skulde  have  Lov  til  at  drage  til  Kjøbenhavn,  naar  de  havde 
noget  at  anke  over.  Helt  anderledes  gik  det  dog,  da  Mo- 
gens havde  fremstillet  Sagen  paa  sin  Maade  for  Kongen; 
thi  Handelen  fratoges  ham  ikke,  og  han  fik  endog  Tilsagn 
om  Krudt  og  Kugler  fra  Kronens  Oplag  i  Hovedstaden. 
Det  nyttede  intet,  at  Christoffer  Valkendorf  paa  ny  gjorde 
Kongen  alvorlige  Forestillinger  herimod  og  mindede  ham 
om,  at  hin  Skipper  havde  medført  et  af  Færingerne  udstedt 
Vidnesbyrd  om,  at  han  havde  hjulpet  dem  med  Fødevarer, 
at  dennes  Skib,  der  med  Magt  var  ført  til  en  dansk  Havn, 
atter  burde  frigives,  og  Handelen  fratages  Mogens  Hejnesen. 
Hvad  der  især  medvirkede  til,  at  disse  vel  grundede  Fore- 
stillinger intet  nyttede,  var,  at  den  snedige  Mogens  havde 
lovet  Kongen  at  ville  opsøge  Grønland. 

Ligesom  Island  og  Færøerne  endnu  den  Gang  laa  til 
Kongens  Fadebur,  d.  v.  s.  Indtægterne  gik  i  Kongens  egen 
Kasse,  ikke  i  Kronens,  saaledes  havde  dette  ogsaa  været  Til- 
fældet med  Grønland,  indtil  Sejladsen  did  aldeles  ophørte 
ved  Midten  af  det  15de  Aarhundrede.  Man  havde  derefter 
i  mange  Aar  tænkt  paa  at  sejle  did,  og  Frederik  den  anden 
havde  1579  sendt  Engelskmanden  Alday  til  disse  Far- 
vande, men  uden  Nytte,  da  Drivis  afholdt  ham  fra  at  naa 
Landet,  og  det  ene  af  hans  Skibe  drev  tilbage  til  Norge, 
det  andet  til  Shetlandsøerne.  Mogens  tilbød  sig  at  bære 
alle  Omkostningerne,  men  udbad  sig  et  Kongebrev,  der 
værnede  om  hans  Folk ,  Tyende  og  Ejendele  under  hans 
Fraværelse;  dette  var  ham  af  største  Vigtighed,  da  ellers 
de,   der  havde  maattet  taale  saa  megen  Uret  af   ham,   let 

kunde  have  faaet  i  Sinde  at  volde  ham  Uro.  Denne  Gren- 
landsfærd  vedkom  aldeles  ikke  hans  Medredere,  og  han  havde 
paataget  sig  at  bære  hele  Udgiften  alene;  men  med  sin  sæd- 
vanlige »Redelighed«  fremstillede  han  Sagen  helt  ander- 
ledes for  dem,  i  det  han  lod  dem  vide,  at  det  var  Kongen, 
som  ligefrem  havde  paabyrdet  ham  dette  Tog,  og  at  han 
havde  maattet  love  at  udrede  to  Skibe  i  dette  Øjemed. 
Inden  han  afsejlede,  kjobte  han  to  Partier  simpelt  dansk 
01,  som  derpaa,  under  Navn  af  Rostocker  01,  efter  hans 
Paabud  solgtes  til  Færingerne  for  den  femdobbelte  Værdi. 
Først  sejlede  han  til  Færøerne.  Her  fremførte  han  det 
Hværv,  han  havde  paataget  pig,  og  lagde  til,  at  det  var 
Kongens  Vilje,  at  Øboerne  paa  alle  Maader  skulde  hjælpe 
ham.  Imedens  Fogden  var  fraværende ,  gik  Lagmanden 
villig  sin  Broder  til  Haande,  og  da  Fogden  var  kommen, 
gjorde  han  vel  først  nogle  Indvendinger;  men  snart  randt 
det  ham  i  Hu ,  at  han  skyldte  Mogens  en  Gjentjeneste,  og 
indkrævede  nu  Bøder  af  dem,  der  ikke  havde  villet  følge 
med;  og  de,  der  ikke  vare  udskrevne,  men  dog  kunde  yde 
noget,  maatte  give  Mogens  Oxe-  og  Lammekjød.  Sin  Han- 
delsfuldmægtig  paalagde  denne  skriftlig,  ej  at  gjøre  Almuen 
Uret  med  Vægt  og  Maal;  men  til  nærmere  Forklaring  af 
dette  Paabud  efterlod  han  en  falsk  Alen  i  Boden  tillige 
med  det  omtalte  01.  Han  havde  nu  faaet  sig  et  godt 
Mandskab,  der  var  langt  mere  medgjorligt  end  hans  egne 
ustyrlige  Folk,  og  som  tillige  fik  langt  mindre  Løn;  men 
Grønland  naaede  han  ikke,  og  efter  at  have  kæmpet  med 
Is  og  Taage,  Strøm  og  Storme  vendte  han  om  og  kom 
imod  Enden  af  Avgust  Maaned  1581  til  Bergen. 

Nogle  faa  Dage  i  Forvejen  var  en  Udaad,  han  for  et 
Par  Aar  siden  havde  gjort  sig  skyldig  i,  kommen  for  Da- 
gens Lys.  I  Bergen  boede  den  norske  Adelsmand  Axel 
Gyntersberg  eller  Gyntelberg,  der  ejede  den  gamle  Hoved- 
gaard  Torget  i  Helgeland  (det  nordligste  Landskab  i  det 
egentlige  Norge).     Paa  et  af  sine  Søtog  var  Mogens  gaaet  i 

Land  ved  Torget  og  havde  øvet  Vold  imod  hans  Datler 
Margrete.  Sagen  neddyssedes,  og  hun  var  nu  gift  med 
Lagmanden  i  Nordlandene,  Peder  Hanssøn,  der  ligeledes 
var  Adelsmand  og  boede  i  Bergen.  Paa  Hjemvejen  fra 
Grønland  synes  Mogens  at  have  baaret  sig  ad  paa  samme 
Maade  imod  hendes  yngre  Søster,  og  det  synes,  at  denne  Nid- 
dingsdaad  var  kjendt  af  Fru  Margrete,  før  end  Mogens  fra  Tor- 
get havde  naaet  til  Bergen.  Hun  aabenbarede  da  for  sin 
Mand,  hvorledes  Mogens  havde  baaret  sig  ad  mod  hende, 
og  Sagen  meldtes  for  Øvrigheden;  men  Lensmanden  Hans 
Lindenov,  der  vilde  hjælpe  sin  Ven  Mogens,  lod  sætte 
Ægtefællerne  i  Fængsel.  Forbryderen  var  fræk  nok  til  at 
paastaa,  at  det  hele  var  Løgn,  Lensmanden  var  ogsaa  her 
hans  Hjælper  og  modtog  Ed  af  ham  med  Haanden  paa 
Bibelen,  at  han  aldrig  havde  staaet  i  utilbørligt  Forhold  til 
Fru  Margrete.  Han  frikjendtes  derpaa  og  drog  til  Kjøben- 
havn  for  at  meddele  Udfaldet  af  sit  grønlandske  Tog.  Her 
havde  Christoffer  Valkendorf  atter  forestillet  Kongen,  hvor 
utilbørligt  det  var  at  lade  en  Mand  som  Mogens  Hejnesøn 
have  Eneret  til  Handelen  paa  Færøerne.  Derved  udrettede 
han  dog  saa  meget,  at  Kongen  paalagde  Mogens  at  indtræde 
i  Bolag  (Kompagni)  med  en  Borger  i  Kjøbenhavn,  som 
Rentemesteren  kunde  udvælge,  og  med  den  kongelige  Han- 
delsfaktor  i  Hamborg.  Han  tog  nu  til  Bergen  for  at  holde 
Bryllup  med  Sofie  Gyntersberg,  hvis  Søster  i  Mellemtiden 
af  sin  egen  Broder  og  ved  Hjælp  af  Lensmanden  var  ble- 
ven tvungen  til  at  tilbagekalde  sit  Udsagn.  Brylluppet  stod 
hos  Lensmanden  paa  Bergenhus,  hvor  Fru  Margrete  sad  i 
Fængsel.  Denne  sidste  fik  lidt  efter  atter  Mod  til  at  holde 
fast  ved.  sit  gamle  Udsagn,  saa  snart  som  hendes  Mand 
atter  var  kommen  hjem  fra  Nordlandene,  og  aabenbarede 
tillige,  hvorlunde  man  havde  tvunget  hende  til  at  aflægge 
usandfærdigt  Vidnesbyrd.  Da  valgte  Mogens  den  Udvej, 
selv  at  udbede  sig  et  Nævn  (en  Kommission),  der  i  Norge 
kunde  paakjende  Sagen.      Dette  Ønske  opnaaede  han;    men 

der  var  det  uheldige  herved,  at  Peder  Hanssøn  og  hans 
Hustru  som  adelige  i  Livs-  og  Æressager  ikkun  havde 
Eigsraadet  til  rette  Værneting.  For  at  undgaa  dette, 
djærvedes  Mogens,  der  atter  færdedes  i  Nordhavet,  i  Juni 
1582  at  skrive  et  Brev  til  Byfogden  i  Bergen,  hvori  det 
hed,  at  nu  var  Christoffer  Valkendorf  hans  Handelsfælle,  saa 
at  ingen  anden  end  han  selv  maatte  drive  Handel  paa 
Færøerne;  dog  satte  han  ikke  sit  Navn  herunder.  Brevet 
havde  ikke  den  ønskede  Virkning;  hans  tidligere  Handels- 
fæller  krævede  lige  fuldt  Kede  paa  Regnskaberne,  og  da 
Udflugter  ikke  længere  nyttede,  maatte  Lensmanden  paa 
Bergenhus  fremlægge  en  Stævning,  hvorefter  Mogens  tillige 
med  Peder  Hansson  og  dennes  Hustru  skulde  møde  Mor- 
tens Dag  1582  for  Kongens  Domstol  i  Kjobenhavn. 

Dagen  kom,  men  Mogens  modte  ikke;  han  var  gaaet 
til  Hamborg.  Kongen  skrev  da  et  alvorligt  Brev  til  Hans 
Lindene V,  hvilket  virkede  saa  meget,  at  den  undvegne  ende- 
lig i  Januar  1583  mødte  for  et  Nævn  af  otte  Rigsraader 
og  elleve  andre  Adelsmænd;  iblandt  Dommerne  var  Chri- 
stoffer Valkendorf.  Peder  Hansson  frikjendtes,  efter  at  hans 
nu  dødssyge  Hustru  for  tre  af  Kjøbenhavns  Præster,  som 
Chr.  Valkendorf  havde  sendt  til  hende  for  at  faa  Sagen  rettelig 
oplyst,  havde  gjentaget  sit  første  Udsagn;  men  da  Lag- 
mandsdommen,  hvorved  Menederen  jo  var  frikjendt,  ikke 
var  indanket  for  denne  Domstol  kunde  han  selv  kræve  Sa- 
gen paakjendt  af  det  hele  Rigsraad.  Dette  gjorde  han,  og 
han  udvirkede  tillige,  at  Kongen  paalagde  Rentemesteren  at 
løsvgive  Forbryderens  Ejendele,  eftersom  dennes  Regnskab 
var  i  Orden;  men  den  utrættelige  Christoffer  Valkendorf 
havde  nu,  ved  at  forhøre  den  ny  Foged  paa  Færøerne  og  to 
af  Mogens's  tidligere  Kj  obs  vende,  faaet  Vished  om  al  hans 
Uredelighed  som  Handelsmand,  og  hvorlunde  han  bl.  a. 
imod  Loven  havde  opkjobt  det  kongelige  Jordegods  og  der- 
ved fraranet  Kongen  store  Summer,  havde  kjøbt  en  Mængde 
Korn,  der  havde  taget  Skade  ved  en  Ildebrand  i  Bergen,  og 

solgt  det  som  en  god  Vare  og  til  højere  Priser,  end  godt 
Korn  og  Mel  skulde  sælges  for  paa  Færøerne ;  ja  han  havde 
endog  tvunget  Færingerne  til  at  underholde  en  Barbeer 
(Chirurg")  til  Gavn  for  hans  Broder  Lagmanden,  der  var 
syg.  Rentemesteren  indstævnede  Sagen  for  Raadstue-Ret- 
ten  i  Kjøbenhavn;  men  da  undveg  Forbryderen  atter.  Han 
var  sejlet  til  Bergen.  Her  modtog  han  Stævning  til  at 
møde  paa  Tinge  for  at  afgive  Forklaring  om  den  falske 
Alen,  han  havde  nyttet  som  Handelsmand ;  men  ved  Hans 
Lindenovs  Hjælp  kom  han  godt  herfra.  Al  Handel  paa 
Færøerne  var  ham  forbudet ;  men  der  var  ikke  Tale  om,  at  han 
skulde  fængsles.  Han  tilbagegav  vel  det  Kongebrev,  der 
tillod  ham  at  drive  Handel  paa  Færøerne,  men  sejlede  lige 
fuldt  did,  og  nu  fik  baade  han  og  hans  Broder  et  helt  andet 
Skudsmaal  af  Øboerne  end  det  sidst  afgivne.  Christoffer 
Valkendorf  havde  afsat  den  uredelige  Lagmand;  men  da 
Mogens  atter  var  kommen,  fik  denne  nyt  Mod  og  stævnede 
Bønderne  til  et  stort  Møde  ved  Thorshavn  i  Juni  1583. 
Her  fik  de  to  værdige  Brødre  det  Vidnesbyrd,  at  ingen 
vidste  andet  end  godt  om  dem,  og  man  takkede  dem  for 
deres  gode  Omgængelse  i  alle  Maader.  Da  drog  Mogens 
atter  bort;  men  nu  fik  Piben  en  anden  Lyd.  Sidst  i  Juli 
stævnede  Udsendinge  fra  Rentemesteren  alle  de  Mænd,  der 
tillige  med  Jon  Hejnesøn  havde  udstedt  hint  første,  falske 
Vidnesbyrd  om  de  Ting,  hin  skotske  Sørøver  havde  taget, 
og  de  maatte  tilstaa,  at  de  ikke  havde  vidst,  hvor  meget 
der  havde  været  i  Forvejen,  og  hvor  meget  denne  havde 
levnet.  Et  Par  Uger  senere  maatte  Jon  Hejnesøn  vedgaa 
det  samme,  og  da  vidnede  ogsaa  25  Mænd,  at  det  ikke  var 
de  udenlandske  Sørøvere,  men  deres  egen  Landsmand  Mo- 
gens, der  var  Skyld  i  deres  Fattigdom.  Disse  Mænd  alene 
havde  maattet  udrede  over  1800  Rdlr.  (Spec.)  til  ham.  Ej 
heller  i  Bergen,  hvor  han  paa  denne  Tid  opholdt  sig,  havde 
han  Held  med  sig;  hans  tidligere  Handelsfæller  vilde  have 
Rede  paa,   hvorledes    det   egentlig  hang  sammen  med  hint 


Danske  Sørøvere  i  det  sextende  og  syttende  Aarhundr.      71 

kongelige  Paabud  om  Grønlandsfærden ,    og   de    vilde   ikke 
indgaa  Forlig. 

Da  Vinteren  kom,  lykkedes  det  atter  Mogens  personlig 
at  indvirke  paa  Kongen  ved  at  fremvise  de  gode  Vidnes- 
byrd, han  og  hans  Broder  havde  fra  Færøerne,  saa  at  Frede- 
rik den  anden  skrev  til  Reiitemesteren  for  at  faa  Kundskab 
om,  livi  Lagmanden  var  flærnet  fra  sit  Embede,  og  hvi 
dennes  Broder  havde  mistet  Handelen  paa  Færøerne.  Chri- 
stoffer Valkendorf  svarede,  at  dette  var  ligefrem  en  Følge 
af  begges  Uredelighed,  og  han  mindede  Kongen  om,  at  den 
færøske  Handel  nu,  efter  den  svigefulde  Handelsmands  Fjær- 
nelse  derfra,  gav  Kongen  en  større  Indtægt  end  hidtil  af 
1000  Speciesdaler.  Paa  Herredagen  i  Odense  ved  Midsommers 
Tid  1584  skulde  endelig  Sagen  om  Sørøverens  Udaad  imod 
de  to  Søstre  paakjendes.  Udfaldet  var  langt  bedre  for 
Hans  Lindenov,  end  han  fortjente;  saa  godt  kunde  han 
fremstille  sin  Sag,  at  Retfærdigheden  ikke  kunde  ramme 
ham,  og  det  paalagdes  ham  ikkun  at  eftergive  den  Tiltale,  han 
monne  have  imod  Peder  Hansson  og  Axel  Gyntersberg. 
Hovedsagen  kunde  derimod  ikke  paadømmes,  eftersom  Hoved- 
personen atter  havde  undveget  Retten.  Dette  havde  til 
Følge,  at  Skibshøvedsmandeu  Gillebert  Jung  den  6te  Juli 
fik  Paabud  om  med  en  Pinke  at  forfølge  ham,  naar  og 
hvor  han  kunde  overkomme  ham.  Han  synes  dog  nogle 
Maaneder  efter,  i  Følge  et  for  ham  udstedt  Lejdebrev,  at 
have  været  en  liden  Tid  hjemme,  hvorom  det  efter  hans 
Død  hedder,  at  han  svarede  hver  Mand  til  Rette.  Han  bo- 
satte sig  i  Holland,  tik  af  Grev  Morits  af  Nassau  et 
Kaperbrev  imod  Nederlændernes  Fjender,  og  tre  Mænd  gik 
i  Borgen  for,  at  han  ikke  skulde  gjøre  Nederlænderne  selv 
nogen  Skade.  Han  viste  sig  atter  som  en  virkelig  Sørøver, 
i  det  han  i  Juli  1585  tog  et  engelsk  Skib,  ladet  med  Styk- 
gods og  paa  Vejen  fra  London  til  Hull;  Rederne  opgave 
senere  Ladningens  Værdi  til  10,000  Speciesdaler.  En  af 
Rederne,    Chr.  Read,    var   selv   om  Bord,    og   man   gjorde 

Forsøg  paa  Modstand;  men  da  Mogens  havde  hugget  et  Par 
af  Mandskabet  ned  og  kastet  dem  over  Bord,  overgav  Ski- 
bet sig.  Under  Orknøerne  (d.  e.  Sælhundeøerne)  nord  for 
Skotland  tog  han  hele  Ladningen  om  Bord  paa  sit  Skib, 
lod  derpaa  det  engelske  Skib  med  sit  Mandskab  sejle,  hvor- 
hen det  vilde,  og  gik  selv  til  Bergen,  hvor  han  solgte  sit 
Rov.  Om  hans  andre  Voldsgjerninger  fra  den  Tid  veed 
man  intet ;  men  denne  Udaad,  der  var  udøvet  imod  Engelsk- 
mænd, som  vare  Nederlændernes  Venner  og  ikke  deres  Fjen- 
der, kostede  senere  Sørøveren  Livet.  Efter  paa  denne  Maade 
at  have  tjent  Nederlænderne  i  to  Aar,  forlod  han  deres 
Tjeneste  med  Vidnesbyrd  om  Mod  og  »Troskab« ,  kom  om 
Vinteren  1587—88;  tilbage  til  Danmark  og  bosatte  sig 
i  Aalborg,  hvor  han  atter  levede  i  Nærheden  af  sin  Ven 
Hans  Lindenov,  der  nu  var  Landsdommer  i  Nørrejylland. 
Atter  fik  han  af  Frederik  den  anden  Tilladelse  til  at  drage 
til  Færøerne  for,  som  det  hed,  at  indkræve  gammel  Gjæld; 
men  her  optraadte  han  igjen  som  Sørøver  og  tog,  efter  at 
have  hejset  hollandsk  Flag,  et  engelsk  Skib,  som  drev  ulov* 
lig  Handel  paa  Færøerne.  Den  4de  April  1588  døde  Frede- 
rik den  anden,  og  snart  brød  det  længe  truende  Uvejr  løs 
over  Sørøveren.  Ved  Midsommers  Tid  kom  engelske  Sende- 
mænd til  Kjøbenhavn,  der  blandt  andet  havde  det  Hværv 
at  fremføre  Anker  over  hin  Røverfærd  imod  Chr.  Read.  Det 
lykkedes  Mogens  for  nogle  Uger  at  blænde  disse  Engelskmænd, 
saa  at  han  endog  med  den  ene  af  dem  tog  til  Hven  for  at 
se  Tyge  Brahes  Uranienborg ;  men  derfra  gik  han  skyndsomt 
om  Bord  paa  sit  Skib  for  at  tiygte  til  Udlandet. 

Fra  Helsingør  sejlede  han  til  x\alborg,  hvor  han  tag 
Kone  og  Børn  om  Bord  tillige  med  saa  meget  af  sit  rørlige 
Gods,  som  han  kunde,  og  derfra  til  Bergen.  Her  synes  han 
at  være  greben  og  førtes  derpaa  til  Kjøbenhavn,  hvor  Chri- 
stoffer Valkendorf  fik  det  Hværv  at  vaage  over,  at  han  ikke 
kom  paa  fri  Fod;  denne  satte  ham  i  et  strængt  Fængsel 
paa  Kjøbenhavns  Slot   og  overgav  Sagens  Paadømmelse    til 

Raadstue-Retten.  Havde  nogen  Sinde  en  Voldsmand  for- 
tjent Døden,  maatte  det  være  denne  Sørøver,  der  havde  saa 
mange  Forbrydelser  paa  sin  Samvittighed ;  alene  hin  oprø- 
rende Udaad  imod  de  to  Søstre  var  nok  til  at  volde  ham 
Døden.  I  Fængslet  var  han  dog  ved  godt  Mod,  i  det  han 
svor  paa,  at  hidtil  havde  han  ikkun  været  Kjøbmand,  men 
vilde  for  Fremtiden  være  Sørover  for  Alvor.  Endnu  i 
Decbr.  1588  fik  han  6  Ugers  Frist  til  at  lade  opsøge  nogle 
Breve  og  Regnskaber,  som  laa  i  Aalborg.  Den  engelske 
Fuldmægtig,  der  førte  Sagen  imod  ham  paa  hine  Rederes 
Vegne,  henvendte  sig  da  til  Christoffer  Valkendorf  og  fik 
af  Rentemesteren  Paabud  til  Retten  om  ikke  at  tillade 
yderligere  Udsættelse.  Den  16de  Januar  1589  dømte  Ret- 
ten ham  til  Døden,  og  Englænderen  gjorde  Krav  paa,  at 
Dommen  skulde  udføres.  To  af  de  fire  Regeringsraader, 
Niels  Kaas  og  Jørgen  Rosenkrands,  vare  fraværende,  og 
Christoffer  Valkendorf  paatog  sig  ene  Ansvaret  for  Fuld- 
byrdelsen; han  paalagde  derfor  Borgemestere  og  Raad  at  lade 
udføre  Dommen  snarest  mulig,  og  to  Dage  efter  blev  Mo- 
gens henrettet  paa  Slotspladsen.  Hans  Lig  jordedes  paa 
Nikolai  Kirkegaard. 

Saa  snart  Hans  Lindenov  havde  faaet  Underretning 
herom,  optændtes  hans  Harme.  Selv  havde  han  for  at  op- 
naa  en  yderligere  Udsættelse  skrevet  til  Regeringsraaderne 
og  meddelt  dem,  at  han  og  Mogens  i  lang  Tid  havde  været 
fælles  om  Handelen,  men  ikke  endnu  faaet  opgjort  Regn- 
skabet; derfor  maatte  der  gives  Mogens  Lejlighed  til,  ved 
Hjælp  af  liere  Regnskabsbøger,  at  opgjøre  deres  Mellem- 
værende. Dertil  havde  Christoffer  Valkendorf  ikke  taget 
Hensyn,  da  Sørøveren  havde  svaret  paa  dette  ham  forelagte 
Brev  med  Udflugter.  Hans  Lindenov  var  ikke  den  Mand, 
som  Christoffer  Valkendorf  kunde  tage  Hensyn  til.  Den 
snedige  Landsdommer,  der  saa  godt  kjendte  alle  juridiske 
Krogveje,  svor  at  hævne  sig,  allermest  paa  Grund  af  det 
Pengetab,    der   var   en  Følge   af  de  uopgjorte  Regnskaber. 

Han  skrev  nu  til  de  to  oven  nævnte  Regeringsraader  og 
ankede  over  den  ulovlige  Hurtighed,  hvormed  Mogens  var 
henrettet,  uden  Hensyn  til  hans  egen  Indsigelse  derimod. 
Sagen  maatte  opsættes  fcil  Sommeren  1590,  da  der  i  Aaret 
1589  ikke  holdtes  Herredag.  Der  fældedes  dog  ingen  Dom; 
men  ved  et  Forlig  afgjordes  det,  at  Dødsdommen  skulde 
være  død  og  magtesløs  og  ikke  komme  Sørøveren  selv,  hans 
Enke  og  Børn  til  Skade  paa  Ære  og  gode  Navn  i  nogen 
Maade.  Det  skulde  være  Enken  tilladt  at  lade  optage  hans 
Lig  og  jorde  det  andet  Steds.  Eentemesteren  skulde  give 
hende  1000  Speciesdaler  og  Hans  Lindenov  2000  Speciesdaler. 
Han  nedlagde  tillige  sine  Embeder  og  var  nu  indtil  Niels 
Kaas's  Død  1594  ikkun  Rigsraad ;  da  indtraadte  han  atter  i 
Regeringsraadet.  Mogens  Hejnesøns  Lig  førtes  under  me- 
gen Højtidelighed  til  Ørslev  Klosters  Kirke,  hvor  en  pra- 
lende Mindetavle  indsattes  over  denne  ugudelige  Sørøver. 
Alt  dette  vakte  megen  Harme  hos  den  engelske  Regering; 
men  Mindetavlen  blev  dog  staaende.  Hans  Enke  giftede 
sig  ikke  længe  efter  hans  Død,  man  véd  ej  med  hvem. 

(Fortsættes). 

C.  E,  Secher. 


% 


Smaating. 


Fra  Februar-Re volntionen  1848.  Som  det  vistnok 
vil  være  vore  Læsere  bekjendt,  beg3nidte  Februar-Revolutio- 
nen først  for  Alvor  Natten  til  den  24de,  og  den  uventede 
Salve,  som  uden  for  Guizots  Ministerpalads  blev  affyret  mod 
en  vaabenløs  Mængde,  blev  den  Katastrofe,  der  gjorde  Ende 
paa  Louis  Philippes  Kongedømme.  Hvorledes  den  egentlige 
Sammenhæng  var  ved  denne  skæbnesvangre  Begivenhed, 
har  hidindtil  været  temmelig  uklar;  man  har  endog  talt 
om  et  af  de  hemmelige  Selskaber  med  Forsæt  fremkaldt 
Sammenstod  og  villet  udpege  Charles  Lagrange  som  den 
Person,  der  affyrede  det  fatale  Pistolskud;  men  nu  har 
Maxime  du  Camp  i  sine  »Souvenirs  de  l'année  1848« 
Paris  1876  oplyst  den  rette  Sammenhæng,  og  det  felgende 
er  en  Oversættelse    af  paagj ældende  Sted  i  hans  Memoirer. 

Det  14de  Linieregiment,  som  laa  i  Garnison  i  Courbe- 
voie,  havde  faaet  Ordre  til  at  begive  sig  til  Paris,  og  den 
tredje  Bataillon,  som  her  alene  vedkommer  os,  havde  Kl. 
7  om  Aftenen  taget  Stilling  uden  for  Udenrigsministeriets 
Palads;  den  bestod  af  8  Kompagnier  og  havde  Regiments- 
musikken  med  sig.  Oberstens  Ordre  paalagde  ham  at  be- 
skytte Guizots  Bolig  og  afskære  enhver  Passage  paa  Boule- 
varden, og  Kl.  8V2  kom  en  Bataillon  af  Nationalgarden  og 
opstillede  sig  med  Front  mod  Bastillen  foran  Soldaterne, 
hvem  de  fuldstændig  dækkede;  hvis  denne  Bataillon  havde 
modtaget  det  første  Sammenstød  med  den  Bande,  der  gjen- 
nemstrejfede  Boulevarderne  for  at  fremtvinge  en  Illumina- 
tion, vilde  rimeligvis  hele  Striden  have  opløst  sig  i  et  Mund- 

huggen,  og  en  saa  skæbnesvanger  Hændelse  være  undgaaet. 
Ulykkeligvis  havde  en  anden  Flok  Urostiftere  begivet  sig 
til  Kancelli  bygningen  paa  Vendomepladsen  under  Kaabet: 
»Ned  med  Hébert,«  —  han  var  den  Gang  Justitsminister 
og  meget  upopulær  — ,  medens  man  samtidig  bydende  for- 
langte, at  Paladset  skulde  illumineres  og  truede  i  modsat 
Fald  med  at  sætte  Ild  paa  Bygningen.  Der  var  opstaaet 
en  øjeblikkelig  Forvirring  blandt  de  Soldater,  som  stode  paa 
Vagt  ved  Generalstabsbygningen,  der  laa  ved  Siden  af  Kan- 
celliet, og  man  anmodede  Nationalgardens  Oberst  om  Hjælp; 
i  Stedet  for  nu  blot  at  afsende  et  Par  Kompagnier  for  at 
holde  Mængden  i  Tomme,  der  for  øvrigt  allerede  var  ble- 
ven beroliget  ved  Synet  af  nogle  Lamper,  man  i  al  Hast 
fik  anbragte  paa  Ministeriets  Altan,  lod  Obersten  hele  sin 
Bataillon  marchere  ad  Kapucinergaden  til  Vendomepladsen, 
og  saaledes  blottedes  den  14de  Liniebataillon,  der  nu  kom 
til  at  staa  i  Spidsen  for  Kolonnen  og  syntes  at  dække  de 
Dragoner,  som  vare  samlede  bag  Fodfolket. 

Kompagnierne  vare  opstillede  i  en  Bataillons- Karré,  i 
hvis  Midte  der  var  et  tomt  Rum,  hvor  den  største  Del  af 
Officererne  havde  samlet  sig  omkring  Oberstløj tenant  Cou- 
rand, der  var  til  Hest.  Soldaterne  stode  med  Gevær  ved 
Foden,  og  nogle  Skildvagter  anviste  de  nysgjerrige  og 
Spaseregængerne  Vejen  ned  ad  de  tilstødende  Gader,  man 
fulgte  disse  Anvisninger,  og  ingen  tænkte  paa  at  gjøre 
Modstand. 

Kl.  9^2  nærmede  sig  en  stor  Menneskemasse,  deriblandt 
ogsaa  Nationalgardister  uden  Vaaben;  nogle  bare  Fakler, 
andre  kulørte  Lygter;  i  Spidsen  gik  en  høj  Fyr  paa  en 
fyrretyve  Aar,  han  havde  en  Bulehafc  paa  Hovedet,  og  un- 
der samme  bølgede  hans  Haar  frem  i  smukke  Lokker,  der 
faldt  ned  paa  hans  Blusekrave;  hans  lange  brune  Skjæg 
naaede  ned  paa  Brystet;  under Forbimarchen  havde  jeg  be- 
tragtet ham  med  stor  Nøjagtighed,  da  jeg  troede  i  ham  at 
gjenkjende  en  Kristusmodel  fra  Ateliererne;  han  syntes  meget 


Fra  Februar-Revolutionen  1848.  77 

exalteret,  og  hans  Stemme  havde  en  hæs  Klang  af  An- 
strængelser,  maaske  ogsaa  af  Brændevin ;  sin  Fakkel  svingede 
han  med  vild  Energi*  Soldaterne  havde  imidlertid  sluttet 
Kækkerne  og  stode  med  Gevær  i  Arm.  Paa  Befalingen: 
»Her  kommer  man  ikke  frem«,  gjorde  Flokken  Holdt,  men 
da  de  bageste  trængte  paa  de  forreste,  opstod  der  nogen 
Forvirring.  Skildvagterne  havde  imidlertid  trukket  sig  til- 
bage for  Mængden,  hvorimod  Oberstløj tenanten  alene  red 
frem  og  spurgte:  »Hvad  ville  I?«  —  »Vi  ville  have.  at 
Udenrigsministeriet  skal  illumineres.«  —  »Det  angaar  ikke 
mig.«  —  »Lad  os  da  passere!«  Oberstløjtenanten  svarede 
med  megen  Sagtmodighed:  »Mine  Bern,  jeg  er  Soldat  og 
maa  altsaa  lystre.  Jeg  har  faaet  Befaling  til  ikke  at  lade 
nogen  passere,  og  I  ville  ikke  komme  til  at  passere.  Hvis 
I  ville  videre,  kunne  I  gaa  ned  ad  Gaden  Basse-du-Kem- 
part.«  Hoben  gav  sig  til  raabe:  »Leve  Linien!«  og  Hr. 
Courand  svarede:  »Jog  er  meget  glad  ved  eders  Velvilje; 
men  jeg  maa  lystre  mine  foresattes  Ordre,  og  jeg  kan  ikke 
lade  eder  komme  forbi.« 

Den  skj æggede  Fyr,  som  holdt  Faklen  i  Haanden  og 
syntes  at  fore  Kolonnen,  gjorde  imidlertid  et  Skridt  frem 
mod  Obersten  og  raabte  til  ham:  »De  er  ikke  andet  end 
noget  Pak,  jeg  siger,  at  vi  ville  gaa  forbi;  det  er  vor  Ret.« 
Der  opstod  en  Knurren  mellem  Soldaterne,  men  Oberst- 
løjtenanten udstrakte  Haanden  som  for  at  berolige  dem  og 
svarede  uden  Forvirring:  »Jeg  véd  ikke,  hvad  der  er  eders 
Ret ;  men  jeg  véd,  hvad  der  er  min  Pligt,  og  den  vil  jeg 
ikke  svigte.«  Manden  svarede  da:  »Du  er  ikke  andet  end 
en  Grønskolling,  jeg  skal  svie  dine  Mustacher,«  og  med  en 
hurtig  Bevægelse  førte  han  Fakkelen  lige  op  til  Ansigtet 
paa  Obersten,  som  hurtig  trak  Hovedet  tilbage.  En  Ser- 
gent ved  Grenadererne,  som  stod  i  Rækkerne,  sprang  frem 
og  lagde  an  paa  Manden,  der  bar  Fakkelen. 

Denne  Sergent  var  en  Korsikaner  ved  Navn  Giacomoni ; 
det   var    en  fortræffelig  Soldat,    punktlig,    lydig   og  stræng 

disciplineret;    han  nærede  en  lidenskabelig  Hengivenhed  for 
Oberstløjtenand  Courand,  skjønt  denne  var  en  »kontinental«, 
som  man  siger  paa  Ajaccio-Kanten.     Han  havde  næppe  lagt 
an,  før  Bossen  med  Kraft  blev  skubbet  til  Side  af  Kaptejne 
de  Ventinv,  som  udbrod:  »Er  De  tosset?    Hvad  er  det,  D( 
gjør?«  Giacomoni  beholdt  dog  sit  Gevær  i  en  truende  Stil-» 
ling  og  svarede:    »Naar  man  vil  gjøre    min  Oberstløj tenant 
Fortræd,  bør  jeg  saa  ikke  forsvare  ham?«    Tre,    fire  Gange 
gjentog  den  samme  Scene  sig,  og  de  Ventiny  Qærnede  Ser- 
gentens Bøsse,  medens  denne  vedblev  at   sige:    »Men    man 
vil  jo  gjøre  min  Oberst  Fortræd.« 

De  nysgjerrige,  som  vare  samlede  paa  Fortovene,  brolte 
imidlertid:  »De  ville  passere!  Nej,  de  ville  ikke  komme  til- 
at  passere.«  Støjen  var  overordentlig,  Raabene  blandede' 
sig  mellem  hverandre:  »Ned  med  Guizot!  Leve  Keformen! 
Lad  os  gaa  frem!  Leve  Linien  1  Lad  os  passere!  Illuminer! 
Illuminer!«  Alle  disse  forvirrede  Eaab  krydsede  hver- 
andre, og  den  skj  æggede  Mand  henvendte  sig  atter  til 
Oberstløjtenanten  og  raabte:  »For  sidste  Gang,  vil  De  lade 
os  passere?«  —  »Nej!«  —  Manden  gjorde  en  ny  Anstræn- 
gelse  for  at  ramme  Courand  i  Ansigtet  med  sin  Fakkel,  og 
Oberstløjtenanten  trak  sig  nu  tilbage  bag  sin  første  Deling, 
der  var  opstillet  i  tre  Rækker,  og  kommanderede:  »Fæld 
Bajonetten!«  Giacomoni  lagde  an  paa  Manden,  gav  Ild,  og 
denne  styrtede  sammen,  han  var  skudt  med  Bøssepiben  for 
Brystet.  Det  var  dette  Skud,  man  hørte  før  de  andre,  og 
som  man  har  antaget  for  det  paagjældende  Pistolskud,  der 
skal  være  blevet  affyret  af  en  Oprører. 

Sergent  Giacomonis  Bøsseskud  var  en  Slags  Befaling 
for  de  stakkels  Soldater ,  som  bleve  trængte  af  Mængden 
og  troede  sig  udsatte  for  en  virkelig  Fare;  to  Kompagnier 
gave  maskinmæssig  Ild,  og  halvtredsindstyve  Personer  styrtede 
døde  eller  saarede  til  Jorden.  Hoben  stod  tæt  sammenpres- 
set og  rørte  næsten  ved  den  første  Række  af  14de  Linie- 
bataillon.      Soldaternes  Forvirring  var  saa  stor,  at  nogle  af 

dem  fyrede  paa  hverandre.  Der  herskede  en  ubeskrivelig 
Forvirring,  alle  søgte  at  redde  sig  saa  hurtig  som  mulig; 
de,  der  vare  lettest  til  Bens,  hoppede  ned  over  Rækværket 
til  Basse-du-Rempart,  som  den  Gang  laa  6  Fod  under 
Boulevardens  Niveau;  de  besindigste  kastede  sig  plat  ned, 
andre,  de  mest  forvirrede,  rendte  afsted  uden  at  vide 
hvorhen. 

Efterlignelsesdriften  er  smitsom;  en  berettiget  Rædsel 
havde  grebet  alle  de  Personer,  hvoraf  den  paagj ældende 
Flok  bestod;  men  hvad  skal  man  tænke  om  den  paniske 
Skræk,  der  strax  greb  Soldaterne;  de  gave  sig  til  at  løbe 
ned  ad  Gaderne  Séze  og  Luxembourg  og  den  nye  Kapuci- 
nergade; forgjæves  rejste  Oberstløj  ten  ant  Courand  sig  i 
Stigbøjlerne  og  raabte  efter  dem:  »Fjortende  Regiment!  I 
vanærer  eder  selv.«  Intet  kunde  stoppe  disse  Mennesker  i 
Farten,  Dragonerne  toge  Exempel  af  dem  og  fore  afsted  i 
stærkt  Trav  hen  mod  Concordepladsen. 

En  meget  komisk  Hændelse  gjorde  endelig  en  Ende 
paa  denne  Flugt.  En  instinktmæssig  Følelse  driver  ethvert 
Menneske,  der  tror  sig  i  Fare,  til  at  skjule  sig  og  bringe 
en  Mur  som  Beskyttelse  mellem  sig  og  Faren.  Den  største 
Del  af  Soldaterne  søgte  altsaa  Ly  i  selve  Udenrigsministe- 
riets Palads;  men  nu  var  den  store  Indkjørsel  lukket,  og 
kun  en  eneste  Sideport  stod  aaben.  Gjennem  denne  snævre 
Aabning  trængte  de  fleste  Soldater  sig  frem,  skjønt  de- 
res Officerer  kaldte  dem  tilbage  og  skammede  dem  ud.  Alt 
gik  godt,  og  Døren  var  bred  nok,  til  at  de  menige  Soldater 
kunde  styrte  gjennem  den;  men  nu  kom  Turen  til  Musi- 
kanterne, og  Manden  med  den  store  Tromme  kom  igjennem 
for  sin  egen  Person;  men  Trommen  kunde  ikke  komme 
ind,  den  spærrede  Indgangen;  man  halede  i  den  stakkels 
Djævel  forfra,  man  skubbede  paa  ham,  han  brøl  te  som  besat, 
men  det  Pokkers  Instrument  var  alt  for  stort  og  kunde  ikke 
komme  gjennem  Indgangen.  Man  gav  sig  til  at  le,  man 
saae  omkring  sig.  Boulevarderne  vare  tomme,  man  beroligede 

sig  igjen,  og  Bataillonen  ordnede  sine  Kækker  paa  maa  og 
faa.  Man  samlede  Lygterne,  Faklerne,  Fanerne,  Hattene 
og  Kasketterne,  Næseklemmerne,  Stokkene  og  Paraplyerne, 
der  laa  spredte  over  Boulevarden,  lavede  tre  Hobe  af  dem, 
stak  Ild  paa  dem  og  søgte  at  varme  sig ;  thi  det  var  koldt. 

Man  var  for  øvrigt  i  trist  Humør;  thi  alle  følte,  at 
det  skete  var  et  skæbnesvangert  Faktum,  som  ikke  stod  til 
at  ændre;  man  holdt  sig  paa  den  anviste  Post  Natten  over, 
men  rømmede  ved  Daggry  efter  højere  Befaling  Pladsen. 

Enhver  véd,  hvad  der  paafulgte  efter  denne  Salve ;  sex- 
ten Lig  ble  ve  opsamlede  og  anbragte  paa  en  Karre,  man 
hændelsesvis  stødte  paa,  og  som  skulde  transportere  en  Ud- 
vandrerfamilie til  Vestbanegaarden ;  den  blev  derpaa  trukken 
omkring  gjennem  hele  Paris  under  Flammernes  Skjær  og 
under  Raabene:  »Hævn,  man  myrder  vore  Brødre!«  Den 
Glæde,  som  havde  oplivet  hele  Byen  Kl.  6  om  Aftenen,  da 
man  erfarede  Ministeriet  Guizots  Afsked,  veg  hos  Magtens 
Forsvarere  Pladsen  for  en  dyb  Nedslagenhed  og  hos  deres 
Modstandere  for  en  ubeskrivelig  Ophidselse ;  Mændene  i  de 
hemmelige  Selskaber  fandt  hverandre  og  besluttede  med 
Kraft  at  drage  Fordel  af  den  sørgelige  Begivenhed,  som  en 
af  deres  Medlemmer  havde  det  Mod  at  kalde  »et  godt  Ef- 
terladenskab!« Man  ringede  med  Stormklokkerne  i  de  fleste 
Kirker,  brød  Stenbroen  op  i  Gaderne,  plyndrede  Vaaben- 
udsalgene,  og  før  Natten  var  forbi,  var  Byen  bedækket  med 
Barrikader;  den  frembrydende  Dag  var  Julikongedømmets 
sidste. 


ml 

byzantinsk  Filosof  og  Statsmand  i  det  ellevte  Aarbundrede.  *) 


Det  byzantinske  Kejserdommes  Historie  har,  i  de  sidste  tyve 
Aar  eller  saa,  fra  de  Begivenheder,  der  foregik  eller  for- 
beredes i  Orienten,  ligesom  laant  en  Slags  Nutids- Interesse. 
Den  har  været  Gjenstand  for  betydelige  Arbejder  baade  i 
Frankrig,  Tyskland  og  England;  men  navnlig  i  Kusland  vi- 
ser man  stor  Iver  for  at  studere  den,  fordi  man  i  Byzanz 
for  en  Del  maa  søge  det  orthodoxe  Ruslands  Oprindelse. 
Siden  de  forskjellige  græske  Lande,  der  høre  under  det 
tyrkiske  Kejserdomme  eller  det  helleniske  Monarki,  have 
gj  en  vundet  Bevidstheden  om  deres  nationale  Enhed,  have  de 
lærde  i  Konstantinopel  og  Athen  knyttet  sig  til  det  østromerske 
Riges  Historie  som  til  selve  det  fælles  Fædrelands.  Navne 
som  Justinian,  Heraklius,  Komnenerue,  Palæologerne  ere 
ikke  mindre  populære  i  de  græske  Skoler,  end  hos  os  f.  Ex. 
Karl  den  store  eller  Ludvig  den  hellige.  Den  sidste  Kejser, 
Konstantin  den  Iltes  Navn  har  endog  bevaret  sig  i  Folke- 
nes Erindring,  hvilket  en,  nylig  af  Hr.  Legrand  udgiven, 
Sang  beviser.  **) 


A.  Ram  baud:  Michel  Psellos  i  Revue  historique  1877.  III. 
241—82. 

Samling  af  græske  Folkesange,  Paris,  Maisonneuve,  S.  74— 
77.  „Og  en  Tyrk  ramte  ham  i  Hovedet,  —  og  den  stakkels 
Konstantin  faldt  af  sin  Hoppe  —  og  han  blev  liggende  i  Stø- 
vet og  i  sit  Blod.  —  De  afhuggede  hans  Hoved  og  satte  det 
paa  en  Lansespids,  —  og  de  begravede  hans  Legeme  under 
Lavr  bærtræ  et." 

Hellenerne  have  god  Grund  til  at  dyrke  Kundskaben 
om  deres  Middelalder;  det  er  den  Overgangsperiode,  hvor- 
igjennem  det  moderne  Grækenland  knyttes  til  det  antike; 
det  Baand,  der  forener  Nutiden  med  Fortiden,  er  endogsaa 
mere  stærkt  hos  dem  end  hos  nogen  anden  evropæisk  Na- 
tion. Intet  Folk  er,  i  en  Kække  af  mere  end  tredive  Aar- 
hundreder,  i  den  Grad  vedblevet  at  være  sig  selv.  Hvor 
mange  Forvandlinger  ere  vi  ikke  undergaaede  i  et  kun  halvt 
saa  langt  Tidsrum  ?  hvilke  Forvandlinger  har  f.  Ex.  ikke  det 
franske  Folk  gjennemgaaet?  Franskmændene  ere  Ny-Latinere, 
ligesom  Kong  Georges  Undersaatter  ere  Ny-Grækere;  men 
en  atheniensisk  Arbejders  Græsk  er  endnu  Græsk;  som 
Rangabé  nylig  sagde :  »Det  Sprog,  der  tales  den  Dag  i  Dag, 
er  Xenophons,  Plutarks,  Lukians  og  det  nye  Testamentes.« 

Det  er  ikke  alene  Grækerne,  men  alle  det  østlige  Evro- 
pas  Folkeslag,  der  fole  Interesse  for  Byzanz's  Annaler; 
Kroatere,  Serbere,  Bulgarer  og  Rumænere  gjenfinde  her 
deres  Forfædres  store  Bedrifter  og  deres  Rettigheder  til 
den  Jordbund,  de  bebo.  Man  kan  sige,  at  ved  Grækernes, 
Russernes  og  de  andre  slaviske  Nationers  videnskabelige 
Arbejder  er  denne  Historie  gaaet  over  fra  den  rene  Lær- 
doms Enemærker  og  har  faaet  Plads  blandt  de  Dele  af 
Historien,  der  have  Interesse  for  vor  Tid.  Derhos  har 
endelig  ogsaa  nationale  Lidenskabers  Aandepust  blæst  Liv  i 
dette  hensmuldrede  Støv  og  fremkaldt  en  Gjenopstandelse. 
Der,  hvor  vi  i  saa  lang  Tid  kun  have  set  Oplosning  og 
Forfald,  se  Arvingerne  til  Byzanz  de  moderne  Nationers 
Udspring.  Det  er  ikke  nogen  Forfaldsperiode,  det  er  den 
græsk-slaviske  Middelalder  og  lige  saa  indholdsrig  som  den 
latinsk-germanske.  Er  det  desuden  ikke  et  stort  Afsnit  af 
Verdenshistorien,  der  er  blevet  os  gjengivet  i  sin  oprinde- 
lige Skikkelse?  Byzanz  har  været  et  af  de  vigtigste  Red- 
skaber til  Menneskeslægtens  Udvikling;  det  har  været  det 
nødvendige  Forbindelsesled  mellem  Asien  og  Evropa,  mel- 
lem den  antike  og  moderne  Verden;  gjennem  det  have  Per- 

sernes,  Arabernes  og  Kinesernes  Ideer  og  Videnskaber  kun- 
net bane  sig  Vej  til  Evropa;  gjennem  det  har  det  klassiske 
Grækenlands  Traditioner  kunnet  bevare  sig,   indtil  den  Tid 
kom,  da  det  lykkedes  Italienerne  og  Franskmændene  at  fri- 
gjøre  sig  for  Barbariet.     Fra   det   femte   til   det  sextende 
Aarhundrede  har  intet  Folk  haft   en  mere  ophøjet  historisk 
Mission   end    Østromerne   i    Konstantinopel.     To  Gange   i 
Tiden  før  Korstogene  har  det   byzantinske  Monarki  haft  en 
vis  Glands;    først  i  det  niende  og  tiende  Aarhundrede,    det 
makedoniske   Dynastis    Regeringsperiode ,    som    er   berømt 
ved  Lovgiveren   Basilius   I,   de   lærde  Fyrster   Leo  VL   og 
Konstantin  Poi*phyrogennet,*)  Nikephorus  Phokas,  som  gj en- 
optog   Angrebskrigen    mod   Araberne,    Zimisces,   Russernes 
Besejrer,  og  Basilius  II,  »Bulgarernes  Tiliutetgjører«  ;  senere 
fra  det  ellevte  til   det   tolvte  Aarhundrede   regerede  Dyna- 
stiet Komnenus,  hvoraf  flere  Fyrster  med  en  selv  af  vore 
Korsfarere  beundret  Tapperhed  forenede  de  ægte  Helleneres 
diplomatiske  Finhed.     Mellem  Basilius  Bulgardræberen   og 
Alexius  Komnenus  ligger  en  dunklere  Periode,    mere  fattig 
paa  store  Navne  og  Bedrifter;  og  dog  selv  i  dette  sørgelige 
Tidsrum  finde   vi  igjen   det    østlige  Kejserdømme   tro  mod 
sin  dobbelte  Mission,    vedligeholdende    i    det  urolige  Østen 
et  Skyggebillede  af  den  gamle   romerske  Fred,    en  Sik- 
kerhed for  den  helleniske  Civilisations  bestandige  Vedvaren, 
Der  levede  paa  den  Tid   en  Mand,    som   i   sin  Person 
indbefattede  den  græske  Aands  Fortjenester  og  Fejl;  det  var 
Michael  Psellos,  en  indflydelsesrig  Statsmand  og  mange- 
sidig frugtbar  Skribent.     Hans  Navn    har  længe  været  be- 
rømt; men  hans  Karakter  og  den  Rolle,  han  spillede  i  Hi- 
storien,   ere  først   blevne  os  rigtig   bekj endte   gjennem   de 
sidst  udkomne  Arbejder.    De  lærde  i  det  syttende  Aarhun- 


*)  Den  i  Purpur   fødte    eller   født  i  Porfyr-Kammeret   o:   under 
sin  Faders  Regering. 

drede  kunde  ved  at  se  Antallet  af  de  Arbejder,  der  tilskre- 
ves  Psellos,  stadig  fordobles  og  ved  at  lægge  Mærke  til,  at 
de  samtidig  omhandlede  Politik  og  Astronomi,  Medicin 
og  Musik,  Tbeologi  og  Dæmonologi,  saa  de  dannede  en 
uhyre  encyklopædistisk  Samling,  ikke  tænke  sig,  at  alt  dette 
var  én  Mands  Værk;  de  antoge  derfor,  at  der  existerede 
to,  tre,  ja  endog  fire  Skribenter  af  samme  Navn;  men  i 
Virkeligheden  var  der  to.  Vi  ville  dog  her  kun  beskæftige 
os  med  Psellos  fra  Konstantinopel,  som  var  det  ellevte  Aar- 
hundredes  store  lærde.  Man  har  af  ham  Værker  i  Hun- 
dredvis om  de  forskjelligste  Gjenstande,  en  Mangfoldighed 
af  Breve,  Taler,  Digte  og  endelig  en  Historie  under  den 
ejendommelige  Form  af  Memoirer.  Hans  uhyre  litterære 
Virksomhed,  som  dog  var  forenet  med  et  Liv,  der  helt 
igjennem  var  Handling,  leder  Tanken  hen  paa  Voltaire. 
Ganske  vist  er  der  et  langt  Spring  mellem  den  byzantinske 
Filosof  fra  det  ellevte  og  den  franske  Filosof  fra  det  18de 
Aarhundredej  kun  alt  for  iøjnefaldende  er  Forskjellen  mel- 
lem Racerne,  Tidsaldrene  og  Civilisationen ;  og  dog  vil  man 
kunne  gribe  mer  end  ét  Lighedspunkt  imellem  dem.  Psel- 
los excellerede  ligesom  Voltaire  i  at  udtrykke  sig  i  smaa 
Vers  saa  vel  som  i  at  afhandle  Fysik;  ligesom  denne  har 
han  befattet  sig  med  alt,  han  var  i  Besiddelse  af  et  bi- 
dende Vid  og  alsidige  Interesser;  han  var  en  for  sit  Aar- 
hundrede  dristig  Tænker  og  en  Filosof,  der  fornemmelig 
bevægede  sig  paa  nye  Omraader.  Som  Minister  eller  for- 
trolig Kaadgiver  hos  fire  Kejsere  og  tre  Kejserinder,  som 
berømt  Skribent  og  Taler,  staaende  i  Forbindelse  med  alle 
sin  Tids  Statsmænd  og  mest  begavede  Personligheder, 
danne  hans  Smaaskrifter,  hans  offentlige  Taler,  hans  Korre- 
spondance, hans  Hist orie,  som  jeg  vilde  kalde  »Memoirer 
bestemte  til  at  være  hans  Tids  Historie,«  den  vigtigste 
Kilde  til  Oplysning  om  hele  den  politiske  og  intellektuelle 
Bevægelse  i  det  ellevte  Aarhundrede.  Dette  rige  Materiale 
har  hidindtil  været    næsten  ubekjendt;    fra  det  syttende  til 

det  nittende  Aarhundrede  have  forskjellige  lærde  efter 
hinanden  lovet  at  udgive  hans  Historie  uden  at  kunne 
bringe  deres  Planer  i  Udførelse,  indtil  endelig  Sathas  har 
brudt  Fortryllelsen  og  helliget  Psellos's  historiske  Skrifter 
to  Bind  af  sit  Bibliothek,  *)  og  saaledes  have  vi  nu  et 
Materiale,  ved  hvis  Hjælp  man  kan  forsøge  at  gjengive 
Psellos's  og  hans  Tids  Historie  i  sin  Helhed. 


I. 
Michael  Psellos's  Barndom  og  Opdragelse. 

Konstantin  Psellos  —  thi  forst  ved  sin  Indtrædelse  i 
Klosteret  antog  han  Fornavnet  Michael  —  var  født  i  Kon- 
stantinopel 1018.  Angaaende  hans  Familie  findes  værdi- 
fulde Oplysninger  i  den  Lovtale,  han  har  helliget  sin  Moder 
ved  hendes  Død.  Man  ser  deraf,  at  hans  Fader  nedstammede 
fra  en  Slægt,  som  talte  Patriciere  og  Konsuler  i  sin  Midte ; 
men,  som  det  var  Tilfældet  med  mange  adelige  Byzantinere, 
svarede  hans  Formue  ikke  til  hans  Fødsel;  de  adelige 
Grrækere  havde  dog  ikke  de  Fordomme,  som  deres  Stands- 
fæller  i  Vesten,  og  Faderen  søgte  derfor  at  tjene  Brødet  til 
sin  Familie  ved  en  lille  Handel.  Psellos  har  i  faa  Træk 
givet  os  en  Skildring  af  sin  Fader. 

»Det  var  en  naturlig  og  retskaffen  Mand,  som  uden 
at  have  noget  kvindagtigt   ved    sig   var   lutter  Blidhed  og 


*)  Det  fjerde  Bind  af  Bibliotheca  indeholder  en  Fortale  af 
Udgiveren  Sathas,  Psellos's  Historie  eller  Memoirer,  hans 
Ligtaler  over  Michael  Kerularios,  Konstantin  Likhudis  og 
Johannes  Xiphilin,  alle  tre  Patriarker  i  Konstantinopel,  Femte 
Bind  indeholder  Ligtaler  over  Psellos's  Moder  og  nogle  an- 
dre udmærkede  Personligheder,  Lovtaler  over  Konstantin 
Monomachus  og  Ærkebiskop  Johannes,  polemiske  Smaaskrif- 
ter  i  Vers  og  Prosa,  hans  utrykte  Breve  og  andre  mindre 
Skrifter. 

Godhed,  utilgængelig  for  Vrede,  rolig  under  alle  Skæbnens 
Omskiftelser.  Aldrig  lod  han  sig  henrive  til  at  slaa  n 
Menneske  eller  lade  det  slaa;  med  et  altid  mildt  og  roligt 
Sind,  langsom  til  Ord,  talte  han  imidlertid  paa  en  behagelig 
Maade,  naar  Lejligheden  krævede  det.  Arbejdsom  næsten 
til  Overdrivelse,  fulgte  han  i  alt  kun  sit  eget  Hoved,  og 
naar  han  havde  fattet  en  Plan,  udførte  han  den  selv  uden 
at  tage  sin  Tilflugt  til  nogen  Bistand.  Han  gik  let  igj  en- 
nem  Livet,  uden  at  snuble,  med  jævne,  ensformige  Skridt 
ligesom  Olien,  der  flyder  lydløst  hen.  Hans  Skikkelse  var 
som  en  Cypres  af  smuk  Væxt,  rank  som  en  Pil,  hvis  Grene 
voxe  og  strække  sig  regelmæssig.  Han  havde  smukke 
Øjne  med  et  muntert  Blik,  et  mildt  og  imødekommende 
Udtryk,  overskyggede  af  Øjenbryn,  der  ikke  vare  optrukne 
og  hovmodige,  men  fejlfrit  tegnede  og  regelmæssige  og 
vidnede  om  hans  Hj ærtes  Redelighed.  Kun  ved  at  betragte 
ham,  endog  for  man  hørte  ham  tale,^  før  man  havde  set 
ham  ved  Arbejdet,  vilde  de,  der  rose  sig  af  at  være  Fysiogno- 
mer,  have  kunnet  opdage  hans  skjulte  Dyder  og  erklæret, 
at  han  i  vort  Aarhundrede  var  som  en  Gnist  af  den  antilce 
Simpelhed.  Hvis  man  vilde  give  en  Besbivelse  af  mig, 
behøvede  man  kun  at  tage  denne  til  Forbillede;  thi  jeg 
har  mere  og  mere  tabt  Ligheden  med  min  Moder,  og  jeg 
ligner  min  Fader,  som  en  Ørneunge  ligner  Ørnen,  som 
Skyggen  ligner  Legemet.« 

Altsaa  skulle  vi  i  Beskrivelsen  af  hans  Fader  se  Psel- 
los selv.  Han  havde  denne  høje  og  ranke  Væxt,  disse 
smukttegnede  Øjenbryn,  disse  Øjne  med  det  klare  Blik;  lad 
os  tilføje  den  store  krogede  Næse,  Høgenæbet,  som  hans 
Fjender  spottende  kaldte  den.  Han  havde  dette  Udtryk  af 
Retskaffenhed  og  Oprigtighed,  der  maa  have  været  ham 
til  stor  Nytte  ved  hans  Bedragerier  og  Rænker  som  Hof- 
mand og  Diplomat.  Man  maa  kun  undre  sig  over,  at  den 
brave  Mand,  der  vandrede  gjennem  Livet  som  »Olien,  der 
flyder  lydløst  hen,«   har  haft    den  mest  modige,   virksomme 

Og  intrigante  Statsmand  fra  det  ellevte  A århundrede  til 
Søn,  og  at  denne  retskafne  Borger,  der  var  »lidet  hastig  til 
Ord«,  har  kunnet  skjænke  den  mest  talende  af  alle  Talere, 
den  mest  frugtbare  og  alsidige  af  alle  Skribenter,  Tilværel- 
sen. Hvis  Psellos  lignede  sin  Fader,  hvad  det  fysiske  angik, 
maa  han  i  moralsk  Henseende  have  været  sin  Moders  ud- 
trykte Billede.  Denne  besad  alt  det,  der  manglede  hendes 
Mand.  Hun  var  i  Virkeligheden  Manden  i  Huset,  og  hen- 
des Ægtefælle  var  kun  alt  for  lykkelig  ved  at  eje  en  saadan 
Livsledsagerinde.  »Det  guddommelige  Forsyn  havde  i  hans 
Hustru  skjænket  ham  ikke  en  Medhjælper  og  en  Stedfor- 
træder, men  en  overordnet,  som  udtænkte  og  iværksatte  alt 
af  Vigtighed.«  Det  er  hende,  hvem  Psellos  for  en  Del 
skylder,  det  han  blev;  derfor  er  det  ogsaa  over  sin  Moder 
og  ikke  over  sin  Fader,  at  han  har  holdt  en  Sørge-Lovtale, 
og  hvis  han  deri  omtaler  sin  Fader,  gjør  han  omhyggelig 
Undskyldning  derfor  som  for  en  Digression.  Psellos's 
uforbeholdne  Meddelelse  i  denne  besynderlige  Lovtale  tillader 
os  at  trænge  ind  i  det  indre  af  det  byzantinske  Husliv,  at 
sætte  os  ved  en  byzantinsk  Adelsmands  eller  snarere  en 
Smaaborgers  Arne.  Man  skulde  tro  sig  henflyttet  til  et 
eller  andet  Hjem  i  Kue  Saint-Denis  eller  Marais ;  Manden, 
en  hæderlig  Detailhandler,  er  af  en  frygtsom,  tilbageholdende 
og  træg  Karakter;  Konen  har  Bestemthed  og  Handlekraft 
for  dem  begge.  Hun  er  stolt  af  sine  Forfædre,  ærgjerrig 
for  sin  Sons  Vedkommende  og  har  Drømme,  der  forudsige 
hende  den  skjenneste  Fremtid  for  dette  Barn.  Intet  Folk 
har  været  mere  sangvinsk  end  Byzantinerne,  og  undertiden 
bleve  deres  fantastiske  Forhaabninger  til  Virkelighed.  Mange 
drømte  om  det  kejserlige  Purpur,  og  Exempler  paa  Kejsere 
af  ringe  Herkomst  som  Justinian,  Leo  Isaureren  eller  Basi- 
lius  Makedoneren  vare  ikke  skikkede  til  at  betage  nogen 
Haabet,  Har  Psellos's  Moder  i  sine  ærgjerrige  Drømme 
hævet  sit  Blik  saa  hejtV  Hendes  Sen  siger  os  intet  derom. 
For  øvrigt  var  der,  selv  ved  Tronens  Fod,  i  det  byzantinske 


38  Michael  Psellos. 


^ 


Hierarki  smukke  Stillinger  nok,  hvori  hun  med  Tilfreds- 
stillelse kunde  have  set  sin  Søn.  Da  Psellos  i  en  Alder  af 
otte  Aar  forlod  Elementarskolen,  vare  hans  Slægtninge  og 
Paarørende,  der  vare  samlede  til  et  Familieraad,  af  den 
Mening,  at  man  skulde  lade  ham  lære  et  eller  andet  Haand- 
værk,  der  kunde  sætte  ham  i  Stand  til  snart  at  tjene  sit 
Underhold.  Hans  Moder  satte  sig  heftig  herimod,  i  det 
hun  som  Grund  anførte  sine  Drømme,  og  hvad  der  var  blevet 
hende  spaaet* 

De  gode  Slægtninge,  der  vare  overtroiske  som  Byzan- 
tinere,  maatte  bøje  sig  herfor,  og  Psellos  fortsatte  sin  Skole- 
gang; men  med  de  ringe  Hjælpekilder,  den  magre  Indtægt 
af  en  lille  Handel,  hvor  mange  Savn  maatte  den  ærgjerrige 
Moder  da  ikke  paalægge  sig  selv  og  lade  sin  føjelige  Mand 
lide?  Barnets  Fremtid  holdt  dem  skadesløse  for  alt  dette. 
Det  synes,  som  man  har  stillet  store  Fordringer  til  Elever- 
nes Flid  i  de  sekundære  Skoler  i  Konstantinopel,  eftersom 
Psellos  kunde  hele  Hiaden  udenad  og  kunde  forklare  Prosodien, 
Troperne  og  alle  de  billedlige  Udtryk  deri.  Naar  han  kom 
hjem,  paatog  hans  Moder  sig  at  gjennemgaa  Lektierne  med 
ham :  »O  min  Moder«,  udbryder  Psellos,  »Du  stod  ved  min 
Side,  ikke  alene  som  en  via  Raadgiverinde,  men  som  min 
Medarbejderske  og  den,  der  inspirerede  min  Tanke.  Du  ud- 
spurgte mig,  om  hvad  jeg  havde  foretaget  mig  i  Skolen,  om 
hvad  mine  Lærere  havde  undervist  mig  i,  om  hvad  jeg 
havde  lært  af  mine  Kammerater.  Derpaa  lod  du  mig 
fremsige  mine  Lektier,  og  man  skulde  tro,  at  intet  var 
behageligere  at  lytte  til  end  en  Lektie  i  Læren  om  Ret- 
skrivning eller  Versebygning,  Reglerne  for  Ordenes  Samklang 
eller  Ordfølgen,  Jeg  ser  dig  endnu,  naar  du  sad  hos  mig 
til  langt  ud  paa  Natten,  og,  overvældet  af  Søvn,  var  nær 
ved  at  segne  om  paa  dit  Leje,  med  Taarer  af  Beundring 
høre  mig  fremsige  mine  Lektier,  i  det  du  indgød  mig  Mod 
og  Udholdenhed,  mere  end  Minerva  indgød  Diomedes.« 
Der  forefaldt  da  rørende  Scener,   som  man  skulde  tro  vare 

laante  fra  det  strænge  og  arbejdsomme  Liv  i  vor  nuværende 
lavere  Borgerstand.  Denne  Moder  havde  ikke  faaet  nogen 
Undervisning,  der  satte  hende  i  Stand  til  at  vejlede  sit 
Barn  i  alle  Videnskabens  Grene.  Hendes  gode  naturlige 
Forstand  og  kvindelige  Skarpsindighed  fandtes  utilstrækkelige 
over  for  visse  Vanskeligheder,  og  Horeren  og  Eleven  saae 
paa  hinanden  —  lige  raadvilde;  men  her  begynder  For- 
skj ellen  mellem  Paris  og  Byzanz.  »Da,«  vedbliver  Psellos, 
»opløftede  du  dine  Hænder  mod  Himlen.  Du  slog  dig 
gjentagne  Gange  for  Brystet  og  bad  Gud  om  at  oplyse  min 
Forstand.«  Psellos  er  ikke  ene  om  at  lovprise  denne  beun- 
dringsværdige Kvinde;  Kejserens  Datter,  Anna  Komnena, 
viser  os  hende  ligeledes  liggende  paa  Knæ  i  Guds  Moders 
Kirke,  hvor  hun  tilbragte  lange  Aftentimer  med  at  græde 
og  bede  for  sin  Søn.  »Jeg  staar  i  en  dobbelt  Gjæld  til 
dig,«  siger  Psellos  end  videre;  »ikke  alene  har  du  skjænket 
mig  Livet,  men  du  har  skjænket  min  Aand  Videnskabens 
Lys;  du  har  ikke  villet  forlade  dig  paa  Lærere,  hvad  dette 
angik;  du  har  selv  villet  nedlægge  dens  Frø  i  mitHjærte.« 
Fra  Discipel  skulde  Psellos  nu  være  Student.  Til 
Ulykke  for  ham  faldt  dette  netop  sammen  med  den  intellek- 
tuelle Forfaldsperiode,  der  strækker  sig  fra  Konstantin  Por- 
phyrogennet  til  Konstantin  Monomaehus.  De  store  Lære- 
anstalter, som  bleve  grundede  af  den  forste,  vare  nedlagte, 
Regeringen  gjorde  intet  for  den  højere  Undervisning,  og 
Professorerne  vare  henviste  til  at  leve  af  deres  Forelæsnin- 
ger. Hverken  den  unge  Elevs  glimrende  Anlæg,  Moderens 
Bønner  eller  de  store  Forudsigelser,  som  hun  beraabte  sig 
paa,  kunde  hos  dem  træde  i  Stedet  for  Honorar,  og  til 
hendes  store  Fortvivlelse  raaatte  hendes  Søn  udsætte  sine 
Studeringer.  Men  hvad  var  herved  atgjøre?  Hjemmet  var 
fattigt,  og  Michael  havde  en  ældre  Søster,  som  han  tilbad. 
Han  blev  nødt  til  at  modtage  en  Plads  som  Skriver  hos 
en  højtstaaende  Mand,  der  stod  i  Begreb  med  at  rejse  til 
en  Provins  i  Vesten,  hvor  han  havde  faaet  et  Dommerembede. 

»Og  da,  for  første  Gang,«  bemærker  vor  Stadboer,  der 
var  Hjemmefødning  saa  godt  som  nogen  Pariser,  —  »for 
første  Gang  uden  for  Byen  kunde  jeg  betragte  dens  Mure 
og  Taarne;  for  første  Gang,  kan  jeg  sige,  saae  jeg  Landet.« 
Han  var  den  Gang  sexten  Aar  gammel! 

Næppe  havde  han  forladt  Konstantinopel,  før  hans 
Forældre  mistede  deres  Datter.  T  denne  store  Sorg  var 
det  deres  eneste  Trøst  nu  at  kunne  kalde  Sønnen  tilbage 
for  at  leve  i  deres  Nærhed.  De  Penge-  og  Pamiliehensyn, 
som  havde  nødsaget  dem  til  at  sende  ham  bort,  existerede 
ikke  mere,  der  var  Plads  for  ham  ved  deres  sørgende  Arnei^ 
I  det  Brev,  de  tilskreve  ham,  fandtes  der  intet,  som  kunde 
give  ham  Formodning  om  deres  Ulykke;  hans  Søster  blev 
endogsaa  omtalt  deri  som  sædvanlig;  de  forbeholdt  sig  selv 
at  forberede  ham  paa  den  sørgelige  Nyhed,  men  Tilfældet 
vilde  det  anderledes.  Her  lader  jeg  Psellos  tage  Ordet ;.  i 
dette  Hjærte,  som  tørre  Studier  eller  egennyttige  politiske 
Bekymringer  synes  at  have  udtørret,  vil  man  med  Glæde 
træife  et  saadant  Udbrud  af  oprigtig  Smerte.  Det  gjør  godt, 
under  de  stive  konventionnelle  Former  og  den  søgte  Aand- 
righed,  der  karakteriserede  Livet  i  Byzanz,  at  gjenfinde  den 
menneskelige  Naturs  evige  Grundtone. 

»Jeg  havde  overskredet  Stadmuren,  var  i  Byen  og  i 
Nærheden  af  den  Kirkegaard,  hvor  min  Søsters  Legeme  var 
br^gt  til  Hvile»  Det  var  netop  den  syvende  Dag  efter 
hendes  Begravelse,  og  mange  af  vore  Slægtninge  havde 
forsamlet  sig  der  for  at  begræde  den  afdøde  og  bringe  min 
Moder  deres  Trøst.  Jeg  fik  Øje  paa  en  iblandt  dem,  en 
brav  Mand,  i  hvem  der  ikke  var  ondt,  og  som  ikke  var  ind- 
viet i  den  fromme  List,  mine  Forældre  havde  betjent  sig 
af  for  at  kalde  mig  tilbage.  Jeg  spurgte  ham,  hvorledes 
min  Fader,  min  Moder  og  nogle  af  mine  Slægtninge  levede, 
og  uden  at  gjøre  Omsvøb  eller  søge  Udflugter  svarede  han 
mig  ganske  ligefrem:  »Din  Fader  synger  Klagesange  ved 
sin  D.atters  Grav,    din  Moder  er  ved  hans  Side,    utrøstelig, 

som  du  véd,  over  sit  Tab.«  Det  var  sagt,  og  jeg  véd  ikke 
mere,  hvad  jeg  da  felte.  Som  ramt  af  Himlens  Lyn,  sløv 
og  maalløs  faldt  jeg  af  min  Hest.  Den  forvirrede  Larm, 
der  opstod  omkriog  mig,  naaede  mine  Forældres  Øren  og 
fremkaldte  et  andet  Udbrud  af  Sorg;  Klagerne  begyndte 
med  fornyet  Heftighed  i  Anledning  af  mig,  lig  daarlig 
slukkede  Gløder,  hvilke  et  Vindpust  igjen  har  blæst  i  Flam- 
mer. De  betragtede  mig  med  et  forvildet  Udtryk,  og  for 
første  Gang  vovede  min  Moder  at  slaa  sit  Sier  tilbage, 
uden  at  bryde  sig  om  at  udsætte  sit  Ansigt  for  Mændenes 
Blikke.  De  bøjede  sig  hen  over  mig,  enhver  bestræbte  sig 
for  at  røre  ved  mig,  i  det  de  søgte  at  kalde  mig  tilbage  til 
Livet  ved  deres  Klager.  De  loftede  mig  halvt  død  op  og 
førte  mig  hen  til  min  Søsters  Grav.« 

Man  kan  gjøre  Bekjendtskab  med  mange  Krønnike- 
skrivere,  før  man  finder  en  saa  karakteristisk  Skildring  af 
de  byzantinske  Sæder.  Man  ser  deraf,  at  selv  i  Konstan- 
tinopel, selv  blandt  de  dannede  Klasser,  vedligeholdt  de 
gamle  græske  Folkeskikke  sig  endnu  bestandig.  Paa  visse 
bestemte  Dage  samlede  Familierne  sig  for  ved  de  dodes 
Grave  at  iraprovisere  disse  Klagesange,  som  Dronningerne 
og  Prinsesserne  hos  Homer,  Æschylus  og  Sophokles  istemme 
ved  Patroklos's  eller  Polynikes's  afsjælede  Legemer* 
Denne  Skik  træfles  nu  til  Dags  kun  hos  Bønderne  i  visse 
Landsdele,  og  det  er  mærkeligt  at  gjenfinde  den  i  det 
ellevte  Aarhundrede  i  Kejserdømmets  Hovedstad.  Disse 
gamle  Skikke,  som  holdt  sig  til  Trods  for  de  romerske  Sæ- 
ders Indflydelse  og  den  strænge  Orthodoxi,  maa  have  givet 
Livet  i  Byzanz,  hvor  kunstlet  og  forfinet  det  end  var,  et 
meget  udpræget  nationalt,  ja  selv  landligt  Stempel.  Der 
var  ligesom  to  Civilisationer  føjede  til  hinanden,  den  ene 
kunstlet  og  kosmopolitisk,  den  anden  folkelig  og  aldeles 
hellenisk.  Modsætningen  mellem  disse  to  Elementer  bliver 
endnu  mere  levende ,  naar  man  ser  Psellos,  den  fremtidige 
Filosof  og  tilkommende  Minister,  selv  paatage  sig  at  anføre 

Sørgemelodien,  som  den  simpleste  Bonde  i  Peloponnes  havde 
kunnet  gjøre,  og  improvisere  en  Klagesang,  hvori  de  tradi- 
tionelle Vendinger  og  Udtryk  gjeniudføres ,  medens  de  om- 
kringstaaende  Slægtninges  Sang  i  Kor  danner  et  vemodigt 
Akkompagnement  til  hans  rythmiske  Klager.  Der  er  unægte- 
lig i  hans  Improvisation  en  Smule  Higen  efter  Effekt,  men 
man  kan  ikke  bestemt  afgjere,  om  det  maa  tilskrives  en 
studeret  Mands  søgte  Maner  eller  den  oprindelige  Digtekunsts 
sælsomme  Smag. 

»Da  jeg  aabnede  Øjnene  og  saae  min  Søsters  Grav, 
fattede  jeg  min  Ulykke  i  hele  dens  Omfang,  og  i  det  jeg 
kom  til  mig  selv  igjen,  udgød  jeg  over  hendes  Aske  Strømme 
af  Taarer  som  et  Offer  til  hendes  Ære:  »O  min  sode 
Veninde!«  udraabte  jeg,  —  thi  jeg  plejede  ikke  alene  at 
kalde  hende  Søster,  men  at  give  hende  de  ømmeste  og 
kj ærligste  Navne,  —  »O,  vidunderlige  Skjønhed,  uforlignelige 
Natur,  uomtvistede  Dyd,  skjønne  besjælede  Statue,  uimod- 
staaelig,  naar  du  vilde  overtale,  en  Sirene  i  Samtaler,  uover- 
truffen i  Ynde!  O  du,  som  var  alt  for  mig  og  mere  end 
min  Sjæl!  Paa  hvadMaade  drog  du  bort,  da  du  forlod  din 
Broder?  Hvorledes  har  du  kunnet  løsrive  dig  fra  den,  som 
er  opvoxet  med  dig?  Hvorledes  har  du  kunnet  finde  dig  i 
denne  grusomme  Adskillelse?  Sig  mig,  hvilket  Opholdssted 
har  modtaget  dig?  I  hvilke  Boliger  udhviler  du  dig?  Paa 
hvilke  grønne  Enge?  Med  hvilke  Skjønheder,  i  hvilke  Ha- 
ver kan  du  vederkvæge  dit  Blik?  Hvilken  Lyksalighed  har 
du  foretrukket  for  at  se  mig?  Af  hvilke  Blomster  lokkes 
du?  Af  hvilke  Roser,  hvilke  rislende  Bække?  Hvilke  Nat- 
tergale henrykke  dig  med  deres  søde  Sange,  hvilke  Cikader 
med  deres  Musik  .  .  .« 

Naar  man  sammenligner  Psellos's  sidste  Ord  med  de 
Klagesange, , der  nylig  ere  samlede  fra  forskjellige  Lande 
i  Evropa,  hvor  denne  Skik  har  bevaret  sig,  ser  man,  hvor 
nøje  den  studerede  Byzantiner  har  fulgt  den  folkelige  Tradi- 
tion.    I   disse  penthima  synes   man   ikke    at  have  nogen 

anden  Forestilling  om  det  hinsidige  Liv  end  de  klassiske 
Digteres;  det  er  endnu  bestandig  en  Slags  elysæiske  Mar- 
ker med  deres  løvrige  Skygger,  deres  Roser,  deres  Spring- 
vand og  deres  Nattergale.  Ved  Siden  af  dette  poetiske 
Hedenskab  ses  her  igjen  den  orthodoxe  Kirkes  Indflydelse, 
den  asketiske  Kristendom;  i  den  Grad  frembød  det  byzan- 
tinske Liv ,  som  overfladiske  Skribenter  tro  at  kunne  aifærdige 
med  et  Par  Ord,  Kontraster,  Forskjelligheder  og  Flersidig- 
hed, at  ved  denne  samme  Grav,  over  hvilken  disse  profane 
Sange  lyde,  gjenflnder  Psellos  sin  Moder,  som  i  sin  For- 
tvivlelse har  viet  sig  til  Herrens  Tjeneste.  Hun  er  iklædt 
Nonnernes  sorte  Kappe,  hendes  smukke  blonde  Haar  er 
faldet  for  den  indviede  Sax,  hendes  Ansigt  dækkes  af  Sløret. 
Det  havde  for  øvrigt  længe  været  hendes  kjæreste  Ønske; 
hun  attraaede  kun  dette  fredelige  Liv,  i  ét  og  alt  indviet 
til  Gud;  »hun  følte  en  inderlig  Længsel  efter  Eremittens 
grønne,  pjaltede  Klædning  og  Bælte,  hun  ønskede  at  spæge 
sit  Legeme,  at  gjøre  sine  Knæ  haardhudede  ved  langvarig 
og  hyppig  Knælen,  at  hærde  sine  Fingre  ved  at  holde  dem 
foldede  under  lange  Bønner,  at  leve  ganske  ren  for  Renhe- 
dens Gud.«  Hun  opslog  sin  Bolig  i  en  Eremithytte  nær 
ved  sin  elskede  afdøde,  begræd  den  hedengangne  og  bøn- 
faldt Helgeninden  Theotokos  om  at  bevare  Sønnen,  som 
hun  havde  tilbage.  Hendes  Mand  fulgte,  med  sin  sæd- 
vanlige Eftergivenhed,  hendes  Exempel.  Intet  var  mere  al- 
mindeligt i  Konstantinopel  end  den  Slags  Forsagelser;  en- 
hver Byzantiner  var  som  en  Lægbroder,  der  kun  ventede 
paa  en  Lejlighed  til  at  gaa  i  Kloster.  Efter  et  mere  eller 
mindre  arbejdsomt  Liv  trak  han  sig  tilbage  til  Klosteret, 
ligesom  en  Borger  i  Paris  efter  at  have  solgt  sin  Forret- 
ning trækker  sig  tilbage  til  Landet.  Klosteret  var  det 
sædvanlige  Tilflugtssted  for  Embedsmænd  og  Officerer;  det 
var  et  Asyl  for  Hofmænd,  der  vare  i  Unaade,  for  faldne 
Kejsere,  Enkekejserinder,  kejserlige  Prinsesser,  der  ikke 
havde   fundet   nogen   Gemal.     Man   gjorde   sig   ikke   vore 

strænge  og  afskrækkende  Forestillinger  derom ;  der  var  ikke 
nogen  Skranke  mellem  Livet  i  Verden  og  Livet  i  Klosteret. 
Man  traadte  ind  i  Klosteret,  og  man  traadte  ud  deraf. 
Psellos  selv  vil  være  os  et  Exempel  herpaa. 

Psellos's  Moder,  som  var  bleven  Nonne,  forlod  ikke 
sin  Søn,  og  Michael,  der  boede  i  Nærheden  af  Klosteret, 
fortsatte  sine  Studier,  besøgte  de  mest  ansete  Professorers 
Forelæsninger  og  kom  om  Aftenen  tilbage  for  at  arbejde 
ved  hendes  Side.  Af  Mangel  paa  Penge  blev  han  endnu 
en  Gang  nødt  til  at  paatage  sig  en  Plads,  nemlig  som 
Skriver  hos  en  Skatteopkræver,  der  i  Embeds  Medfør  rejste 
til  Mesopotamien ;  men  Konstantinopel  øvede  en  uimodstaaelig 
Tiltrækning  paa  ham;  for  ham,  ligesom  for  mange  af  vore 
Parisere,  indbefattede  Rummet  mellem  den  og  den  Gade 
hele  Verden.  Han  var  en  født  Byzantiner,  og  Provinserne 
vare  for  ham  et  Slags  Forvisningssted.  Desuden  vidste 
han,  at  han  kun  i  Byzanz  kunde  fuldende  sine  Studeringer, 
og  at  kun  her  kunde  Skæbnen  holde  de  Fremtidsløfter,  som 
han  havde  faaet  Forskrivning  paa.  Han  kom  tilbage  der  til 
efter  en  kort  Fraværelse,  og  velanset  af  sine  Lærere,  beun- 
dret af  sine  Kammerater,  opnaaede  han  snart  en  vis  Autoritet 
i  det  lærde  Kvarter.  Han  sluttede  sig  nøje  til  adelige 
medstuderende  som  Konstantin  Dukas,  hvis  Protektion  senere 
hen  skulde  blive  ham  til  Nytte,  men  især  til  andre  lige 
saa  fattige  Studenter  som  han  selv,  beskedne  Burs ch en 
som  Johannes  Xiphilin  fra  Trapezunt  eller  Konstantin  Li- 
khudis,  der  ved  egne  Kræfter  skulde  hæve  sig  til  de  højeste 
Værdigheder  i  Staten  og  i  Kirken.  I  Byzanz  som  hos  os 
var  det  ikke  altid  unge  Mænd  af  fornem  Familie,  hvem  det 
lykkedes  at  svinge  sig  op,  men  snarere  fattige  Adelsmænd 
af  Middelklassen,  som  følte  Nødvendigheden  af  at  arbejde 
og  ansporedes  dertil  af  det  begj ærlige  Ønske  om  at  komme 
frem  og  af  Fattigdommen,  der  havde  taget  Sæde  ved  den 
fædrene  Arne.  Psellos  havde  endt  sine  Studier  i  Filosofi 
og  vilde  studere  Retsvidenskaben,  der  aabnede  ham  Adgang 


Michael  Psellos.  95 

til  de  mest  indbringende  Leveveje.  Da  han  ikke  kunde 
betale  Professorernes  Forelæsninger,  traf  han  en  Overens- 
komst med  Studenten  Xiphilin,  der  havde  studeret  Rets- 
videnskab og  nu  ønskede  at  studere  Filosofi.  De  to  Venner 
indrettede  en  Slags  indbyrdes  Undervisning,  og  Xiphilin  som 
Psellos's  Elev  i  Filosofi  og  Psellos  som  Xiphilins  Elev  i 
Retsvidenskab  skulde  i  lige  hej  Grad  gjere  deres  Lærer 
Ære.  Filosofien  tjente  til  at  hæve  den  ene  op  til  Kirke- 
patriarkernes Trone,  og  Retsvidenskaben  førte  den  anden 
ind  i  Kejserdømmets  Ministerraad.  Imidlertid  kunde  Psel- 
los debutere  ved  Skranken,  hvor  hans  Lethed  i  at  udtrykke 
sig,  hans  Forstand  og  Snildhed  snart  skaffede  ham  et  stort 
Ry.     Derpaa  gik  han  inden  kort  Tid  over  i  Statens  Tjeneste. 


IL 
Psellos  som  Minister  hos  Konstantin  Monomachus. 

Kejserdømmet  frembød  den  Gang  et  mærkeligt  Skue. 
Siden  "Basilius  Makedonerens  Tid  havde  der  ytret  sig  en  vis 
Fremgang  i  de  politiske  Ideer.  Som  noget  paa  den  Tid 
uhørt  havde  man  set  fem  Generationer  af  Kejsere,  fra  Fader 
til  Søn,  følge  efter  hinanden  uden  Tvist  og  Stridigheder, 
nemlig  Basilius,  Leo  den  vise,  Konstantin  Porphyrogennet, 
Romanus  II,  de  to  Brødre  Basilius  IL  og  Konstantin  VIII. 
Et  nyt  Princip  i  Statsretten  syntes  at  ville  fæstne  sig  i 
Praxis,  nemlig  det  arvelige  Monarkis  Ukrænkelighed  og 
uforanderlige  Varighed.  Rigtig  nok  havde  man,  selv  i  denne 
Periode,  set  Kejsere  regere,  der  ikke  vare  af  Basilius's  Slægt, 
nemlig  Romanus  Lekapenos  under  Konstantin  Porphyrogennets 
Mindreaarighed,  og  Nikephorus  Phokas  og  Johannes  Zimis- 
ces  under  Basilius  den  andens;  men  selv  deres  Usurpation 
var  en  Slags  Hylding  af  Legimiteten.  De  regerede,  men 
i  det  de  respekterede  de  unge  Arvingers  Ret  til  Tronen. 
De  regerede,    men  paa  en  Maade  i  deres  Navn    og  ligesom 

delagtige  i  deres  Kongeværdighed;  de  \are  kun  deres 
kronede  Formyndere.  At  Usurpatorerne  toge  disse  sam- 
vittighedsfulde Hensyn,  havde  hos  Folket  forøget  Ærbødig- 
heden for  Basilius^s  Æt  og  skabt  en  Slags  monarkisk  Kultur. 
Den  sidste  af  de  makedoniske  Kejsere,  Konstantin  VIII, 
efterlod  ingen  mandlige  Arvinger;  men  Arveligheds-Principet 
var  allerede  saa  befæstet,  at  Tronen  uden  Protest  gik  over 
til  hans  to  Døtre,  Zoe  og  Theodora.  Theodora  forblev  be- 
standig ugift;  men  Zoe,  som  i  længere  Tid  havde  tilkjende- 
givet  den  samme  Hensigt,  endte  sluttelig  med  at  tage  sig 
en  Mand;  hun  tog  endogsaa  flere  efter  hinanden  til  Trods 
for  de  kanoniske  Forskrifter  og  de  byzantinske  Sæders  til- 
syneladende Strænghed.  Man  saae  nu  det  makedoniske 
Dynasti  forbinde  sig  med  en  ny  Slægten  uvedkommende 
Eække  Kejsere,  kun  med  den  Forskjel,  at  medens  Komanus 
Lekapenos,  Phokas  og  Zimisces  havde  regeret  som  Formyndere 
for  unge  Fyrster,  var  det  som  Zoes  Ægtefæller,  at  Koma- 
nus Argyros,  Michael  Paphlagoneren  og  Konstantin  Mono- 
machus  efter  hinanden  beklædte  Tronen.  Siden  Kronen 
var  gaaet  over  paa  Spindesiden,  var  det  byzantinske  Kejser- 
dømme et  sandt  Skjørteregimente;  Fyrstegemalerne  styrede; 
men  det  var  den  purpur  fødte,  som  regerede.  I  Mændenes 
Del  af  Paladset  var  Magten,  i  Kvindernes  Retten  og  Legi- 
timiteten; det  var  Skjørteregimentet,  der  indsatte  og  af- 
satte Kejserne.  Zoe,  hvem  de  offentlige  Sæder  tvang  til  at 
føre  et  indesluttet  Liv  som  de  atheniensiske  Matroner  i 
Oldtiden  eller  de  moskovitiske  Bojarinder  og  Czarinaer  i  det 
16de  Aarhundrede,  levede  der  omgivet  af  Gildinger,  Munke 
og  Hofnarre.  Dette  kristne  Harems  Mysterier,  der  var  en 
Forløber  for  Sultanernes  Harem,  vare  os  kun  lidet  bekjendte 
før  Udgivelsen  af  Psellos's  Memoirer.  Indviet  som  Minister 
i  alle  disse  Intriger,  afslører  han  dem  for  os  med  et  Velbe- 
hag, der  ikke  er  uden  Ondskab.  Undertiden  giver  hans  frie 
Sprog  og  Kaaheden  i  hans  fysiologiske  Overblik  et  nyt  Be- 
vis paa,    at   den  antike  Tidsalders   dristige  Naivitet   endnu 

kunde  forliges  med  den  byzantinske  Forfinelse  og  skrømtede 
Ærbarhed. 

Zoe  kunde  gjælde  for  en  gammel  Pige,  da  bendes  Fa- 
der, Konstantin  VIII,  paa  sin  Dødsseng  lod  Romanus  Argy- 
ros  kalde  til  sig  og  tilbød  ham  paa  én  Gang  Tronen  og 
denne  Fyrstindes  Haand.  Romanus  var  i  Forvejen  gitt 
med  en  Kvinde,  hvem  han  elskede,  og  denne  purpurfødte 
paa  45  Aar  anstod  ham  ikke  synderlig;  han  vilde  undslaa 
sig  for  denne  dobbelte  Ære,  man  havde  tiltænkt  ham;  men 
den  døende  Kejser  gav  ham  ikke  noget  andet  Valg  end  at 
faa  Øjnene  stukne  ud  eller  at  ægte  hende,  og  han  ægtede 
hende.  Romanus  den  tredjes  Regering  varede  kun  fem  Aar. 
Næppe  havde  Zoe  taget  sig  en  Mand,  før  hun  tilmed  i 
Kjøbet  tog  en  Elsker,  Michael  Paphlagoneren ;  man  bibragte 
Fyrstgemalen  en  snigende  Gift,  og  da  han  tæredes  hen  og 
tøvede  med  at  do,  kvalte  man  ham  i  et  Bad.  Paphlagoneren 
efterfulgte  ham  under  Navnet  Michael  IV,  og  Alverden 
bøjede  sig  for  den  fuldbyrdede  Kjendsgjerning;  havde  den 
legitime  Arving  til  Tronen  ikke  Frihed  til  at  dele  den,  med 
hvem"  hun  fandt  for  godt?  Michael  lagde  snarten  vis  Kulde 
for  Dagen  imod  sin  Gemalinde  og  nogen  Mistillid;  »men,« 
siger  Psellos,  »jeg  kan  hverken  rose  eller  dadle  ham  derfor; 
til  visse  billiger  jeg  ikke,  at  man  er  utaknemmelig  imod 
sin  Velgjørerinde;  men  alligevel  kan  jeg  bebrejde  ham,  at 
han  frygtede  for,  at  hun  vilde  lade  ham  lide  den  samme 
Skæbne  som  hendes  første  Mand?« 

Michael  IV  havde  kaldet  Konstantin  Likhudis  til 
Minister,  og  denne  banede  Vej  for  sin  forrige  Kammerat 
Psellos.  Først  fik  han  ham  udnævnt  til  Dommer  i  Phila- 
delphia, og  derpaa  kaldte  han  ham  tilbage  til  hans  kjære 
Konstantinopel  og  knyttede  ham  til  Paladset  i  Egenskab 
af  Understatssekretær.  I  1041  lod  Michael  IV,  forfulgt  af 
Samvittighedsnag  eller  af  Frygt  for  Forgiftelse,  sit  Hoved 
rage  og  gik  i  Kloster,  og  Zoe  samtykkede  da  i  at  dele  Kro- 

nen  med  en  Søstersøn  af  den  fratraadte  Kejser,  Michael  V 
med  Tilnavn  Kalfatreren,  fordi  hans  Fader  var  Arbejder 
ved  Havnen.  Denne  Gang  var  det  en  Sen,  som  hun  antog 
sig,  og  Kalfatreren  lovede  at  ære  hende  som  en  Moder. 
Michael  lønnede  hende  imidlertid  med  Utaknemmelighed; 
hans  Venner  udtalte  højt  og  tydelig,  at  han  maatte  detro- 
nisere den  gamle  Prinsesse,  dersom  han  ikke  vilde  martres 
af  en  stadig  Frygt  ligesom  hans  Onkel.  Han  proklamerede 
sin  Adoptivmoders  Afsættelse  og  vilde  forvise  hende  til  en 
0,  men  Michael  havde  gjort  Regning  uden  at  betænke  Fol- 
kets traditionelle  Hengivenhed  for  Basilius  Makedonerens 
Æt;  det  oprørtes  over,  at  Sønnen  af  en  Haandværker  mente 
at  kunne  detronisere  en  purpurfødt.  Et  skrækkeligt  Opror, 
udbrød  i  Kejserinderne  Zoes  og  Theodoras  Navn;  Michael 
og  hans  fornemste  medskyldige,  enNobilissimus,  flygtede( 
til  Klosteret  Studion  og  troede  at  kunne  sikre  deres  Liv 
ved  at  anlægge  Tonsuren.  Det  var  en  vigtig  Dag  for 
TJnderstatssekretæren  Psellos;  fra  den  tidlige  Morgenstund 
ophørte  han  ikke  at  løbe  fra  Zoes  Palads  til  Theodoras, 
trængte  sig  frem,  intrigerede  og  lagde  Mærke  til,  fra  hvad 
Kant  Vinden  blæste,  i  det  han  holdt  gode  Miner  med  alle 
Partier.  I  lige  Maade  var  han  tilstede  ved  Folkets  tu- 
multuariske Opløb;  de  mindst  voldsomme  deklamerede  paa 
de  oftentlige  Pladser  og  havde  allerede  forfattet  tragoudier 
eller  historiske  Sange  over  disse  Hændelser  i  Lighed  med 
de  russiske  Bylines.  Psellos  kom  til  Studion,  hvor  de  to 
fredløse  befandt  sig,  her  var  Pøbelen  allerede  trængt  ind  i 
Sanktuariet  og  truede  med  at  sønderrive  dem,  hvorfor  de 
omklamrede  det  hellige  Bord. 

»Og  jeg,  jeg  befandt  mig  paa  den  højre  Side  af  Alte- 
ret, i  det  jeg  udgød  Taarer.  Da  de  saae,  at  jeg  ikke  truede 
dem  som  de  andre,  men  at  jeg  betragtede  dem  med  Del- 
tagelse og  var  rørt  over  deres  Skæbne,  nærmede  de  sig  til 
mig ;  i  det  jeg  paa  min  Side  ogsaa  gjorde  nogle  Skridt  hen 
imod  dem,  dadlede  jeg  blidt  den  unge  Nobilissimus  for  den 

Del,  han  havde  taget  i  Kejserens  Planer  mod  Kejserieden, 
og  i  det  jeg  derpaa  henvendte  mig  til  denne  sidste,  spurgte 
jeg  ham,  hvad  han  havde  at  bebrejde  sin  Moder,  sin  Suve- 
ræn, eftersom  han  havde  pønset  paa  et  saadant  Attentat 
imod  hende.  Begge  forsøgte  at  undskylde  sig;  den  tilstede- 
værende Nobilissimus  forsikrede  mig,  at  han  ikke  havde 
haft  nogen  som  helst  Andel  i  sin  Slægtnings  Planer  .... 
Usurpatoren  bøjede  dernæst  Hovedet,  klagede,  udgød  Strømme 
af  Taarer  og  sagde:  »Nej,  Gud  er  ikke  uretfærdig!  jeg 
lider  Straffen  for  mine  Forbrydelser!«  og  paa  ny  klamrede 
han  sig  fast  til  det  hellige  Bord.« 

Hverken  deres  Anger  eller  Psellos's  prisværdige  Raad 
vare  til  nogen  Hjælp  for  de  ulykkelige.  Kejserindens  Til- 
hængere sendte  ufortøvet  en  høj  Embedsmand  til  Klosteret, 
ledsaget  af  en  stærk  Deling  Soldater.  Psellos  navngiver 
ham  ikke;  han  iagttager  denne  forsigtige  Tilbageholdenhed 
med  Hensyn  til  alle  de  fremragende  Mænd,  hvis  Handlin- 
ger han  fortæller;  men  det  var  Bypræfekten  Kampanaris. 
De  skyldige  bleve  revne  bort  fra  Sanktuariet  under  Pøbelens 
Hujen  og  Skrig  og  allerede  paa  Gaden  overgivne  til  Bødde- 
len, der  udstak  deres  Øjne.  Psellos  var  Vidne  til  deres  Pins- 
ler. »Saaledes,«  tilføjer  han,  »endte  Usurpatorens  Regering.« 
Zoe,  hvem  alle  hendes  Erfaringer  ikke  havde  belært,  tænkte 
allerede  paa  at  give  sig  selv  en  ny  Herre.  I  hendes  første 
Mands  Levetid  havde  hun  haft  Paphlagoneren  til  Elsker;  i 
dennes  Levetid  havde  hun  været  en  adelig  Byzantiner,  Kon- 
stantin Monomachus's  Elskerinde.  Michael  IV  havde  forvist 
Monomachus  til  Øen  Lesbos,  og  Michael  V  havde  givet  Befa- 
ling til  at  lade  ham  dræbe;  men  Bøddelen  var  bleven  for- 
sinket paa  sin  Rejse  ved  Modvind,  og  i  Mellemtiden  havde 
man  kaldt  ham  tilbage  til  Konstantinopel  for  at  stikke 
Øjnene  ud  paa  Michael  V  selv.  Konstantin  Monomachus, 
som  beredte  sig  til  at  dø,  blev  pludselig  underrettet  om,  at 
en  Trone  ventede  ham  i  KonstantinopeL  Saaledes  drev 
Kjærligheden  og  Skæbnen  sit  Spil. 

7* 

Psellos  tager  af  Interregnet  Anleduing  til  at  fortælle 
os  om  de  to  Kejserinder.  Han  viser  os  dem  siddende  paa 
den  samme  Trorie,  prydede  med  de  kejserlige  Insignier, 
omgivne  af  Dørvogtere,  bevæbnede  med  Jærnpiker  og  Slag- 
sværd, og  af  Soldater,  som  holdt  den  tunge  Stridsøxe  ved 
højre  Skulder.  En  anden  Kreds  af  Stridsmænd  omgav  den 
første,  og  alle  holdt  de  Blikket  fæstet  mod  Jorden  af  Ag- 
telse for  deres  Suveræners  Kjøn.  Zoe,  siger  Psellos,  var 
heftig  og  opfarende,  med  let  Haand  raadede  hun  over  Liv 
og  Død  som  den  ustadige  Bølge,  der  afvexlende  sænker  sig  under 
Skibets  Kj  øl  eller  styrter  sig  over  det  med  Raseri.  Hun  bestræbte 
sig  ligesom  sin  Søster  for  at  glimre  ved  en  afsindig  Ødselhed, 
der  udtømte  Skatkammeret  og  fremskyndte  Byzanz's  financieUe;; 
Ødelæggelse.  Det  var  Haremmet,  der,  ligesom  senere  i  StambulJ 
var  Kejserdømmets  Ruin.  Zoe  var  af  Middelhøjde ,  havde 
store  Øjne,  tykke  og  skrækindjagende  Øjenbryn,  en  svagt  kro- 
get Næse,  en  smuk  blond  Haarvæxt  og  en  Hud  af  blæn- 
dende Hvidhed.  Man  spørger  sig  selv,  hvorledes  Psellos 
har  kunnet  give  disse  nøjagtige  Oplysninger,  eftersom  Kej- 
serinderne vare  næsten  usynlige  i  deres  særskilte  Del  af 
Paladset.  Han  gaar  endogsaa  ind  paa  Enkeltheder  af  en 
fortroligere  og  aldeles  medicinsk  Karakter.  »Naar  man  kun 
tog  Hensyn  til  den  fuldendte  Harmoni  i  hele  hendes  Skik- 
kelse,« vedbliver  den  indiskrete  Hofmand,  »vilde  den,  der 
ikke  kj  endte  hendes  Alder,  have  troet  at  se  en  ung  Pige. 
Hendes  Kjød  havde  bevaret  hele  sin  Fasthed;  alt  var  fyl- 
digt og  glat;  man  saae  hverken  en  Rynke  eller  et  forvansket 
Omrids  ....  Hun  var  ikke  udsøgt  i  sin  Pynt;  hun  bar 
hverken  guldbroderede  Kjoler,  Diadem,  Halsbaand  eller  no- 
gen tyngende  Prydelse;  i  en  let  Klædning  indhyllede  hun 
sit   skjønne  Legeme.  *)    Det   var   denne   blonde   Sultaninde 


*)  Psellos   vender   flere    Gange  i  sin  Historie    tilbage   til  Skil- 
dringen af  Zoe  og  hendes  Søster. 

med   store    Øjne    og   truende    Øjenbryn,    der   raadede    over 
Kejserdømmet. 

Konstantin  Monomachus,  Zoes  nye  Brudgom,  havde 
holdt  sit  Triumfindtog  i  Byzanz.  I  Begreb  med  at  fordybe 
sig  i  »hans  Regerings  Hav«  føler  Psellos  sig  sat  en  Smule 
i  Forlegenhed.  Det  var  under  denne  Fyrste,  at  hans  egent- 
lige Indtrædelse  i  det  politiske  Liv  fandt  Sted;  indtil  da 
simpel  Understatssekretær  havde  han  maattet  raade  Bod  paa 
sine  utilstrækkelige  Indtægter  ved  fremdeles  at  praktisere 
som  Advokat.  Det  er  ham,  hvem  han  skylder  sine  første 
Æresposter  og  sin  Lykke.  »Næppe  har  han  besteget 
Tronen,  før  han  tog  mig  til  Minister;  han  har  hævet  mig 
til  en  høj  Stilling,  har  ikke  ladet  mig  være  uvidende  om 
noget,  hverken  hvad  han  foretog  sig  offentlig,  eller  hvad  han 
pønsede  paa  i  Hemmelighed;  derfor  vil  jeg  tale  længere 
om  ham  end  om  nogen  af  de  foregaaende  Fyrster.«  Vist- 
nok er  Psellos  en  velunderrettet  Historieskriver,  men  er 
han  ogsaa  upartisk  og  selvstændig?  Han  gjør  Fordring  paa 
at  være  det,  og  maaske  har  han,  gjennem  tusende  Fortielser, 
ladet  skimte  det  virkelige  karakteristiske  for  denne  Regerings- 
periode. Man  ser,  at  hvad  der  fremfor  alt  lægger  Baand 
paa  Psellos,  naar  han  i  sin  Historie  tror  sig  forpligtet 
til  at  rette  en  eller  anden  retfærdig  Bebrejdelse  mod  Kejse- 
ren, er  Erindringen  om  de  Lovtaler,  hvori  han  har  drevet 
Forgudelsen  af  ham  til  det  yderste.  En  af  disse  Taler, 
som  Sathas  har  publiceret,  begynder  med  det  Ord :  »Konge- 
sol« .  .  .  .,  og  i  denne  Tale  indlader  Taleren  sig  paa  en 
Sammenligning  mellem  Solen  og  Konstantin,  en  Sammen- 
ligning, der  ganske  falder  ud  til  den  sidstes  Fordel.  Hans 
Modstandere  have  ikke  undladt  at  latterliggjøre  hans  søgte 
lyriske  Stil,  der  var  tilfals  for  den  højst  bydende,  og  hans 
Kongesol.  Det  er  uden  Tvivl  for  ikke  at  fornægte  sine 
Ord,  at  Psellos  i  sine  Memoirer  vedbliver  at  sammenligne 
den  afdøde  med  Firmamentets  Konge;  kun  er  det  ikke  mere 
en  Sol,    som  »paa  Højden  af  sit  Lob   overstrømmer  Jorden 

med  sine  Sfcraaler« ;   men    en  Sol,    som    »indhyllet  i  Skyer 
nu  kun  lader  et  dunkelt  Lys  falde  paa  sine  Beskuere.« 

Psellos  føler  sig  altsaa,  ved  at  skrive  hans  Historie,  en 
Smule  ufri  saa  vel  i  sin  Ros  som  i  sin  Dadel.  Til  en  Be- 
gyndelse udbreder  han  sig  over  Kejserens  legemlig  for- 
delagtige Egenskaber.  »Han  var  smuk  som  Achillevs  og 
Nero.  Han  kunde  tjene  til  Model  for  en  Billedhugger,  saa 
velproportionerede  vare  hans  Lemmer,  saa  harmoniske  hans 
Ansigtstræk  ....  Der  var  ikke  en  Mand  saa  stærk  og 
kraftig,  at  han  jo  kunde  knuge  ham,  saa  han  ikke  formaaede 
at  røre  sig;  hvis  han  fik  i  Sinde  at  forvride  Armen  paa  en 
Person,  kunde  den  paagj  ældende  vente  længe  paa  sin  Hel- 
bredelse.« Endelig,  —  hvad  der  beviser,  at  Oldtidens 
Skikke  endnu  vedligeholdt  sig  midt  i  det  byzantinske  Liv, 
—  roser  Psellos  ham  for  ikke  alene  at  have  været  en  fuld- 
endt Rytter,  men  at  have  udmærket  sig  i  Væddeløbene  til 
Fods  og  i  Femkampene.  Sluttelig  maa  han  dog  nødvendig- 
vis udtale  sig  om  hans  Regering.  »Undsluppen  et  heftigt 
Uvejr  var  han  landet  ved  de  lykkelige  og  smilende  Bredder 
af  Konge  værdighedens  rolige  Havne,  og  han  skjøttede  ikke 
om  at  blive  kastet  tilbage  paa  det  aabne  Hav.«  Vi  finde 
denne  Lignelse  med  Hensyn  til  den  gode  Monomachus  me- 
get opbyggelig;  altsaa,  efter  tidligere  at  have  været  modig 
og  virksom  i  underordnede  Stillinger,  betragtede  han  nu  sin 
Regeringstid  som  en  Slags  Hvile  fra  al  Virksomhed  og 
Magten  som  et  Middel  til  at  skaffe  sig  gode  Dage.  Han 
Vilde  være  lykkelig  og  i  det  mindste  gjøre  dem  lykkelige, 
hvem  han  saae  omkring  sig.  Han  lod  de  to  Kejserinder 
plyndre  Skatkammeret,  for  at  tilfredsstille  deres  Mani  for 
Parfumer  og  vellugtende  Træsorter,  og  kunde  ikke  nægte 
nogen  noget.  Sig  selv  nægtede  han  heller  intet  og  over- 
lod sig  til  sin  Tilbøjelighed  for  det  smukke  Kjøn.  Efter 
at  have  haft  en  Kvinderegering,  fik  man  nu  som  Regent 
en  Mand,  der  kun  søgte  at  nyde  Livet,  og  som  i  sorgløs 
Letsindighed   førte   Kejserdømmet   sin   Undergang  i  Møde. 

Paa  sit  Forvisningssted  Lesbos  havde  han  forelsket  sig  i 
Komanus  Skieros's  Søster,  den  smukke  Sklerina.  Da  han  blev 
Zoes  Gemal,  glemte  han  ikke  sin  første  Kjærlighed;  han 
udnævnte  Skieros  til  Magister  og  Protostrator  og 
viste  endogsaa  den  Snildhed  at  taa  sin  Gemalinde  til  at 
skrive  et  Brev  til  hans  Elskerinde,  hvori  hun  indstændig  an- 
modedes om  at  komme  til  Konstantinopel.  Kejseren  vilde 
lade  opføre  et  Palads,  der  var  hende  værdigt;  han  paatog 
sig  at  have  Tilsyn  med  Opførelsen,  ansporede  Murerne  til 
Arbejde,  og  dette  var  et  Paaskud  for  hver  Dag  at  tilbringe 
hele  Timer  hos  hende.  En  Tid  blev  denne  Forbindelse 
holdt  nogenlunde  hemmelig,  og  Hofmændene  stræbte  at 
sætte  sig  fast  i  Kejserens  Gunst  ved  paa  denne  Maade  at 
lette  disse  Moder;  til  sidst  brast  Hemmeligheden,  men  Zoe 
viste  megen  Filosofi.  »Alderen«,  siger  Psellos,  »havde  ud- 
slukt hendes  fordums  Lidenskaber  og  sparede  hende  for 
Skinsygens  Kvaler  ....  Hun  var  alt  for  gammel  til  at 
kunne  elske.«  Konstantin  fik  sluttelig  sin  Frihed  igjen; 
Sklerina  blev  erklæret  for  Se  basta,  det  vil  sige  kejserlig 
Højhed,  og  fik  sine  Værelser  i  Paladset  og  Rang  efter  de 
to  Kejserinder.-  Psellos,  der  gjærne  vilde  staa  paa  en  god 
Fod  med  hele  Verden,  gjorde  hende  sin  Opvartning  og  blev 
vel  modtagen.  Hun  forstod  at  vinde  ham  gjennem  hans 
Rhetorforfængelighed;  hun  lyttede  til  ham.  Han  har  efter- 
ladt os  et  henrivende  Portræt  af  hende:  »Hun  var  just  ikke 
nogen  fejlfri  Skjønhed;  men  hun  behagede  ved  sin  Samtale, 
der  var  fri  for  Ondskab  og  Bagtalelse.  Saa  stor  var  hendes 
Karakters  Blidhed  og  Tiltrækningskraft,  at  hun  havde  kun- 
net røre  selve  Stenene;  hun  havde  en  uforlignelig  Stemme, 
smukke  og  blomstrende  Udtryk,  et  harmonisk  og  næsten 
oratorisk  Foredrag;  der  var  i  hendes  Sprog  en  naturlig 
Ynde,  og  naar  hun  talte,  havde  det  en  ubeskrivelig  Til- 
lokkelse. Hun  udspurgte  mig  gjærne  om  de  helleniske 
Myther  og  blandede  i  sine  Samtaler,  hvad  hun  havde  hørt 
af  Videnskabsmænd.     Hun   besad   i   en   Grad,    som   ingen 

Kvinde    endnu    har   opnaaet,    det   Talent   at    kunne   være 
Tilhørerske.« 

Af  det  følgende  vil  Læseren  se,  med  hvilken  naiv 
Selvforgudelse  Psellos  fortæller  om  sit  første  Møde  med 
Kejseren:  »Man  har  altid  forsikret  mig,  at  jeg  havde  en 
meget  smuk  Udtale,  der  var  ki endelig  selv  i  mine  simpleste 
Ord.  Alt,  hvad  jeg  sagde  uden  nogen  som  helst  Forbere- 
delse, var  stemplet  af  en  naturlig  Ynde.  Jeg  vilde  have 
været  uvidende  derom,  hvis  ikke  flere  Personer,  efter  at 
have  hørt  mig  tale,  havde  bevidnet  mig  det.  Det  var  dette, 
der  gav  mig  Adgang  til  Hoffet.  Den  Ynde,  der  ledsagede 
min  Tale,  aabenbarede  for  Kejseren^  hvad  der  boede  i  min 
Sjæl.  Den  første  Gang,  jeg  blev  modtaget  af  ham,  søgte 
jeg  ikke  at  agere  veltalende;  alligevel  fandt  Fyrsten  et  saa 
levende  Behag  i  at  se  og  høre  mig,  at  han  nær  havde  om- 
favnet mig;  i  den  Grad  havde  mine  Ord  været  efter  hans 
Sind«.*)  Psellos  burde  have  tilføjet,  at  Likhudis  bidrog 
meget  til  hans  Ophøjelse  ved  at  tale  om  ham  til  Kejseren 
og  banede  Vejen  for  ham  til  Æresposterne  ved  at  omordne 
Administrationen.  Indtil  da  havde  man  ved  Besættelsen  af 
Embeder  kun  taget  Hensyn  til  Kandidaternes  Adel;  nu  var 


Se  Oversættelsen  af  et  længere  Brudstykke  ved  Miller  i 
„Journal  des  Savants,  Januar  1875."  ,jLige  fra  min  første 
Ungdom  kunde  man  gætte,  hvad  jeg  engang  vilde  blive.  Jeg 
var  endnu  Kejseren  personlig  ubekjendt;  men  hele  hans  Hof, 
ved  hvilket  jeg  havde  Forbindelser,  talte  til  ham  om  mig,  i 
det  man  roste  min  Veltalenheds  Ynde  for  ham.  Denne  Egen- 
skab, denne  bevægende  Kraft  om  man  vil,  er  os  skjænket  af 
Naturen.  Ligesom  blandt  de  Legemer,  der  komme  til  Ver- 
den, nogle  ere  smukke  ved  Fødselen,  andre  have  Pletter  og 
Fejl,  blive  ligeledes  blandt  Sjælene  nogle  fødte  yndefulde  og 
klare,  andre  mørke  og  omtaagede.  Hos  de  første  komme 
snart  de  tiltalende  Egenskaber  til  Syne ;  hos  de  andre  derimod 
mislykkes  alt,  og  deres  mangelfulde  Organisation  sætter  sig 
op  imod  Fornuftens  Love."  Man  ser,  at  Psellos  just  ikke  gjør 
sig  skyldig  i  overdreven  Beskedenhed. 

der  imidlertid  et  Reformparti,  hvis  Anfører  Lilchudis  var, 
og  hvis  Forsvarer  Psellos  paa  en  Maade  kunde  kaldes,  der 
forlangte,  at  Embederne  skulde  gives  til  de  værdigste,  ikke 
til  de  fornemste  af  Fødsel,  og  at  kun  strænge  Examiner 
skulde  aabne  Adgang  til  dem.  Dette  kinesiske  Mandarin- 
system fik  nu  Fodfæste  i  Byzanz;  for  Fremtiden  skulde  de 
lærde  have  Overherredømmet.  Psellos  var  en  af  de  første, 
der  drog  Fordel  af  den  Reform,  som  han  havde  lovprist. 
Han  blev  udnævnt  til  vestarchis  eller  Overkammerherre 
og  proto-asekretis  eller  Udenrigsminister.  Hans  Skole- 
kammerat Xiphilin,  med  Titel  afnomophylax,  fik  Rets- 
plejen overdraget;  Likhudis  var  Førsteminister,  og  Johan- 
nes Byzantios,  deres  Ven  og  forrige  Lærer,  blev  Kejserens 
fortrolige  Raadgiver.  I  lang  Tid  havde  man  ikke  set  en 
græsk  Suveræn  omgiven  af  saa  mange  Mænd  af  Talent. 

Denne  de  lærdes  Triumf  behagede  ikke  synderlig  dem, 
der  havde  gjort  Regning  paa  deres  Færdighed  i  Rænker  og 
ikke  paa  Universitets-Adkomster.  Mellem  Filosofernes  og 
Hofmændenes  Parti  begyndte  der  nu,  næret  ved  idelige 
Pamfletter  og  ondskabsfulde  Spydigheder,  en  forbitret  Strid. 
Man  tirrede  de  reformatoriske  Ministre  ved  Bagvaskelser 
og  latterliggjorde  deres  Legemsfejl.  Byzantios  blev  ikke 
kaldt  andet  end  Mavropous  (med  sorte  Fødder),  Likhu- 
dis var  Ly  ku  di  as  (Ulvindens  Søn),  og  man  spottede  over 
Psellos's  Høgenæse.  Denne,  som  den  yngste  af  de  fire 
Ministre,  paatog  sig  at  svare  herpaa.  En  vis  Ophrys  havde 
angrebet  Xiphilin;  Psellos  kaldte  ham  »gammelklog  uden 
Dømmekraft  og  en  Gadedreng  uden  Betydning«;  over 
for  sine  Modstandere  vilde  han  ikke  staa  tilbage,  ikke  en- 
gang i  Plumphed.  Man  kan  dømme  derom  efter  dette  Epi- 
gram: »Frøerne  kvækkede,  men  i  Kæret;  —  Hundene  gø, 
men  paa  Afstand;  —  Skarnbasserne  forlyste  sig,  men  i 
Gødningen;  —  er  det  ikke  forbavsende,  at  Stene  tale  — 
og  at  Træblokke  tage  til  Gjenmæle  mod  Frøerne?«  Ikke 
desto   mindre   vakte   denne    grove  Polemik   Forargelse,    og 

Kejseren  begyndte,  efter  at  have  lét  af  den,  at  foruroliges 
derover.  I  en  af  sine  Forsvarstaler  trækker  Psellos  sig 
derfor  tilbage  i  god  Orden,  og  paa  en  endnu  hovmodig 
Maade  foreslaar  han  sine  Fjender  at  slutte  Fred. 

»Hvis  I  angribe  mig,  værer  forvissede  om,  at  det  vil 
fortryde  eder  mere  end  mig.  Jeg  vil  ikke  engang  gjere 
mig  den  Ulejlighed  at  svare;  jeg  vil  forblive  oprejst  og 
uanfægtet,  jeg  vil  forfølge  min  Sag  uden  at  vende  mig  om, 
uden  at  se  hverken  til  hejre  eller  venstre;  I  følge  mig  i 
Hælene  og  kvække,  ligesom  de  sladderagtige  Eavne,  der 
vilde  bringe  Pindar  til  Tavshed,  ligesom  Markrotterne,  der 
tro  at  kunne  anfalde  en  Ørn;  men  jeg,  jeg  vil  hæve  mig  i 
Vejret  og  svæve  bestandig  højere,  og  I  ville  ikke  have  no- 
get andet  Tilflugtssted  end  eders  Kottehuller  .  .  ♦  .  Tænk 
over  det!  For  at  tale  et  figurligt  Sprog:  I  have  udfordret 
mig  til  Væddeløb,  og  jeg  har  faaet  Forspring  for  eder,  til 
Nævekamp,  og  min  Næve  har  vist  sig  at  være  den  tungeste; 
til  Diskuskastning,  og  jeg  har  kastet  min  Diskus  højest; 
jeg  har  afskudt  min  Bue  og  slynget  mit  Kastespyd  med 
større  Kraft,  jeg  har  sejret  i  Femkampen  og  i  Pankration. 
Lad  være,  at  jeg  har  en  Høgenæse,  og  at  I  have  Stump- 
næser ;  hvorfor  gaa  i  Rette  med  Forsynet,  der  har  skabt  os 
saaledesV« 

Denne  Fred,  som  Psellos  midt  i  Stridens  Hede  vilde 
foreskrive  sine  Fjender,  maatte  han  tilkjøbe  sig  ved  Ind- 
rømmelser. I  en  anden  Tale  bebuder  han  sin  Fratrædelse 
som  proto-asekretis;  men  han  glemmer  ikke  at  prise  de 
Tjenester,  han  har  ydet  Staten  i  dens  Forbindelser  med  Ud- 
landet. Han  beholdt  sit  Embede  som  Overkammerhérre  og 
Titelen  Excellence  {uneprtfiog).  Hvilke  vare  da  de  Tjenester, 
Psellos  som  Minister  havde  udvist  i  Bestyrelsen  af  de  uden- 
rigske Anliggender?  Blandt  de  Bebrejdelser,  som  han  retter 
mod  sin  Herre,  findes  den,  kun  daarlig  at  have  opretholdt 
Kejserdømmets  Værdighed  over  for  Barbarerne  og  at  have 
tilskrevet  dem  i  en  Tone,    der    undertiden    var   mere  over- 

modig  og  undertiden  mere  beskeden,  end  det  semmede  sig. 
Sultanen  af  Ægypten  navnlig  havde  taget  Anledning  deraf 
til  at  vise  sig  fræk  og  anmassende.  Nu  vel,  da  Psellos 
havde  paataget  sig  at  opsætte  de  Skrivelser,  der  henvendtes 
til  denne  musselmanske  Fyrste,  viste  han  ham  ganske  vist 
alle  de  ydre  Æresbevisninger,  der  skyldtes  hans  Rang;  men 
hau  bragte  ham  i  Forlegenhed  ved  sin  Logik  og  knuste 
ham  ved  sin  intellektuelle  Overlegenhed.  Formen  var  be- 
standig høliig  og  beleven;  men  den  virkelige  Mening  saa 
meget  mere  krænkende,  hvad  der  til  alle  Tider  har  været 
Diplomatiens  Triumf.  »Han  behandlede,«  siger  han,  »sin 
Herres  moralske  Svagheder,  ligesom  der  siges,  at  Hippokra- 
tes  fra  Kos  behandlede  legemlige  Sygdomme.« 

Som  Overkammerherre  og  indviet  i  Kejserens  Fortro- 
lighed fandt  Psellos  Grunde  nok  til  Bekymring.  Da  Sklerina 
var  død,  begyndte  Konstantin  alle  Vegne  at  knytte  sine 
flygtige  Elskovsforbindelser ;  han  forelskede  sig  i  en  kav- 
kasisk  Prinsesse,  der  var  sendt  som  Gissel  til  Konstantino- 
pel af  sine  Forældre,  og  som  plyndrede  Skatkammeret  for 
at  berige  Cirkassien.  Han  lod  sig  beherske  af  de  laveste 
og  foragteligste  blandt  Hofmændene,  i  Særdeleshed  af  en, 
hvem  Psellos  efter  Sædvane  ikke  navngiver,  og  som  han 
aldrig  kalder  andet  end  G  j  øgle  ren  eller  en  vis  Bajads. 
Hans  Bajadsstreger  kunde  tilmed  være  meget  plumpe;  da 
han  havde  fri  Adgang  overalt,  selv  i  Kvindernes  Del  af 
Paladset,  morede  han  Kejserinderne  med  at  fortælle  dem 
om  en  foregiven  Nedkomst,  som  Theodora  skulde  have  haft 
(den  kydske  Theodora !),  i  det  han  med  frækt  Lune  efterlignede 
snart  Barselkvindens  Klager,  snart  den  nyfødtes  spæde  Skrig,  og 
Theodora  lo  som  de  andre  ved  at  høre  paa  ham.  Han  havde  den 
Dristighed  at  vække  Kejseren  midt  om  Natten,  og  i  det  han 
hj ærtelig  omfavnede  ham,  fortalte  han  ham  grædende,  at 
hans  Hest  var  bleven  ham  frastjaalen,  i  hvilken  Anledning 
»hans  Ven«  nødvendigvis  maatte  give  ham  en  Foræring, 
Han   vovede    endogsaa,    forsikrer   Psellos,  at  stræbe    efter 

Kronen;  man  traf  ham  ved  Døren  til  Kejserens  Værelse 
med  en  Dolk  skjult  under  sine  Klæder.  Alligevel  var  det 
ikke  ham,  men  den  Mand,  der  havde  angivet  dette  Anslag, 
hvem  Kejserens  Vrede  faldt  paa,  og  da  den  skyldige  mødte 
for  Retten,  syntes  Monomachus  saa  nedtrykt  og  skamfuld, 
at  man  skulde  tro,  at  han  selv  var  den  anklagede.  Man 
vovede  ikke  at  fordømme  den  elendige,  og  Kejseren  indbød 
ham  til  et  Festmaaltid  i  Anledning  af  hans  Frikj endelse. 
Han  havde  ligeledes  kastet  sine  Øjne  paa  en  Dame,  om 
hvem  det  var  almindelig  bekjendt,  at  hun  var  Kejserens 
Elskerinde,  men  Monomachus  lo  kun  deraf  og  gjorde  sine 
Hofmænd  opmærksomme  paa  hans  fortabte  Mine,  naar  han 
maatte  ledsage  sin  kongelige  Rival  til  den  elskedes  Dør. 
»Der  forefaldt  til  enhver  Tid  lignende  Scener,«  siger  Psellos, 
»og  vi  vare  tvungne  til  at  le,  naar  der  snarere  var  Grund 
til  at  græde.«  Man  ser,  at  Psellos  forstod  at  le  paa  Be- 
faling. 

III. 

Psellos  som  Professor  ved  Universitetet  og  Munk 

paa  Bjærget  Olymp. 

Vi  have  omtalt,  at  den  højere  Undervisning  var  i  For- 
fald siden  Basilius  den  andens  Tid,  men  Konstantin  Mono- 
machus's  Ministre  vidste  at  overtale  ham  til  igjen  at  aabne 
Universitetet  i  Konstantinopel ;  at  hæve  Studierne  i  Anseelse 
var  at  styrke  de  lærdes  Parti.  Kejserens  Ministre  for- 
smaaede  ikke  at  bestige  Kathedret,  da  Undervisning  her 
næsten  var  ensbetydende  med  Regering;  man  saae  paa  den 
Tid  Psellos  som  Professor  i  Filosofi,  Justitsministeren  Xiphi- 
lin  som  Professor  i  Lovkyndighed,  den  fortrolige  Raadgiver 
Byzantios  som  Professor  i  Rhetorik.  Psellos  antog  offentlig 
Titel  af  Filosofe mes  Konsul  {unaroq  zm  <piXoa6<pa)v)^ 
som  svarer  til  Titelen  Rektor  eller  Dekanus  ved  de  mo- 
derne   Universiteter.     Han   holdt    Forelæsninger   over   De- 

mosthenes  og  Lysias,  Aristophanes  og  Menander,  talte  ikke 
alene  om  Grækenland,  men  om  det  gamle  Ægypten  og 
Chaldæa  efter  Historikere,  der  nu  ere  gaaede  tabte.  Sathas 
har  publiceret  en  Afhandling  om  Psellos* s  Forklaringer  over 
Illaden  og  meddelt  Texten  til  fire  af  hans  homeriske 
Allegorier.  Der  er  en  forunderlig  Fantasi  i  disse  For- 
tolkninger; snart  indrømmer  Psellos  Trojas  og  Achæertogets 
historiske  Virkelighed,  snart  ser  han  en  blot  og  bar  Allegori 
deri.  I  dette  Tilfælde  er  Troja  den  Verden,  vi  bebo,  og 
som,  fordi  den  ikke  ænser  den  guddommelige  Skjenhed, 
hengiver  sig  til  den  jordiske  Skjenhed,  personificeret  i 
Helene;  Træhesten  er  den  List,  hvormed  Dæmonerne  søge 
at  besnære  Mennesket  under  dets  Slummer;  Jupiter,  ledsa- 
get af  Guderne  foran  Troja,  er  de  Kristnes  Gud,  omgiven  af 
Engle,  Keruber  og  Helgene.  Psellos  gjentinder  alt  dette  i 
Homer  lige  til  Dogmet  om  Treenigheden.  Achillevs's  Be- 
synger er  ikke  mere  en  hedensk  Digter;  men  under  hans 
henrivende  Opdigtelser  skjule  sig  de  evige  Sandheder.  Plato 
er  for  ham  »den  største  blandt  Filosoferne,  en  Forgænger 
for  Kristendommen.«  —  Det  er  ham,  der  har  'formuleret 
Udødeligheds-Dogmet.  Psellos  ender  en  af  sine  Forelæs- 
ninger over  Plato  med  en  Slags  Krigserklæring  til  Peripa- 
tetikerne.  »Hvad  dig  angaar,  Aristoteles,  saa  vent,  til 
jeg  en  anden  Gang  kommer  til  dig;  thi,  i  det  jeg  ifører 
mig  Logikens  Eustning,  vil  jeg  begynde  Striden  i  Platos 
Navn.«  Denne  Begejstring  for  den  vise  Athenienser,  denne 
Reaktion  imod  Aristoteles's  Filosofi  eller  maaske  mod  den 
Skole,  der  laante  hans  Navn,  er  det  værd  at  lægge  Mærke 
til.  Psellos  bebuder  allerede  den  store  aandelige  Bevæ- 
gelse i  det  sextende  Aarhundrede.  Man  kan  betragte  ham 
som  Forløber  for  de  berømte  italienske  Platonikere,  der 
gave  den  første  Impuls  til  Tankens  Frigjørelse.  Psellos 
hører  næsten  til  Renaissance-Perioden.  Havde  i  øvrigt 
ikke  ogsaa  han  paa  den  gamle  helleniske  Jordbund  at  kæmpe 
mod    en    Middelalders  Barbari?    Den    græske    Middelalder 


110  Michael  Psellos. 

kan  betegnes  som  Filosofiens  Undertrykkelse  af  Theologien, 
Hellenismens  af  Orthodoxien  og  en  Slags  Fornægtelse  af  de 
store  hedenske  Forfædre.  Hvor  forunderligt,  at  Byzantinerne, 
der  kaldte  sig  selv  Romere,  med  Foragt  tilbageviste  Navnet 
Hellenere,  der  var  blevet  enstydigt  med  vantro.  Ved  et 
uforklarligt  Misbrug  af  Ordene  gave  de  Hedningerne  i  Rus- 
land Navnet  Hellenere  og  kaldte  de  barbariske  Religio- 
ner ved  Dnjepr  og  Donau  Heil  en  er  tro.  Psellos  vil,  dre- 
ven af  et  mægtigt  nationalt  Instinkt,  antage  sig  disse  glor- 
værdige Hedningers  Sag,  som  vare  knuste  under  Kirkens 
Anathemaer  og  krænkede  af  den  store  Hobs  uvidende  For- 
agt; han  stiller  dem  i  det  rette  Lys  over  for  deres  Efter- 
kommere og  paatager  sig  at  gjenoprette  deres  Eftermæle; 
men  ved  hvilket  Middel?  Ved  det  eneste,  en  orthodox  By- 
zantiner  fra  det  ellevte  Aarhundrede  kunde  tænke  sig.  Han 
fremstiller  dem  som  ubevidste  Kristne,  han  gjer  Homer  til 
en  Slags  bibelsk  Profet,  og  Plato  til  en  Kirkefader.  Er 
det  ikke  paa  samme  Maade,  at  Salomon  i  de  legende- 
agtige Fortællinger  fra  den  græsk-orientalske  Middelalder 
er  bleven  en  kristen  Kejser,  og  Alexander  den  store  en 
forudanende  Tilbeder  af  Messias,  som  i  det  erobrede  Jerusa- 
lem holder  en  Trone  af  massivt  Selv  beredt  til  Guds  Søn? 
Af  Psellos's  Forelæsninger  gik  der  et  stort  Ry.  Man 
finder  hos  de  samtidige  eller  efterfølgende  Historieskrivere 
ligesom  en  Gjenlyd  af  de  akademiske  Bifaldsy tringer.  Ara- 
berne, som  for  en  Tid  havde  gj  en  vundet  den  videnskabelige 
Overlegenhed  over  Byzantinerne,  og  som  sagde,  »at  der  i 
Konstantinopel  ikke  var  Mulæsler,  men  virkelige  Æsler,« 
kom  for  at  indtage  deres  Pladser  paa  Auditoriets  Bænke. 
Anna  Komnena  omtalte  ogsaa  Johannes  Italieneren,  der 
var  Psellos's  Elev  og  Misunder.  »Kelterne  og  Araberne,« 
skriver  Psellos  til  Patriarken  Kerularios,  »holdes  nu  fængslede 
hos  os;  fra  Østen  og  fra  Vesten  strømmer  man  til,  hidlok- 
ket  af  mit  Ry.  Nilen  vander  Ægypternes  Jord;  men  det 
er  min  Veltalenhed,    som    er  deres  Sjæl.      Spørg   Perserne 

Og  Æthioperne,  og  de  ville  svare  dig,  at  de  kjende,  beundre 
og  søge  hen  til  mig;  nylig  er  der  endogsaa  kommen  en 
Babylonier,  som  dreves  af  et  uovervindeligt  Ønske  om  at 
vederkvæge  sig  ved  min  Veltalenheds  Kilder.«  Partriarken 
bifaldt  i  Begyndelsen  Psellos's  dristige  Ideer  og  tog  ikke 
videre  Anstød  af  Forbindelsen  mellem  Illaden  og  Evangeliet; 
men  den  berømte  Professor  havde  sin  Stands  Fejl;  hans 
Lethed  i  at  udtrykke  sig  gjorde  ham  til  Disputator;  øvet  i 
sin  Skoles  Fægtekunst  var  han  en  Slags  filosofisk  Duellant, 
som  higede  efter  Disputer  og  var  begjærlig  efter  Klangen 
af  en  Ordstrid.  Vi  finde  ham  næsten  strax  indviklet  i  en 
Polemik  med  sin  Ven  Xiphilin  og  senere  med  Patriarken 
Kerularios,  hvem  han  beskylder  for  at  hælde  til  den  chal- 
daiske  Overtro;  Xiphilin  blandede  den  græske  Filosofi  og 
de  kristelige  Dogmer  med  Astrologi  og  orientalsk  Magi, 
Psellos,  hvorvel  han  selv  hældede  til  »de  chaldaiske  Viden- 
skaber,« begyndte  derfor  Striden  i  Platos  Navn  mod  den 
nyplatoniske  eller  pseudoplatoniske  Skole.  Det  var  en 
Athenienser ,  der  tilkastede  en  Alexandriner  Handsken. 
Denne  filosofiske  Krig  var  samtidig  med  den  Pamfletkrig, 
som  han  vedligeholdt  med  Hofmændenes  Parti.  Paa  Grund 
af  alt  dette  fandt  man  uden  Tvivl,  at  Psellos  af  en  Over- 
kammerherre  hos  Kejseren  at  være  gav  for  megen  Anled- 
ning til  Omtale;  Ministeriets  Anseelse  led  formodentlig 
Skaar  derved,  og  Kejserens  Velvilje  mod  hans  Raadgivere 
kølnedes.     Monomachus  lukkede  igjen  Universitetet. 

Ministrene,  der  fra  Skolen  kaldtes  tilbage  til  Paladset, 
bleve  snart  vaer,  at  Situationen  havde  forandret  sig.  Fyr- 
sten stod  under  andres  Indflydelse,  og  hans  Smigrere  op- 
muntrede ham  til  den  Bortødslen  af  Statens  Midler,  der 
voldte  Reformatorerne  saa  megen  Bekymring.  Den  senere 
Patriark  Likhudis's  Aabenhjærtighed  og  Strænghed  var  for 
meget  for  Konstantin;  Psellos  og  selv  Xiphilin  forestillede 
ham  forgjæves,  at  han  maatte  fere  et  mindre  haardt  Sprog 
for  ikke  derved  at  skade  selve  Reformernes  Sag.    »Saa  længe 

jeg  er  Minister«,  ytrede  Likhudis,  »vil  jeg  aldrig  give  mit 
Samtykke  til  Handlinger,  som  vanære  Kronen;  det  staar 
min  Efterfølger  frit  for  at  tillade  dem.«  Han  blev  nødt  til 
at  forlade  Paladset,  og  Konstantin  satte  i  hans  Sted  en 
Mand,  hvem  Psellos  ikke  navngiver,  men  som  han  kalder 
en  Slave  og  en  uvidende  Person.  »Man  regerer  os  vQd 
Hjælp  af  elendige,  som  vi  have  udløst  af  Slaveriet;  de 
højeste  Embeder  blive  betroede,  ikke  til  en  Perikles  og  en 
Themistokles,  men  til  den  usleste  Spartakus.«  Johannes 
Mavropous  og Xiphilin  begave  sig  til  det  samme  Tilflugts- 
sted, som  Likhudis  havde  valgt,  og  traadte  ind  i  Munke- 
standen. Kejseren  viste  ved  denne  Lejlighed  sin  sædvanlige 
Eftergivenhed  og  Godhjærtethed;  han  forsøgte  ved  Bønner 
og  Taarer  at  holde  dem  tilbage  i  sin  Tjeneste;  men  de 
vidste  alt  for  godt  af  Erfaring,  hvad  dette  havde  at  betyde, 
til  at  kunne  gjore  -sig  Haab  om  nogen  Forbedring  hos  ham, 
og  forbleve  standhaftige  i  deres  Beslutning.  Saaledes  var 
nu  Minister-Filosofernes  Syvstjærne  adsplittet,  Psellos  blev 
nogen  Tid  endnu  i  Paladset  og  indvilligede  endogsaa  i  at 
overtage  Ketsplejen  efter  Xiphilin.  Kejseren  fordoblede 
sine  Smigrerier  imod  ham  og  aflagde  for  hans  Skyld  sin 
kejserlige  Værdighed,  i  det  han  lod  ham  tage  Plads  paa 
Tronen  og  satte  sig  selv  ved  hans  Fødder,  hvor  han  som 
den  lærvilligste  Student  optegnede,  hvad  han  dikterede  ham. 
Psellos  følte  sig  imidlertid  ligesom  landflygtig  blandt  sine 
nye  Kolleger,  hvoraf  enhver,  ikke  mindre  end  den  først 
omtalte,  kunde  kaldes  en  uvidende  Spartakus.  Fra  de  hellige 
Tilflugtssteder  paa  Bjærget  Olymp  tilskrev  Xiphilin  ham 
Brev  paa  Brev,  hvori  han  opfordrede  ham  til  igjen  at  slutte 
sig  til  ham.  Psellos  betænkte  sig  længe;  en  farlig  Syg- 
dom, hvoraf  han  blev  angreben,  fik  ham  til  at  anstille  al- 
vorlige Betragtninger.  Kejseren  viste  ham  under  denne  den 
mest  levende  Deltagelse  og  spurgte  hvert  Øjeblik  til  hans 
Befindende  ved  egenhændige  Breve,  i  det  han  besvor  ham 
at  lade  sine  Bøger  og  Studier   hvile,    for   ikke  at  udmatte 

sig  end  yderligere.  Psellos  blev  helbredet,  og  uagtet  hans 
Families  Bønner,  til  Trods  for  Kejserens  Forestillinger  og 
Trusler,  til  Trods  for  hans  Breve,  »skrevne  ikke  med  Blæk, 
men  med  Taarer,«  losrev  han  sig  fra  Verdens  Forfængelig- 
hed og  rejste  til  Bjærget  Olymp  i  Bithynien. 

Den  ny  omvendtes  Hj  ærte  strømmede  over  af  Begejstring, 
da  han  hilste  det  hellige  Bjærg,  disse  grønnende  Lunde,  »i 
hvis  Skygger  saa  mange  fromme  Eneboere  sammen  med 
Englene  sang  til  den  Højestes  Pris.«  Uden  Tvivl  forestillede 
han  sig  dem  alle  som  fremmede  for  Verdens  usle  Liden- 
skaber, befriede  for  jordiske  Ufuldkommenheder  og  Uviden- 
hed, i  det  de  i  deres  ophøjede  Betragtninger  afhandlede  den 
menneskelige  Visdoms  mest  indviklede  Spørgsmaal  og  Reli- 
gionens guddommelige  Mysterier;  han  gjorde  Eegning  paa 
at  tilbringe  lange  Timer  i  sin  Ven  Xiphilins  Selskab  med 
Plato.  Hurtig  og  grundig  bleve  hans  Illusioner  forjagede, 
Psellos  var  af  en  selskabelig  Natur,  og  de  frommeste  blandt 
Munkene  trak  sig  tavse  og  sky  tilbage  til  de  ensomme 
Huler  og  til  Klippetoppene.  Han  havde  bevaret  sin  Smag 
for  Elegance  og  Fornemhed,  og  hos  en  Del  af  Asketerne 
fandt  han  kun  Uvidenhed,  Plumphed  og  smaalige  Munke- 
Passioner.  Det  var  hans  Hensigt  at  lade  dem  læse  og  be- 
undre Plato;  men  ved  den  atheniensiske  Filosofs  blotte 
Navn  korsede  de  sig  og  fremstammede  Anathemaer  mod 
»den  helleniske  Satan.«  Han  var  kommen  for  at  nyde 
Xiphilins  Underholdning,  og  Xiphilin  undflyede  denne 
verdslige  nyomvendte  for  at  hengive  sig  til  dybere  Betragt- 
ninger end  Filosofiens.  En  virksom  og  modig  Natur  som 
Psellos's  passede  ikke  for  den  ørkesløse  og  kontemplative 
Tilværelse  i  Klosteret;  den  strænge  Faste  og  Afholdenhed 
var  skadelig  for  hans  svækkede  Helbred.  Endelig  begyndte 
ogsaa  Hjemve  efter  hans  Familie,  Staden,  ja  selv  Stenbroen 
i  Konstantinopel  at  bemægtige  sig  ham;  hau  kom  til  den 
Erkjendelse,  at  han  ikke  var  skabt  til  at  leve  sammen  med 

disse  lykkelige  dødelige,  opgav  Munkestanden  og  rejste  til 
Byzanz.  Dette  Slags  Frafald  vakte  Forargelse  blandt  Bithy- 
niens  Klipper,  og  Eneboerne  forfulgte  den  bortflygtede,  min- 
dre med  deres  Anathemaer  end  med  vittige  Satirer. 
Munken  Jakob  skrev  i  denne  Anledning  et  Omkvæd,  hvori 
han  sammenlignede  ham  med  Tordner  en  Jupiter,  der  ikke 
har  kunnet  udholde  Opholdet  paa  Olympen,  fordi  ban  ikke 
her  gjenfandt  sine  skjønne  Gudinder.  Paa  Polemikens  og 
de  nærgaaende  Beskyldningers  Gebet  var  Psellos  i  sit  rette 
Element,  selv  i  den  pøbelagtige  Genre  stod  han  ikke 
tilbage  for  nogen.  Han  svarede  med  en  lang  Satire, 
i  hvilken  han  med  denne  Mangel  paa  Ærbødighed  over 
for  det  hellige,  som  Middelalderens  liberale  Religiøsitet  til- 
lod, parodierede  Messekanonen.  Hvert  Vers  begyndte  med 
et  af  Bogstaverne  i  denne  Devise:  »Jeg  vil  synge  om 
den  Drukkenbolt  Fader  Jakob.«  Det  var  et  Slags 
Akrostikon  i  Prosa.  Af  denne  satiriske  Hymne  skal  jeg  her^^ 
hidsætte  nogle  Linier.  IB 

»Jakob,  umættelige  Dyr!  hverken  den  højt  blussende 
Flamme,  som  ingen  Sprøjte  kan  slukke,  eller  den  rasende 
Ildebrand,  eller  den  glødende  Sandørken  har  en  Tørst,  som 
kan  lignes  ved  din:  ligesom  Havet,  ligesom  Helvede,  kan 
du  ikke  fylde  din  antændte  Mave.  Skaberen  har  kunnet 
opfylde  Afgrundene,  fylde  Havets  Hulheder  med  Vand,  men 
din  uhyre  Bug,  o  min  Fader,  kan  Gud  selv  ikke  fylde; 
den  er  som  en  gjennembrudt  Tønde,  altid  fyldt  og  altid 
tom.  —  Du  falder  baglængs  om  paa  dit  Leje,  dit  Bryst  er 
nøgent,  din  Hals  nøgen,  dine  Ben  nøgne  til  Maven,  og  du 
drikker  uden  Maal  og  Maade.  Du  drikker  kanonisk,  Fader 
Jakob.  'Selv  fra  dit  Legeme  udstrømme  Vindampe.  — 
Klæd  dig  i  Pantherskindet,  sving  Thyrsusstaven,  paakald 
Bacchus  og  raab:  Evoe!  Vi  ville  krone  din  Pande  med 
Vinløv,  Fader  Jakob,  gamle  Silen.  Vi  ville  hænge  Vindrue- 
klaser ved  dine  Øren,  og  om  din  Hals  en  Krans  af  Læder- 
flasker, fulde  af  Vin.« 

IV. 


Psellos  som  Minister  hos  Isak  Komnenus  og 
Familien  Dukas. 

I  disse  opbyggelige  Sindsstemninger  kom  Psellos  til- 
bage fra  det  hellige  Bjærg.  Hans  Herre  Konstantin  var 
død,  og  den  sidste  Descendent  af  det  makedoniske  Hus,  den 
gamle  purpurfødte  Theodora,  havde  gjenoptaget  Scepteret; 
det  romerske  Kejserdømme  var,  i  Følge  Psellos's  Udtryk, 
paany  feminiseret.  Theodora  lod  flere  Gange  den  forhen- 
værende Minister  kalde  for  at  drage  Fordel  af  hans  Kaad; 
men  Gildingerne,  der  havde  Magten  under  hende,  fjærnede 
snart  fra  Paladset  en  Rival,  som  var  alt  for  farlig  for  deres 
Indflydelse. 

Da  Kejserindens  Død  nærmede  sig,  søgte  hun  blandt 
sine  Omgivelser  at  finde  en  Adelsmand,  der  maatte  være 
værdig  til  at  overtage  Basilius  Makedonierens  Arv.  Gildin- 
gerne ledede  hendes  Valg,  og  det  faldt  ikke  paa  den,  der 
var  værdigst  til  at  regere,  men  paa  den,  der  bedst  egnede 
sig  til  at  staa  under  deres  Formynderskab,  nemlig  den 
gamle  Michael  Stratiotikus.  Psellos,  som  bestandig  er  opta- 
gen af  sin  Sofistik,  har  dadlet  ham  for  af  Forfængelighed 
at  have  aifekteret  videnskabelig  Dannelse.  Han  filosoferede 
over  ufilosofiske  Ting;  han  var  ikke  en  Filosof,  men  Filoso- 
fernes  Efteraber.  Endelig  fornærmede  han  Generalerne  blo- 
dig, og  disse  kom  overens  om  at  udstede  et  Pronuncia- 
mento.  Snart  efter  havde  den  mest  berømte  iblandt  dem, 
Isak  Komnenus,  der  af  de  andre  med  enstemmigt  Bifald 
var  udset  til  Kejser,  opslaaet  sin  Lejr  ved  den  asiatiske 
Bred  af  Bosporus  i  Spidsen  for  en  frygtelig  Hær.  Da 
Michael  VI  saae  Uvejret  bryde  løs,  erindrede  han  sig  Psel- 
los, hvem  han  hidtil  ikke  havde  værdiget  nogen  Opmærk- 
somhed, og  besluttede  at  betro  sin  Frelse  til  hans  diplo- 
matiske Talenter.  Psellos  rejste  da  tillige  med  to  høje 
Embedsmænd   for  at    opsøge  Komnenus;    han  lægger   ikke 

Skjul  paa,  hvilken  Skræk  han  følte,  da  han  saae  sig  lige 
over  for  denne  Forsamliug  af  Generaler,  blændet  af  de  utallige 
Sværds,  Stridsexers  og  Skjoldes  Glans,  bedøvet  af  en  hel 
Hærs  Larm  og  truende  Kaab.  Ligesom  Cicero,  da  han 
skulde  føre  Milos  Sag,  glemte  Psellos  den  Tale,,  hvorpaa 
lian  havde  forberedt  sig.  »Begunstiget  af  den  Forvirring, 
der  omgav  mig,  fattede  jeg  mig  dog  snart  og  gjenkaldte  i 
Hukommelsen  min  Tales  Grundrids  og  dens  Afdelinger. 
Om  jeg  husker  ret,  var  min  Indledning  glimrende  og  blev 
gunstig  modtagen  ....  Nogle  forsikrede,  at  min  Veltalen- 
hed var  uimodstaaelig,  andre  roste  mine  Ords  Fyndighed, 
Og  andre  igjen  min  kraftige  Argumentation;«  imidlertid 
frygtede  han  siden  for  at  have  talt  med  for  megen  Dristig- 
hed. Den  sidste  Nat,  som  han  tilbragte  i  Lejren,  var  frem- 
for alt  skrækkelig.  »Medens  hans  Ledsagere  sov,  ventede 
han  hvert  Øjeblik  Bøddelens  Komme.  Ved  den  mindste 
Støj  blev  han  greben  af  Forfærdelse  og  troede,  at  hans 
sidste  Time  var  kommen.  Henimod  Morgenstunden  blev 
han  en  Smule  mere  rolig.  Det  syntes  ham,  som  hans 
Ulykke  vilde  være  mindre  frygtelig,  hvis  han  blev  ombragt 
ved  Dagen.«  Alligevel  var  han  mere  tilbøjelig  til  at  und- 
skylde sig  hos  Usurpatoren  end  til  at  fastholde  Gjenstan- 
den  for  sin  Sendelse.  Medens  dette  tildrog  sig,  udbrød 
Kevolutioneu  i  Konstantinopel;  Michael  VI  blev  stødt  fra 
Tronen,  og  Isak  Komnenus  blev  lovmæssig  Kejser.  Han 
lod  Psellos  kalde  og  underholdt  sig  med  ham  om  Statens 
Anliggender.  Fra  Stratiotikus's  Afsending  var  Psellos  lige- 
som bleven  Isak  Komnenus's  fortrolige  og  Minister.  Det 
var  i  dennes  Følge,  at  han  vendte  tilbage  til  Konstantino- 
pel; men  under  sin  Triumf  vendte  den  nye  Kejser  sig  til 
Psellos  og  sagde:  »Vise  Filosof,  jeg  tror,  at  denne  Lykke 
er  fuld  af  Farer,  og  jeg  véd  ikke,  om  alt  dette  vil  ende 
lykkelig.«  »Din  Majestæt  rejser  der  et  Spørgsmaal  af  høj 
filosofisk  Betydning,«  svarede  Sofisten,  »jeg  har  læst  meget 
lærde  Afhandlinger  .  .  .  .«    og   han   udbredte   sig  nu  over 

de  gamle  Grækeres  Doktrin,  de  kristelige  Dogmer,  Guder- 
nes Misundelse,  Filosofiens  Fortræffelighed  og  endte  med  at 
sige:  »Begynd  med  at  bringe  Dyden  i  Udøvelse  paa  mig; 
had  mig  ikke,  fordi  jeg,  kommende  til  dig  i  Egenskab  af 
Afsending,  har  maattet  udtrykke  mig  med  Frihed.«  — 
»Medens  jeg  talte,«  vedbliver  Fortælleren,  »fyldtes  Komnenus's 
Øjne  med  Taarer,  og  han  svarede  mig:  »Jeg  holder  mere 
af  det  strænge  Sprog,  hvori  du  den  Gang  sagde  mig 
haarde  Sandheder,  end  af  det  gyldne  Sprog,  hvori  man  i 
Dag  overvælder  mig  med  Ros  og  Smigrerier.  Jeg  vil  i 
Virkeligheden  begynde  Dydens  Udøvelse  paa  dig.  Jeg  vil 
gjøre  dig  til  min  bedste  Ven,  og  jeg  udnævner  dig  til 
Præsident  for  Senatet.« 

Psellos  er  altsaa  Minister  hos  Isak  Komnenus;  han 
roser  ham  i  sine  Lovtaler  og  lykønsker  ham  i  Breve  i  An- 
ledning af  hans  Krigsheld.  Han  var  ham  især  til  Nytte 
ved  en  Lejlighed,  hvor  der  udkrævedes  megen  Takt  og 
Snildhed,  nemlig  da  Isak  Komnenus  blev  nødt  til  at  stille 
sig  fjendtlig  over  for  Patriarken  Kerularios.  Denne  Kirke- 
fyrste, hvis  ærgjerrige  Sind  lige  saa  meget  som  de  romerske 
Pavers  Hovmod  bidrog  til  at  gjøre  Spaltningen  fuldstændig 
mellem  den  østlige  og  den  vestlige  Kirke ,  synes  at 
have  villet  forsøge  det  samme  i  Østen  som  Gregor 
den  syvende  i  Vesten.  Ligesom  denne  opflammede  han 
Striden  mellem  Præste vælden  og  Kejserdømmet  og  bestræbte 
sig  for  at  grunde  et  Slags  græsk  Theokrati  i  Lighed  med 
det  latinske.  Denne  aandelige  Kejser  anmassede  sig 
allerede  Ret  til  ligesom  den  verdslige  Kejser  at  bære  Purpur- 
Snørestøvler.  Komnenus  stævnede  ham  for  en  Domstol,  og 
det  blev  Psellos  overdraget  at  opsætte  Anklageakten,  i  hvil- 
ken han  med  underfundig  Snedighed  blandede  Beskyldnin- 
gen for  chaldæisk  Kjætteri  med  den  for  Majestætsforbry- 
delse.  Kerularios  ansaa  det  for  under  sin  Værdighed  at 
forsvare  sig;  men  denne  Ydmygelse  knækkede  hans  hov- 
modige Aand,  der  var  af  samme  Præg  som  de  store  Pa- 
vers i  Vesten.     Han    døde,    og   strax  vendte  den  offentlige 

Mening  sig  til  Gunst  for  ham.  Isak  begræd  ham,  hvad 
der,  somLebeau  bemærker,  »var  lettere  end  at  taale  ham.« 
Der  dannede  sig  blandt  Folket  en  Legende  om  hans  Haand, 
som  i  Døden  endnu  syntes  at  velsigne;  hans  Efterfølger Li- 
khudis  hyldede  hans  Minde  og  indstiftede  en  aarlig  Fest 
til  hans  Ære,  og  Psellos  stod  Fare  for  at  blive  den  alminde- 
lige Syndebuk:  men  med  sin  sædvanlige  Behændighed  slog 
han  om  og  fralagde  sig  »denne  ham  uværdige  Handling, 
der  var  bleven  ham  paalagt  som  en  Tjenestepligt,  og  hvorom 
den  blotte  Erindring  bragte  hele  hans  Samvittighed  i  Opror.« 
Strax  under  den  efterfølgende  Kegering  holdt  han  en  Sørge- 
Lovtale  over  »denne  hellige  Prælat,  denne  Martyr  for  den 
sande  Tro.« 

Isak  Komnenus  regerede  kun  to  Aar.  Betagen  af 
Lede  for  Verden  og  for  Magten  besluttede  han  at  udse 
en  Efterfølger  og  derpaa  træde  ind  i  et  Kloster.  Psellos 
har  som  Øjenvidne  berettet  den  gribende  Scene,  hvor 
Komnenus  med  Forbigaaelse  af  sin  egen  Familie  tilbyder 
Kronen  til  den,  hvem  han  ansaa  for  værdigst  til  at  bære 
den,  i  det  han  anbefaler  i  hans  Varetægt  sin  Hustru,  sine 
Børn  og  sine  egne  Slægtninge.  Fremtiden  viste,  at  Isak 
Komnenus  gjorde  Uret  i  at  opofre  sin  Familie  for 
Konstantin  Dukas;  det  var  Komnenernes  energiske  Slægt, 
hvem  det  var  forbeholdt  at  gjenoprejse  Kejserdømmet,  og 
ikke  Familien  Dukas,  der,  efter  at  have  skjænket  Landet 
store  Feltherrer  som  Pantherios,  denne  de  asiatiske  Helene- 
res besungne  Digenis  Akritas,  allerede  syntes  at  have 
mistet  sin  glimrende  Dygtighed.  En  kort  Stund  synes 
Komnenus  ogsaa  at  have  angret  sin  Beslutning;  han  havde 
betegnet  Dukas  som  sin  Efterfølger,  men  beholdt  de  kejserlige 
Insignier  i  sin  Besiddelse,  og  paa  Grund  af  hans  Sygdom 
og  Ubestemthed  vedblev  alt  at  være  uafgjort.  Da  tog  den 
samme  Psellos,  der  nylig  var  saa  frygtsom  midt  i  Lejrens 
Tummel,  en  dristig  Beslutning.  Komnenus  laa  fængslet 
til    sit   Smertensleje,    da  Dukas    opsøgte    Psellos    og   med 

Taarer  i  Øjnene  bønfaldt  ham  om  at  drage  ham  ud  af  hans 
vanskelige  Stilling.  Han  var  for  vor  Historiker  en  Barndoms- 
ven, en  af  hans  første  Beskyttere,  og  Psellos  følte,  at  han 
ustraffet  kunde  vove  det.  Han  sammenkaldte  de  fornemste 
Mænd  til  et  Møde  i  Paladset,  lod  Dukas  tage  Plads  paa  den 
kejserlige  Trone  og  paasatte  ham  Kronen.  Af  de  poly- 
kronia,  der  gjenløde,  forstod  Komnenus,  at  hans  Kegering 
var  til  Ende;  han  modtog  Tonsuren,  lod  sig  føre  til  Klosteret 
Studion,  og  Psellos  blev  saaledes  en  Slags  Warwick,  en  Konge- 
mager. Man  kan  finde  det  helt  overraskende,  at  han  paa 
denne  Maade  stjal  Magten  fra  en  Fyrste,  som  havde  villet 
»bringe  Dyden  i  Udøvelse  paa  ham.« 

Psellos  var  en  gammel  Tilhænger  af  Familien  Dukas, 
og  da  denne  kom  paa  Tronen,  vedblev  han  at  tjene  den. 
Han  var  Konstantin  den  tiendes  Minister,  hans  Hustrus 
fortrolige  og  hans  Sons  Opdrager.  Dette  hans  Hverv  som 
husligt  Faktotum  giver  sig  ogsaa  til  Kjende  i  hans  Memoirer; 
indtil  da  har  han  bestræbt  sig  for  en  vis  Uafhængighed 
som  Historieskriver;  men  herefter  maa  man  ikke  vente 
noget  lignende  af  ham.  Han  har  gjort  sig  til  Opgave  at 
rose  Familien  Dukas  til  det  yderste  og  at  fornærme  og 
bagvaske  dens  Fjender.  Hans  Konstantin  den  tiendes  Hi- 
storie er  bleven  forfattet  saa  at  sige  under  hans  Sons  Øjne. 
Psellos  ødsler  forgjæves  med  Forsikringer  om  Upartiskhed; 
man  kan  ikke  tro  ham,  især  naar  man  ser,  hvorledes  han 
overøser  en  lad  og  uvirksom  Kegent  med  Lovtaler,  under 
hvem  Kejserdømmets  Grænser  bleve  hærgede  af  Barbarerne. 
»Jeg  florerede  den  Gang  ved  min  Veltalenhed,«  siger  han 
som  en  Slags  Trøst;  »del  var  mine  Talegaver  mere  end 
min  Herkomst,  der  anbefalede  mig;  Kejseren  yndede  liden- 
skabelig aandrige  Samtaler;  dette  var  endogsaa  den  første 
Aarsag  til  vort  Venskab  og  Sammenslutning;  naar  vi  talte 
sammen,  lærte  vi  gjensidig  at  skatte  hinanden;  vi  beundrede 
og  bleve  beundrede.«  Uagtet  denne  Forening  for  gjensidig 
Beundring    ønsker  Psellos    ikke,    at   dette   intime  Venskab 

skal  medføre  for  megen  Ansvarlighed  for  hans  eget  Ved- 
kommende. Han  ønsker  ikke  at  være  medansvarlig  for 
denne  Kegerings  Fejl  og  dadler  den  besjmderlige  Politik, 
som  bestod  i  ved  Guld  at  tilkjøbe  sig  Fred  med  Barbarerne. 
»Jeg  forsøgte  vel,«  siger  han,  »at  helbrede  Kejseren  for 
denne  Svaghed;  men  han  var  arrogant  og  umedgjerlig.« 
Efter  dette  maa  man  antage,  at  Psellos  har  været  den  mest 
beundrende  af  alle  Ordgydere  og  den  mindst  paaagtede 
Raadgiver,  et  Held,  der  snarere  var  en  Sofist  end  en  Stats- 
mand værdigt.  I  Opdragelsen  af  hans  Elev  Michael  Dukas 
fejrede  hans  Ærgjerrighed  som  Videnskabsmand  en  Triumf; 
efter  hans  Udtalelse  at  dømme  var  det  som  Belønning  for 
glimrende  Studier,  at  hans  Fader  gjorde  ham  delagtig  i 
Diademets  Glans;  som  Følge  af  et  Slags  Examen,  Michael 
havde  været  underkastet  i  Overværelse  af  Konstantin,  blev 
den  unge  Mand  Kejser.  Det  var  det  sidste  Maal  for  Psel- 
los's  politiske  System,  hvormed  han  tilsigtede  et  Mandarin- 
Kejserdømme,  hvori  paa  hinanden  følgende  Examiner  skulde 
aabne  Adgang  til  de  højeste  Statsembeder,  ja  selv  til  Konge- 
værdigheden. I  det  attende  Aarhundrede  har  man  set  Filo- 
sofien sætte  sig  paa  Tronen  i  en  Frederik  den  andens  og 
en  Joseph  den  andens  Person;  i  det  ellevte  vilde  Psellos 
sætte  Sofisteriet  der.  Og  det  lykkedes  ham,  da  hans  Elev  blev, 
hvad  en  saadan  Lærer  kunde  gjøre  ham  til;  han  havde  alle 
dennes  Forkertheder  uden  at  besidde  hans  Forstands  Dybde 
og  Udstrækning.  Michael  VII  var  en  underordnet  Psellos. 
Konstantin  X  efterlod  Tronen  til  sine  Sønner  under 
sin  Enke  Eudoxia  Makrembolitissas  Formynderskab.  Psel- 
los skulde  altsaa  for  tredje  Gang  være  Støtte  for  en  kvinde- 
lig Regering.  Det  ellevte  Aarhundrede  i  Byzanz  er,  lige- 
som det  attende  i  Rusland,  Kejserindernes  Aarhundrede, 
fraregnet  en  Elisabeths  eller  en  Katarina  den  andens  Geni. 
Regentinden  havde ,  som  en  Niece  af  Patriarken  Kerularios, 
baaret  betydeligt  Nag  til  Psellos,  men  i  dette  Punkt  skyndte 
han  sig  at  gjenvinde   hendes  Bevaagenhed  ved  sin  Lovtale 

over  Prælaten.  Psellos  var  en  lærd,  sin  Tids  føi-ste,  og 
Eudoxia  en  lærd  Dame,  en  Slags  byzantinsk  Blaastrømpe. 
Hun  udfyldte  sin  Fritid  i  Serailet  med  at  skrive  et  Digt 
om  Ariadnes  Haar,  en  Instrux  til  Brug  for  Kvinderne,  en 
Afhandling  om  Klosterlivet  og  en  anden  om  de  Beskæfti- 
gelser, der  passe  for  Fyrstinder.  Muligvis  er  hun  Forfatterinde 
til  det  mythologiske  Uddrag,  betitlet  To nia  (Violmarken), 
en  Titel  af  aldeles  orientalsk  Farve,  der  minder  om  Guld- 
engene af  Araberen  Magoudi,  eller  de  skjønl  liggende 
Haver  af  Bin-Schalna;  Sathas  tilskriver  Psellos  Forfatter- 
skabet til  det,  og  Miller  bestrider  denne  Paastand.  En 
saadan  Overensstemmelse  i  Smag  for  Studier  bidrog  til  at 
nærme  Filosofen  og  Kejserinden  til  hinanden.  Denne  tænkte, 
til  Trods  for  hendes  Gemals  Testamente,  paa  at  gifte  sig 
igjen;  hun  havde  kastet  sine  Øjne  paa  Romanus  Diogenes, 
der,  efter  at  være  greben  med  Vaaben  i  Haand  i  et  Oprors- 
forsGg,  var  bleven  dødsdømt  af  en  Ret  og  benaadet  af  hende. 
»Mennesket,«  siger  Psellos  tungsindig,  »er  et  meget  for- 
anderligt Dyr,  især  naar  det  finder  tilsyneladende  gyldige 
Paaskud  for  sit  forandrede  Sind!«  I  Grunden  nærede  han 
kun  Hengivenhed  for  sin  Elev,  sin  aandelige  Søn,  Arvingen 
til  hans  Kundskaber,  og  vilde  ikke  i  en  Stiffader  give  ham 
en  Herre.  Psellos,  der  altid  saa  gjærne  giver  sig  Mine  af 
af  have  ledet  alt,  vil  ved  denne  Lejlighed  hellere  tilstaa,  at 
alt  foregik  imod  hans  Vilje.  En  Aften  lod  Kejserinden 
ham  kalde  og  meddelte  ham  paa  en  officiel  Maade  sin 
Hensigt.  »Men  din  Søn  og  Kejser,«  spurgte  jeg  hende, 
»er  han  vidende  om,  hvad  der  foregaar?«  —  »Han  har 
Formodning  derom ;  men  maaske  véd  han  det  ikke  nøjagtig. 
Jeg  takker  dig  for  at  have  erindret  mig  om  min  Søn. 
Lad  os  i  Forening  gaa  til  ham  og  tilkjendegive  ham  min 
Beslutning.«  Psellos  ledsagede  hende,  »urolig  og  gjennem- 
isnet  til  Marv  og  Ben.«  Barnet,  der  blev  vækket  af  sin 
Moder,  betragtede  Psellos  med  et  forunderligt  Blik,  derpaa 
fulgte  han  uden  at  sige  et  Ord  Eudoxia  til  den  nye  Kejser. 

Man  vil  bemærke,  hvor  omhyggelig  Historieskriveren  i 
disse  for  hans  Elev  bestemte  Memoirer  afviser  enhver  Del- 
agtighed ved  en  Revolution,  der  berøvede  denne  Kronen. 

Romanus  IV  Diogenes  søgte  naturligvis  at  vinde  denne 
indflydelsesrige  Personlighed  for  sig,  og  maaske  var  Psellos 
ikke  ufølsom  for  hans  Forekommenhed.  Han  paatog  sig  at 
forkynde  Verden  denne  Tronbestigelse,  som  han  havde  villet 
forhindre:  »Nu  er  Frelsens  Dag  kommen,«  skrev  han  til 
Diogenes,  »Befrielsen  for  alle  vore  Onder;  nu  se  vi  Kraf- 
ten og  Bestyrkelsen  for  det  nye  Rom,  Kejserdømmets  uind- 
tagelige Fæstning,  uomstødelige  Bolværk,  urokkelige  Taarn, 
hvis  GrundvoldB  hvile  paa  Herrens  højre  Haand.  Hvad  er 
der  blevet  af  Persernes  Praleri?  Hvor  er  Medernes  Hovmod? 
Hvor  er  Skythernes  Angrebsplaner?  Tyrkernes  anmassende 
Fordringsfuldhed?  ...  Vi  beskue  nu  en  sand  Kejser,  en 
Kejser  af  Navn  og  af  Gavn;  stor  som  en  Kæmpe,  med 
mægtig  Skulderbredde,  imponerende  ved  sin  Kraft,  frygtelig 
selv  uden  Vaaben,  uovervindelig,  naar  han  er  bevæbnet; 
allerede  ved  det  blotte  Syn  er kj  ender  man  i  ham  Verdens 
Herre,  han  har  Profeten  Davids  tapre  Hjærte;«  men  i  hans 
Memoirer  er  den  samme  Diogenes  ikke  længere  andet  end 
en  Parvenu,  udsprungen  af  en  Slægt  af  Forrædere  og  Oprørere, 
som  havde  mere  Skryderi  end  Mod. 

Da  Romanus  Diogenes  begav  sig  paa  sin  første  Expedi- 
tion  mod  Tyrkerne,  førte  han  Filosofen  med  sig.  Psellos 
tager  sig  vel  i  Agt  for  at  sige,  at  det  var  af  Mistro,  paa 
Grund  af  hans  Lyst  til  Rænker;  han  holder  mere  af  at 
lade  os  tro,  at  man  trængte  til  hans  Raad.  Efter  eget 
Sigende  forbavsede  han  Kejseren  ved  en  uventet  Udfoldelse 
af  militære  Kundskaber,  i  det  han  udbredte  sig  over  Taktik 
og  Belejringskunst  og  nu  ikke  førte  andet  i  Munden  end 
Belejringer  af  Byer,  Maskiner,  Batailloner,  Eskadroner,  som 
om  han  ikke  havde  været  den  mindst  krigerske  af  alle  By- 
zantinere.  For  det  andet  Felttogs  Vedkommende  omtaler 
lian  de  forhastede  og  utilstrækkelige  Forberedelser  og  Roma- 

nus's  Haardnakkethed  i  at  vælge  de  sletteste  Veje.  Disse 
ofte  uretfærdige  Anker  ere  bestemte  til  at  fere  os  bag  Ly- 
set med  Hensyn  til  det  Harems  Komplot,  der  anstiftedes 
mod  den  tapre  Kejser,  og  som  havde  sine  Forbundsfæller 
overalt,  selv  i  hans  Generalstab.  I  Nærheden  af  Mantziciert 
faldt  han,  forraadt  af  sine  Generaler  og  forladt  af  sine  Sol- 
dater, som  Fange  i  Tyrkernes  Hænder,  i  det  Valerians 
Ulykke  gjentog  sig  med  ham.  Med  den  ridderlige  Ædel- 
modighed, der  ofte  træffes  hos  de  tyrkiske  Helte,  viste  den 
selschukiske  Sultan  Kejserens  Mod  og  Ulykke  den  skyldige 
Ære;  han  behandlede  sin  Fange  som  en  kjær  Gjæst,  lod 
ham  helbrede  for  hans  Saar  og  sendte  ham  fri  og  med 
rige  Gaver  tilbage.  Denne  Hej  modighed  hos  en  Fjende  og 
en  Vantro  stiller  de  byzantinske  Hofmænds  lave  Adfærd  i 
et  endnu  stærkere  Lys ,  Michael  VI  og  hans  Moder  Eudoxia 
havde  allerede  igjen  sat  sig  i  Besiddelse  af  Magten,  som 
deres  Tilhængere  gjorde  hverandre  stridig.  Midt  iblandt 
disse  Rænker  faldt  som  et  Tordenslag  Efterretningen  om 
Diogenes's  Frigivelse;  et  Soldateropløb  dannede  sig  i  Pa- 
ladset, og  de  barbariske  Soldater  af  Garden  l»ftede  Michael 
i  Vejret  paa  et  stort  Skjold  og  udraabte  ham  til  Enekejser ; 
Psellos,  som  først  var  flygtet  bort  med  den  faldne  Kejserinde, 
kom  tilbage  for  at  triumfere  med  sin  Elev;  han  svømmede 
altid  oven  paa. 

Det  øvrige  er  bekjendt.  Diogenes,  der  blev  greben  i 
Asien,  fik  Øjnene  udstukne  paa  Tronfølgeren  Johannes  Du- 
kas's Befaling.  Enkelthederne  ved  hans  Pinsler  vare  mer 
end  almindelig  forfærdelige;  en  ubehændig  Bøddel  stak 
Instrumentet  flere  Gange  i  hans  øjne ;  der  gik  Orm  i  disse 
skrækkelige  Saar,  som  Tronfølgeren  Johannes  forbød  at  lade 
forbinde,  og  Diogenes  udaandede  paa  en  ynkelig  Maade  i 
sin  Hustru  Eudoxias  Arme,  hvem  en  fælles  Ulykke  havde 
ført  til  ham.  Den  heftige  Reaktion,  som  dette  fremkaldte 
i  det  byzantinske  Folks  Samvittighed,  giver  sig  Luft  i  en 
af  Psellos's    samtidige,    Michael  Attaliotes's  Historie. 

Han  ophober  med  Harme  alle  de  Omstændigheder,  der 
gjorde  denne  Misgjerning  endnu  sortere;  der  fremstilles  en 
Kejser,  som  selv  begiver  sig  til  det  Indre  af  Asien  for  at 
bekæmpe  et  fjendtligt  Indfald,  som  alene  opofrer  sig  for 
det  fælles  Fædrelands  Forsvar;  han  havde  ligesom  saa 
mange  andre,  udbryder  han,  kunnet  føre  en  ørkesløs  Til- 
værelse i  sit  Palads's  Indre,  fjærnt  fra  Slagenes  Larm  og 
Farer;  hans  Tapperhed,  som  forraadtes  af  hans  egne  Sol- 
dater, indgyder  selv  en  Fjende  medfølende  Højagtelse,  og 
denne  Mand,  hvem  Kejseren  burde  have  æret  som  værende 
ham  i  Faders  Sted,  forfølger  man  som  en  Forbryder;  man 
bedrager  ham  ved  falske  Eder ;  hverken  den  Munkekutte, 
han  i  sidste  Øjeblik  har  iført  sig,  eller  de  Lofter,  som  tre 
Biskopper  ere  gaaede  i  Borgen  for,  kan  unddrage  ham  en 
forfærdelig  Pinselsstraf.  Attaliotes  ender  med  at  tilraabe 
Michael  Dukas:  »Du  har  ikke  engang  agtet  din  Moders 
Liv,  der  har  baaret  denne  Mands  Sønner  saa  vel  som  dig 
og  dine  Brødre!  Men  der  er  et  frygteligt,  evigt  Øje,  som 
ser  alt,  der  har  set  dig,  og  som  forbereder  dig  en  Skæbne, 
din  Kyggesløshed  værdig.«  Over  for  dette  Udbrud  af  den 
offentlige  Ketsfølelse  føler  Psellos,  at  han  maa  retfærdig- 
gjøre  sin  Fyrste  og  sig  selv.  »Det  var  imod  Kejserens 
Vidende,  at  den  grusomme  Befaling  blev  given  ....  Jeg 
skriver  ikke  denne  Historie  for  at  tækkes  nogen;  Gud  er 
mit  Vidne,  at  jeg  kun  siger  den  rene  Sandhed.  Kejseren 
har  udgydt  flere  Taarer,  da  han  erfarede  det  skete,  end 
Offeret  selv  har  kunnet  udgyde  over  sine  Pinsler.«  Til 
Forsikringerne  i  hans  Memoirer  slutter  sig  end  videre  et 
Brevs  Vidnesbyrd,  som  han  skrev  til  Diogenes  selv,  kort 
Tid  efter  Executionen. 

»O  du  ædelmodigste  og  bedste  af  alle  Mænd!  jeg  véd 
ikke,  om  jeg  i  dig  skal  beklage  den  ulykkelige  dødelige 
eller  lovprise  den  glorværdige  Martyr.  Naar  jeg  betragter 
de  Ulykker,  der  have  ramt  dig,  ved  hvis  Mængde  og  Ud- 
strækning Tanken  forvirres,    vil  jeg   henregne    dig   til    de 

ulykkeligste  blandt  Menneskene;  naar  jeg  betragter  din 
Sjæls  Uskyldighed,  kun  hendragen  til  det  gode,  vil  jeg 
sætte  dig  i  Klasse  med  Martyrer.  (Her  følger  en  filosofisk 
Udvikling  af  det  jordiske  Lys,  der  er  Diogenes  berøvet,  og 
det  evige  Lys,  for  hvis  Straalegians  han  er  bevaret).  Jeg 
sværger  dig  ved  alt,  hvad  der  er  helligt,  for  Guds  Aasyn, 
som  elsker  Sandheden,  at  Kejserens  Sjæl  er  uskyldig  i  din 
Ulykke,  uskyldig  i,  hvad  der  er  foregaaet.  Medens  han  troede 
sig  forvisset  om,  at  der  ikke  vilde  times  dig  noget  ondt, 
skete  alt  dette.  Da  han  fik  det  at  vide,  blev  han  greben 
af  Fortvivlelse;  han  udstedte  høje  Klager,  han  hulkede,  slog 
sig  for  Brystet,  udgød  Strømme  af  Taarer  og  bad,  at  Jor- 
den raaatte  opsluge  ham.  Du  kan  tro  det,  jeg  skriver  dig 
til;  mine  Ord  ere  mig  ikke  dikterede;  det  er  Sandhed 
klarere  end  Dagen.  I  det  mindste  har  du  den.  Trøst  at 
have  til  Herre  den,  som  elsker  dig,  den  mest  hengivne  og 
kjærlige  Søn,  den,  som  har  grædt  over  dig,  den,  som  vil 
trøste  dig,  opretholde  dig,  favne  dig  og  være  dig  som  en 
Fader.  Hvad  mig  angaar,  er  det  med  Taarer  og  Blod,  at 
jeg  har  villet  skrive  dette  Brev;  da  det  var  umuligt,  har 
jeg  skrevet  det,  som  jeg  har  kunnet  bedst,  grædende,  kla- 
gende over,  at  jeg,  uagtet  mit  Ønske  derom  og  min  Iver 
derfor,  ikke  har  kunnet  forebygge  din  Ulykke.« 

Den  ulykkelige  Diogenes  maatte  have  været  dybt  ned- 
sunken i  Betragtningen  af  sin  sidste  Time,  for  ikke  at 
føle  bitter  Fortrydelse,  da  man  forelæste  ham  denne  vamle 
Epistel  fra  Sofisten,  hvis  litterære  og  politiske  Talenter  vare 
ham  kun  alt  for  bekjendte,  og  da  man  fremstillede  den  for- 
dærvede Yngling,  i  hvis  Navn  han  var  bleven  detroniseret 
og  martret,  som  hans  kj ærligste  Søn.  Om  ogsaa  Michael 
VI  og  Psellos  vare  uskyldige  i  hans  Pinsel,  vare  de  det  da 
i  hans  Fald?  Attentatet  mod  hans  Person  vare  mindre  op- 
rørende end  Forbrydelsen  mod  Kejserdømmet ,  end  det 
Forræderi,  som  havde  frarevet  ham  Sejren  for  at  bringe  den 
paa  Tyrkernes  Side  og  for  i  en  tapper  Mands  Sted  at  sætte 

en  lille  kvindagtig  Prins.  Det  østroraerske  Rige  havde 
Trang  til  Krigere  og  ikke  til  Frasemagere.  Den  sofistiske 
Kløgt,  der  gav  Kejserdømmet  til  Pris  for  Selschukerne, 
maatte  i  en  senere  Tid  give  det  til  Pris  for  Osmannerne. 

Den  værste  Straf  for  Psellos' s  Rænker  var  til  visse 
hans  Elevs  Regering.  Medens  Tyrkerne  lemlæstede  Monar- 
kiet, digtede  Michael  Dukas  Vers,  hvis  Bygning  hans  gamle 
Lærer  med  pædagogisk  Affektation  finder  utilfredsstillendes 
Den  sidste  Del  af  Psellos's  Memoirer  er  kun  en  Række 
fade  og  krybende  Smigrerier,  der  ikke  fortjene  at  beskæftige 
vor  Opmærksomhed.  I  øvrigt  blev  Attaliotes's  Forbandelse 
opfyldt:  »Det  frygtelige,  evige  Øje«  vedblev  at  være  fæstet 
paa  Dukas.  Han  blev  stødt  fra  Tronen  af  en  Usurpator 
og  gik  i  Kloster;  med  den  Opdragelse,  han  havde  faaet  af 
Psellos,  og  de  taabelige  Dyder,  som  denne  lagde  Vægt  paa, 
duede  han  kun  til  at  blive  Munk;  Tilnavnet  Parapinakes, 
der  mindede  om  en  forhadt  Kornspekulation,  udført  i  hans 
Navn,  beholdt  han  i  Historien  som  et  Brændemærke;  han 
var  Hungerkontraktens  Kejser.  Psellos  vendte  ogsaa  tilbage 
til  Klosterlivet,  som  han  ikke  mere  skal  have  forladt;  fra 
Udgangen  af  1077  erklærer  hans  lærde  Udgiver  at  have  tabt 
hans  Spor. 

V. 
Michael  Psellos's  administrative  Korrespondance. 

Blandt  de  205  Breve  fra  Psellos,  som  Sathas  publicerer, 
er  der  nogle,  som  vise  os  Filosofen  i  et  fordelagtigere  Lys. 
Han  havde  alle  sin  Tids  Laster;  men  han  udmærkede  sig 
fremfor  sine  samtidige  ved  en  højere  Stræben.  Til  Trods 
for  alle  de  Lavheder  og  Inkonsekventser,  man  har  at  be- 
brejde ham,  var  han  en  Patriot;  han  var  i  Virkeligheden, 
som  han  roser  sig  af  i  sine  Memoirer,  philopatris  og 
philoromaios;  eller  snarere  —  han  var  ikke  en  Romaios, 
en  Græker- Romer,  en  Byzantiner;  men  han  var  en  virkelig 

Hellener.  Hinsides  hele  Middelalderen  steg  hans  Slægt- 
register op  til  den  faldne  Races  ædle  Stamfædre;  han  var 
den  sidste  af  de  gamle  Grækere  eller,  om  man  vil,  den 
ferste  af  de  moderne.  Det  gamle  Hellas  var  undergaaet 
besynderlige  Forvandlinger,  i  det  nemlig  Slægten  var  bleven 
fordærvet  derved,  at  der  dannede  sig  slaviske  Kolonier  i 
Peloponnes,  Boeotien  og  Attika.  En  Kejser  fra  det  tiende 
Aarhundrede,  mistænkt  i  øvrigt  for  Mangel  paa  Sympathi 
for  Grækenland,  fældede  følgende  Dødsdom  over  det:  »Det 
er  helt  og  holdent  slaviseret.«  Mod  denne  Dom  protesterer 
Psellos.  Trods  de  indførte  slaviske,  tyrkiske,  vallakiske 
Elementer  gjenkjender  han  dog  Perikles's  og  Philopomens 
Hellas.  Maaske  gjorde  han  sig  en  urigtig  Forestilling  om 
det  paa  Grund  af  Afstanden;  muligvis  har  han  ikke  set 
dette  Lands  Elendigheder  og  ødelagte  Forfatning  tilstrække- 
lig nær  ved.  Embedsmændene  skyndte  sig  at  gjore  Indsigel- 
ser mod  enhver  Udnævnelse  til  Provinsen  Grækenland  eller 
ogsaa,  saa  snart  de  vare  beskikkede  dertil,  at  søge  om 
Forflyttelse.  »Intendanten  i  Athen,«  skriver  Psellos,  »er 
lige  ankommen  til  dette  fordum  saa  berømte  Grækenland, 
og  allerede  beklager  han  sig  over  sin  Skæbne,  som  om  man 
havde  forvist  ham  til  et  eller  andet  Skythien.  Hverken  den 
af  Malerier  prangende  Porticus  eller  Akademiet  eller  Piræevs 
kan  glæde  hans  Sjæl;  men  Atheniensernes  brogede  Indfald 
gjøre  ham  Livet  lige  saa  broget  som  den  brogede  Buegang, 
og  denne  stakkels  Mand,  der  ikke  som  vi  er  af  Musernes 
Slægt,  bryder  sit  Hoved  med  at  formaa  Athenienserne  til 
at  betale  deres  Skatter.«  Psellos  henvender  venskabelige 
Bebrejdelser  til  en  anden  Embedsmand,  der  afslaar  Stathol- 
derskabet over  Hellas.  »Hvis  det  berømmelige  Græken- 
lands navnkundige  og  misundte  Egne,  hvis  den  ophøjede 
Jord,  hvorfra  Kæmperne  paa  Marathons  Sletter,  en  Philip 
og  en  Alexander  ere  udgaaede ,  ikke  ere  tilstrækkelige  til 
din  Fornøjelse    og  din  Underholdning,    hvilken  Del  af  den 

beboede  Jorcl  er  da  værdig  til  at  modtage  dig?  Vil  du 
maaske  paastaa,  at  alt,  hvad  Oldtidens  vise  have  skrevet 
om  Athen  og  Piræevs,  kun  er  Fabler,  Løgne  og  tom  Snak?« 
Han  anbefaler  nogle  fra  Grækenland  komne  Ansøgere  til  en 
af  sine  Kolleger  og  tilføjer:  »Lad  det  ikke  forbavse  dig, 
at  jeg  er  Atheniensernes  og  Peloponnesernes  Ven.  Jeg  har 
Orunde  til  at  elske  hver  enkelt  af  disse;  men  jeg  elsker 
dem  ogsaa  som  Folk  for  Perikles's  Skyld,  for  Kimons  Skyld, 
ved  Tanken  om  Filosoferue  og  Talerne  fra  fordums  Tid. 
Skulle  vi  ikke  elske  Børnene  for  deres  Forældres  Skyld, 
selv  om  de  ikke  gjenkalde  os  alle  deres  Træk?«  Skulde 
man  ikke  tro  at  læse  nogle  bevægede  Linier  af  en  eller 
anden  glødende  Philhellener  fra  1825.  Ak!  hvad  var  der 
allerede  den  Gang  tilbage  af  det  gamle  Grækenland?  En 
Befolkning,  som  var  sunken  tilbage  i  Barbariet,  og  be- 
undringsværdige Ruiner?  Psellos  omfattede  med  lige  varm 
Interesse  disse  Levninger  af  en  Nation  og  disse  Rester  af 
Monumenter;  man  ser,  hvorledes  han  skrev  til  Ærkebiskop- 
pen af  Thessalonika  for  at  bønfalde  ham  om  at  udbrede 
Oplysning  blandt  disse  uvidende  Horder,  og  hvor  ivrig 
han  som  Samler  var  beskæftiget  med  at  danne  sig  et 
Museum  af  antike  Marmorsager.  Til  Gjengjæld  for  den 
Protektion,  han  ydede  dem,  bad  han  de  til  Hellas  beskikkede 
Embedsmænd  om  at  sende  ham  de  Statuer,  der  maatte  blive 
opdagede  i  Landet.  Det  er  altid  det  antike  Grækenland, 
hvorom  hans  inderste  Tanker  dreje  sig,  hvad  enten  han 
berømmer  dets  Guder  og  Helte  i  Violmarken  og  i  sine 
Allegorier,  eller  han  forsøger  at  bringe  Platos  Filosofi 
paa  ny  i  Anseelse,  eller  han  fortolker  Homer  og  Menander, 
eller  han  foredragei*  atheniensisk  Ret,  eller  han  henvender 
Afhandlinger*  til  sine  Venner  om  Attikas  Topografi,  eller 
han  som  videbegjærlig  Archæolog  studerer,  hvad  der  var 
tilbage  af  Phidias's  Kunst.  For  andre  er  det  byzantinske 
Kejserdømme  en  kosmopolitisk  Institution,   en  abstrakt  Stat 

uden  Nationalitet,  hvis  Herredømme  udstrakte  sig  over  de 
mest  forskjellige  Befolkninger  og  Racer,  og  som  lod  sig 
regere,  snart  af  en  armenisk  Prins,  snart  af  en  Hersker  af 
slavisk  eller  khazarisk  Herkomst.  For  Psellos  var  det  en 
national  Institution,  hvis  Grundlag  burde  være  den  helleniske 
Races  Storhed  ogGjenfedelse;  det  byzantinske  Kejserdømme 
var  for  ham  et  græsk  Kejserdømme. 

I  andre  Breve  se  vi  ham  antage  sig  denne  eller  hin 
Provins's  Sag,  patronisere  Byer,  der  havde  tilkjendt  ham 
Borgerret,  og  anbefale  sine  Klienter  til  Øjeblikkets  Magt- 
havere, medens  han  paa  samme  Tid  uagtet  sine  Forretnin- 
gers Mangfoldighed  besvarer  Breve  fra  Biskopper,  fra  Munke 
og  fra  fattige  Enker,  der  havde  indgivet  Klager.  Jeg  vil 
her  anføre  en  ejendommelig  Prøve  paa  hans  Anbefalings- 
breve.  Det  drejede  sig  om  en  Munk,  som  syntes  noget 
sindsforvirret,  og  som  paastod  at  være  bleven  frataget  en 
lille  Eremitbolig  af  gridske  og  hadefulde  Fjender. 

»Kjære  og  højtærede  Ven!  jeg  véd  ikke,  om  denne 
fattige  og  fortvivlede  Smule  Munk  virkelig  ejer  en  Eremit- 
hytte dernede  eller  en  Stump  Mark;  men  da  hans  Tale  er 
mere  vidtløftig  end  hans  formodede  urørlige  Ejendom,  og 
han  tror  sig  forfulgt  med  Forhaanelser  og  Uretfærdighed, 
anbefaler  jeg  ham  til  din  Domstol.  Lad  ham  finde  Ret- 
færdighed hos  dig,  ikke  fordi  han  er  fattig,  men  fordi  han 
mener  at  være  bleven  plyndret.  Hvis  du  opdager,  at  Eremit- 
hytten, Munkene ,  de  misundelige ,  Undertrykkerne  og  alt 
det  øvrige  kun  er  et  Fantasispil  og  en  Theaterfiktion,  saa 
lad  ham  faa  en  Theater-Oprejsning.  Befal  dine  Retsbetjente, 
at  lade  hans  indbildte  Fornærmere  komme  frem,  anstil  et 
fingeret  Vidneforhør  og  lad  hele  Processen  blive  en  Art 
dramatisk  Forestilling;  men  dersom  han  virkelig  ejer  en 
eller  anden  Hytte,  saa  skaf  ham  paa  en  god  og  alvorlig 
Maade  hans  Ret.« 

For  at  fremskynde  en  Kollegas  Beslutninger  viser  han 

ham  Ansøgerne  indkvarterede  hos  sig,  levende  paa  sin  Be- 
kostning, fortærende  Husets  Forraad,  og  truer  ham  spegende 
med  at  lade  ham  bidrage  til  denne  tvungne  Gavmildhed. 
Det  er  hans  sædvanlige  Maade  at  udtrykke  sig  paa,  hvorved 
han  ofte  skjuler  en  virkelig  rørt  Følelse  under  et  aandfuldt, 
skjæmtende  Lune;  der  findes  Humor  hos  denne  Byzanti- 
ner.  Vi  ville  endnu  anføre  følgende  Brev,  hvori  han  anbe- 
faler en  ny  Embedsmand  til  sin  foresattes  Bevaagenhed. 

»Min  kjære  Kammerherre!  Understatholderen,  som  jeg 
sender  dig,  er  en  ung  Plag,  uvant  med  Aaget,  og  hvem 
man  for  første  Gang  spænder  for  Forretningslæsset.  Han 
kan  behøve  en  ovet  og  erfaren  Kusk  til  at  indføre  ham 
paa  Banen  og  lære  ham  at  sætte  gjentagne  Gange  over 
Hippodromens  Jordvolde;  han  er  endnu  ikke  vant  til  det 
offentlige  Væddeløb;  han  frygter  for  Opstigningerne  og 
Omdrejningerne.  Læg  Tømmen  omhyggelig  paa  ham;  giv 
ham  ikke  slappe  Tøjler,  for  at  han  ikke  skal  følge  sit  eget 
Hoved;  hold  ham  ikke  alt  for  stramt  for  ikke  at  ødelægge 
hans  Mund  og  gjøre  ham  stædig;  pas  paa,  at  Vognstangen 
ikke  støder  ham;  vid  at  drive  ham  frem  og  at  standse 
ham  i  rette  Tid.« 

De  af  Sathas  publicerede  Dokumenter,  som  efter  den 
utrættelige  Udgivers  Mening  endnu  ere  ufuldstændige,  tillade 
imidlertid  at  vove  en  Dom  over  Psellos.  Det  er  hans 
politiske  Liv,  der  giver  mest  Anledning  til  Dadel;  som 
Minister  hos  flere  Kejsere  smigrer  han  dem  paa  en  falsk 
og  krybende  Maade  i  sine  Lovtaler  og  bedømmer  dem  strængt 
i  sine  Memoirer.  Man  ser  intet  Steds,  at  han  med  behørig 
Myndighed  har  modsat  sig  de  Forholdsregler,  der  syntes 
ham  de  mest  ulykkebringende  for  Kejserdømmet.  Fremfor 
alt  er  det  Karakter,  som  det  skorter  paa  hos  ham;  i  et 
krigersk  Samfund  er  han  alt  for  udelukkende  en  Ordets  og 
Pennens  Mand  og  synes  at  tabe  Hovedet  ved  Kaardernes 
Klirren.     Man   kan    næppe  have  Agtelse    for  en  talentfuld 

Mand,  der  saaledes  vidste  at  dreje  Kappen  efter  Vinden,  at 
han  med  saa  kort  Mellemrum  har  kunnet  forfatte  Anklage- 
skriftet mod  Kerularios  og  en  Lovtale  over  ham.  Hvor 
mange  Fyrster  har  han  ikke  skiftevis  tjent  og  forraadt! 
Hvor  mange  Eder  har  han  ikke  aflagt!  Afrejst  i  en  Sen- 
delse  for  Michael  Stratiotikos  vender  han  tilbage  til  Kon- 
stantinopel som  Minister  hos  hans  Fjende;  overøst  med  Vel- 
gjerninger  af  Isak  Komnenus  er  han  utaknemmelig  nok  til 
at  deltage  i  den  Sammenrotteise,  der  forjog  ham  fra  Palad- 
set; efter  at  have  sammenlignet  Diogenes  med  Profeten 
David  er  han  en  af  Hovedmændene  for  det  Komplot,  der 
overgav  en  romersk  Kejser  i  Tyrkernes  Hænder;  han  er 
lige  saa  rede  til  at  forlade  Eudoxia,  som  til  at  antage  sig 
hendes  Sag.  Uagtet  han  var  i  Besiddelse  af  virkelig  Pa- 
triotisme, var  hans  politiske  Løbebane  kun  en  lang  Kække 
Svagheder  og  Gjenkaldelser  af  egne  Ord;  men  hvilken 
litterær  Frugtbarhed!  Hvilken  Mængde  dristige  Initiativer 
paa  Intelligentsens  Omraade!  Som  Historiker  er  han  et 
Mønster  og  en  Autoritet  for  de  følgende  x\arhundreder;  som 
Filosof  er  han  Forløber  for  Platonismens  Gjenfødelse;  som 
Statsmand  bebuder  han  den  helleniske  Nationalitets  Gjen- 
opvaagnen;  som  Professor  bringer  han  for  en  Tid  Universitetet 
i  Athen  igjen  paa  Fode;  hans  Breve  røbe  undertiden  en 
Attikus,  der  har  forvildet  sig  ind  i  det  ellevte  Aarhundrede. 
Der  er  ikke  nogen  Gren  af  hans  Tids  Kundskaber,  hvori 
han  ikke  har  indlagt  sig  et  Navn,  og  hans  lærde  Biograf 
tør  endnu  ikke  afslutte  det  uhyre  Katalog  over  hans  Ar- 
bejder, der  allerede  indeholder  225  Numre.  AUatius  i 
det  syttende  Aarhundrede  kalder  ham  »den  uforlignelige 
Psellos.«  »Der  er  ikke  nogen  Videnskab«,  tilføjer  han,  »som 
denne  store  Aand  jo  har  belyst  med  sine  Iagttagelser, 
gjort  almindelig  fattelig  ved  Udtog,  gjenoplivet  Interessen 
for  ved  en  eller  anden  forbedret  Methode.«  Med  denne  ency- 
klopædistiske Intelligents  og  denne  Karakter  fra  den  romerske 

Forfaldsperiode  havde  Byzanz  allerede  frembragt  Tribonian. 
Man  har  ogsaa  sammenlignet  Psellos  med  Bako,  hos  hvem 
Ministeren  ligeledes  var  en  Fornægtelse  af  Filosof  en;  Alla- 
tius  troede,  at  der  havde  existeret  flere  berømte  Mænd  af 
Navnet  Psellos;  hvor  det  er  Skade,  at  man  i  Virkeligheden 
ikke  kan  dele  denne  Personlighed,  beholde  den  lærde  Psel- 
os  og  forkaste  Overkammerherren  Psellos! 

C.  J. 


Den  sidste  Stuart. 


V.    Karl  Edvards  Flugt. 

1.     Cumberland   pacificerer  Højlandene.   —   Præsident  Forbes's 
Endeligt.  —  De  skotske  Høvdingers  Flugt  og  Endeligt.  —  Cum- 
berland vender  tilbage  til  London. 


V  i  have  oven  for  *)  berørt  de  Grusomheder,  i  hvilke  Hertu- 
gen af  Cumberlaud  og  hans  Soldater  gjorde  sig  skyldige 
efter  Slaget  ved  Culloden;  de  kunde  maaske  noget  und- 
skyldes med  Ophidselsen  efter  den  forbitrede  Kamp,  der 
saa  hyppig  blotter  det  dyriske  i  Menneskets  inderste  Natur 
men  hvad  vi  nu  maa  fortælle,  kaster  en  uudslettelig  Skam 
paa  den  engelske  Hær,  dens  Førere  og  hele  den  engelske 
Nation.  Da  Hertugen  af  Monmouths  taabelige  Oprør  mod 
Jakob  n  blev  knust  i  Aaret  1685,  begik  Oberst  Kirke  og 
»hans  Lam«  en  Række  Skjændselsgjerninger  i  Englands 
vestlige  Provinser;  men  han  kunde  dog  i  det  mindste  til 
sin  Undskyldning  anføre,  at  han  og  hans  Soldater  ved  deres 
lange  Garnisonsliv  i  Tanger  vare  blevne  fremmede  for  den 
evropæiske  Civilisation.     Hertugen  af  Cumberland  og  hans 

Hær  fore  derimod  frem  i  Skotland,  som  om  de  skulde  tugte 
røverske  Asjantier  paa  Guineas  Kyster. 

Hertugen  opslog  sit  Hovedkvarter  i  Nærheden  af  Fort 
Augustus,  og  derpaa  blev  der  udsendt  Troppedelinger  i  alle 
Retninger  for  at  gaa  paa  Spor  efter  alle,  som  havde  delta- 
get i  Oprøret.  End  ikke  de  fjærneste  Dale  undgik  Soldater- 
nes Ransagninger,  og  snart  betegnede  rygende  Brandtomter 
de  grusomme  Forfølgeres  Vej;  de  fattigste  Bjærgboeres 
Hytter  vare  lige  saa  lidt  sikrede  mod  Soldaternes  Mord- 
og  Rovlyst  som  de  stolte  Baroners  Slotte,  og  de  Fanger, 
som  ikke  syntes  den  Ulejlighed  værd  at  komme  for  de 
regelmæssige  Domstole,  bleve  uden  videre  Snak  huggede 
ned.  Heller  ikke  Kvinderne  gik  fri  for  Soldaternes  Raseri; 
de,  som  lykkelig  unddroge  sig  Ransagningerne,  maatte  søge 
Ly  i  Bjærgenes  vildeste  Kløfter  og  her  hele  Maaneder 
igjennem  friste  Livet  mellem  Dødsfarer  og  Hungersnød. 
Beboernes  Kvæghjorder  tjente  Soldaterne  til  Underhold, 
og  Nøden  og  Elendigheden  var  saa  stor,  at  Kvinder  og 
Børn  for  ikke  at  dø  af  Hunger  kom  frem  fra  deres  Skjul 
og  ydmygt  tiggede  om  Blodet  og  Affaldet  af  deres  egne 
røvede  Dyr.  Det  er  bedst  at  kaste  et  Glemselens  Slør  over 
den  Række  gruelige  Scener,  for  hvilke  den  britiske  Lejr  var 
Skuepladsen  i  hine  frygtelige  Maaneder;  men  hvor  vildt 
det  gik  til,  kan  man  slutte  af  det  sikre  Faktum,  at 
man  i  Lejren  ved  Fort  Augustus  med  Magt  satte  nøgne 
Kvinder  op  paa  Heste  og  saaledes  lod  dem  ride  Væddeløb 
med  hverandre. 

General  Hawley  gjorde  utvivlsomt  sit  for  at  gjøre 
Hertugen  døv  for  Højlændernes  skrækkelige  Lidelser,  han 
bestyrkede  ham  i  den  Skaansel,  han  viste  over  for  Soldater- 
nes Tøjlesløshed;  men  en  stor,  om  ikke  den  største  Skyld 
falder  dog  paa  den  kongelige  Feltherre;  thi  der  findes  endnu 
Breve  fra  hans  Haand,  hvori  han  ytrer,  at  »den  ringe 
Aareladning,  han  har  givet  Landet,  vel  maa  have  svæk- 
ket Beboernes  jakobitiske  Taabelighed  en  Smule ;  men  den 


Den  sidste  Stuart.-  135 

var  dog  ikke  tilstrækkelig  for  at  forebygge,  at  Laudet  og 
den  regerende  Familie  ikke  engang  igjen  kunde  blive  udsat 
for  Fare  fra  denne  fordømte  Egn.«  Han  ansaa  Højskotterne 
for  vilde  Barbarer,  der  ikke  kunde  gjore  Fordring  paa  en 
civiliseret  Behandling,  og  det  overvejende  Flertal  af  det 
engelske  Folk  tænkte  som  Prinsen, 

Præsident  Forbes  vovede  et  Par  Gange  at  bede  om 
Skaansel  for  den  ulykkelige  Befolkning,  hvem  ingen  kj endte 
bedre  end  han;  men  han  talte  for  døve  Øren.  De  store 
Tjenester,  han  havde  udvist  imod  Landet,  vare  glemte;  hans 
forsonlige  Følelser  gjaldt  for  Svaghed,  og  da  han  talte  om 
Lovenes  Myndighed,  for  hvilke  ogsaa  Soldaterne  burde  bøje 
sig,  svarede  Hertugen  i  Vrede:  »Love!  jeg  vil  sende  en 
Brigade  derhen  at  skrive  Love.«  Forbes's  egen  Neveu 
havde  ladet  sig  forlede  til  at  desertere  over  paa  Oprørernes 
Parti ;  han  blev  fangen  og  hængt  paa  Torvet  i  Liverness; 
og  ikke  nok  hermed,  den  ulykkelige  Onkel  maatte  endnu 
erfare,  at  engelske  Officerer,  der  gik  forbi  Galgen,  haanede 
den  døde.  Præsidenten  havde  derhos  ofret  en  stor  Del  af 
sin  Formue  for  at  redde  Kronen  for  den  Konge,  hvis  Søn 
nu  behandlede  ham  saa  foragtelig,  og  han  søgte  forgjæves  at 
erholde  nogen  Erstatning;  dette  var  for  meget,  faa  Maane- 
der  senere  døde  han  med  knust  Hjærte. 

Trods  de  ivrige  Forfølgelser  lykkedes  det  dog  mange 
af  Oprørernes  fremragende  Førere  at  undkomme  til  Fastlan- 
det. Lord  George  Murray  naaede  efter  mange  Æventyr 
Kysten  og  fandt  et  Skib,  som  bragte  ham  til  Holland,  hvor 
han  levede  til  Aaret  1760  under  Navnet  de  Valigné. 
Hertugen  af  Perth  og  Sir  Thomas  Sheridan  indskibede  sig 
paa  et  andet  fransk  Fartøj ;  Hertugen,  der  var  af  en  svagelig 
Legemsbygning,  døde  allerede  under  Overfarten,  men  Sheri- 
dan, Prinsens  gamle  Lærer,  gik  til  Kom,  hvor  Prætendenten 
modtog  ham  med  de  heftigste  Bebrejdelser,  fordi  han  ikke 
havde  holdt  hans  Søn  tilbage  fra  et  Foretagende,  der  ud- 
satte ham  for  saa  store  Farer,  og  hvis  Udfald  allerede  forud 

maatte  betragtes    som    saare  problematisk.     Man    fortæller, 
at  denne  Dadel    saarede  Sheridan  saa  haardt,    at   han    blev  -^ 
syg  og  døde  deraf.  S 

Lord  Strathallan  døde  kort  efter  Slaget  af  sine  Saar, 
hvorimod  den  gamle  Lord  Forbes  af  Pitsiglo  lykkelig  und- 
kom til  Frankrig.  Hans  Titler  og  Ejendomme  bleve  ham 
fradømte;  men  hans  talrige  Venner  understøttede  ham 
med  Pengemidler,  saa  han  ikke  led  nogen  Mangel;  dog 
Hjemve  nagede  stadig  hans  Hjærte,  og  i  Aaret  1762 
lukkede  han  i  Paris  sine  trætte  Øjne. 

Den  ærværdige  Marquis  af  Tullibardine  var  ikke  saa 
heldig  som  de  nys  nævnte  Herrer.  Ledsaget  af  en  eneste 
Tjener  hos  Prinsen  flygtede  han  fra  Valpladsen  ved  Cullo- 
den,  da  alt  var  forbi;  han  vendte  sig  mod  Syd  til  Bade- 
nochs  Udørkener,  gjennem vandrede  lykkelig  Bjærgegnene  i 
Perthshire  og  saae  endelig  efter  mange  Dages  Forløb  Loch- 
Lomonds  blaa  Vandflade  for  sine  Fødder;  kun  en  kort  Vej 
var  tilbage,  da  havde  han  naaet  Firth  of  Clyde,  talrige 
Skibe  fra  alle  Verdensdele  plejede  at  lande  her,  og  hvis 
han  blot  kunde  holde  sig  skjult  nogle  Dage,  kunde  der 
maaske  nok  frembyde  sig  en  Lejlighed  til  at  undslippe  til 
Frankrig.  Dog  hans  gamle  Lemmer  vare  udmattede  af  den 
besværlige,  uvante  Marche,  han  kunde  ikke  vinde  videre 
frem  og  vovede  at  søge  Ly  hos  en  vis  Buchanan  af  Drumma- 
kill.  Fruen  i  Huset  var  hans  Slægtning  og  en  ivrig  Til- 
hængerinde  af  Stuarterne;  men  ulykkeligvis  var  Manden  en 
lige  saa  ivrig  Tilhænger  af  Kegeringen  og  derhos  Øvrig- 
hedsperson og  Militsofficer;  han  holdt  det  derfor  for  sin 
Pligt  at  fængsle  den  gamle  Oprører  og  udlevere  ham  til 
Regeringen,  hvorpaa  man  først  bragte  Marquien  til  Dun- 
barton-Castle  og  senere  ud  paa  Krigsskibet  Eltham,  som 
laa  uden  for  Leith.  Herfra  blev  han  ført  til  London  for  at 
dømmes;  men  hans  Livskraft  var  udslukket,  og  faa  Uger 
senere  døde  han  i  Tower  og  ligger  begravet  i  St.  Peters- 
kirken  i  denne  Fæstning;    hans  Forræder  Drummakill   var 

fra  iiu  af  enGjenstand  for  sine  Naboers  Foragt,  ingen  vilde 
mere  tale  eller  omgaas  med  en  Person,  der  havde  krænket 
Ærens  og  Gjæstfrihedens  Love  saa  haardt. 

En  af  Cumberlands  første  Handlinger  efter  Ankomsten 
til  Lejren  ved  Fort  Augustus  var  at  afsende  en  Deling 
Soldater,  som  skulde  fængsle  den  gamle  Lord  Lo  vat;  de 
fandt  ham  ikke  mere  i  Beaufort-Castle,  thi  han  var  allerede 
med  tresindstyve  Ledsagere  undvegen  til  Invernessshires 
vildeste  Udørkener.  Man  fortæller,  at  den  gamle  Mand 
fra  en  nærliggende  Bjærgtinde  med  Raseriets  og  Fortviv- 
lelsens Taarer  maatte  se  Soldaterne  plyndre  og  opbrænde 
hans  Fædres  Borg,  bortdrive  hans  Hjorde  og  omhugge  hans 
Træer.  Længe  kunde  han  dog  ikke  dvæle  ved  dette  hj ærte- 
rystende Skuespil,  han  maatte  videre  for  dog  i  det  mindste 
at  redde  Livet;  over  Bjærg  og  Dal,  gjennem  de  mest  uvej- 
somme Egne  slæbte  han  sin  uformelige  Krop  for  saa  snart 
som  mulig  at  naa  en  Søhavn;  dog  hans  Forfølgere  vare 
lige  i  Hælene  paa  ham,  hans  Ledsagere  forlede  ham,  og 
han  skjulte  sig  i  et  hult  Træ  paa  en  lille  0  midt  ude  i 
en  Indsø;  men  det  var  for  sent,  de  forfølgende  engelske 
Ryttere  havde  alt  opdaget  ham  og  trak  triumferende  den 
gamle  Mand,  der  rystede  af  Kulde,  frem  af  hans  Skjul; 
thi  et  gammelt  Tæppe,  som  han  havde  kastet  om  sig,  var 
hans  eneste  Beskyttelse  mod  det  barske  Vejr.  Det  voldte 
de  største  Vanskeligheder  at  skaffe  ham  til  Hovedkvarteret; 
hans  uhyre  Tykkelse  og  Alderdomssvaghed  gjorde  ham  det 
umuligt  at  gaa  eller  ride,  og  Soldaterne  lavede  derfor  en 
Art  Bærestol  eller  rettere  et  Slags  Bur,  hvori  han  blev 
baaren  af  Heste.  Hans  Transport  til  London  gik  langsomt 
fra  Haanden,  og  først  den  15de  Avgust  1746  naaede  han 
London  i  en  aaben  Landauer,  trukken  af  sex  Heste*  Ska- 
fottet var  allerede  rejst  til  Lorderne  Balmerinos  og  Kil- 
marnocks  forestaaende  Henrettelse,  og  et  Øjeblik  tabte  han 
ved  Synet  heraf  sin  sædvanlige  Selvbeherskelse.  »Om  faa 
Dage  vil  min  Skæbne  være  den  samme,«  udbrød  han;   dog 

snart  fattede  han  sig  igjen  og  mente:  »Hvis  jeg  ikke  var 
saa  gammel  og  skrøbelig,  vilde  I  finde  det  vanskeligt  at 
holde  mig  her.«  Kort  derpaa  begyndte  den  sælsomme 
Kamp  om  et  Liv,  der  var  sit  Endeligt  saa  nær,  en  Kamp, 
som  fra  Lord  Lovats  Side  blev  ført  med  en  vidunderlig 
Blanding  af  Snuhed,  Eg eukj ærlighed  og  Mod,  men  som  dog 
sluttelig  endte  med  hans  Henrettelse  i  April  det  følgende  Aar. 

Allerede  før  Lovats  Ankomst  til  London  havde  Her- 
tugen af  Cumberland  forladt  Højlandene.  I  Juli  1746 
vendte  han  tilbage  til  Edinburgh  og,  efter  et  kort  Ophold 
her,  til  Hovedstaden.  Ved  hans  Afrejse  kunde  de  ulykkelige 
Højlande  endelig  begynde  at  aande  lidt  friere;  men  i  Hoved- 
staden blev  den  sejrrige  Feltherre  hilset  som  Folkets  Be- 
frier, Parlamentet  voterede  ham  Fædrelandets  Tak  og  en 
aarlig  Pension  paa  25000  Pund  St.  for  ham  og  hans  Ar- 
vinger; efter  Datidens  Skik  og  Brug  blev  han  tillige  æret 
med  Optagelse  i  mange  Kompagnier,  hvad  der  ligeledes 
var  forbundet  med  betydelige  Indtægter.  Dog  én  Hoved- 
mangel var  der  ved  Hertugens  Triumf:  Prins  Karl  var  ikke 
som  Fange  i  hans  Hændei*. 

Karl  Edvard  færdedes  endnu  paa  Storbritanniens  Jord, 
og  dog  var  det  umuligt  at  fange  ham.  Forgjæves  havde 
Soldaterne  gjennemsøgt  de  fjærneste  Dale,  de  mest  ensomme 
Klippeøer;  undertiden  var  det  lykkedes  at  finde  et  Spor  af 
Flygtningen;  men  snart  var  dette  tabt  igjen,  og  forgjæves 
udsatte  man  en  Pris  af  30,000  Pund  for  den,  der  sikkert 
udleverede  ham  i  Sporhundenes  Hænder;  Besiddelsen  af 
denne  Pengesum,  der  maatte  forekomme  de  fattige  Høj- 
lændere som  en  fabelagtig  Formue,  gjaldt  i  disse  simple 
Naturbørns  Øjne  for  et  Intet,  naar  de  for  at  erholde  den 
skulde  bryde  Troskaben  mod  deres  forgudede  Prins.  I  vore 
Dage,  hvor  Jagen  efter  Gevinst  er  almindelig  herskende,  og 
hvor  Guldtørsten  har  grebet  alle  Menneskeklasser,  maa 
denne  Adfærd  vække  vor  højeste  Beundring.  Hundreder 
af  Højlændere  bleve  under  Prinsens  maanedlange  Vandringer 

gjennem  Nordens  Udørk euer  bekj endte  med  hans  Ophold, 
og  dog  tænkte  ingen  paa  at  forraade  Gjæstevenskabets 
hellige  Love  for  det  usle  Gulds  Skyld;  ingen,  hvis  Hjælp 
han  paakaldte,  vægrede  sig  ved  at  skjule  ham  til  Trods 
for  den  øjensynlige  Dødsfare,  han  udsatte  sig  for.  En  saa 
ubetinget,  uinteresseret  Opofrelse  fra  en  hel  Befolknings 
Side  over  for  en  ulykkelig  Fyrste  staar  uden  Exempel  i  den 
nyere  Tid,  og  alene  denne  Højmodighed  kan  Georg  II  takke 
for,  at  han  ikke  kom  til  at  dele  den  Skam,  der  klæber  ved 
Dronning  Elisabeths  og  Protektoren  Cromwells  Minde,  at  have 
bragt  et  Medlem  af  Stuarternes  Kongehus  paa  Skafottet. 


I.     Flagten  tii  Long-lsland  og  Lewis.  —   Paa    Sonth-Uist.   — 

Flora  Macdonald.    —   Paa  Skye.   —  Flugten  til  Fastlandet.  — 

Floras  endelige  Skæbne. 

Vi  forlode  Karl  i  den  lille  Flække  Glebiasdale  ved 
Moidarts  Kyst,  den  Gang  han  sendte  Afskedsbudskabet 
til  sine  Vaabenfæller.  *)  Forgjæves  skuede  hun  daglig  ud 
over  Søen,  ingen  fransk  Krydser  vilde  komme  til  Syne,  men 
hvert  Øjeblik  kunde  Forfølgerne  vise  sig;  det  syntes  derfor 
raadeligst  helt  at  forlade  Fastlandet  og  søge  Ly  paa  hine 
afsides  Klippeøer,  der  under  Navnet  Long  Islands  (de  sydlige 
Hebrider)  rage  frem  af  Oceanet  over  for  Skotlands  sønder- 
revne nordvestlige  Kyst.  En  gammel  trohj ærtet  Højlænder, 
Donald  Macleod  fra  Øen  Skye,  blev  udset  til  at  ro  Prinsen 
over  den  farlige  Sø;  i  Borrodaile,  det  samme  Sted,  hvor 
Karl  den  foregaaende  Sommer  begyndte  sit  Foretagende 
med  glade  Forventninger,  traf  de  tvende  sammen,  og  Taarer 
af  Rørelse  løb  ned  ad  den  gamle  Mands  Kinder,  da  han 
saae,  i  hvilken  ynkværdig  Tilstand  Prinsen  befandt  sig; 
men  han  var  paa  Stedet  beredt  til  at  gjøre  alt  for  at  redde 
ham,  skaffede  en  otteaaret  Baad  til  Veje,  og  den  24de  April 


*)   Se  oven  for  S.  39. 


140  Den  sidste  Stuart. 

om  Aftenen  indskibede  hele  Selskabet  sig,  tolv  Personer  og 
Prinsen.  Blandt  de  otte  Eorfolk  var  ogsaa  Karls  Fører 
Edvard  Burke  og  Donalds  femtenaarige  Son;  fuld  af  ung- 
dommelig Begejstring  var  Drengen  loben  bort  fra  Skolen  i 
Inverness,  da  den  højskotske  Hær  drog  ud  til  Slaget,  det 
lykkedes  ham  at  skaffe  sig  Vaaben  og  fægte  med  i  den 
sidste  afgjørende  Kamp.  Derpaa  fulgte  Flugten,  dog  Yng- 
lingen tænkte  ikke  paa  at  skjule  sig  selv,  men  kun,  hvor- 
ledes han  skulde  kunne  hjælpe  sin  Fyrste  bort;  han  fulgte 
hans  Spor  som  en  Hund  og  naaede  ham  lykkelig  i  Glebiasdale. 

Den  erfarne  Donald  førte  Roret,  og  Karl  sad  paa  Bun- 
den af  Baaden  mellem  hans  Knæ;  de  havde  ikke  været  længe 
undervejs,  før  der  udbrød  en  Storm,  som  selv  i  hine  farlige 
Vande  var  usædvanlig  rasende;  Regnen  strømmede  ned, 
blændende  Lyn  og  mægtige  Tordenskrald  fulgte  Slag  i 
Slag,  Fartøjet  fyldtes  med  Vand,  og  man  havde  intet  Red- 
skab til  at  øse;  først  henimod  Morgen  sagtnede  Uvejret; 
men  endnu  hele  den  følgende  Dag  maatte  Flygtningene  ro, 
før  de  kunde  lande  paa  den  øde  Klippeø  Benbecula  mellem 
North-  og  South-Uist. 

En  elendig  forfalden  Hytte  ydede  dem  lidt  Læ  mod 
Uvejret,  som  snart  brød  løs  paa  ny,  og  to  Dage  og  to  Nætter 
vare  de  tvungne  til  at  blive  her,  før  de  igjen  turde  betro 
sig  til  Havet;  en  gammel  Ko,  som  man  fangede,  udgjorde 
i  denne  Tid  al  deres  Næring;  Prinsen  alene  sov  paa  et 
gammelt  Sejl,  den  haarde  Klippe  udgjorde  de  øvriges 
Natteleje. 

Den  lille  Havneplads  Stornoway  paa  Østkysten  af  Øen 
Lewis  er  den  eneste  paa  hele  Øgruppen,  der  har  tilstrækkelig 
Ankergrund  for  større  Skibe;  her  kunde  man  maaske  træffe 
et  fransk  Skib,  og  under  alle  Omstændigheder  gjorde  man 
Regning  paa  at  leje  et  sødygtigt  Skib,  hvormed  man  kunde 
naa  Fastlandet.  Den  29de  April  om  Aftenen  gik  man  der- 
hen mider  Sejl,  men  næppe  havde  man  tilbagelagt  Halv- 
vejen, før  der  paa  ny  rejste  sig  en  rasende  Storm,  og  med 

Nød  og  næppe  naaede  man  at  lande  paa  den  lille  0  Glass; 
man  vidste,  at  samme  tilhørte  Lairden  Macleod,  som  efter 
lang  Vaklen  sluttelig  havde  kastet  sig  i  Armene  paa  Rege- 
ringen; det  syntes  derfor  ikke  raadeligt  strax  at  give  sig 
til  Kjende,  og  Flygtningene  udgave  sig  altsaa  for  skibbrudne; 
O'Sullivan  kaldte  sig  Sinclair  og  udgav  Prinsen  for  sin 
Søn.  Disse  Forsigtighedsregler  viste  sig  imidlertid  snart 
unyttige,  thi  David  Campbell,  der  havde  Øen  i  Forpagtning 
af  Macleod,  var  meget  gunstig  stemt  mod  Prinsen  og  optog 
ikke  alene  ham  og  hans  Ledsagere  meget  gjæstfrit.  men 
laante  endog  Donald  Macleod  en  lille  Baad,  hvormed  denne 
alene  roede  videre  til  Stornoway. 

Fire  Dage  ned  Karl  godt  af  den  brave  Campbells 
G jæste venskab;  men  da  Donald  afsendte  det  Glædesbudskab, 
at  han  havde  fundet  og  lejet  et  passende  Fartøj,  tog  Prin- 
sen ufortøvet  Afsked  fra  sin  venlige  Vært  og  stak  igjen  i 
Soen  med  sin  egen  Baad.  Det  var  imidlertid  stik  Modvind, 
og  det  var  øjensynlig  umuligt  paa  denne  Maade  at  naa 
Stornoway,  hvorfor  man  besluttede  at  lande  i  den  dybt 
indskaarne  Loch  Seaforth  paa  Lewis  og  tilbagelægge  Resten 
til  Fods.  I  den  mørke  Nat  og  under  den  strømmende 
Regn  forfejlede  Føreren  Vejen,  Gangen  over  de  ode,  med 
I^yog  og  Gyvel  bevoxede,  Hedestrækninger  var  anstrængende 
og  langvarig,  men  henad  Morgenstunden  var  den  sidste 
Højde  bestegen,  og  med  ubeskrivelig  Glæde  saae  Prinsen 
den  lille  Havneby  for  sine  Fødder;  han  afsendte  sin  Fører, 
og  denne  vendte  snart  tilbage  med  Donald,  der  medbragte 
noget  Brændevin  og  Brød  til  Vederkvægelse  for  Flygtningene 
og  derpaa  indkvarterede  dem  Natten  over  hos  en  vis  Mrs. 
Mackenzie.  Allerede  troede  de  at  væ^re  ved  Enden  af  al 
Nød  og  haabede  næste  Morgen  at  kunne  gaa  under  Sejl 
til  Fastlandet,  men  det  skulde  gaa  ganske  anderledes;  thi 
Donald  fandt  ved  sin  Tilbagekomst  den  hele  Bybefolkning 
i  fuldt  Oprør,  hans  Tjener  havde  i  Drukkenskab  sladret  af 
Skole,    Rygtet    om    Prinsens    Tilstedeværelse    havde    med 


142  Den  sidste  Stuart. 

Lynets  Hast  udbredt  sig,  og  ikke  nok  hermed,  man  fortalte 
hverandre,  at  han  var  landet  med  fem  Hundrede  bevæbnede 
og  vilde  underkaste  sig  Øen.  Mændene  løb  til  Vaaben,  der 
opstod  et  ubeskriveligt  Virvar,  og  Donald  søgte  forgjæves 
at  berolige  den  ophidsede  Mængde.  De  mere  fornuftige 
indsaa  nok,  hvor  ubegrundet  deres  Frygt  var,  og  de  vilde 
egentlig  heller  ikke  gjere  den  stakkels  Flygtning  noget 
ondt;  men  de  forlangte,  at  han  strax  skulde  forlade  deres 
0,  og  de  vilde  under  ingen  Betingelse  'tilstede,  at  han  be- 
nyttede det  lejede  Skib;  thi  de  vare  bange  for,  at  Rege- 
ringen vilde  lade  dem  bøde  svært,  hvis  de  gave  ham  Mid- 
ler til  Flugt. 

Efterretningen  om  disse  ubehagelige  Hændelser  nedslog 
Karls  Forhaabninger  paa  det  grusomste,  og  nogle  af  hans 
Ledsagere  vilde  i  deres  første  Skræk  flygte  til  Bjærgene, 
men  han  selv  blev  endnu  ved  godt  Mod  og  greb  hurtig  den 
eneste  Udvej,  der  var  ham  tilovers,  med  sin  lille  Baad 
betroede  han  sig  atter  til  det  aabne  Hav;  hans  Følge  var 
nu  foruden  Rorfolkene  indskrænket  til  O' Sullivan  ogO'Neil; 
de  andre  vare  flygtede  for  at  se  at  naa  over  til  South-Uist. 

Den  6te  Maj  forlod  det  lille  Selskab  Øen  Lewis;  man 
vidste  ikke,  hvor  man  skulde  søge  Redning  og  styrede  Kur- 
sen mod  Syd.  En  Smule  Bygmel  og  Brændevin,  som  den 
venlige  Mrs.  Mackenzie  havde  foræret  dem,  udgjorde  hele 
Forraadet  af  Levnedsmidler,  og  derhos  var  Garderoben  i  en 
meget  sørgelig  Tilstand ;  de  tre  Flygtninge  ejede  til  sammen 
kun  sex  Skjorter,  og  naar  de,  drivvaade  af  de  uafbrudte 
Styrtesøer,  vilde  skifte  Linned,  fandt  de,  at  det  nye  var 
lige  saa  gjennem blødt  som  det  aftagne. 

Man  var  næppe  kommet  en  kort  Strækning  fra  Kysten, 
før  man  kom  i  Sigte  af  fire  Krigsskibe,  der  strax  gjorde 
Jagt  paa  dem;  dog  lykkedes  det  den  lille  Baad  at  skjule 
sig  i  den  Vrimmel  af  øde  Skjær,  som  i  Nærheden  afGlass 
omgiver  Halvøen  Harris,  og  man  kastede  Anker  ved  den 
øde  0  Eiurn  eller  Iffurt.     Et   lykkeligt  Tilfælde    vilde,    at 

nogle  Fiskere  netop  havde  opslaaet  deres  midlertidige  Op- 
hold her;  de  saae  til  deres  Forundring  en  fremmed  Baad 
nærme  sig  samt  Krigsskibene  i  det  fjærne,  de  troede  derfor, 
at  den  var  udsendt  paa  Presgang  for  at  fange  Matroser,  og 
flygtede  i  største  Hast;  de  tørrede  Fisk,  som  de  efterlode, 
vare  yderst  velkomne  for  vore  rejsende,  og  endnu  storre 
Glæde  følte  de,  da  de  ogsaa  fandt  en  Lerpotte  og  rigeligt 
Drikkevand.  Deres  Forraad  af  Brændevin  var  endnu  ikke 
sluppet  op,  og  de  havde  altsaa  alle  Midler  til  at  lave  sig 
et  kosteligt  Maaltid  og  varm  Punsch.  Trods  deres  sørgelige 
Stilling  vare  Flygtningene  glade  og  fornøjede.  Bægrene  gik 
lystig  rundt,  og  næppe  drømte  Frankrigs  næstældste  Datter 
i  sit  prægtige  Versailles,  at  Prinsen  paa  en  af  Hebridernes 
fjærne  Klippeøer  mindedes  hende  og  med  sine  vilde  Fæller 
gjentagne  Gange  drak  paa  hendes  Sundhed.  Ogsaa  om  hen- 
des Fader,  Kong  Ludvig  XV,  fortalte  han  hyppig  og  aner- 
kjendte  med  varme  Ord  hans  Interesse  for  Stuarternes 
ulykkelige  Familie;  »men,«  plejede  han  at  tilføje  :  »En  Konge 
og  hans  Ministre  ere  to  meget  forskjellige  Ting.« 

Fire  Dage  ble  ve  Flygtningene  paa  det  øde  Skjær,  ende- 
lig den  10de  Maj  vovede  de  sig  atter  ud  paa  Søen,  og  efter 
Prinsens  Ønske  landede  de  atter  paa  Øen  Glass  for  at  takke 
Forpagteren  Campbell  for  hans  venlige  Modtagelse.  Til  deres 
store  Skræk  traf  de  ham  imidlertid  ikke  mere;  thi  Efter- 
retningen om,  hvad  han  havde  gjort  for  dem,  havde  hurtig 
udbredt  sig  videre,  og  Campbell  var  herved  bleven  nødt  til 
selv  at  tage  Flugten.  Forfølgerne  vare  aabenbart  i  Nærhe- 
den, og  man  sejlede  derfor  efter  et  kort  Ophold  videre 
mod  Syd.  Virkelig  kom  snart  et  stort  engelsk  Krigsskib 
til  Syne,  og  det  kom  nærmere  og  nærmere  for  fulde  Sejl; 
dog  til  alt  Held  indtraadte  Vindstille,  og  efter  en  anstræn- 
gende  Roning  lykkedes  det  dem  at  undslippe  mellem  de  tahige 
Klipper  langs  Kysten.  Endnu  en  Gang  begunstigede  Lykken 
dem,  i  det  de  paa  lignende  Maade  heldig  undslap  fra  en 
anden  engelsk  Krydser,    og    derpaa   landede   de   atter   paa 

Øen  Benbecula,  hvor  de  turde  haabe  i  nogen  Tid  at  være 
sikker.  En  ensom  Hyrdehytte  i  Øens  vilde  Indre  udgjorde 
Prinsens  Tilflugtssted;  den  var  saa  lav,  at  enhver,  som  vilde 
ind,  maatte  bukke  sig  dybt,  ja  Karl  maatte  endog  lægge 
sig  paa  Knæ  for  at  kunne  passere  Døren.  Fra  Benbecula 
sendte  han  strax  Donald  Macleod  til  Fastlandet  for  at  op- 
sige Lochiel  og  sin  Sekretær  Murray,  om  hvem  man  vidste, 
at  de  endnu  holdt  sig  skjulte  i  de  vestlige  Højlande. 

Derpaa  havde  Karl  den  store  Glæde,  at  Macdonald 
af  Clanranald  besøgte  ham  med  sin  Hustru;  de  raadede 
ham  til  at  flytte  over  til  et  afsides  Sted  i  Midten  af  den 
store  Naboø  South-Uist,  han  fulgte  deres  Raad,  og  i  Nær- 
heden af  Glencoradale  flyttede  han  ind  i  en  Hytte,  der  lig- 
nede den,  han  havde  forladt;  hans  Leje  bestod  af  to  ud- 
spændte Kohuder,  og  han  befandt  sig  her  forholdsvis  beha- 
gelig. Clanranald  og  hans  Broder  Boisdale  besøgte  ham 
hyppig'  og  Lady  Margaret  Macdonald,  Alexander  Macdonald 
af  Sleats  Hustru,  forsynede  ham  fra  Øen  Skye  med  Levneds- 
midler og  Nyheder.  I  alle  Retninger  var  der  udstillet 
Poster  for  at  bringe  betimelige  Meldinger  om  fjendtlige 
Nærmelser,  og  saaledes  levede  Prinsen  usædvanlig  rolig  og 
paa  en  vis  Maade  luxuriøs  og  fordrev  Tiden  med  Jagt-  og 
Fiskepartier.  Efter  atten  Dages  Fraværelse  vendte  Donald 
tilbage,  han  havde  lykkelig  fundet  Lochiel  og  Murray  paa 
deres  Skjulesteder  ved  Loch  Arkaig  og  medbragte  Breve, 
hvori  de  bekræftede  hans  Sags  fuldstændige  Undergang; 
heller  ikke  Penge  eller  Forraad  havde  Buddet  kunnet  op- 
drive og  medbragte  kun  lidt  Brændevin.  En  hel  Maaned 
blev  Karl  paa  South-Uist ;  men  Regeringen  havde  imidlertid 
faaet  Nys  om,  at  han  endnu  maatte  være  skjult  paa  de 
vestlige  Øer,  og  henimod  Midten  af  Juni  landede  talrige 
Skarer  hejlandsk  Milits;  med  den  uvelkomne  Efterretning, 
at  Naboøen  Eriscay  allerede  blev  afsøgt,  sendte  Lady 
Magaret  en  vis  Hugh  Macdonald  fra  Balshair  til  Glencora- 
dale; han  fandt  det  lille  Selskab  Flygtninge    ved  et  lystigt 


m 


Den  sidste  Stuart.    -  145 

Lag  og  lod  sig  overtale  til  at  gjere  dem  Selskab ;  den  sæd- 
vanlige Tilbageholdenhed,  som  de  raa  Natursønner  ogsaa 
under  disse  sørgelige  Forhold  plejede  at  iagttage  over  for 
deres  Fyrste,  svandt  efterhaanden  bort,  Samtalen  blev  le- 
vende, og  man  spurgte  Karl  blandt  andet,  om  han  vel  vidste, 
hvad  der  mest  afholdt  Englænderne  fra  at  slutte  sig  til 
ham.  Han  benægtede  det.  »Frygt  for  vilkaarligt  Regimente 
og  Papisteri,«  var  Svaret.  »Og  veed  I,  hvad  Religion  de 
fleste  af  Evropas  Fyrster  have?«  spurgte  han;  »slet  ingen, 
skal  jeg  sige  eder;  men  lad  os  dog  nu  ikke  forny  gamle 
Klager  og  Besværinger.  Kommer  jeg  nogen  Sinde  paa 
Tronen,  skal  jeg  aldrig  forglemme  mine  højlandske  Venner; 
men  nu  ville  vi  kun  være  lystige.« 

Tre  Dage  og  Nætter  igjennem  svirede  de  saaledes  alle 
med  sand  Roverlystighed,  og  selv  Boisdale,  der  ellers  var 
bekjendt  som  den  bedste  Drikkebroder  i  Højlandene,  maatte 
erkjende  sig  for  overvunden  af  Prinsen.  Dette  er  den  første 
Omtale  af  denne  ulykkelige  Lidenskab,  der  beherskede  Karl 
i  hans  senere  Aar  og  sluttelig  forvandlede  ham  til  den 
ynkeligste  Personlighed. 

Den  Ude  Juni  toge  Flygtningene  Afsked  fra  Glencora- 
dale,  paa  maa  og  faa  flakkede  de  om  i  deres  Baad  og  fandt 
endelig  nogle  Dage  et  taaleligt  Underhold  paa  den  lille 
0  Wiay  mellem  Benbecula  og  South-Uist.  Derpaa  holdt 
de  sig  heller  ikke  her  mere  sikre  og  skjulte  sig  i  de  mest 
uvejsomme  Kløfter  paa  de  nærliggende  Øer.  Nøden  drev 
dem  imidlertid  ogsaa  nu  videre,  de  gjorde  maaske  Regning 
paa,  at  Ransagningerne  vare  forbi,  og  besluttede  at  trodse 
Faren  og  vende  tilbage  til  Glencoradale ;  men  næppe  nær- 
mede de  sig  South-Uist,  for  de  fandt  sig  i  umiddelbar  Nær- 
hed af  tvende  Krigsskibe ;  dog  lykkedes  det  dem  ubemærket 
at  lande  i  den  nærmeste  Vig,  og  Karl  flygtede  nu  med  sine 
tre  Kammerater  O'Neil,  O'SuUivan  og  O'Burke  til  Bjærgene, 
medens  Donald  Macleod  blev   tilbage   for  at  sænke  Baaden, 

der  saa  længe  havde  baaret  dem.  Prinsen  agtede  senere 
at  søge  Beskyttelse  hos  sin  Ven  Boisdale;  men  Dagen  efter 
sin  Landgang  erfarede  han  til  sin  Skræk,  at  der  var  500 
Mand  regulære  Tropper  og  Militssoldater  paa  South  Uist, 
og  at  de  allerede  havde  fængslet  Boisdale.  Udvejen  at 
flygte  til  Søs  var  dem  afskaaren,  man  syntes  fortabt,  men 
maaske  kunde  det  bedre  lykkes  at  undkomme  enkeltvis. 
Ulykkesfællerne  besluttede  altsaa  at  skilles  for  senere  igjen 
at  træffe  sammen  paa  det  aftalte  Punkt,  og  med  Undtagelse 
af  O' Neil,  der  endnu  blev  nogle  Dage  hos  Prinsen,  skulde 
de  ikke  mere  gjense  hverandre.  O'Sullivan  alene  havde 
den  Lykke  at  komme  om  Bord  paa  en  fransk  Kutter,  der 
krydsede  i  Nærheden;  men  Donald  Macleod  blev  opsnappet 
og  trods  sine  68  Aar  bragt  som  Fange  til  London,  og  kun 
Edvard  Burke  lykkedes  det  i  syv  Uger  at  holde  sig  skjult 
i  en  Klippehule  paa  Øen,  hvor  en  medlidende  Skomagerkone 
hver  Nat  forsynede  ham  med  Levnedsmidler;  da  fandtes  han 
heldigvis  blandt  deres  Tal,  hvem  Kegeringen  indrømmede 
Amnesti,  og  han  vendte  tilbage  til  Edinburgh,  hvor  han 
endnu  levede  mange  Aar,  beundret  og  fejret  af  Hovedsta- 
dens Jakobitter* 

Karl  var  imidlertid  fuld  af  Fortvivlelse  vandret  videre; 
endnu  kun  ledsaget  af  en  vis  Niels  Macdouald,  sædvanlig- 
vis kaldet  Niels  Mackechan*),  og  af  O'Neil  steg  han  sørg- 
modig op  paa  en  Høj  for  at  se  sig  om;  herfra  kunde  han 
nede  paa  Sletten  tydelig  se  sine  Forfølgeres  Forpostkjæde, 
krøb  op  i  en  Eg,  og  Træets  Løv  var  det  eneste,  som  skjær- 
mede  ham  mod  Opdagelse;  derpaa  flakkede  de  tre  forviste 
uden  egentligt  Maal  videre  ad  Benbecula  til;  noget  Haab 
om  Frelse  nærede  de  næppe  længer. 

Uden  en  ung,    smuk  Pige,    den  berømte  Flora  Macdo- 


*)  Han  var  en  Slags  Lærer  i  Clanranalds  Familie  og  er  særlig 
mærkelig  som  Fader  til  den  senere  saa  berømte  franske 
Marskalk  Macdonald,  Hertug  af  Tarent. 

nalds  Opofrelse  havde  Karl  nu  været  uigjenkaldelig  fortabt. 
Hun  var  Datter  af  en  vis  Macdonald  fra  Milton  paa 
South-Uist;  men  da  hendes  Moder  anden  Gang  giftede  sig 
med  Hugh  Macdonald  fra  Armand ale,  opholdt  hun  sig  mest 
hos  sin  Stiffader  paa  Øen  Skye;  hun  vedblev  imidlertid  at 
staa  i  intim  Venskabsforbindelse  med  Clanranalds  Familie 
paa  sin  Fødeø,  og  Tilfældet  vilde,  at  hun  paa  denne  Tid 
opholdt  sig  paa  et  Besøg  hos  sin  Broder  i  Nærheden  af 
Clanranaldernes  Familiesæde  Ormaclade. 

Det  er  ikke  tilstrækkelig  bekjendt,  hvem  der  forst 
bragte  Flora  paa  den  Tanke  at  forsøge  at  frelse  Prinsen, 
eller  hvem  der  først  har  raadetKarl  til  at  henvende  sig  til 
hende;  men  sandsynligvis  har  hendes  egen  Stiffader,  som 
befalede  en  Deling  af  Sky  e-Militsen  paa  Øen,  haft  en  Haand 
med  i  Spillet*),  og  under  alle  Omstændigheder  var  det 
Floras  gamle  Tilbeder,  Niels  Mackechan,  som  indledede  de 
første  Forbindelser  med  hende.  De  traf  sammen  i  en  gam- 
mel Hytte,  medens  Karl  holdt  sig  saa  længe  skjult,  til 
man  var  sikker  paa,  at  Soldaterne  ikke  laa  paa  Lur  i  Nær- 
heden. Den  ædle  Pige  var  dybt  rørt  ved  Prinsens  elendige 
Tilstand  og  beredt  til  at  hjælpe  ham;  dog  var  Planen  ikke 
strax  moden,  man  aftalte  en  anden  Sammenkomst  til  næste 
Dag,  og  Niels  opsøgte  derpaa  igjen  Flora  ved  det  smalle 
Sund,  som  adskiler  South-Uist  fra  Benbecula;  men  næppe 
nærmede  han  sig  forsigtig  det  aftalte  Punkt,  før  han  plud- 
selig saae  sig  omringet  og  fanget  af  en  Deling  Militssolda- 
ter, man  bragte  ham  ind  i  Vagtlokalet,  og  her  fandt  han 
til  sin  Overraskelse  ligeledes  Miss  Flora  som  Fange;  en 
stræng  Befaling,  at  enhver,  der  havde  til  Hensigt  at  forlade 
Øen,    først    skulde    føres    for   den    kommanderende   Officer, 


*)  Denne  Antagelse  styrkes  ved  et  Brev,  som  Macdonald  med- 
gav sin  Stifdatter,  da  hun  satte  over  til  Øen  Skye,  og  hvori 
han  anbefalede  Betty  Burke  til  sin  Hustru  som  en  „tortræffe- 
lig  Spinderske,"  hvem  Flora  havde  fæstet. 

*10 

havde  ogsaa  bragt  hende  i  Arrest.  Den  Nat  maatte  de 
tre  (Flora  havde  nemlig  en  Tjenestepige  hos  sig)  tilbringe 
i  Fængslet,  men  derpaa  udfandt  man,  at  Frøkenens  egen 
Stiffader  befalede  Militssoldaterne,  og  han  lod  dem  ikke 
alene  fri,  men  udstedte  endogsaa  et  Pas  for  hende,  hendes 
Ven  Niels  Mackechan  og  hendes  Pige  Betty  Burke.  Nu 
blev  den  nærmere  Aftale  truffen.  Flora  lovede  at  skaffe  en 
Baad  samt  de  nødvendige  Forraad  af  Klæder  og  skulde 
indtræffe  ved  det  ensomme  Forbjærg  Rossshiness  paa  Øen 
Benbecula;  her  skulde  Karl  da  træffe  sammen  med  hende 
og  overtage  Betty  Burkes  Rolle. 

Den  største  Vanskelighed  bestod  i  at  naa  ubemærket 
over  til  Benbecula,  thi  Færgestedet  blev  strængt  bevogtet; 
men  man  fandt  dog  heldigvis  en  lille  Fiskerbaad,  hvis 
Mandskab  roede  Flygtningene  over  til  den  nærmeste  Klippe- 
spids paa  Naboøen.  Derpaa  vandrede  de  videre  til  Fods, 
Vejen  gik  over  Klipper  og  sumpige  Lavninger  til  det  af- 
talte Mødested;  den  hele  Dag  medgik  til  Turen,  Regnen 
skyllede  ned  i  Strømme,  en  frygtelig  Orkan  blæste  de  vej- 
farende i  Møde,  og  først  Klokken  fem  om  Eftermiddagen 
naaede  de  i  en  dødelig  udmattet  Tilstand  til  Nærheden  af 
Rossshiness.  De  vovede  dog  ikke  at  nærme  sig  mere,  og 
Niels  blev  udsendt  som  Spejder;  forsigtig  sneg  han  sig  hen 
til  den  lille  Hytte,  hvor  man  vilde  træffe  sammen  med 
Flora,  og  det  lykkedes  ham  ubemærket  at  faa  Malkepigen, 
der  beboede  Hytten,  i  Tale.  Til  hans  største  Skræk  med- 
delte hun  ham  imidlertid,  at  næppe  et  Par  Tusende  Skridt 
derfra  laa  der  tyve  Militssoldater  i  et  Telt  for  at  bevogte 
Kysten,  og  ikke  nok  hermed,  han  fik  tilmed  at  vide,  at 
Soldaterne  hver  Morgen  plejede  at  komme  til  Hytten  for  at 
hente  Mælk. 

Prinsens  Stilling  var  nu  i  Sandhed  fortvivlet;  to  Dage 
og  to  Nætter  maatte  han  holde  sig  skjult  ved  Stranden  un- 
der en  ludende  Klippe,  det  regnede  og  stormede  uafbrudt, 
og  Klippen  ydede  saa  godt  som  intet  Læ  mod  Regnen;    et 

gammelt  Dækken,  hvormed  Niels  tildækkede  ham,  var  snart 
gjennemblødt,  det  var  ikke  til  at  udholde  længere,  og 
Prinsen  dristede  sig  til  at  søge  Ly  i  Hytten  i  det  mindste 
for  nogle  Timer  af  Natten.  Malkepigen  holdt  imidlertid 
Vagt  uden  for,  og  naar  hun  opdagede  Tegn  til,  at  Soldaterne 
i  deres  Telt  vare  ved  at  vaagne,  maatteKarl  atter  ombytte 
sit  varme  Leje  med  den  vaade  Kloft  ved  Stranden.  Histo- 
rien har  ikke  opbevaret  den  ærlige  trofaste  Piges  Navn,  og 
dog  turde  man  vanskelig  opvise  mange  Exempler  paa  en 
saa  stor  Uegennyttighed;  det  faldt  hende  ingen  Sinde  ind, 
hvor  let  liun  kunde  fortjene  de  30,000  Pund  uden  engang 
at  paadrage  sig  Skin  af  Forræderi;  hun  behøvede  kun  at 
give  Vagten  et  Vink,  og  ingen  kunde  senere  bevise,  at 
Prinsen  ikke  til  Trods  for  hendes  Aarvaagenhed  dog  var 
falden  i  Forfølgernes  Hænder. 

To  lange  Dage  fra  Morgen  til  Aften  saae  Karl  fra  sit 
Skjulested  ud  over  det  oprørte  Hav,  om  haus  Frelserinde 
dog  ikke  vilde  komme;  den  tredje  Morgen  blev  Vejret  lidt 
roligere,  og  han  fik  Øje  paa  en  Baad,  der  rask  roede  mod 
Kysten  fra  South-Uist;  snart  var  den  saa  nær,  at  han  kunde 
skjelne  tvende  Kvinder  i  samme,  da  kunde  han  ikke  holde 
sig  længere,  og  uden  at  agte  paa  Faren  ilede  han  ned  til 
Strandbredden,  hvor  Flora  Macdonald  og  Lady  Clanranald 
snart  stege  i  Land.  Med  ubeskrivelig  Glæde  førte  Prinsen 
de  to  Damer  ind  i  den  lille  Hytte,  Militstropperne  vare  til 
alt  Held  rykkede  ud  paa  et  fjærnt  Spejdertog,  og  Flygt- 
ningene kunde  saaledes  uden  Fare  hengive  sig  til  deres 
Glæde;  rask  blev  et  Maaltid  tilberedt  af  det  lidet,  man 
kunde  skaffe  til  Veje;  Karl  sad  mellem  de  tvende  Damer, 
med  Ladyen  ved  sin  højre  og  Flora  ved  sin  venstre  Side, 
Samtalen  gik  frit  og  utvungent,  og  da  Damerne  ytrede 
deres  dybe  Medlidenhed  over  hans  sørgelige  Stilling,  svarede 
Prinsen:  »Det  vilde  være  godt,  hvis  alle  Konger  maatte 
have  de  samme  Anstrængelser  og  Savn  at  bære.« 

Glæden    varede  dog  ikke  længe,    Selskabet    sad  endnu 

ved  Bordet,  da  en  Tjener  styrtede  ind  med  den  Melding,  at 
et  større  Antal  Tropper  var  landet  paa  Øen,  og  at  deres 
Fortrav  under  den  frygtede  Kaptejn  Ferguson  allerede  var 
tæt  i  Nærheden.  Lady  Clanranald  nærede  ingen  Tvivl  om, 
at  hendes  Stammeslot  Ormaclade  nu  i  den  nærmeste  Tid 
vilde  blive  ransaget  af  disse  ubudne  Gjæster,  hun  besluttede 
derfor  at  komme  Soldaterne  i  Forkjebet  og  brød  ufortøvet 
op;  det  lykkedes  hende  lige  fuldt  ikke  at  bortvende  den 
Mistanke,  som  hvilede  paa  hende,  baade  hun  •  og  hendes 
Mand  bleve  fængslede  og  bragte  til  London,  hvor  de  bleve 
holdte  fangne  til  næste  Aar. 

Imidlertid  havde  Prinsen  hurtig  omklædt  sig;  under 
mange  spøgefulde  Ytringer,  under  vexlende  Latter  og  Graad 
trak  han  en  broget  Lærreds  Klædning  og  en  lys,  tærnet 
Underkjole  paa,  bandt  et  hvidt  Skjørt  foran,  hængte  en 
tynd  Kaabe  af  Kammelot  omkring  sig,  satte  en  irsk  Hue 
paa  Hovedet  —  og  Betty  Burke  var  færdig. 

Den  28de  Juni  om  Aftenen  efter  Klokken  otte  ind- 
skibede Karl,  Niels  Mackechan  og  Flora  sig  i  deres  lille 
Baad;  O'Neil  maatte  trods  Prinsens  indtrængende  Bønner 
blive  tilbage  paa  Benbecula,  hvor  han  snart  faldt  i  Hæn- 
derne paa  Soldaterne  og  blev  ført  til  London. 

Natten  var  stormfuld  og  kold,  det  lille  Selskab  havde 
det  altsaa  meget  ugemytlig  i  deres  aabne  Baad,  og  Karl 
sang  gaeliske  Viser  for  at  opmuntre  sine  forfrosne  og  gjen- 
nemblødte  Ledsagere.  Endelig  lagde  Vinden  sig  henimod 
Morgenstunden,  og  da  det  blev  lyst,  fandt  Flygtningene  sig 
lige  over  for  den  nordvestlige  Pynt  af  den  store  0  Skye, 
der  hvor  Kap  Vaternish's  Klipper  rage  langt  ud  i  den  fraa- 
dende  Sø.  Snart  kunde  Flora  skjelne  sit  fædrene  Hus  og 
den  skjulte,  sikre  Landgangsplads  tæt  ved  den  næsten  util- 
gængelige Kyst,  de  roede  til  og  vare  allerede  ganske  nær, 
da  tre  Baade,  som  vare  trukne  op  paa  Strandbredden,  fængslede 
deres  Opmærksomhed;  de  skulde  ikke  længe  svæve  i  Uvis- 
hed om  Betydningen  af  denne  Kjendsgjerning,  thi  pludselig 

stormede  en  Flok  bevæbnede  frem  fra  deres  Skjul  og  be- 
falede dem  at  overgive  sig.  Med  den  yderste  Anstrængelse 
dreve  Rorfolkene  igjen  Baaden  bort  fra  Strandbredden,  en 
uskadelig  Salve  knaldede  omkring  Ørerne  paa  dem,  og  hel- 
digvis havde  Soldaterne  intet  Ror  ved  Haanden,  hvorfor  de 
ikke  kunde  forfølge  dem  med  deres  Baade;  men  deres  Kug- 
ler vedbleve  længe  at  slaa  ned  i  Vandet  i  en  saa  betænkelig 
Nærhed,  at  Karl  og  Flora  maatte  lægge  sig  ned  paa  Bun- 
den af  Baaden,  til  de  endelig  kom  uden  tor  Skudvidde.  For 
øvrigt  gik  Farten  rask  videre  paa  det  rolige  Vand,  og  tre 
danske  Mil  syd  for  Vaternish  vovede  Selskabet  at  lande 
paa  ny  i  Mugstat,  hvor  Alexander  Macdonald  fra  Sleat 
havde  sit  Stamslot.  Flora  vidste  helt  vel,  at  han  var  Prin- 
sens Fjende,  men  ogsaa,  at  han  for  Tiden  i  Regeringens 
Tjeneste  var  borte  i  Fort  Augustus;  derimod  var  hans 
Hustru  Margaret  Prinsen  fuldkommen  hengiven,  hvad  der 
ogsaa  var  Flora  fuldkommen  bekjendt,  og  hun  skjulte  der- 
for sin  ulykkelige  Rejsefælle  i  Nærheden  af  den  Bugt,  hvor 
de  vare  landede*  Selv  begav  hun  sig,  ledsaget  af  Niels, 
op  til  Slottet  for  at  bede  Fruen  om  Hjælp;  i  Mugstats 
Hal  traf  hun  imidlertid  tvende  Gjæster,  en  Løjtenant  ved 
Militsen,  hvis  Mandskab  laa  i  Kvarter  i  Nærheden,  og  den 
gamle,  varmhjærtede  Macdonald  af  Kingsburgh,  der  i  Her- 
rens Fraværelse  bestyrede  hans  Gods.  Med  den  største 
Aandsnærværelse  besvarede  Flora  de  mange  Spørgsmaal, 
som  Officeren  rettede  til  hende,  ingen  Mine  forraadte,  hvil- 
ket Ærende  hun  egentlig  havde,  men  hun  sad  som  paa 
Naale,  thi  det  var  klart,  at  hun  under  saadanne  Omstæn- 
digheder ikke  turde  betro  Lady  Margaret  sin  Hemmelighed. 
Hun  vidste  imidlertid,  at  Kingsburgh  var  en  begejstret  Til- 
hænger af  Stuarterne,  og  benyttede  et  ubevogtet  Øjeblik  til 
at  tilhviske  ham :  »Prinsen  er  i  Nærheden,  vi  maa  se  at 
redde  ham.«  Kingsburgh  kaldte  strax  Fruen  ind  i  et  Side- 
værelse og  meddelte    hende  denne  Nyhed,    hun  udstødte  et 

Eædselsskrig  og  udbrød  jamrende:    »Jeg    og   min  Familie 
ere  aldeles  fortabte.« 

Med  Møje  lykkedes  det  at  berolige  hende  ved  den 
Forsikring,  at  Prinsen  ikke  skulde  betræde  hendes  Hus, 
Kingsburgh  forpligtede  sig  meget  mere  til  at  .optage  ham 
i  sit  Slot.  »Jeg  har  kun  ét  Liv  at  miste,«  sagde  han,  »og 
saa  gjør  det  kun  en  ringe  Forskjel,  om  jeg  skal  ende  det 
hurtig  med  en  Strikke  om  Halsen  eller  afvente  mit  naturlige 
Endeligt,  der  heller  ikke  kan  være  fjærnt.«  Efter  mange 
Bønner  erklærede  Lady  Margaret  sig  endelig  beredt  til  at 
lade  en  vis  Donald  Eoy  hente,  for  at  han  kunde  være  be- 
hjælpelig med  Flugten.  Denne  Mand  var  bleven  saaret  ved 
Culloden,  var  endnu  ikke  ganske  helbredet  og  opholdt 
sig  hos  en  Læge  i  Nabolavet.  Donald  kom  strax  ridende, 
da  hans  Saar  i  Foden  ikke  tillod  ham  at  gaa,  traf  Kings- 
burgh og  Ladyen  i  Haven,  og  næppe  fik  hun  Øje  paa  ham, 
før  hendes  kvindelige  Frygt  igjen  overvældede  hende,  og 
hændervridende  udbrød  hun:  »Donald,  vi  ere  for  stedse 
ruinerede.«  Det  lykkedes  med  Møje  de  tvende  Mænd  at 
stille  hende  tilfreds,  og  derpaa  lagde  de  Raad  op  om,  hvad 
man  nu  skulde  gjøre.  Det  syntes  dem  raadeligst  at  skaffe 
Prinsen  over  paa  den  lille  langagtige  0  Raasay,  der  ligger 
mellem  Skye  og  Fastlandet,  Donald  tilbød  sig  at  opsøge 
Ejeren  af  samme,  Macleod  af  Raasay,  og  gav  sig  ufortøvet 
paa  Vejen,  medens  Kingsburgh  lovede  imidlertid  at  føre 
Karl  til  sit  eget  Stamslot  paa  Østsiden  af  Skye;  thi  herfra 
kunde  man  let  naa  den  lille  Havneplads  Portree,  hvor  man 
sædvanlig  sætter  over  til  Raasay.  Imidlertid  havde  den  tro 
Niels  ført  Prinsen  til  et  nyt  Skjulested  og  underrettede 
ham  om,  at  Kingsburgh  vilde  redde  ham,  og  denne  kom 
ogsaa  snart  ned  til  Kysten,  men  kunde  længe  ikke  finde  den,  han 
søgte.  Nogle  Faar,  der  stadig  flygtede  bort  fra  et  bestemt 
Sted  ved  Strandkanten,  bragte  ham  sluttelig  paa  det  rette 
Spor,  han  rettede  sine  Skridt  derhen,  og  pludselig  traadte 
et  løjerlig  klædt,  stort  Kvindemenneske  ham  i  Møde  fra  en 

Klippehule,  svang  truende  en  stor  Knortekjæp  og  rettede 
med  skarp  Stemme  det  Spergsmaal  til  ham,  om  han  var 
Kingsburgh,  og  forst  da  denne  havde  bekræftet  dette,  gav 
Karl  sig  til  Kjende.  De  Forfriskninger,  den  gamle  Høv- 
ding bragte  med  sig,  vare  særdeles  velkomne,  under  muntre 
Samtaler  bleve  de  serverede  paa  et  Klippestykke  og  for- 
tærede, og  derpaa  begave  begge  sig  paa  Vejen. 

Flora  havde  imidlertid  med  en  let  forstaaelig  Utaal- 
modighed  taget  Plads  ved  Lady  Margarets  Taffel,  men  for 
ikke  at  vække  nogen  Mistanke  maatte  hun  vente,  til  Maal- 
tidet  var  forbi;  endelig  kunde  hun  da  tage  Afsked  tra  sin 
Værtinde,  der  lod,  som  om  hun  var  stedt  over  hendes  korte 
Besøg,  og  gjorde  hende  Bebrejdelser  herover;  Miss  Macdo- 
nald svarede  med  samme  Selvbeherskelse:  »For  denne  Gang 
maa  De  have  mig  undskyldt;  men  i  disse  urolige  Tider 
længes  jeg  virkelig  efter  at  gjense  min  Moder,  saa  snart 
som  mulig.« 

Derpaa  tiltraadte  hun  til  Hest  sin  Kejse  til  Slottet 
Kingsburgh,  ledsaget  af  Niels  Mackechan,  en  vis  Mrs. 
Macdonald  af  Kirkibost  og  to  Tjenestepiger;  de  vare  ikke 
redne  langt,  før  de  paa  en  snæver  Sti  foran  sig  saae  Kings- 
burgh i  Følge  med  en  mærkværdig  høj,  kluntet  Kvindeper- 
son. Kvindens  usædvanlig  lange  Skridt  og  den  klodsede 
Maade,  hvorpaa  hun  bar  sin  Kjole,  fængslede  den  ene 
Tjenestepiges  Opmærksomhed;  »det  maa  være  en  Irlænderinde, 
hvis  det  da  ikke  snarere  er  en  forklædt  Mand,«  mente  hun, 
og  Flora  bevarede  med  Møje  sin  Fatning  saa  meget,  at 
hun  rolig  kunde  svare,  hun  kj endte  den  Person  meget  godt, 
det  var  virkelig  en  Irlænderinde,  hvem  hun  oftere  havde 
set.  For  at  forebygge  nøjere  Undersøgelser  skyndede  hun 
paa  sit  Selskab,  og  i  rask  Trav  rede  de  forbi  det  sælsomme  Par. 

Kingsburgh  selv  nærede  den  største  Bekymring  for,  at 
hans  Ledsagerske  skulde  vække  Opmærksomhed  hos  andre 
vejfarende;  engang,  da  de  passerede  en  lille  Bjærgstrøm, 
løftede   hun  Kjolen  i  Vejret  paa  en  Maade,   der  vilde  have 

været  hejst  uanstændig  af  et  virkeligt  Fruentimmer,  og  da 
Kingsburgli  advarede  Karl,  lod  han  næste  Gang  Kjolen 
slæbe  helt  nede  i  Vandet.  Det  var  saaledes  raadeligst  saa 
vidt  mulig  at  undgaa  fremmede ,  man  slog  derfor  ind 
paa  en  ensom  Sidesti  gjennem  Bjærgene,  og  saaledes  blev 
Klokken  elleve  den  29de  Juni  om  Aftenen,  for  vore  Van- 
dringsmænd naaede  Kingsburgh-Slot;  Miss  Macdonald  og 
hendes  Ledsagerske  vare  nylig  indtrufne,  men  Fruen  i  Huset 
var  allerede  gaaet  til  Sengs.  Pludselig  styrtede  hendes 
lille  syvaarige  Datter  ind  i  hendes  Kammer  og  raabte,  at 
Fader  var  nede  i  Hallen  med  den  mest  »afskyelige, 
smudsige  og  gyselig  tiltaklede  Kvinde,  hun  nogen  Sinde 
havde  set.«  Kort  derpaa  kom  Kingsburgh  selv  og  opfor- 
drede med  hemmelighedsfuld  Mine  hende  til  at  betjene  de 
indtrufne  Gjæster.  Nu  anede  hun,  at  der  gik  noget  over- 
ordentligt for  sig,  stod  op  og  fandt  i  Hjørnet  af  Hallen  en 
fremmedagtig  Kvindeperson  siddende,  der  strax  rejste  sig 
op  og  omfavnede  hende.  Hun  blev  dødelig  forfærdet,  da 
hun  følte  en  Mands  Skjæg  paa  sin  Kind,  men  vilde  dog 
først  efter  gjentagne  Forsikringer  fra  Manden  fæste  Lid  til, 
at  hun  virkelig  havde  Prinsen  for  sig  i  denne  æventyrlige 
Forklædning.  Det  varede  længe,  før  hun  kunde  blive  saa 
meget  Herre  over  sin  Frygt  og  Forlegenhed,  at  hun  kunde 
anrette  et  simpelt  Aftensmaaltid,  bestaaende  af  Æg,  Smør 
og  Ost,  og  først  efter  Prinsens  indstændige  Anmodninger 
tog  hun  Plads  ved  Bordet  med  ham  og  Flora.  Dog  kunde 
heller  ikke  hun  længe  modstaa  hans  vindende  Personlighed, 
og  muntert  udbragte  Prinsen  i  et  Glas  Brændevin  Værtens 
og  Værtindens  Skaal;  endelig  trak  han  sin  gamle  Pibe  frem, 
hvis  Spids  var  bleven  ganske  kort  af  den  langvarige  Brug; 
han  vilde,  som  han  sagde,  fordrive  sin  Tandpine,  og  Da- 
merne toge  det  for  et  Vink  og  trak  sig  tilbage. 

De  tvende  Herrer  bleve  imidlertid    endnu    længe  oppe^ 
Kingsburgh  bryggede  Puusch  i  et  gammelt  Porcellænskrus, 

Og  under  muntre  Samtaler  toge  begge  godt  til  sig  af  Drikken ; 
ubemærket  flygtede  Timerne  hen,  Klokken  blev  tre  om 
Natten,  og  trods  de  sidste  Dages  uhorte  Anstrængelser 
vilde  Karl  blive  siddende  længere  oppe  for  at  sladre  og 
drikke;  næsten  med  Magt  maatte  hans  Vært  bringe  ham 
til  Ro  men  nu  gjorde  ogsaa  den  udmattede  Natur  sin  Ret 
gjældende,  og  han,  der  ellers  var  vant  til  at  nejes  med  faa 
Timers  Søvn,  sov  i  sin  biede  Seng  til  Klokken  et  den  føl- 
gende Dag. 

Saa  snart  han  var  staaet  op,  kom  Damerne  ind  paa 
hans  Værelse  for  at  hjælpe  ham  ved  det  usædvanlige  Toi- 
lette; under  Spøg  og  Latter  fik  han  sit  Skjørt  og  sin  Hue 
paa,  og  Prinsen  tillod,  at  Flora  afklippede  en  Haarlok,  som 
hun  og  Lady  Kingsburgh  delte  mellem  sig.  Værten  forærede 
ham  endnu  en  velkommen  Gave,  et  Par  Sko,  thi  hans  egne 
vare  i  en  sørgelig  Forfatning;  derpaa  begav  han  sig  paa 
ny  paa  Vej,  ledsaget  af  Kingsburgh,  Flora  og  Niels.  De 
gamle  Sko,  han  lod  blive  tilbage,  bevaredes  som  en  kostbar 
Relikvie  i  Kingsburgh-Hall  til  Ejerens  Dod;  derpaa  bleve 
de  skaarne  itu,  og  de  enkelte  Stykker  fordelte  mellem  Fa- 
milien. Af  Sengelagenerne,  hvori  Karl  havde  hvilet,  tog 
Fruen  det  ene,  og  den  høj hj ærtede  Flora  fik  senere  det 
andet;  efter  begges  Ønske  fik  de  dem  med  som  Liglagener 
i  deres  Grav;  det  Stykke,  som  tilfaldt  Flora,  vandrede 
endog  med  hende  til  Amerika  og  atter  tilbage;  hun  vilde  i 
hele  sit  Liv  aldrig  skilles  fra  det. 

1  en  Skov  ikke  langt  fra  Kingsburgh-Hall  aflagde  Karl 
sin  kvindelige  Forklædning  og  iførte  sig  paa  ny  den  højlandske 
Dragt;  derpaa  tog  han  Afsked  fra  sin  højmodige  Be- 
skytter, som  vendte  tilbage  til  sit  Hjem,  hvor  han  ogsaa 
forvarede  Flygtningens  aflagte  Klædningsstykker;  mensenere 
holdt  han  det  for  raadeligst  at  brænde  dem  paa  Grund  af 
Troppernes  Ransagninger,  og  han  opbevarede  kun  den  blom- 
strede Klædning;  en  jakobitisk  Kræmmer,  Carmichael  i  Leith, 

vidste  senere  at  skaffe  sig  Mønsteret  til  dette  Tøj,  og  han 
solgte  derpaa  til  høje  Priser  en  Masse  af  dette  »ægte« 
Stof  til  jakobitiske  Damer. 

Karl  vandrede  i  skyllende  Regn  videre  med  Niels 
Mackechan  til  Portree,  hvor  hen  Flora  ogsaa  kom  ridende 
ad  en  anden  Vej.  Donald  Roy  var  allerede  indtruffen  i  den 
lille  Havneplads;  thi  det  var  snart  lykkedes  ham  at  træffe 
den  unge  Macleod  af  Raasay,  der  erklærede  sig  villig  til 
det  forlangte  Vovestykke  og  roede  selv  med  to  af  sine 
Slægtninge  over  til  Skye  for  at  hente  Prinsen.  Med  den 
Efterretning,  at  den  frelsende  Baad  var  paa  Pletten,  fandt 
Donald  ham  og  Flora  i  Portrees  eneste,  elendige  Værtshus; 
Karl  var  aldeles  gjennemblødt,  og  der  var  saa  ringe  Plads, 
at  han  paa  sine  Ledsageres  Opfordring  til  Trods  for  Floras 
Nærværelse  maatte  skifte  Linned  i  det  eneste  disponible 
Værelse. 

Saa  kom  det  øjeblik,  hvor  han  blev  tvungen  til  at 
tage  Afsked  fra  alle  sine  gamle  Ledsagere;  Skilsmissen  fra 
den  høj hj ærtede  Flora  var  ham  navnlig  tung.  »For  alt, 
hvad  De  har  gjort  for  mig,«  sagde  han.  »haaber  jeg  engang 
at  kunne  takke  Dem  i  St.  James.« 

Forgjæves  bad  Karl  Donald  Roy  at  blive  hos  ham; 
hans  Saars  Tilstand  tillod  ham  det  ikke.  Længe  stod  Flora 
ved  Strandbredden,  indtil  Baaden,  som  førte  Prinsen  med 
sig,  var  forsvunden  for  hendes  Blikke;  ledsaget  af  Niels 
Mackechan  vandrede  hun  derpaa  hjem  til  sin  Moders  Hus 
i  Armadale ;  men  den  tro  Følgesvend  fandt  til  alt  Held  snart 
Lejlighed  til  at  undkomme  til  Frankrig,  hvor  han  paa  ny 
opsøgte  sin  Fyrste. 

Flora  bevarede  selv  over  for  sin  Moder  den  dybeste 
Tavshed  om  alt,  hvad  hun  havde  gjort;  men  snart  erfarede 
hun,  at  Kaptejn  Ferguson,  den  mest  frygtede  af  Regerin- 
gens Sporhunde,  var  i  Kingsburgh,  hvor  han  ransagede 
Huset   paa   den    raaeste  Maade    og  førte    den    ædle  Herre 

bort  som  Fange.  Faa  Dage  senere  blev  hun  ogsaa  selv 
fængslet  og  bragt  om  Bord  paa  Krigschaluppen  »Furnace«, 
som  denne  grusomme  Person  førte;  men  til  alt  Held  var 
General  Campbell  om  Bord,  og  ham  havde  hun  at  takke 
for  en  mildere  Behandling. 

Fra  Furnace  bragte  man  Fangen  om  Bord  paa  »Eltham«, 
hvor  hun  traf  sammen  med  O'Neil,  sin  gamle  Fælle  fra 
South-Uist.  T  flere  Uger  laa  Skibet  i  Leiths  Havn,  og  her 
var  Flora  Gjenstand  for  den  almindeligste  Deltagelse  og 
Beundring;  endelig  blev  hun  i  November  1746  med  Skibet 
»Bridgewater«  transporteret  til  London,  hvor  hun  imidlertid, 
rimeligvis  paa  Grund  af  Prinsen  af  Wales's  Protektion,  blev 
behandlet  med  ualmindelig  Mildhed ;  man  tillod  hende  endog 
at  bo  under  et  mildt  Opsyn  i  et  Privathus.  Det  følgende 
Aars  Juli  fik  hun  sin  fuldstændige  Frihed  ved  den  almindelige 
Amnesti,  blev  feteret  af  Medlemmerne  af  den  højeste  Stand 
og  vendte  derpaa  tilbage  til  sin  Hjemstavn  Skye.  Her 
ægtede  hun  i  1750  Alexander  Macdonald  af  Kingsburgh, 
en  Søn  af  Prinsens  Beskytter,  hvem  hun  fødte  fem  Sønner 
og  to  Døtre.  Pekuniære  Vanskeligheder  bragte  senere  hen 
Ægtefolkene  til  at  udvandre  til  Amerika,  hvor  det  dog 
heller  ikke  synes  at  være  gaaet  dem  videre  godt,  og  Ud- 
bruddet af  Uafhængighedskrigen  gjorde  dem  saa  kjede  af  Op- 
holdet hinsides  Verdenshavet,  at  de  igjen  vendte  hjem  til 
Skye,  hvor  Flora  døde  1790  i  en  Alder  af  70  Aar. 

(Sluttes.) 

F.  C.  Granzow. 


Smaating. 


Lidt  fra  den  gamle,  franske  Indianerkrig.     Det  vil 

vistnok  være  vore  Læsere  bekjendt,  at  der  var  en  Tid,  da 
Franskmændene  ejede  langt  større  Strækninger  af  Nord- 
amerika, end  Englænderne,  og  da  det  snarest  saae  ud  til, 
at  den  franske  Nation  skulde  blive  herskende  i  hele  den 
nordlige  Del  af  den  nye  Verden ;  nærværende  Tidsskrift  har 
ogsaa  indeholdt  en  Skildring*)  af  det  berømte  Slag  paa 
Abrahamssletten  1759,  som  for  stedse  gjorde  Ende  paa  alle 
franske  Drømme  om  et  mægtigt  Kolonialrige.  I  disse 
frygtelige  og  langvarige  Kampe  vare  samtlige  tretten  gamle 
nordamerikanske  Stater  indviklede,  og  Indianerne  toge  Del 
i  samme  og  gjorde  derved  Kampen  saa  meget  grueligere. 
Det  var  naturligvis  ikke  underligt,  at  Indianerne  forbitredes 
paa  Evropæerne  og  særlig  paa  Englænderne;  thi  Fransk- 
mændene behandlede  dem  i  Reglen  langt  mere  menneskelig. 
Indianerne  saae  sig  deres  fædrene  Jord  berøvede,  og  deres 
Antal  smeltede  rask  sammen,  saaledes  talte  de  i  Aaret 
1675  i  alle  Ny-Englandsstaterne  kun  30,000,  medens  der 
den  Gang  allerede  levede  55,000  hvide.  Imidlertid  vare  de 
hvide  Mænd  langt  bedre  rustede,  selv  efter  at  Indianerne 
havde  faaet  Ildvaaben,  og  den  røde  Mand  vilde  saaledes 
vistnok  ha\e  skyet  Kampen  mod  Englænderne,  hvis  ikke 
de  franske  Kolonister  i  Canada  havde  været  meget  bered- 
villige til  at  yde  dem  Hjælp.  Ved  Freden  i  Paris  1763 
erhvervede  England  imidlertid  hele  Canada  og  alle  franske 
Besiddelser  øst  for  Mississippi,  og  nu  forudsatte  man,  at 
alle  Indianerstammer  med  ét  skulde  underkaste  sig  det 
engelske  Herredømme  og  udvise  England   det   samme  Ven- 

skab,  som  de  tidligere  havde  vist  Frankrig;  men  uheldigvis 
vare  Indianerne  ingenlunde  saaledes  til  Sinds,  og  Krigen 
blussede  mere  end  én  Gang  op  paa  ny,  for  den  lange  Række 
franske  og  Indianer-Krige  fik  Ende. 

En  modig,  dygtig  og  indflydelsesrig  Høvding  Pont  la  c 
herskede  paa  den  Tid  over  Ottawastammen;  han  havde  set 
Rødkjolerne  flygte  for  Indianerne,  da  General  Braddock 
1755  foretog  sit  uheldige  Tog  mod  Fortet  Du-Quesne,  og 
han  mente  nu,  at  hvis  Indianerstammerne  blot  kunde  sam- 
les til  en  eneste  ny  Anstrængelse,  kunde  de  i  det  mindste 
fordrive  Englænderne  fra  Landets  Indre.  De  franske  Beboere 
i  Canada  nærede  hemmelig  hans  Vrede  og  foregjøglede  ham, 
at  Frankrigs  Konge  kun  havde  sovet  en  Stund,  og  saaledes 
havde  Englænderne  vundet  Sejr;  men"  nu  vilde  han  vaagne 
op  igjen  og  »fordrive  de  indtrængende  fremmede  fra  sine 
røde  Børns  Hjem.«  Pontiac  hørte  dette  med  levende  Be- 
vægetse;  »jeg  er  en  Franskmand,  og  som  saadan  vil  jeg  dø,« 
udbrød  han  og  sendte  nu  Sendemænd  gjennem  det  hele 
Land;  enhver  førte  med  sig  et  Wampum-Bælte  (røde  eller 
sorte  Perler,  som  betød  Krig)  og  en  Tomahawk  med  røde 
Pletter.  I  hver  Landsby  modtog  man  Bæltet,  løftede  man 
Tomahawken  fra  Jorden,  og  Høvdingerne  erklærede  sig 
beredte  til  at  slutte  sig  til  Krigen.  Derpaa  blev  der  ud- 
skrevet en  Raadsforsamling,  og  denne  besluttede  at  angribe 
Fortet  Detroit  under  Pontiacs  Ledelse. 

Pontiacs  Plan  var  følgende:  Til  en  bestemt  Dag  vilde 
han  med  tredive,  fyrretyve  Mand  begive  sig  til  Fortet  og 
begjære  Adgang  for  at  opføre  en  Indianerdans.  Medens 
dette  gik  for  sig,  skulde  enkelte  af  hans  Folk  ubemærket 
sprede  sig  over  Fortet  og  udspejde  alt  inden  for  Voldene. 
Derpaa  vilde  de  igjen  besøge  Fortet  med  Vaabuene  skjulte 
under  deres  Klædninger,  udbede  sig  en  Raadslagning  med 
Englænderne  og  paa  et  givet  Tegn  hugge  alle  Officererne 
ned.  Den  første  Del  af  Planen  lykkedes,  men  Resten  slog 
fejl;  thi  en  indiansk  Kvinde    havde  givet  den  engelske  Be- 

falingsmand  en  Advarsel,  og  da  Pontiac  med  sine  halvhun- 
drede Krigere    traadte    ind    i    Fortet,    fandt   de  Soldaterne 
opstillede  under  Vaaben,    indsaa  altsaa,    at    deres  Plan    var' 
forraadt,  og  vare  glade  ved,  at  man  lod  dem  uhindret  drage 
bort  igjen. 

Efter  disse  Begivenheder  samlede  Pontiac  sine  For- 
bundsfæller og  belejrede  nu  i  Aaret  1763  Detroit  mange 
Uger  igjennem.  Dette  var  den  længste  Belejring,  Indianerne 
nogen  Sinde  have  foretaget;  thi  sædvanligvis  ventede  de 
kun  deres  Held  af  pludselige  og  hurtige  Bevægelser;  men 
denne  lange  Belejring  blev  frugtesløs,  skjont  flere  andre 
Forter  paa  samme  Tid  bleve  tagne  af  Indianerne.  Ved 
Michillimackinac  f.  Ex.  spillede  en  Festdag  flere  Hundrede 
ubevæbnede  Indianere  Bold  uden  for  Fortet  og  indbøde  Solda- 
terne til  at  komme  ud  og  se  til,  medens  deres  Kvinder, 
indhyllede  i  deres  Overstykker,  ligeledes  stode  i  Nærheden 
som  Tilskuere  ved  Spillet.  Pludselig  blev  Bolden  slaaet 
saaledes,  at  den  faldt  til  Jorden  i  Nærheden  af  Fæstnings- 
porten; de  vilde  forfulgte  den,  men  paa  Vejen  greb  enhver 
en  Øxe,  som  Kvinderne  bare  skjult  under  deres  Klædnin- 
ger, og  saaledes  bevæbnede  styrtede  de  ind  i  Fortet,  be- 
gyndte at  nedhugge  Garnisonen,  og  næppe  tyve  Mand  und- 
kom. Paa  denne  eller  hin  Maade  blev  næsten  hvert  engelsk 
Fort  i  Nærheden  af  Søerne  taget  af  Indianerne;  men  De- 
troit holdt  sig  med  stor  Tapperhed,  skjent  Garnisonen  næ- 
sten var  opreven  af  Hunger,  indtil  Indianerne  ved  Vinterens 
Frembrud  adspredte  sig  og  opgave  Belejringen  efter  fem 
Maaneders  Forløb ;  ikkun  Ponti aes  mærkelige  Magt  og  Daads- 
kraft  havde  kunnet  trække  den  saaledes  i  Langdrag.  Høv- 
dingen saae  sig  sluttelig  dog  nodt  til  at  slutte  Fred  med 
Englænderne  og  blev  senere  dræbt  ved  et  Drikkegilde  af 
en  anden  Indianer.  Hermed  endte  den  lange  Ræ^kke  af 
franske  og  Indianer-Krige,  og  de  engelske  Kolonier  havde 
nu  en  kort  Stund  Ro,  til  den  store  Frihedskrig  tog  sin 
Begyndelse. 


Danske  Sørøvere  i  det  sextende  og  syttende 
Aarhundrede. 


II. 
Jakob  Rostrup. 


-Taa  Aar  efter  at  Mogens  Hejnesøn  havde  faaet  sin  for- 
tjente Løn,  optraadte  en  anden  Sørøver,  der  vel  ikke  fik 
Lejlighed  til  at  udføre  saa  mange  »Bedrifter«  som  hin, 
men  til  Gjengjæld  var  af  en  meget  højere  Byrd,  nemlig 
Jakob  Bostrup.  Denne  Mand  hørte  til  en  gammel 
adelig,  oprindelig  holstensk  Æt  (Rastorf),  der  var  en  Gren 
af  den  store  Slægt,  som  dels  fører  Navnet  Ahlefeld,  dels 
Navnet  Bumohr,  med  hvem  den  i  Hovedsagen  har  Yaaben 
til  fælles:  et  delt  Skjold  meden  saa  kaldet  »Sølv-Ørneflugt« 
i  den  første  Afdeling  (Felt),  som  er  rødt,  og  en  rød  Bjælke 
i  den  anden,  som  er  af  Sølv.  Paa  Hjælmen  fører  den  en 
rød  Pude  med  Guldkvaster  i  Hjørnerne,  hvorpaa  der  sidder 
en  til  højre  Side  vendt  Hund  med  rødt  Halsbaand.  Slæg- 
ten har  vistnok  sit  Navn  fra  Godset  Bastorf  (i  Preetz  Sogn 
i  Holsten)  og  er  kommen  ind  i  Danmark  senest  i  første 
Halvdel  af  det  14de  Hundredaar,  da  den  i  Aaret  1335 
ejede  Herregaarden  Sejlstrup  i  Vendsyssel.  Dens  første 
Mand  i  Danmark,  Markvard  Rostrup,  omtales  1328,  da  han 

i  Lybek  pantsatte  eller  solgte  nogle  Klæder  for  den  fattige 
Christoffer  den  anden,  og  han  var  mulig  Høvedsmand  paa 
Skanderborg  Slot,  da  Niels  Ebbesen  faldt  for  dette  1342. 
Af  Ættens  Medlemmer  har  ingen  siddet  i  Rigsraadet;  dog 
hørte  den  ingenlunde  til  Smaa-Adelen,  da  den  baade  paa 
Mands-  og  Kvindesiden  indgik  Giftermaal  med  de  store 
Ætter  Skeel,  Høg,  Skram,  Brahe,  Kaas,  Reedtz  og  Urne. 
Ingen  af  Slægten  har  opnaaet  et  historisk  Navn  med  Und- 
tagelse af  denne  Sørøver,  og  naar  andre  med  ham  samtidige 
Medlemmer  mulig  have  været  noget  i  Omtale,  har  dette  ej 
heller  været  for  deres  Dyds  Skyld.  I  Aaret  1574  var  nem- 
lig Albert  Rostrup  kommen  for  Skade  at  ihjelslaa  sin  Bro- 
der Godske;  men  han  godtgjorde,  at  dette  var  en  Følge  af 
Nødværge,  da  Broderen  havde  forbrudt  sig  imod  ham  og 
selv  voldet  dette  »Dødslæt«;  og  da  han  ved  Bøder  havde 
tilfredsstillet  Broderens  nærmeste  Paarørende,  saa  at  de  gik 
i  Forbøn  for  ham  hos  Kongen,  tillod  denne  ham  (April 
1574)  at  bo  trygt  i  Danmark  ligesom  andre  Adelsmænd. 
Ætten  uddøde  1745  paa  Mandssiden  med  Christoffer  Rostrup. 
Om  Jakob  Rostrups  Levned,  før  han  opnaaede  sin 
sørgelige  Navnkundighed,  vides  ikkun  saare  lidet.  Han  var 
Søn  af  Hans  Rostrup  til  Ristrup  (i  Aarhus-Egnen)  og  Fru 
Anne  Høg,  Datter  af  Jakob  Eskildsen  Høg  til  Vang  (i 
Vendsyssel)  og  Fru  Johanne  Krumpen,  Søster  til  Rigsm ar- 
sken  Hr.  (Ridder)  Otte  Krumpen.  Fru  Anne  Høg  var  Enke 
i  Aaret  1546  og  levede  endnu  1552,  da  hendes  Broder 
Just  Høg  til  Vang  paa  hendes  Vegne  mødte  i  Retten.  I 
Novbr.  1569  fik  Jakob  Rostrup  ved  et  Kongebrev  Tilladelse 
til  at  indløse  Kronens  Hovedgaard  Spøtterup  (i  Salling) 
med  det  tilliggende  Gods  for  den  Sum  Penge,  den  var 
pantsat  for  til  Fru  Anne  Lykke  som  Enke  efter  den  da 
nylig  hedengangne  Hr.  Otte  Krumpen.  I  Steden  for  Spøtte- 
rup fik  Fru  Anne  Lykke  Ørslev  Kloster  som  Pantelen,  og 
Jakob  Rostrup  var  saalunde  Lensmand  paa  Spøtterup;  men 
ikkun  et  halvt  Aar   havde  han  dette  Pantelen,    da  Kongen 

overlod  Gaard  og  Gods  til  den  tyske  Grev  Giinther  af 
Barby.  Om  Arven  efter  Hr.  Otte  Krumpen,  der  døde 
barnløs,  havde  han  tillige  med  sin  Broder  Lavrids  Rostrup 
til  Eistrup  og  sin  Søster  Fru  Elene  Rostrup,  som  var  gift 
med  Ove  Skram  til  Hammergaard  (ved  Horsens),  i  Aarene 
1572  og  1575  Retstrætter  med  de  andre  Arvinger.  Selv 
ejede  Jakob  Rostrup  Herregaarden  Lergrav,  i  Aalum  Sogn, 
Hammerum  Herred  (ved  Holstebro).  Denne  Gaard,  der  nu 
ikke  længer  er  Herregaard,  men  kun  en  større  Avlsgaard, 
skal  tidligere  have  ligget  paa  et  andet  Sted  end  nu;  han 
skal  have  flyttet  den,  bygget  den  i  et  Kær  og  omgivet  den 
med  Grave.  Da  han  ikke  var  rig,  paadrog  han  sig  derved 
en  stor  Gjæld,  der  havde  til  Følge,  at  han  i  Septbr.  1588 
var  stævnet  for  Kongens  Retterting,  som  den  Gang  holdtes 
paa  Kronens  Hovedgaard  Tryggevelde  (i  Stevns  Herred  i 
Sydsælland),  af  Kjeld  Juel  til  Gtubbergaard  (ved  Skive), 
fordi  denne  var  gaaet  i  Borgen  for  ham  hos  Erik  Rud  til 
Fuglsang  (paa  Laaland)  for  600  Rdlr.  (Spec.)  med  aarlig 
Rente  36  Rdln,  en  Rente,  som  Kjeld  Juel  selv  havde 
maattet  udrede  sidste  Gang.  Han  havde  hverken  mødt 
eller  ladet  møde  ved  Herredstinget  eller  ved  Landstinget 
(den  daværende  Overret).  Dommen  tilkjendte  Kjeld  Juel 
Ret  til  at  forfølge  Sagen  videre.  Ligeledes  dømtes  Jakob 
Rostrup  til  at  udrede  2000  Rdlr.  med  Renter  til  Erik 
Lange  til  Engelsholm  (ved  Vejle),  Lensmand  paa  Bygholm 
(ved  Horsens);  for  denne  Sum  stod  Erik  Lange  i  Forskud 
for  ham  hos  andre  Adelsmænd. 

Paa  den  Tid  var  Jakob  Rostrup  ikke  hjemme,  men 
færdedes  i  Udlandet.  Efter  at  have  dvælet  nogen  Tid  i 
Holland  drog  han  til  England,  for  hvis  Dronning  han  fore- 
gav, at  han  af  den  unge  Kong  Christian  den  fjerde  og 
Danmarks  Riges  Regeringsraad  havde  faaet  et  vigtigt  Hverv, 
et  Foregivende,  som  fremkaldte  en  Sbivelse  (af  Decbr. 
1588)  fra  Dronningen  til  Kong  Christian,  hvori  hun  udtaler 
sin   Glæde    over,    at   Kongen   vil   vedligeholde   det   gamle 

Venskab,  der  har  været  og  er  imellem  dem.  I  England 
henvendte  han  sig  til  den  store  Søhelt  Sir  Francis  Drake 
og  fortalte  ham,  at  Kongen  var  til  Sinds  at  udrede  nogle^ 
Skibe  til  Hjælp  imod  Kongen  at  Spanien,  som  i  dette  Aa 
havde  udsendt  sin  store  Flaade.  »den  uovervindelige  Ar 
mada«,  imod  England.  Samtidig  med  Dronningen  skrev  han 
derfor  til  Christian  den  fjerde  et  Brev,  hvori  det  hedder, 
at  han  »efter  Kongens  tro  Tjeners  Attraa  har  tilladt  sig 
at  skrive  til  Kongen  og  takkede  den  Almægtige,  der  havde 
opvakt  hs.  Maj.  til  at  tage  sig  af  den  kristne  Kirke  og  til 
at  love  næste  Aar  at  udsende  nogle  Krigsskibe  til  Hjælp 
for  hans  Dronning  imod  den  papistiske  Voldsherre,  »der  er 
Verdens  og  Pavens  everste  Drabant.«  Dette  vilde  være 
Brevskriveren  og  Kaptejn  Norris  meget  kjærkomment,  da 
Kongen,  efter  hins  Udsagn,  var  til  Sinds  at  sende  Skibene 
ud  enten  til  Spanien  eller  til  Portugal,  for  at  de  der  kunde 
tøve  nogen  Tid  *),  og  Brevviseren  kunde  udførligere  meddele 
Kongen  Underretning  om  denne  Udskibning  og  om  de  Setog, 
der  tilforn  havde  været  foretagne.  Disse  Breve  kom  ikke 
den  danske  Regering  i  Hænde,  før  end  i  April  næste  Aar, 
og  Jakob  Rostrup  fulgte  ikke  med  for  at  give  yderligere 
Oplysninger.  Da  han  fandt,  at  han  her  intet  mere  kunde  ud- 
rette for  sig  selv,  drog  han  atter  til  Nederlandene;  i  et 
Brev  (af  Oktbr.  1589)  fra  Borgemestere  og  Kaad  i  Am- 
sterdam til  den  danske  Regering  siges  der  nemlig,  at  Jakob 
Rostrup,  efter  at  have  været  i  Kongens  Ærende  i  England, 
som  han  selv  foregiver,  er  kommen  did  tilbage;  de  havde 
holdt  ham  i  stor  Ære  og  baaret  sig  vel  ad  mod  ham  paa 
Grund    af  dette   hans  foregivne  Ærende.     Hos  Grev  Mo- 

*)  Dermed  hentydes  til  et  Tog  til  Portugal,  som  Sir  Francis 
Drake  og  Sir  John  Norris  havde  lagt  Planen  til,  men  som  den 
engelske  Regering  saa  godt  som  ikke  tog  sig  af.  Øjemedet 
var  at  indsætte  Don  Antonio,  der  gjorde  Krav  paa  Portu- 
gals Trone,  men  Toget  havde  et  meget  uheldigt  Udfald  (1589). 

rits  af  Nassau,  der  paa  denne  Tid  udnævntes  til  Overgene- 
ral for  den  hollandske  Hær,  havde  han  udbedet  sig  Foretræde ; 
tillige  havde  han  ladet  Borgemestere  og  Kaad  vide,  at  han 
ønskede  et  Tilskud  til  sine  Udgifter  paa  300  Mark  lybsk 
(150  Spec.  Daler)  af  Stadens  Kasse,  og  de  havde  opfyldt 
hans  Ønske.  Allerede  inden  dette  Brev  var  skrevet,  havde 
han  mærket,  at  han  her  ikke  kunde  gjøre  flere  »Forretnin- 
ger«, og  prøvede  derpaa  sin  Lykke  hos  Spanierne.  Først 
optraadte  han  i  Antwerpen  og  derpaa  i  Bryssel ,  hvor  han 
meldte  sig  hos  Hertug  Alexander  Farnese  af  Parma,  den 
daværende  Statholder  og  Overgeneral  i  de  spanske  Neder- 
lande, som  en  Mand,  der  var  hidkommen  i  et  Ærende  fra 
den  danske  Konge.  Han  levede  nogen  Tid  paa  Stadens 
Kogning;  men  da  Hertugen  paa  Grund  af  Skrøbelighed  var 
fraværende,  fik  han  Foretræde  hos  Raadet,  der  regerede  i 
Hertugens  Navn.  For  dette  foregav  han,  at  han  havde 
lønlige  Sager,  som  han  ikke  kunde  aabenbare  for  andre  end 
selve  Hertugen.  Ved  en  Tolk  lod  han  da  Alexander  vide, 
at  han  var  udsendt  fra  den  danske  Regering  med  det  Hverv, 
mundtlig  at  love,  at  der  i  Danmark,  Norge  og  —  Skotland 
skulde  vorde  samlet  en  Flaade  til  Spaniens  Hjælp  imod 
England  og  dets  Forbundsføller.  Hertugen  lod  ham  svare, 
at  sligt  var  Regeringen  meget  kjærkomment,  saafremt  han 
kunde  og  vilde  fremlægge  sin  Fuldmagt,  og  ligeledes  gjorde 
Hertugen  Krav  paa  at  se  Kongens  eller  Regeringens  for- 
seglede Brev  derom. 

Da  han  ikke  kunde  fremlægge  nogen  Skrivelse,  vilde 
Hertugen  ikke  fæste  Lid  til  hans  Ord,  men  henviste  ham, 
eftersom  han  havde  tilbudet  sig  at  tjene  den  spanske  Konge 
»i  alle  mulige  Ting«  og  især  til  Søs,  da  han  mange  Aar 
havde  lagt  Vind  paa  den  Tjeneste,  til  den  spanske  Admiral 
og  Generalkaptej  n  til  Søs,  Marquien  af  Ren  ti,  Herre  til 
Montigni.  Eftersom  der  for  Tiden,  hedder  det  i  et  af  Her- 
tugen til  ham  udstedt  Kaperbrev,  af  1ste  Novbr.  1589, 
ingen  Lejlighed    er    til    at   nytte    ham    om  Bord   paa   den 

spanske  Flaade  (denne  var  jo  dels  tilintetgjort  af  Englæn- 
derne, dels  af  Hollænderne  hindret  i  at  løbe  ud  fra  de 
spansk-nederlandske  Havne),  har  han  ladet  sig  neje  med 
dette  Brev,  hvorved  det  tillades  ham  at  gjore  den  spanske 
Konges  Fjender  og  Oprørere  Skade  paa  enhver  mulig  Maade, 
uden  at  han  derfor  skulde  ængstes  for  nogen  Fare.  Paa 
egen  Omkostning  faar  han  Lov  til  at  udrede  saa  stort  et 
Tal  Skibe,  som  han  selv  kan,  og  til  som  øverste  Høveds- 
mand at  vælge  slige  Kaptejner  og  andre  Officerer,  som 
han  selv  monne  synes,  og  som  han  kan  enes  med  Mar- 
quien  af  Renti  om.  Dog  maa  han  først  og  fremmest  intet 
foretage  imod  Kongens  gode  Undersaatter,  og  han  skal 
aflægge  Ed  til  Marquien.  Dette  sidste  gjorde  han,  og  den 
22de  s.  M.  udstedte  de  Renti  sit  Kaperbrev  til  ham,  hvori 
gjentages  Tilladelsen  til  selv  at  vælge  Officerer,  det  paa- 
lægges dem,  der  vilde  tjene  under  ham,  at  vise  Høveds- 
manden vedbørlig  Lydighed,  og  det  indskærpes  dem  alle  at 
vise  »Kristelighed«  imod  de  Fjender,  de  monne  tage  til 
Fange.  Dette  sidste  var  en  Talemaade  og  intet  andet;  thi 
en  større  Grumhed  end  den,  Spanierne  viste  imod  »Op- 
rørerne«, kan  ikke  tænkes.  I  Mellemtiden,  inden  denne 
Sag  var  helt  afgjort,  laante  han  hos  en  Borger  i  Antwer- 
pen en  Sum  af  800  Speciesdaler,  der  skulde  godtgjøres  denne 
»i  Sundet.«  Manden  henvendte  sig  siden  til  Kongen  om 
Godtgj  øreise  for  dette  Udlæg. 

Længe  dvælede  dog  Jakob  Rostrup  ikke  i  de  spanske 
Nederlande;  thi  det  skortede  ham  paa  Penge  til  at  stille  de 
Skibe,  han  skulde  føre  under  spansk  Flag,  og  først  henimod 
fire  Aar  senere  optraadte  han  som  Sørøver  med  et  lidet 
Fartøj,  en  »Krejert,«  efter  at  han  nogen  Tid  havde  hver- 
vet Mandskab  dertil.  De,  der  meldte  sig  for  at  tage 
Tjeneste  under  ham  som  spansk  Kaper,  viste  han  hint  Brev 
fra  Hertugen  af  Parma  (paa  Fransk;  det  findes  i  Geh. 
Arkivet);  men  næsten  ingen  kunde  læse  det,  og  naar  de 
først  vare  komne  om  Bord,   tvang   man   dem   til   at  blive; 

saaledes  paastode  i  det  mindste  flere  af  dem  siden,  og  de 
lagde  til,  at  de  havde  haft  Modbydelighed  mod  at  være 
Sørøvere.  FraWismar  stak  de  i  Søen  den  17de  Juli  1593, 
eller  et  Par  Dage  efter,  og  toge  snart  et  Fartøj  fra  Emden, 
der  var  ladet  med  Malt  og  havde  6  Mand  om  Bord.  Disse 
kastedes  i  Søen,  afladningen  sendtes  en  Del  til  Marstrand, 
og  for  den  fik  de  et  Par  Stykker  Skyts.  To  hollandske 
Fartøjer  toges  derefter  imellem  Skagen  og  Læsø;  med  dette 
Mandskab  bar  man  sig  mere  menneskelig  ad  end  med  det 
først  nævnte,  i  det  man  ikkun  indelukkede  det  i  Fartøjerne 
i  nogle  Dage.  Selv  gik  Jakob  Rostrup  med  sit  Skib  til 
Aarhus,  og  da  han  med  en  Del  af  sine  Folk  var  kommen 
i  Land,  satte  disse  sig  op  imod  ham  og  paagrebes.  De 
andre  sejlede  længer  syd  paa,  og  nogle  gik  i  Land  i  Kolding, 
hvor  de  adspredtes  og  toges  til  Fange  i  denne  By,  i  Kol- 
dinghus Len  og  i  Haderslev,  imedens  andre  undkom  til 
Midelfart;  men  her  havde  de  samme  Skæbne.  Næppe  en 
Maaned  varede  hele  denne  Sørøverfærd;  thi  den  17de  Avgust 
1593  udstedtes  der  fra  Koldinghus,  hvor  den  unge  Konge 
den  Gang  var,  et  Kongebrev  til  Lensmanden  paa  Aarhus- 
gaard,  Knud  Brahe  til  Engelsholm  (ved  Vejle.)  Denne 
havde  underrettet  Regeringen  om,  at  han  havde  faaet  Tag 
i  en  »Kaptejn«  og  5  Mand,  der  hørte  til  Jakob  Rostrups 
Sørøverflok,  og  spurgte  om,  hvad  han  skulde  gjøre  med 
disse.  Det  paalægges  ham  nu,  snarest  mulig  at  sende  dem 
til  Kolding  under  Varetægt  af  saa  mange  af  Byens  Borgere, 
som  dertil  monne  udkræves,  for  at  hine  ikke  skulde  undløbe 
paa  Vejen,  og  de  selv  komme  til  at  undgjælde  derfor.  Et 
kongeligt  Pas  sendes  dem,  for  at  de  des  lettere  kunne  vorde 
forsynede  med  Vogne.  Det  paalægges  end  videre  Knud 
Brahe  at  gjøre  sig  al  mulig  Umage  for  at  faa  Røvernes 
Øverste  i  sine  Hænder,  og  hvis  denne  skulde  komme  til  Aar- 
hus, da  at  indlægge  ham  i  et  Herberge  og  ellers  at  faa  at 
vide,  hvor  han  monne  være.  Den  næste  Dag  udstedtes 
et  nyt  Kongebrev   til  Knud  Brahe   og   til  Lensmanden  paa 

Skanderborg  Slot  Rigsraad  Mauderup  Parsberg.  Adskillige 
af  hint  »Selskab,«  der  ere  grebne  i  Aarhus,  Kolding  o^ 
andre  Byer,  have  vedgaaet  at  have  taget  nogle  Fartøjer  paj 
Kongens  Strømme.  Som  en  kristen  Øvrighed  kan  Kongen  ■ 
ikke  tilstede  eller  taale,  at  den  søfarende  Mand,  som  ret- 
færdig vil  søge  sin  Næring  og  Bjærgning,  paa  den  Maade 
»spoleres«.  Derfor  paalægges  det  dem,  før  de  komme  hid 
til  Kolding,  at  drage  til  Ristrup  og  der  udkræve  Sørøveren, 
om  han  monne  være  til  Stede,  og  paa  Kongens  Vegne  at 
tage  hans  Haand  og  skriftlige  Løfte  paa  Ære  og  Redelighed, 
at  han,  uden  at  tøve,  skal  give  sig  ind  i  et  ærligt  Herberge 
i  Aarhus  og  ikke  undvige  derfra  enten  ved  Nat  eller  ved 
Dag,  indtil  han  monne  faa  yderligere  Bud  fra  Kongen,  eller 
og  denne  giver  ham  Tilladelse  dertil.  Han  var  dog  ikke 
paa  Ristrup,  men  havde  søgt  Tilflugt  i  Assens,  hvorfra  han 
vilde  over  til  Aarøsund.  I  Nærheden  af  Byen  skjulte  han 
sig  i  nogle  Buske,  hvor  adskillige  Borgere  fra  Assens  fandt 
og  grebe  ham  og  førte  ham  til  Koldinghus.  Paa  samme 
Tid  viste  der  sig  et  lidet  Sørøverskib  i  Nærheden  af  Vejle, 
hvilket  synes  at  have  været  Jakob  Rostrups.  Et  Kongebrev 
til  Borgemestere  og  Raad  i  denne  By,  ligeledes  af  18de 
Avgust,  paalægger  disse,  saa  snart  de  have  modtaget  Bre- 
vet, at  sende  saa  mange  af  Kronens  Bøsseskytter  (Artilleri- 
ster) eller  Baadsmænd,  som  ligge  i  Borgeleje  i  Byen,  eller 
og  af  deres  egne  Medborgere,  som  kunne  udkræves  til,  paa  gode, 
faste  Baade  at  gaa  imod  et  lidet  Sørøverskib  med  faa  Folk 
om  Bord,  der  har  vist  sig  ved  Vejle-Hoved.  Dersom  nogle 
af  Skibets  Folk  komme  i  Land,  skulle  de  fængsle  dem  og 
siden  indsende  Melding  derom. 

Ugedagen  derefter  førtes  Jakob  Rostrup  fangen  fra 
Koldinghus  til  Kjøbenhavn,  hvor  han  fik  sit  Fængsel  i  Blaa 
Taarn  paa  Slottet.  Hans  Folk,  der  i  ét  og  alt  vare  syv 
og  tyve  i  Tallet,  førtes  derimod  til  Helsingør,  hvor  de  ble  ve 
halshugne  og  lagte  paa  Stejle;  de  førtes  vistnok  did,  for  at 
deres  Dom  og  Endeligt  skulde  virke  paa  de  søfarende,    der 

kom  igjennem  Sundet,  og  afholde  dem  fra  lignende  Udaad. 
Iblandt  disse  Sørøvere  var  der  tre  tyske  Adelsmænd,  som 
paastode,  at  de  ved  Trusler  og  Haandgribeligheder  havde 
været  tvungne  til  at  blive  om  Bord ;  e  n  af  disse,  Skibets 
Løjtenant,  Ludolf  van  der  Hagn,  var  endog  Domherre  (Kan- 
nik) i  Bremen;  han  vidnede  i  Forhøret,  at  han  og  hans 
Fælle,  Bertil  van  Aemen,  vare  komne  til  Wismar,  en  Dags 
Tid  før  Sørøverskibet  gik  i  Søen,  havde  i  Land  faaet  Hen- 
visning til  Jakob  Rostrup  og  da  set  to  Fuldmagter,  der 
gave  denne  Ret  til  at  færdes  paa  Havet  som  Kaper;  men 
den  ene  af  Fuldmagterne  havde  han  ikke  kunnet  læse.  Det 
samme  vidnede  den  tredje  Adelsmand,  Kurt  van  Elmens- 
dorf,  der  havde  været  »Rumormester«  (ved  Hæren :  et  Slags 
Politimester)  paa  Skibet.  Han  havde  faaet  et  Guldstykke 
og  nogle  Penge  af  Rovet  fra  det  første  Fartøj ,  hvilket  de 
havde  taget  ikke  langt  fra  en  Gaard,  hvor  der  boede  en 
Enkefrue.  Kurt  havde  spurgt  Høvedsmanden,  hvad  der 
skulde  gjores  ved  Mandskabet,  og  havde  faaet  Svaret:  kastes 
over  Bord.  Da  havde  Hans  Dalle,  der  baade  var  Lakej  og 
Profos,  bundet  de  fangne  og  taget  dem  paa  Brystet,  imedens 
Kurt  tog  dem  paa  Halsen,  og  Skipperen  (Navigatøren)  bandt 
Benene  paa  dem  og  kastede  dem  ud.  Fire  Mand  gik  om 
Bord  paa  det  tagne  Fartøj  og  forte  det  ind  til  et  Sted  i 
Nærheden  af  Marstrand,  hvor  Kokken  sendtes  i  Land  for  at 
kjøbe  de  2  Stykker  Skyts,  der  kostede  106  Tønder  Malt. 
Da  de  sejlede  derfra,  fik  de  Øje  paa  et  andet  Fartøj.  Nu 
opstod  Lysten  til  at  prøve  Kanonerne,  hvorfor  de  skøde 
efter  det,  men  uden  Nytte.  Af  Mandskabet  paa  Sørøver- 
skibet vare  nogle  Soldater,  og  én  var  Trommeslager;  de 
havde  ogsaa  en  Barber  om  Bord.  Nogle  af  Folkene  havde 
gjort  Høvedsmanden  opmærksom  paa,  at  Emden  ikke  var 
en  hollandsk  By,  og  at  han  altsaa  efter  sit  Kaperbrevs  Ord- 
lyd ikke  havde  Lov  til  at  tage  et  Skib  derfra;  men  denne 
Indvending  brød  han  sig  aldeles  ikke  om. 

Den  ene  af  de  hollandske  Skippere,    hjemmehørende   i 

Hoorn  i  Nordholland,  vidnede,  at  han  med  sit  Skib,  der 
havde  60  Læsters  Bæreevne,  var  haus  og  hans  Medrederes 
Ejendom  og  ladet  med  48  Læster  Salt,  7  Tender  Sil( 
og  4V2  Skpd.  Humle,  vilde  til  Reval  eller  Viborg  i  Fin- 
land. Da  han  var  kommen  imellem  Skagen  og  Læse,  over- 
faldt Sørøverne  ham,  toge  Fartøjet  fra  ham  og  skilte  ham 
af  med  sine  rede  Penge  862  Rdlr.  (Spec),  foruden  Fødevarer, 
Klæder,  Skjorter  og  andet;  ham  og  hans  Folk  holdt  de 
fangne  i  Kabyssen,  indtil  de  naaede  Kolding.  Den  anden 
Hollænder,  som  var  fra  Øen  Vlieland  ved  Indløbet  til  Zuider- 
Søen,  vidnede,  at  3 — 4  Timer,  efter  at  de  havde  taget  hans 
Landsmands  Skib,  kom  de  til  ham  imellem  Skagen  og  Læsø 
med  to  Baade  og  tvang  ham  til  at  sætte  sin  Skibsbaad  ud. 
Soldaterne  faldt  derpaa  over  Skibet  og  dreve  Mandskabet 
ned  i  Rummet,  hvorpaa  de  toge  126  Rdlr.  fra  ham  selv 
og  12  Rdlr.  fra  hans  Folk  tillige  med  Skibsbaaden,  deres 
Klaéder  og  Skjorter;  hans  Fartøj  var  ballastet.  I  Rummet 
maatte  de  sidde,  indtil  de  nærmede  sig  Aarhus;  da  toge 
Røverne  Skipperen  og  to  Mand  op,  for  at  disse  skulde  styre 
Skibet. 

I  Blaa  Taarn  sad  Jakob  Rostrup,  indtil  Herredagen, 
Adelens  Værneting  i  Livs-  og  Æressager,  aabnedes  den  26de 
Maj  1594,  og  den  1ste  Juni  foretoges  hans  Sag.  Efter 
Kongens  skriftlige  Paabud  tiltalede  Ove  Lunge  til  Odden 
(i  Vendsyssel),  Høvedsmand  paa  Aalborghus,  Sørøveren  og 
fremlagde  imod  ham  alt  det,  der  var  kommet  for  Lyset  om 
hans  uredelige  og  røverske  Færd.  Med  Hensyn  til  den 
Anke,  Dronningen  af  England  og  andre  havde  ført  over 
ham,  at  han  havde  fremstillet  sig  som  den,  der  havde  et 
Hverv  fra  Kongen,  svarede  han,  at  han  ikke  havde  udgivet 
sig  for  at  være  andet  end  det,  han  virkelig  var,  en  indfødt 
dansk  Adelsmand,  der  søgte  Tjeneste  udenlands;  men  dette 
gjendrev  Ove  Lunge  ved  at  henvise  til  hine  Breve  til  Kon- 
gen og  Regeringen.  I  Dommen  nævnes  dog  ikke  denne 
Sag.     Med  Hensyn    til  sin  Sørøverfærd   vilde   den   tiltalte 

forsvare  sig  ved  at  pege  paa  sit  Kaperbrev;  men  dertil 
svarede  Ove  Lunge,  at  dette  var  udstedt  af  Hertugen  af 
Parma,  der  var  død  (i  Decbr.  1592);  ej  heller  de  Renti 
var  i  Live,  den  Gang  han  gav  sig  ud  paa  sine  Æventyr, 
hvorved  Kaperbrevet  havde  mistet  alt  Værd.  Han  havde 
jo  desuden  røvet,  ikke  paa  Spaniens,  men  paa  den  danske 
Konges  Strømme.  Efter  selve  Kaperbrevet  raaatte  han 
ydermere  ikkun  overfalde  den  spanske  Konges  Fjender,  og 
dertil  kunde  hin  Skipper  fra  Emden  ingenlunde  regnes. 
Endelig  paabød  dette  Brev  ham  at  vise  en  kristelig  Frem- 
gangsmaade  imod  de  Fanger,  han  tog,  og  den  havde  han 
jo  paa  ingen  Maade  udvist  imod  Mandskabet  paa  hint  Skib. 
Den  Paastand,  som  den  tiltalte  fremkom  med,  at  hans 
Medfølgere  imod  hans  Vilje  havde  kastet  hine  Mennesker 
over  Bord,  kunde  intet  gjælde,  da  han  jo  var  deres  »Hoved- 
kaptejn og  Øverste«  og  havde  taget  slige  Folk  i  sin  Tjeneste; 
han  havde  solgt  af  den  ranede  Malt  og  havde  som  deres 
Høvedsmand  taget  de  røvede  Penge,  uddelt  dem  efter  sin 
Lyst  og  lønnet  sine  Folk  dermed.  Sandheden  godtgjordes 
jo  desuden  ved  hans  egne  Stalbrødres  og  de  to  Skipperes 
Vidnesbyrd,  der  vare  afgivne  i  Kolding  den  21de  og  22de 
Avgust  f.  A.  i  Slotsskriverens,  Byfogdens  og  Byraadets 
Nærværelse.  Nu  da  Stalbrødrene  havde  mistet  Livet,  vilde 
han  gjendrive  deres  for  ham  oplæste  Vidnesbyrd  ved  at 
paastaa,  at  de  havde  villet  fralægge  sig  de  Gjerninger,  som 
netop  de  havde  gjort;  ham  selv  havde  de  nogle  Gange 
villet  kaste  over  Bord,  fordi  han  ikke  samtykte  i  deres  Gjer- 
ninger; men  da  henviste  Ove  Lu  uge  ham  til  det,  han  tid- 
ligere havde  vedgaaet  i  »gode  Mænds«  (Adelsmænds)  Nær- 
værelse. Han  paastod  end  videre,  at  han  med  sine  Folk 
vilde  have  været  i  Hamburg,  hvor  disse  skulde  have  faaet 
at  vide,  hvad  de  skulde  gjøre;  hertil  svarede  Ove  Lunge,  at 
de  alle  havde  haft  i  Sinde  at  gaa  ud  igjen  som  Sørøvere. 
Af  disse  Grunde,  saa  og  »fordi  hans  Parti  og  Selskab,  27 
Personer  i  Tallet,  hvoriblandt  tre  af  Adel  og  andre  fornemme 

Folk,  for  slig  ukristelig Gjerning  ere  blevne  aflivede,  og  til 
hvis  Død  og  Forførelse  han  har  været  »Kaptejn,  Pot  og 
Pande,«  da  kjendes  for  Ret,  at  Jakob  Rostrup  højlig  og 
slemmelig  har  forset  sig  og  for  slig  ukristelig  Gjerning 
bør  at  straffes  paa  sin  Hals.«  Dommen  er  udstedt  af  alle 
Rigsraadets  sexten  Medlemmer,  af  hvilke  Kongens  Kansler 
Niels  Kaas  er  den  første  og  Rigens  Kansler  Arild  Hvitfeld 
den  sidste.     Dommen  udførtes  den  7de  Juni  paa  Slotspladsen. 

(Sluttes.) 
C.  E.  Secher. 


1 


Den  sidste  Stuart. 

(Sidste  Artikel.) 


Y.  Karl  Edvards  Flugt. 

(Slutning.) 

III.     Atter  i  Højlandene.  —  Flugten  gjennem  Forposterne.   — 

De   syv  fra  Glenmoristan.   —  Det  sidste   Farvel.  —  Freden  i 

Aachen.  —  Slutning. 


.L/et  vilde  blive  alt  for  trættende  at  fortælle  Prinsens  øvrige 
Omflakken  med  samme  Udførlighed,  som  hans  første  Ævea- 
tyr,  *)  og  vi  skulle  derfor  indskrænke  os  til  en  sammen- 
trængt Oversigt  over  de  tre  følgende  Ma anoders  Hændelser. 
Den  1ste  Juli  landede  Flygtningene  paa  Raasay,  som  var 
skrækkelig  ødelagt;  Cumberlands  Soldater  havde  nedbrændt 
alle  Huse,  saa  de  med  Nød  og  næppe  fandt  en  halvforfal- 
den Hytte  til  Skjulested;  dog  levede  de  her  forholdsvis 
rolig ;  thi  Tropperne  havde  allerede  forladt  Øen  igjen.  Karls 
Utaalmodighed  lod  ham  dog  ikke  længe  Ro;  han  vilde  over 
til  Mackenzies-Landing  paa  Fastlandet,  lige  over  for  Skyes 
Sydspids,  thi  i  Nabolaget  af  Loch  Room  eller  Rum  skulde 
der  krydse  et  fransk  Skib  for  at  optage  ham. 

Den  3dje  Juli  roede  han  altsaa  med  tre  Følgesvende 
over  til  Skyes  Nordspids,  beholdt  derpaa  kun  en  vis  Malcolm 
Macleod  hos  sig,  og  denne  førte  ham  ad  skjulte  Veje  gjen- 


*)    Se  oven  for  S.  133  og  flg. 

nem  hele  Øen  til  de  Dale,  som  beboedes  af  Mackinnonernes 
Glaner.  Marchen  var  anstrængende  i  en  ualmindelig  Grad, 
og  Øen  gjennemstrej fedes  af  Militstropper  i  alle  Retninger, 
saa  de  rejsende  af  Forsigtighed  skiftede  Klæder,  og  Macleod 
udgav  Prinsen  for  sin  Tjener*  De  naaede  imidlertid  lykke- 
lig deres  Maal,  og  nu  paatog  Mackinnonernes  Høvding  og  en 
Slægtning  af  ham,  John  Mackinnon,  sig  at  føre  Karl  videre ; 
men  Macleod  maatte  lide  den  samme  Skæbne,  som  ramte 
alle  den  ulykkelige  Fyrstes  Beskyttere,  han  blev  fængslet 
og  først  endelig  frigiven  igjen  den  følgende  Sommer, 

De  tvende  Mackinnoner  bragte  Karl  over  til  Fastlandet, 
hvor  han  ligesom  tidligere  paa  Skye  blev  hilset  med  en 
Salve  fra  de  ved  Kysten  posterede  Militsmænd  og  maatte 
lægge  sig  ned  paa  Bunden  af  Skibet  mellem  sine  Ledsageres 
Knæ,  til  det  farlige  Sted  var  passeret.  Senere  kom  de 
lykkelig  i  Land;  men  Efterretningen  om  det  franske  Skib 
viste  sig  fejlagtig,  og  Karl  maatte  altsaa  atter  søge  Skjule- 
sted hos  sine  Venner;  den  første,  hvem  Mackinnonerne 
henvendte  sig  til,  var  den  ældre  Clanranald,  og  han  vægrede 
sig  ved  at  modtage  det  farlige  Hverv  —  det  eneste  Exem- 
pel  af  denne  Art,  som  Karl  nogen  Sinde  traf  paa. 

Hos  en  vis  Macdonald  af  Morar,  hvis  Hus  laa  ved  den 
langstrakte  lille  Sø  af  samme  Navn,  fandt  Flygtningene  en 
bedre  Modtagelse,  saa  meget  mere  som  hans  Hustru  var  en 
Søster  til  den  berømte  Lochiel  Cameron;  af  Frygt  for  For- 
følgerne vovede  han  dog  ikke  at  huse  Prinsen  længere  end 
en  Dag,  hvorpaa  denne  flygtede  videre  til  Angus  Macdonalds 
Stammesæde  Borrodaile,  hvor  Karl  en  Gang  tidligere  kort 
efter  sin  Landgang  havde  fundet  Gjæstfrihed.  Her  skiltes 
Prinsen  fra  de  tvende  Mackinnoner,  som  havde  den  særlige 
Ulykke  næste  Dag  at  falde  i  Hænderne  paa  den  grusomme 
Ferguson  selv,  der  forgjæves  søgte  at  afpresse  dem  en  Til- 
staaelse,  og  skjont  han  endog  lod  en  af  Rorkarlene  binde 
til  et  Træ  og  piske,  kunde  intet  dog  formaa  disse  brave 
Mænd   til   at  forraade  deres  Klient;   selvfølgelig   bleve   de 

sendte  til  London,  hvor  de  maatte  være  i  Fængsel  til  næste 
Aars  Juli. 

Heller  ikke  i  Borrodaile  turde  Prinsen  blive  længe; 
thi  nu  kastede  General  Campbell  med  flere  Krigsskibe  Anker 
i  Loch  Newis,  og  regulære  Tropper  og  Militssoldater  fra 
Argyleshire  gjennemstrejfede  Egnen  i  alle  Retninger;  For- 
følgerne vidste  aabenbart,  at  Karl  havde  forladt  Skye,  og 
vare  paa  det  rigtige  Spor,  og  som  et  jaget  Vildt  maatte 
den  ulykkelige  nu  flygte  fra  Skov  til  Skov,  fra  Kløft  til 
Kløft;  om  Dagen  turde  han  næppe  vove  sig  ud  af  sit  Skjul, 
de  korte  Sommernætter  ble  ve  benyttede  til  Vandring. 

Om  Morgenen  den  24de  Juli  befandt  Karl  sig  i  Følge 
med  Cameron  af  Glenpean,  Macdonald  af  Glenaladale  og 
dennes  Broder  John  Macdonald  paa  Toppen  af  et  nøgent 
Bjærg  i  Nærheden  af  Loch  Arkaig;  herfra  saae  de  den 
fjendtlige  Lejr  nede  i  Dalen,  og  til  deres  Skræk  var  en 
sammenhængende  Forpostkjæde  trukken  rundt  om  hele 
Bjærgets  Fod.  I  en  let  forstaaelig  Ophidselse  tilbragte  de 
Dagen  i  deres  Gjemmested,  endelig  blev  det  mørkt  igjen, 
men  Forfølgernes  Vagtblus  lyste  i  regelmæssige  Afstande 
gjennem  Natten  og  omgave  i  en  vid  Kreds  deres  Skjulested. 
Enkelte  Poster  vare  saa  nær,  at  man  kunde  høre  Skildvag- 
ternes Anraab,  og  en  Flugt  syntes  umulig.  Dog  lod  det  til, 
at  der  var  et  Hul  i  Vagtlinien  i  Eetning  mod  Nordvest, 
hvor  den  vilde  Bjærgmasse  skraaner  ned  mod  Landskabet 
Knoidart;  derhen  rettede  de  fire  Flygtninge  deres  Fjed; 
men  den  25de  Kl.  to  om  Morgenen  maatte  de  igjen  skjule 
sig;  thi  ganske  uventet  vare  de  lige  i  Nærheden  af  en  om- 
strejfende Patrouille.  Atter  gik  en  lang  Sommerdag  hen, 
uden  at  de  vovede  at  forlade  deres  nye  Skjul,  atter  blev  det 
mørkt,  og  nu  opdagede  de,  at  Bevogtningen  paa  denne  Kant 
var  lige  saa  omhyggelig  som  de  øvrige  Steder;  de  maatte 
altsaa  gribe  til  det  fortvivlede  Forsøg  at  snige  sig  gjennem 
den  flendtlige  Forpostkjæde. 

Man  valgte  Skrænten   af  det  stejle  Bjærg  Drumachosi 

til  Udførelsen  af  dette  Vovestykke;  en  dyb  Kløft  trak  sig 
her  i  Retning  af  et  Mellemrum  mellem  to  Vagtbaal,  og  den 
førte  maaske  helt  ud  i  det  fri.  Glenpean  tilbød,  med 
beundringsværdig  Opofrelse,  først  at  prøve  Forsøget  alene, 
krøb  videre  i  Kløften  paa  alle  fire  og  var  snart  kommen 
ud  af  sine  Kammeraters  Synsvidde ;  i  den  frygteligste  Spæn- 
ding lyttede  disse  gjennem  den  tavse  Nat,  hvert  Øjeblik 
ventede  de  at  høre  det  skingrende  Anraab,  men  det  ene 
Kvarter  forløb  etter  det  andet,  Vagtbaalene  bleve  uforandrede, 
og  Skildvagterne  tilraabte  hverandre  som  tidligere;  ellers  af- 
brød intet  Nattens  højtidelige  Stilhed.  Kort  før  Dagens 
Frembrud  dukkede  Glenpean  til  almindelig  Glæde  igjen  frem 
af  Krattet,  Vovestykket  var  lykkedes.  Morgenen  dæmrede, 
en  fugtig  Taage  hvilede  over  Jorden,  Vagtblussene  vare  ved 
at  gaa  ud,  og  nu  begave  Flygtningene  sig  paa  Vejen  under 
Glenpeans  Ledelse.  Paa  Hænder  og  Fødder  krøb  den  ene 
bag  den  anden,  pludselig  gjorde  de  Holdt  paa  et  Vink  af 
Føreren,  thi  de  vare  nu  Vagtposterne  saa  nær,  at  de  tyde- 
lig kunde  skjelne  Skildvagterne,  som  marcherede  frem  og 
tilbage  med  afmaalte  Skridt.  Her  krøb  de  sammen  paa 
Jorden  saa  længe,  til  de  to  nærmeste  Poster  samtidig  vendte 
dem  Ryggen,  derpaa  gik  det  i  Tavshed  videre  forbi  det 
farlige  Sted,  Vovestykket  lykkedes,  og  nu  kunde  de  atter 
drage  Vejret  lidt  friere. 

Endnu  en  Gang  under  Vandringen  i  de  følgende  Dage 
kunde  de  lige  i  rette  Tid  skjule  sig  i  en  Klippekløft  for 
et  Streif korps  af  Militssoldater;  en  anden  Gang  hørte  de  fra 
deres  Skjul  paa  en  Højde  over  Strathcluanie  Flinteskuddene 
knalde  op  fra  Dalen  og  kunde  tydelig  skjelne,  at  Soldaterne 
holdt  en  regelmæssig  Klapjagt  efter  de  ulykkelige  Høj- 
lændere, som  søgte  at  flygte  til  Bjærgene. 

Efter  at  Karl  var  dragen  gjennem  Mackenziernes  Om- 
raade,  naaede  han  lykkelig  til  Glenmoristans  Udørkener, 
tog  Afsked  fra  sine  hidtidige  Førere  og  søgte  nu  Beskyt- 
telse hos  de  saa  kaldte  »svv  Mænd  fra  Glenmoristan.«    Det 

var  hverken  mer  eller  mindre  end  Landevejsrøvere,  som  for- 
fulgtes paa  Grund  af  deres  Deltagelse  i  Oprøret  og  derfor 
ikke  havde  vovet  at  vende  tilbage  til  deres  Hjemstavn, 
men  nu  i  Bjærgegnenes  mest  utilgængelige  Kløfter  fristede 
Livet  som  Fribyttere.  Efter  deres  Moral  var  det  kun  en 
Art  retfærdig  Hævn  og  Gjengj ældeise,  naar  de  overfaldt  og 
dræbte  Soldaternes  smaa  Strejfpartier  og  fratoge  dem  det 
røvede  Kvæg  og  de  plyndrede  Ejendele.  De  vare  nøje 
kj endte  med  deres  Hjemstavns  Smuthuller,  og  en  frygtelig 
Troskabsed  forbandt  dem  indbyrdes ;  det  er  derfor  forstaae- 
ligt,  at  Efterforskningerne  efter  dem  vare  forgjæves,  og  at 
de  til  enhver  Tid  satte  hele  Omegnen  i  Skræk. 

Hos  disse  syv  Mænd  opholdt  Karl  sig  i  hele  tre  Uger; 
Glenaladale  indførte  ham  hos  dem,  og  de  svore,  »at  deres 
Ryg  skulde  være  hjemfalden  til  Gud,  deres  Aasyn  til  Djæve- 
len, og  al  Forbandelse,  hvormed  den  hellige  Skrift  truer, 
komme  over  dem,  hvis  de  forraadte  Prinsen.«  Naturligvis 
vexlede  de  ofte  Skjulested,  men  i  Reglen  havde  de  deres 
Ophold  i  hemmelighedsfulde  Huler.  Prinsen  vandt  hurtig 
disse  vilde  Naturbørns  sværmeriske  Hengivenhed,  og  for  at 
forsyne  ham  med  Næring  og  Klædning  skyede  de  ingen 
Anstrængelse,  ingen  Vej,  men  —  heller  ikke  noget  Mord. 
Saaledes  dræbte  de  en  Gang  to  Officers-Oppassere,  som 
vare  paa  Vejen  til  Fort  Augustus,  og  Indholdet  af  de  dræb- 
tes Vadsække  var  et  velkomment  Bytte,  thi  herved  kunde 
Karl  igjen  noget  raade  Bod  paa  sit  meget  mangelfulde 
Toilette.  *) 


*)  Ridder  Johnstone  fortæller,  at  ved  denne  Tid  blev  en  vis 
Robert  Mackenzie,  tidligere  Guldsmed  i  Edinburgh,  som 
havde  tjent  i  Prinsens  Livgarde,  greben  af  Soldaterne  i  Glen- 
moristans  Udørkener;  dødelig  saaret  skulde  han  ved  sit  Ud- 
raab:  „Skurke,  I  have  dræbt  eders  Fyrste!^  have  fremkaldt 
den  Mening,  at  de  virkelig  havde  dræbt  Karl,  saa  meget  mere 
som  han  havde  en  vis  Lighed  med  Prinsen ,  og  denne 
Antagelse  skulde  igjen   have  bidraget  til,   at  Ransagningerne 

Historisk  Archiv.  1877.     II.  12 


178  -D^^  sidste  Stuart. 

Henimod  Slutningen  af  Avgust  erfarede  Karl,  at  hans 
gamle  Vaabenfæller,  Lochiel  af  Cameron  og  Macpherson  af^ 
Cluny,  endnu  holdt  sig  skjulte  i  Badenochs  Udørkener,  hvor- 
for han  besluttede  ufortøvet  at  opsøge  dem.  Dog  hans  syv 
Venner  vilde  aldeles  ikke  give  Slip  paa  ham.  »Bliv  hos 
os,«  bade  de,  »de  Dynger  af  Guld,  som  Regeringen  har  sat 
paa  Deres  Hoved,  kunde  forlede  andre  til  at  forraade  Dem, 
da  de  maaske  i  et  fremmed  Land  kunde  fortære  Lønnen  3 
for  deres  Forræderi;  men  vi  tale  kun  vort  Modersmaal,  det 
er  os  derfor  umuligt  at  forlade  vor  Hjemstavn,  og  her  vilde 
vi  for  stedse  være  æreløse,  hvis  vi  lyttede  til  Guldets  Til- 
lokkelser. Fristelserne  angaa  os  altsaa  ikke.«  Dog  Karl 
lod  sig  ikke  røre,  den  21de  Avgust  tog  han  Afsked  fra  de 
syv,  en  af  dem  førte  ham  paa  Vejen,  og  i  Følge  med 
Macdonald  af  Lochgarry  og  Cameron  af  Cluny  tog  han 
nogle  Dage  sit  Ophold  i  en  lille  Hytte  i  Skoven  ved  Loch 
Arkaigs  Bredder. 

En  Aften  laa  han  her  i  dyb  Slummer,  da  hørte  hans 
Ledsagere  pludselig  en  Plasken  af  Aarer,  der  kom  nærmere 
og  nærmere,  paa  den  mørke  Søflade  fik  de  Øje  paa  en 
Baad,  og  til  deres  Skræk  troede  de  at  skjelne  bevæbnede 
Militstropper  i  samme.  De  vækkede  da  Prinsen  og  opfor- 
drede ham  til  at  flygte  til  Bjærgene,  men  han  vægrede  sig 
og  lagde  sig  i  Baghold  med  spændt  Gevær.  Hans  Kam- 
merater gjorde  ligesaa,  og  der  paafulgte  nogle  Minutters 
frygtelig  Spænding;  allerede  var  Baaden  ganske  nær,  da 
saae  de  først,  at  den  bragte  Venner,  og  under  almindelig 
Jubel  stege  Lochiels  Brødre,  Dr.  Archibald  og  hans  Velær- 
værdighed John  Cameron,  i  Land.  De  havde  selv  været 
undervejs  for  at  opsøge  Prinsen  og  glædede  sig  nu  over  at 
have  naaet  deres  Maal ;  men  de  gjenkjendte  næppe  Prinsen, 


i  den  følgende  Tid  bleve  drevne  mindre  ivrig.  Den  hele  Hi- 
storie er  imidlertid  meget  usandsynlig,  da  ingen  anden  For- 
fatter omtaler  den. 

hvem  de  saae  efter  den  lange  Adskillelse.  Karl  var  barfodet, 
en  gammel  sort  Kilt  og  et  Skjort  kunde  næppe  dække  ham, 
og  et  langt  rødt  Skjæg  naaede  ham  til  Brystet;  men  han 
var  glad  og  fornojet,  og  muntert  satte  Ulykkesfællerne  sig 
ved  Ilden  og  stegte  de  mest  saftige  Stykker  af  en  Ko, 
de  havde  fanget  og  slagtet  Dagen  forud.  Den  næste  Mor- 
gen, den  26de  Avgust,  brøde  de  atter  op  for  at  opsøge 
Lochiel,  og  med  Følelser  af  den  dybeste  Vemod  kom  de 
forbi  hans  fordums  saa  glimrende  Stamslot  Auchuacarry, 
der  nu  laa  hen  som  en  sort  Dynge  Kuiner. 

I  den  vildeste  Del  af  Bjærglandskabet  Badenoch  traf 
de  endelig  Lochiel  i  en  forfalden  Hytte;  Gjensynet  mellem 
den  dristige  Høvding  og  den  unge  Prins  var  højst  gribende, 
hulkende  af  dyb  Rørelse  faldt  de  i  Armene  paa  hinanden; 
til  sent  ud  paa  Natten  sade  de  sammen  ved  et  Maaltid  af 
»hakkede  Kjødstumper»,  som  Karl  erklærede  for  et  fyrste- 
ligt Maaltid,  derpaa  gik  Brændevinsflasken  flittig  rundt,  og 
de  fortalte  hinanden  deres  Æventyr.  Faa  Dage  senere 
maatte  de  ombytte  •  deres  Tilflugtssted  med  et  andet  og 
beboede  derpaa  en  romantisk  beliggende  Hule,  »Buret«,  som 
Cluny  havde  indrettet  for  dem  ved  en  afsides  Klippe  i 
Landskabet  Benalder;  dette  Bur  var  lige  stort  nok  til  at 
kunne  rumme  sex,  eller  højst  syv,  Personer  og  paavises 
endnu  de  rejsende  som  en  stor  Mærkværdighed. 

Her  modtog  Karl  endelig  den  13de  September  det 
glædelige  Budskab,  at  to  franske  Skibe,  »l'Heureux«  og  »la 
princesse  de  Conti,«  den  6te  havde  kastet  Anker  ved  Loch 
na  Nuagh  paa  Moid artkysten;  hans  Fader  havde  med  Løfte 
om  en  Barontitel  formaaet  en  vis  Oberst  Warren  til  at 
udruste  dem.  Ufortøvet  brød  Prinsen  op  med  sine  Fæller; 
Lochiel,  der  endnu  var  lam  i  Foden  efter  sit  Saar  ved 
Culloden,  maatte  ride,  men  Marchen  gik  dog  rask  fra  Haan- 
den,  og  den  16de  saae  Flygtningene  til  deres  usigelige 
Glæde  Skibene  gynge  paa  Havet,  som  laa  for  deres  Fødder. 
Karl  tøvede    endnu  en  hel  Dag  for  ligeledes    at    give    sine 

Tilhængere,  der  endnu  maatte  ligge  i  Skjul  i  Nabolaget, 
en  Lejlighed  til  at  undfly,  og  gik  derpaa  den  20de  Sep- 
tember om  Bord  paa  «FHeureux«  i  Følge  med  Lochiel, 
Lochgarry,  John  Koy  Stuart  og  Dr.  Cameron.  I  alt  ind- 
skibede 23  Mænd  af  højere  Rang  sig  paa  de  tvende  Skibe, 
deriblandt  Clanranald,  Glenaladale,  Macdonald  af  Dalely 
og  hans  tvende  Brødre  m.  fl.;  107  Clansmænd  fulgte  deres 
Høvdinger  i  Landflygtigheden,  Macphersou  af  Cluny  fore- 
trak at  blive  i  Skotland  og  tog  en  smertelig  Afsked  fra 
Karl. 

Derpaa  lettede  man  Anker,  Sejlene  svulmede  for  en 
gunstig  Vind,  og  rask  fjærnede  Skibene  sig  fra  Kysten. 
Ufravendte  vare  alles  Blikke  rettede  mod  den  stejle  Bred, 
som  mere  og  mere  tabte  sig  i  det  fjærne,  og  da  endelig 
det  sidste  Omrids  af  de  graa  Klipper,  som  havde  været 
Vidner  til  saa  mange  Heltegjerninger  og  saa  usigelig  Jam- 
mer, forsvandt  i  Taagen  og  Skyerne,  —  da  styrtede  de 
barske,  skjæggede  Mænd  sig  i  hinandens  Arme  og  græd  som 
Børn;  nu  vare  de  hjemløse  og  forviste. 

Med  den  Fortrøstning,  som  selv  i  den  dybeste  Ulykke 
er  den  menneskelige  Natur  egen,  troede  rigtig  nok  ingen  af 
Flygtningene,  at  alt  nu  var  forbi;  tvært  imod  haabede  de 
alle  snart  at  skulle  vende  tilbage  med  en  mægtig  Hjælpehær 
under  deres  tilbedte  Fyrste;  men  Aar  efter  Aar  gik  hen, 
de  glimrende  Sejrsdage  fra  Preston  og  Falkirk  kom  ikke 
mere  igjen,  og  den  opvoxende  Slægt  forglemte,  at  Høj- 
lændere og  Englændere  nogen  Sinde  havde  staaet  fjendtlig 
over  for  hverandre. 


Efter  en  heldig  Fart  midt  gjennem  hele  den  engelske 
Flaade  landede  Karl  Edvard  den  29de  Septbr.  1746  i  Ros- 
coif  i  Bretagne.  Den  franske  Regering  havde  givet  Befa- 
ling til,  at  Slottet  St.  Antoine  ved  Paris  skulde  indrettes 
til  hans  Modtagelse,  han  brød  ufortøvet  op  til  Hovedstaden, 


Den  sidste  Stuart.  181 

Og  da  han  nærmede  sig  samme,  blev  han  modtagen  af  en 
Skare  prægtig  klædte  franske  Adelsmænd;  til  sin  store 
Glæde  gjenkj endte  han  iblandt  dem  sin  unge  Broder  Henrik, 
der  jublende  og  grædende  faldt  ham  om  Halsen.  Det  var 
den  sidste  Glæde,  Prætendenten  oplevede;  fra  nu  af  fulgte 
den  ene  Skuffelse  paa  den  anden;  han  tænkte  sig,  at  man 
vilde  berede  ham,  der  havde  besejret  Frankrigs  Arvefjende, 
en  festlig  og  officiel  Modtagelse,  og  i  Stedet  herfor  lod  man 
ham  vide,  at  Kong  Ludvig  XV  kun  vilde  se  ham  ganske 
privatim;  han  havde  haabet  at  faa  et  fransk  Troppekorps 
til  sin  Kaadighed,  men  mærkede  nu,  at  han  kun  talte  for 
døve  Øren;  den  Diversion,  han  havde  foretaget  i  Skotland, 
havde  fremmet  Franskmændenes  Erobring  af  Belgien  og 
deres  Fremtrængen  i  Nederlandene ;  nu  dreve  Ministrene  paa 
Fred  og  vilde  derfor  undgaa  enhver  Handling,  som  maatte 
gjøre  Bruddet  med  England  ulægeligt.  .Det  nyttede  derfor 
kun  lidet,  at  Dronningen  og  hendes  Damer  med  den  største 
Interesse  lyttede  til  Fortællingerne  om  hans  æventyrlige 
Felttog  og  romantiske  Hændelser,  eller  at  Kongen  modtog 
ham  med  varm  Sympathi  og  med  Udtryk  af  det  oprigtigste 
Venskab  udbred:  »Jeg  haaber,  at  De  engang  vil  opnaa  en 
Belønning  for  Deres  overordentlige  Fortjenester;«  han  mente 
det  maaske  ogsaa  alvorlig  med  sine  Ord;  men  herved  blev 
det  dog. 

Kun  med  Hensyn  til  sine  ulykkelige  Tilhængere  og 
Vaabenbrødre  fandt  Prinsen  en  i  Sandhed  højmodig  Hjælp 
hos  Frankrig.  Lochiel  Cameron  og  Lord  Ogilvie  fik  fast 
Ansættelse  blandt  de  franske  Officerer ;  til  de  andre  Officerer, 
som  vare  landede  med  ham,  blev  der  strax  uddelt  en  Sum 
af  34,000  Livres,  og  senere  tilstod  man  dem  en  aarlig  Hjælp 
af  29,000  Livres,  ligesom  Karl  selv  gjorde  alt,  hvad  han 
formaaede,  for  at  afhjælpe  deres  Nød,  saaledes  endog  pant- 
satte en  betydelig  Del  af  sine  Kostbarheder.  Fredsunder- 
handlingerne  kunde  han  derimod  ikke  hindre  eller  standse, 
og   i    Oktober    1748    undertegnedes    den    endelige    Fred   i 

Aachen,  som  for  stedse  gjorde  Ende  paa  alle  hans  For- 
ventninger og  lyse  Drømme.  Frankrig  forpligtede  sig  end- 
ogsaa  til  at  udvise  Prætendenten  paa  ny.  Et  saa  haardt 
Slag  af  Skæbnen  var  Prinsen  ikke  belavet  paa,  i  afmægtig 
Trods  besluttede  han  at  blive  i  Paris  og  lejede  endog  en 
ny  Bolig  ved  Quai  Théatin.  Forgjæves  sendte  Kong  Ludvig 
Kardinal  Tencin  til  ham  for  at  formaa  ham  til  at  rejse 
bort,  forgjæves  forelagde  Paris's  Guvernør,  Hertugen  af 
Gesors,  i  Kongens  Navn  ham  en  Blanket,  som  han  kunde 
udfylde  med  en  hvilken  som  helst  aarlig  Pension,  naar  han 
blot  vilde  forlade  Staden,  forgjæves  anmodede  Pavens  Nun- 
tius  ham  om  at  feje  sig  i  det  uundgaaelige ;  paa  den  franske 
Konges  Anmodning  tilskrev  ogsaa  hans  egen  Fader  ham  et 
bønligt  Brev;  intet  hjalp,  han  fandt  særlig  Fornøjelse  i  at 
vise  sin  Foragt  og  Trods  over  for  alle  disse  Anmodninger 
og  Ønsker. 

Befolkningen  i  Paris  beundrede  den  Dristighed,  hvor- 
med Prinsen  trodsede  den  mest  uindskrænkede  Monarks 
Befalinger;  ved  sine  Bedrifter  og  romantiske  Æventyr  var 
han  bleven  de  fyrige  Pariseres  Helt,  hvor  han  viste  sig 
paa  Gaden,  blev  han  hilset  med  Jubel  og  Bifaldsraab,  og 
Karl  fandt  en  vild  Tilfredsstillelse  ved  sin  Folkelighed,  der 
maatte  yde  ham  Erstatning  for  den  Kulde,  han  nu  mødte  i 
de  højeste  Kredse.  Da  det  blev  bekjendt  i  Hovedstaden, 
at  den  engelske  Sendemand  mere  og  mere  indtrængende 
anmodede  om  hans  Udvisning,  og  at  det  endelig  var  blevet 
besluttet  i  Statsraadet,  at  han  med  Magt  skulde  bringes 
over  Landets  Grænser,  voxede  Ophidselsen  blandt  Befolk- 
ningen i  en  betænkelig  Grad.  Den  Ilte  December  Kl.  3 
om  Eftermiddagen  undertegnede  Ludvig  med  tungt  Hjærte 
Arrestbefalingen:  »Hvor  vanskeligt  er  det  ikke  for  en  Konge 
at  være  en  sand  Ven!«  udbrød  han. 

Den  samme  Aften  skulde  det  gaa  for  sig.  Efterretnin- 
gen udbredte  sig  med  utrolig  Hurtighed,  og  paa  alle  Gader 
og  Pladser   samlede   sig   en  ophidset   og   larmende  Folke- 

mængde;  raen  Kegeringeii  kunde  og  vilde  vise  sin  overlegne 
Magt  og  besluttede  at  udfore  Arresteringen  paa  den  mest 
aabeulyse  Maade.  Tolv  Hundrede  Soldater  af  den  kongelige 
Garde  besatte  den  indre  Slotsgaard  til  Palais  Royal,  Politi 
og  Soldater  bleve  fordelte  i  Passagen  til  Operahuset,  Bor- 
gergarden besatte  de  nærliggende  Gader,  og  Troppedelinger 
patrouillerede  paa  Vejen  til  Vincennes.  Karl  alene  bevarede 
sin  lidenskabsløse  Ro  midt  under  alle  disse  kraftige  For- 
anstaltninger og  kjørte  som  sædvanlig  med  sit  lille  Følge 
paa  tre  Herrer  til  Operaen.  Da  han  steg  ud  af  Vognen, 
omringedes  han  pludselig  af  otte  Politisoldater  og  blev 
bragt  ind  i  Palais  Royal,  hvor  Soldaterne  fratoge  ham  de 
Vaaben ,  han  sædvanlig  bar  hos  sig,  bandt  Hænder  og 
Fødder  paa  ham  med  en  Silkesnor,  kastede  ham  ind  i 
en  Karret  med  sex  Heste,  og  afsted  gik  det  nu  til  Vincen- 
nes. Endelig,  da  de  mørke  Fængselsporte  lukkede  sig  bag 
ham,  da  de  fremmede  Officerer  havde  forladt  ham,  og  han 
var  alene  i  sin  snævre  kolde  Celle  med  sin  gamle  Lidelses- 
fælle, Niels  Mackechan,  var  det  ude  med  hans  møjsommelig 
tilkæmpede  Fatning,  hans  mørke  Trods  var  forbi,  en  vild 
Fortvivlelse  greb  ham,  og  under  en  Taarestrøm  udbrød 
han:  »Ak,  mine  tro  Højlændere !  Saaledes  vilde  I  ikke  have 
behandlet  mig;  gid  jeg  dog  var  hos  eder!«  Og  i  Sandhed, 
bedre  havde  det  været  for  Karl  Edvards  Eftermæle,  om 
hans  Fjender  havde  grebet  ham,  og  han  var  endt  paa  Ska- 
fottet, eller  om  han  havde  endt  sin  romantiske  Skæbne 
med  en  sidste  Fortvivlelseskamp  i  Badenochs  Bjærg- 
passer,  saaledes  som  Resten  af  hans  tapre  Vaabenfæller 
havde  ønsket ;  *)  thi  ganske  vist  varede  denne  hans  Fængs- 
ling kun  nogle  faa  Dage,  da  bragte  man  ham  over  den 
franske  Grænse,  og  saa  snart  han  kom  paa  paveligt  Territo- 
rium, blev  han  modtagen  med  de  største  Æresbevisninger; 
dog  den  ham    tilføjede  Ydmygelse,    al    denne  Modgang   og 


')    Se  oven  for  S.  38. 

den  fuldstændige  Tilintetgj øreise  af  alle  hans  Forhaabninger 
var  mere,  end  Karl  formaaede  at  bære,  fra  nu  af  maa  vi 
tage  Afsked  med  vor  ungdommelige,  stolte,  ridderlige  Helt, 
hvem  vi  have  fulgt  med  vor  hele  Sj^mpathi;  den  Karl,  ved 
hvis  Skæbne  vi  endnu  maa  dvæle  en  kort  Stund,  er  en  hel 
anden  Personlighed. 

Mellem  ham  og  Broderen  Henrik  var  der  indtraadt  et 
alvorligt  Brud  allerede  Aaret  forud,  da  den  tre  og  tyve- 
aarige  Mand  indtraadte  i  den  gejstlige  Stand  og  af  Paven 
blev  udnævnt  til  Kardinal,  Biskop  af  Frascati  og  Kansler 
ved  St.  Peter.  Karl  afbrød  i  en  lang  Tid  enhver  Brevvex- 
ling  med  sin  Broder,  og  ogsaa  hans  Tilhængere  vare  højlig 
bestyrtede  over  denne  Begivenhed;  de  mente,  og  med  rette, 
at  den  nedslog  deres  Forhaabninger  i  endnu  større  Grad 
end  selve  Slaget  ved  Culloden. 

Uden  at  kunne  finde  Ko  og  Hvile  strejfede  Prinsen 
omkring  i  de  følgende  Aar;  en  Tid  lang  opholdt  han  sig  i 
LUttich  under  Navn  af  Baron  Montgommery,  han  boede  en 
Stund  hos  sin  Ven  Hertugen  af  Bouillon  og  gik  paa  Jagt 
efter  Bjørne  og  Ulve  i  Ardennernes  vilde  Dale.  I  den  selv- 
valgte Ensomhed  rugede  han  mere  og  mere  over  sine  mørke 
Tanker,  han  følte  Længsel  efter  at  bedøve  sig,  og  hvem 
kan  da  undre  sig  over,  at  den  ulykkelige  Lidenskab,  til 
hvilken  han  under  sine  langvarige  Vandringer  havde  lagt 
Spiren,  mere  og  mere  vandt  Herredømme  over  ham.  Han 
vovede  i  al  Hemmelighed  gjentagne  Gange  at  besøge  Eng- 
land og  selve  London;  Kong  Georg  H  var  fuldstændig  be- 
kjendt  med  disse  Besøg  og  satte  endog  selv  først  sine 
Ministre  i  Kundskab  derom,  men  han  vilde  hverken  jage 
den  ulykkelige  Personlighed  bort  eller  fængsle  ham;  »naar 
han  er  kjed  af  England,  vil  han  nok  selv  forføje  sig  bort,« 
mente  han.  Et  Øjenvidne,  som  dinerede  hos  Prinsen  under 
dennes  andet  Besøg  i  London  (1753  eller  54),  beskriver  de 
Ødelæggelser,  den  ulyksalige  Drukkenskab  havde  for- 
voldt i  Prinsens  engang   saa   glimrende  Personlighed,    som 

meget  betydelige;  den  unge  Fyrste,  der  kun  var  imellem 
tre  eller  fire  og  tredive  Aar,  forekom  ham  som  en  svag, 
meget  bigot  Mand,  der  ikke  mere  kunde  skille  sig  fra  Fla- 
sken; »det  var  den  eneste  Velgjerning,  han  havde  vundet 
ved  sin  Skotlands-Expedition,«  sagde  Karl  selv. 

Tiden  gik  rastløs  hen,  tyve  Aar  vare  allerede  forløbne 
siden  Toget  til  Skotland,  da  døde  den  gamle  Prætendent 
den  12te  Januar  1766,  og  Karl  ilede  strax  til  Italien,  hvor 
han  antog  Titlen  Karl  III,  Konge  af  England;  til  hans 
store  Skuffelse  vilde  dog  hverken  Frankrig  eller  Spanien 
anerkjende  ham;  men  at  ogsaa  Paven  vægrede  sig  herved, 
æggede  Kongen  til  det  frygteligste  Easeri,  da  hans  Faders 
Trofasthed  mod  den  romerske  Stol  havde  kostet  ham  tre 
Kroner.  Karl  levede  for  Fremtiden  i  Italien,  først  paa  sin 
Faders  Gods  i  Albano,  senere  i  Firenze;  med  sin  Broder 
Henrik  havde  han  atter  udsonet  sig,  og  Kardinalen  maatte 
af  sine  rige  Indtægter  gjore  anseelige  Tilskud  til  den  kon- 
gelige Hof  holdning. 

I  evrigt  gik  det  stadig  ned  ad  Bakke  med  ham;  han 
forfaldt  mere  og  mere  til  Drik,  og  en  vis  Miss  Walkenshaw, 
med  hvem  han  levede  sammen,  var  ingenlunde  i  Stand  til 
at  give  hans  Tilbøjeligheder  en  bedre  Retning;  tvært  imod 
havde  hun  selv  den  samme  ulyksalige  Tilbøjelighed,  og 
gjentagne  Gange  gave  de  Tjenerskabet  og  Nabolaget  de 
mest  uværdige  Scener  til  bedste;  skrækkelige  Optrin  med 
Skjænderi,  ja  selv  Slagsmaal  forefaldt,  og  under  et  saadant 
Anfald  af  Raseri  bortjog  den  ulykkelige  alle  Skotter  fra 
sine  Omgivelser  og  fæstede  kun  Italienere  i  deres  Sted. 

I  Aaret  1770  kom  der  atter  en  Tid,  da  den  nye  engelske 
Konge  Georg  III  var  højst  upopulær;  Landet  led  under 
store  Handelsulykker,  for  hvilke  man  gjorde  Regeringen 
ansvarlig,  og  den  berygtede  Wilkes  opvakte  alvorlige  Urolig- 
ligheder   i    selve    Hovedstaden.  *)       Den    dygtige    franske 


*)  Se  nærmere  Hist.  Archiv.  1871.  II.  S.  253  og 

Minister  Choiseul  tænkte  derfor  paa  at  drage  Fordel  af  en 
Strid  mellem  den  engelske  og  spanske  Krone  om  Falklands- 
øerne, han  vilde  forsøge  en  Kestauration  af  Stuarterne  og 
lod  hemmelig  Prætendenten  hente  til  Paris.  Endnu  samme 
Nat,  Karl  ankom,  indbød  Ministeren  ham  til  en  hemmelig 
Sammenkomst  med  sig  og  Marskalk  Broglio;  man  havde 
aftalt,  at  Karl  skulde  komme  ganske  alene,  forklædt  og  i 
en  Droske,  da  den  største  Forsigtighed  var  nødvendig.  Den 
ene  Time  gik  imidlertid  hen  efter  den  anden,  de  to  Fransk- 
mænd sade  utaalmodig  med  deres  Kort  og  Planen  til  Ind- 
faldet i  England  for  sig,  først  Klokken  to  om  Morgenen 
hørte  de  en  Vogn  komme  rullende,  og  faa  Minutter  senere 
traadte  den  ventede  Gjæst  ind  i  Værelset  — ,  men  i  en  saa 
beruset  Tilstand,  at  der  ikke  kunde  være  Tale  om  nogen 
Raadførelse  med  ham.  Choiseul  udstedte  øjeblikkelig  den 
eneste  rimelige  Befaling,  han  lod  ham  bringe  tilbage  over 
Grænsen  igjen. 

Karl  vedligeholdt  endnu  stadig  skriftlige  Forbindelser 
med  sine  Tilhængere  og  Venner  i  England  og  Skotland; 
men  disse  indsaa  til  deres  største  Bedrøvelse,  at  han  sank 
dybere  og  dybere  og  var  bleven  en  fuldstændig  Dranker. 
De  nærede  derhos  alvorlig  Bekymring  for,  at  deres  For- 
l3indelser  ble  ve  forraadte  til  det  engelske  Hof  af  Præten- 
dentens Maitresse,  hvis  Søster  var  Husholderske  hos  Enke- 
prinsessen af  Wales,  og  de  afsendte  en  Agent  til  Italien 
for  at  gjøre  Karl  Forestillinger  i  saa  Henseende.  Dette 
Skridt  opbragte  ham  imidlertid  i  højeste  Grad;  hans  Be- 
greber om  Fyrstens  gudommelige  Magt  vare  voxede  mere 
og  mere,  jo  mindre  hans  Udsigter  til  at  udøve  den  vare 
blevne,  og  nu  vilde  de  eneste,  som  kaldte  ham  deres  »Konge«, 
vove  at  give  ham  Forskrifter  om  hans  Adfærd.  Han  svarede, 
at  han  ikke  var  tilbøjelig  til  at  tage  Hensyn  til  Trusler 
eller  Lofter  fra  deres  Side.  Hvad  Miss  Walkenshaw  angik, 
var  hans  Tilbøjelighed  for  hende  ingenlunde  saa  stærk,  at 
han  jo  vel  kunde  skilles   fra  hende;    men  han  vilde   aldrig 


Den  sidste  Stuart,    -  187 

lade  sine  »Undersaattere«  give  sig  Forskrifter  om,  hvad  han 
havde  at  gjere  eller  lade.  »Jeg  vil  i  Ro  afvente  Begiven- 
hederne, Deres  Raad  foragter  jeg;  jeg  holder  det  under 
min  Værdighed  at  behandle  Dem  efter  Fortjeneste;«  med 
disse  Ord  afsluttede  han  sin  Skrivelse  ;  det  er  let  forstaaeJigt, 
at  hans  fleste  Tilhængere  nu  trak  sig  tilbage,  og  ensom  og 
næsten  forladt  af  alle  gik  han  sin  Alderdom  i  Møde.  Da 
besluttede  han  i  Aaret  1772,  efter  sine  gamle  Allierede 
Frankrigs  og  Spaniens  Ønske,  at  indgaa  Ægteskab,  og  hans 
Valg  faldt  paa  den  tyveaarige  Louisa  Maximiliana  Carolina, 
Prinsesse  af  Stolberg- Gaedern.  Det  var  en  smuk,  elskværdig 
Pige,  hun  besad  alle  de  p]genskaber,  som  kunde  gjøre  en 
Mand  lykkelig,  og  nærede  en  romantisk  Beundring  for  Helten 
fra  1745,  hvilket  bestemte  hende  til  at  række  den  langt 
ældre  Brudgom  Haanden;  men  snart  indsaa  den  ulykkelige 
Louisa  til  sin  Skræk,  hvor  vidt  forskjellig  Karl  fra  1772 
var  fra  den  fem  og  tyveaarige  Helt  fra  1745;  hans  Ydre 
forraadte  kun  i  alt  for  hej  en  Grad  den  Last,  han  var  hen- 
given til ;  hans  Ansigtstræk  vare  røde  og  opsvulmede,  hans  Næse 
viste  en  forræderisk  Blussen,  hans  en  Gang  saa  slanke  Skikkelse 
var  kroget,  hvem  kan  derfor  undre  sig  over,  at  den  unge  fyrige 
Kvinde  efter  kort  Tids  Forløb  følte  sig  frastødt  af  den  bru- 
tale Gemal,  til  hvem  hun  nu  var  lænket,  og  som  end  ikke 
bevarede  den  ægteskabelige  Troskab  mod  hende. 

Det  var  et  elendigt  Liv,  de  tvende  førte  i  Firenze 
under  Navn  af  Greven  og  Grevinden  af  Albano.  Prinsen 
var  en  glødende,  men  afmægtig  Beundrer  af  sin  unge,  blom- 
strende Hustru,  han  forfulgte  og  vaagede  over  hende  med 
den  frygteligste  Skinsyge,  snart  troede  han  at  bemærke,  at 
de  Opmærksomheder,  Grev  Alfieri,  den  senere  saa  berømte 
Digter,  viste  hende,  gik  ud  over  det  Maal,  en  »Cavaliere 
servente«  efter  italiensk  Skik  og  Brug  tør  tillade  sig,  og 
nu  kj endte  hans  Raseri  ingen  Grænser  længere;  under  saa- 
danne    Anfald    skal    han    have   mishandlet    den   ulykkelige 

saaledes,  al  Nabolaget  hørte  hendes  Klageskrig.  Flasken 
var  fra  nu  af  hans  eneste  Trøst,  han  var  næsten  altid; 
beruset.  Endelig  kunde  Louisa  ikke  længere  udholde  denne 
Tilstand,  og  ved  sin  Elsker  Alfieris  Hjælp  søgte  hun  ferst 
Tilflugt  i  et  Kloster,  derpaa  hos  sin  Svoger  Kardinalen  og 
begav  sig  endelig  til  Paris,  hvor  hun  senere  efter  sin  Mands 
Død  indgik  et  hemmeligt  Ægteskab  med  Altieri. 

Efter  sin  troløse  Hustrus  Flugt  følte  Karl  sig  dobbelt 
ene;  fra  denne  Tid  stammer  vistnok  den  melankolske  Sæt- 
ning, man  fandt  blandt  hans  efterladte  Papirer:  »Hvad 
Mændene  angaar,  har  jeg  nøje  studeret  dem,  og  selv  om 
jeg  blev  firsindstyve  Aar,  vilde  jeg  næppe  lære  dem  bedre 
at  kjende;  men  hvad  Kvinderne  angaar,  har  jeg  anset  det 
for  unyttigt,  da  de  ere  saa  meget  slettere  og  vanskeligere 
at  gjennemskue.«  Hans  sørgelig  nedbrudte  Legeme  trængte 
dog  til  en  Kvindes  kjærlige  Pleje,  han  lod  derfor  sin  Datter 
med  Miss  Walkenshaw  hente  fra  et  Kloster  i  Paris,  og  den 
unge  Dame,  »Hertuginden  af  Albano,«  styrede  nu  Karl 
Edvards  Hus  i  hans  sidste  Leveaar ;  hun  skildres  som  et  stort 
kraftigt  Fruentimmer,  af  mørk  Hudfarve,  med  haard,  næsten 
mandlig  Stemme  og  plumpe  Manerer;  for  sin  Fader  sørgede 
hun  imidlertid  med  tro  Kjærlighed. 

Hun  kunde  imidlertid  ikke  nære  nogen  Skuffelse  med 
Hensyn  til  sin  Faders  Tilstand,  der  langsomt  forværredes. 
Det  var  en  sand  Ynk  at  se  den  engang  saa  glimrende  Karl ; 
to  Tjenere  maatte  støtte  ham,  naar  han  steg  op  eller  ned 
ad  Trapperne  i  Theatret,  som  han  regelmæssig  besøgte.  I 
sin  Loge  laa  han  udstrakt  paa  en  Kanape  helt  i  Baggrunden, 
og  de  Englændere,  som  ved  den  Tid  besøgte  Firenze,  fik 
ham  derfor  næsten  aldrig  at  se. 

Undertiden  vaagnede  dog  den  gamle  Ild  i  de  næsten 
udslukte  Øjne;  et  mærkeligt  Exempel  herpaa  fortæller 
Greathead,  der  besøgte  ham  i  1783*  Denne  Herre  bragte 
nemlig  efterhaanden  Samtalen  hen  paa  det  skotske  Felttog,  og 
det  saae  næsten  ud,    som    om  Prinsen   lidt    efter   lidt   af- 

rystede  en  Byrde,  der  trykkede  ham;  han  blev  livligere 
og  livligere,  hans  Øjne  funklede,  han  fortalte  om  sine  Slag, 
sine  Marcher,  sine  Sejre  og  sin  romantiske  Flugt;  men 
da  sank  han  pludselig  sammen  med  et  Skrig  og  styrtede 
bevidstlos  til  Jorden.  Forfærdet  styrtede  hans  Datter  til 
og  udbrød:  »Min  Herre,  hvad  har  De  dog  gjort?  ingen 
vover  i  min  Faders  Nærværelse  at  omtale  disse  Ting.« 

Musik  synes  at  have  været  den  ulykkelige  Mands 
eneste  Underholdning  i  hans  sidste  Levetid;  i  sin  sørgelige 
Ensomhed  plejede  han  undertiden  selv  at  aflokke  en  gammel 
skotsk  Tværpibe  hine  skingrende  og  begejstrende  Toner,  til 
hvis  Lyd  hans  tapre  Højskotter  engang  styrtede  sig  i  Kampen 
ved  Preston  og  Falkirk.  En  Samling  af  disse  Fløjter 
smykkede  Væggene  i  hans  Værelse  og  vakte  vemodige 
Minder  om  længst  forsvundne  glimrende  Dage. 

Kort  før  sin  Død  vendte  Karl  tilbage  til  Rom,  her 
gjorde  gjenta^ne  Slagtilfælde  i  Januar  1788  ham  næsten 
lam,  og  den  30te  Januar  døde  han  i  sit  otte  og  tresinds- 
tyvende Aar,  samme  Dato,  som  hans  Oldefader  for  139 
Aar  tilbage  maatte  betræde  Skafottet.  Hans  Broder  Kardina- 
len holdt  i  Frascati  en  glimrende  Sørgefest  over  Præten- 
denten og  antog  nu  Titlen  Henrik  IX,  Konge  af  England. 
En  Medaille  med  Indskriften  Henrik  den  niende,  Eng- 
lands Konge  (Henricus  Nonus  Angliæ  rex)  og  paa  Re- 
versen: af  Guds  Naade,  men  ikke  efter  Menneske- 
nes Vilje  (Dei  gratiæ,  sed non  voluntate  hominum)  er  dog 
den  eneste  Handling,  som  viser,  at  han  ikke  ganske  havde 
glemt  sine  nedarvede  Fordringer.  For  øvrigt  levede  han, 
den  sidste  af  Stuart  er  n  es  Stamme,*)  i  Ro  og  Fred 
i  Kirkestaten,  til  han  maatte  flygte  for  de  revolutionære 
Franskmænd;  i  sine  sidste  Dage  oppebar  han  endog  en 
Pension  paa  2000  Pund  af  den  engelske  Konge  og  afgik 
ved  Døden  (Juni  1807)  i  en  Alder  af  82  Aar. 


*)  Hertuginden  af  Albano  døde  allerede  Aaret  efter  sin  Fader. 

I  den  mægtige  Peterskirke  er  der  rejst  et  Mindesmærke 
fra  Canovas  Mesterhaand  over  den  ældre  Prætendent  og. 
hans  tvende  Sønner,  og  med  Studsen  og  Medfølelse  læsere 
den  rejsende  her  Navnet  paa  tre  engelske  Konger,  om  hvis 
Regering  Historien  intet  véd  at  melde.  Fire  Menneskealdre 
ere  henrundne  siden  de  her  skildrede  Begivenheder,  Bour- 
bonnernes  mægtige  Kongeslægt  har  haft  samme  Skæbne 
som  Stuarterne  og  er  bleven  fordreven  fra  de  mange  Troner, 
den  en  Gang  besad.  Saaledes  er  Verdens  Gang;  men  i  Skot- 
land er  Mindet  om  den  elskede,  forgudede  »Prins  Charlie« 
ikke  udslukt.  Rigtig  nok  er  den  Tid  længst  forbi,  da  Be- 
boerne afGrampians  afsides  Dale  daglig  ventede  at  se  hans 
glimrende  Skikkelse  igjen,  da  de  haabede,  at  hans  forbigaaende 
Lykke  skulde  smile  paa  ny,  og  længtes  efter  hans  Gjenkomst 
for  paa  ny  at  ofre  ham  deres  Liv,  deres  Sønner  og  deres 
Formue;  men  hans  Navn  lever  endnu  i  Bjærgboernes 
Sange,  Hyrderne  paa  Højlandenes  ensomme  Hedestrækninger 
synge  endnu  om  ham,  og  den  rejsende  kan  høre  den  gamle 
Bedstemoder  fortælle  om  hans  Bedrifter.  Sagnet  har  allerede 
bemægtiget  sig  hans  Skikkelse  og  hyllet  den  i  sit  mythiske 
Trylleslør;  men  selv  den  upartiske  Forsker  kan  ikke  nægte 
den  unge  Prins  sin  Medfølelse  og  Beundring,  han  kan  vel 
fatte,  at  det  var  godt  for  England,  at  Stuarternes  Restaura- 
tion ikke  lykkedes  anden  Gang,  da  Karl  Edvards  senere 
Historie  ikke  indeholder  noget  godt  Varsel  med  Hensyn  til 
den  Skæbne,  som  de  tre  Riger  da  vilde  have  haft;  men  han 
kan  ogsaa  kun  beklagende  gjentage:  »Bedre  for  Karl  Ed- 
vard selv  og  for  hans  Eftermæle  havde  det  været,  om  han 
som  Helt  var  falden  i  Badenoch  med  sine  sidste  tro 
Vaabenfæller.« 


F.  C.  Granzow. 


^ 

Vilhelm  Henrik  Dufour  blev  fedt  den  15de  September  1787. 
Han  nedstammede  fra  en  gammel  Genferfamilie ;  men  Genf 
var  dog  ikke  hans  Fødeby,  thi  paa  Grund  af  politiske  Uro- 
ligheder og  en  derved  foranlediget  Udvandring  blev  den 
tilkommende  franske  Ingeniørofficer  og  schweiziske  Over- 
general født  paa  tysk  Grund  i  Staden  Constanz  i  et  Hus, 
som  senere  mangfoldige  Gange  er  blevet  paavist  for  schweiziske 
rejsende.  Dufours  Familie  vendte  dog  snart  tilbage  til 
Genf,  og  Barnet  bevarede  kun  nogle  vage  Minder  om  sit 
tilfældige  Fødested,  der  aldrig  kom  til  at  udøve  nogen  som 
helst  Indflydelse  paa  hans  aandelige  Udvikling;  i  sin  kort- 
fattede Levnedsbeskrivelse  siger  han  selv  saaledes :  »Jeg  har 
vel  nok  fremstammet  nogle  tyske  Ord,  før  jeg  talte  mit 
franske  Modersmaal;  men  senere  lykkedes  det  mig  aldrig 
at  bygge  to  tyske  Sætninger;  saa  lidt  bevarede  jeg  fra 
det  Land,  hvor  jeg  saae  Dagens  Lys.« 

Dufours  tidligste  Barndom  faldt  sammen  med  den 
revolutionære  Periode  i  Genfs  Historie,  som  gik  forud  for 
den  franske  Erobring  1798.      Da   hans  Fader,    en  Mand  af 


*)  Efter  G.  H.  Dufour:   Der  Sonderbunds-Krieg.     Basel    1876. 
Mit  biographischer  Skizze  von  Ed.  Sayous. 

en  brav  Karakter  og  betydelig  Forstand,  hyldede  de  Friheds- 
ideer, som  den  Gang  gjærede  i  hele  Evropa,  kan  det  ikke 
undre  os,  at  Dufours  tidligste  Barndomsminder  knytte  sig 
til  Børneprocessionen  paa  Kousseausfesten  og  navnlig  til 
Plantningen  af  etFrihedstræ  paa  Pladsen  St.  Gervais  (1792). 
»Jeg  ser  endnu  de  Mænd,  som  vare  stegne  op  paa  Tagene 
af  Nabohusene  og  fastholdt  Træet  med  Reb;  jeg  skjælvede 
af  Angst  for,  at  de  kunde  styrte  ned.« 

1  Aaret  1797  indtraadte  Dufour  i  Kollegiet;  som 
Generalen  senere  ofte  bemærkede,  endte  de  vigtige  og  af- 
gj ørende  Data  i  hans  Liv  med  Tallet  syv.  *)  »Tegning 
udøvede  en  ganske  særlig  Tiltrækningskraft  paa  mig;  mine 
Stilebøger  vare  mere  fulde  at  alle  Slags  komiske  Figurer 
end  af  Ko nj ugationer  og  Oversættelser.  I  min  Begejstring 
for  Homers  Helte  forfærdigede  jeg  store  kolorerede  Portraiter 
af  dem,  som  ble  ve  solgte  for  sex  Sous  Stykket.  I  Forening 
med  en  Ven  indrettede  jeg  et  kinesisk  Skyggespil  samt  en 
lille  Armbrøstbue,  med  hvilken  jeg  bag  en  Vold  af  Ord- 
bøger beskød  de  flittige  Meddisciple.  Drager  og  Luftballoner 
beskæftigede  mig  ligeledes  i  høj  Grad;  en  prægtig  Mont- 
golfiére,  som  jeg  havde  bemalet  med  Ganymeds  Rov  og 
andre  Scener  af  Ovids  Metamorphoser,  gik  i  talrige  Til- 
skueres Overværelse  op  i  Flammer;  men  en  anden  Mont- 
golfiére  lykkedes  fuldstændig;  dens  lille  Baad  styrtede  ned 
i  Søen,  Man  vil  næppe  undre  sig  over,  at  jeg  under  Be- 
skæftigelser af  denne  Art  ikke  vandt  nogen  Præmie  for 
mine  Studier.« 

De  franske  Troppers  Indtog  i  Genf  havde  i  Begyndelsen 
kun  for  saa  vidt  gjort  et  behageligt  Intryk  paa  Dufour,    at 


*)  Han  blev  født  1787,  indtraadte  1797  i  Kollegiet,  1807  i  den 
polytekniske  Skole  og  1817  i  Edsforbundets  Tjeneste,  1827 
blev  ban  Oberst ,  1837  Overhovedet  for  sin  P'amilie  ved 
Faderens  Død,  og  i  Aarene  1847  og  57  var  han  Øverstbefalende 
for  de  schweiziske  Tropper;    1867  indgav  han  sin  Afsked. 


General  V.  H.  Dufour.  193 

han  fik  Ferie  i  nogle  Dage,  da  man  indkvarterede  en  Del 
Soldater  i  Skolen;  men  Synet  af  de  franske  Kekrutters 
Exercereøvelser  fik  en  alvorlig  Indflydelse  paa  hans  Fremtid. 
»Jeg  var  en  ivrig  Tilskuer  ved  disse  Øvelser  og  fulgte  dem 
med  største  Spænding,  skjont  mine  Vaabenevelser  i  Hjem- 
met rigtig  nok  vare  euEædsel  for  vor  gamle  Pige.  Ogsaa 
mine  krigerske  Talenter  skulde  snart  udfolde  sig.  Gade- 
drengene i  Nabolaget  havde  erklæret  Eleverne  i  Kollegiet 
Krig,  alle  Klasser  skulde  slaa  sig  sammen  og  besvare  denne 
Udfordring  paa  tilbørlig  Maade ,  og  jeg  udkastede  en 
Slagplan,  som  jeg  tyve  Aar  senere  ikke  vilde  have  under- 
kjendt.«  Dog  hverken  denne  krigerske  Berømmelse,  der  i 
øvrigt  blev  stoppet  af  Politiet,  eller  den  unge  Tegners 
Fremgang  eller  hans  nye  voxende  Lidenskab  for  Bueskyd- 
ning kunde  indgyde  hans  noget  forarmede  Familie  stor 
Tiltro  med  Hensyn  til  hans  Fremtid,  han  skulde  slaa  ind 
paa  en  alvorligere  Løbebane,  og  nær  var  han  bleven  Ki- 
rurg. Den  unge  Dufour  arbejdede  et  helt  Aar  i  Militær- 
hospitalet, hvor  han  øvede  sig  i  at  forbinde  syge,  overværede 
Operationer  og  begyndte  at  studere  Anatomi;  han  herte 
ogsaa  et  Kursus  over  Botanik  og  overtydede  sig  nu  om 
Latinens  Nytte,  men  rigtig  nok  først  efter  sin  Udtræden  af 
Kollegiet.  Det  Aar,  han  saaledes  viede  til  Saarlægekunsten, 
var  ikke  tabt  for  ham  og  skulde  senere  komme  hans  Med- 
mennesker til  gode;  thi  Synet  af  de  tunge  og  langvarige 
Lidelser,  til  hvilke  de  saarede  ere  dømte,  rystede  Ynglingens 
Sind,  indgød  ham  en  Afsky  for  Krigens  Rædsler,  der,  bedre 
end  man  skulde  tro,  lader  sig  forene  med  Lidenskab  for 
Krigskunsten,  og  forberedte  ham  til  en  Gang  at  staa  i  Spid- 
sen for  den  første  internationale  Kongres  til  de  saaredes  Vel. 
For  det  første  var  han  nu  bleven  en  Yngling  paa 
sytten,  atten  Aar,  af  Mellemstørrelse,  muskelstærk  og  kjærne- 
sund,  for  hvem  legemlige  Anstrængelser  vare  en  Nødven- 
dighed. »Jeg  bragte  det  saa  vidt,  at  jeg  kunde  ro  tværs 
over    Genfersøen;    Skibsbygningskunsten    udøvede    ligeledes 

en  stor  Tillokkelse  paa  mig,  og  jeg  forfærdigede  selv  et 
fuldstændigt  Fartøj.  Helst  gik  jeg  ud  paa  Søen,  naar  det 
stormede,  og  jeg  kunde  trodse  Bølgerne  i  mit  Skib;  at  blive 
gjennemblødt  af  Regnen,  at  gjøre  en  natlig  Tur,  at  sove  i 
Klæderne  paa  en  Planke  var  den  Gang  min  Lyst ;  men  jeg 
maa  imidlertid  indrømme,  at  min  Smag  senere  har  ændret 
sig  noget,«  skriver  han  tyve  Aar  senere.  Snart  skulde 
imidlertid  mere  varige  Tilbøjeligheder  gjore  sig  gjældende; 
vi  ville  lade  ham  selv  fortælle  om  dette  lykkelige  Vende- 
punkt i  hans  Liv: 

»Jeg  fik  tilfældigvis  at  vide,  at  der  i  Paris  fandtes  en 
polyteknisk  Skole,  og  at  man  i  denne  uddannede  Elever 
til  forskjellige  offentlige,  militære  og  civile.  Embeder,  til 
Ingeniører  og  Artillerister,  til  Geografer  og  Skibsbyggere, 
til  Bro-  og  Vejbygningsmestere  osv.  Skolen  var  den 
Gang  gratis,  og  Aspiranterne  fri  for  Udskrivning.  Min 
Beslutning  om  at  indtræde  i  denne  Skole  var  snart  fattet; 
men  min  Fader  udlo  mig  og  kunde  ikke  forstaa,  at  en  saa- 
dan  Tanke  kunde  opstaa  i  min  Hjærne,  da  jeg  i  Arithmetiken 
hidindtil  ikke  havde  kunnet  drive  det  til  de  fire  Species, 
ja  til  min  store  Skam  ikke  engang  var  sikker  i  den  lille 
Tabel  Dog  min  Fader  gav  efter,  da  ban  mærkede,  at  det 
var  ramme  Alvor,  han  søgte  mig  en  Regnelærer,  og  ved 
hans  Hjælp  kom  jeg  saa  hurtig  ind  i  det  rette  Spor,  at  jeg 
i  kort  Tid  tilegnede  mig  de  Regler,  som  tidligere  havde 
stirret  mig  i  Møde  som  noget  uovervindeligt.  Ikke  længe 
derefter  kunde  jeg  allerede  gjennemgaa  det  lærte  for  mine 
Kammerater,  ja  endog  give  dem  nye  Beviser.  Jeg  husker 
endnu,  at  jeg  følte  en  sand  Henrykkelse,  da  jeg  erfarede, 
at  en  algebraisk  Ligning  under  visse  Forudsætninger  efter  sin 
Grad  kan  forestille  en  lige  Linie  eller  en  Kurve,  og  at  en 
Forbindelse  af  flere  Ligninger  fører  til  en  geometrisk  Kon- 
struktion. Af  alt,  hvad  jeg  har  lært,  har  dette  maaske 
begejstret  mig  mest.« 

Uagtet  al  sin  levende  Iver   var  Kandidaten    dog  noget 

forknyt  ved  den  Adgangsprøve,  han  havde  at  bestaa  i  Genf 
for  en  stræng  Kommission,  ja  han  var  endog  belavet  paa  et 
Nederlag,  og  denne  Frygt  blev  til  Vished,  da  Skolen 
i  November  1807  aabnede  sit  Kursus,  uden  at  han  fik  nogen 
Indkaldelse.  Dog  hvilken  uventet  Lykke !  I  Løbet  af  De- 
cember indtræffer  et  Brev  fra  Guvernøren  for  den  polytek- 
niske Skole  med  Befaling  til  Dufour  om  ufortøvet  at  begive 
sig  til  sin  Post;  af  Befalingen  fremgik,  at  han  blev  betragtet 
som  fraværende  uden  Permission;  det  første  Brev  havde  altsaa 
ikke  naaet  sin  Adresse.  Kun  den,  som  har  været  i  en 
lignende  Situation,  kan  gjøre  sig  en  Forestilling  om  den 
unge  Elevs  Glæde;  men  Familiens  Glæde  var  blandet  med 
Bekymring ;  thi  et  nyt  Kegeringsdekret  fordrede  en  Pension 
paa  800  Francs  og  berøvede  Eleverne  den  tidligere  Fritagelse 
for  Udskrivning.  Før  Afrejsen  skulde  alt  være  besørget, 
og  da  Skæbnen  var  ham  imod  ved  Lodtrækningen,  maatte 
man  endda  betale  en  Stillingsmand.  Lykkeligvis  skete 
dette  før  Hekatomberne  i  Spanien  og  Kusland,  og  de 
temmelig  talrige  frivillige  toge  til  Takke  med  en  rimelig 
Pris,  der  dog  sammen  med  Udstyrelsessummen,  Pensio- 
nen og  Rejseomkostningerne  blev  en  tung  Byrde  for  For- 
ældrene, og  man  maatte  henvende  sig  til  trofaste  Venner 
for  at  opdrive  den  fornødne  Sum. 

Efter  saa  mange  Ofre  kan  man  gjøre  sig  en  Fore- 
stilling om  den  unge  Mands  Fortvivlelse,  da  han  i  Paris 
fik  Kundskab  om,  at  hans  Adgangsnummer  var  140,  næsten 
det  sidste.  »Hvis  Jorden  havde  aabnet  sig  for  mine 
Fødder,  havde  jeg  ikke  kunnet  fole  nogen  større  Skræk. 
Da  jeg  atter  fattede  mig,  stampede  jeg  med  Foden  i  Jor- 
den og  raabte  højt:  det  er  det  samme;  jeg  er  nu  engang 
her  og  vil  gaa  herfra  med  Ære.« 

Han  holdt  Ord.  Under  sine  tvende  Læreaar  paadrog 
han  sig  aldrig  den  ringeste  Irettesættelse;  i  Steden  for  at 
vægre  sig  ved  de  Tusende  Smaatjenester,  man  paalægger  de 
yngste  Elever,  paatog  han  sig  dem  med  letHjærte;  saaledes 

maatte  han  en  hel  Uge  igjennem  Kl.  5  om  Morgenen  tænde 
Lyset  i  den  fælles  Stue;  dog  dette  var  paa  Grund  af  hans 
kraftige  Legeme  ham  til  saa  ringe  Besvær,  at  han  den 
hele  Vinter  frivillig  paatog  sig  denne  Byrde;  Stuen  takkede 
ham  naturligvis  herfor  i  varme  Ytringer,  og  her  blev 
Spiren  lagt  til  flere  inderlige  Venskabsforbindelser ,  som 
strakte  sig  gjennem  mange  Aav.  Ogsaa  Adjutanten,  en 
Grenader  fra  Saint- Jean-d'Acre,  satte  megen  Pris  paa  ham, 
da  han  hver  Morgen,  naar  han  kom  ind  i  Sovesalen,  fandt 
sit  Lys  tændt  og  sin  Seng  redt.  Professorerne  vare  ikke 
mindre  tilfredse ;  ved  hans  Indtrædelse  havde  Undervisningen 
varet  i  henved  sex  Uger,  og  Forelæsningen  i  den  beskrivende 
Geometri  var  næsten  forbi;  men  Dufour  gættede  saa  omtrent 
denne  Gren  af  Videnskaben  og  blev  Repetent  heri  for 
Læsesalen*  Paa  den  anden  Side  tog  han  ikke  Del  i  de 
snart  vittige,  snart  taabelige  Spilopper,  som  visse  Elever 
tillode  sig,  skjont  de  mangen  Gang  voldte  ham  megen  Mor- 
skab, og  han  senere  gjærne  fortalte  dem,  især  de  tvende 
følgende.  Den  berømte  Fysiker  Malus,  Opdageren  af 
Lysets  Polarisation,  fandt  en  Dag  paa  Døren  til  sin  Fore- 
læsningssal  følgende  tvetydige  Indskrift:  Libera  nos  a  Malo 
(fri  os  for  det  onde  eller  for  Malus).  En  anden  Gang  be- 
mærkede Læreren  i  Astronomi,  medens  han  tegnede  en 
Figur  paa  Tavlen,  at  en  Elev  var  i  Færd  med  at  sende  ham 
en  Papirskugle;  han  lod  ham  gjøre  det,  Kuglen  sprang  tilbage 
fra  Tavlen  og  traf  hans  Briller;  en  almindelig  Latter  lod, 
men  Læreren  tegnede  med  Fingeren  en  Figur  i  Luften  og 
fortsatte:  »Vi  sagde,  at  Indfaldsvinkelen  er  lig  Udfalds- 
vinkelen; det  er  altsaa  Hr.  N.  N.,  som  har  kastet  Kuglen,« 
og  saaledes  fik  han  Latteren  paa  sin  Side. 

Dufour  holdt  sig  dog  borte  fra  alle  disse  Løjer,  var 
arbejdsom,  ivrig,  altid  paa  Pletten  og  fik  saaledes  den 
Meddelelse  fra  Guvernøren,  Grev  Lacuée,  at  hans  halve 
Pension  var  ham  eftergiven.      Hans  Glæde  herover  var  na- 

turligvis  stor  ved  Tanken  om  hans  Families  herved  for« 
mindskede  Bekymringer. 

»Skolekosten,«  fortæller  han  videre,  »bekom  mig  vel. 
Der  gaves  tre  Maaltider;  til  Frokost  et  Stykke  Brød  og 
Vand  efter  Behag,  om  Middagen  Suppe,  Oxekjed,  Grønt  og 
et  Glas  Vin,  om  Aftenen  Ragut  med  en  Smule  Vin.  Øvel- 
serne i  Skolegaarden  og  de  militære  Marcheture  faldt  ikke 
mindst  i  min  Smag. 

»En  Øvelse  i  Skydning  paa  Marsmarken  var  ligeledes 
en  Fest.  Vi  fik  Besøg  af  den  berømte  Monge,  Skolens 
Stifter;  det  var  hans  sidste  Besøg.  Han  gik  paa  Taa- 
spidserne  for,  som  han  udtrykte  sig,  ikke  at  forstyrre 
Helligdommens  Ro;  han  rettede  forskjellige  Spørgsmaal  til 
mig  og  syntes  tilfreds  med  mine  Svar.  Vi  havde  det 
Uheld  at  miste  ham  samme  Aar,  Sorgen  over  ham  var 
almindelig,  thi  han  var  en  Fader  for  sine  Elever;  hele 
Skolen  tog  Del  i  Ligfærden. 

»Efter  overstaaet  Examen  blev  jeg  somNr.  11  forflyttet 
til  den  næste  Afdeling  og  udnævnt  til  Underofficer  i 
fjerde  Kompagni;  dette  indbragte  mig  femten  Francs 
maanedlig,  og  nu  var  jeg  rig;  thijeg  havde  hidindtil  kun  faaet 
fem  Sous  i  Lønning  om  Dagen,  og  heraf  blev  der  endog 
stadig  holdt  noget  tilbage  for  ituslaaede  Glas,  beskadigede 
Møbler  og  Skotøj.  Underofficererne  havde  derhos  en  anden 
Fordel,  om  Søndagen  behøvede  de  forst  at  møde  to  Timer 
senere  om  Aftenen;  jeg  benyttede  dog  kun  to  Gange  denne 
Frihed  for  at  se  den  berømte  Talma  spille  i  Theåtre 
Fran^ais. 

»Efter  Aftensmaaltidet,  som  var  besørget  paa  et  Par 
Minutter,  gaves  der  Koncerter,  Skuespil  eller  Bal.  Nogle 
Musikyudere  paatoge  sig  Ulejligheden  med  Koncerterne, 
vort  Kunstens  Tempel  var  en  Sovesal,  hvor  man  imidlertid 
kun  fik  Adgang  mod  Billetter,  og  hele  Belysningen  bestod 
af  nogle  Tællelys.  Fire  eller  fem  med  Skuespiltalent  be- 
gavede Ynglinge  draperede  sig  i  Sengetæpper   og   søgte  at 

efterligne  Tidsalderens  berømteste  Skuespillere,  medens  Til- 
skuerne stode  omkring  eller  sade  paa  Sengene,  naar  der 
var  Plads.  —  Til  et  Bal  hører  der  Damer,  og  man  fandt 
dem  blandt  de  yngste  Elever,  der,  udklædte  med  et  Forklæde 
fra  det  kemiske  Laboratorium  og  pyntede  med  en  opstadset, 
koket  Soldaterhue,  slet  ikke  toge  sig  saa  ilde  ud,  indtil 
Trommens  Lyd  nodte  Herrer  og  Damer  til  at  rømme  Mar- 
ken og  slukke  Lysene.« 

Disse  Fornøjelser  gjorde  dog  ikke  noget  Skaar  i  Studierne, 
Dufour  høstede  Lønnen  for  en  toaarig  uafbrudt  Flid  og 
traadte  ud  af  Skolen  med  et  glimrende  Nummer  fem.  Alle 
hans  Evner  og  Tilbøjeligheder  førte  ham  til  at  vælge 
Ingeniørfaget  som  sin  fremtidige  Livsstilling,  og  han  skulde 
nu  besøge  den  praktiske  Skole  i  Metz;  fra  denne  Stund 
oppebar  han  ikke  mere  nogen  som  helst  Understøttelse  fra 
sin  Families  Side. 

Før  han  slog  ind  paa  sin  nye  Løbebane  med  dens 
Farer  og  Besværligheder,  fik  han  en  Permission  paa  nogle 
Uger,  og  man  kan  tænke  sig,  at  han  gjensaa  Hjemmet  med 
største  Glæde.  »To  af  os  satte  os  med  en  Bunke  Bøger  i 
en  Fiakre  og  toge  et  Værelse  i  en  lille  Gjæstgivergaard; 
vi  maatte  nemlig  blive  nogle  Dage  i  Paris  for  at  faa  vore 
Uniformer  syede;  den  første  Morgen  trommede  jeg  Reveillen 
paa  Bordet,  vi  sprang  ud  af  Sengen  og  dansede  en  Afskeds- 
dans  omkring  vore  Bøger.«  Den  glade  rejsende  kom,  som 
det  ved  den  Tid  var  almindeligt,  over  Col  de  la  Faucille 
(i  Jurakjæden)  til  Genf,  og  det  pludselige  Syn  af  Søen  og 
Bjærgene  fyldte  ham  med  Rørelse  og  Henrykkelse. 

Efter  dette  korte,  men  fornøjelige  Ophold  i  Hjemmet 
begav  Dufour  sig  vel  til  Mode  til  Metz  og  paabegyndte 
her  i  de  sidste  Maaneder  af  1809  sine  praktiske  Studier,  i 
hvilke  han  snart  kom  til  at  gjøre  glimrende  Fremskridt. 
Under  Øvelserne  i  Terrainet  beklædte  samtlige  Soldater 
vexelvis  de  lavere  Grader,  og  man  saae  dem  snart  i  Soldater- 
uniform og  snart   med  Underofficers-Snorene  eller  Officers- 

Epauletterne.  Disse  Arbejder  bleve  imidlertid  afbrudte  ved 
den  Befaling,  at  de  fem  første  Numre  skulde  afgaa  til 
Korfu  for  at  forsvare  Øen  mod  Englænderne.  »Dette  var 
en  slem  Streg  i  Kegningen;  thi  at  komme  saa  langt  bort 
fra  Storarmeen,  hvor  der  gaves  Befordringer  og  Udmærkelser, 
syntes  os  næsten  en  Forvisning.«  Dufour  kunde  rigtig  nok 
ikke  forudse,  at  denne  Forvisning  skulde  fri  ham  for 
Overgangen  over  Beresina  og  Slaget  ved  Leipzig  og  saaledes 
efter  al  Kimelighed  forlængede  hans  Liv  med  fem  og 
tresindstyve  Aar. 

Rejsen  fra  Metz  til  Neapel  var  en  sand  Tortur;  de 
Midler,  som  de  fem  unge  Mennesker  havde  at  raade  over, 
tillode  dem  netop  at  kjobe  en  Vogn,  hvor  fornuftigvis  kun 
to  Mennesker  kunde  faa  Plads ;  men  de  satte  sig  ufortrødent 
ind  i  Vognen,  tre  paa  Hovedsædet  og  to  i  Forsædet,  saa  at 
deres  Knæer  hyppig  kom  i  Konflikt  med  hverandre.  Saa- 
ledes sammenstuvede  rejste  de  Dag  og  Nat  pr.  Post  og 
holdt  kun  en  Dags  Rast  i  Genf  og  Mailand  og  to  Dage  i 
Rom.  Gjæstgivere  og  rejsende  vare  ikke  lidet  forbavsede, 
naar  de  saae  tre,  fire,  fem  Personer  kravle  ud  af  den  lille 
Kasse,  og  en  lærd  Tilskuer  sammenlignede  Vognen  med  den 
trojanske  Hest. 

Uden  Uheld  naaede  man  Korfu;  Klimaet,  Garnisonen 
og  Indbyggerne  gjorde  det  behageligste  Indtryk  paa  Dufour, 
og  i  sine  senere  Aar  dvælede  han  gjærne  ved  Opholdet  her. 
For  et  ungt  Menneske,  som  kun  havde  set  Genf,  Paris  og 
Metz,  frembød  Øen  en  interessant  Blanding  af  Befolknings- 
Elementer;  »der  var  endog  nogle  tyrkiske  Familier,  som 
havde  søgt  Tilflugt  paa  Korfu  mod  Ali  Paschas  Sværd;  de 
vare  komne  med  Kvinder  og  Heste,  og  vi  fik  herved  Lejlighed 
til  at  anstille  mange  Iagttagelser;  ved  en  Flytning  blev 
saaledes  den  tyrkiske,  tæt  tilslørede  Hustru  ledsaget  af  fire 
bevæbnede,  foran  gik  Hovedafskæreren.«  Heldigvis  var  der 
ogsaa  mere  fornøjelige  Scener.  »Paa  Guvernørens  Baller 
var  det  os  fire  Officerer  (Ingeniørkorpset,  Artilleriet,  Marinen 

Og  Staben),  der  særlig  vandt  Berømmelse  for  vor  Behændighed 
i  Entrechats,  saa  der  dannede  sig  en  Kreds  om  os  Dansere ; 
andre  Officerer  spillede  Komedie  paa  Byens  Theater,  og  de 
spillede  ikke  daarlig;  man  anstillede  Ringridt  og  Heste- 
væddeløb, under  hvilke  Damerne  sade  paa  Tribuner  og 
egenhændig  bekransede  Sejrherrerne.  Vi  vare  tre  om  én 
Hest,  thi  vi  vare  ikke  rige  nok  til  hver  at  kunne  kjøbe  os 
et  Dyr.« 

Man  ser,  at  Korfus  Forsvar  endnu  gav  rigelig  Fritid; 
Løjtenant  eller  snart  Kaptejn  Dufour  benyttede  samme  til 
at  fortsætte  sine  theoretiske  Studier  og  til  at  uddanne  sit 
betydelige  Talent  som  Kort-  og  Plantegner,  hvori  han  senere 
skulde  yde  Edsforbundet  saa  store  Tjenester.  Han  forfattede 
et  Skrift  over  Perspektiven  og  lagde  i  Fremtiden  særlig 
Vægt  paa  dette  Værk,  da  han  havde  udarbejdet  samme 
uden  noget  som  helst  Hjælpemiddel,  hvorfor  Arbejdet  bar 
Præg  af  særlig  Originalitet.  »Den  første  Plan,  som  blev 
udarbejdet  med  horisontale  Kurver,  er  udgaaet  fra  Korfu; 
vi  arbejdede  alle  paa  samme,  og  i  Paris  udførte  man  et 
Relief  af  Fæstningen  efter  denne  Plan.  Jeg  tegnede  i  stor 
Maalestok  en  Plan  af  Fæstningen  med  alle  dens  Batterier, 
og  man  kunde  paa  samme  skjelne  selve  Arten  af  Kanonerne. 
Krigsministeren  havde  den  Godhed  at  tilstille  mig  en  Kopi 
af  dette  store  Arbejde«. 

Denne  Art  Arbejde  havde  ogsaa  sin  Skyggeside;  Dufour 
kunde  let  være  bleven  en  Ingeniørofficer,  der  gik  saa  meget 
op  i  sit  specielle  Vaaben,  at  han  blev  ude  af  Stand  til  at 
føre  en  Kommando.  Paa  denne  Fare  blev  han  imidlertid 
gjort  opmærksom  af  Oberst  Baudrand,  som  ledede  Befæst- 
ningsarbejderne paa  de  joniske  Øer,  og  hvem  Dufour  ved 
Enden  af  sin  lange  Løbebane  endnu  mindedes  med  største 
Kjærlighed.  Han  sagde  ofte  til  sin  unge  Kammerats  »Vær 
ikke  blot  fornøjet  med  at  blive  en  god  Ingeniørofficer;  lær 
ogsaa  andre  Tjenestegrene  at  kjende,  lær  at  kommandere 
Mænd«.     Baudrand   indskrænkede    sig   ikke    til   ufrugtbare 

Raad,  men  gav  ham  Ledelsen  af  et  stærkt  Kompagni  Sa- 
pører  for  at  vænne  ham  til  at  kommandere;  dertil  føjede 
han  BestjTelsen  af  en  Del  af  Ingeniertrainet,  og  Dufour  var 
desuden  stadig  en  Slags  Stabsofficer  hos  ham.  Sonder- 
bundets  Overvinder  var  til  sine  sidste  Aar  Baudrand  tak- 
nemmelig for  denne  mangesidige  og  sunde  praktiske  Ud- 
dannelse. 

Englænderne  indskrænkede  sig  til  en  stræng  Blokade 
og  Afspærring  af  Korfu.  Paa  en  Expedition,  som  blev 
foretagen  uden  for  Øen,  kom  Dufour  i  yderste  Livsfare;  dog 
vi  ville  lade  ham  selv  fortælle  denne  Begivenhed,  der  refe- 
rerer sig  til  Blokadens  sidste  Aar,  1813,  og  til  Tilbagetoget 
til  Frankrig. 

»Da  vi  vendte  tilbage  fra  Parga,  hvor  vi  havde  begivet 
os  hen  paa  en  Bekognoscering,  havde  Englænderne  faaet 
Nys  om  vor  Expedition,  skjulte  sig  bag  Klipperevene  og 
ventede  os  ved  det  hvide  Bjærg,  Sydspidsen  af  Øen  Korfu. 
De  omringede  os  med  fem,  sex  veludrustede  Fartøjer,  vi 
oppebiede  dem  i  Rolighed  for  at  afgive  vor  Ild  paa  nært 
Hold,  og  Uroligheden  mellem  de  fjendtlige  Rorfolk  over- 
tydede os  om,  at  vore  Skud  havde  gjort  deres  Virkning,  da 
pludselig  nogle  Pakker  Patroner  paa  vort  Dæk  fængede,  i 
et  Øjeblik  stod  alt  i  Flammer,  og  jeg  selv  brændte  som  en 
Fakkel.  Til  al  Lykke  taber  jeg  ikke  Besindelsen,  springer 
i  Vandet,  svømmer  hen  til  et  lille  Fartøj,  som  vor  Kanon- 
baad  havde  taget  paa  Slæb,  og  stiger  op  i  den  for  at 
naa  Strandbredden.  Jeg  svømmede  i  fuld  Uniform  med 
Kaarden  ved  Siden,  og  hvad  der  mest  generede  mig,  var 
mine  Støvler;  jeg  beholdt  endogsaa  min  Hat  paa,  der  nogen- 
lunde beskyttede  mig  mod  Brandsaar  i  Hovedet.  Da  jeg 
endelig  kom  op  af  Havet,  følte  jeg  mig  som  forstenet  i 
Luften;  jeg  kunde  hverken  røre  eller  bevæge  mig,  da  jeg 
var  slemt  forbrændt;  jeg  bar  imidlertid  endnu  min  Uniform, 
og   da  Fjenden    kjendte    mine   Epauletter,    sendte  han  mig 

endnu  nogle  kraftige  Salver  uden  dog  at  træffe.  Obersten 
og  flere  Matroser  havde  fulgt  mit  Exempel. 

»Forsvaret  hørte  op,  og  Englænderne,  som  vare  stegne 
om  Bord,  skyndte  sig  med  at  slukke  Ilden.  Saaledes  bleve 
vi  fangne,  og  Baudrand  blev  ført  til  Malta;  men  mig  sendte 
man  med  en  Parlamentær  til  Korfu;  thi  Englænderne 
skjøttede  ikke  om  at  have  med  syge  og  saarede  at  bestiUe. 
Natten  var  skrækkelig  og  syntes  mig  en  Evighed;  Kjødet 
laa  blottet  paa  Laarene  og  Hænderne,  ogsaa  Ansigtet,  navnlig 
Ørene  vare  temmelig  stærkt  forbrændte.  Endelig  den  næste 
Morgen  afleverede  man  mig  paa  Lasarettet,  hvor  jeg  i  ti 
Dage  var  overladt  til  en  Underlæges  Omhu  og  en  uvidende 
Sygepassers  Pleje;  den  sidste  gav  mig  saaledes  i  en  eneste 
Dosis  al  den  Opium,  som  var  bestemt  for  flere  Dage  .... 
jeg  var  forgiftet  ....  ti  Dage  i  Træk  troede  jeg  at  væ^re 
blind.  Jeg  kan  altsaa  sige,  at  jeg  i  mit  Liv  saa  temmelig 
har  prøvet  alt;  jeg  har  været  døv  og  blind,  forbrændt  og 
forgiftet. 

»  .  .  .  .  Blokaden  blev  fortsat  med  fordoblet  Stræng- 
hed;  vi  manglede  Efterretninger  fra  Udlandet,  vi  fik  ingen 
Lønning  mere  ....  Vi  havde  opdyrket  Haver,  som  vare 
forladte  af  deres  Ejere;  ogsaa  Fjerkræ  udklækkede  vi. 

»I  Frankrig  fulgte  imidlertid  Begivenhederne  Slag  i 
Slag,  uden  at  endog  et  Rygte  om  samme  naaede  os,  før 
pludselig  en  Parlamentær  bringer  os  en  Mængde  Aviser  og 
den  Efterretning,  at  Bourbonnerne  igjen  ere  komne  tilbage. 
Vor  Forbavselse  var  stor;  thi  ingen  af  os  kjendte  noget 
til  dem. 

»Som  Tredjemand  bevægede  jeg  ved  mine  alvorlige 
Forestillinger  General  Donzelot  til  at  lade  Republikens  og 
Kejserdømmets  Fane  vaje  endnu  i  fjorten  Dage,  da  en 
Brig,  hvis  Bagstavn  førte  den  hvide  Fane,  medens  For- 
stavnen viste  Trikoloren,  bragte  os  den  ventede  Befaling  at 
udlevere  Forterne,  Krigsmateriellet  og  Provianten  til  Englæn- 
derne .  .  ♦  .  En  fransk  Flaade  under  Admiral  Cosmao  landede 

for  at  optage  Garnisonen  og  fere  den  tilbage  til  Frankrig. 
.  .  .  Det  var  for  Marseilles  Beboere  et  sjældent  Syn  at  se 
saadanne  skj æggede  Karle  paa  en  Tid,  da  bele  Hæren  kun 
bestod  af  Rekrutter.« 

1  Marseille,  der  helt  og  holdent  var  royalistisk  sindet, 
bleve  vi  indkvarterede  hos  Borgerne,  og  mit  Kompagni 
havde  just  ikke  godt  heraf;  paa  Korfu  var  det  blevet  rekru- 
teret af  de  talrige  illyriske  Slaver,  som  vare  deserterede 
fra  Østerrig  ...  I  Aix  kom  nu  en  halv  Snes  Stykker  af 
mine  Folk  til  mig  og  forlangte  i  en  fræk  Tone  den  tilgode- 
havende Sold;  paa  min  velbegrundede  Vægring  herved  (jeg 
havde  nemlig  ingen  Penge)  bleve  de  kun  endnu  frækkere: 
»Vi  ville  paa  Stedet  have  vor  Sold  og  saa  afsted«,  hed  det; 
et  fornyet  afslaaende  Svar  bragte  dem  i  Raseri,  og  med 
dragne  Sabler  trængte  de  ind  paa  mig,  men  med  Kaarden  i 
Haanden  holdt  jeg  dem  saa  længe  i  Skak,  til  mine  Under- 
officerer kunde  ile  deres  Kaptejn  til  Undsætning  ....  jeg 
havde  stukket  tre  af  disse  Døgenigte  ned.« 

Ved  sin  Ankomst  til  Grenoble  saae  Dufour  sig  dog 
nødt  til  at  afskedige  mere  end  Halvdelen  af  sine  Saperer, 
der  ikke  vare  til  Sinds  at  tjene  under  den  nye  Regering; 
med  tungt  Hjærte  lod  han  sig  dernæst  med  Resten  af  sine 
Sapører  indlemme  i  tredje  Ingeniør-Regiment  og  troede 
endnu  i  tre  Maaneder  at  burde  arbejde  med  paa  sit  nye 
Korps's  Organisation;  men  efter  at  have  fuldendt  denne  Op- 
gave forlangte  og  erholdt  han  i  Slutningen  af  Aaret  1814 
en  Orlov  paa  tre  Maaneder,  som  han  agtede  at  tilbringe  i  Genf. 
Permissionen  var  imidlertid  endnu  ikke  udløben,  før  Efter- 
retningen om  Napoleons  Landgang  bredte  sig  med  Lynets 
Hurtighed  og  hensatte  Kaptejn  Dufour  som  saa  mange 
andre  Officerer  i  den  største  Samvittighedskamp ;  en  mini- 
steriel Skrivelse  fra  Slutningen  af  Februar,  altsaa  før 
Napoleons  Tilbagevenden  fra  Øen  Elba,  rev  ham  paa  en 
overraskende  Maade  ud  af  denne  Uro;  thi  han  fik  »trods 
sin  Orlov«  Befaling  til  ufortøvet  at  vende  tilbage  til  Grenoble. 

Senere  spurgte  han  sig  selv  mangen  en  Gang,  om  det 
virkelig  kun  var  et  Spil  af  Skæbnen,  at  han,  den  for  sit 
bona partistiske  Sindelag  bekjendte  Ingeniørofficer,  blev  sendt 
til  en  Fæstning,  hvis  Holdning  maatte  være  afgj  ørende  ved 
Kejserens  forestaaende  Marche.  Hvorledes  det  nu  end  for- 
holdt sig  hermed,  løste  den  militære  Lydighed  ham  fra  alle 
Betænkeligheder,  i  Chambéry  satte  han  glad  den  trefarvede 
Kokarde  paa  sin  Hue  og  indtraf  i  Grenoble  Dagen  efter 
Napoleons  Afrejse. 

Næsten  umiddelbart  derpaa  fik  han  Befaling  at  begive 
sig  til  Lyon,  som  »de  hundrede  Dages«  Regering  tænkte  at 
befæste  mod  Østerrigernes  forventede  Angreb;  han  erholdt 
Ledelsen  af  en  meget  betydelig  Del  af  Arbejdet,  nemlig 
hele  Linien  mellem  Rhone  og  Saone. 

»Marskalk  Suchet,  der  kommanderede  Alpehæren,  hvortil 
vi  hørte,  inspicerede  mine  Arbejder,  fandt  intet  Steds  noget 
at  udsætte  og  erklærede  sig  tilfreds.  Ejeren  af  Slottet  paa 
Øen  Barbe,  det  yderste  venstre  Punkt  af  min  Linie,  var  en 
stræng  Royalist,  og  hans  ældste  Datter  havde  selv  affyret 
den  Kanon,  som  meldte  Lyons  Beboere  Hertuginden  af 
Angoulémes  Ankomst;  men  trods  alt  dette  stod  jeg  paa  en 
venlig  Fod  med  Familien  ved  at  skaane  deres  Have,  saa 
vidt  vi  kunde  undgaa  det  ved  vore  Batteribygninger,  og 
skjønt  jeg  engang  overraskede  de  unge  Damer,  medens  de 
søndertraadte  Violerne*)  paa  et  Brystværn,  respekterede  jeg 
ikke  desto  mindre  de  skjønne  Liljer,  som  var  deres  Stolthed.« 

Ved  Efterretningen  om  Slaget  ved  Waterloo  bleve  For- 
svarsanstalterne  forhalede  eller  rettere  standsede,  Østerrigerne 
kom,  og  der  blev  vexlet  nogle  Skud  mellem  deres  Forposter 
og  Lyons  Besætning;  men  Kapitulationen,  der  blev  hidført 
ved  Begivenhederne  i  Paris,  standsede  dog  Fortsættelsen  af 
Fjendtlighederne.     Pons  de  l'Hérault,  Kommissæren  for  Lyon, 


*)  Den  napoleonske  Families  Blomst,  ligesom  Liljerne  ere  Bour- 
bonnernes. 

havde  søgt  om  en  Batailloiiskommandørs  Grad  for  Dufour, 
men  han  vedblev  at  være  Kaptejn,  dog  med  Æreslegionens  Kors. 
Han  trak  sig  tilbage  bag  Loire,  hvor  han  havde  Lejlighed  til  at 
underholde  sig  med  den  tapre  General  Mouton-Duvernet, 
som  snart  skulde  falde  for  franske  Kugler;  alt  kom  i  Op- 
løsning, og  kun  Officererne  bleve  paa  deres  Post,  men  af- 
mægtige over  for  Soldaterne,  der  uden  at  afvente  Orlov 
forsvandt  i  Hundredvis  for  at  vende  tilbage  til  Hjemmet. 
Endelig  bleve  ogsaa  Officererne  enten  ganske  afskedigede 
eller  satte  paa  Halvsold  og  stillede  til  Disposition.  Da  Dufour 
hørte  til  sidste  Klasse,  havde  han  intet  bedre  at  gjøre  end 
at  vende  hjem  og  i  Ko  afvente  sin  videre  Skæbne;  paa 
Vejen  besøgte  han  i  Lyon  sine  elskværdige  Royalister,  der 
bebrejdede  ham,  at  han  ikke  havde  smykket  sin  Hat  med 
den  hvide  Kokarde. 

Sin  vedvarende  Troskab  mod  Napoleon  i  Ulykkens  Dage 
kunde  Dufour  tilskrive,  at  han  blev  hensat  i  den  fjortende 
og  sidste  Kategori  af  Officerer  paa  Halvsold  og  aldrig  kunde 
faa  de  to  eller  tre  Tusende  Francs  udbetalte,  Regeringen  var 
ham  skyldig.  Fuld  af  Uro  over  sin  Fremtid  fik  han  dog 
sin  knappe  Halvsold  regelmæssig  udbetalt;  men  af  denne 
Uro  blev  han  udløst  i  Begyndelsen  af  1817;  thi  han 
fik  Tilbud  om  en  Kommando  i  Briangon,  dog  rigtig  nok 
under  den  Betingelse,  at  han  skulde  søge  fransk  Indfødsret, 
da  hans  Hjemstavn  Genf  var  falden  til  Schweiz.  Han  havde 
frit  Valg. 

Kaptejn  Dufour  gik  i  sit  tredivte  Aar.  Tyve  Aar 
havde  han  tilbragt  i  Genf,  ti  andre  Aar  i  fransk  Tjeneste; 
hans  Hjærte  var  delt  mellem  Kjærlighed  til  Hjemstavnen 
og  den  inderlige  Taknemmelighed,  han  maatte  føle  mod  det 
Land,  hvor  han  havde  fundet  Videnskab,  Fare,  Ære  og 
Besværligheder  —  kort  sagt  alt,  hvad  der  binder  og  fængsler 
et  Menneskes  Hjærte.  Dog  hans  Genfer  -  Patriotisme  fik 
Overhaand,  og  de  politiske  Skuffelser,  han  havde  lidt,  bidroge 

vel   ogsaa   deres    til  hans  Beslutning,  skjent   hans    franske 
Sympathier  dog  ikke  herved  ble  ve  tilintetgjorte. 

»Mit  Valg  er  truffet,«  skrev  han  til  Oberst  Baudrand; 
»nu  er  jeg  kun  af  Hjærtet  en  Franskmand,  men  giver  Af- 
kald paa  alle  min  Stands  Fordele  uden  at  vide,  hvad  jeg 
skal  tage  mig  for.  Jeg  vil  skatte  mig  lykkelig,  hvis  jeg 
som  Schweizer-Borger  kan  finde  den  forønskede  Ko  i  min 
Sjæl,  lykkelig,  hvis  mine  ringe  Talenter  kunne  være  mine 
Medborgere  til  nogen  Nytte.«  Senere,  mod  Slutningen  af 
Aaret  1818,  skrev  han  til  sin  Kammerat  Charles  Dupin: 
»For  at  kunne  følge  den  Vej,  min  Samvittighed  foreskriver 
mig,  har  jeg  opgivet  Grad  og  Sold  og  tænker  nu  kun  paa 
at  bekæmpe  mine  Landsmænds  Overdrivelser«.  Alt,  hvad  der 
muligvis  kunde  ægge  og  ophidse  Lidenskaberne  paa  begge 
Sider  af  Grænsen,  mishagede  og  foruroligede  ham,  og  det 
kunde  ikke  undgaas,  at  der  i  Genf  i  Anledning  af  Indlemmel- 
sen i  Schweiz  forefaldt  adskillige  Scener,  som  vare  vel  egnede 
til  at  fornærme  den  franske  Nationalfølelse;  men  Dufour 
tragtede  stadig  efter  en  oprigtig,  populær  Fred  og  ikke 
efter  en  blot  politisk  Fred. 


IL 


I 


Efter  at  have  siaaet  sig  til  endelig  Ro  i  Genf  ægtede 
Kaptejn  Dufour  Frøken  Susanne  Bonneton,  der  i  et  halvt 
Aarhundréde  udgjorde  sin  Mands  Lykke;  endnu  i  samme 
Aar,  1817,  blev  han  Kommandant  for  det  genfiske  Ingeniør- 
korps, derhos  Civilingeniør  i  Kantonets  Tjeneste,  og  som 
saadan  skulde  han  forestaa  Kantonets  Opmaaling,  endelig 
Professor  i  Mathematik,  og  ved  alle  disse  Embeder  fik  hans 
mangesidige  Evner  og  Virkelyst  rig  Anvendelse.  I  Genf 
indførte  han  Undervisningen  i  beskrivende  Geometri,  og  da 
efter  Freden  talrige  fremmede  af  Stand  strømmede  til  det 
nye  Schweizerkanton,  talte  han  blandt  sine  Elever  ikke  blot 

unge  Landsmænd,  der  senere  skulde  opnaa  videnskabelig  Be- 
rømmelse i  Evropa,  men  ogsaa  Prinser  af  de  stolteste 
suveræne  Huse  som  Prinsen  af  Danmark,  (o :  Frederik  VII.) 
Prinsen  af  Holstein  og  Storhertugen  af  Mecklenburg;  hans 
klare  Aand  og  tydelige  Foredrag  gjorde  ham  særlig  skikket 
til  Undervisning,  men  denne  Gren  af  hans  Virksomhed  var 
dog  det  Arbejde,  som  mindst  interesserede  ham ,  skjønt 
han  ikke  desto  mindre  i  over  tyve  Aar  viede  det  en  stor 
Del  af  sin  Tid. 

Vi  have  oven  for  omtalt  hans  Genfer-Patriotisme ;  men 
for  at  dette  Ord  ikke  skal  blive  misforstaaet,  behøver  det 
en  nøjere  Forklaring.  Dufour  vilde  ikke  blot  antage  den 
genfiske,  men  ogsaa  den  schweiziske  Nationalitet;  fra  1817 
var  han  lige  saa  vel  Schweizer  som  Genfer,  og  Edsforbun- 
dets  Politik  og  Forsvar  optog  ganske  hans  Aand.  Det 
er  mærkeligt,  hvor  hurtig  den  gamle  Skoleelev  fra  det 
uafhængige  Genf  og  den  senere  napoleonske  Officer,  der 
aldrig  havde  tænkt  paa  Schweiz  og  næsten  intet  vidste  om 
samme,  sluttede  sig  til  det  nye,  fælles  Fædreland.  Han 
nød  den  Ære  i  de  følgende,  ofte^vanskelige,  tresindstyve 
Aar  at  være  det  levende  Baand,  som  knyttede  Genf  til  Eds- 
forbundet,  og  da  han  i  1827  blev  udnævnt  til  Oberst  i 
Edsforbundets  Tjeneste,  forstode  hans  Landsmænd  at  vurdere 
denne  Værdighed,  som  ingen  Genfer  hidtil  havde  beklædt, 
og  gjorde  et  Gilde  for  i  hans  Person  at  fejre  den  militære 
Enhed,  som  fra  nu  af  skulde  knytte  det  schweiziske  Fædre- 
land nøje  sammen  med  dets  to  og  tyvende  Kanton. 

Det  var  den  nye  schweiziske  Officers  faste  Overbevis- 
ning, at  Schweiz  udenÆrgjerrighed  maatte  forblive  strængt 
neutralt,  og  at  der  udfordredes  Styrke  og  stadig  Vaaben- 
færdighed,  for  at  Landet  kunde  se  sin  Neutralitet,  Integritet 
og  Uafhængighed  respekteret.  Hans  Erfaringer  fra  Paris, 
Metz  og  navnlig  fra  Korfu  havde  den  største  Betydning  for 
Organisationen  af  Edsforbundets  Hær. 

»Jeg  har,«    siger  Dufour  i  sine  Optegnelser,    »i  Aaret 

1819  grundet  Skolen  i  Thun  og  var  her  til  1830  Over- 
instruktør for  Ingeniørerne  og  Generalstaben,  i  hvilket 
Tidsrum  jeg  havde  den  Tilfredsstillelse  at  optage  Prins 
Ludvig  Napoleon  Bonaparte  (o:  Napoleon  III)  i  samme 
Skole  og  se  ham  stillet  under  mit  Opsyn.  I  Aaret  1827 
ledede  jeg  i  Thun  den  første  Øvelse  i  alle  Vaabenarter  for 
at  uddanne  Eleverne  i  Felttjeneste;  heraf  fremgik  de  store 
Troppesamlinger,  som  senere  have  fundet  Sted  paa  for- 
skjellige  Steder  af  Edsforbundets  Omraade.  Jeg  har  ogsaa 
virket  kraftig  for  Antagelsen  af  Edsforbundets  Fane  for  den 
fælles  Hær,  og  efter  ti  Aars  Anstrængelser  satte  jeg  ogsaa 
dette  igjennem.« 

Ved  etÆmne  af  saa  stor  Betydning  kunne  vi  dog  ikke 
nøjes  med    disse  korte  Notitser,    men   maa  i  de  Breve    og 
Udkast,  Dufour  rettede  til  de  nationale  Myndigheder,    søge 
et  Bevis  for  Dybden    af  hans   politiske  Ideer,    der   i   hans^^d 
Aand  vare  nøje  sammenknyttede  med  det  militære  Fremskridt" 
og  Fagspørgsmaal. 

»Naar  man  indrømmer,  at  en  regulær  Hær  savner  sin 
Hovedstyrke,  saa  snart  den  ikke  har  en  god  Generalstab, 
har  en  Militshær  som  vor  i  endnu  højere  Grad  en  saadan 
nødig.  Vore  Bataiiloner  og  Eskadroner,  der  ere  uddannede 
hver  for  sig  i  Republikens  forskjellige  Kantoner,  kunne  ikke 
være  i  Besiddelse  af  den  Sikkerhed  og  det  Sammenhold, 
man  kun  opnaar  med  Tiden  efter  en  varig  Øvelse.  Den 
schweiziske  Hær  vil  ved  Begyndelsen  af  et  Felttog  altid 
være  af  ringere  Værd.  Det  vanskeligste  er  at  organisere 
de  forskjellige  administrative  og  militære  Grene  godt,  hertil 
udkræves  Tid  og  Ko,  og  det  er  at  forudsætte,  at  man 
hverken  vil  unde  os  Tid  eller  Ro.  Den  angribende  Fjende, 
der  kjender  vor  Svaghed,  vil  drive  sine  Forberedelser  i  al 
Hemmelighed  og  falde  over  os  som  et  Lyn  uden  blot  at 
give  os  Tid  til  Samling. 

»Ve  os,  naar  vi  i  en  saadan  Stilling  lide  Mangel  paa 
gode  Officerer,    som  kunne  samle    de  spredte  Elementer  af 

vor  Styrke  og  lede  de  nationale  Skarers  Begejstring  paa  en 
indsigtsfuld  Maade.  Vor  Modstand  vilde  det  da  briste  paa 
Enhed,  og  hvor  stort  vore  Soldaters  Mod  end  maatte  va^re, 
vilde  de  dog  blive  slaaede  af  mere  øvede  Tropper,  Mistillid 
vilde  bemægtige  sig  dem,  og  maaske  vilde  de  endog  over 
for  deres  Føreres  Usikkerhed  anse  sig  for  forraadte.« 

Disse  Farer,  der  kunde  fore  til  hele  Fædrelandets  Un- 
dergang, mødte  Dufour  med  nøje  og  udførlige  Reglementer, 
som  de  mest  fremragende  Mænd  i  Schweizerhæren  have  at 
takke  for  deres  militære  Uddannelse,  fremdeles  med  Almen- 
studier, der  efter  Baudrands  Anskuelse  skulde  bevare 
Officererne  mod  at  henfalde  til  Ensidighed  i  deres  specielle 
Vaaben,  og  endelig  ved  hyppige  Sammenkomster  mellem 
Officererne  fra  de  forskjellige  Kantoner.  »Følelsen  for  det 
fælles  Fædreland  maa  ved  saadanne  Sammenkomster  udbrede 
sig  over  videre  Kredse;  der  maa  her  udvikle  sig  Venskabs- 
forhold eller  dog  nærmere  Forbindelser,  som  i  givne  Til- 
fælde kunne  være  højst  nyttige,  med  ét  Ord,  Fædrelandet 
kan  herved  kun  høste  Ære  og  Fordel.« 

Disse  Dufours  skjonne  Manddomsaar  vare  dog  heller 
ikke  tabte  for  Staden  og  Kantonet  Gent;  han  arbejdede 
tvært  imod  ufortrødent  for  sit  snævrere  Hjem  og  bidrog 
kraftig  sit  til,  at  der  begyndte  et  nyt  Vendepunkt  i  dets 
Historie;  han  sørgede  for  Lys  og  Luft  i  de  smalle  Stræder, 
for  Stadens  Udvidelse  og  moderne  Forskjønnelse.  Genf 
havde  i  tre  Aarhundreder  nærmest  været  et  Aandens  Sæde, 
dens  Storhed  beroede  paa  Kjærlighed  til  Videnskaberne  og 
den  hellige  Skrift;  men  derimod  havde  man  til  Trods  for 
det  attende  Aarhundredes  skjønne,  men  alvorlige  Bygninger 
ladet  den  ydre  Fremtræden  ude  af  Betragtning;  man  havde 
ikke  haft  Tid  til  at  tænke  paa  Qaier  og  retvinklede  Gader. 
Andre  Tider,  andre  Sæder :  de  forfaldne  Bygninger  langs 
Rhone  og  Søen,  som  dækkede  Udsigten  til  Vandet  og 
Bjærgene,  vare  gammeldags,  men  alt  andet  end  interessante; 
Oberst  Dufours  Ordenssans  kunde  ikke  udstaa  dem,   og  da 

han  i  1819  blev  valgt  til  Medlem  for  Byraadet,  forsømte 
han  ikke  Lejligheden  til  at  fordre  betydelige  offentlige 
Arbejder.  »Naar  man  med  Dampskibet  kommer  til  vor  By, 
tør  man  ikke  tilstaa,  at  man  er  en  Genfer.«  Først  efter 
et  tre  Gange  gjentaget  Stormløb  og  et  dobbelt  Nederlag  fik 
han  endelig  Raadet  til  at  gaa  ind  paa  Bygningen  af  den 
store  Quai,  Arbejderne  her  samt  ved  »Pont  des  Bergues«  bleve 
drevne  med  al  Iver,  og  ved  Siden  af  Souderbund-Felttoget 
og  sit  Schweizerkort  betragtede  Generalen  altid  disse  Ar- 
bejder som  sin  tredje  Adkomst  til  Ære;  naar  man  betænker 
det  mægtige  dybe  Indtryk,  som  han  derved  har  udøvet  paa 
Tusender  af  rejsende,  Digtere,  Kunstnere  og  de  mest  be- 
skedne af  sine  Landsmænd,  kan  man  ikke  undlade  at  til- 
træde hans  Mening. 

Han  byggede  ogsaa  to  andre,  mindre  berømte,  men 
praktisk  vigtige  Broer,  nemlig  Broen  fra  Sierne  over  Arve 
og  Hængebroen  over  Fæstningsværkerne  over  for  Florissant.  *) 
Da  Genf  den  Gang  var  en  befæstet  Stad,  stod  den  kun 
gjennem  de  tre  Porte  i  Forbindelse  med  Yderverdenen,  og 
mellem  Strand-  og  Nyportene,  der  laa  i  stor  Afstand  fra 
hinanden,  fandt  ved  den  Tid  ingen  Forbindelse  Sted,  før  i 
1823  den  lette  Hængebro  af  Jærntraad  blev  bygget,  som 
senere  er  bleven  saa  ofte  efterlignet;  med  Fæstningsvær- 
kerne forsvandt  i  øvrigt  ogsaa  denne  Bro. 

Uden  at  nære  stor  Tillid  til  Genfs  Fæstningsværker 
maatte  Dufour  dog  som  Ingeniør  sysle  med  deres  Istand- 
sættelse og  Forbedring.  Saaledes  fortæller  han  t.  Ex.  i 
sine  Notitser:  »De  gamle  Kasematter,  som  tjente  til  Maga- 
siner for  Drikkevarer  og  Tælle,  vare  i  en  meget  slet  Til- 
stand, Vandet  trængte  ind  paa  alle  Kanter;  det  hele  voldte 
store  Udgifter   uden  Nytte,  thi  Kasematterne   maatte  falde 


*)  Dufour  byggede  i  øvrigt  endnu  tre  andre  Broer  i  Genf,  fuld- 
endte Broen  i  Carouge  og  udfandt  et  System  for  den  hy- 
drauliske Maskine,  der  endnu  er  anvendeligt. 

med  Værkerne.  Ved  andre  Dele  af  Voldene  forefaldt  rigtig  nok 
Arbejder  af  større  Betydning,  som  endnu  stadig  komme  os 
til  Nytte.  Det  lykkedes  mig  at  skaffe  Befolkningen  Nytten 
af  nogle  Bastioner,  som  jeg  omdannede  til  offentlige  Pro- 
menader. Navnlig  gjaldt  dette  om  Bastionen  ved  Søen, 
den  tidligere  saakaldte  »Baadeø,«  der  blev  niveleret,  be- 
plantet, bestrøet  med  Grus  og  forsynet  med  et  Kækværk; 
man  omdannede  samme  til  en  Slags  Have,  som  man  gav 
Navnet  »Rousseaus  0,«  efter  at  den  var  bleven  prydet  med 
en  Statue  af  vor  store  Filosof.«  Det  var  ogsaa  Dufour, 
som  opførte  Grundstykket  og  ledede  Statuens  Rejsning, 
ligesom  han  endnu  i  sin  høje  Alder  skulde  rejse  National- 
Monumentet  i  den  engelske  Have. 

Han  stillede  sit  Talent  smn  Ingeniør  ikke  blot  til  det 
materielle  Fremskridts  Raadighed,  men  ogsaa  til  Videnska- 
bernes Fremme,  og  han  søgte  at  udbrede  disse  blandt  Fol- 
ket; naar  han  saaledes  tog  Del  i  Indforeisen  af  Dampskibe 
og  Gasbelysning,  viede  han  ogsaa,  og  i  en  ikke  ringere 
Grad,  Genfs  videnskabelige  Anstalter  sine  Kræfter:  »Efter 
at  Træerne  vare  fældede  paa  den  Plads,  hvor  det  saa  kaldte 
fædrelandske  Lyceum  stod  under  Revolutionen,  lod  jeg 
samme  indhegne  og  pryde  med  et  Springvand  samt  udstyre 
med  et  Orangeri  og  et  botanisk  Konservatorium  for  saaledes 
at  forvandle  Pladsen  til  en  Have,  der  samtidig  kunde  være 
til  Nytte  og  Fornøjelse;  senere  kom  hertil  Observatoriet 
med  sin  Drejekuppel.  I  Haven  lod  jeg  anbringe  en  Limni- 
meter  for  paa  denne  Maade  at  kunne  anskueliggjøre  For- 
andringerne i  Vandstanden  for  alle  og  enhver;  i  Stedet  for 
denne  Limnimeter  traadte  senere  en  anden,  der  endnu  er 
til  ved  Dampskibenes  Anlægsplads.  Paa  Bastionen  ved 
Chantepoulet  opstillede  jeg  fremdeles  en  Tavle,  hvor  Spasere- 
gængerne  paa  en  Messingplade  kunde  aflæse  Navnene  paa  de 
herfra  synlige  Bjærge;  senere  er  denne  Plade  opstillet  ikke 
langt  herfra  i  Alpeplads-Haven.« 

Den   forhenværende   Elev    af    den   polytekniske   Skole 

havde  i  lang  Tid  ikke  gjenset  Frankrig;  nu  fremkaldte 
Ønsket  om  at  sætte  sig  ind  i  de  Arbejder,  der  vare  udførte 
i  forkjellige  Egne  af  Kongeriget,  en  flere  Maaneders  Rejse, 
hvorved  han  traf  sammen  med  mange  gamle  Kammerater, 
deriblandt  den  fortræifelige  General  Baudrand.  Under  den 
strængeste  Kulde  i  Aaret  1830  kjørte  han  med  Hurtig- 
posten fra  Nantes  til  Paris;  den  første  Del  af  Eejsen  blev 
tilbagelagt  om  Natten,  han  havde  glemt  sin  Kappe,  og 
oven  i  Kjøbet  var  en  Rude  slaaet  itu ;  hans  Legemskon stitu- 
tion var  dog  saa  kraftig,  at  han  endog  slap  for  Snue,  men 
senere  indrømmede  han  dog  selv,  at  han  ved  denne  Lejlig- 
hed ret  havde  fattet  Betydningen  af  Talemaaden:  »Kulden 
gik  gjennem  Marv  og  Ben.«  Foruden  de  Iagttagelser,  der 
nærmest  vedrørte  ham  som  Ingeniør,  følte  han  sig  mest 
slaaet  ved  den  Kjendsgjerning,  at  Alverden  var  belavet  paa 
Dynastiets  nære  Fald.  »Det  hele  hænger  kun  ved  en  Traad,« 
sagde  han  efter  sin  Hjemkomst,  og  da  denne  Traad  var 
bristet  ved  Karl  X's  Juli-Ordonnancer,  beklagede  Dufour 
ingenlunde  Bourbonnernes  Fald,  saa  meget  mere  som  han 
ikke  blot  selv  hørte  til  det  liberale  Parti,  men  ogsaa  havde 
fornyet  sine  gamle  venskabelige  Forbindelser  med  Bona- 
parterne  ved  at  overtage  Prins  Louis's  (o :  den  senere 
Napoleon  IIFs)  militære  Uddannelse. 

Fra  et  andet  Synspunkt  foruroligede  Julirevolutionen 
Dufour  i  høj  Grad;  han  som  saa  mange  andre  Politikere 
befrygtede  nemlig  en  almindelig  evropæisk  Brand,  der 
muligvis  kunde  drage  Schweiz  med  ind  i  Hvirvelen,  ja  vel 
endog  styrte  det  i  Fordærvelse.  Han  fik  en  overordentlig 
Samling  af  Tagsatzung  (Landets  Fællesforsamling)  sat  i 
Gang,  han  blev  udnævnt  til  Deputeret,  og  Frygten  for 
en  Krænkelse  afSchweiz's  Omraade,  saaledes  som  det  gjen- 
tagne  Gange  havde  fundet  Sted  i  de  sidste  Krige,  bidrog 
meget  til  Udførelsen  af  Forsvarsværkerne  ved  St,  Maurice, 
Aarberg,    Bellinzona    og    Luziensteig.      Oberst  Dufour,   der 

fra  1831  var  Chef  for  Generalstaben,  holdt  særlig  paa  at 
Qærne  enhver  Krænkelse  af  Schweiz's  Omraade  i  Rhone- 
dalen  ved  de  vidunderlige  Forsvarsanlæg  ved  St.  Maurice; 
men  denne  Befæstning  var  fuldstændig  defensiv,  sigtede 
kun  til  Bevarelsen  af  den  almindelige  Fred,  og  Louis 
Philippes  Eegering  lagde  sin  Taknemmelighed  over  denne 
Schweiz's  Holdning  for  Dagen  ved  at  udnævne  Dufour  til 
Ridder  af  Æreslegionen. 

»Intet  kunde  være  mig  mere  kjærkomment«,  skrev  han 
den  25de  Januar  1832  til  Marskalk  Soult.  »Denne  Ud- 
mærkelse beviser  mig ,  at  jeg  endnu  stadig  har  Venner  i 
det  Land,  hvor  jeg  har  nydt  min  militære  Opdragelse,  for 
hvilket  jeg  derfor  har  bevaret  en  inderlig  Fork j ærlighed,  og 
som  jeg  vilde  skatte  mig  lykkelig  ved  at  kunne  tjene  paa 
enhver  Maade,  der  lader  sig  forene  med  mine  Pligter.  De 
kan  navnlig  gjøre  særlig  Regning  paa,  at  alle  mine  Anstræn- 
gelser  og  min  hele  Indflydelse  skal  være  rettet  paa  at 
hævde  en  Neutralitet,  der  ligger  lige  saa  meget  i  Frankrigs 
som  i  Schweiz's  Interesse.  Jeg  har  viet  mit  Liv  til 
Opfyldelsen  af  denne  Opgave.« 

Den  samme  fredelige  Mission  fik  han  noget  senere,  i 
Aaret  1834,  Lejlighed  til  at  lægge  for  Dagen,  da  en  Del 
polske  Flygtninge  foretog  det  saa  kaldte  »Savoyer-Tog«, 
der  allerede  forud  maatte  stemples  som  unyttigt  og  van- 
vittigt. I  Februar  1834  trængte  400  polske,  italienske  og 
tyske,  slet  væbnede  Friskaremænd  fra  Genfersøen  over  Sa- 
voyens  Grænser,  hvorfra  de  søgte  at  naa  Piemont,  hvor 
man  vilde  fremkalde  en  Rejsning  mod  Karl  Albert.  Hele 
Toget  mislykkedes  imidlertid ;  thi  da  Friskaremændene  over- 
skrede  Grænsen,  fandt  de  snart,  at  Landbefolkningen  aldeles 
ikke  nærede  nogen  Lyst  til  at  slutte  sig  til  dem;  en 
af  Insurgenternes  Delinger  opløste  sig  altsaa,  en  anden 
under  Ramorino  drog  tilbage  over  Grænsen,  og  en 
tredje  blev  sprængt  efter  en  kort  Skjærmydsel.  »Den 
Tillid,    man    nærede    til    mig   og   mine    velbekj endte  An- 


214  General  V.  H.  Dufour. 

skuelser«,  skriver  Dufour  i  denne  Anledning,  »tillod  mig  at 
afvende  Stormen  og  bevæge  de  ulykkelige,  for  hvem  man 
nærede  en  levende  Interesse,  til  at  vende  om.« 

Dufour  havde  kort  forud  haft  en  anden  endnu  mere^ 
mislig  Opgave,  som  han  dog  ogsaa  heldig  bragte  til  Af- 
slutning. I  Kanton  Basel  herskede  der  en  stærk  Spæn- 
ding mellem  selve  Byen  og  Landdistrikterne,  hvis  demo- 
kratiske Beboere  følte  sig  tilsidesatte  og  kuede  af  den 
konservative  Bybefolkning.  Allerede  i  Begyndelsen  af  Januar 
1831  havde  Landboerne  derfor  dannet  en  provisorisk  Regering 
i  Liestal,  men  denne  Gang  blev  Rejsningen  kuet;  dog 
Forsøget  fornyedes  i  Avgust  samme  Aar,  og  nu  med 
bedre  Held,  og  Byens  Tropper  bleve  fuldstændig  slaaede 
under  et  Angreb  paa  Liestal;  Tagsatzung  søgte  forst  at 
mægle;  men  ingen  af  Parterne  vilde  give  efter,  og  navnlig 
afviste  Byen  enhver  Anmodning  i  saa  Henseende,  sluttede 
et  Separatforbund  med  enkelte  venskabelige  Kantoner  og 
faldt  trods  den  paabudte  Landefred  med  Vaabenmagt  over 
Landskabet  Basel  (3.  Avgust  1833).  Et  Armékorps  paa 
10,000  Mand  under  Dufour  rykkede  nu  frem,  besatte  Land- 
skabet Basel  og  traf  Foranstaltninger  til  at  angribe  Byen; 
men  heldigvis  blev  det  ikke  nødvendigt  at  bringe  de  trufne 
Angrebsdispositioner  til  Udøvelse,  og  Staden  blev  besat 
uden  Blodsudgydelse;  alt  det  vundne  blev  imidlertid  atter 
sat  paa  Spil  ved  et  taabeligt  Praleri,  som  blev  udvist  af 
en  af  de  mest  forhadte  Førere  for  Baseiland;  han  kjørte 
nemlig  i  aaben  Kaleche  gjennem  Byens  Gader,  og  den 
ulykkelige  var  nær  bleven  reven  ihjel,  hvis  Dufour  ikke 
havde  reddet  ham  med  Fare  for  sit  eget  Liv.  Den  ind- 
vortes Strid  endte  imidlertid,  som  bekjendt,  med  det  Re- 
sultat, at  Kantonet  blev  delt  i  to  Halvkantoner:  Basel-Stadt 
og  Baseiland,  en  Deling,  der  finder  Sted  den  Dag  i  Dag. 

I  det  samme  Aar  1833  paabegyndte  Dufour  et  Arbejde, 
som  skulde  vare  to  og  tredive  Aar,  nemlig  sit  almindelige 
Kort  over  Schweiz,    et  civilisatoiisk  Værk,    der   i   Nødsfald 

ogsaa  skulde  tjene  til  Fædrelandets  Forsvar.  Dufours 
Patriotisme  og  haus  videnskabelige  Stilling  gav  ham  en 
dobbelt  Adkomst  til  at  lede  dette  storslaaede  Foretagende, 
i  hvis  Fuldførelse  forskjellige  Generationer  af  Ingeniører 
fra  de  forskjellige  Kantoner  have  taget  Del.  Et  Kort,  der 
var  udkastet  i  saa  stor  Maalestok,  frembød  paa  Grund  af 
Terrainets  særlige  Beskaffenhed  Vanskeligheder  af  forskjellig 
Art.  Til  den  nøjagtige  Optagelse  af  de  stejle  Skrænter  og 
de  vidtstrakte  Isbræer  udkrævedes  unge  Mænd,  der  ikke  led 
af  Svimmelhed,  som  vare  i  Besiddelse  af  grundige  mathe- 
matiske  Studier,  og  som  derhos  havde  Lyst  til  besværlige 
Marcher  og  kunde  nejes  med  det  mer  end  simple  Liv  i 
Sennhytterue.  I  Schweiz  var  der  dog  ingen  Mangel  paa 
Ingeniører  af  denne  Art,  og  heri  laa  heller  ikke  Hoved- 
vanskeligheden; men  en  langt  betydeligere  Opgave  var  det 
over  for  et  saadant  Net  af  Bjærge,  Dale  og  Floder  at 
fyldestgjøre  baade  Nøjagtigheden  og  Tydeligheden,  at  undgaa 
de  sorte,  alt  for  overlæssede  Skygger  og  saaledes  tilveje- 
bringe et  Kort,  der  tillige  kunde  give  et  Billede  af  Landet. 

Med  al  den  fortjente  Beundring,  som  Dufour  nærede 
for  den  franske  Generalstabs  Kort,  havde  han  dog  den  Op- 
fattelse, at  denne  havde  lidt  Skibbrud  over  for  den  Vanske- 
lighed at  gjengive  Landets  bjærgfulde  Egne«  Han  søgte  at 
overvinde  denne  Vanskelighed  ved  at  anvende  det  skraa 
Lys,  et  System,  der  med  rette  bekæmpes  for  visse  Egne, 
men  vistnok  er  det  eneste  rigtige  for  et  Land  som  Schweiz, 
forudsat  da,  at  man  anvender  det  paa  en  forstandig  Maade. 
Det  opnaaede  Resultat  var  glimrende  og  vel  egnet  til  at 
overbevise  de  heftigste  Modstandere;  men  først  i  de  sidste 
Aar,  da  det  fuldstændige  Kort  var  optrukket,  kunde  det  ret 
vinde  Anerkjendelse  t.  Ex.  under  Verdensudstillingen  i  Paris 
1867  og  paa  Væggen  i  Athenæumssalen  i  Genf. 

Paa  det  sidst  nævnte  Exemplar  ligger  der  saa  meget 
mere  Vægt,  som  det  saa  at  sige  var  Autors  Yndlingsstykke, 
og  han  bestræbte  sig  for  at  gjore  det  ikke  blot  til  et  smukt 

Kort,  men  meget  mere  til  et  levende  Billede  af  sit  Fædrene- 
laud; man  kunde  derfor  mangen  Gang  se  ham  retouchere 
dette  Vægexeraplar  med  sin  Blyant,  se  ham  stille  sig  op  i 
i  en  vis  Afstand  som  en  Maler  over  for  sit  Maleri  for 
at  bedømme  den  Virkning,  han  havde  opnaaet  ved  sine 
nye  Skraveringer,  og  saaledes  lykkedes  det  ham  hos 
Beskueren  at  fremkalde  den  fuldstændigste  Illusion  af  et 
Eelief. 

Dette  Mesterværk,  for  hvilket  Dufour,  hvad  vi  længere 
frem  ville  faa  at  se,  blev  lønnet  med  republikansk  Simpel- 
hed, er  det  mest  betydelige  og  omfangsrige  Arbejde  i  hans 
lange  Liv  og  tillige  et  glimrende  Bevis  for  hans  storartede 
Uegennyttighed  i  Fædrelandels  Tjeneste;  han,  som  ved 
Livets  dagligdags  Arbejder  var  sparsom  med  sin  Tid,  ødslede 
med  samme,  naar  der  var  Tale  om  et  patriotisk  eller  et 
Velgjørenheds  Værk.  Da  man  saaledes  havde  overdraget 
ham  at  administrere  Arven  efter  Baron  de  Grenus,  der 
havde  indsat  Edsforbundet  til  sin  Universalarving,  medgik 
der  meget  af  hans  Tid  til  at  gjøre  en  Kapital  paa  1100,000 
Francs,  som  vare  bestemte  til  Oprettelsen  af  en  Invalide- 
kasse, disponibel.  En  anden  af  hans  Hovedbeskæftigelser  i 
denne  Del  af  hans  virksomme  Liv  var  Grundlæggelsen  af 
Militærforeningen,  som  han  i  lang  Tid  præsiderede. 

I  øvrigt  forsømte  han  ikke  de  talrige  Genfer-Forenin- 
ger,  af  hvilke  han  var  Medlem,  ligesom  heller  ikke  Ar- 
bejderne i  Studerestuen  bleve  afbrudte;  talrige  Skrifter  over 
Krigskunsten  eller  over  forskjellige  Anvendelser  af  de 
physiske  og  mathematiske  Videnskaber  fulgte  Slag  i 
Slag;  saaledes  udkom  Afhandlinger  over  »permanente  Be- 
fæstninger« 1822,  i  andet  Oplag  1850;  hans  Haandbog  »over 
de  praktiske  Arbejder  i  Felten«  paa  Tysk  1825,  senere  paa 
Fransk  i  fl.  Oplag,  ligesom  ogsaa  hans  Lærebog  i  Taktiken 
udkom  i  flere  Sprog.  Disse  tre  Arbejder  ere  blevne  klassiske, 
og  trods  de  Forandringer,    som  ere   blevne    nødvendige  ved 

de  nye  Vaabeii,  ere  de  efter  kompetente  Dommeres  Vid- 
nesbyrd endnu  ikke  forældede.  Et  særligt  Arbejde  gjaldt 
Beskrivelsen  over  Hængebroer,  et  andet  om  Genfersøens 
Vandstand,  der  til  Trods  for  visse  Paastande  ikke  synes  at 
have  forandret  sig  i  fem  og  halvfjerdsindstyve  Aar.  Talrige 
Afhandlinger  for  Militærskolen  og  »Bibliothéqiie  Universelle« 
skulle  vi  her  kun  berøre  i  Forbigaaende ;  men  alle  disse 
Værker  udgjøre  ikke  eu  Fjerdedel  af  de  Arbejder,  han  har 
efterladt  i  sit  Bibliothek  som  Manuskript,  men  indbundne 
og  fuldstændig  ordnede. 

Prins  Ludvig  Napoleon  var  den  af  Dufours  Elever,  for 
hvem  han  nærede  størst  Hengivenhed;  han  viste  sig  stedse 
som  en  hengiven  Ven  over  for  ham,  skjont  han  beklagede 
Prinsens  Forsøg  i  Strassburg  og  fordømte  hans  Landgang  i 
Boulogne.  I  de  Aar,  som  ligge  mellem  disse  tvende  mis- 
lykkede Forsøg,  var  Napoleons  Ophold  paa  Schweiz's  Om- 
raade|en  Anledning  til  betydelige  Forviklinger;  den  franske 
Eegering  sendte  Edsforbundet  truende  Noter,  som  ophidsede 
»Tagsatzung«  og  syntes  at  forberede  et  nært  forestaaende 
Sammenstød.  »Det  er  sandsynligt,«  skrev  Obersten  i  denne 
Anledning  til  Prætendenten,  »at  De  ikke  vil  blive  forstyrret 
i  Deres  Asyl;  men  De  vil  dog  kunne  fatte  en  stor  Beslut- 
ning; Deres  Hjærte  vil  selv  kunne  indgive  Dem  denne,  og 
tillad  mit  Venskab  at  tilraade  Dem  samme.«  Dette  op- 
rigtige og  taktfulde  Raad  blev  fulgt,  og  Prins  Ludvig  for- 
lod Schweiz.  Da  han  senere  blev  fangen  ved  sit  Land- 
gangsforsøg  i  Boulogne  og  blev  stillet  for  Pairskammeret, 
viste  Dufour  sig  som  Napoleons  utrættelige  Ven,  der  skrev 
til  Berryer  og  til  flere  Medlemmer  af  Pairskammeret  og  vel 
ikke  fragik  den  anklagedes  Skyld,  men  undskyldte  samme 
med  Landflygtighedens  Fristelser,  samtidig  med  at  han  frem- 
hævede Prinsens  gode  Egenskaber  og  forsvarede  hans  Sag 
med  en  Varme,  der  ikke  blev  uden  Virkning. 

Dufour   var   ikke    fremmed    for    sit  Kantons    mere  og 

mere  stormende  Politik;  fra  1819  var  han  Medlem  af 
Borgerrepræsentationen  og  siden  hin  Tid  næsten  stadig 
Medlem  af  den  lovgivende  Forsamling,  hvor  han  i  lang  Tid 
var  en  fremtrædende  Repræsentant  for  det  liberale  og  Frem- 
skridtspartiet;  men  han  saae  ikke  uden  Bekymring  den 
revolutionære  Vending,  Begivenhederne  lidt  efter  lidt  antoge,  og 
sluttede  sig  senere  til  det  konservative  Partis  Rækker;  han 
nærede  Afsky  for  enhver  Blodsudgydelse  og  anstrængte  sig 
stedse  for  at  undgaa  den  ganske  eller  dog  indskrænke  den 
til  det  mindst  mulige.  Den  13de  Pebr.  1843  »kunde  han 
ikke  forhindre  et  natligt  Sammenstød,  som  kostede  nogle 
Borgere  Livet,  men  ved  Klogskab  ogMaadehold  undgik  man 
dog  store  Ulykker.«  I  Aaret  1846  vilde  han  heller  ikke.^ 
paatage  sig  Ansvaret  for  de  Begivenheder,  som  sluttelig™ 
førte  til  Oprøret  af  7de  Oktbr.,  der  ganske  skaffede  det 
radikale  Parti  Magten. 

Den  sidste  Begivenhed  blev  af  stor  Betydning  for 
Schweiz's  indre  Historie  og  paaskyndede  Udbruddet  af  »Son- 
derbund-Krigen,«  men  de  nærmere  Omstændigheder  ved 
samme  skulle  vi  forbeholde  til  næste  Afsnit  i  denne  Af- 
handling; vi  skulle  her  kun  berøre,  at  »Tagsatzung«  ud- 
nævnte Dufour  til  Overgeneral,  en  Udnævnelse,  som  gjorde 
hans  Venner  og  nærmeste  Paarørende  trøstesløse,  ligesom 
han  selv  var  dybt  rystet  ved  dette  Valg ;  men  i  Betragtning 
af  sit  søndersplittede  og  uenige  Fædreland  og  med  dyb 
Følelse  af  det  ansvarsfulde  Kald,  Fædrelandet  rettede  til  ham, 
var  hans  Valg  snart  truffet.  Hovederne  for  »Sonderbund« 
hørte  med  Glæde  Efterretningen  om  Udnævnelsen  af  en 
lærd  Overgeneral,  der  uden  Tvivl  vilde  spilde  sin  Tid 
med  korrekte  og  regelrette  ,Marcher.  Man  skuffede  sig 
paa  hegge  Sider;  en  energisk  Udfoldelse  af  Stridskræfterne, 
der  vare  langt  betydeligere,  end  Valpladsen  fordrede, 
delte,  lammede,  kvalte  Modstanden  og  reducerede  Krigen 
til  nogle,  lidet  blodige  Fægtninger.      Og    da    det   med  saa 

stor  Humanitet  førte  Felttog  saa  hurtig  var  endt,  maatte 
selv  de,  hvem  det  gjorde  ondt,  at  deres  Ven  havde  modtaget 
Overkommandoen,  istemme  den  almindelige  Kos,  der  gjenlød 
over  hele  Evropa  med  Undtagelse  af  de  enkelte  ved  Parti- 
lidenskab forblindede  Kredse. 

(Sluttes.) 

C.  H. 


Et  magyarisk  Plyndringstog. ") 

Iblandt  de  statelige  Klostre,  der  i  Aarhundreder  have  været 
Midtpunkt  for  det  sydøstlige  Tysklands  Kultur,  er  St. 
Gallen  et  af  de  berømmeligste.  Grundlagt  af  den  hellige 
Gallus  Columbans  Discipel,  blev  det  efter  Karl  den 
stores  Død,  ved  sin  gode  Skole,  sin  Klostertugt  og  et 
stort  Antal  talentfulde  Mænd,  en  højt  berømt  Anstalt,  var  i 
de  sachsiske  Kejseres  Aarhundrede  (918 — 1024)  vel  det 
bedste  tyske  Kloster  og  sendte  sine  Disciple  ned  ad  Ehinen 
og  langt  ind  i  det  tyske  Land.  Meget,  som  de  flittige 
Munke  afskreve,  digtede  og  forfattede  til  Undervisning,  er 
blevet  bevaret  for  os;  til  de  værdifuldeste  Overleveringer 
hører  Klostrets  Krønnike,  der  af  forskjellige  Forfattere  er 
ført  til  ind  i  det  13de  Aarhundrede,  og  som  indeholder  en 
Skat  af  Oplysninger  om  Klosterbeboernes  Liv  og  Lære; 
blandt  disse  Klosterkrennikens  Forfattere  er  navnlig  Ekke- 
hard  IV  (omtrent  980  til  1060)  af  mageløst  Værd,  ikke 
fordi  han  hørte  til  sin  Tids  lærdeste  Mænd,  men  fordi  han 
er  i  Besiddelse  af  mere  ægte  Fremstillingstalent ,  end 
nogen  af  de  samtidige ,  vi  have  noget  Kjendskab 
til,  og  fordi  han  kan  gjengive  det  oplevede  udførlig, 
levende   og   med    karakteristiske   Enkeltheder.      Brødrenes 


*)  GustavFreytag:  Bilder  aus  der  deutschenVergangenheit.  I, 

Karakter,  Tidens  Sæder,  et  gejstligt  Broderskabs  Tilskikkelser 
afspejle  sig  levende  i  hans  behagelige  og  friske  Fortælling. 
Det  er  vanskeligt  at  gjere  et  Udvalg  af  det  rige  Stof, 
som  han  har  overleveret  os  i  sin  Krennike.  Det  følgende 
indeholder  noget  af  Klosterets  Hændelser  under  Magyarer- 
nes  (Ungarernes)  ødelæggende  Plyndringstog,  og  det  kan 
tjene  som  et  Exempel  paa  de  Hærgninger,  Tyskland  og  i 
det  hele  Mellemevropa  vare  udsatte  for,  indtil  Henrik  I, 
der  bedst  er  kjendt  under  det  urigtige  Tilnavn  Fuglefænger, 
og  hans  Søn  Otto  I  den  store,  gjorde  Ende  herpaa  ved 
deres  store  Sejre  over  det  hedenske  Nabofolk.  Ekkehard 
fortæller  paa  det  10de  Aarhundredes  Latin,  i  hvilket  den 
gode  Klosterskole  spores,  herom,  som  følger:*)  »Vor Abbed 
Engilbert  havde  faaet  Abbediet  af  Kong  Henrik  (918—936), 
svoret  ham  Troskab  og  vendte  med  Orlov  fra  ham  tilbage, 
da  der  bred  en  stor  Ulykke  ind  over  os;  thi  Un- 
garerne havde  hørt  om  Rigets  Nød  og  gjorde  et  rasende 
Indfald  i  Bayern,  hvor  de  lagde  alt  øde  (i  Aaret  924). 
De  laa  længe  foran  Augsburg,  men  bleve  fordrevne  derfra 
ved  Biskop  Udalrichs  Bønner,  der  var  sin  Tids  allerfrommeste 
Mand,  og  trængte  i  Hobetal  ind  i  Aleraannien  (o:  det  nu- 
værende Wiirttemberg,  Baden  og.Østschweiz),  hvor  ingen 
lagde  dem  nogen  Hindring  i  Vejen.  Da  viste  den  virk- 
somme Abbed  Engilbert,  hvor  godt  han  forstod  at  væbne 
sig  mod  Ulykken;  thi  da  Ødelæggelsen  nærmede  sig,  sendte 
han  Opbud  til  enhver  af  sine  Vasaller,  bød  de  kraftigste  af 
Brodrene  at  væbne  sig  og  satte  Mod  i  sine  undergivne. 
Selv  iførte  han  sig,  som  en  Herrens  Kæmpe,  Staalbrynjen, 
drog  Kutten  og  Stolaen  oven  over  og  befalede  Brødrene,  at 
gjøre  ligesaa.  »Lader  os  bede  Gud,  mine  Brødre«,  sagde 
han,  »at  vi  maa  blive  lige  saa  stærke  til  at  bekæmpe  Djæve- 
len med  Næven,  som  vi  hidtil  i  Tillid   til  Gud  have  været 


*)  Ekkehardi  IV.    Casus  S.  Galli,  udgiven  af  Ildephons  de 
Arx  i  Pertz:  Monum:  Scriptt:  II.  p.  75. 

det  i  Aanden*«  Der  blev  forfærdiget  Spær  og  gjort  Bryst- 
plader af  tykt  Lærred,  snittet  Slynger,  gjort  Skjolde  af 
haarde  Brædder  og  Pilefletværk,  tilspidset  Sparrer  og 
Stænger,  som  derpaa  bleve  hærdede  i  Ilden. 

I  Begyndelsen  troede  dog  flere  af  Brødrene  og  Kloste- 
rets undergivne  ikke  Rygtet  og  vilde  ikke  flygte;  men  der 
blev  dog  udsøgt  en  Plads,  der  syntes  som  udset  dertil 
af  Gud,  hvor  der  skulde  opføres  en  Borgvold  ved  Floden 
»Sint-tria-unum«,  som  den  hellige  Gallus  fordum  skal  have 
givet  dette  Navn  til  Ære  for  den  hellige  Treenighed,  fordi 
tre  Bække  her  flyde  sammen  til  en.  *)  Pladsen  paa  den 
smalle  Bjærgaas  blev  omskanset  af  tilhugne  Pæle  og  Træ- 
stammer, og  der  rejste  sig  en  meget  fast  Borg,  som  var 
den  hellige  Treenighed  værdig.  De  uundværligste  Fornø- 
denheder bleve  nu  skyndsomst  bragte  derhen,  et  Kapel  blev 
hurtig  bygget  til  Oratorium,  til  dette  bleve  Korsene  og 
Kapslerne  med  Fortegnelserne  over  Klosterets  Velgj  ørere 
bragte,  tillige  med  næsten  hele  Kirkens  Skat  med  Undta- 
gelse af  de  Bøger,  der  stode  paa  Reolerne.  Dem  havde 
Abbeden  sendt  til  Reichenau,  hvor  de  dog  ikke  vare  ganske 
sikre;  thi  da  de  bleve  bragte  tilbage,  stemte  rigtignok,  efter 
hvad  man  sagde,  Tallet  paa  dem;  men  det  var  ikke  ganske 
de  samme.  De  gamle  sendte  Abbeden  tillige  med  Drengene 
under  Thietos  Opsigt  til  Wasserburg,  som  danne  omhj^gge- 
lig  befæstede  ved  Hjælp  af  de  lenspligtige  paa  hin  Side 
Søen.  Han  befalede  dem  ogsaa  at  medtage  Levnedsmidler, 
paa  det  at  de  kunde  forblive  læ^ngere  Tid  paa  Skibene. 
Spejdere  strejfede  Nat  og  Dag  om  paa  velbekj endte  Stier 
og  meldte  Fjendens  Nærmelse,  paa  det  at  man  kunde  fly 
ind  i  Forskansningen  (Aar  925);  men  Brødrene  stolede 
for  fast  paa  Umuligheden  af,    at  den   hellige  Gallus  nogen 


*)  Navnet  Sint-tria-unum,  som  paa  Dansk  betyder:  de  tre  være 
ét,  er  en  falsk  Munke-Udlæggelse  af  Sintariruna  eller  Kvarts- 
mumieren. 

Sinde  skulde  blive  angreben  af  Barbarerne;  selv  Engilbert 
var  af  den  Formening  og  flyttede  næsten  for  sent  den 
hellige  Gallus's  kostelige  Ejendele  hen  i  Borgen;  derfor 
blev  ogsaa  den  hellige  Otmars  Ciborium  efterladt  til  Fjen- 
derne; thi  Fjenden  drog  ikke  frem  med  samlet  Styrke,  men 
brød  i  mindre  Sværme  ind  over  Byer  og  Landsbyer,  fordi 
ingen  gjorde  Modstand,  skjændte  og  brændte  og  faldt  uventet 
over  de  ubekymrede,  ganske  som  de  fandt  for  godt.  Ogsaa 
i  Skovene  laa  de  undertiden  i  Hobe  paa  100  og  færre  for 
at  kunne  bryde  frem;  kun  Rogen  og  det  røde  Ildskjær  paa 
Himlen  røbede,  hvor  Skai*erne  for  Øjeblikket  befandt  sig. 

Der  fandtes  den  Gang  en  ret  enfoldig  og  naragtig 
Broder  iblandt  os,  hvis  Gjoren  og  Laden  ofte  vakte  Latter; 
hans  Navn  var  Heribald,  ham  opfordrede  Brødrene,  da  de 
forfærdede  flygtede  til  Borgen,  til  ogsaa  at  fly;  men  han 
sagde:  »Fly,  hvem  der  vil  for  mig;  men  mig  har  Kæmne^ 
ren  i  Aar  ikke  givet  noget  Læder  til  mine  Sko;  jeg  vil 
aldrig  flygte.«  Og  da  Brodrene  i  den  yderste  Nød  vilde 
tvinge  ham  til  at  undvige  med  dem,  satte  han  sig  heftig  til 
Modværge  og  svor  paa,  at  han  aldrig  vilde  gaa  det  Stykke 
Vej,  med  mindre  det  Stykke  Læder,  der  tilkom  ham  hvert 
Aar,  blev  lagt  i  hans  Haand.  Og  han  oppebiede  uden 
Frygt  Ungarernes  Ankomst.  Til  sidst  flyede  Brødrene  tillige 
med  andre  Tvivlere,  da  det  næsten  var  for  sent,  opskræm- 
mede  af  Rædselsskriget:  »Fjenderne  trænge  frem!«  Heri- 
bald stod  dog  uforsagt  fast  ved  sin  Mening  og  gik  ørkes- 
løst op  og  ned.  Da  brod  de  koggerbærende  Ungarere  ind, 
truende  med  Kastespyd  og  Lanser,  ivrig  ledte  de  overalt, 
intet  Kjøn  og  ingen  Alder  havde  Barmhjærtighed  at  vente; 
da  fandt  de  Broderen,  der  stod  ene  og  uden  Frygt  midt 
iblandt  dem,  de  undrede  sig  over,  hvad  han  vel  vilde  her, 
og  hvorfor  han  ikke  var  flygtet.  Anføreren  befalede  Mor- 
derne endnu  at  skaane  ham  en  Stund  og  udspurgte  ham 
ved  Hjælp  af  en  Tolk,  og  da  de  mærkede,  han  var  en  stor 
Taabe,  lo  de  og  lode  ham  leve.    Den  hellige  Gallus's  Sten- 

alter  vogtede  de  sig  vel  for  at  omstyrte,  fordi  de  tidligere 
hyppig  havde  spildt  Tiden  med  lignende  Forsøg  og  ikke 
fundet  andet  end  Knokler  og  Aske  derunder.  Til  sidst 
spurgte  de  deres  Nar,  hvor  Klosterets  Skat  laa,  og  han 
førte  dem  frejdig  til  den  hemmelige  lille  Dør  til  Skat- 
kammeret; de  brøde  den  op,  men  fandt  inden  for  kun  Lyse- 
stager og  forgyldte  Lysekroner,  som  de  bortilende  havde 
ladet  tilbage,  da  de  flygtede,  og  de  varmede  hans  øren 
dygtig,  fordi  han  havde  skuffet  dem.  To  af  dem  stege  op 
i  Klokketaarnet,  thi  de  antoge,  at  Hanen,  der  sad  paa  Spid- 
sen, var  af  Guld,  fordi  den  Gud,  efter  hvilken  Huset  var 
opkaldt,  kun  kunde  være  af  ædelt  Metal;  men  da  den  ene 
af  dem  bøjede  sig  rask  for  over  for  at  støde  den  ned  med 
Lansen,  faldt  han  ned  i  Forgaarden  og  slog  sig  ihjel.  Den 
anden  steg  imidlertid  til  Bespottelse  for  det  hellige  Hus 
op  paa  den  østlige  Tinde  og  lavede  sig  til  at  forrette  sin 
Nødtørft  der;  da  faldt  han  baglængs  ned  og  blev  fuldstæn- 
dig knust.  Disse  tvende  brændte  de,  efter  hvad  Heribald 
senere  fortalte,  mellem  Dørposterne,  og  skjøndt  det  flammende 
Baal  tog  stærkt  fat  i  Dørbjælkerne  og  Loftet,  og  flere  af 
dem  ragede  op  i  Ilden,  formaaede  de  dog  hverken  at  stikke 
Gallus's  eller  Magnus^s  Kirke  i  Brand;  men  der  laa  tvende 
Vinfade  i  Brødrenes  fælles  Kj ælder,  og  de  vare  fulde  endnu 
lige  til  Spunsen,  og  man  havde  ladet  dem  tilbage,  fordi 
ingen  i  Forskrækkelsen  havde  haft  Mod  ttl  at  spænde 
Oxerne  for  eller  til  at  kjøre  dem  bort.  Disse  Fade  lukkede 
ingen  af  Fjenderne  op,  jeg  véd  ikke  hvorfor;  maaske  have 
de  haft  Overflod  af  Vin  paa  deres  Byttevogn;  thi  da  en 
af  dem  svingede  Askespæret  og  slog  et  af  Baandene  over, 
raabte  Heribald,  der  allerede  omgikkes  fortrolig  med  dem: 
»Lad  det  være,  gode  Mand;  hvad  mener  du  ellers,  at  vi 
skulle  drikke,  naar  I  ere  borte!«  Da  Ungareren  hørte  dette 
ved  Hjælp  af  Tolken,  lo  han  og  bød  sine  Stalbrødre  ikke 
at  røre  hans  Nars  Fade. 

Ungarerne    udsendte  Spejdere,    der    omhyggelig  skulde 


Et  magyarisk  Plyndringstog.  225 

afsoge  Skovene  og  Skjulestederne,  og  ventede  nu  paa,  om 
disse  vilde  bringe  nye  Efterretniuger.  Endelig  spredte  de 
sig  over  Forgaarden  og  Engen  tor  at  holde  Maaltid;  deres 
Anførere  satte  sig  i  Klostergaarden  og  holdt  et  overdaadigt 
Gilde.  Ogsaa  Heribald  blev,  som  han  senere  sagde,  bedre 
bespist  hos  dem  end  nogen  Sinde  fer  i  sit  Liv,  og  da  de,  som 
de  have  for  Skik,  lejrede  sig  til  Maaltidet  i  det  grønne 
Gnt'S  uden  at  behove  Sæder,  hentede  han  Smaastole  til  sig  og 
en  anden  gejstlig,  hvem  de  havde  ført  med  som  Bytte; 
nien  Ungarerne  sønderreve  Skulderstykkerne  og  de  øvrige 
Dele  af  de  slagtede  Dyr  med  Tænderne,  uden  at  bruge 
Kniv,  og  slugte  dem  endnu  halv  raa,  og  de  afgnavede  Ben 
kastede  de  for  Spøg  paa  hinanden;  Vinen  blev  ogsaa  sat  i 
Kredsen  i  fulde  Kar,  og  enhver  uden  Forskjel  drak  saa 
meget,  han  lystede.  Da  de  vare  blevne  ophedede  af  Vinen, 
paakaldte  de  alle  paa  gruelig  Maade  deres  Guder  og  tvang 
den  gejstlige  og  deres  Nar  til  at  gjøre  ligesaa. 

Den  gejstlige  forstod  godt  deres  Sprog,  og  det  var 
ogsaa  Grunden  til,  at  de  havde  skaanet  hans  Liv.  Han 
raabte  højt  med  dem,  og  da  han  i  deres  Sprog  havde  ud- 
skreget Daarskab  nok  til  at  tilfredsstille  dem,  istemmede 
han  det  hellige  Korsets  Antiphona,  fordi  det  næste  Dag 
var  Korsets  Fest,  og  sang  med  Taarer  Sanctifica  nos; 
Heribald  stemmede  ogsaa  ivrig  i  med,  skjønt  han  kun  havde 
en  raa  Stemme.  Alle  de  tilstedeværende  flokkedes  ved 
Fangernes  usædvanlige  Sang,  de  dansede  i  overstrøm- 
mende Glæde  for  deres  Høvdinger,  brodes,  og  nogle  kæmpede 
med  Vaaben,  for  at  vise,  hvor  godt  de  forstode  sig 
paa  Krigshaandværket.  Under  denne  Lystighed  troede 
hin  gejstlige  Tiden  at  være  gunstig  til  at  bede  om  sin 
Frigivelse ;  den  ulykkelige  paakaldte  det  hellige  Korsets 
Hjælp  og  kastede  sig  grædende  for  Høvdingernes  Fødder; 
men  disse  udstedte  i  vildt  Easeri  en  Befaling  til  deres 
Folk  ved  Piben  og  gruelig  Grynten,  Krigerne  sprang  ra- 
sende til,    og  før   Mennesket  l^unde  faa  Tid    til    at    se   sig 

om,  grebe  de  ham  og  droge  deres  Knive  for,  inden  de  om- 
bragte ham,  paa  hans  kronragede  Hoved  at  udøve  den  Kaad- 
hed,  som  Tyskerne  benævne  das  »Picken«,  Geirsod  (?). 

Medens  de  beredte  sig  hertil,  kom  Spejderne  pludselig 
frem  fra  den  Skov,  der  ligger  henimod  Borgen,  og  gave 
Signal  med  Horn  og  Tilraab;  de  meldte,  at  der  lige  i 
Nærheden  fandtes  en  Borg,  besat  med  væbnede  Skarer. 
Da  sprang  Ungarerne  enkeltvis  hurtig  ud  ad  Porten,  og 
efter  Sædvane  ordnede  de  sig  til  Kamp  hurtigere,  end  nogen 
skulde  tro  det  muligt ;  da  de  kom  til  Kundskab  om  Borgens 
Beskaffenhed,  at  den  ikke  lod  sig  belejre,  at  den  alene 
var  tilgængelig  for  Angriberne  ad  en  lang,  smal  Højde,  der 
kun  kunde  bestiges  med  stor  Fare  og  sikkert  Tab,  og  at 
Forsvarerne,  om  de  vare  Mænd,  aldrig  vilde  vige  for  Over- 
tallet, saa  længe  de  vare  i  Besiddelse  af  Levnedsmidler, 
opgave  de  endelig  Klosteret,  fordi  dets  Gud  Gallus  havde 
Magt  over  Ilden.  De  stak  nogle  af  de  Huse  i  Landsbyen, 
de  kunde  faa  Øje  paa,  i  Brand  (thi  Natten  faldt  paa), 
paabøde  ved  Horn  og  Tilraab  Stilhed  og  droge  bort 
ad  Vejen  til  Constanz ;  men  Borgens  Folk  troede,  at  Kloste- 
ret brændte,  og  da  de  kom  til  Kundskab  om,  at  Fjenden 
var  dragen  bort,  forfulgte  de  ham  ad  Sideveje;  de  fik  Øje 
paa  hans  Spejdere,  der  vare  langt  forud  for  Hoben,  dræbte 
nogle  og  førte  en  saaret  med  som  Fange.  De  øvrige  frelste 
sig  med  Nød  og  næppe  ved  Flugten  og  tilkjendegave  med 
Hornsignal  Hoben,  at  den  skulde  vogte  sig;  dog  Ungarerne 
besatte  saa  hurtig  som  muligt  Marken  og  Sletten  og  be- 
redte sig  muntert  til  Kamp,  stillede  Karrerne  og  det  øvrige 
Tros  i  en  Rundkreds,  inddelte  Natten  i  Vagthold,  lejrede 
sig  i  Græsset  og  hengave  sig  i  Tavshed  |til  Søvnen  og 
Vinen.  Næste  Morgen  brøde  de  ind  i  de  nærmeste  Lands- 
byer, søgte  og  røvede,  hvad  Flygtningene  maatte  have  efter- 
ladt, og  stak  alle  de  Huse,  de  kom  forbi,  i  Brand. 

Engilbert,  som  anførte  den  Skare,  der  havde  gjort  Ud- 
fald,   sendte  de  fleste  af   sine  tilbage    til  Borgen    og   drog 

selv  med  nogle  lige  saa  behjærtede  Folk  forsigtig  til  Kloste- 
ret, for  at  udspejde,  om  nogen  af  Fjenderne  skulde  være 
blevne  liggende  der  i  Baghold.  Han  ynkedes  over  den 
taabelige  Broder  Heribald,  der  dog  var  af  god  Byrd,  og  de 
søgte  efter  hans  Lig  for  at  stede  det  til  Jorden;  men  de 
fandt  ham  intet  Steds,  thi  den  gejstlige  havde  med  megen 
Møje  faaet  ham  overtalt  til  sammen  med  sig  at  bestige 
det  nærmeste  Bjærg,  og  der  laa  de  nu  skjulte  af  Skov  og 
Krat.  Da  beklagede  Eginhard,  at  Fjenderne  havde  bortført 
Taaben  som  Slave;  han  undredes  ogsaa  over,  at  Vinfadene 
vare  blevne  skaanede  af  den  drikkelystne  Fjende,  og  prisede 
Gud.  Derpaa  afsang  de  skyndsomt,  og  saa  sagte  de  kunde, 
Sangen  til  det  hellige  Korsets  Pris,  studsede  ved  at  se 
Dørkarmene  og  det  gjennembrændte  Loft,  skyndte  sig  bort 
fra  Stedet  og  opsøgte  i  Tavshed  den  fromme  Wiboradas*) 
Celle,  for  at  se,  om  hun  endnu  levede,  og  da  de  saae,  at 
hun  var  bleven  dræbt  for  sin  Tros  Skyld,  vovede  de  ikke 
at  tøve  længere,  stege  over  det  nærmeste  Bjærg  og  skyndte 
sig  gjennem  et  velbekjendt  Vildnis  tilbage  til  Borgen,  hvor 
de  endelig  ankom,  rede  til  at  dø  som  Mænd  eller  tappert 
at  forsvare  den  med  Vaaben  i  Haand. 

Den  geistlige  tog  nu  Heribald^  med  sig,  thi  de  kunde 
se  Borgen  fra  deres  Bjærg,  og  de  naaede  lige  i  Dagningen 
hen  til  den.  Da  Vagterne  allerede  saae  dem  langt  fra, 
antoge  de  i  Skumringen  de  tvende  for  Spejdere  og  tilkaldte 
deres  Kammerater.  Og  de  gjorde  tappert  Udfald,  gjenkjendte 
Heribald,  men  bleve  i  Begyndelsen  betænkelige  ved  den 
geistliges  Nærværelse,  men  optoge  ham  dog  inden  for  Mu- 
rene, og  da  de  havde  hørt  hele  hans  Tragedie,  forplejede 
de  ham    gjæstfrit   for  Kristi    og    deres  Fanges  Skyld,    hvis 


*)  Den  fromme  Wiborada,  en  „indespærret,"  vilde  til  Trods 
for  Abbedens  Bønner  ikke  forlade  den  lille  Celle,  i  hvilken 
hun  højtidelig  var  bleven  beseglet,  og  blev  dræbt  af 
Ungarerne. 

Sprog  han  forstod.  Lidt  efter  lidt  kom  de  ved  disse  tven- 
des Hjælp  til  Kundskab  om  de  ugudelige  B'j enders  hele 
Færd;  Ungareren  blev  døbt,  tog  sig  en  Hustru  og  opfedte 
Sønner. 

Da  man  af  Erfaring  vidste,  at  Ungarerne  undertiden 
havde  for  Skik  at  komme  igjen,  fældede  Borgens  Beboere 
Skovens  Træer  tva^rs  over  alle  Adgange  til  Fæstningen, 
opkastede  en  dyb  Grav,  gravede  paa  et  Sted,  hvor  der 
voxede  Siv,  hvilket  tydede  paa,  at  der  maatte  findes  Vand, 
en  meget  dyb  Brønd  og  fandt  særdeles  klart  Vand.  Ogsaa 
den  Vin,  Ungarerne  havde  skjænket  Heribald,  hidslæbte 
de  i  Krukker  og  andre  Kar,  i  det  de  baade  ved  Dag  og 
Nat  gjorde  raske  Løb  frem  og  tilbage.  Paa  denne  Maade 
fæ'rdedes  de  og  paakaldte  Herren  uden  Afiadelse;  men  vor 
Eginhard  saae, '  hvorledes  Himlens  Bue  baade  ved  Dag  og 
Nat  rødnedes  af  Ildebrand,  og  vovede  ikke  oftere  at  ud- 
sende Spejdere,  men  holdt  sig  med  sine  fast  i  Borgen, 
kun  engang  imellem  sendte  han  de  mest  behjærtede  til 
Klosteret,  for  at  læse  Messen  der,  og  det  var  kun  K>ed 
Anstrængelse,  at  han  vedligeholdt  sin  Sindsro,  til  de  vendte 
tilbage. 

Delte,  som  de  vare,  mellem  Frygt  og  Haab,  styrkedes 
Brødrenes  Mod  meget  ved  Heribalds  og  den  gejstliges 
ivrige  Beretninger  om  Fjendernes  Færd.  De  forstandigere 
af  Brødrene  glædede  sig  over,  at  den  gode  Gud  havde 
været  saa  naadig  mod  den  enfoldige,  og  at  han  ikke  und- 
lod at  skjærme  Daaren  og  den  svage  midt  imellem  Fjen- 
dens Sværd  og  Spyd.  Naar  de  i  Hviletiden  spurgte  Heri- 
bald, hvorledes  den  hellige  Galius's  talrige  Gjæster  havde 
behaget  ham,  svarede  denne:  »Ih,  særdeles  godt.  Tro  I 
mig,  jeg  har  aldrig  set  lystigere  Folk  i  Klosteret;  thi 
de  ere  overordentlig  ruiidhaandede  med  Mad  og  Drikke. 
Hvad  jeg  med  megen  Tryglen  knapt  engang  imellem 
kunde  opnaa  at  faa  af  vor  sejge  Kjældermester,  en  Slurk 
Vin,    naar  jeg  var  tørstig,    det  gave  mig   til  Overflod,    saa 

snart  jeg  bad  derom. »  Og  den  gejstlige  tilføjede:  »Og 
iiaar  du  ikke  vilde  drikke,  tvang,  de  dig  dertil,  ved  at 
varme  dine  Øren.«  »Det  er  sandt,«  bekræftede  han,  »det 
var  det  eneste,  der  i  høj  Grad  mishagede  mig;  de  havde 
saadant  et  plumpt  Væsen.  Jeg  forsikrer  eder,  at  jeg  aldrig 
har  set  saa  plumpe 'Folk  i  den  hellige  Gallus's  Kloster; 
ikke  blot  i  Kirken  og  i  Klosteret,  men  ogsaa  ude  paa 
Engen  teede  de  sig  vildt.  Engang  da  jeg  gjorde  Tegn 
til  dem  med  Haanden,  at  de  skulde  tænke  paa  Gud  og 
opføre  sig  mere  stilfærdig  i  Kirken,  gave  de  mig  nogle 
ordentlige  Nakkedrag;  men  naar  de  havde  forset  sig 
imod  mig,  gjorde  de  det  strax  godt  igjen  og  bøde  mig 
Vin,  og  det  er  mere,  end  nogen  af  eder  nogen  Sinde  har 
gjort.«  Paa  denne  Maade  underholdt  vore,  naar  Tiden  tillod 
det,  sig  ubekymret  om  deres  Ulykke  og  paakaldte  Gud 
uden  Afladelse,  men  da  et  Rygte  om,  at  Fjenden  var  vendt 
tilbage  og  atter  skaltede  i  Klosteret,  kom  flyvende  paa 
Rygters  Vis,  da  bad  Narren  bonlig  om,  at  man  vilde  lade 
ham  slippe  ud,  for  at  han  kunde  komme  til  sine  kjære  Folk. 
Borgens  Folk  og  de,  der  vare  sendte  til  Wasserburg, 
men  som  opholdt  sig  meget  paa  Skibene,  fordi  Fjenden 
ingen  saadanne  havde,  ventede  nogle  Dage  paa,  at  dette 
fjendtlige  Uvejr  skulde  trække  over.  Endelig  hørte  de,  at 
Forstaden  til  Byen  Constanz  var  bleven  afbrændt,  og  at 
selve  Byen  blev  forsvaret  med  Vaabenraagt,  at  ogsaa  Reiche- 
nau  havde  ladet  Skibene  fjærne,  og  at  det  overalt  straalede 
af  væbnede  Skarer,  og  at  de  vilde  Fjender  ved  Ild  og  Sværd 
havde  edelagt  alt  paa  begge  Rhinens  Bredder  og  vare  satte 
over  Strommen.  Da  vendte  de  omsider  med  Tryghed  til- 
bage til  Klosteret,  de  rensede  Oratorierne,  undersøgte 
Værkstederne,  indbøde  Biskoppen,  bade  ham  bestænke  alt 
med  Vievand  og  bortfjærnede  paa  denne  Maade  al  Djævelens 
Magt. 

E.  R, 


Bourieniie  og  Ifapoleon.  *) 


Dom  bekjendt  modtog  Napoleon  Bonaparte  sin  første  Ud- 
dannelse i  Militærskolerne  i  Brienne  og  Paris ;  iblandt  hans 
Kammerater  var  Fauvelet  Bourienne;  men  da  Bonaparte 
blev  Officer,  og  Bourienne  blev  ansat  ved  Gesandtskabet  i 
Østerrig,  bleve  de  adskilte,  og  først  da  Bonaparte  i  Italien 
i  Aaret  1796  i  høj  Grad  trængte  til  en  Privatsekretær, 
overtog  Bourienne  denne  ansvarsfulde  Post,  som  han  ud- 
fyldte i  syv  Aar. 

At  være  Privatsekretær  udfordrer  omfattende  Kund- 
skaber, Arbejdsomhed,  Diskretion  og  en  Bøjelighed,  der 
ikke  er  let  at  finde  forenet;  men  at  være  Privatsekretær 
hos  Napoleon  Bonaparte  var  en  saa  vanskelig  Stilling,  at 
den,  der  udfyldte  den  i  syv  Aar,  derved  vel  kan  gjere  For- 
dring paa  ikke  at  glemmes.  Bourienne  var  kyndig  i  Engelsk 
og  Tysk,  Sprog,  der  næsten  vare  Bonaparte  ubekjendte, 
han  havde  rejst  meget,  havde  faaet  en  militær  Opdragelse, 
kjendte  Diplomatiet  og  var  beslægtet  og  vel  bekjendt  med 
Frankrigs  Adel,  saa  at  han  ved  Revolutionens  Afslutning 
kunde  vise  Bonaparte  store  Tjenester.  Han  arbejdede  fra 
Klokken  syv  om  Morgenen  til  Klokken  to  om  Natten  med 
kun  én  Times  Fritid  til  Middag  og  den  halve  Søndag  til 
sin  egen  Raadighed;  hans  Diskretion  blev  sat  paa  en  haard 
Prøve;  thi  han  var  Indehaver  af  Hemmeligheder,  som 
fremmede  Hoffer  vilde  have  betalt  med  Millioner,  han 
kjendte  Planer,  der  først  saae  Lyset  efter  Aaringers  Forløb, 
og  han  hørte  Udtalelser,  der  stode  i  skrigende  Modsætning 


*)  Efter  Bourienne:  Mémoire  sur  Napoleon,  le  Directoire,  le 
Consulat,  l'Empire  et  la  Restauration. 

til  officielle  Ord  og  Udsagn.  Deu  Bojelighed,  som  udfor- 
dredes, var  ikke  blot  den,  der  skal  rette  sig  efter  Herrens 
forandrede  Planer  og  Hensigter,  men  ogsaa  den,  der  skal 
søge  at  dæmpe  Vreden,  gjøre  sig  afholdt  uden  at  smigre, 
sige  imod  uden  at  tirre,  forhindre  Fejl  uden  at  sætte  sin 
Mening  igjennem,  tage  i  Forsvar  uden  at  gjore  sig  gjæl- 
dende,  og  i  det  hele  tjene  det  sande,  gode  og  rette  over 
for  den  heftigste  Karakter,  Historien  kj ender.  Hvad  der 
holdt  Baurienne  oprejst  i  hans  vanskelige  Stilling,  var  det 
Barndoms  Venskab,  der  knyttede  ham  til  Bonaparte,  den 
uvilkaarlige  Beundring,  Bonaparte  opvakte  hos  enhver  ved 
sit  Geni,  sin  Lykke,  sin  Aabenhed  og  Ligefremhed,  og 
endelig  den  Betydning  og  Glans,  der  fulgte  med  at  være 
Bonapartes  daglige  Omgangsven  og  fortrolige. 

Bourienne  stodte  til  Bonaparte  i  Italien,  kort  førend 
Freden  i  Campo  Fonnio  blev  sluttet;  han  blev  blændet  af 
de  vundne  Sejres  Glans,  af  den  Overflod,  der  herskede, 
og  Bonapartes  ma^gtige  Indflydelse;  de  svage  Glimt  af  en 
grænselos  Ærgjerrighed,  der  viste  sig,  forekom  ham  som 
smukke  Dromme,  lidt  uforsigtige  Ord,  som  han  ikke  tillagde 
stor  Vægt;  han  vendte  med  Bonaparte  tilbage  til  Frankrig 
og  Paris  og  var  nu  Vidne  til,  hvorledes  Folkets  Beundring 
nærede  Bonapartes  Ærgjerrighed,  hvorledes  hans  Familie 
trængte  sig  om  ham  og  dels  generede  ham,  dels  søgte  at 
trænge  ham  frem,  hvorledes  den  berømte  Feltherre  maatte 
bøje  sig  for  sin  Hustrus  Indflydelse  i  enkelte  Retninger, 
og  hvorledes,  kort  sagt,  Italiens  geniale  Overvinder  maatte 
krumme  og  vride  sig  for  den  pinagtige  daglige  Modstand, 
lian  mødte  i  Smaating,  selv  om  Geniet  vedblev  som  altid 
at  gjore  ham  blændende  og  beundret. 

Han  fulgte  med  Napoleon  til  Ægypten  og  saae  nu 
dette  Tog  med  andre  Øjne,  end  det  franske  Publikum,  der 
var  opsat  paa  at  erfare  vidunderlige  Ting;  han  var  Vidne 
til  Soldaternes  Savn  og  Lidelser  paa  de  trøstesløse,  øde 
Sandsletter,    til  den   sørgelig  forsømte  Befolkning,    der   be- 

boede  Nildalen,  til  dette  »prægtige  Lands«  virkelige  Usselhed 
og  til  et  Foretagende,  der  var  vel  skikket  til  at  blænde 
Mængdens  Øjne,  men  som  fra  første  Færd  bar  Spiren  til 
Undergang  i  sig.  Fra  Ægypten  fulgte  han  tilbage  til 
Frankrig  og  var  Vidne  til  de  tallose  Eænker,  Fiifigheder, 
Spionerier  og  Sammensværgelser,  der  gik  forud  for  den  18de 
Brumaire  og  indledede  Statsomvæltningen;  de  opfyldte  ham 
med  den  dybeste  Foragt  for  Politikens  Krogveje  og  en 
stille  Sorg  over  stedse  at  se  Moralen  blive  traadt  under 
Fødder  i  Statslivet. 

Som  iJonapartes  fortrolige  kunde  han  ikke  undgaa  at 
ytre  sin  Mening  om  mange  Sporgsmaal  og  ofte  at  sige 
ham  imod;  men  da  han  strax  anerkjendte  Bonapartes  Stor- 
hed og  ærbødig  tjente  ham,  saarede  han  aldrig  den  op- 
farende Stolthed,  der  var  dette  Genis  Særkjende;  han  søgte 
ogsaa  strax  at  forstaa  den  storslaaede  Karakter,  han  skulde 
omgaas,  og  udfandt  snart,  at  man  mindst  af  alt  turde  byde 
dens  heftige  Vilje  halve  eller  taabelige  Indvendinger;  men 
at  man  taalmodig  skulde  vente,  indtil  Lidenskaben  havde- 
udraset,  og  Fornuften  atter  raadede;  thi  saaledes  var  jo 
Bonaparte,  at  han  med  Geniets  Blik  betragtede  en  Sag 
eller  udkastede  en  Plan  og  da  rolig,  anstrængt, .  udholdende 
gjennera førte  den,  benyttende  alle  Kunstgreb,  men  ogsaa 
al  mulig  Forsynlighed  for  at  sikre  sig  et  gunstigt  Resultat. 
Og  naar  han  da  var  rolig,  overvejende,  var  han  tilgængelig 
for  enhver  Forestilling;  derved  blev  Bourienne  mange  Gange 
sat  i  Stand  til  at  hindre  Overilelser,  ligesom  til  at  ved- 
ligeholde sig  i  sin  Herres  Gunst ;  men  efterhaanden  ud- 
viklede der  sig  dog  en  Forskj  el  lighed,  der  kun  blev  næret 
ved,  at  Bouriennes  Arbejde  var  alt  for  trættende  og  uover- 
kommeligt; Bonaparte  var  uhyre  heftig  og  blev  det  mere 
og  mere,  især  da  hans  lidt  mangelfulde  Dannelse  og  det 
raa  Feltliv  havde  gjort  ham  tilbøjelig  til  —  selv  venskabelig 
—  at  bruge  raa  Kraftudtryk.  Saadanne  kunde  ofte  virke 
stødende  paa  den  fordums  Diplomat,    og  kommer  nu  hertil, 

at  Bonapartes  italienske  Rænkefuldhed,  lave  Intriger,  sy~ 
steniatiske  Udspioneren  og  tøjlesløse  Ærgjerrighed  afslørede 
sig  for  Privatsekretæren,  følte  denne  sig  ofte  trykket  i  sin 
indflydelsesrige  Stilling.  End  videre  havde  det  sin  Betyd- 
ning, at  Bourienne  objektivt  kunde  betragte  alle  Foretagen- 
der og  ofte  mere  saae  dem  fra  Folkets  Standpunkt  end  fra 
Herskerens,  mere  med  den  lydendes  end  med  den  bydendes 
Øjne. 

Den  første  vel  begrundede  Misfornøjelse  følte  Bourienne 
ved  følgende  Lejlighed.  I  December  Maaned  1800  udkom 
en  Brochure:  »Parallel imellem  Cæsar,  Cromwell  og  Bonaparte.« 
Den  vakte  stor  Opsigt,  især  da  det  var  tydeligt,  at  den 
skulde  forberede  Folket  paa  at  lægge  en  stor  Magt  i 
Bonapartes  Hænder;  denne  spurgte  Bourienne  om  hans 
Mening  og  fik  til  Svar,  at  Bogen  upaatvivlelig  vilde  gjere 
stor  Skade.  Da  lignende  Domme  indløb  fra  det  hemmelige 
Politi,  lod  Bonaparte  Politimesteren  Fouché  kalde  og  be- 
brejdede ham,  at  Bogen  havde  set  Lyset,  og  at  Forfatteren 
ikke  var  arresteret.  Fouché  svarede,  at  han  ikke  turde 
gjøre  saadant,  da  Forfatteren  var  Bonapartes  egen  Broder, 
Lucien,  der  var  Indenrigsminister.  »Lige  meget,  naar  han 
saaledes  stedse  kompromitterer  mig«,  sagde  Bonaparte  og 
forlod  Værelset  i  Vrede.  Da  han  var  gaaet,  beklagede 
Fouché  sig  for  Bourienne  over  Førstekonsulens  Heftighed 
og  Rænkespil,  da  han  selv  hos  Lucien  havde  set  Manu- 
skriptet til  Pjecen  rettet  med  Førstekonsulens  egen  Haand. 
Nogle  Dage  efter  blev  Bourienne  inviteret  til  Middag  hos 
Fouché,  hvor  han  fik  Plads  ved  Siden  af  Førstekonsulens 
Broder  Joseph,  som  meget  behændig  udspionerede  hans 
Tanker  om  den  stedfundne  Tildragelse  og  strax  rapporterede 
det  til  Førstekonsulen,  der  nu  viste  Bourienne  sin  Kulde 
ved  at  forlange  selv  at  aabne  alle  Breve,  der  ankom;  heraf 
blev  han  snart  kjed ,  i  det  Bourienne  lagde  alle  intetsigende 
Skrivelser  øverst,  saa  at  tilmed  Forretningernes  Gang  led 
derunder.      Efter   tre  Dages  Forløb  blev   denne  Kulde  dog 

uudholdelig  for  Bourienne,  og  efter  et  sent  og  ubehageligt 
Aftenarbejde  med  Bonaparte  gik  han  om  Natten  ind  i 
Sovekammeret  til  denne,  der  strax  vaagnede  ligesom  Josephine : 
»Hvad  nyt,  Bourienne?«  —  »General,  jeg  kommer  for  at 
bede  om  min  Afsked.  Uden  Deres  Velvilje  kan  jeg  ikke 
udfylde  min  Plads.  De  véd,  hvor  hengiven  jeg  er  Dem, 
og  jeg  har  intet  at  bebrejde  mig;  men  det  er  uudholdeligt 
for  mig  at  leve  saaledes,  som  jeg  nu  har  haft  det  hos 
Dem  i  de  tre  sidste  Dage.«  —  »Men  hvad  har  han  gjort, 
Bonaparte?«  faldt  Josephine  ind.  —  »Det  kommer  ikke 
dig  ved!  Ja  vel,  jeg  har  Grund  til  at  være  misfornøjet 
med  Dem,  Bourienne;  jeg  véd,  at  De  har  omtalt  Dagens 
Begivenheder  paa  en  Maade,  som  jeg  ikke  synes  om.«  — 
»Jeg  kan  forsikre  Dem,  General,  at  jeg  kun  har  talt  til 
Deres  Broder  derom,  han  kjendte  desuden  Hemmeligheden 
alt  for  godt,  til  at  jeg  kunde  lære  ham  noget  nyt.  Og 
kunde  jeg  ikke  paa  samme  Maade  angive  ham  for  at  berøve 
mig  Deres  Tillid?  Og  hvorledes  kunde  jeg  tillade  mig  at 
se  en  Spion,  for  hvem  man  skulde  tage  sig  i  Agt,  i  Deres 
Broder?«  —  »Ja,  jeg  tilstaar,  at  efter  hvad  Joseph  med- 
delte mig,  mente  jeg,  at  jeg  burde  vise  Dem  min  Misfor- 
nøjelse.« —  »Men  den  har  varet  i  tre  Dage,  og  det  er 
næsten  for  længe.«  —  »Nu  vel,  Bourienne,  alt  er  glemt. 
Vi  tale  ikke  mere  derom;  luk  Brevene  op  som  sædvanlig, 
der  er  mange  uaabnede  igjen;  det  kjedede  mig  alt  for  me- 
get, og  desuden  var  det  meste,  jeg  traf  paa,  kun  ligegjddige 
Ting.«  —  »Men  Bonaparte!«  udbrød  Josephine,  »hvordan 
har  du  kunnet  mistænke  Bourienne,  der  er  dig  saa  hen- 
given, der  er  din  eneste  Ven?  hvor  kunde  du  tillade,  at 
man  lagde  en  saadan  Snare  for  ham  ved  at  arrangere  en 
Middag  i  den  Hensigt?  Gud,  hvor  jeg  afskyr  alt  dit 
Spioneri.«  —  »Naa,  naa,«  lo  Bonaparte,  »læg  dig  til  at 
sove!  Tænk  blot  paa  din  Pynt;  Fruentimmere  forstaa  sig 
ikke  paa  Kegeringssager.     Far  vel,  Bourienne.« 

Efter  dette   lille  Intermezzo  var    Forholdet   uforandret 

mellem  Bonaparte  og  Bourienne;  men  efterhaanden  led  den 
sidstes  Sundhed  saa  meget  ved  det  anstrængende  Arbejde, 
at  han  efter  sin  Læges  Kaad  flere  Gange  bad  om  sin  Af- 
sked, uden  at  denne^^  dog  blev  bevilliget,  og  han  vedblev 
derfor  at  udføre  sine  Forretninger,  endskjont  de  hyppig 
strede  imod  hans  Opfattelse.  Da  indtraadte  i  Begyndelsen 
af  1803  det  første  Brud. 

En  Aften,  Kl.  10,  havde  P^rstekonsulen  dikteret  et 
vigtigt  Brev  til  Udenrigsministeren,  Talleyrand,  og  bedet 
ham  komme  næste  Dag,  en  Sondag,  til  en  bestemt  Tid; 
Talleyrand  kom  om  Søndagen  som  sædvanlig  til  Audiens 
ved  Middagstid,  og  da  Bonaparte  bragte  Talen  hen  paa 
Brevet,  benægtede  Talleyrand  at  have  modtaget  det;  Første- 
konsulen, der  var  i  daarligt  Humør,  ringede  saa  stærkt 
paa  den  vagthavende,  at  han  rev  Haanden  til  Blods  paa 
Kaminen,  og  lod  gaa  Bud  efter  Bourienne,  som  strax  kom. 
»Hvorfor?  hvorfor  er  mit  Brev  fra  i  Gaar  Aftes  ikke  blevet 
afsendt?«  —  »Det  véd  jeg  intet  om;  jeg  har  sendt  det 
bort  paa  sædvanlig  Maade.«  —  »Saa  faa  at  vide,  hvorledes 
det  hænger  sammen,  og  kom  strax  igjen.«  — Bourienne  gik 
ud  og  kom  kort  efter  igjen.  »Hvordan  er  det  saa?«  — 
»Ingen  har  Skyld,  General!  Hr.  Talleyrand  var  hverken  i 
Ministeriet  eller  i  sit  Hjem  eller  paa  de  Steder,  hvor  han 
almindeligvis  træffes.«  Bonaparte,  der  var  meget  vred, 
rejste  sig,  kaldte  paa  den  vagthavende  Officer,  udspurgte 
ham,  fik  forvirrede  Svar  og  vendte  dobbelt  vred  tilbage 
for  at  gaa  ind  i  sit  Kabinet.  Bourienne  fulgte  efter  ham, 
forklarende,  at  det  hele  jo  var  af  ringe  Betydning,  men 
Bonaparte  var  rasende,  smækkede  Døren  saa  heftig  i,  at 
Bourienne  kun  tilfældig  undgik  at  blive  ramt  af  den,  og 
raabte  til  ham:  »Saa  lad  mig  dog  i  Fred.  Du  er  et  for- 
bandet Bæst.«  Blodet  steg  Bourienne  til  Hovedet,  han 
forglemte  sig  selv,  rev  Døren  heftig  op  og  sagde:  »De  er 
selv  ti  Gange  mere  Bæst  end  jeg,«  hvorpaa  han  lukkede 
den  igjen  og  stormede  op  paa  sit  Værelse,  hvor  han  skrev 
følgende  Billet: 

General! 
»Da  min  Helbred  ikke  mere  tillader  mig  at  udfylde 
min  Plads,  beder  jeg  Dem  om  min  Afsked.« 

Bourienne. 
Førstekonsulen  modtog  den  og  udbred:    »Ah,  ha;  ban 
er  muggen,    —  bevilliget,«    hvorpaa  hans  Adjutant,    Duroc, 
skrev  til  Bourienne: 

»Førstekonsulen  har  paalagt  mig,  min  kjære  Bou- 
rienne, at  meddele  dig,  at  din  Afsked  er  bevilliget,  og 
beordrer  dig  at  gjere  mig  bekjendt  med  de  forskjellige 
Papirer.«  Din  hengivne 

Duroc. 
E.  Sk. 

»Vær  hjemme.  Jeg  kommer  strax  til  dig*« 
To  Dage  efter  havde  Bourienne  Afskedsaudiens;  Bona- 
parte var  venlig,  beklagede  hans  Afgang  og  lovede  at  skaffe 
ham  en  god  Plads.  Bourienne  ønskede  at  blive  Tribun. 
»Det  duer  ikke,«  svarede  Bonaparte,  »det  er  Frasemagere, 
de  vrøvler,  jeg  jager  dem  fra  hverandre.  Alle  Ulykker  i 
Staten  komme  fra  de  Tribunsnakkere,  det  skal  snart  faa 
en  Ende«. 

Næste  Dag  spiste  Bourienne  Frokost  hos  Førstekon- 
sulen, hvor  han  modtoges  med  stor  Venlighed;  efter  en 
Samtale  med  Josephine  og  hendes  Datter  Hortense  vilde 
han  forlade  Slottet,  da  der  kom  Bud  fra  Napoleon,  som 
ønskede  at  tale  med  ham.  Duroc  var  i  Forværelset  og 
sagde  hurtig  til  ham:  »Han  vil  have,  at  du  skal  blive; 
gjør  det  for  min  Skyld,  jeg  beder  dig  derom:  du  har  ogsaa 
forløbet  dig.  Jeg  har  sagt  ham,  at  jeg  ikke  duer  til  de 
Forretninger,  jeg  er  ikke  vant  til  dem.  Imellem  os:  de 
kjede  mig  frygtelig.«  Bourienne  traadte  iiid  i  Kabinettet, 
Førstekonsulen  gik  ham  smilende  i  Møde,  trak  ham  i  Øret 
og  sagde:  »Naa,  vær  nu  ikke  gnaven  mer,  kom  nu, 
sæt  Dem  paa  Deres  Plads.«  Bourienne  kunde  ikke  modstaa 
og  tog  atter  fat  paa  Arbejdet.     Førstekonsulen  indbød  ham 

til  Middag;  men  da  Bourieime  havde  lovet  sig  ud,  sagde 
han  blot:  vNu  vel,  det  kan  ikke  forandres,  men  giv  mig 
Deres  Ord  paa,  at  jeg  finder  Dem  her  igjen  Klokken  otte.« 
—  »De  har  mit  Ord  derpaa,  General«  Saaledes  var  Fre- 
den sluttet,  og  Bourienne  troede,  at  alt  var  iommet  i  den 
giimle  Gænge. 

Dog  Førstekonsulen  havde  kun  givet  efter,  fordi  han 
ikke  kunde  undvære  Hourienne,  og  han  var  fast  bestemt 
paa  at  erstatte  ham  med  en  anden  og  lade  ham  gaa,  »uaar 
Pæren  var  moden.«  Han  fik  derfor  sin  Broder  Joseph  til 
at  overlade  sig  hans  Privatsekretær  Mennevalle  og  sagde 
nogen  Tid  efter  til  Bourienne :  »Min  stakkels  Bourienne  ! 
De  kan  virkelig  ikke  overkomme  alf.  Arbejdet  voxer  og 
vil  vedblive  at  voxe.  De  véd,  hvad  Coroisart  har  sagt  om 
Deres  Sundhed;  De  skal  faa  en  Medhjælper  for  ikke  at 
slide  Dem  op  i  min  Tjeneste,  Jostph  vil  overlade  mig  sin 
Sekretær;  han  skal  staa  under  Dem.  tage  alle  Kopier  og 
gjøre  alt  det  Arbejde,  De  kan  betro  ham,  uden  at  Tjene- 
sten lider.  Det  vil  blive  en  stor  Lettelse  for  Dem.«  — 
»Jeg  ønsker  intet  hellere,«  svarede  Bourienne,  »end  at  faa 
en  Mand,  der  kan  hjælpe  mig,  og  som  en  Gang  kan  er- 
statte mig.«  Mennevalle  blev  altsaa  ansat,  og  Bourienne 
opdagede  let,  at  Forstekonsulen  bestræbte  sig  for  at  vænne 
ham  til  sit  Arbejde  og  den  Maade,  hvorpaa  han  ønskede  at 
blive  betjent,  saa  at  det  var  tydeligt  for  Bourienne,  at  han 
vilde  faa  Afsked,  naar  Lejligheden  tilbød  sig. 

1  Anledning  af  en  Beskyldmng  for  Bestikkelse,  hvad 
Bonaparte  hadede  højest  af  alt,  fik  da  Bourienne  sin  Af- 
sked den  20de  Oktober  1802.  Bonaparte,  der  havde  kjendt 
ham  fra  sit  syttende  Aar,  var  virkelig  bedrøvet  over  det 
Offer,  han  bragte  sin  Stolthed,  og  udtrykte  sine  Tanker 
nogle  Dage  efter  for  Bourienne  saaiedes:  »Jeg  savner  Dem; 
De  var  meget  brugelig,  ikke  for  meget  Adelsmand  og  ikke 
for  meget  Lykkeridder,  ikke  for  meget  Aristokrat,  ikke  for 
meget  Jakobiner;  De  er  diskret,  arbejdsom  og  forstaar  mig 

bedst  af  alle,  saaledes  som  De  har  fattet,  at  dette  skal 
være  et  Slags  Hof;  bedre  end  Duroc,  Bessiéres,  Maret  for- 
staar  det»  Men  —  men,  jeg  kan  ikke  tage  Dem  til  mig 
igjen  uden  at  give  de  Mænd  Ret,  der  sige,  at  jeg  ikke  kan 
undvære  Dem.«  Denne  Forfængelighed,  der  voxede  hos 
Bonaparte  med  hans  Ærgjerrighed,  forhindrede  enhver  Til- 
nærmelse, og  den  8de  November  fik  Bourienne  officielt  Afsked. 
Kort  efter  begyndte  de  voldsomme  Begivenheder,  der 
lagde  Grunden  til  det  berømte  Meteor,  som  kaldes  Na- 
poleons Kejserdømme,  nemlig:  Bruddet  med  England,  Lejren 
i  Boulogne,  Moreaus  ogv^Pichegrus  Sammensværgelse,  Her- 
tugen af  Enghiens  Mord  og  Kejserdømmets  Oprettelse.  Om- 
spændt som  Napoleon  da  var  af  tusende  Planer,  en  Uende- 
lighed af  Muligheder,  Tanker  og  Interesser,  trængte  han 
ofte  til  dels  at  give  sig  Luft  over  for  en  hengiven  Ven,  dels 
at  høre  en  uinteresseret  Person  udtale  sin  Dom  om  Be- 
givenhederne, og  han  tilsagde  da  Bourienne  til  Audiens, 
underholdt  sig  med  ham  i  flere  Timer  og  benyttede  ham 
endog  til  at  give  Josephine  et  eller  andet  Raad,  der  maaske 
vilde  gjøre  større  Indtryk,  naar  det  kom  fra  en  hengiven 
Ven  end  fra  en  herskesyg  Ægtemand.  Saaledes  vedblev 
det  at  gaa,  indtil  Bourienne  blev  tilsagt  til  Audiens  i 
Malmaison,  22de  Marts  1805,  hvilket  han  fortæller  saa- 
ledes: »Næppe  ankommen  til  Malmaison  blev  jeg  vist  ind 
til  Kejseren.  Det  Pokkers  Menneske  —  man  tilgive  mig 
dette  Udtryk  —  var  saa  indsmigrende,  at  jeg  blev  fangen, 
skjønt  jeg  til  Bunds  kjendte  alle  hans  Forførelseskunster. 
Han  kom  mig  smilende  i  Møde,  greb  mine  Hænder,  trykkede 
dem  heftig,  og  det  var  mig  umuligt  at  se  de  Franskes 
Kejser  og  Italienernes  Konge  i  ham;  men  jeg  passede  dog 
godt  paa  for  ikke  at  tilsidesætte  Ærbødigheden.  »Min  kjære 
Bourienne,«  sagde  han,  »troer  De,  at  jeg  er  forandret  over 
for  Dem,  fordi  jeg  er  bleven  Kejser?  Nej!  Det  er  ikke 
Guldkvasterne  i  Theåtre  frangais,  der  give  mig  Værdi;  men 
de  høre  til  for  Publikums  Skyld.  Jeg  har  Værdi  nok 
i    mig    selv ,    som   jeg   er.      Jeg   har   udset  Dem   til   en 

Plads,  hvor  De  kan  gjere  megen  Nytte.  Jeg  har  været 
meget  tilfreds  med  Dem,  og  jeg  véd,  at  jeg  kan  stole 
paa  Dem.«  Han  talte  dernæst  med  den  storste  Ned- 
ladenhed, Tillid  og  fængslende  Simpelhed,  ganske  som  Ven 
over  for  Ven,  om  mine  Beskæftigelser,  min  Familie,  om 
Italien  og  hans  Planer  med  dette  Land,  (»Læg  Mærke  der- 
til, Bourienne,  nu  kommer  Lysten  over  mig  til  at  indvie 
Dem  i  alt  dette;  det  har  saa  længe  været  i  mine  Tanker, 
men  hos  Dem  taler  jeg  hojt  med  mig  selv«),  om  et  Besøg 
i  Brienne,  og  sagde  derpaa:  »Nej,  Bourienne,  at  De  følger 
med  mig,  det  gaar  ikke  an.  I  to  Aar  have  vi  været  adskilte ; 
hvad  vilde  man  sige  til  en  saa  pludselig  Tilnærmelse?« 
Derefter  slog  han  efter  et  Øjebliks  Ophold  om  og  sagde: 
»Hør,  Bourienne,  gjør  mig  en  Tjeneste!  Naar  jeg  nu  rejser 
til  Italien,  saa  besøg  Kejserinden  engang  imellem;  De  er 
alt  for  gammel  Ven  af  Huset,  til  at  vi  ville  give  Slip  paa 
Dem.  Faa  hende  til  at  høre  op  med  sine  vanvittige  Ud- 
gifter; hver  Dag  opdager  jeg  nye,  og  det  piner  mig.  Naar 
jeg  taler  til  hende  derom,  bliver  jeg  vred  og  heftig,  hun 
græder,  jeg  tilgiver  hende,  hun  lover  aldrig  at  gjøre  det 
mere,  jeg  betaler;  men  næste  Dag  har  jeg  samme  Historie 
og  maa  altid  begynde  for  fra  igjen ;  havde  jeg  endda  et  Barn 
med  hende !  Det  er  min  Ulykke,  at  jeg  er  barnløs.  Enhver 
kan  jo  se,  at  min  Stilling  ikke  er  fast,  for  jeg  har  en  Søn. 
Skulde  jeg  gaa  bort,  kan  ingen  af  mine  Brødre  følge  efter 
mig,  alt  er  begyndt,  intet  er  fuldendt.  Gud  véd,  hvad  Enden 
skal  blive.  Besøg  Josephine  og  husk  paa  alt,  hvad  jeg  har 
sagt,«  Kejseren  var  bleven  meget  alvorlig  ved  disse  Tanker, 
men  kom  atter  i  godt  Humør,  og  efter  halvanden  Times 
Audiens  forlod  Bourienne  ham  og  søgte  Kejserinden,  hvor 
han  nu  paa  bedste  Maade  søgte  at  udførej  sin  vanskelige 
Kommission. 

I  Begyndelsen  af  Maj  afrejste  Bourienne  til  Hamborg, 
hvorfra  han  iagttog  Kejserens  vidunderlige  Manøvrer,  der 
medførte  Overgivelsen  af  Ulm,  Wiens  Indtagelse  og  Slaget 
ved  Austerlitz;  hans  Stilling  var  ret  behagelig  og  overmaade 

indbringende  baade  for  ham  selv  og  for  Fiankrig;  men  da 
Fastlandsspærringen  blev  gjennemfert  efter  Erobringen  af 
Preussen  i  1806—7,  blev  den  i  højeste  Grad  pinlig.  Her, 
i  Hanjborg,  var  Bourienne  Vidne  til  al  den  Ulykke,  Kejserens 
Fremgangsmaade  medførte,  og  til  den  voxende  Nød  og  Elen- 
dighed iblandt  de  overvundne  Folk,  uden  at  Hæderen,  der 
omstraalede  det  franske  Navn,  kunde  give  dem  Erstatning 
derfor;  han  blev  derfor  mere  end  nogen  Sinde  Kritiker  og 
forudsaa  Kejserdømmets  Fald  længe  i  Forvejen,  og  da  især 
fra  Vinteren  1810 — 1811,  imedens  Folket  jublede  over  Kongen 
af  Roms  Fødsel.  Ved  denne  Tid  blev  Bourienne  kaldet  til 
Paris  fra  Hamborg,  hvor  hans  Tjeneste  var  endt,  i  det  Kej- 
seren indlemmede  Hansestæderne  i  Frankrig.  Skilsmissen 
fra  Josephine  gik  Bourienne  haardt  til  Hjærte,  og  han  be- 
søgte hende  hyppig,  medens  han  nu  levede  i  Paris  uden 
Ansæ'ttelse,  stedse  forbitrende  sig  mere  og  mere  over  »Bona- 
partes« grænseløse  Ærgjerrighed,  Hjærteløshed  og  Falskhed, 
der  ikke  regnede  Venskab,  Tjenester,  aarelange  Opofrelser 
for  noget,  naar  han  ikke  kunde  benytte  vedkommende  til 
sine  Planers  Fremme. 

Bourienne  er  et  slaaende  Exempel  paa,  hvorledes  mang- 
foldige ble  ve  trætte  af  Napoleons  voldsomme  Herredømme, 
og  det  især,  naar  de  ikke  vare  Militære.  At  være  stillet 
Magtens  Kilde  saa  nær,  som  han  var,  og  saa  dog  skulle 
væ^re  en  Marionet  i  Herskerens  Haand,  føder  en  Utilfredshed 
og  Lyst  til  Kritik,  der  driver  vedkommende  over  i  Opposi- 
tionens Rækker,  og  kommer  nu  hertil  mægtigere  Grunde 
til  Misfornøjelse,  saasom  aabenbar  Unaade  og  halsbrækkende 
politiske  Foretagender,  bliver  den  misfornøjede  let  Renegat. 
Bourienne  viser  os,  at  med  samme  Lethed  som  Napoleon 
satte  sine  erobrede  Riger  paa  Spil,  forskjertsede  han  den 
Hengivenhed ,  han  i  saa  høj  Gråd  forstod  at  indgyde  sine 
Tjenere. 

A.  Wolff. 


Danske  Sørøvere  i  det  sextende  og  syttende 
Aarhundrede. 

(Sidste  Artikel). 


III. 

Hans  Lindenov. 


Mogens  Hejnesøns  FæUe  og  Medreder.  Hans  Lindenov, 
havde  en  Søn,  som  i  det  smaa  søgie,  saa  godt  han  evnede, 
at  træde  i  denne  Niddings  Fodspor,  skjønt  han  hører  til  de 
mere  uskyldige  Sørøvere.  Ætten  Lindenov  er  en  gammel 
sønderjysk  Æt,  og  Hans  Christoffersen  mageskiftede  1584 
som  Lensmand  paa  Bergenhus  med  Frederik  den  anden, 
hvorved  han  afstod  sin  Hovedgaard  Drenderup  (der  laa  s. 
for  Kolding  i  Gram  Herred,  Ødis  Sogn)  imod  at  faa  Ørslev- 
Kloster  (n.  for  Viborg,  i  Sognet  af  samme  Navn  og  Fjends 
Herred)  i  Stedet.  Efter  at  have  været  Lensmand  paa 
Bergenhus  indtil  1586,  udnævntes  han  A året  efter  til  Lands- 
dommer i  Nørrejylland  og  1594  til  Høvedsmand  paa  Ham- 
mershus og  Bornholm.  Han  var  gift  med  Fru  Elsebe  Juel, 
Datter  af  Jens  Juel  til  Alstedgaard  (i  Vejle-Egnen)  og  Fru 
Anne  Skram.  Engang  i  Aaret  1603  laa  Hans  Lindenov 
syg  i  Rønne,  og  hos  ham  vare  hans  Søn  Hans  Hansen 
Lindenov  og  Slotsskriveren  Jens  Bentsen,  »som  siden 
blev  rettet. «    Paa  Gaden  uden  for  Huset  kom  da  om  Aftenen 

nogle  drukne  Karle  og  sloge  paa  Tromme;  man  bad  dem 
være  stille  for  ej  at  volde  den  syge  Lensmand  Uro;  senere, 
da  Klokken  var  10,  gik  den  unge  Hans  Lindenov  ud  fra 
Faderens  Bolig  for  at  vende  hjem  til  sit  Herberge  hos 
Borgemester  Esben  Kofod  og  var  ledsaget  af  tre  andre. 
De  borte  nu  atter  Trommen  og  krævede  Stilbed,  men  fik 
det  Svar  af  dem,  der  sloge  paa  Trommen,  at  denne  var 
deres  egen,  og  at  de  havde  Lov  til  at  gjøre  dermed,  hvad 
de  vilde.  Slotsskriveren,  som  var  en  af  Hans  Lindenovs 
Ledsagere,  tog  en  Enestage  af  et  Gærde,  som  laa  paa  deres 
Vej,  og  gav  ham  den  i  Haanden.  De  spurgte  Borgervagten, 
hvorfor  den  fandt  sig  i  slig  Stej,  og  fik  det  Svar,  at  Uro- 
stifternes Tal  var  større  end  Vagtmandskabets;  derfor  kunde 
dette  intet  udrette.  En  Mand  ved  Navn  Peder  Danmark 
kom  nu  løbende  imod  Hans  Lindenov,  som  om  han  vilde 
løbe  ham  paa  Livet;  denne  slog  Peder  saaledes  i  Hovedet 
med  Stagen,  at  han  døde  to  Dage  efter.  I  al  Stilhed  ud- 
redede nu  Lensmanden  paa  Sønnens  Vegne  slige  Bøder  til 
den  afdødes  og  dennes  Hustrus  nærmeste  Frænder,  at  disse 
lode  Sagen  falde;  men  senere,  da  Drabsmanden  havde  paa- 
draget  sig  en  alvorlig  Ketssag,  og  dette  Drab  var  kommet 
til  Eegeringens  Kundskab,  ankede  denne  over,  at  den  born- 
holmske Sag  helt  var  neddysset.  Samtidig  hermed  hørtes 
der  paa  et  Grænsemøde  af  danske  og  svenske  Rigsraader 
Kæremaal  over,  at  han  Aaret  i  Forvejen  i  Kjøbenhavn  havde 
overfaldet  Bartholom*  Hendsche,  der  i  Hertug  Karls  Ærende 
var  paa  Vejen  til  Tyskland,  med  Hug  og  Slag  og  ærerørige 
Ord  i  dennes  egen  Bolig. 

I  nogle  Aar  hores  der  nu  intet  om  Hans  Lindenov,  und- 
tagen at  han  var  bleven  Ejer  af  Herregaarden  Ingelsted  i 
Skaane  (i  Ystad-Egnen).  I  Ystad  levede  paa  denne  Tid  en 
Mand  ved  Navn  Niels  Pedersen  Pott,  der  udmærkede  sig 
ved  sin  Stridslyst  og  Ondskab  imod  Byraadet  og  sine  Med- 
borgere; for  nogle  Aar  siden  havde  han  tabt  tre  Retssager 
ved  Skaanes  Landsting  imod  Borgemestere  og  Raad  og  var 

dømt  af  Kongen  og  Rigsraadet  til  at  udrede  Kost  og  Tæ- 
ring til  dem;  men  paa  Christoffer  Valkendorfs  Forbøn  havde 
de  eftergivet  ham  denne  Bøde,  imod  at  han  ikke  oftere 
maatte  føre  Trætte  med  nogen  Borger  i  Ystad.  Senere 
havde  han  alligevel  overfaldet  to  Borgere  i  Byen,  hvorved 
Eftergivelsen  var  forspildt,  og  desuden  havde  han  for 
ærerørige  Ord  (1609)  faaet  en  ny  Dom  paa  3  Gange  40  Marks 
Bøder  (den  højeste  Bode,  til  Kongen,  Byen  og  den  forurettede). 
1  Aaret  1608  var  han  af  Borgemestere ,  Raad  og  nogle 
Borgere  stævnet  for  Kongen  og  Rigsraadet  og  indsat  i  Blaa- 
Taarn  paa  Kjøbenhavns  Slot;  han  havde  da  maattet  love  at 
holde  Fred  med  sine  Medborgere  og  sin  Øvrighed,  under 
Fortabelse  af  sin  Hals,  hvis  han  atter  monne  forbryde  sig, 
og  dømtes  derfor  Aaret  efter  fredløs.  Hans  Lindenov  viste 
da,  hvad  han  førte  i  sit  Skjold,  i  det  han  tog  denne  Uro- 
stifter i  sin  Varetægt,  og  fra  Ingelsted  drillede  Niels  Pott 
i  nogen  Tid  sine  Medborgere.  Ved  en  Landstingsdom  stad- 
fæstedes hans  Fredløshed,  og  han  førtes  atter  som  Fange 
til  Kjøbenhavns  Slot  og  dømtes  1610  af  Raad  stue  retten  til 
at  miste  sin  Hals,  med  mindre  Kongen  vilde  lade  Naade 
gaa  for  Ret.  Ved  at  tage  sig  af  denne  Forbryder  havde 
Hans  Lindenov  draget  Opmærksomheden  noget  paa  sig; 
men  snart  skulde  der  tales  meget  mere  om  ham. 

Hans  Fader  var  nu  bleven  skrøbelig  og  havde  i  Januar 

1609  faaet  Orlov  som  Lensmand  for  at  nytte  et  varmt  Bad 
i  Tyskland;  men  da  det  ikke  blev  bedre  med  ham,  lod 
Kongen  ham  et  Aar  efter  vide,  at  han  af  Hensyn  til  Lenets 
Vigtighed  maatte  fratræde  dette  til  næste  Maj.  Ikke  længe 
efter  døde  han,    og    hans  Enke  Fru  Elsebe  Juel   fik  i  Juli 

1610  Kvittering  for  Afgiften  af  Lenet  fra  1594  til  Maj 
1610.  Sønnen  arvede  Ørslev-Kloster  og  kunde  nu  til- 
fredsstille sin  Lyst  tilÆventjT;  han  ejede  to  Skibe,  og  med 
det  ene,  der  kaldtes  »Robben«  eller  »Katten«,  sejlede  han 
i  Østersøen,  i  det  han  udgav  sig  for  kongelig  dansk  Søkap- 
tejn,    hvilket   han  ikkun  havde  Ret  til  at  kalde    sig    under 

16* 

den  skaanske  Krig.  I  April  1612  var  han  i  Danzig.  En 
af  sine  Baadsmænd,  der  havde  forladt  Skibet,  forfulgte  han 
i  Laod  og  vilde  hænge  ham  som  Remningsmand ;  men 
dette  tillod  Stadens  Øvrighed  ikke.  Han  stævnedes  for 
Retten,  mødte  der  drukken,  ankede  over  at  være  hentet  af 
»Tyvetrækkere«  og  krævede  sin  Baadsmand.  Man  enedes 
da  oip,  at  han  skulde  vælge  sig  en  Fuldmægtig,  der  kunde 
varetage  hans  Tarv;  men  for  at  dette  kunde  finde  Sted, 
maatte  han  fremvise  Vidnesbyrd  for,  at  han  virkelig  var 
dansk  Kaptejn;  dette  afslog  han,  bandede  og  truede  og 
lovede  at  komme  igjen,  men  udeblev.  Aaret  efter  lod  han 
atter  høre  fra  sig.  Ved  Paasketide  kom  han  med  sit  Skib 
til  Trælleborg  (imellem  Falsterbo  og  Ystad)  og  boede  da 
to  Gange  omtrent  en  Uge  hos  Borgemester  Christoffer 
Pedersen;  ved  Pinsen  kom  han  igjen  og  boede  da  hos  den 
anden  Borgemester  Joh.  Kløcker.  Paa  sit  Skib  havde  han 
omtr.  47  Mand  og  laa  der  i  Byen  10—11  Dage.  Om 
Bord  paa  Skibet  giorde  han  Gjæstebud,  drak  Skaaler  og 
skød  Skud  paa  Skud;  da  kom  en  Blekingsfar,  som  vilde 
ind  paa  Reden  og  krydsede  i  Vindstille.  I  sin  oprømte 
Stemning  fik  Hans  Lindenov  nu  Lyst  til  at  gjøre  Løjer  og 
bød  sin  »Arkelimester«  (Høvedsmanden  for  Artilleriet)  at 
prøve,  om  han  kunde  »finde  paa  ham.«  Dette  gjorde  han, 
og  Formasten  faldt.  Om  Morgenen  efter  kom  Skipperen 
om  Bord  hos  ham  og  ankede  over  denne  utilladelige  Spøg; 
han  gav  da  Manden  en  anden  Mast  og  1  Daler  til.  Nogle 
Dage  efter,  imedens  han  sad  i  sin  Bolig,  kom  hans  Løjte- 
uant  Didrik  van  Form  løbende  og  sagde,  at  der  kom  et  stort 
Skib;  med  sit  »Selskab«  gik  han  strax  ud  paa  sit  Skib  og 
skød  efter  hint.  Skipperen  strøg  da  og  gik  om  Bord  hos 
ham ;  det  var  en  Hollænder.  Ogsaa  talte  han  stundum  om, 
at  der  var  en  hel  Del  Kaptejner,  som  havde  vedtaget  at 
ville  i  Samlag  »løbe  paa  Tyrkiet  for  at  antaste  de  tyrkiske 
Galejer.«  Skade,  at  dette  ikkun  var  tomme  Ord,  og  at 
han  i  Steden  vedblev   at   gjøre  Optøjer  i  Østersøen!    Han 

gjorde  ikke  lange  Kejser;  thi  først  paa  Sommeren  laa  han 
med  sit  Skib  ved  Ystad.  Da  kom  han  en  Midnatsstund 
ind  i  Borgemester  Hans  Tjellufsens  Sovekammer  og  satte 
sig  paa  Sengen.  Iblandt  andet  sagde  han,  at  Borgemesteren 
skulde  gætte,  hvor  mange  de  Kaptejner  vare,  som  havde 
sammensvoret  sig.  Han  krævede  dog  intet  Svar,  men  lagde 
selv  til,  at  Tallet  var  72  i  alt.  »Saa  mange  ere  vi;  naar 
vi  blive  samlede,  ville  vi  ikke  agte  Kongens  Flaade.«  En 
anden  Dag  laa  en  Hollænder  ved  Skibsbroen  og  tog  sin 
Ladning  ind;  da  kom  Hans  Lindenov  paa  Reden  med  sit 
Skib,  og  hans  Lojtenant  og  nogle  af  hans  Folk  gik  i  Land 
og  vilde  kjøbe  Olie.  Den  hollandske  Kjøbmand  gik  hen  til 
Løjtenanten  og  spurgte  ham,  om  de  vare  Sørøvere,  siden 
de  skøde  paa  fredelige  søfarende,  og  de  grebe  begge  til 
Værget.  Nu  kom  Hans  Lindenov  til  og  truede  Hollænderen 
med  at  bore  ham  i  Sænk,  naar  han  drog  sit  Anker  op.  De 
vare  derpaa  for  Retten;  her  drog  Hans  Lindenov  sin  Dag- 
gert og  holdt  den  ved  Odden,  som  om  han  vilde  kaste  den 
imod  den  hollandske  Kjobmand,  Borgemesteren  og  de  andre 
tilstedeværende,  hvilket  dog  afværgedes.  Hollænderen  bad 
ham:  »Junker,  tænk  dog  paa,  hvad  I  gjør,  og  brug  ikke 
Vold  imod  mig!«  Siden  gik  Godtfolk  i  Forbøn  for  Hollæn- 
deren, der  nu  bød  Junkeren  et  Anker  Vin  og  to  Toppe 
Sukker,  som  denne  dog  ej  vilde  modtage;  men  han  krævede, 
at  Kjøbmanden  skulde  give  2  Rosenobler  til  de  fattige  og 
bøde  til  Kongen  og  Byen  for  den  »Vold«,  han  havde  gjort 
sig  skyldig  i  mod  Løjtenanten.  Imedens  han  laa  her,  tog 
han  en  Skippers  Baad  til  sig  og  nyttede  den  som  sin  egen ; 
først  da  han  sejlede  bort,  kunde  Byfogeden  hjælpe  Skipperen 
til  sin  Ret.  Naar  han  drog  ind  i  Byen,  havde  han  altid 
med  sig  sine  Musketterer,  der  skøde,  det  bedste  de  kunde, 
saa  at  ingen  fik  ham  i  Tale,  uden  de,  han  selv  vilde  tale 
med.  Da  Lensmandens  Foged  kom  med  en  kongelig  Stæv- 
ning til  Voldsmanden,  udbad  han  sig  to  Borgere  til  at  sejle 
ud  og  forkynde  ham  den;  men  da  ingen  Borger  turde  gjøre 

dette,  fik  han  fire  Berider  til  at  paatage  sig  Hvervet;  saa 
snart  Baaden  nærmede  sig,  drev  man  dem  bort,  saa  at  den 
ikke  kunde  komme  helt  der  hen.  Da  holdt  Bønderne  Stæv- 
ningen i  Vejret  og  viste  hine  den.  Der  sendtes  dem  da 
nogle  Skud,  saa  at  de  faldt  omkuld  og  takkede  Vor  Herre, 
at  de  naaede  til  Land  igjen.  Ingen  fik  Lov  til  at  komme 
om  Bord  uden  de,  Hans  Lindenov  selv  sendte  Bud  efter. 
To  Fiskere  fra  Malme,  Jakob  og  Rasmus  Olufsen,  havde 
kjøbt  en  ny  Baad  paa  Aahus  Marked  for  at  nytte  den  til 
Fiskeri,  havde  roet  den  fra  Aahus  til  Ystad  og  vare  komne 
did  om  Natten.  Af  Baadens  Sejl  lavede  de  sig  et  Telt, 
hvori  de  lagde  sig  til  Hvile.  Imedens  de  sov  og  ikke  vidste 
af  noget,  kom  nogle  af  Hans  Lindenovs  Folk,  senderhug  det 
Fæste,  hvormed  Baaden  var  bunden,  og  førte  den  bort.  Da 
de  næste  Dag  vilde  sejle  ud  til  Skibet  for,  om  muligt,  at 
faa  Baaden  igjen,  og  vare  komne  lidt  fra  Land,  hejsede  Skibet 
Sejl  og  medtog  deres  Baad;  paa  samme  Maade  mistede 
de  en  Madæske,  en  Øxe  og  1400  ny  Torskekroge.  De 
fattige  Fiskere  henvendte  sig  derpaa  skriftlig  til  Kongen 
med  Bøn  om  Hjælp  til  at  faa  disse  Ting  igjen.  Endnu  i 
nogen  Tid  færdedes  Lindenov  i  Østersøen  og  gjorde  Ustyr. 
I  de  første  Dage  af  Avgust  Maaned  var  han  kommen  ind  i 
Farvandet  ved  Danzig,  og  da  en  skotsk  Skipper,  John  Hut- 
toun,  Fører  af  Skibet  »Gabriel«,  havde  forladt  denne  Havn, 
forfulgte  han  ham,  skød  efter  ham  med  et  Stykke  Skyts 
og  nødte  ham  derved  til  at  stryge  sin  Vimpel,  sætte  sin 
Baad  ud  og  gaa  om  Bord  paa  »Robben«  for  at  vise  sit 
Pas.  For  Skuddet  afkrævedes  der  Manden  1  Rosenobel 
(4  Spec.  Daler).  Skipperen  kj endte  ikke  Hans  Lindenov  og 
holdt  ham  for  en  Sørøver,  da  han  forte  nederlandsk  Vimpel 
paa  Toppen  og  dansk  Flag  agter.  Af  Ængstelse  for  det, 
der  mulig  kunde  følge  efter,  dersom  han  satte  sig  til  Mod- 
værge, udredede  Skipperen  Pengene;  men  da  hans  Fartøj 
var  kommet  til  Helsingør,  underrettede  han  den  danske 
Regering  derom  og  bad  den  at  lade  Sagen  undersøge.    Hans 

Liiidenov  satte  derpaa  Kursen  til  Stokholm,  hvor  han  væltede 
sig  ind  paa  nogle  Godtfolk,  hvilket  gik  saa  vidt,  at  han 
stilledes  for  Retten;  men  »af  Hensyn  til  det  Venskab,  som 
er  imellem  Nordens  Konger,«  hedder  det  (dette  var  Aaret 
efter  Freden  i  Knærød),  holdtes  det  ham  til  gode,  og  Stri- 
den imellem  Parterne  udjævnedes. 

Helsingor  er  den  næste  By,  hvor  man  kan  folge  hans 
Spor.  Her  udmærkede  han  sig  ved  sin  vanlige  Stortalenhed. 
Med  sin  Løjtenant  og  sin  Højbaadsmand  var  han  inde  hos 
en  Mand  ved  Navn  Børge  Børgesen  og  kærede  for  By- 
fogeden Niels  Madsen  over  to  Baadsmænd,  han  havde  hver- 
vet der  i  Byen,  og  som  nu  ikke  vilde  møde  paa  Skibet. 
Byfogeden  sendte  da  Pogedsvenden  ud  for  at  oplede  dem. 
Hans  Lindenov  lod  hente  en  Kande  (4  Potter)  Vin  eller  to, 
og  imedens  de  sade  sammen  og  drak,  fortalte  han,  at  han 
kom  fra  de  gode  Mænd  i  Sverige.  Han  havde  været  i 
Stokholm  og  haft  Tømmer  og  Kugler  inde,  hvormed  han 
havde  i  Sinde  at  gaa  til  Emden.  Derhos  udsagde  han,  at 
han  der  havde  hørt  mange  spodsko  Ord  om  det  danske 
Folk  af  nogle  Lybekkere,  hvilket  harmede  ham  meget.  Den 
Gang  kunde  han  ikke  give  sig  i  Lag  med  dem,  da  de  vare 
ham  for  mandstærke;  men  senere,  da  han  var  paa  Vaxholm 
(ved  Målarens  Udløb),  kom  en  af  de  Lybske  op  for  at 
udrede  Tolden,  og  nu  faldt  der  imellem  ham  og  den  sidst 
nævnte  nogle  Strid sord.  Omsider  slog  han  Lybekkeren 
under  Øret,  saa  at  denne  faldt  til  Jorden,  hvorpaa  Høveds- 
manden paa  Vaxholm  skilte  dem  ad.  Senere,  da  han  kom 
i  Søen  under  Bornholm,  mødte  ham  to  lybske  Fartøjer; 
deres  Skippere  og  nogle  af  Folkene  lod  han  da  tage  og 
»tribulerede  dem  vældelig.«  Skipperne  maatte  nogle  Gange 
springe  fra  Raaen,  og  paa  Folkene  »i  Gallionen«  lod  han 
slaa  Vand*  Til  denne  Tale  sagde  Børge  Børgesen:  »Jeg 
har  i  min  unge  Alder  set  en  statelig  »personeret«  Mand, 
fast  efter  eders  Skikkelse,  der  var  kommen  fra  Danzig  og 
havde  givet  sig  til  at  røve  i  Søen.     Denne  blev  greben  af 

Kongens  to  Pinker  (smaa  Skibe)  og  ført  her  ind  i  Sundet'; 
hans  Folk,  der  vare  syv  og  tyve  i  Tallet,  bleve  halshugne, 
og  han  selv  lagt  paa  4  Stejle  her  ved  Helsingør.«  Dertil 
svarede  den  overmodige  Hans  Liudenov:  »Vidste  jeg,  at 
nogen  vilde  mig  Qendtlig  soge  og  angribe,  om  det  end  var 
et  af  hs.  Maj.  Skibe,  skulde  den  røde  Sved  springe,  og 
de  skulde  ej  fange  mig  levende.«  I  det  samme  kom  de 
to  Baadsmænds  Koner  ind  og  bade  med  grædende  Taarer 
om  at  faa  deres  Mænd  løs.  Efter  nogen  Snakken  frem  og 
tilbage  gik  Hans  Lindenov  ind  herpaa  og  tog  igjen  de 
Penge,  han  havde  givet  Mændene  paa  Haanden.  Dermed 
skiltes  de,  og  Hans  Lindenov  tog  strax  om  Bord. 

Ligesom  Mogens  Hejneson  i  sin  Tid  havde  udskrevet 
Mandskab  paa  Færøerne  til  sin  Grenlandsfærd,  udskrev  Hans 
Lindenov  ogsaa  Mandskab  paa  Læsø,  dog  tog  han  ikkun 
en  Mand.  Hans  egen  Styrmand  laa  nemlig  syg;  da  gik  han 
i  Land  paa  Øen,  kom  ind  i  en  Bondegaard  og  sagde,  at 
han  vilde  op  til  Strandfogeden  for  at  faa  en  Styrmand  »paa 
Kongens  Vegne«,  i  det  han  lagde  til,  at  han  skulde  føre  til 
Aalborg  nogle  Musketter,  til  Uddeling  iblandt  Bønderne  i 
Omegnen.  Fra  Bonden  gik  han  til  Fogeden  og  derpaa  til 
Kapellanen,  Hr.  Niels  Christensen,  til  hvem  han  ydermere 
sagde,  at  han  skulde  vester  paa  med  Lønning  til  Kongens 
Folk.  Under  slige  Forhold  turde  Strandfogeden  ikke  nægte 
ham  en  Styrmand,  da  han  og  de  andre  Mænd  paa  Øen  ikke 
vidste  noget,  der  kunde  være  til  Skade  for  Hans  Lindenovs 
gode  Navn.  Senere,  da  der  krævedes  Oplysninger  fra  Øen 
om  denne  hans  Adfærd,  vidnede  den  Karl,  han  havde  faaet 
med  som  Styrmand,  at  Hans  Lindenov  og  dennes  Frue 
havde  givet  ham  3  Edlr.  (Spec.)  for  en  Maaneds  Tjeneste, 
og  at  han  derpaa  skiltes  fra  ham  og  kom  hjem  igjen;  hans 
Adfærd  imod  Styrmanden  havde  været  god.  Otte  Dage 
efter  var  det  ude  med  Hans  Lindenovs  Sørøverfærd ;  thi  efter 
kongeligt  Paabud  tog  man  ham  til  Fange  i  Aalborg  i  Septbr. 
1613.    Før  han  gik  ud  paa  sit  sidste  Tog,  lod  han  i  Marts 

optage  en  Liste  (paa  Tysk)  over  en  Del  af  de  Ting,  han 
havde  om  Bord;  heraf  fremhæves  følgende:  Af  Bøger  næv- 
nes to,  en  tysk  Oversættelse  af  den  oldgræske  Historieskriver 
Herodot  og  et  tysk  Skrift  om  Ostindien,  hvilket  sidste  er 
mærkeligt,  da  han  nogle  Aar  efter  kom  til  at  vorde  nærmere 
kjendt  med  disse  Lande.  Iblandt  hans  Klædningsstykker 
vare:  1  brandgul  Atlaskes  Vams,  1  sort  Flojels  blommet 
Jakke  med  vide  Ærnier  og  fodret  med  sort  Taft,  1  Fløj  els 
Nathue,  fodret  med  Taft,  1  Par  sorte  Atlaskes  Hoser  med 
1  Par  sorte  Silke-Hosebaand,  16  Skjorter  m.  m.  Han  havde 
7  Lommetørklæder  og  4  Haandklæder.  Af  Selvtoj  nævnes 
ikkun:  1  Sølvske.  Af  Vaaben  fremhæves:  3  Musketter,  2 
lange  Besser,  3  Pistoler,  hvoraf  1  med  Perlemoder,  7  Sabler 
og  7  Stiidshamre.  Han  havde  4  hele  Harnisker,  7  Par 
Jærnhandsker,  5  Par  Jærn-Benskinner,  9  Par  Jærn- Armskinner, 
hvoriblandt  nogle  med  Kingkrave ;  Kuglerne  »kunde  ikke 
tælles«,  og  han  havde  1  Fad  med  Krudt  og  1  med  Patroner. 
Af  Fødevarer  nævnes:  2  Tender  Smør,  50  Sider  Flæsk,  1 
Læst  Skibsbrød,  1  Læst  andet  Brød,  Kjød,  Gryn  og  Ærter. 
Om  hans  andet  Skib  haves  ikke  anden  Underretning  end  et 
Vidnesbyrd  fra  Admiralitets-Raaderne  i  Amsterdam  om  en 
Mand  fra  Byen  Goslar  (i  Hannover),  der  havde  været  »i 
den  danske  Konges  Tjeneste«  paa  et  Sørøvertog,  men  uden 
anden  Fuldmagt  end  den,  han  havde  faaet  af  en  dansk 
Adelsmand  ved  Navn  Hans  Lindenov.  Efter  at  dette 
Skib  under  Norges  Kyst  var  taget  af  to  hollandske  Orlogs- 
skibe, holdtes  Mandskabet  i  Fængsel  i  nogen  Tid;  men  da 
det  ikke  kunde  godtgjeres,  at  det  havde  foretaget  sig  noget 
ulovligt,  kom  de  alle  paa  fri  Fod.  Dette  Vidnesbyrd  er 
udstedt  i  Novbr.  1613.  Nogle  Maaneder  senere  paastod 
Hans  Lindenov  i  et  til  Kansleren  Christian  Friis  skrevet 
Brev,  at  Skibet  i  Forvejen  havde  gjort  en  Rejse  til  Frankrig 
med  Tømmer,  som  var  solgt  for  1500  Gylden.  Før  han 
selv  sattes  i  Fæiigsel,  maa  han  have  sendt  sit  eget  Skib 
bort;    thi  han  fortæller  i  dette  Brev,    at    det    sidste  Vinter 

havde  ligget  i  Emden,  hvorfra  det  var  ladet  med  guUandsk 
Tømmer,  oratr.  350  Bjælker,  18  Alen  lange;  det  havde  ét 
Aars  Fødevarer  til  60  Mand.  Hvad  der  var  om  Bord,  af 
Klæder  og  Vaaben,  var  alt  sammen  frataget  ham  af  Folk, 
han  aldrig  havde  kjendt,  og  Borgemestere  og  Raad  i  Emden 
havde  tilstedet  en  Mand,  som  havde  haft  en  Skude  fra  Eiga 
og  undladt  at  udrede  Kongens  Told,  og  som  Brevskriveren 
havde  ført  til  Kjøbenhavn,  at  tage  en  hel  Del  af  hans 
Gods,  nemlig  Fødevarer  og  Bøsser.  Dette  timedes  ham  paa  den 
Tid,  da  han  selv  var  kommen  i  Fængsel.  De,  der  havde 
gjort  dette,  havde  ingen  Fuldmagt  haft  dertil.  Skibet  var 
endnu  ikke  frigivet  1616. 

Efter  at  være  fængslet  i  Aalborg  førtes  Hans  Lindenov 
til  Kjøbenhavn  og  sattes  i  Blaa-Taarn.  Nogle  Dage  efter, 
imod  Enden  af  Septbr.,  skrev  han  et  Brev  til  den  kongelige 
Kansler  Christian  Friis  til  Borreby  (ved  Skjelskør),  hvor 
han  bad  om  Tilgivelse.  Han  har,  skriver  han,  faaet  at  vide, 
at  Kansleren  skal  være  meget  vred  paa  ham,  hvilket  vist  nok 
maa  være  en  Følge  af  onde  Menneskers  Bagtale.  Han 
beder  Kansleren  om  dennes  »Venskab«,  om  at  tænke  paa 
det  gamle  »Venskab«,  der  har  været  imellem  Kansleren  og 
hans  egen  afdøde  Fader,  og  ej  at  lægge  ham  til  Onde,  hvad 
han  af  menneskelig  Naturs  og  Kjøds  Skrøbelighed  enten  i 
Ord  eller  Gjerning  kan  have  forset  sig  imod  Kongen.  Da 
denne  ogsaa  er  meget  vred  paa  ham,  beder  han  Kansleren 
for  Guds  Skyld  om  atter  at  hjælpe  ham  til  Naade  og  »Ven- 
skab« hos  Kongen.  Han  »vil  ikke  tvivle  om,  at  Kansleren 
jo  er  en  god  og  gudfrygtig  Mand,  som  gjærne  vil  tilgive  et 
fattigt,  syndigt  Menneske  sin  Brøst  og  Forseelse.«  En  Uges 
Tid  efter  skrev  Christian  Friis  følgende  Svar  herpaa.  »Han 
vil  ikke  undlade  at  svare  venlig  paa  denne  Skrivelse  og 
kan  ej  nægte,  at  hin  jo  er  falden  i  Kongens  Ilnaade, 
hvilket  er  Brevskriveren  meget  ukjært,  og  han  vilde  ønske, 
at  Hans  Lindenov  ikke  selv  havde  været  Skyld  i  sligt.  Dog 
skal  han  gjærne  hos  Kongen  hjælpe    til  •  det  gode    og  søge 

at  jævne  Sagen  paa  det  bedste.  For  sit  eget  Vedkommende 
vil  Brevskriveren  gjærne  være  tilfreds  og  overgive  Sagen  i 
Herrens  Haand.« 

Forst  i  Februar  1614  henvendte  H.  Lindenov  sig  atter 
skriftlig  til  Kansleren.  »Han  har  nu,«  skriver  han,  »siddet 
næsten  et  helt  Aar  fangen,  hvorved  han  er  kommen  til 
stor  Skade  til  Lands  og  Vands,  saa  at  han,  dersom  Vor 
Herre  ej  vil  hjælpe  ham,  og  Kongen  og  Kansleren  ej  ville 
tage  sig  af  ham,  ikke  kan  komme  til  sit  igjen.  Han  kan 
ej  vide,  hvi  Kongen  er  unaadig  mod  ham,  med  mindre 
hans  Uvenner  have  bagtalt  ham  hos  denne.  Det  er  nu 
atter  hans  Bøn  til  Kansleren,  at  denne  vil  gjere  vel  imod 
ham  og  eftergive  ham  den  Uvilje  og  Mistanke,  som  han 
monne  have  haft,  hvilket  Brevskriveren  har  stolet  paa,  i 
Følge  Kanslerens  Brev,  og  selv  vil  han  af  yderste  Evne 
gjøre  Kansleren  Gjentj eneste.  Brevskr.  véd  vel,  at  Hr. 
Kansler  ikke  bærer  langt  Had,  naar  han  en  Gang  har 
lovet  at  efterlade  det;  dette  tror  han  vist.  Dette  er  nu 
hans  Bøn,  at  Kansleren  ville  hjælpe  ham  for  Guds  Skyld, 
saa  at  han  enten  maatte  vorde  forhørt  over  for  dem,  der 
have  angivet  ham,  eller  at  Kongen  monne  ville  tilgive  ham 
det,  hvori  han,  uden  at  vide  noget  deraf,  har  forset  sig  imod 
denne,  og  være  ham  en  naadig  Herre,  saa  at  han  kunde 
vorde  løsladt  af  Fængslet,  fuldende  sin  Rejse  og  derved 
bøde  noget  paa  det  store  Tab,  han  har  haft,  saa  og  forhverve 
sig  noget  til  at  tilfredsstille  sine  Laangivere  med  og  serge 
for  sin  Hustru  og  sine  Børn.  Han  attraar  at  faa  at  vide, 
hvad  han  har  gjort  for  ondt  imod  Kongen,  og  at  gjenvinde 
dennes  Yndest.  Han  paastaar  og  djærves  at  kalde  den  Al- 
vidende til  Vidne  derpaa,  at  han  aldrig  med  Forsæt  har 
gjort  noget,  som  kunde  vække  Kongens  Harme;  men  »det 
er  muligt,  at  en  Hest  kan  falde  paa  fire  Ben.«  Endelig 
beder  han  Kansleren  ikke  vredes  paa  ham,  fordi  »jeg  saa 
dristige   byder   over  eder«    og   paakalder   atter  det   gamle 

»Venskab«  imellem  Kansleren  og  hans  Fader,  hvilket  sand- 
synligvis kun  har  været  til  i  Brevskriverens  egen  Indbildning. 
Samtidig  hermed  bønfaldt  han  Kongen  om  Tilgivelse, 
i  det  han  nu  havde  glemt,  at  han  og  mange  andre  Kaptejner 
aldeles  ikke  vilde,  lyde  Kongen.  »Det  er  uden  Tvivl,«  skriver 
han,  »hs.  Maj.  vitterligt,  at  han  nu  har  siddet  en  rum 
Tid  fangen;  men  Grunden  dertil  maa  den  evige  Gud  og 
Kongen  vide;«  »men  Gud  han  være  min  Sjæl  aldrig  god,« 
om  han  kan  tænke  eller  nogen  Tid  huske,  at  han  har 
attraaet  andet  end  at  følge  de  Veje,  hvorpaa  han  kan  tjene 
Kongen.  Han  paastaar,  at  han  ikke  er  Skyld  i  de  Kære- 
maal,  der  ere  fremførte  imod  ham.  Hvis  dette  havde  været 
Tilfældet,  vilde  han  tusende  Gange  hellere  onske  sig  i  Jor- 
den; men  han  kan  nok  tænke,  at  en  eller  anden  af  hans 
Uvenner  har  angivet  ham  for  Kongen.  Denne  beder  han 
nu  ydmygelig,  som  en  kristen  Konge  og  Øvrighed,  for  Him- 
lens Skyld  værdes  at  forhøre  Angiveren  og  ham  selv;  thi 
han  haaber  da,  at  Kongen  skal  finde,  at  ikke  alt  er  saaledes, 
som  man  har  fortalt  denne  om  ham;  men  hvad  han  i  Uvi- 
denhed har  gjort  Hs.  Maj.  imod,  værdes  denne  at  tilgive 
ham.  Aldrig  skal  han  mere  vække  Kongens  Harme  imod 
sig;  at  han  skulde  gjøre  sligt,  forbyde  Gud,  og  selv  vilde 
han  hellere,  at  hans  Hals  »vaare  i  tu«  (egentl.  monne  være 
i  to  Stykker).  Han  beder  om  at  komme  ud  af  Fængslet 
og  ud  paa  denne  sin  »foretagne  Rejse«,  for  at  han  kunde 
lære  noget,  hvorved  han  vilde  vorde  sat  i  Stand  til  at  tjene 
sit  »fæderne  Eige«  og  selv  fortjene  sig  noget  saa  godt 
som  andre;  thi  han  haaber,  at  Lykken  ej  skal  være  mere 
borte  fra  ham  end  fra  de  andre;  dog  vil  han  ikke  »løbe 
unden  en  potentatis  Befalning«  (eg. ;  løbe  bort  fra  en  Fyrstes 
Befaling).  Han  beder,  at  »Kongen  vil  lade  sit  Hjærte  røre 
sig,«  og  han  haaber,  at  han  selv  skal  leve  den  Dag,  da 
hs.  Maj.  skal  være  med  ham  i  alle  Maader  tilfreds,  og  da 
han  skal  tjene  sit  fæderne  Rige,  om  Kongen  trænger  til 
hans  Tjeneste.« 

To  Maaneder  efter  takker  han  Kansleren  for  den  Umag, 
denne  har  gjort  sig  for  hans  Skyld,  og  tilbyder  sig  at  tjene 
ham  olier  hans  laveste  Tjener  til  Gjengjæld  derfor.  Brevskr, 
véd  nu,  at  man  med  det  første  venter  Kongen  hid,  og 
hans  Bøn  er,  at  Kansleren  ville  hjælpe  ham  noget  til  rette 
hos  Kongen,  saa  at  han  kunde  komme  til  Ords  med  sin 
Angiver  for  Kongen,  og  da  venter  han  at  kunne  forsvare 
sig  som  en  ærlig  Mand.  Han  véd  fra  andre,  at  man  skyl- 
der ham  for  at  have  fremført  Ord  om  hs.  Maj.  i  Helsingør 
og  andre  Steder,  som  han  ej  burde;  og  han  kan  ikke  nægte, 
at  han  har  talt  om  Kongen,  men  haaber,  at  ingen  ærlig 
Mand  med  nogen  Sandhed  kan  godtgjore,  at  han  har  talt 
anderledes,  end  han  burde.  Han  paakalder  Herrens  tunge 
Revselse  over  sig  selv,  dersom  han  skulde  have  sagt  noget  til 
Nedsættelse  for  Kongens  gode  Navn;  men,  siger  han,  »jeg 
haver  tit  spenderet  paa  hs.  Majts.  reputation  at  erholde«  (d. 
e.  vedligeholde),  hvilket  han  paastaar  at  kunne  fremlægge 
Vidnesbyrd  for.  Han  venter  nu,  at  Kansleren  vil  tage  sig 
af  ham,  saaledes  som  denne  har  lovet  hans  Moder  og  hans 
andre  Paarerende.  Dette  Brev  er  uden  Underskrift.  Tre 
Dage  senere  beder  han  meget  at  undskylde,  at  hans  Hustru 
har  overgivet  Kansleren  Brevet;  hun  havde  taget  det  med 
sig,  uden  at  han  vidste  det.  Hvis  han  maa  faa  det  tilbage, 
skal  han  hellere  end  gjærne  underskrive  det.  Men  derom 
brød  Christian  Friis  sig  ikke. 

Da  den  Tid  nærmede  sig,  at  hans  Sag  skulde  paa- 
dommes,  udstedtes  der  forst  i  Septbr.  1614  et  kongeligt 
aabent  Brev  til  den  daværende  Høvedsmand  paa  Hammers- 
hus, Hans  Hansen  Lindenov  til  Gavnø  (i  Syd-Sæland),  den 
fangnes  Næstsøskendebarn,  for  at  faa  Oplysninger  om  Dra- 
bet paa  Peder  Danmark,  og  i  Oktbr.  et  lignende  til  Bonde- 
fogeden og  Bønderne  paa  Læsø,  for  at  disse  skulde  afgive 
Vidnesbyrd  om  hans  Adfærd  der  paa  Øen;  og  der  udstedtes 
da  et  Birketings-Vidne  om,  hvorlunde  han  havde  gjort  Krav 
paa    at   faa    en  Styrmand    fra  Øen,    og   om   hans  Opførsel 

imod  denne.  Derpaa  udstedtes  til  ham  selv  den  8de  Decbr. 
en  Stævning  til  næste  Herredag  den  13de  Marts  1615.  I 
denne  Stævning  omtales  nogle  af  hans  utilbørlige  Gjerninger, 
og  den  ender  med  de  Ord:  »Hvorledes  du  dit  Liv  og  Lev- 
ned haver  fremdraget,  skal  videre  udi  Rettergangen  dig  til- 
kjendegives.«  Det  tillades  ham  som  Fange  ved  Fuldmægtig 
at  lade  indsamle  Vidnesbyrd,  Breve  og  andet,  som  han  til 
sit  Forsvar  kan  fremføre.  Førsti  Januar  1615  vare  Høveds- 
manden paa  Kjøbenhavns  Slot  Christian  Friis,  Erik  Juel  til 
Hundsbæk  (i  Vester-Jylland)  og  Axel  Urne  til  Aarsmarke 
(nu :  Knuthenborg,  paa  Laaland)  hos  ham  i  Fængslet  for  at 
lade  ham  vide,  at  det  var  ham  tilladt  at  lade  komme  til 
sig,  hvem  han  vilde  af  sine  Venner,  for  at  denne  kunde 
hjælpe  ham  med  Sagen.  Han  takkede  Kongen  derfor  og 
spurgte,  om  det  var  ham  tilladt  at  have  hos  sig  en  Tjener, 
der  kunde  skrive  for  ham.  Da  de  svarede  nej  hertil,  paa- 
stod  han,  at  dette  var  stridende  imod  Loven  og  imod  den 
Haandfæstning,  Kongen  havde  svoret  at  overholde.  Samtidig 
hermed  indstævnedes  Borgemesterne  og  Byfogeden  i  Ystad, 
Borgemesterne  i  Trælle  borg  og  Tolderen  i  Skanør  for  at 
møde  samme  Dag  for  Retten  som  Hans  Lindenov  og  aflægge 
Vidnesbyrd  om  de  Sager,  der  vedkom  denne,  og  i  Helsingør 
afkrævedes  der  ligeledes  Niels  Madsen,  den  tidligere  By- 
foged, Vidnesbyrd,  Derved  kom  alle  hans  før  omtalte  Gjer- 
ninger og  Ytringer  til  Rettens  Kundskab. 

Den  nys  nævnte  Christian  Friis  til  Kragerup  (i  Slagelse- 
Egnen),  der  hørte  til  en  helt  anden  Æt  (med  Skaktavl  i 
Vaabenet)  end  Chr.  Friis  til  Borreby  (et  Egern  i  Vaabenet), 
fik  det  Hverv  at  tiltale  den  fangne  for  Herredagen;  ban 
havde  den  1ste  Maj  1614  overtaget  Embedet  som  Høveds- 
mand paa  Kjøbenhavns  Slot  og  efterfulgte  1616  sin  Navne 
som  kongelig  Kansler.  I  sit  Indlæg  fremhæver  han,  hvor- 
lunde den  tiltalte  i  Aaret  1602  har  overfaldet  Hertug  Karls 
(Kong  Karl  den  niendes)  Agent  med  Hug  og  Slag  og 
ærerørige    Ord   i    Kj ©benhavn;    Aaret   efter   har   han   paa 

Bornholm  dræbt  en  Mand,  uden  at  det  var  af  Vaade  eller 
Nødværge,  i  det  denne  Mand  hverken  havde  haft  Vaaben 
eller  fremført  Ukvemsord  imod  ham;  altsaa  har  han  i 
Overmod  baaret  sig  saaledes  ad  imod  sin  fattige  Jævnkristen 
og  Næste,  som  det  ikke  sommer  sig  en  Adelsmand.  Det 
Vidnesbyrd,  man  derom  har  faaet  fra  Borgemestere  og  Raad 
og  Byfoged  i  Kunne,  melder  vel,  at  hans  afdøde  Fader  har 
stillet  den  dræbtes  Hustru  og  Paarørende  til  Freds;  men 
dette  kan  ikke  være  nok;  Faderen  burde  som  Lensmand 
have  forfulgt  Sagen  for  Ketten  eller  i  det  mindste  meldt 
den  for  Kongen.  I  Aaret  1609  har  han  taget  Niels  Pott  i 
sin  Tjeneste  og  Varetægt  og  givet  ham  et  aabent  Brev,  at 
hvo  som  vilde  fremføre  nogen  Anke  imod  denne  Misdæder, 
skulde  gjøre  det  for  Porten  til  Herregaarden  Ingelsted,  saa 
skulde  der  times  ham  liet.  Og  da  Forbryderen  derpaa 
havde  faaet  sin  Dom  og  mistet  Livet,  har  Hans  Lindene v 
paastaaet,  at  Manden  burde  have  været  tiltalt  paa  hans 
Værneting,  som  det  rette.  Deraf  ses  det,  hvor  velvillig  han 
er  imod  slige  Personer,  og  hvor  meget  han  tager  sig  af 
dem,  for  at  de  urevsede  kunne  drive  deres  Misgjerninger. 
I  April  1612,  da  han  havde  faaet  Kongens  Brev  som 
Kaptejn  (Kaper)  i  Kronens  Tjeneste,  har  han  skudt  tre 
Skud  efter  den  hollandske  Skipper  Meinert  fra  Enkhuizen 
(i  Nordholland)  og  nødt  ham  til  at  yde  en  Kosenobel  for 
Skuddet;  uden  for  Danzig  har  han  fra  en  anden  Hollænder 
taget  1  Oxehoved  Bordeaux- Vin  og  givet  ham  1  Rosenobel 
derfor,  og  derefter  har  han  med  sit  Skib  løbet  ind  til  Staden 
og  opført  sig  saare  utilbørlig,  i  Følge  en  Udskrift  af  Rets- 
protokollen derfra.  Han  viste  sig  drukken  for  Borggreven 
(den  præsiderende  Borgemester)  og  vilde  ikke  fremlægge 
sin  Udnævnelse  til  kongelig  Kaptejn.  Med  sit  eget  Skib 
har  han  derpaa  efter  Freden  givet  sig  paa  Søen  og  der 
skudt  paa  et  skotsk  Fartøj.  Med  Magt  har  han  ladet  kaste 
en  lybsk  Skipper  og  en  lybsk  Højbaadsmand  fra  Raaen  ud 
i  Søen  og  saalunde  forurettet  udenlandske  Folk,    som  svare 

Told  i  Sundet  og  derpaa  modtage  Kongens  Tolderes  Vid- 
nesbyrd for,  at  det  er  dem  tilladt,  uden  Indsigelse  at  sejle 
igjennem  Kongens  Strømme.  I  Ystad  har  han  brovtet  af 
de  mange  Kaptejner,  der  ere  til  Sinds,  ej  at  ville  bryde  sig 
om  Kongens  Flaade;  der  har  han  ogsiia  taget  enEge-Baad 
fra  to  Fiskere  i  Malmø.  Efter  derpaa  at  have  vakt  Strid  i 
Stokholm,  saa  at  han  maatte  stilles  for  Ketten,  har  han  til 
sidst  været  paa  Læsø  og  udskrevet  en  Styrmand.  Da  han 
dernæst  er  kommen  i  Fængsel,  har  Kongen  ved  tre  »gode 
Mænd«  (Adelsmænd)  ladet  tilbyde  ham,  at  det  skulde  staa 
ham  frit  for  at  kalde  til  sig,  hvem  han  vilde  til  at  føre 
Sagen  for  ham.  Ligeledes  har  Kongen  ladet  tilbyde  hans 
Æt  og  Venner,  at  dersom  nogen  vilde  gaa  i  Borgen  for 
ham,  at  han  ikke  skulde  drage  bort,  men  svare  til  sine 
Gjerniuger,  kunde  dette  tilstedes;  men  ingen  vilde  gjøre  det. 
Og  hine ,  der  gjorde  ham  det  første  Tilbud ,  har  han 
svaret,  at  man  overtraadte  Loven  (Recessen)  og  Kongens 
Haandfæstning.  —  For  disse  Ord  og  for  sine  utilbørlige  Gjer- 
ninger dømtes  han  den  16de  Marts  1615  til  evigt  Fængsel 
paa  det  Sted,  Kongen  dertil  maatte  udvælge. 

Det  var  Kongeborgen  Dragsholm,  tidligere  et  af  den 
sællaudske  Bispestols  faste  Slotte  (ved  Isefj  orden),  som  ud- 
valgtes til  hans  Fængsel,  og  hvor  ikke  faa  Statsfanger  have 
siddet  i  Adelsvældens  Tid.  I  den  Stue,  der  havde  været 
hans  Bolig  paa  Kjøbenhavns  Slot,  sad  senere  (1620)  i  nogen 
Tid  Mathematikeren  og  Lægen  Christoffer  Dybvad  som  Stats- 
fange. Da  Hans  Lindenov  i  en  Tid  af  omtrent  3V2  Aar 
havde  bødet  for  sine  Voldsgjerninger,  bade  hans  Paarørende 
og  Venner  om  Naade  for  ham,  i  det  de  paa  hans  Vegne 
tilbøde,  at  han  skulde  tjene  en  Tid  af  7  Aar  om  Bord  paa 
den  Flaade,  der  1618  skulde  afgaa  til  Ostindien,  Det  var 
den  Gang  sædvanligt,  at  danske  Adelsmænd,  der  havde 
gjort  sig  skyldige  i  et  alvorligt  Lovbrud,  afsonede  Brøden 
ved  at  binde  sig  til  i  en  Tid  af  7  Aar  at  tage  Del  i  et 
eller  andet  farligt  Foretagende,    saasom   at  gaa  til  Ungarn 

for  at  kæmpe  imod  Tyrkerne.  I  det  skriftlige  Løfte,  han  i 
den  Henseende  maatte  udstede,  hedder  det,  at  Kongen  nu 
paa  hans  Ben  har  mildnet  den  ham  overgangne  Dom 
saaledes,  at  han  skal  tjene  7  Aar  paa  Øen  Ceilon  og  i 
Ostindien  til  Lands  og  Vands  under  de  Officerer,  Kongen 
monne  udnævne  til  dette  Togt,  og  disse  Aar  skulle  regnes 
fra  den  Dag,  da  Flaaden  sejler  ud  af  Øresund.  Paa  Togtet 
skal  han  i  alle  Maader  saaledes  bære  sig  ad  imod  Kongens 
Undersaatter  og  Forbundsfæller,  som  han  vil  forsvare  for 
Kongen,  naar  han  kommer  hjem  igjen.  Dersom  han  paa 
nogen  Maade  har  forbrudt  sig,  skal  han,  naar  han  med 
Guds  Hjælp  kommer  hjem  igjen,  uden  al  Naade  stande  til 
Rette  og  lide  den  Dom,  som  Kongen  og  Rigens  Raad  monne 
tilkjende  ham.  Dette  Aktstykke  er  vel  forsynet  med  hans 
Underskrift,  men  er  uden  Aar  og  Dag. 

Den  lille  Flaade,  som  udgjorde  et  større  Krigsskib  og 
5  mindre  Skibe,  der  tilhørte  det  ostindiske  Handelsselskab, 
sejlede  den  29de  Novbr.  1618  ud  af  Sundet  og  kom  den 
17de  Decbr.  under  Øen  Wight  ved  Englands  Sydkyst,  hvor 
man  paa  Grund  af  en  Læk  paa  et  af  Skibene  maatte  blive 
liggende  indtil  den  23de  Jan.  1619.  Den  18de  Febr.  fik 
Ove  Gjedde,  der  var  Admiral  over  Flaaden  og  med  sit  store 
Skib  »Elefanten«  og  en  hollandsk  »Fløjte«  (et  lidet  Skib) 
sejlede  i  Forvejen,  Underretning  om,  at  der  ved  det  grønne 
Forbjærg  (Afrikas  vestlige  Spidse)  laa  nogle  mistænkelige 
Skibe;  den  næste  Dag  fik  de  Øje  paa  tre  af  disse  og  for- 
fulgte dem  strax.  Det  største  toges  af  »Elefanten«,  og 
Skipperen  tilstod,  at  han  havde  drevet  Sørøverfærd,  de  andre 
danske  Skibe  kom  til  og  toge  et  mindre  Røverfartøj;  et 
tredje  blev  brændt  af  Negerne  paa  Kysten.  Største  Delen 
af  disse  Skibes  Mandskab  var  Franskmænd;  det  kom  om 
Bord  paa  de  danske  Skibe,  hvorimod  de  to  tagne  Fartøjer 
fik  nyt  Mandskab  og  fulgte  med  til  Ostindien.  Til  at  føre 
det  ene  af  dem  valgte  man  Hans  Lindenov,  hvilket  ser 
underligt  ud,  da  han  jo  fulgte  med  som  Fange.    Det  var  ej 

heller  Admiralen  selv,  som  fandt  ham  værdig  dertil,  men 
en  hollandsk  Æventyrer  ved  Navn  Boshouwer,  der  var  kom- 
men til  Danmark  for  at  overtale  Christian  den  fjerde  til  afe| 
indgaa  Handelsforbindelser  med  Overkongen  af  Ceilon,  i; 
hvis  Tjeneste  Boshouwer  var  og  nu  vendte  tilbage  til 
Ostindien.  Ove  Gjedde  har  ogsaa  i  sine  Optegnelser  om 
Toget  udtalt,  at  Boshouwer  var  skyldig  at  indestaa  for  den 
Skam  og  Skade,  som  derved  monne  voldes,  og  Hollænderen' 
var  mulig  ogsaa  kommen  til  at  bøde  derfor,  hvis  han  ikke 
var  død,  for  der  hændedes  noget  uheldigt.  Den  27de  Juli 
1619  strandede  nemlig  Skibet  i  Tafelbai  ved  Kaplandet,  og 
for  dette  Uheld  gav  Hans  Lindenov  sin  Styrmand  Skyld; 
men  om  han  havde  Ret  eller  Uret  heri,  oplystes  ikke;  thi 
Styrmanden  var  syg  og  døde  snart  efter.  Senere  veed  man 
intet  om  Hans  Lindenov.  I  Lobet  af  Vinteren  1621 — 22; 
var  der  kommet  Tidende  hjem  om  hans  Død;  i  April  1622 
omtales  hans  Hustru  nemlig  som  Enke,  i  det  hun  da  ved 
Herreds-  og  Landsting  havde  frasagt  sig  Arv  og  Gjæld  efter 
sin  afdøde  Mand,  d.  e.  overladt  alt,  hvad  han  ejede,  til  hans 
Kreditorer. 

Denne  hans  Hustru  var  Fru  Elsebe  (Elisabet)  Thott,. 
Datter  af  Anders  Thott  til  Næs  (nu :  Lindenborg,  ved  Aal- 
borg) og  Fru  Elisabet  Rosenkrands.  Hendes  Mand  havde 
paadraget  sig  en  stor  Gjæld,  der  ligefrem  maatte  være  en 
Følge  af,  at  han  holdt  saa  mange  Folk  om  Bord  paa  et 
lidet  Skib,  som  hverken  var  et  Handelsskib  eller  et  Sø- 
røverskib, ligesom  og  af,  at  han  var  gaaet  i  Borgen  for 
andre,  der  vare  gjældbundne.  pa  hans  Hustru  ellers  intet 
havde  at  leve  af,  overtog  hun  en  Gaard  i  Sælland  i  For- 
pagtning, nemlig  Vellerupgaard  i  Horns  Herred  ved  Frede- 
rikssund ;  den  nedlagdes  noget  senere.  Da  Fru  Elsebe  Thott 
havde  frasagt  sig  Arv  og  Gjæld  efter  sin  Mand,  maatte 
ogsaa  den  Smule  Løsøre,  de  faa  Heste  og  Køer  m.  m., 
hun  selv  ejede  paa  Vellerupgaard,  deles  imellem  hendes 
Kreditorer.     Største  Delen  deraf  udlagdes  af  Ejler  Urne  og 

Alexander  Råbe  v.  Pappenhejm,  hvem  Kongen  havde  givet 
det  Hverv  at  optegne  hendes  Ejendele,  til  Fru  Dorthe 
Banner,  der  var  Enke  efter  (Christoffer  Krafse  til  Egholm; 
under  denne  Herregaard  hørte  Vellerupgaard  som  en  mindre 
Avlsgaard.  Efter  at  Fru  Dorthe  havde  faaet,  hvad  der  til- 
kom hende,  blev  der  tilbage  til  Kreditorerne:  1  Hest,  4 
Plovstude,  1  Ko,  9  Kalve  og  7  Lam,  og  af  Løseret:  Senge- 
klæder osv.  ikke  mere,  end  der  kunde  nedlægges  i  en  stor 
Kiste,  som  derpaa  forsegledes  og  hensattes  i  Kirkens  Sa- 
kristi. St.  Hansdag  1621  havde  Fru  Elsebe  overtaget 
Gaardens  Forpagtning,  og  den  12te  April  1622  foretoges 
dette  Skifte.  Fru  Elsebe  maatte  altsaa  yderst  fattig  forlade 
Vellerupgaard.  Siden  fik  hun  dog  bedre  Kaar  igjen,  da  hun 
giftede  sig  med  Korfits  Mogensen  Ulfeld,  der  var  Søkriger 
og  i  Aaret  1644  som  Kontreadmiral  hørte  til  den  Flaade- 
afdeling,  der  under  Admiral  Fros  Mund  kæmpede  mod 
Svenskerne;  i  det  Søslag,  der  stod  mellem  Laaland,  Langeland  og 
Femern  iOktbr.  1644,  fandt  baade  han  og  Pros  Mund  Helte- 
døden. Med  sin  anden  Mand  havde  hun  ingen  Børn;  med 
den  første  derimod  tre  Sønner,  af  hvilke  den  ene,  Hans 
Lindenov,  fandt  Døden  ved  et  Vaadeskud  paa  Jagten. 

Ørslev  Kloster  var  ved  Skiftet  efter  Hans  Hansen 
Lindenov  gaaet  over  til  hans  oven  nævnte  Frænde,  Lens- 
manden paa  Bornholm,  der  senere  blev  Rigsraad  og  Lens- 
mand paaHinsgavl  og  døde  1642.  Ætten  Lindenov  uddøde 
paa  Mandssiden  i  Aaret  1738  med  Godske  Lindenov,  og 
dens  Vaaben  nedlagdes  i  Graven  med  ham. 

C.  E.  Secher. 

Jxejseren  af  Rusland  erklærede  for  ikke  laug  Tid  siden 
til  den  engelske  Gesandt  ved  hans  Hof,  at  alt,  hvad  der 
var  blevet  fortalt  og  skrevet  om  »Peter  den  stores  Testa- 
mente« og  Katarina  den  andens  »Planer«,  var  Opspind,  og 
at  saadanne  Dokumenter  aldrig  havde  existeret  i  Virkelig- 
heden; efter  denne  Erklæring,  der  vakte  ikke  liden  Op- 
sigt, fulgte  O ffentliggj øreisen  af  et  Brev  fra  Fyrst  Gortscha- 
koff  til  den  russiske  Gesandt  i  London,  hvori  han  udtalte 
sig  med  samme  Bestemthed  om  dette  Æmne :  »Jeg  ser  med 
dyb  Overraskelse,  at  Troen  paa  et  »Testamente«  efter  Peter 
den  store  og  Tanken  om,  at  vi  skulde  tragte  efter  Besiddel- 
sen af  Konstantinopel,  vedbliver  at  spøge  i  nogle  engelske 
Hjærner.«  —  Hvor  ofte  have  ikke  de  russiske  Kejsere 
offentlig  gjentaget,  at  det  ikke  ligger  i  deres  Politik  at 
»annektere«  nogen  Landsdel;  at  de  vilde  komme  i  stor 
Forlegenhed  derved!  —  »Hvilken  yderligere  Borgen  skulle 
vi  stille  for,  at  vi  ikke  gjøre  Fordring  paa  exclusiv  Be- 
siddelse af  Konstantinopel?«  Det  gjorde  Kejseren  ondt  at 
se,  at  der  endnu  i  England  existerede  en  »indgroet«  Mistro 
til  den  russiske  Politik  og  en  stadig  Frygt  for  russiske 
Anmasselser    og  Erobringer;   han   gav   højt   og   hellig   sit 


*)  G  en  ti  em  an 's  Magazine.    Febr.  1877. 

Æresord  i  Pant  paa,  at  det  ikke  var  hans  Hensigt  at  er- 
hverve Konstantinopel  — ,  og  faa  Dage  efter  lod  han  en 
Hær  paa  200,000  Mand  opstille  ved  den  tyrkiske  Grænse, 
aabenbart  i  den  Hensigt  at  erklære  Krig  —  »for  en  Idé,« 
som  Napoleon  den  3dje  vilde  have  sagt,  denne  Gang  ikke, 
som  man  havde  frygtet,  for  at  dræbe,  men  for  at  »helbrede« 
den  syge  Mand  i  Byzantium. 

Der  gik  det  Rygte  i  velunderrettede  Kredse  i  England, 
at  Lord  Beaconsfield  (Disraeli),  strax  da  han  havde  læst 
Lord  A.  Loftus's  overraskende  Depeche,  havde  til  Hensigt  at 
sende  en  speciel  Gesandt  til  Livadia  med  en  Samling  De- 
pecher fra  gammel  Tid  angaaende  de  talrige  Traktater  om 
Fred  og  evigt  Venskab  mellem  Rusland  og  Tyrkiet  i  den 
sidste  Halvdel  af  forrige  og  første  Halvdel  af  dette  Aar- 
hundrede,  tillige  med  andre  Traktater,  Venskabslefter  og 
Korrespondancer,  der  refererede  sig  til  Polens  Undertvingelse 
og  Tilintetgj øreise.  Dog  ter  man  vel  næppe  fæste  Lid  til 
dette  Rygte;  thi  disse  gamle  støvede  Dokumenter  vilde  for- 
tælle om  Ruslands  intrigante  Politik  og  næsten  uophørlige 
Krige,  hvis  praktiske  Resultater  ere  af  en  langt  mere  sub- 
stantiel Natur  end  en  »Idé,«  og  Kejser  Alexander  vilde 
næppe  have  betragtet  det  som  en  Artighed,  hvis  Englands 
Førsteminister  havde  sendt  ham  dem  til  Gjennemlæsning. 
Der  kunde  han  blandt  andet  have  læst  om,  hvorledes  Tyr- 
kiet i  Krigene,  som  Katarina  den  anden  paatvang  det,  tabte 
alle  sine  nordlige  og  østlige  Kystlande  ved  det  sorte  Hav, 
Krim,  Lille-Servien,  Kuban  og  Øen  Taman;  hvorledes  »i 
1770  Katarina  den  andens  Agenter  opvakte  en  Opstand  paa 
Kreta  og  Peloponnes  i  den  uforbeholdne  Hensigt  at  bringe 
dem  under  Kejserindens  Herredømme;«*)  hvorledes  i  1782 
Katarina  gjorde  sin  allierede.  Kejser  Joseph  d.  2den  af 
Østerrig,  bekjendt  med  sine  Planer  med  Hensyn  til  Porten 


")  Gladstone  i  „Contemporary  Review",  December  1876. 

i  følgende  Ord :  »Hvis  vort  Held  i  denne  Krig  skulde  sætte 
os  i  Stand  til  at  befri  Evropa  for  Kristenhedens  Fjende  ved 
at  fordrive  ham  fra  Konstantinopel,  vil  Deres  Majestæt  ikke 
nægte  mig  Deres  Hjælp  til  at  gjenoprette  det  gamle  græske 
Monarki  ...  og  sætte  den  yngste  af  mine  Børnebørn,  Stor- 
fyrst Konstantin,  paa  Tronen;«  hvorledes  hmi  fem  Aar  efter 
gjorde  den  glimrende  Rejse  til  Cherson,  som  tvang  Sultanen 
til  at  erklære  Krig,  ledsaget  paa  én  Gang  af  et  Hof  og  en 
Armé,  med  fremmede  Gesandter,  en  Kejser  og  en  Konge  i 
sit  Følge,  i  den  Hensigt  at  erhverve  for  sig  selv  den  vel- 
klingende Titel:  »Orientens  Herskerinde  og  Grækernes 
Befrierske ;«  og  hvorledes  hun  ved  samme  Lejlighed  blev  mod- 
tagen i  Kiew  med  Triumfbuer  og,  efter  at  have  givet 
Murene  om  denne  By  en  videre  Udstrækning,  skrev  med 
græske  Bogstaver  over  Porten,  der  vendte  mod  Konstantinopel: 
Gjennem  denne  Port  gaar  Vejen  til  Byzantium.  *)  Han 
kunde  maaske  ogsaa  have  fundet  den  Traktat,  som  Alexander 
den  1ste  i  1808  forelagde  Napoleon  —  men  som  denne 
nægtede  at  gaa  ind  paa  — ,  og  hvis  Øjemed  var  at  sikre 
Rusland  Besiddelsen  af  Konstantinopel,  i  Bytte  for  Syrien 
og  Ægypten  (som  ikke  tilhørte  Rusland),  og  Polens  Uaf- 
hængighed. **) 


*)  Om  Kejserinde  Katarinas  Rejse  i  Sydrusland,  se  Hist.  Archiv 
1873.    IL 

**)  Voici  les  paroles  de  Napoleon  I,  écrites  å  St.  Héléne:  „A 
Tilsit  Alexandre  voulait  Constantinople,  je  ne  devais  pas 
Paccorder:  c'est  une  clef  trop  précieuse;  elle  vaut  å  elle 
seul  un  empire;  celui  qui  la  possédera  peut  gouverner  la 
monde."  —  A  Erfurth,  28  septembre  1808,  il  fut  guestion 
entre  TEmpereur  Napoleon  et  l'Empereur  Alexandre  du  partage 
de  rOrient.  La  France  gagnait  l'Egypte  et  la  Syrie,  la  Po- 
logne  renaissait  de  ses  cendres,  Napoleon  pouvait  poser  sur  sa 
tete  la  couronne  d'Occident.  „Le  traité  fut  rédigé,"  dit  il, 
„raais  au  moment  de  signer,  je  ne  pus  m'y  decider.  Qui  me 
répondait,  que  l'Empereur  Alexandre,  une  fois  saisi  de  Con- 
stantinople, ne  reviendrait  pas  å  Talliance  anglaise  pour  me 

Det  vilde  være  mærkværdigt,  om  Kejser  Alexander 
skulde  have  glemt  disse  interessante  Episoder  af  Kuslands 
Historie,  og  Lord  Beaconsfield  omtalte  dem  da  heller  ikke 
lige  saa  lidt  som  Lord  Loftus's  Depeche  ved  Banquetten  i 
Guildhall  kort  efter. 

Det  er  dog  ikke  Hensigten  med  disse  Linier  at  diskutere 
Ruslands  politiske  Planer  nu  eller  tidligere  med  Hensyn  til 
den  endnu  kraftige  Invalid,  der  er  Dørvogter  ved  Indgangen 
til  det  sorte  Hav,  ej  heller  at  tillægge  det  mærkelige  og 
tilsyneladende  fortrædigende  Statsdokument,  der  er  alminde- 
lig bekjendt  som  »Peter  den  stores  Testamente,«  nogen 
utilbørlig  Betydning.  Sporgsmaalet  om  Ægtheden  af  dette 
Dokument  er  mere  end  én  Gang  blevet  grundig  debatteret 
i  Rusland  og  Frankrig,  og  man  har  betragtet  det  som  et 
meget  vigtigt  Spergsmaal;  men  i  England  er  det  grumme 
lidt  bekjendt,  og  det  tør  siges  med  Sikkerhed,  at  det  aldrig 
har  haft  nogen  Indflydelse  paa  den  offentlige  Mening  om 
Ruslands  Planer.  Kejserens  udtrykkelige  Allusion  til  det 
giver  det  netop  nu  ny  Interesse,  og  Faktum  er,  at  det  Do- 
kument, som  man  har  givet  Navnet  »Peter  den  stores 
Testamente,«  i  Virkeligheden  slet  intet  Testamente  er;  det 
er  betitlet  af  Forfatteren,  hvem  saa  denne  end  har  været: 
»Plan  til  Opnaaelsen  af  Ruslands  Overherredemme  i  Evropa« 
og  angives  at  være  skrevet  af  Czar  Peter  efter  Slaget  ved 
Poltava,  da  Karl  den  tolvte  var  flygtet  til  Tyrkiet  og  havde 
fundet  et  Asyl  hos  Sultanen  der. 

Det  blev  først  offentliggjort  af  Napoleon  den  1ste  i 
1811,  og  Moskva  Gazette  fra  den  Tid  paastod,  at  det  var 
en  Opdigtelse,  der  skyldtes  den  franske  Kejsers  opfindsomme 


reprendre   la  Pologne    et   réduire  la  puissance   frangaise   de 
telle  sorte  que  la  puissance  russe  n'eut  plus  eu  ni  rivalité  ni 
controle?  Et  Alexandre  m'en  a  toujours  voulu." 
(L'Empereur  Napoleon   III   et  les  Principautés  Danubiennes. 
Paris  1858.) 

Pen,  hvilken  Formodning  ogsaa   er   bleven  næret  af  senere 
Forfattere ;  *)    men ,    skjønt   Kejser   Alexanders   Erklæring 
nu  maa  antages   at  have  slaaet  endelig  fast,   at  Peter   den 
store  aldrig  har  forfattet  noget   saadant  Testamente,   hviler 
der  dog  endnu  det  samme  Sier   som   hidtil   over   dets  Op- 
rindelse; thi  paa  den   anden  Side    synes  et  Brev  fra  Mons. 
Gaillardet,  Chevalier  D'Eon's  Biograf,  som  var  offentliggjort 
i  »Figaro«  for  den  16de  Oktober  1876,  fuldstændig  at  om- 
styrte  den    Theori,   at  Dokumentet   skulde   sbive   sig    fraj 
Napoleon  d.  1ste.      Man  fortæller  os,   at  det  i  en  tidligere] 
Biografi  af  D'Eon,  af  Lafortelle,  udgiven   i    1779  med  dei 
franske  Kegerings  Sanktion,  efter  Optegnelser  af  D'Eon  selv, 
som  paa  den  Tid  endnu  levede,  berettes,  at  D'Eon  den  Gang 
havde  erklæret,    at  han  ved    sin  Hjemkomst   fra  Eusland  i' 
1757  havde  overleveret  Ludvig  den  15des  Udenrigsminister, 
Abbé  Bernis,  en  Kopi  af  et  Udkast  af  Peter  den  store;  ogj 
han   citerer   ligeledes   et   authentisk    Brev  fra  Grev   Choi- 
seul  til  D'Eon,    dateret   den    26de  November    1770,   hvorij 
omtales  Modtagelsen  af  et  Dokument,    der  angik  Peter  dei 
store,  hvilket  efter  Mons.  Gaillardet's  Mening  ikke  kan  have 
været  andet  end  det  saakaldte  »Testamente.« 

Og  atter,  i  1778,  beklagede  D'Eon  i  bitre  Udtryk  den 
ringe  Betydning,  som  den  franske  Kegering  havde  tillagt 
dette  Dokument.  Paa  den  Tid  vare  allerede  mange  af  de 
deri  foreskrevne  Arbejder  fuldførte;  Polens  første  Deling 
havde  fundet  Sted  i  1772;  Katarina  den  anden  havde  fra  1768 
— 1774  ført  en  blodig  Krig  med  Tyrkiet,  hvis  Resultat  var, 
at  Eusland  erhvervede  den  Kyststrækning  ved  det  sorte 
Hav,  hvis  Hovedstad  Odessa  nu  er  (Ny-Servien),  Fæstnin- 
gerne Jenikaleh  og  Kertch  paa  Krim  samt  for  første  Gang 
fri  Passage  for  russiske  Handelsskibe  gjennem  Bosporus. 
Krigen  brød  atter  ud  i  1787,  og  Tyrkiet  mistede  hele 
Krim,  Øen  Taman  og  en  Del  afKuban  i  Kavkasus.     »Peter 


*)  Jfr.  navnlig  Professor  A.Bruckner:  Russiche  Revue,  Januar  1877. 

den  stores  Planer,«  skriver  D'Eon  i  1778,  i>ansaa  man  i 
1757  for  saa  komplet  uudførlige,  at  de  simpelthen  betragte- 
des som  en  Chimære,  og  Ministrene  i  ^Versailles  toge  intet 
Hensyn  til  mine  Forestillinger.  Fra  min  Sygeseng  (han 
havde  brækket  Benet  paa  Rejsen  fra  Rusland)  skrev  jeg 
indtrængende  til  Kongen,  til  Abbé  Bernis,  til  Marquis 
D'Hopital,  Gesandt  i  St.  Petersburg,  og  til  Grev  de  Broglie, 
Gesandt  i  Polen,  for  at  gjore  dem  det  indlysende,  at  Petersburg- 
Hoffets  hemmelige  Hensigt  var  først  og  fremmest  at  bringe 
Peter  den  stores  Plan  med  Hensyn  til  Polen  til  Udførelse, 
saa  snart  Kongen,  som  den  Gang  laa  paa  sil  Dødsleje, 
skulde  dø,  ved  at  fordele  Tropper  rundt  om  i  Landet  og 
sikre  Valget  af  en  af  Rusland  opstillet  Kandidat  til  Konge, 
for  derefter  at  tilegne  sig  en  Del  af  Landet;  men  paa 
Grund  af  min  Ungdora  tog  man  intet  Hensyn  til  mine 
Ord,  og  vi  se  nu  (1778),  hvor  skadelig  for  Frankrigs 
Interesser  denne  Ligegyldighed  har  været.«  »Lige  over  for 
disse  authentiske  Dokumenter,«  udbryder  Mons,  Gaillardet, 
»hvad  bliver  der  saa  af  Historien  om  et  Bedrageri,  begaaet 
af  Napoleon  i  1811?  Chevalier  D'Eon  dede  1810,  og  den 
rimeligste  Forklaring  af  Rygtet  om,  at  Testamentet  skulde 
være  blevet  til  i  1811,  er,  at  en  Kopi  af  det  er  bleven 
funden  mellem  hans  efterladte  Papirer.« 

Denne  Chevalier  D'Eons  Liv  er  en  af  det  attende  Aar- 
hundredes  interessante  Gaader,  og  de  Omstændigheder,  som 
formodes  at  have  sat  ham  i  Stand  til  at  komme  i  Besid- 
delse af  en  Kopi  af  Peter  den  stores  »Plan,«  ere  nogle  af 
de  besynderligste  i  hans  æventyrlige  Liv.  Han  blev  i  1755, 
kort  før  Begyndelsen  af  Syvaarskrigen  i  Tyskland,  af  Ludvig 
d.  lode  valgt  til  hemmelig  Overbringer  af  et  Forslag  om 
en  of-  og  defensiv  Alliance  til  Kejserinde  Elisabet,  Peter 
den  stores  Datter.  I  flere  Aar  havde  al  diplomatisk  For- 
bindelse mellem  Frankrig  og  Rusland  været  fuldstændig 
afbrudt,  thi  den  sidste  franske  Gesandt,  Marquis  Lachétardie, 
som  i  Begyndelsen  af  Elisabets  Regering  havde  været  hendes 

Yndling  og  første  Eaadgiver,  havde  til  sidst  maattet  vigi 
Pladsen  for  Bestuclieif,  paa  hvis  Befaling  han  uden  vider 
blev  ført  over  Grænsen  og  sendt  tilbage  til  Frankrig.  E 
uformodet  og  ukaldet  Mission  til  Rusland  i  1755  var  selv- 
folgelig  en  højst  delikat  Sag  og  maatte  udfores  med  den 
fineste  Takt;  men  Krigen  var  overhængende,  og  Ludvig 
trængte  til  en  mægtig  allieret.  D'Eon  var  kjendt  af  Prins 
Conti,  som  en  Gang  havde  set  ham  paa  en  Maskerade, 
udklædt  som  Dame,  og  det  synes,  at  denne  først  har  fattet 
den  Plan  at  faa  Kongens  Ønsker  forebragte  Elisabet  selv  af 
en  klog  og  fiffig  Person  under  en  enfoldig  Kvindes  umi 
tænkelige  Forklædning.  Skjønt  D'Eons  senere  Liv  viste, 
at  han  var  en  kjæk  Soldat  og  forstod  at  bruge  sit  Sværd, 
var  han  kun  lille  af  Væxt,  havde  fine  kvindelige  Træk,  og 
efter  et  senere  Portræt  at  dømme  har  hans  Ansigt  været 
aldeles  blottet  for  Skjæg;  et  Billede,  tegnet  af  Angelica 
Kauffmann,  efter  Latour,  fremstiller  ham  som  en  meget 
smuk  Kvinde,  hvis  Udseende  tyder  paa  ædel  Byrd.  Han 
var  født  i  Tonnerre  i  Bourgogne  1728,  havde  faaet  en  ud- 
mærket Opdragelse  og  havde  allerede  gjort  sig  bemærket 
som  Forfatter,  var  Medlem  af  Parlamentet  i  Paris  og 
Generalcensor  i  Historie  og  Skjønliteratur.  Prins  Conti, 
hvis  Bedstefader  engang  var  bleven  valgt  til  Konge  af  Polen, 
havde  sine  egne  Planer,  som  han  haabede  at  faa  fremmet; 
thi  han  aspirerede  til  Kejserindens  Haand  eller  i  Mangel 
deraf  til  Polens  Krone. 

Det  er  bekjendt,  at  Elisabet  i  sine  yngre  Dage  havde 
næret  det  Ønske  at  ægte  Ludvig  d.  15de,  og  Kongen  havde 
aldeles  intet  imod,  at  Prinsen,  som  han  nærede  speciel  For- 
kjærlighed  for,  indtog  hans  Plads  i  hendes  Hjærte.  Che- 
valier D'Eon  de  Beaumonts  Mission  blev  saaledes  baade  af 
politisk  og  erotisk  Natur,  og  —  par  ordre  du  Roi  —  iførte 
han  sig  da  Damedragt  og  forvandlede  sig  til  Mademoiselle 
Lia  de  Beaumont.  For  at  undgaa  enhver  som  helst  Mis- 
tanke  om   den  virkelige  Hensigt  med  hans  Mission,   ansaa 

man  det  for  uklogt  at  lade  ham  rejse  under  Eskorte  af  en 
Franskmand,  og  en  Skotte  ved  Navn  Douglas,  en  politisk 
Flygtning  fra  sit  Fædreland,  blev  udset  til  at  ledsage  ham. 
Rejsen  blev  kaldt  en  videnskabelig  Exkursion,  men  begge 
bleve  forsynede  med  de  strængeste  og  nøjagtigste  Instruk- 
tioner (Originalerne  findes  endnu  i  det  franske  Udenrigs- 
ministeriums Archiv)  og  fik  Ordre  til  at  indsende  detailleret 
Beretning  om  Tilstanden  ved  Hoffet,  om  forskjellige  politiske 
Partiers  Virksomhed  samt  om  Ruslands  militære  og  finan- 
cielle Tilstand.  Deres  Depecher  skulde  affattes  i  Chiffer- 
sprog for  det  Tilfælde,  at  de  skulde  blive  opsnappede,  og 
medens  Douglas's  Depecher  skulde  sendes  til  Udenrigsmini- 
steriet, skulde  D'Eons  mere  fortrolige  Meddelser  adresseres 
til  Kongen  selv  eller  til  Prins  Conti. 

Ved  deres  Ankomst  til  St.  Petersburg  fandt  de,  at  den 
engelske  Regering  var  kommen  Ludvig  i  Forkjobet,  og  at 
Elisabet  mod  en  aarlig  Godtgjørelse  af  100,000  Pd.  Sterl. 
havde  sluttet  en  of-  og  defensiv  Alliance  med  England  og 
forpligtet  sig  til  at  sende  en  Armé  paa  55,000  Mand  til 
Hannover  eller  et  andet  Sted  i  Nordtyskland  for  at  operere 
sammen  med  Frederik  den  stores  Hær.  Paa  Grund  af  den 
Modstand,  han  mødte  hos  den  engelske  Gesandt,  Sir  William 
Hanbury,  der  paa  den  Tid  var  almægtig  i  Rusland,  kunde 
Douglas  ikke  opnaa  Adgang  til  Hoffet  og  maatte  kort  efter 
vende  tilbage  til  Frankrig  med  uforrettet  Sag;  men  Made- 
moiselle  de  Beaumont  blev  af  Vicekansleren,  Grev  Woron- 
zoff,  forestillet  for  Kejserinden,  som  morede  sig  over  den 
mislykkede  List,  da  den  blev  hende  forklaret,  og  antog 
D'Eon  som  sin  private  Forelæser.  Han  synes  efterhaanden 
at  have  vundet  stor  Indflydelse  hos  hende  og  var  til  sidst 
i  Stand  til  at  vende  tilbage  til  Frankrig  med  et  gunstigt 
Svar  paa  Kong  Ludvigs  Forslag. 

Krigen  var  imidlertid  brudt  ud.  I  Slutningen  af  Aaret 
1755  havde  England  sluttet  Forbund  med  Preussen,  paa 
den  anden  Side  havde  Maria  Theresia  af  Østerrig  og  Madame 

de  Pompadour  udvexlet  Komplimenter,  og  Frankrig  og 
Østerrig  vare  blevne  forligte  ved  en  Traktat  om  of-  og 
defensiv  Alliance  i  Versailles  den  1ste  Maj  1756.  Chevalier 
D'Eon  blev  desaarsag  sendt  tilbage  til  Petersburg,  atter  led- 
saget af  Douglas,  som  ved  denne  Lejlighed  var  bleven 
udnævnt  til  Frankrigs  Chargé  d'affaires,  for  at  faa  Kejserinde 
Elisabet  til  at  tiltræde  denne  Traktat;  men  nu  opstod  der 
den  Vanskelighed,  at  baade  Frankrig  og  Østerrig  ønskede 
at  udslette  Tyrkiet,  deres  allierede,  af  Listen  over  de  Fjen- 
der, som  de  tre  Magter  skulde  bekæmpe,  medens  Rusland 
tvært  imod  ønskede  at  benytte  sig  af  den  ny  Alliance  imod 
Tyrkiet,  den  Fjende,  det  oftest  laa  i  Krig  med.  Minister 
Bestucheff  udfandt  da  et  Middel,  hvorved  denne  Vanskelighed 
skulde  undgaas,  i  det  det  lykkedes  ham  at  overtale  Douglas 
til,  samtidig  med  Hovedtraktaten,  som  skulde  forelægges 
SultancD,  og  hvori  Tyrkiet  ikke  var  nævnet  blandt  de  fjendt- 
lige Lande,  at  underskrive  en  anden,  mærket  » seere tissime«, 
som  gik  ud  paa,  at  i  Tilfælde  af  Krig  mellem  Rusland  og 
Tyrkiet  eller  Persien  skulde  Frankrig  yde  Rusland  Hjælp 
med  Penge  eller  Krigsmateriale ;  men  da  dette  forræderske 
Dokument  blev  sendt  til  Frankrig  til  Ratifikation,  afviste 
Ludvig  d.  15de  det  med  Vrede,  og  Douglas  tik  en  drøj 
Irettesættelse.  »Hans  Majestæt  ønskede  særdeles  gjærne,« 
skrev  Udenrigsministeren  den  16de  Februar  1757,  »at  Kejser- 
inden af  Rusland  tiltraadte  Traktaten  i  Versailles,  men  ikke 
mod  Tabet  af  sin  Ære,  der  ligesom  hendes  kejserlige 
Majestæts  vilde  blive  i  høj  Grad  kompromitteret  ved  en 
saadan  Fremgangsmaade.  Hvad  enten  den  særskilte  Traktat 
var  hemmelig  eller  ej,  stred  den  imod  almindelig  Æres- 
følelse og  var  uforenelig  med  en  aaben  og  ærlig  Politik. 
Det  var  ikke,  fordi  den  maaske  engang  kunde  blive  bekj endt, 
at  hans  Majestæt  nægtede  at  ratificere  den;  men  fordi  hans 
Ære,  som  ledede  alle  hans  Handlinger,  forbød  ham  det.« 

Douglas   blev   kaldt   tilbage;    men  Marquis    D'Hopital 
ansatte  ham  atter  som  Gesandt,  og  snart  efter  blev  Elisabet 

ved  D'Eons  Bestræbelser  og  trods  Bestucheffs  Modstand  be- 
væget til  at  tilintetgjøre  det  hemmelige  Dokument.  Hun 
opløste  samtidig  sin  Traktat  med  England,  og  den  fem- 
dobbelte Alliance  mellem  Rusland,  Frankrig,  Østerrig,  Sachsen 
og  Sverige  blev  definitivt  besluttet;  dens  Hovedhensigter 
var  Gjenerobringen  af  Schlesien  for  Østerrig,  Preussens  De- 
ling og  Englands  Ydmygelse  i  Evropa,  Asien  og  Amerika. 

D'Eon  bragte  triumferende  denne  Traktat  til  Paris  og 
var  saa  heldig  paa  samme  Tid  at  blive  Overbringer  af 
Efterretningen  om,  at  Østerrigerne  havde  slaaet  Preusserne 
og  drevet  dem  ud  af  Bøhmen.  Han  blev  kastet  af  Hesten 
undervejs  og  brækkede  Benet,  men  ankom  ikke  desto  mindre 
30  Timer  før  Kureren,  han  bragte  tillige  Prins  Conti 
et  Tilbud  fra  Kejserinden  om  at  overtage  Fyrstendømmet 
Kurland  og  Overkommandoen  over  den  russiske  Armé  og 
havde  i  det  hele  udført  sit  Hverv  saa  tilfredsstillende,  at 
Kongen  tilstod  ham  en  Pension  af  12000  Francs  omAaret, 
forærede  ham  en  Snustobaksdaase  med  sit  Portræt  i  Juveler 
og  ansatte  ham  som  Løjtenant  ved  Dragonerne.  Kort  efter 
gjorde  Hertugen  af  Broglie  ham  til  sin  Adjutant;  han  ud- 
mærkede sig  og  blev  flere  Gange  saaret  i  Fægtningerne 
ved  Høxter,  Ultropp  og  Østerwick  og  var  ved  Felttogets 
Slutning  avanceret  til  Kaptejn. 

Under  Krigen  udførte  han  endnu  to  andre  Missioner 
til  St.  Petersburg  og  blev  i  1762,  da  Hertugen  af  Ni vernois 
blev  sendt  til  London  som  fransk  Gesandt  for  at  under- 
handle om  Fredsbetingelserne  mellem  England  og  Frankrig, 
ansat  som  Sekretær  ved  Gesandtskabet.  Nogle  af  hans 
Breve  angaaende  disse  Underhandlinger  ere  ikke  uden  In- 
teresse, da  de  kunne  tjene  til  at  kaste  et  nyt  Lys  over  en 
Periode  i  hin  Tids  Historie. 

I  1762  havde  Frederik  den  store,  til  Dels  ved  engelsk 
Hjælp,  faaet  Bugt  med  alle  sine  Fjender  i  Tyskland;  ved 
Kejserindens  Død  i  Januar  1762  havde  Rusland  trukket  sig 
tilbage,  og  England  havde  ved  flere  Sejre  hævdet  sit  Herre- 

dømme  til  Søs;  men  skjønt  Frankrig  var  udmattet,  ønskede 
Ludvig  d.  15de  dog  at  fortsætte  Krigen,  hvorimod  Georg  d. 
tredje,  som  lige  havde  besteget  Tronen,  og  hans  Minister 
Lord  Bute  vilde  have  Fred,  næsten  for  enhver  Pris,  og  af- 
slog al  fremtidig  Understøttelse  til  Preussen.  Eesultatet 
heraf  blev,  at  de  Betingelser,  paa  hvilke  Freden  blev  sluttet, 
ikke  tilfredsstillede  nogen  i  England,  og  man  antog,  at  Lord 
Bedford,  den  engelske  Gesandt  i  Frankrig,  havde  ladet  sig 
bestikke;  i  Frankrig  derimod  blev  Freden  modtagen  med 
almindelig  Glæde* 

D'Eon  lagde  under  Fredsunderhandlingerne  en  utrættelig 
Energi  for  Dagen,  og  imellem  de  omtalte  Breve  er  der  ét, 
som,  skjønt  det  beviser,  da  han  undertiden  gik  vel  vidt  i 
sin  Iver,  heldigvis  frier  Hertugen  af  Bedford  for  Beskyld- 
ningen om  Bestikkelse.  Vi  ville  lade  ham  selv  fortælle 
Historien.  »Der  var  et  Øjeblik«,  skriver  han,  »henimod 
Slutningen  af  Forhandlingerne,  da  der  syntes  at  komme 
uovervindelige  Hindringer  i  Vejen  for  Afsluttelsen  af  Fred; 
men  heldigvis  kom  Under-Statssekretæren,  Mr.  Wood,  endnu 
en  Gang  til  Hertugen  af  Nivernois  for  at  diskutere  de  om- 
stridte Punkter  inden  ^afsendelsen  af  det  Ultimatum,  der 
skulde  tilstilles  den  engelske  Gesandt  i  Versailles,  Han 
havde  sin  Porte feuille  med  og  var  indiskret  nok  til  at  for- 
tælle os,  at  den  foruden  det  omtalte  Ultimatum  indeholdt 
Lord  Egremonts  sidste  Instruktioner  til  Gesandten.  Her- 
tugen saae  paa  mig  og  derpaa  med  et  betegnende  Blik  paa 
Portefeuillen ;  jeg  forstod  strax  den  tavse  Pantomime,  det 
vilde  være  af  yderste  Vigtighed  for  vor  Regering  nøjagtig 
at  kjende  Betingelserne  i  det  afgjørende  Ultimatum,  og  af 
hvad  Natur  de  medfølgende  Instruktioner  vare.  Mr.  Wood 
holdt  meget  af  et  godt  Glas  Vin,  og  min  Tanke  faldt  strax 
paa  Fortrinligheden  af  min  vin  de  Tonnerre,  som  jeg  ikke 
undlod  at  rose;  Hertugen  forstod  min  Hentydning  og  indbød 
Mr.  Wood  til  at  dinere  med  os  og  prøve  vor  berømte  Bur- 


Chevalier  D'Eon  og  Peter  den  stores  Testamente.       271 

gunder;  han  bed  paa  Krogen,  og  medens  de  smagte  paa 
mangen  en  Flaske  af  min  gode  Vin,  tog  jeg  Portefeuillen, 
fik  fat  i  Lord  Egremonts  Depeche  og  tog  en  nøjagtig  Kopi 
deraf,  som  jeg  strax  med  et  paalideligt  Bud  sendte  til  Ver- 
sailles, hvor  den  ankom  24  Timer  fer  Originalen.  Da  der- 
for Hertugen  af  Bedford  fremstillede  sig  for  Hertugerne 
Choiseul  og  Praslin,  vare  disse  fuldstændig  forberedte  paa 
Diskussionen,  og  da  de  kjendte  »le  dernier  mot«  i  hans 
Instruktioner,  lykkedes  det  dem  at  overtale  den  engelske 
Gesandt  til  at  give  efter  i  de  omstridte  Punkter,  ogFreds- 
preliminærerne  bleve  Dagen  efter  undertegnede.  England 
beholdt  Canada,  men  Frankrig  fik  Øerne  Guadaloupe,  St. 
Lucia,  St.  Vincent,  Grenada,  St.  Domingo  og  andre  i  Vest- 
indien, Senegal-Territoriet  i  Afrika  og  den  vestlige  Del  af 
Nordamerikas  Fastland  til  Mississippi ;  Spanien  afstod  Florida, 
men  paa  den  anden  Side  tilbagegav  England  Minorca, 
Havana  og  Philippinerne.« 

Ludvig  d.  15de  omfavnede  D'Eon  og  dekorerede  ham 
med  St.  Louis-Ordenen  som  Løn  for  hans  Tjenester,  og  faa 
Maaneder  efter  blev  han  Hertugen  af  Nivernois's  Efterfølger 
som  befuldmægtiget  Gesandt  i  England;  men  dette  var 
Kulminationspunktet  i  hans  Karriere;  paa  Grund  af  hans 
Misunderes  hemmelige  Rænker  imod  ham  blev  han  Aaret 
efter  afsat  fra  sin  Post  og  efterfulgt  af  Grev  Guerch}^  et 
af  Madame  de  Pompadours  Kreaturer.  Ved  en  Trætte 
mellem  D'Eon  og  Guerchy  opførte  denne  sidste  sig  saa 
fejgt,  at  han  fik  Ord  for  at  have  sat  en  Plet  paa  den  Na- 
tions Ære,  som  han  repræsenterede,  og  for  at  undskylde  sin 
Fejghed  fandt  han  paa  at  udsprede  det  Rygte,  at  D'Eon 
var  et  forklædt  Fruentimmer,  med  hvem  han  ikke  kunde 
duellere.  Og  det  lykkedes  til  sidst  Guerchys  og  hans  Hjæl- 
peres Bestræbelser  at  bringe  det  dertil,  at  det  ond-, 
skabsfulde  Rygte  blev  troet  ikke  blot  af  den  lunefulde 
franske  Monark   selv,   men   af  Folk   i   Almindelighed,   og 

man   indgik   i   London  Væddemaal,  ja   udstedte    Policer*] 
i  Massevis,  hvori  der  sattes  umaadelige  Pengesummer,    an-f 
gaaende  D'Eons  virkelige  Kjen.     Skjent  D'Eon  senere  selv' 
besluttede  sig  til  at  fremhjælpe  dette  Kygte  og  syntes  fuld- 
stændig at  være  gaaet  ind  paa  Spøgen,  skete  dette  dog  ikke, 
før  lian  var  bleven  kjed  af  at  gjendrive  det.     Det  er  klart, 
at  det  i  Begyndelsen  maa   have    opbragt   ham  i  hoj  Grad,  ^ 
og  han  begav   sig  to  Gange  til  Børsen,   hvor   han  i  Vred^Bl 
pryglede  en  Bankier  og  to  Handelsagenter,  som  gave  sig  af 
med   at   befordre  de    omtalte  Væddemaal,    »paa  en  meget, 
masculin  Maade«,    som  han  skrev  til  sin   gamle  Ven,   Her-- 
tugenaf  Broglie;  men  selv  dette  var  ikke  nok,  man  vedblev 
at  spekulere  og   at   vædde  om   hans  Kjon,    indtil   til  sidst 
(men  ikke  før  flere  Aar  efter)  dette  Spørgsmaal  ansaas  for 
at  være  endelig   afgjort  ved  Udfaldet   af  en  Sag   for  Lord 
Overdommeren  i  London,  »den  forunderligste  Sag,«  siger  et 
af  Datidens  Blade,    »som    maaske  nogen  Sinde    har   fundetja 
Sted.«     Den  var  anlagt  imod  en  Bankier  ved  Navn  Jacques  IH 
og  angik  oprindelig  kun  Udbetalingen  af  700  Guineaer,  men 
flere   langt   større    Summer   afhang   af  Processens  Udfald; 
saaledes  gjorde  en  Hr.  Panchand  i  Paris  alene  Fordring  paa 
75,000  Pund  Sterling.      Jacques   havde   udstedt  Policer  til 
15  Guineaer,  for  hver  af  disse  var  han  forpligtet  til  at  betale 
hundrede,    saa  snart  det  skulde   blive   bevist,    at  Chevalier4M 
D'Eon  virkelig  var  en  Kvinde.     En  fransk  Læge  ved  Navn^^B 
Le  Goux  bekræftede  med  Ed,  at  D'Eon  var  en  Kvinde,   da 
han  havde  lært  ham  at  kjende  under  en  Sygdom  og  under- 
søgt hans  Legeme,  og  et  andet  fransk  Vidne,  De  Morande, 
aflagde  ligeledes  Ed   paa   det   samme.     Efter  disse   falske 
Vidnesbyrd  blev  D'Eon   erklæret  for  at  være  en  Kvinde  og 


*)  Ved  en  saadan  Police  forstaas  et  Dokument,  hvori  Udstede- 
ren forpligter  sig  til  at  udbetale  til  Ihændehaveren  en  vis 
Sum,  f.  Ex.  det  tidobbelte  af,  hvad  Policen  er  udstedt  til, 
under  en  vis  Forudsætning  —  i  dette  Tilfælde,  saafremt  det 
skulde  stadfæste  sig,  at  D'Eon  virkelig  var  en  Kvinde. 

Jacques  dømt  til  at  betale  Pengene;  men  denne  Dom  blev 
senere  erklæret  ugyldig  paa  Grund  af  Ulovligheden  af  de 
omhandlede  Væddemaal. 

D'Eon  havde  allerede  før  den  Tid  maattet  give  efter 
for  det  Tryk,  som  Kongen  udøvede  paa  ham.  >Jeg  véd,« 
skrev  Ludvig  d.  15de  til  ham  i  et  Brev,  som  citeres  i 
Madame  Campans  Memoirer,  »at  De  har  tjent  mig  lige  saa 
godt  i  en  Kvindes  Dragt  som  i  den,  De  nu  bærer.  Anlæg 
strax  igjen  denne  Dragt.«  Hans  Pension  blev  ham  fra- 
tagen, og  han  blev  ligefrem  af  Ned  tvungen  til  at  give 
efter;  men  da  han  endelig  i  1775  af  Kongens  Agent  var 
bleven  overtalt  til  at  underskrive  en  Kontrakt,  hvori  han 
forpligtede  sig  til  for  Fremtiden  at  bære  Skjorter,  tog  han 
Sagen  fra  den  gemytlige  Side  og  erklærede,  at  det  var  fuld- 
kommen sandt,  at  han  virkelig  var  en  Kvinde,  og  skjønt 
han  senere  overtraadte  Kongens  Befaling  og  gjentagne 
Gange  ansøgte  om  atter  at  blive  ansat  i  Armeen,  ja  endog 
for  en  Tid  sad  fængslet  i  Dijon  for  at  have  vovet  at  ekvipere 
sig  til  Tjeneste  i  den  franske  Marine,  vedblev  han  dog  til 
sin  Død  al  paastaa,  at  han  var  —  og  blev  ogsaa  almindelig 
anset  for  at  være  —  en  Kvinde.  Den  efter  hans  Død  fore- 
tagne Undersøgelse,  der  stadfæstede  det  modsatte,  foregik  i 
Overværelse  af  Lord  Yarmouth,  Sir  Sidney  Smith,  Mr. 
Douglas  og  flere,  som  fordrede  dette  Bevis  for  at  blive 
overbeviste. 

Der  er  ingen  Tvivl  om,  at  Grunden  til,  at  denne 
Historie  blev  troet  i  saa  vid  Udstrækning,  som  Tilfældet 
var,  for  en  stor  Del  skyldtes  den  Lethed,  hvormed  Beaumar- 
chais  lod  sig  narre.  Den  begavede  og  vittige  Forfatter  af 
»Barberen  i  Sevilla«  og  »Figaros  Bryllup«  var  den  hemmelige 
Agent,  hvem  den  franske  Konge  havde  givet  det  Hverv  at 
metamorfosere  D'Eon,  og  det  synes,  som  om  denne  pludselig 
er  bleven  greben  af  den  Idé  virkelig  at  ville  mystificere 
ham.  Det  var  lykkedes  Beaumarchais  at  faa  D'Eon  til 
samtidig  med,  at  han  forpligtede  sig  til  Kvindedragten,   at 

underskrive  et  Dokument,  der,  som  D'Eon  havde  forstaaet 
det,  sikrede  ham  ikke  blot  Betaling  af  hans  Gjæld,  men 
ogsaa  en  stor  Sum  Penge,  mod  at  han  udleverede  nogle 
vigtige  Dokumenter  fra  hans  tidligere  diplomatiske  Missio- 
ner, og  paa  dette  Dokument  havde  hans  Ven  Lord  P'errers 
forstrakt  ham  med  5000  Pd.  Sterl. ;  men  D'Eon  indsaa  snart, 
at  han  var  bleven  tagen  ved  Næsen,  og  at  Kontrakten  var 
alt  for  løs  og  ubestemt  til  at  kunne  hjemle  ham  nogen 
juridisk  Ret  til  Pengene;  heri  laa  Grunden  til  hans  Nag  til 
Beaumarchais. 

Han  hævnede  sig  ved  at  fordoble  sine  Bestræbelser  for 
at  mystificere  Beaumarchais  med  Hensyn  til  sit  virkelige 
Kjøn,  hvilket  tydelig  ses  af  hans  Breve  til  ham,  der,  skjent 
de  af  og  til  indeholde  Vredesudbrud  imod  Forfatteren,  ere 
sande  Monstre  paa  Satire  og  fulde  af  træffende  Vid.  »Det 
er  sandt,«  skrev  han,  »at  jeg  for  Dem  afslørede  Hemme- 
ligheden med  mit  virkelige  Kjøn,  det  bedste  Bevis,  jeg 
kunde  give  Dem  paa  min  Tillid  til  Deres  Løfter  og  Deres 
Tavshed;  det  er  sandt,  at  jeg  gav  Dem  mit  Portræt  som 
et  Tegn  paa  min  Taknemmelighed,  og  at  De  til  Gjengjæld 
lovede  mig  Deres  som  et  Tegn  paa  Deres  Agtelse ;  men  det 
var  alt,  hvad  der  passerede  imellem  os,  og  at  tale  om  vort  fore- 
staaende  Giftermaal,  som  jeg  hører  fra  Paris,  at  De  har 
gjort,  er  at  misbruge  min  Tillid  og  kan  kun  være  gjort  for 
at  gjøre  mig  til  Gjenstand  for  Latter.  O!  Mændene  have 
altid  været  falske;  de  gribe  enhver  Lejlighed  til  at  drage 
Fordel  at  Kvindens  Lettroenhed*  Jeg  tilstaar,  at  min 
Beundring  for  Deres  Talenter  maaske  bragte  mig  til  at  elske 
Dem;  men  denne  Følelse  var  saa  ny  for  mig,  at  jeg  langt 
fra  forstod  den,  og  da  jeg  er  en  Kvinde  af  fin  Følelse  og 
uplettet  Dyd,  behøver  jeg  saa  at  sige  Dem,  at  De  har  saa- 
ret  mit  følsomme  Hjærte  og  bragt  mig  til  at  tvivle  om 
Deres  Hæderlighed?« 

Beaumarchais  holdt  meget  af  at  gjøre  Løjer  med  andre; 
men   hans    ubegrænsede  Forfængelighed  og  det,  at  han  var 

vant  til  at  have  andre  til  bedste,  gjorde  ham  blind  for 
Muligheden  af  selv  at  blive  til  Nar,  og  dette  Brev  over- 
beviste ham  mere  end  nogen  Sinde  om,  at  han  havde  gjort 
en  stor  Opdagelse,  som  vilde  fornøje  Kongen.  Han  skrev 
strax  til  Kongens  Sekretær,  De  Vergennes:  »Hun  elsker 
mig,  elsker  mig  til  Raseri.  Hun  mener,  at  jeg  har  vist 
hende  Ringeagt,  og  Kvinden  tilgiver  aldrig  en  saadan  For- 
nærmelse. .  .  .  Det  har  aldeles  ikke  været  min  Hensigt  at 
ville  behandle  hende  med  Ringeagt;  men  hvem  kunde  tænke 
sig,  at  min  Pligt  i  Kongens  Tjeneste  skulde  bringe  mig  i 
den  besynderlige  Situation  at  skulle  gjøre  Kur  til  en  Ex- 
Dragonkaptejn?« 

Imidlertid  døde  Ludvig  d.  lode,  og  maaske  hans  Efter- 
.  følger  virkelig  troede ,  at  D'Eon  var  en  Kvinde ;  thi  da 
denne  til  Trods  for  Kontrakten  kort  efter  præsenterede  sig  i 
Versailles  i  fuld  Dragon-Officersuniform,  satte  Ludvig  d.  16de 
Kronen  paa  Værket  ved  at  udstede  følgende  højtidelige 
Dekret: 

»De  par  le  Roi.« 
»Gives  herved  Befaling  til,  at  Charles  Geneviéve  Louis 
Augusto  André  Timothée  D'Eon  de  Beaumont  skal  af- 
lægge Dragonuniformen,  som  han  har  for  Skik  at  bære, 
og  atter  anlægge  den  Dragt,  der  passer  til  hans  Kjøn. 
Det  forb3^des  ham  for  Fremtiden  at  vise  sig  i  Kongeriget 
i  noget  andet  Kostume  end  det,  der  sømmer  sig  for 
Kvinder.« 

Louis. 
Gravier  de  Vergennes. 
Givet  i  Versailles  d.  27de  Avgust  1777. 
D'Eon  indvendte,  at  han  ikke   ejede   en  eneste  Fruen- 
timmerdragt. »Godt,«  sagde  Marie  Antoinette,  »saa  paatager  jeg 
mig  hendes  Udstyr«,  og  Dronningens  egen  Modehandlerinde 
forsynede  ham    med  en    fuldstændig    Damegarderobe.     Det 
muntre  Paris  bed  ham  velkommen  med  enstemmigt  Bifald 
og  forsonede  ham  snart  med  hans  Forklædning  ved  at  ære 

18* 

ham  og  se  op  til  ham  som  kvindelig  Heros  —  som  en  anden 
Jeanne  D'Arc.  Et  Brev  fra  Paris  til  et  engelsk  Blad  det 
følgende  Aar  (1778)  viser,  hvor  fuldstændig  han  var  gaaet 
ind  i  den  ham  paatvungne  Rolle: 

»Skjønt  Mademoiselle  D'Eon,  der  sikkerlig  vil  blive  be- 
tragtet som  et  historisk  Fænomen,  er  bedre  kjendt  i  Eng- 
land end  i  Frankrig,  vil  vistnok  de  følgende  Detailler  kunne 
interessere  Deres  Læsere  som  karakteristiske  for  den  Virk- 
ning, Forandringen  af  hendes  Dragt  har  haft  paa  hende. 

Chevalier  D'Eon,  tidligere  Adjutant  hos  Marechal 
Broglie,  derefter  Kaptejn  i  Dragonerne,  Eidder  af  St.  Louis- 
Ordenen,  ansat  i  forskjellige  Gesandtskaber,  berømt  for  sin 
politiske  Virksomhed  etc,  denne  D'Eon,  som  ofte  har  fægtet 
med  saa  megen  Tapperhed,  og  som  forstod  at  føre  Pennen 
lige  saa  godt  som  Sværdet,  er  født  i  Clermont-Tonnerre  i 
Bourgogne  Aar  1728.  Det  formodes,  at  hendes  Forklæd- 
ning og  den  ejendommelige  Opdragelse,  hun  fik,  skyldtes 
et  Lune  hos  hendes  Fader,  hos  hvem  det  var  et  brændende 
Ønske  at  have  en  Dreng,  og  som  derfor,  da  hans  Kone 
fødte  en  Pige,  skal  have  udbrudt:  »Lige  meget,  jeg  vil  op- 
drage hende  som  en  Dreng.«  Hendes  Ønske  om  at  vende 
tilbage  til  Frankrig  siges  at  have  tilskyndet  hende  til  at 
tilstaa  sit  Kjøn;  hun  har  nu,  som  bekjendt,  vist  sig  i  de 
parisiske  Selskabskredse  i  Damedragt  —  for  første  Gang  i 
sit  Liv  i  en  Alder  af  49  Aar. 

D'Eon  tilstaar,  at  det  forekommer  hende  underligt  at 
have  den  nye  Dragt  paa,  og  at  det  vil  vare  længe,  inden 
hun  bliver  vant  til  den;  hun  vilde  med  Glæde  vedblevet  at 
klæde  sig  som  Mand,  hvis  hun  havde  kunnet;  hun  plejede 
i  Begyndelsen  at  le  ad  sme  Skjorter  og  sin  Natkappe  og 
at  sige:  »Det  er  haardt,  naar  man  har  været  Kaptejn  at 
blive  degraderet  til  Cornet.«  *)  Hun  har  dog  beholdt  St. 
Louis-Korset  paa  sin  Dragt. 

*)  Det  franske  Ord  „cornette"  betyder  baade  en  Fændrik  og  en 
Natkappe. 

Følgende  lille  Tilfælde  vil  vise,  at  hun  er  alt  andet 
end  snærpet.  I  et  Selskab,  hvor  der  var  flere  Udlændinge 
tilstede,  som  vare  hende  fremmede,  sagde  en  Dame  til  hende : 
»Chevalier,  saa  vidt  jeg  husker,  havde  De  meget  smukke 
Ben,  da  De  gik  klædt  som  Herre.«  »Parbleu!«,  svarede 
D'Eon  med  Liv  og  trak  sine  Skjørter  op,  »hvis  De  har 
Lyst  til  at  se  dem,  saa  ere  de  her.«  —  »Hvis  nogen  for- 
nærmede Dem,«  sagde  en  anden,  »vilde  De  da  ikke  beklage 
Tabet  af  Deres  tidligere  Stilling  og  Deres  Vaaben?«  — 
»Derover  har  jeg  allerede  tænkt,«  svarede  D'Eon,  »og  jeg 
tilstaar,  at,  da  jeg  lagde  min  Hat  og  min  Kaardo  bort,  var 
det  ikke  uden  Bekymring;  men  jeg  sagde  til  mig  selv: 
hvad  har  det  at  sige,  du  kan  maaske  udrette  lige  saa  meget 
med  din  Tøffel.«  D'Eon  har  endnu  saa  lidt  forsonet  sig  med 
sin  Metamorfose ,  at  hun ,  naar  hun  er  i  Selskab  med 
Kiddere  af  St.  Louis-Ordeuen,  og  en  af  dem  bliver  kaldt 
»Monsieur  Chevalier«,  altid  svarer  i  den  Tro,  at  det  er 
hende,  der  er  ment.  Hun  er  endnu  ikke  bleven  vant  til  de 
sædvanlige  Ceremonier  mellem  Herrer  og  Damer,  eller 
snarere,  det  er  tydeligt,  at  hun,  der  altid  tidligere  har  været 
særdeles  opmærksom  mod  Damerne,  nu  har  vanskeligt  ved 
at  vænne  sig  af  dermed;  sidder  hun  med  dem  ved  Middags- 
bordet, er  hun  altid  parat  til  at  fylde  deres  Glas,  og  ved 
Kaffen  har  en  Dame  aldrig  saa  snart  tomt  sin  Kop,  før 
D'Eon  springer  op  for  at  skille  hende  ved  den. 

Med  Hensyn  til  vor  kvindelige  Heros's  Ydre,  da  har 
Mademoiselle  D'Eon  (thi  saaledes  maa  vi  kalde  hende)  en 
smuk  Hals  og  Barm  og  ser  godt  ud  som  Dame;  da  hun 
tidligere  har  søgt  at  skaffe  sig  Skjæg,  findes  der  nogle  faa 
Haar  paa  hendes  Hage,  som  hun  morer  sig  med  at  rykke  i; 
hun  har  en  lys  Teint  og  er  lidt  over  fem  Fod  hej,  saa  hun 
kan  ikke  have  set  meget  stor  ud  i  Uniform.  De,  som  ikke 
have  set  hende  som  Herre,  kunne  ikke  forstaa,  at  hun  kunde 
se  godt  ud  i  den  Dragt;  hun  bruger  Fodtøj  med  meget 
lave  og  temmelig  storø  Hæle;    hun  taler   med    en  særegen 

Accent,  som  klæder  hende  godt,  og  hendes  Stemme  er  be- 
hagelig; hun  nejer  paa  en  temmelig  klodset  Maade  ved  at 
bøje  Knæene  hnrtig  fremad  uden  at  bevæge  Hofterne. 

Da  hun  blev  raadet  til  at  sminke  sig  lidt,  svarede  hun, 
at  hun  havde  prøvet  det,  men  Sminken  vilde  ikke  sidde 
fast;  alting  synes  hende  fremmed  i  hendes  nye  Mundering, 
men  hun  tror  snart  at  kunne  vænne  sig  dertil. 

Efter  sin  Hjemkomst  til  Frankrig  rejste  hun  først  til 
Tonnerre  og  tilbragte  nogen  Tid  hos  sine  Slægtninge;  hun 
kom  derpaa  tilbage  til  Paris  og,  skjønt  hun  ikke  kom  meget 
ud,  deltog  hun  dog  af  og  til  i  sine  gamle  Venners  Sel- 
skaber. En  Dame,  som  gav  hende  nogle  gode  Raad  med 
Hensyn  til  hendes  Væsen,  Opførsel  etc,  svarede  hun: 
»Madame,  jeg  skal  altid  bære  mig  forstandig  ad,  men  bly^ 
bliver  jeg  aldrig.« 

Det  behagelige  Liv  i  Paris  varede  ikke  længe;  thi  ei 
Proces  med  Beaumarchais  nødte  snart  igjen  D'Eon  til  al 
vende  tilbage  til  England,  hvor  han,  da  hans  Pension  atter" 
blev  ham  fratagen,  saae  sig  nødsaget  til  for  at  erhverve  sit 
Ophold  at  give  Lektioner  i  Fægtning.  Han  viste  sig  at 
være  en  fuldstændig  Mester  i  denne  Kunst  og  kappedes 
med  de  bedste  Lærere,  og  ved  en  berømt  Turnering  i  1787, 
hvor  Prinsen  af  Wales  og  Eliten  af  det  engelske  Aristokrati, 
baade  Herrer  og  Damer,  var  tilstede,  var  det  trods  de  lange 
Skjørter  og  den  noget  fremrykkede  Alder  ham,  der  gik  af 
med  Sejren  fremfor  alle  Medbejlerne.  Under  Revolutionen 
blev  D'Eon  opført  paa  Emigrantlisten,  og  han  tilbragte 
derfor  Resten  af  sit  Liv  i  England,  hvor  han  skal  være  død 
1795,  etter  andre  først  1810. 


Som  Forelæser  for  Kejserinde  Elisabet  gaves  der  ofte 
D'Eon  Lejlighed  til  at  gjøre  sig  bekjendt  med  forskjellige 
Dokumenter   i  Peterhoff-Paladset,   og   det   var   efter   hans 

Sigende  her,  han  traf  paa  hendes  Faders  »Plan  til  Op- 
naaelsen  af  Kuslands  Overherredomme.«  Hans  Biograf 
Gaillardet  betragter  det  som  et  Dokument  af  yderste  Vig- 
tighed, som  en  Basis  for  Ruslands  senere  Politik,  og  det 
kan  sikkerlig  endnu  have  sin  Interesse.  Vel  maa  vimaaske 
nu  smile  ad  Overdrivelserne  i  Slutningsparagrafferne ;  men 
sikkert  er  det,  at  man  ved  at  læse  det  bliver  mindet  om 
den  Maade,  hvorpaa  Rusland  i  sin  Tid  annekterede  Dele  af 
Sverige,  Polen,  Tyrkiet,  Persien  og  Centralasien;  enkelte  af 
disse  Erobringer  ere  gjorte  efter  Napoleon  d.  1stes  Tid,  og 
i  Sandhed,  hvad  enten  den  omtalte  »Plan«  er  forfattet  af 
Peter  den  store  eller  af  Napoleon,  er  den  dog  lige  interes- 
sant og  lærerig.     Si  non  é  vero,  bene  trovato. 

Det  Aftryk    af   den,    der   findes   i    »Mémoires    sur   la 
Chevaliére  D'Eon,«  lyder  saaledes: 

Kopi  af  »Plan  til  Opnaaelsen  af  Overherredømmet  i 
Evropa,  efterladt  af  Peter  den  store  til  hans  Efterfølgere 
paa  den  russiske  Trone,  saaledes  som  den  findes  i  Peter- 
hoff-Paladset ved  Petersburg.« 

»I  den  hellige  og  udelelige  Treenigheds  Navn!  Vi, 
Peter,  Kejser  og  Selvhersker  over  alle  Ruslande,  til  alle 
vore  Descendenter  og  Efterfølgere  paa  den  russiske  Trone 
og  i  den  russiske  Regering: 

Den  store  Gud,  som  har  givet  Os    vort  Liv    og   vor 
Krone,  og  som  har  oplyst  Os  af  sin   guddommelige  Vis- 
dom og  hjulpet  Os  med  sin  guddommelige  Magt  etc.« 
Her  begynder  Peter  den  store  paa  en  lang  og  udførlig 
Udvikling,  hvori  han  viser,    at    det    efter   hans  Mening   er 
Forsynets  Vilje,  at  det  russiske  Folk  skal  herske  over  hele 
Evropa,  ja  udbrede  sig  over  hele  Jorden.    Rusland,  der  ved 
hans  Komme  kun  var  en  lille  Bæk,  vil  ved  hans  Bortgang 
være  som  en    mægtig  Flod;    men   under  hans  Efterfølgere 
vil  det,  hvis  de  forstaa  at  styre  det  paa  rette  Maade,   voxe 
til  et  stort  Hav,    oversvømme  alle    de   tilgrænsende  Lande, 
frugtbargjøre  og  forbedre  det  udlevede  Evropa.     Med  dette 

for  Øje  efterlader  han  disse  Instruktioner  til  sine  Descen- 
denter med  det  Ønske,  at  de  maa  blive  lige  saa  standhaftig 
og  hellig  iagttagne  og  efterfulgte,  som  det  jødiske  Folk 
har  fulgt  de  ti  Bud,  som  Moses  efterlod  det.  Efter  denne 
Indledning  lyde  de  fjorten  Bud  saaledes:  JH 

L  »Lad  den   russiske  Nation    stadig  blive  holdt  paa  ™ 
Krigsfod,  saa  at  dens  Soldater  kunne  være  haardfore    og 
altid  parate  til  at  slaas;    ingen  Hvile,    uden  hvis  det  er 
nødvendigt   for  Eigets  Finanser  eller   for  xlrmeernes  Re-j« 
organisation    eller  i  den  Hensigt   at   afvente   det   bedste™ 
Øjeblik   til  Angreb.     Lad   den  i  Fredstid   ruste    sig   til 
Krig,  og  før  Krigen  saaledes,  at  den  kan  give  Udbytte  i 
Fredstid.     Hav   altid   Ruslands  Udvidelse   og  Fremgang 
for  Øje! 

II.  »Søg  ved  alle  mulige  Midler  at  erhverve  fra  de 
mest  civiliserede  Nationer  i  Evropa  i  Krigstid  de  bedste 
Officerer  og  i  Fredstid  de  bedste  Videnskabsmænd,  for  at 
den  russiske  Nation  kan  drage  Fordel  af  andre  Lande 
uden  at  risikere  at  miste  noget  af  sit  eget. 

III.  »Tag  ved  enhver  Lejlighed  Del  i  Forviklinger 
og  Stridigheder  i  Evropa ,  i  Særdeleshed  i  Tysklands, 
hvis  Aftærer,  som  Ruslands  nærmeste  Nabo,  ere  af  mest 
Interesse. 

IV.  »Oprethold  Partistridighederne  i  Polen  og  under- 
støt Agitationer;  underkjøb  Adelen  med  Guld  og  bestik 
Rigsdagen  for  at  opnaa  Indflydelse  paa  Kongevalget,  skaf 
Rusland  Tilhængere,  beskyt  dem  ved  at  sende  russiske 
Tropper  ind  i  Landet,  og  lad  disse  blive  der,  til  det  rette 
Tidspunkt  til  at  tage  det  i  Besiddelse  kommer.  Hvis 
Nabomagterne  sætte  sig  derimod,  bør  de  foreløbig  bringes 
til  Ro  ved  at  dele  Landet  med  dem,  indtil  det  bliver 
muligt  at  tage  tilbage,  hvad  der  er  blevet  afstaaet  til 
dem. 

V.  »Tag  saa  meget  som  muligt  fra  Sverige  og  søg 
at  faa  det  til  at  angribe  os,  hvilket  vil  give  os  et  Paaskud 

til  dets  Undertvingelse.  Med  dette  for  Øje  isoler  det 
fra  Danmark  ved  ocahyggelig  at  opmuntre  al  Rivaliseren 
mellem  disse  to  Lande. 

VI.  »Lad  de  russiske  Prinser  altid  ægte  Prinser  fra 
de  tyske  Stater  for  ved  saadanne  Forbindelser  at  forene 
deres  Interesser  med  vore  og  faa  dem  til  at  understøtte 
vore  Planer. 

VII.  »Slut  Handelstraktater  med  England  som  det 
Land,  der  mest  har  os  behov  for  Vedligeholdelsen  af  sin 
Flaade,  og  som  kan  være  os  af  stor  Nytte  for  Udvik- 
lingen af  vor  egen ;  tag  dets  Guld  i  Bytte  for  vort  Tøm- 
mer og  andre  Produkter  og  fremhjælp  stadig  venskabelige 
Forbindelser  mellem  dets  Sofolk  og  Kjøbmænd  og  vore, 
hvorved  vort  Folk  vil  gaa  frem  i  Kj ondskab  til  Handel 
og  Sevæsen. 

VIII.  »Udvid  stadig  Rigets  Grænser,  mod  Nord  langs 
Østersøen  og  mod  Syd  langs  det  sorte  Hav. 

IX.  »Søg  at  komme  saa  nær  Konstantinopel  og 
Indien  som  mulig.  Den,  som  hersker  i  Konstantinopel, 
vil  være  den  egentlige  Herre  over  Verden,  og  med  dette 
for  Øje  søg  og  giv  stadig  Anledning  til  Krig  med  Tyr- 
kiet og  Persien;  byg  Dokker  i  det  sorte  Hav  og  stræb 
at  komme  i  Besiddelse  af  dette  Havs  Kyster  lige  saa 
vel  som  af  Østersoens,  begge  Dele  ere  nødvendige  for,  at 
vor  Plan  endelig  skal  lykkes;  fremskynd  Persiens  For- 
fald, træng  frem  til  den  persiske  Havbugt;  annekter  Sy- 
rien, gjenopret  den  gamle  levantiske  Handel,  og  udstræk 
om  muligt  Ruslands  Magt  til  Indien,  Vuggen  for  Verdens 
Velstand.  Ere  vi  først  der,  kunne  vi  hjælpe  os  uden 
Englands  Guld. 

X.  »Slut  og  vedligehold  omhyggelig  en  Alliance  med 
Østerrig,  understøt  tilsyneladende  dets  Planer  med  Hensyn 
til  fremtidigt  Overherredømme  over  hele  Tyskland  og 
opvæk  samtidig  hemmelig  de  tyske  Fyrsters  Skinsyge. 
Stræb  at  faa  enten  den  ene  eller   den  anden  Part   til  at 

paakalde  Kuslands  Hjælp  og  tag  saa  Landet  ligesom  under 
vor  Beskyttelse,  hvorved  vi  ville  kunne  forberede  det  paa 
vort  eventuelle  Herredømme. 

XI.  »Søg  at  faa  Østerrig  til  at  forene  sig  med  os 
for  at  uddrive  Tyrkerne  af  Evropa,  og  naar  vi  have  erobret 
Konstantinopel,  forebyg  da  Virkningerne  af  dets  Mis- 
undelse enten  ved  at  fremkalde  en  Krig  mellem  det  og 
andre  evropæiske  Magter  eller  ved  at  overlade  det  en 
Del  af  vore  Erobringer,  som  vi  saa  siden  kunne  tage 
tilbage. 

XII.  »Skaf  os  Forbindelser  og  Tilhængere  blandt  de 
misfornøjede  Partier  i  Grækenland,  Ungarn,  Tyrkiet  og 
det  sydlige  Polen,  og  bring  dem  til  at  betragte  Kusland 
som  det  Centrum,  hvor  fra  Hjælpen  til  dem  skal  udgaa, 
og  sig  selv  som  staaende  under  dets  Supremati  i  alt 
Fald  i  gejstlig  Henseende;  vi  sikre  os  derved  i  Fjendens 
Land  Venner,  som  ville  kunne  være  os  til  Nytte. 

XIII.  »Naar  Sverige  er  blevet  sønderlemmet,  Persien 
overvundet,  Polen  undertvunget  og  Tyrkiet  erobret,  vore 
Armeer  forenede  og  vore  Flaader  i  Enebesiddelse  af  Øster- 
søen og  det  sorte  Hav,  da  bør  der  i  al  Hemmelighed 
tilstilles  først  Hoffet  i  Versailles  og  derpaa  det  i  Wien, 
hvert  for  sig,  et  Forslag  om  at  dele  Herredømmet  over 
Verden. 

Hvis  en  af  de  to  Magter  gaar  ind  derpaa,  hvilket 
der  næppe  kan  være  Tvivl  om,  da  et  saadant  Forslag  vil 
smigre  Hoff'ets  Ærgjerrighed,  gjør  da  Brug  af  denne 
Magt  til  at  knuse  den  anden;  vi  maa  da  senere  knuse 
den  første,  hvilket  ikke  vil  blive  vanskeligt,  da  Rusland 
ved  den  Tid  vil  være  i  Besiddelse  af  hele  Orienten  og  en 
stor  Del  af  Evropa. 

XIV.  »I  det  usandsynlige  Tilfælde  af  et  Afslag  fra 
begge  Magter  vil  det  være  nødvendigt  at  bringe  dem  i 
Krig  med  hinanden,  indtil  de  begge  ere  udmattede,  og 
da,  i  det   rette  Øjeblik,   skal  Rusland   falde   ind  i  Tysk 

land  med-  sine  Armeer,  samtidig  med  at  to  mægtige 
Flaader  udgaa  fra  det  asowske  Hav  og  Archangel,  med- 
førende Horder  af  asiatiske  Soldater,  for  at  forene  sig  med 
Flaaderne  i  Østersøen  og  det  sorte  Hav  og  dernæst  sejle 
gjennem  Atlanterhavet  og  Middelhavet  og  landsætte 
Tropperne  i  Frankrig,  som  de  snart  ville  oversvømme, 
medens  vor  Landarmé  gjør  det  samme  i  Tyskland.  Og 
ere  først  disse  to  Lande  undertvungne,  vil  det  øvrige 
Evropa  snart  komme  under  vort  Scepter. 

Saaledes  kan  og  skal  Evropa  undertvinges!« 

Fr.  Haar. 


Slaget  ved  Hastings,*) 


Aong  Edvard,  den  sidste  Konge  af  det  gamle  angelsach- 
siske  Hus,  laa  paa  sit  Dødsleje,  og  med  Ængstelse  ventede 
de  i  Anledning  af  Julefesten  1065  talrig  forsamlede  Stor- 
mænd paa  Kongens  Død ;  thi  Kong  Edvard  havde  ingen  Ar- 
vinger, og  den  eneste  endnu  levende  Ætling  af  det  gamle 
Kongehus,  Edmund  Jærnsides  Sønnesøn  Etgar,  var  et  svagt 
Barn,  som  ingen  turde  vove  at  sætte  paa  en  Trone,  hvilken  to 
saa  mægtige  Fjender  som  Jarl  Toste,  der  understøttedes  af 
Norges  Konge,  Harald  Haardraade,  og  Hertug  Vilhelm  af  Nor- 
mandiet,  Datidens  mægtigste  Hersker,  tragtede  efter  at  be- 
mægtige sig,  saa  snart  den  døende  Konge  havde  ud- 
aandet.  Kun  én  Mand  i  England  kunde  tage  Arv  efter 
Edvard,  Harald  den  store,  Jarl  Godvins  Son.  Han  besad 
alle  Herskeregenskaber,  var  tapper  og  krigskyndig  og  havde 
allerede  i  lang  Tid  med  kraftig  Haand  ledet  det  Rige,  som 
hans  Svoger  Kong  Edvards  svage  Hænder  ikke  formaaede 
at  styre;  men  Harald  hørte  ikke  til  Kongehuset,  i  hvilket 
Tronen  hidtil  ved  Folkets  Valg  var  gaaet  i  Arv,  mange  saae 
heri  en  Fare,  et  svagt  Punkt,  som  let  kunde  styrke  Rigets 

mægtige  Fjender   i  deres  Angreb,   og  Sindene   vare   derfor 
fyldte  med  en  vis  ubestemt,  halvt  overtroisk  Angest. 

Ikke  mindre  bekymrede  vare  de  om  den  døende  Konge 
forsamlede.  Efter  at  Kongen  havde  henligget  maalles  i  to 
Dage,  blussede  Livskraften,  som  saa  ofte  hos  døende,  fer  den 
slukkes  for  stedse,  endnu  en  Gang  op  den  5te  Januar  1066, 
og  Kongen  vaagnede  som  fuldstændig  Herre  over  sine  Aands- 
og  Taleevner.  Paa  hver  Side  af  hans  Leje  stode  Rigets  to 
mægtigste  Mænd,  Jarl  Harald  og  Ærkebiskop  Stigand.  Ved 
Fødderne  sad  Lady  Eadgyib,  Kongens  Hustru,  den  store 
Jarls  Søster.  Kongens  første  Ord  var  eu  Bøn,  og  derpaa 
bleve  nogle  faa  af  hans  Venner  kaldte  til  hans  Leje  for 
at  høre  haus  sidste  Ord.  De  løde  ikke  trøstelige;  klart  og 
kraftig  tolkede  han  et  Syn,  hvori  det  varsledes  ham,  at 
Gud  havde  givet  hans  Land  i  Fjendens  Haand;  »inden  Aar 
og  Dag  efter  din  Død  ville  Fjender  nedtrampe  dit  hele 
Land  og  hærge  det  fra  Ende  til  anden  med  Dd,  Sværd  og 
Plyndring.« 

Alle,  der  hørte  disse  Ord,  stode  som  maalløse  undtagen 
Ærkebiskop  Stigand,  en  af  disse  vældige  Prælater,  hvorpaa 
Nordens  Historie  frembyder  saa  karakteristiske  Exempler; 
Mænd  som  Stigand  kjendte  altfor  godt  det,  som  Mængden 
betragtede  som  Mirakler,  til  at  være  overtroiske;  han  lænede 
sig  over  Edvards  Leje  og  hviskede  til  Jarl  Harald,  at  den 
af  Sygdom  svækkede  Konge  ikke  selv  vidste,  hvad  han 
sagde. 

Øjeblikkene  vare  kostbare,  og  det  gjaldt  om  andet  og 
mere  end  at  høre  paa  den  syges  Feberfantasier.  Kongens 
sidste  Øjeblikke  maatte  forstyrres  med  et  Spørgsmaal,  der 
laa  hele  England  paa  Hjærte.  Efter  at  Kongen  havde  talt 
om  sin  Begravelse  og  takket  sine  nærmeste  for  deres  Tro- 
skab og  Kjærlighed,  saae  Harald  og  Stigand  Lejlighed  til 
at  spørge  ham,  hvem  der  efter  ham  skulde  bære  Englands 
Krone.  Kongen  udstrakte  sin  Haand  mod  Vestsachsernes 
Jarl  og  sagde:    »Dig,   min  Broder  Harald,    betror  jeg  mit 

Kige.«    Efter  endnu  længe  at  have   talt   med  Harald 
Kongen  Døden   nærme   sig,    modtog  Nadveren   af  Stigands 
Haand  og  opgav  Aanden. 

Den  døende  Konges  Ord  vare  en  stor  Lettelse  for  dem, 
hvem  Valget  af  hans  Efterfølger  tilfaldt.  Den  døende  Konge, 
der  allerede  den  Gang  betragtedes  som  en  Helgen,  havde 
udpeget  den  samme  Mand  til  at  bære  Kronen,  som  hele 
Landet  krævede.  Valget  var  derfor  snart  truffet.  Støttet 
til  sin  Stridsøxe  modtog  Harald  Rigets  Stormænd,  der  efter 
det  enstemmige  Valg  overbragte  ham  Kronen.  I  Aar  havde 
han  kunnet  forudse  denne  Begivenhed,  og  dog  tøvede  han  i 
dette  afgj ørende  Øjeblik.  Paa  det  berø^ate  Bayeuxtapet,  der 
uden  Tvivl  er  vævet  kort  Tid  efter  disse  Begivenheder,  ses 
Harald  betragte  Kronen  med  et  ængsteligt  Blik  og  halvt 
trække  Haanden,  som  han  allerede  har  udstrakt  efter  Kro- 
nen, tilbage.  Og  vel  maatte  han  føle  et  tungt  Ansvar,  saa 
meget  mere  som  der  synes  at  have  staaet  en  Ed  mellem 
ham  og  denne  Krone,  som  England  tilbød  ham.  Det  er 
ikke  klart,  hvorledes  det  forholder  sig  med  denne  Ed;  men 
da  de  engelske  Kilder  ikke  modsige  de  normanniske,  maa 
det  antages,  at  disse  sidste  have  Ret,  naar  de  paastaa,  at 
Harald  ved  en  Ed  var  bunden  til  at  virke  for  Hertug  Vil- 
helm af  Normandiets  Valg.  Paa  en  Lysttur  —  naar  vides 
ikke  ret  —  skal  Harald  være  bleven  standset  paa  Kysten 
af  Ponthieu,  hvis  Herre,  Grev  Guy,  Vilhelms  Lensmand, 
holdt  det  ædle  Vildt  fangent.  Vilhelm  fik  imidlertid  Nys 
herom  og  tvang  sin  Lensmand  til  at  udlevere  Harald,  der 
blev  behandlet  som  en  højt  hædret  Gjæst  og  fulgte  Hertugen 
paa  et  Tog  til  Bretagne;  men  i  Virkeligheden  var  han 
Fange  og  fik  først  sin  Frihed  efter  at  have  aflagt  en  Ed, 
hvorved  han,  der  var  flere  Aar  ældre  end  Vilhelm  (Vilhelm 
var  født  1027  eller  1028,  Harald  omtrent  Aar  1021),  for- 
pligtede sig  til  at  ægte  en  Datter  af  Vilhelm,  hvis  Døtre 
alle  endnu  vare  Børn.  I  Følge  nogle  Kilder  skal  Harald 
imidlertid   ogsaa   have   paataget   sig  vidtgaaende    politiske 

Forpligtelser  om  at  sikre  Vilhelm  Englands  Trone  efter 
Edvards  Død;  det  berettes  ligeledes,  at  Harald  under  Felt- 
toget i  Bretagne  modtog  Ridderslaget  af  Vilhelm.  Det  be- 
tegnende for  Datidens  Tænkemaade  er  den  Tilføjelse,  en 
normannisk  Historieskriver  (Ordericus  Vitalis)  gjør,  at  Vil- 
helm havde  samlet  alle  de  helligste  Relikvier  af  Nor- 
mandiets  Helgene  og  uden  Haralds  Vidende  lagt  dem  i  det 
Skrin,  hvorpaa  Harald  svor.  Da  Eden  var  aflagt,  trak  Vil- 
helm Dækket  bort  og  viste  ham,  hvilken  frygtelig  Ed  han 
havde  svoret.  Hvad  enten  nu  dette  er  Historie  eller  Le- 
gende, syntes  Harald  at  føle  sig  trykket  af  en  edelig  For- 
pligtelse til  Hertug  Vilhelm;  Eden  var  ham  aftvungen, 
hans  Land  krævede  af  ham,  at  han  skulde  gribe  Tøjlerne, 
som  kun  han  kunde  fore,  og  den  Betragtning  maa  vel  have 
trøstet  ham,  at  Hertug  Vilhelm  selvfølgelig  ikke  vilde  op- 
give sine  Forsøg  paa  at  sætte  Englands  Krone  paa  sit 
Hoved,  men  tvært  imod  kun  vilde  finde  svagere  Modstand, 
dersom  han  trak  sig  tilbage.  Han  modtog  Kronen  og  med 
den  altsaa  Kampen  med  Norges  Vikingekonge  og  Hertugen 
af  Normandiet.  Den  første  endte  sit  æventyrlige  Liv  ved 
Stamfordbridge  den  25de  September  1066;  men  allerede 
tre  Dage  efter  landede  den  frygtede  Hertug  af  Normandiet. 
Med  Skræk  ventedes  han  af  hele  England ;  thi  en  Komet 
(24de — 30te  April)  havde  bebudet  den  Fare,  der  svævede 
over  England  og  dets  nyvalgte  Hersker. 


Hertugen  af  Normandiet  havde  været  heldig  i  alt,  hvad 
der  angik  hans  Tog  mod  England ,  hans  Folk  havde  efter 
nogen  Toven  antaget  sig  hans  Sag  med  Iver,  ligesom  der 
ogsaa  var  strømmet  Deltagere  til  fra  de  omliggende  Lande, 
og  Hertugen  havde  faaet  den  romerske  Biskops  Velsignelse 
til  sit  Forehavende.  Havde  dette  Tog  gjældt  Anjou  eller 
Frankrig,  vilde  det  være  blevet  paabegyndt  længe  før;  men 

Havet  havde  indtil  nu  beskyttet  England  imod  Indfal 
ogNovmandiet  var  paa  den  Tid  ikke  længere  nogen  Sømagt  f 
Hæren,  der  skulde  erobre  England,  maatte  fores  over  Kana- 
len, og  dertil  behøvedes  en  uraaadelig  Flaade,  som  altsaa 
først  maatte  skaffes  til  Veje.  Dette  udførtes  i  Sommeren 
1066,  medens  Kong  Harald  omhyggelig  lod  den  sydlige 
Kyst  bevogte.  Saa  snart  Toget  var  blevet  endelig  bestemt, 
blev  der  gjort  lyst  i  de  normanniske  Skove,  og  Havnene 
gjenløde  af  Tømreres  og  Skibsbyggernes  Øxer. 

En  stor  Del  af  Skibene  vare  Gaver  fra  de  store  gejst- 
lige og  verdslige  Herrer  i  Landet;  men  den  Gave,  der  i 
Hertugens  Øjne  havde  det  største  Værd  af  dem  alle,  skjent 
den  kun  bestod  af  et  enkelt  Skib,  medens  andre  havde 
givet  indtil  over  hundrede,  kom  fra  hans  Hustru  Hertuginde 
Mathilde  for  »at  bære  Vilhelm  og  hans  Lykke.«  Dette  Skib 
bar  Navnet  »Mora,«  et  Navn,  der  er  vanskeligt  at  forklare; 
i  Stavnen  var  anbragt  en  Figur  af  Guld,  forestillende  en 
Dreng,  blæsende  i  et  Horn  og  pegende  imod  England. 

Antallet  af  Skibene,  der  samledes,  angives  meget  for- 
skjelligt;  efter  den  laveste  Beregning  skal  der  have  været 
henved  700,  det  højeste  nogenlunde  paalidelige  Tal  er  3000, 
medens  der  vel  er  dem,  som  anslaa  det  til  det  tre-  eller 
firdobbelte  heraf.  Grunden  til  disse  saa  meget  afvigende 
Tal  maa  søges  deri,  at  nogle  regnede  alle  Fartøjer  med, 
medens  andre  kun  medtoge  de  store  Skibe.  Selv  disse  vare 
imidlertid  kun  store,  aabne  Baade  med  én  Mast  samt  en 
tilhørende  Jolle.  Det  fremgaar  tydelig  af  Beretningerne, 
at  Skibene  næsten  udelukkende  vare  bestemte  til  Transport 
og  have,  som  det  synes,  ikke  kunnet  maale  sig  med  de 
Søuhyrer,  der  havde  baaret  Svend  Tveskjæg  og  Knud  den 
store  paa  deres  Erobringstog  til  England. 

Medens  Vilhelm  saaledes  rustede  sig,  var  han,  hvad 
der  ikke  er  mindre  karakteristisk,  lige  saa  optagen  af  kirke- 
lige Anliggender.  Helgenernes  Beskytter,  den  bevæbnede 
Missionær,   der  stod  i  Begreb   med  at  drage   afsted   for  at 

føre  de  liaardnakkede  Øboere  tilbage  fra  deres  Vildfarelser, 
var  mere  end  nogen  Sinde  kaldet  til  at  vise  sig  som  en 
trofast  Vogter  af  Hjemmets  Kirke.  I  Juni  Maaned  1066 
foretog  Vilhelm  to  vigtige  gejstlige  Udnævnelser;  der  skulde 
indsættes  to  Abbeder.  Den  ene  af  dem,  den  berømte  Prior 
af  Bec,  den  senere  Primas  af  Canterbury,  blev  ved  denne 
Lejlighed  forfremmet  til  den  højeste  Munkevæ,rdighed  som 
Abbed  for  det  nye,  næsten  fuldendte  St.  Stephanskloster. 
Denne  Mands  store  Begavelse  og  virksomme  Aand  gjorde 
ham  vel  skikket  til  at  være  Sjælen  i  hans  Herres  Fore- 
tagende. 

Det  politisk  rigtige  i  saadanue  Udnævnelser  netop  i 
dette  Øjeblik  er  aabeubart;  Kirkens  Stridsmænd  maatte, 
saa  vidt  det  stod  til  dem,  udslette  Mindet  om  alle  deres 
Synder.  Ogsaa  paa  anden  Maade  stræbte  Vilhelm  for  sit 
Vedkommende  derefter.  Han  lod  saaledes  kort  efter  den 
omtalte  Abbeds  Udnævnelse,  og  samtidig  med  Indvielsen  af 
det  af  Hertuginde  Mathilde  byggede  Trefoldighedskloster 
ved  Caen,  sin  ældste  Datter  Cæcilia,  der  endnu  var  et 
Barn,  indvie  til  Kirkens  Tjeneste;  hun  aflagde  imidlertid 
først  ni  Aar  efter  det  uigjenkaldelige  Løfte  og  blev  senere 
en  berømt  Abbedisse  i  det  af  hendes  Moder  stiftede  Kloster. 

Noget  tilsvarende  foregik  i  England.  Paa  hver  Side 
af  Kanalen  bestræbte  de  rivaliserende  Fyrster  og  deres  Folk 
sig  for  at  vinde  Himlens  Gunst  ved  særlig  gudfrygtige 
Handlinger. 

Vi  vende  os  nu  til  den  store  Kamp  imellem  de  to 
Rivaler.  Den  normanniske  Flaade  var  endelig  i  Løbet  af 
Avgust  Maaned  bleven  færdig  til  at  gaa  under  Sejl ;  Vilhelm 
skulde  nu  helt  og  holdent  vie  sine  Kræfter  til  Krig.  Han 
overgav  Regeringens  Førelse  til  Hertuginde  Mathilde,  hvem 
et  Eaad  med  den  berømte  Roger  af  Beaumont  i  Spidsen 
skulde  staa  bi;  Rogers  Alder  gjorde  ham  mere  skikket  til 
Raadgivning  end  til  Handling.  Hertugen  selv  skyndte  sig 
til  Stedet,  hvor  Indskibningen  skulde  foregaa.     Dette  Sted 

laa  Dær  ved  Skuepladsen  for  en  af  Vilhelms  mest  mind 
værdige  Bedrifter.  Mundingen  af  Floden  Dives,  hvor 
normanniske  Flaade  nu  var  samlet  til  det  uforanledigede 
Indfald  i  England,  ligger  kun  i  kort  Afstand  fra  Fortet 
Varaville,  hvor  den  normanniske  Hertug  engang  i  Kampen 
for  en  mere  retfærdig  Sag  havde  ført  et  tungt  Slag  mod  et 
Indfald  af  Franskmænd  i  hans  Hertugdømme.  Floden  fal- 
der ud  i  Havet  tæt  vestlig  for  Mundingen  af  Seine  i  Læ  af 
Højderne,  der  danne  Fortsæ^ttelsen  af  de  Bakker,  hvorfra 
Kong  Henrik  havde  set  sin  Bagtrop  blive  opreven.  Flodens 
Retning  er  uden  Tvivl  bleven  meget  forandret,  Havnen  har 
ved  at  blive  fyldt  med  Sand  mistet  sin  Betydning  som  saa- 
dan,  men  Stedet  vaagner  atter  til  fornyet  Liv  i  Skikkelse 
af  et  moderne  Badested.  En  stor  og  ejendommelig  Kirke 
med  sine  massive  normanniske  Buer  er  det  eneste  i  den 
lille  By,  som  minder  om  fordums  Dage. 

En  Støtte  med  Indskrift  af  yngre  Oprindelse  viser,  at 
Stedets  historiske  Interesse  endnu  ikke  er  glemt,  og  den 
store  Hertugs  Navn  er  endnu  knyttet  til  det  uanselige 
Gjæstgiversted. 

I  denne  Havn  vare  altsaa  Skibene  samlede;  Hæren 
laa  i  Lejr  paa  Højderne  og  ventede  paa  Søndenvinden,  som 
skulde  føre  den  over  Kanalen. 

Udsigten  fra  disse  Høje  er  smuk.  Imod  Vest  strejfer 
Øjet  hen  over  hele  det  lave  Land  og  Bakkerne,  der  be- 
grænse det  i  det  fjærne.  Ved  Foden  af  Højderne  bugter 
Dives  sig  afsted,  den  Gang  uden  Tvivl  med  en  større  Vand- 
masse, end  den  nu  kan  gjøre  sig  til  af.  Hinsides  den  ser 
man  Floden  Orne,  der  strømmede  forbi  det  sig  rejsende 
Kloster  ved  Caen;  den  havde  været  en  stor  Støtte  for  Vil- 
helms Sag,  den  Dag  han  vandt  sine  Sporer  ved  Val  des  Dunes. 
Imod  Nordost  rage  de  Klipper  frem,  der  bevogte  Indløbet 
til  den  endnu  større  Strøm,  og  som  saa  ofte  havde  set  Vil- 
helms nordiske  Forfædre  sejle  op  og  true  de  store  Byer 
ved  Seinen. 

Sondenviiiden,  som  Vilhelm  saa  meget  længtes  efter, 
lod  lige  saa  længe  vente  paa  sig  som  Østenvinden,  da  en 
senere  Vilhelm  ventede  paa  at  drage  afsted  til  Englands 
Kyst  i  et  ganske  andet  Ærende.  *)  Flaaden  maatte  ligge 
en  hel  Maaned  ved  Dives's  Munding,  og  Vilhelms  Lovprisere 
strømme  over  af  Veltalenhed  over  den  vidunderlig  gode 
Orden  og  rolige  Opførsel  af  Krigsfolkene,  der  uden  Tvivl 
meget  nødig  fandt  sig  i  dette  ufrivillige  Ophold,  Hertu- 
gens Foranstaltninger  roses  saaledes,  at  man  ikke  noksom 
kan  længes  efter  at  kjende  noget  nærmere  til  dem.  Efter 
Beretningerne  modtog  hele  Hæren  regelmæssig  Lønning  og 
Proviant  hele  den  Maaned,  den  var  nødt  til  Uvirksomhed. 
Al  Plyndring  var  forbudt,  og  man  fortæller,  at  Vilhelms 
Befalinger  i  denne  Henseende  bleve  opretholdte  med  et 
næsten  utroligt  Held.  Den  omboende  Befolkning  lærte  at 
færdes  uden  Frygt  imellem  Krigsfolkene,  hvor  iblandt  der 
ikke  alene  var  Landsmænd  af  dem,  men  ogsaa  Æventyrere 
fra  alle  Egne  af  Gallien.  Hjorderne  græssede  uforstyrrede 
paa  Engene,  og  Sæden  hk  Lov  at  modnes  i  Fred.  Om  der 
end  utvivlsomt  er  noget  overdrevent  i  Beretningerne,  er 
der  dog  Grund  til  at  antage,  at  den  store  Vilhelms  stærke 
Vilje  virkelig  var  i  Stand  til  at  overholde  en  vis  god  Orden 
i  denne  brogede  Mængde,  han  kommanderede. 

Størrelsen  af  den  Hær,  som  Vilhelm  havde  samlet,  an- 
gives lige  saa  forskjellig  som  Antallet  af  de  Skibe,  hvorpaa 
den  skulde  drage  over  Kanalen.  Den  anslaas  i  Alminde- 
lighed til  60,000  Mand  eller  mere;  men  efter  nogle  Kilder 
skal  der  kun  have  været  14,000.  Forskjellen  fremkommer 
maaske  ved,  at  nogle  regne  alle  bevæbnede  Mænd  med, 
medens  andre  kun  medtage  de  sværtbevæbnede. 

Medens  den  normanniske  Flaade  endnu  laa  ved  Mun- 
dingen af  Dives,  og  hele  den  sydlige  Kyst  af  England  blev 


*)  Den  hollandske  Statholder  Vilhelm  III.,   som    1688   afgik   til 
England  for  at  forjage  sin  Svigerfader,  den  katholske  Jakob  II. 

saa  stærkt  bevogtet  af  den  aarvaagne  Harald,  skal  der  være 
forefaldet  en  Begivenhed,  for  hvilken  der,  skjønt  den  er 
bleven  blandet  sammen  med  Tildragelser  fra  et  andet  Tids- 
punkt, dog  sandsynligvis  ligger  noget  faktiskt  til  Grund. 
Blandt  andre  Foranstaltninger  for  at  sikre  sit  Land  glemte 
Harald  ikke  at  skaffe  sig  Underretning  om  Fjendens  Styrke, 
han  sendte  Spioner  over  Kanalen,  en  af  dem  blev  greben 
og  ført  frem  for  Hertugen,  Vi  vide  ikke,  om  Vilhelm 
fulgte  Xerxes's  Exempel  at  vise  ham  hele  sin  Styrke;  men 
han  sendte  ham  uskadt  tilbage,  dog  ikke  uden  en  Trusel 
til  hans  Herre.  Han  sagde,  at  Harald  kunde  spare  sig  at 
betale  Spioner  for  at  udforske  Vilhelms  Magt;  han  skulde 
nok  selv  komme,  forend  Harald  ventede  det,  og  belære  ham 
i  hans  eget  Land  om,  hvorledes  det  stod  til  med  Nor- 
mandiets  Magt. 

Der  var  nu  gaaet  en  Maaned,  uden  at  Søndenvinden 
havde  indfundet  sig;  Hertugen  besluttede  da  at  skifte  Stil- 
ling. Dertil  havde  han  liere  Grunde.  Han  begyndte  at 
frygte  for,  at  Provianten  skulde  slippe  op,  og  han  fandt 
det  derfor  raadeligere  at  flytte  sin  Lejr  til  en  anden  Egn. 
Hertil  kom,  at  Haralds  Observationskorps  langs  den  sydlige 
Kyst,  der  bestod  af  uøvede  Soldater,  saa  snart  Levneds- 
raidlerne  slap  op  for  dem,  opløste  sig,  medens  den  engelske 
Flaade,  der  havde  ligget  ved  Kysten,  sejlede  bort;  nu  var 
England  temmelig  forsvarsløst  paa  denne  Kant,  og  det  blev 
derfor  af  Vigtighed  for  Vilhelm  at  være  saa  nær  ved  den 
engelske  Kyst,  at  han  i  et  gunstigt  Øjeblik  kunde  slaa  ned 
paa  et  ubevogtet  Punkt.  Vilhelm  benyttede  derfor  en  ind- 
trædende vestlig  Vind  til  at  skynde  sig  fra  Mundingen  af 
Dives  til  et  Punkt,  der  truede  Englands  sydlige  Kyster  paa 
et  meget  nærmere  Hold;  han  sejlede  forbi  Mundingen  af 
Seine  langs  op  ad  Normandiets  Kyst  og  slog  Lejr  uden 
for  sit  eget  Land  paa  sin  nye  tro  Vasal  Guy  af  Ponthieus 
Territorium.  Nær  ved  Mundingen  af  Somme,  paa  en  lille 
Høj,   laa  der  et   højt  anset  Kloster  til  Minde  om  Walaric, 

en  Helgen  fra  Mero vingernes  Tid,  som  havde  gjort  meget 
for  at  kristne  det  indtil  da  hedenske  nordlige  Gallien.  I 
Nærheden  havde  der  rejst  sig  en  lille  By  af  samme  Navn, 
dog  med  den  franske  Form  St.  Valery;  der  er  endnu  Lev- 
ninger tilbage  af  Klostret,  og  Byen  har  et  middelalderligt 
Præg.  Her  laa  altsaa  nu  Vilhelms  Flaade  og  ventede  paa 
gunstig  Vind  til  at  føre  den  ud  af  Sommebugten  over  til 
Sussex.  Der  omtales  Tab  af  Skibe,  dels  ved  Skibbrud  og 
dels  muligvis  ved  Angreb  af  Englænderne.  Vilhelm  maatte 
imidlertid  endnu  i  nogen  Tid  ligge  uvirksom  ved  Mundin- 
gen af  Somme,  medens  Harald  i  denne  Tid  havde  været 
optagen  af  sin  Marche  nord  paa  og  havde  vundet  Slaget 
ved  Stamfordbridge.  Han  holdt  Modet  oppe  hos  sine  Mænd, 
der  begyndte  at  ængstes  ved  deres  Forehavende;  Kirkens 
Bannerfører,  den  fromme  Leder  af  det  store  Tog,  hvorved 
det  vildfarende  England  for  anden  Gang  skulde  omvendes, 
var  ikke  den,  som  sparede  paa  den  Slags  aandelige  Pirrings- 
midler, hvis  Virkning  han  kj endte  saa  godt.  Bønner  og 
alle  Slags  kirkelige  Ceremonier  bleve  satte  i  Værk  for  at 
bevæge  Himlen  til  at  sende  den  længselsfuldt  ventede  Son- 
denvind.  Hertugen  selv  var  utrættelig  i  sine  Andagtsøvelser 
og  holdt  bestandig  Øje  med  Fløjen  paa  Kirketaarnet.  I 
fjorten  Dage  vare  alle  Anstrængelser  forgjæves;  da  blev  der 
foretaget  en  særlig  højtidelig  Ceremoni.  Efter  Opfordring 
af  Vilhelm  og  hans  Hær  droge  Munkene  fra  St.  Valery  med 
Abbeden  i  Spidsen  i  Procession  fra  deres  Kirke  med  det 
Helgenskrin,  som  indeholdt  deres  forherligede  Beskytters 
undergj ørende  Legeme.  Der  blev  udbredt  et  Tæppe,  hvor- 
paa  Helgenskrinet  blev  stillet  til  Skue,  saa  at  alle  kunde 
forrette  deres  Andagt  derved  og  ofre.  Begge  Dele  skete  i 
fuldeste  Maal. 

Endelig  bleve  de  bønhørte.  Onsdagen  den  27de  Sep- 
tember, to  Dage  efter  Haralds  Sejr  ved  Stamfordbridge, 
sprang  Vinden  om  til  Syd. 

Man  jublede  af  Glæde  og  Taknemmelighed.     Det  læng- 

selsfuldt  ventede  øjeblik  var  endelig  kommet;  England 
dets  Rigdomme  syntes  at  ligge  aaben  for  dem.  Man  saaé 
alle  Vegne  Mænd  række  Hænderne  jublende  mod  Himlen  og 
glæde  sig  raed  hverandre  over,  at  de  ledige  Timer  nu  vare 
forbi,  og  at  Øjeblikket  til  Handling  var  kommet.  Midt 
under  den  almindelige  Glæde  kom  Vilhelms  Befaling  til 
Opbrud.  Fyrig,  som  han  var  af  Naturen,  var  han  blandt 
de  ivrigste  for  at  skynde  sig  om  Bord  og  hurtigst  mulig 
naa  det  forjættede  Land.  Hans  Folk  trængte  ikke  til 
Opmuntring;  Frygten  for  Soen  og  for  det  ubekjendte Land, 
for  Englands  Rigdom  og  dets  Forsvareres  Magt  var  fuld- 
stændig forsvunden.  De  normanniske  Krigere  vare  aaben- 
bart  under  Himlens  Beskyttelse;  det  Tegn,  de  nylig  havde 
faaet,  viste  tydelig,  at  deres  Sag  var  retfærdig.  Folkene 
styrtede  ned  til  Stranden,  og  enhver  bestræbte  sig  for  at 
være  første  Mand  om  Bord.  De  lode  deres  Sager  blive  til- 
bage af  Frygt  for,  at  de  selv  ved  et  eller  andet  Uheld 
skulde  blive  ladte  tilbage.  Nogle  bare  Vaabnene,  der  skulde 
bruges  hinsides  Vandet;  andre  spændte  sig  for  Vogne, 
læssede  med  Vaaben  eller  Vintønder;  dette  var  den  eneste 
Slags  Proviant,  hvoraf  nogen  betydeligere  Mængde  var  bleven 
anset  for  nødvendig.  Nogle  rejste  Masterne,  andre  løsnede 
Sejlene.  Noget,  Rytterne  særlig  maatte  sørge  for,  var  det 
vanskelige  Arbejde  at  bringe  deres  Heste  om  Bord.  Musik 
lød  fra  Skibene,  alle  Slags  Instrumenter  mellem  hverandre. 
Hertugen  gik  imidlertid  endnu  en  Gang  til  St.  Valery, 
forrettede  sine  sidste  Bønner  og  ofrede  sine  sidste  Gaver 
paa  gallisk  Jordbund,  førend  han  skred  til  Ørigets  Erobring. 
Førend  han  naaede  sit  Skib,  var  det  blevet  Aften,  Maanen 
skjultes  af  Skyer,  og  Vilhelm  befalede  derfor  at  have  en 
Lanterne  tændt  paa  hvert  af  Skibene,  medens  han  lod  an- 
bringe en  stor  Lanterne  paa  Mastetoppen  af  sin  egen  Mora, 
der  skulde  tjene  som  Ledestjærne  for  hele  Flaaden.  Vil- 
helm gik  nu  om  Bord,  Trompeten  lød,  og  Herolden  for- 
kyndte   Vilhelms    sidste    Befalinger,    førend   de   gik   under 

8ejl.  Skibene  skulde  holde  sig  saa  nær  til  hverandre  som 
mulig-  og  følge  tæt  efter  hans  eget  Skib.  I  Løbet  af  Natten 
fik  Hertugens  Skib  et  saadant  Forspring  fremfor  de  andre, 
at  det  ved  Daggry  var  alene;  man  kastede  Anker,  Skibene 
saraledes  atter  efterhaanden,  man  fik  snart  Land  i  Sigte, 
og  Klokken  ni  om  Morgenen  Torsdagen  den  28de  Septem- 
ber havde  den  normanniske  Prætendent  til  Englands  Krone 
allerede  sat  Foden  paa  dets  Jordfc^md. 


IL 

Han  landede  paa  et  Sted,  der  er  saa  mindeværdigt  i 
Englands  tidligste  Historie,  at  selv  Vilhelms  Landgang  kun 
synes  af  ringere  Literesse  ;  han  begyndte  sit  Værk  paa  et 
Punkt,  hvor  Saxerne  i  gamle  Dage  havde  ført  et  af  de 
tungeste  Slag  imod  Komerne  og  Briterne;  Vilhelms  Under- 
tvingelse af  England  begyndte  paa  et  af  de  Steder,  hvor 
der  var  udrettet  mest  for  at  gjøre  Britannien  til  England.  Ved 
en  Sejlads  i  nordvestlig  Retning  fra  St.  Valery  varFlaaden 
kommen  til  et  Punkt  i  den  østlige  Del  af  Sussex,  hvor 
Kysten  danner  det  fremspringende  Forbjærg  Beachy  Head. 
Dette  danner  den  vestlige  Begrænsning  af  en  lang,  flad  Kyst- 
strækning, som  i  Øst  afbrydes  af  Højderne,  der  skyde  sig 
ud  i  Søen  ved  Hastings.  Mellem  Kysten  og  Højderne,  som 
danne  en  Del  af  den  store  Anderedes  Skov,  ligger  der  en 
vid  Slette,  hvor  man  kun  faar  Øje  paa  smaa  Udløbere  af 
Højderyggen  ud  imod  Kysten.  En  af  dem,  som  behersker 
saa  vel  Landet  som  Søen,  var  bleven  valgt  til  Anlæggelsen 
af  den  romerske  By  Anderida,  som  i  den  sidste  Tid  af  det 
romerske  Herredømme  blev  en  af  Hovedfæstningerne,  der 
dækkede  denne  Kyst.  I  hine  Dage  og  endnu  paa  Vilhelms 
Tid  var  Anderida  en  Havn,  saa  at  Skibe  kunde  ligge  for 
Anker  tæt  inde  under  de  romerske  Mure;  af  disse  er  der 
endnu  betydelige  Rester  tilbage,  men  der  er  ikke  en  menneske- 
lig Bolig  mere  i  Nærheden;  i  det  sydøstlige  Hjørne  af  den 

romerske  By  anlagde  Vilhelms  Broder  Eobert  en  Tæstning 
Pevensey,  som  imidlertid  atter  er  forfalden.  De  to  Lands- 
byer Pevensey  og  West-Ham  synes  ved  deres  Beliggenhed 
at  vise,  at  de  første  teutoniske  Nybyggere  af  en  eller  anden 
Grund  have  undgaaet  at  bruge  de  romerske  Anlæg,  An- 
deridas  Fald  dannede  Slutstenen  paa  den  teutoniske  Erobring 
af  det  sydøstlige  Britannien. 

Her  var  det  altsaa,  at  Hertug  Vilhelm  landede;  han 
kom  tilsyneladende  som  Fjende,  men  i  Virkeligheden  gj en- 
forenede  han,  hvad  der  i  Tidernes  Løb  var  blevet  adskilt. 

Pevensey,  det  gamle  Anderida,  hvor  Hertug  Vilhelm 
landede,  var  en  af  de  Havne  paa  den  sydlige  Kyst,  som 
Harald  særlig  havde  forsynet  med  Garnison;  men  da  Vil- 
helm landede,  var  der  enten  ingen  Forsvarere,  eller  ogsaa 
vare  de  kun  til  Stede  i  en  saa  ringe  Styrke,  at  de  fandt  det 
haabløst  at  sætte  sig  til  Modværge;  man  maa  snarest 
antage,  at  det  har  været  en  Slags  Forpost,  der  blot  skulde 
melde  de  fjendtlige  Bevægelser.  Harald  havde  uden  Tvivl 
haabet,  at  Vilhelm  sliulde  blive  opholdt  endnu  længere  af 
Modvind,  saa  at  han  selv  kunde  komme  tilbage  til  Syd- 
kysten i  Spidsen  for  Sejrherrerne  fra  Stamf ordbridge ;  men 
Vilhelms  Lykke  førte  ham  netop  i  det  rette  Øjeblik  til  den 
engelske  Kyst.  Hvad  enten  det  var  sket  lidt  før  eller 
senere,  vilde  han  have  truffet  paa  en  kraftig  og  efter  al 
Kimelighed  sejrrig  Modstand.  Hin  Mikkelsaften  mødte  han 
imidlertid  slet  ingen  Modstand;  hele  den  normanniske  Hær 
blev  udskibet  uden  Sværdslag,  men  man  synes  at  have 
ventet  væbnet  Modstand.  Flaaden  skulde  holdes  samlet,  og 
Skibenø  ankre  op  saa  tæt  ved  Siden  af  hverandre,  som  det 
lod  sig  gjøre.  Saa  snart  man  havde  kastet  Anker,  begyndte 
man  paa  Udskibningen,  og  Folkene  gik  i  Land  i  en  saa 
god  Slagorden  som  mulig.  Den  første  bevæbnede  Mand, 
som  satte  Foden  paa  engelsk  Jord,  var  Hertug  Vilhelm 
selv;  da  han  steg  ned  fra  sit  Skib,  gled  han  ud  med  Poden 
og  faldt  paa  Hænderne;   der   opløftedes   et  højt  Klageraab 

ved  dette  ilde  Varsel ;  men  Vilhelms  Vid  svigtede  ham  ikke : 
»Ved  den  almægtige  Gud,«  raabte  han,  »jeg  har  taget  et 
Pant  paa  mit  Kongerige,  jeg  holder  Englands  Jord  i  min 
Haand.«  Der  fortælles,  at  en  Soldat  gik  ind  paa  denne 
Opfattelse,  leb  hen,  tog  en  Haandfuld  Straa  af  en  H5^tte 
og  gav  Hertugen  det  i  Haanden  som  et  Pant  ikke  blot  paa 
Englands  Jord,  men  paa  alt,  hvad  der  vedkom  England. 
»Jeg  modtager  det,«  svarede  Hertugen;  »og  Gud  være 
med  os,« 

Hele  Hæren  landede  nu  i  Orden;  forst  kom  Bueskyt- 
terne med  spændte  Buer.  De  undersøgte  hele  Kysten  i 
Nærheden  uden  at  finde  nogen  bevæbnet  Fjende,  der  kunde 
gjøre  dem  Modstand;  derefter  kom  Ridderne  i  Hjælm  og 
Harnisk;  de  stege  strax  til  Hest  og  dannede  en  Slagorden, 
som  om  de  vilde  udfordre  Englands  skjulte  Forsvarere  til 
Kamp.  Det  var  alt  overflødigt,  Pevensey  blev  besat,  og 
der  blev  efterladt  en  Garnison  for  at  sikre  Vilhelms  første 
engelske  Besiddelse,  som  blev  sat  i  Forsvarsstand  ved  Hjælp 
af  de  romerske  Ruiner.  Disse  Forsigtighedsregler  bleve 
trufne  for  at  sikre  Skibene,  som  vare  blevne  trukne  paa 
Land.  Den  største  Del  af  Hæren  skyndte  sig  til  rigere 
Egne,  som  kunde  skaffe  bedre  Kvarterer  og  danne  et  Midt- 
punkt for  en  systematisk  Hærgning  af  Landet;  allerede  den 
næste  Dag  marcherede  Hæren  øst  paa,  rimeligvis  ad  en 
romersk  Vej,  og  kom  til  den  By,  som  Vilhelm  valgte  til 
Operationsbasis  for  sit  mindeværdige  Felttog,  der  mest 
passende  kan  knyttes  til  Navnet  Hastings,  der  var  Vilhelms 
Hovedkvarter;  men  naar  man  taler  om  selve  det  store  Slag, 
er  Navnet  Hastings  vildledende  i  geografisk  Henseende, 
hvorfor  vi  ville  gjengive  Slaget  dets  gamle  Navn:  Slaget 
ved  Senlac. 

Byen  og  Havnen  Hastings  omtales  mere  end  én  Gang 
i  Englands  tidligere  Historie.  Ligesom  i  Pevensey  havde 
Harald  her  efterladt  en  Garnison,  og  dog  synes  den  at  have 
overgivet   sig  til  Vilhelm   uden  Sværdslag.     Hastings   var 

ligesom  de  fleste  andre  engelske  Byer  efter  al  Sandsynligh 
ikke  befæstet,  saa  at  den  kunde  modsiaa  Normannernes 
Krigskunst,  og  Sømændene,  der  ikke  vilde  have  formaaet 
noget  mod  den  normanniske  Flaades  Overmagt,  kunde  nu 
slet  intet  udrette,  da  Fjenden  allerede  var  landet.  Byen 
ligger  paa  et  Sted,  hvor  Højderne  gaa  ud  til  Havet,  hvor- 
ved det  faar  et  helt  andet  Udseende  end  den  udstrakte 
aabne  Slette,  som  Normannerne  nylig  havde  ladt  bag  sig 
ved  Pevensey.  Der  strækker  sig  to  Kløfter  imellem  Bakkerne 
ned  til  Havet;  i  den  østlige  ligger  den  ældre  By,  i  den 
vestlige  den  nyere.  Paa  Toppen  af  Bakken  imellem  dem 
ligge  Buinerne  af  det  Fort,  der  rimeligvis  betegner  Stedet 
for  Vilhelms  Hovedkvarter;  Stillingen  her  var  vigtig;  den 
beherskede  de  store  Veje  mod  Øst  og  Vest  foruden  den  Vej, 
der  imod  Nord  førte  fra  Kysten  lige  til  London;  derfor 
valgte  Vilhelm  den  og  gav  Befaling  til  at  bygge  et  af 
hine  Træforter,  som  stadig  opførtes  af  Normannerne,  naar 
de  trængte  dertil,  og  som  ofte  vare  Forløbere  for  mere 
varige  Bygningsarbejder.  Vilhelm  havde  kun  Tid  til  at 
lade  grave  en  Løbegrav  og  opkaste  et  Brystværn  med 
en  Forskansning  af  Træ;  men  dette  midlertidige  Ar- 
bejde var  uden  Tvivl  Spiren  til  det  anselige  Fort,  som  senere 
indtog  dets  Plads.  Det  er  ikke  tydeligt,  om  det  var  i  Pe- 
vensey eller  i  Hastings,  at  Vilhelm  holdt  Revne  over  sin 
Styrke  og  fandt,  at  han  kun  havde  mistet  to  af  Skibene 
paa  Overfarten.  En,  der  gav  sig  ud  for  at  kunne  spaa, 
havde  forsikret  Hertugen,  at  ikke  blot  hans  Overfart  skulde 
være  heldig,  men  at  han  ogsaa  skulde  vinde  England  uden 
et  Sværdslag.  Halvdelen  af  Spaadommen  var  gaaet  i  Op- 
fyldelse, der  stod  tilbage  at  se,  hvorledes  det  vilde  gaa  med 
den  anden.  Profeten  selv  kom  imidlertid  ikke  med.  Han 
var  gaaet  om  Bord  paa  et  af  de  savnede  Skibe  og  var 
enten  vendt  tilbage  eller  druknet.  »Det  maa  have  været 
en  daarlig  Spaamand,«  sagde  Vilhelm,  »der  ikke  kunde 
forudse,  hvorledes  og  hvor  naar  han  selv  skulde  dø;  og  den 

vilde  være  en  Taabe,   som  vilde  sætte  Lid  til  Ytringer    af 
en  saadan  Sandsiger  som  ham.« 

Det  vil  erindres,  at  Vilhelm,  medens  han  endnu  var 
paa  sit  eget  og  sin  Vasals  Territorium,  omhyggelig  havde 
sørget  for  sine  Tropper  paa  egen  Bekostning  og  i  alt  Fald 
havde  gjort  sit  bedste  for  at  hindre  al  Udpl3mdring  af 
det  omliggende  Land;  men  England  skulde  ikke,  skjont  Vil- 
helm gjorde  Fordring  paa  det  som  sin  Arv,  behandles  saa 
skaansomt;  Vilhelm  tillod  her  sine  Folk  at  plyndre,  og  der 
kan  næppe  være  nogen  Tvivl  om,  at  disse  Plyndringer  ikke 
blot  vare  systematiske,  men  endog  havde  en  bestemt  politisk 
Hensigt.  Det  var  nemlig  Vilhelms  Mening  saa  snart  som  muligt 
at  lade  det  komme  til  Slag;  men  paa  den  anden  Side  ønskede 
han  ikke  at  rykke  frem  i  Landet  for  at  opnaa  det;  herved 
vilde  han  afskære  sig  fra  sin  udmærkede  Operationsbasis  i 
Tilfælde  af  Nederlag.  Det  var  Vilhelms  Mening  at  faa 
Harald  ned  til  Kysten  og  friste  ham  til  et  Angreb  paa  den 
normanniske  Lejr  eller  til  et  Slag  paa  Sletten,  i  begge  Til- 
fælde vilde  den  normanniske  Krigskunst  have  Overvægten. 
Det  er  umuligt  at  tvivle  om,  at  den  systematiske  Hærgning 
af  Egnen  omkring  Hastings  var  gjort  med  Overlæg  for  at 
formaa  den  engelske  Konge  til  at  ile  sine  Undersaatter  til 
Hjælp.  Iværksættelsen  skete  med  en  Fuldstændighed,  som 
viser,  at  det  var  noget  mere  end  en  blot  og  bar  Tilfreds- 
stillelse af  Sult.  Beretningerne  fra  den  Tid  skildre  ikke 
blot  levende,  hvorledes  alle  Slags  Nødvendighedsartikler 
bragtes  til  Lejren,  men  berette  ogsaa  om  et  Tilfælde,  hvor 
der  blev  sat  Ild  paa  et  Hus;  kort  efter  styrtede  Beboerne, 
en  Kvinde  og  et  Barn,  ud  igjennem  Flammerne;  dette  er 
sikkert  kun  ét  Tilfælde  blandt  tusende.  Folk  flygtede  alle 
Vegne  med  saa  mange  af  deres  Ejendele,  som  de  kunde 
tage  med  sig,  og  søgte  Ly  i  Kirker  og  paa  Kirkegaarde. 
Den  fromme  Hertug  holdt  uden  Tvivl  sine  Skarer,  saa 
meget  det  lod  sig  gjøre,  fra  al  Skade  paa  dem,  som  saa- 
ledes  havde  stillet  sig  under  Kirkens  umiddelbare  Beskyttelse, 

ellers  var  der  Ødelæggelse  alle  Vegne.  For  at  frelse  sit 
Folk  fra  Krigens  Kædsler  i  den  mest  barbariske  Skikkelse, 
vovede  Kong  Harald  sit  Liv  og  sit  Kongerige. 

I  det  Øjeblik,  da  Vilhelm  landede,  og  endnu  da  han 
besatte  Hastings,  maa  han  have  været  i  Uvished  om,  hvor- 
ledes det  var  gaaet  hans  Rival  nord  paa.  Det  var  meget 
muligt,  at  han  slet  ikke  kom  til  at  kæmpe  med  Harald; 
Udfaldet  af  Toget  til  Nordhumberland  kunde  næppe  være 
blevet  bekjendt  i  Sussex  to  Dage  efter  Slaget  ved  Stam- 
fordbridge;  det  kunde  godt  blive  Tilfældet,  at  Vilhelm  kom 
til  at  kæmpe  om  Englands  Krone  med  Tostes  og  Harald 
Haardraades  sejrrige  Hær.  De  to  store  Rivaler  bleve  imid- 
lertid ikke  længe  i  Uvidenhed  om  hinandens  Bevægelser  og 
Hensigter;  Efterretningen  blev  bragt  Vilhelm  ai'  et  Bud  fra 
en  engelsk  Jorddrot  af  normannisk  Slægt,  som  bad  Hertu- 
gen om  i  alle  Parters  Interesse  at  afstaa  fra  sit  Fore- 
havende og  drage  tilbage  til  sit  eget  Land:  Vilhelm  vilde 
gaa  sin  sikre  Undergang  i  Mode  i  England,  da  det  vilde 
være  haabløst  at  kæmpe  mod  Harald,  som  nylig  havde  af- 
slaaet  det  norske  Indfald ;  Toste  og  Harald  Haardraade  vare 
faldne,  og  den  engelske  Konge  kom  nu  syd  paa  med  en 
stor  Hær,  man  sagde  paa  et  hundrede  Tusende  Mand;  at 
det  vilde  være  taabeligt  at  vove  et  Slag  mod  en  saadan 
sejrsstolt  Hær,  der  havde  overvundet  Verdens  største  Kriger. 
Naar  Hertugen,  som  hidtil  havde  handlet  forsigtig,  ikke  i 
det  mindste  vilde  holde  sig  inden  for  sine  Forskansninger, 
men  rykke  frem  til  Slag,  vilde  han  komme  til  at  bøde 
haardt  for  sin  Ubesindighed. 

Saadanne  Raad  vidne  paa  én  Gang  om  det  gode  Sinde- 
lag og  om  Ubekjendtskab  til  den  Mand,  de  vare  givne  til. 
Vilhelm  svarede,  at  han  ikke  var  kommen  over  Vandet  for 
ingen  Ting,  at  han,  om  han  kun  havde  haft  ti  Tusende 
saadanne  Mænd,  som  han  nu  havde  tresindstyve  Tusende  af, 
vilde  han  ikke  have  trukket  sig  tilbage,  og  at  han  ikke 
vilde  drage  over  Soen  igjen,    forend  han  havde    hævnet  sig 

paa  sin  Fjende.  Han  vilde  ikke  holde  sig  inden  for  For- 
skansningerne; hvordan  Styrken  saa  forholdt  sig  paa  de  to 
Sider,  vilde  han  rykke  frem  og  møde  Harald  Ansigt  til 
Ansigt.  Han  takkede  Raadgiveren  for  den  varme  Interesse, 
han  nærede  for  hans  Velfærd,  men  betydede  ham,  at  han 
havde  kunnet  spare  sine  Ord*  Han  var  kommen  til  Eng- 
land for  at  vinde  sin  Krone,  og  den  vilde  han  under  alle 
Omstændigheder  tilkæmpe  sig. 


III. 

Efterretningen  om  Vilhelms  Landgang  blev  bragt  Kong 
Harald  ved  Sejrsfesten  i  York  for  Slaget  ved  Stam  fordbridge 
af  en  Mand,  som  havde  været  Øjenvidne  dertil  og  derpaa 
strax  var  ilet  afsted  for  at  meddele  sin  Konge  alt,  hvad 
han  havde  set.  Enhver  senere  Efterretning  bekræftede 
Rygtet  om  Hærgningerne,  og  Kongen  opfordredes  til  at  ile 
sine  betrængte  Undersaatter  til  Hjælp. 

Harald,  der  ikke  havde  kunnet  være  tilstede  i  rette  Tid 
til  at  hindre  Vilhelms  Indfald  i  Landet,  havde  nu  den  meget 
vanskeligere  Opgave  atter  at  fordrive  ham,  efter  at  han 
allerede  havde  faaet  Fodfæste;  han  havde  nylig  faaet  Ende 
paa  et  Tog  og  stod  nu  atter  over  for  et  endnu  vanskeligere; 
han  tabte  dog  ikke  Modet,  men  sammenkaldte  strax  et 
Krigsraad,  hvilket  han  meddelte  de  nylig  modtagne  Efter- 
retninger; alle  lovede  at  staa  ham  bi  i  hans  Kamp,  og 
Kongen  gav  da  Befaling  til  strax  at  marchere  syd  paa  og  til 
en  almindelig  Væbning.     Folket  flokkedes  om  sin  Konge. 

Haralds  Marche  fra  York  til  London  var  et  mindevær- 
digt Bevis  paa  hans  ubetvingelige  energiske  Karakter;  han 
synes  at  have  naaet  London,  Samlingsstedet  for  hele  han^ 
Styrke,  en  Uge  efter  at  Vilhelm  var  landet  i  Pevensey. 
Medens  Haralds  Folk  efterhaanden  samledes,  søgte  han 
Himlens  Bistand  til  de  forestaaende  store  Begivenheder, 
drog  til  det  hellige  Korses  Kirke,  som  han  selv  havde  bygget, 

for  at  forrette  sine  Bønner   og    ofre  sine  sidste  Gaver, 
skulde  ofre  her,  og  han  lovede  at  ville  skjænke  endnu  større 
Gaver  til  Kirken,  naar  Gud  vilde  give  ham  Sejr  i  den  fore- 
staaende  Kamp. 

Medens  Harald  endnu  var  i  London,  kom  der  et  Bud 
til  ham  fra  Vilhelm,  som  opfordrede  ham,  Oprøreren,  til  at 
nedlægge  sin  Krone.  Afsendingen  udviklede  Vilhelms 
Rettigheder  og  meddelte,  at  han  var  villig  til  at  lade  sine 
Fordringer  prøve  enten  efter  engelske  eller  normanniske 
Love;  dersom  da  Haralds  Rettigheder  anerkjendtes,  vilde 
Vilhelm  lade  hara  have  Fred ;  ellers  skulde  han  strax  give 
Slip  paa,  hvad  han  havde  bemægtiget  sig,  for  at  spare  den 
Blodsudgydelse  og  Elendighed,  han  vilde  blive  Skyld  i,  der- 
som han  forsøgte  paa  at  beholde  det. 

Det  er  ikke  til  at  undres  over,  at  Harald  ved  dette 
Bud  blev  bragt  i  en  saadan  Forbitrelse,  at  han  med  Vanske- 
lighed holdt  sig  fra  at  forgribe  sig  paa  Afsendingens  Per- 
son; han  sendte  som  Svar  til  Vilhelm  et  Bud,  der  rolig  og 
klart  udviklede  Haralds  Rettigheder.  Efter  nogle  Beret- 
ninger skal  Harald  have  tilbudt  Vilhelm  sit  Venskab  og 
rige  Gaver,  naar  han  vilde  drage  rolig  ud  af  Landet,  men 
desuden  tilføjet,  at,  naar  det  skulde  blive  til  Kamp  imellem 
dem,  vilde  han  møde  ham  den  følgende  Lørdag.  Hertugen 
skal  have  modtaget  Udfordringen  og  have  sendt  Buddet 
bort  med  den  anselige  Gave  af  en  Hest  og  Vaaben;  der 
tilføjes,  at  Harald,  da  han  saae  ham  vende  saaledes  tilbage, 
bebrejdede  sig  sin  Opførsel  mod  Vilhelms  Afsending. 

Der  kan  ikke  være  nogen  Tvivl  om,  at  det  udfordrende 
Bud  fra  Vilhelm  og  Beretningerne  om  Hærgningerne,  der 
naaede  London,  have  gjort  den  tilsigtede  Virkning  paa  Ha- 
rald, at  lokke  ham  til  Angreb.  Harald  var  nu  lige  saa 
ivrig  efter  at  komme  til  Slag,  som  Vilhelm  selv.  Han 
længtes  efter  at  hævde  sine  og  sit  Folks  Rettigheder  og 
hævne  den  begaaede  Uret,  og  han  længtes  efter  Slag,  førend 
den  franske  Hær  kunde  faa  Forstærkninger   fra   den  anden 

Side  af  Kanalen.  Hans  personlige  Forbitrelse  var  vakt 
imod  den  Mand,  som  havde  fornærmet  ham  ved  en  Udfor- 
dring, der  var  den  mest  opirrende,  som  nogen  Sinde  var 
bleven  tilstillet  nogen  kronet  Konge  paa  hans  Trone.  Og 
endelig  tilsagde  hans  Pligtfølelse  ham  saa  snart  som  mulig 
at  sætte  en  Stopper  for  de  skaanselløse  Hærgninger,  der 
lagde  hans  Land  øde  og  bragte  hans  Folk  til  Tiggerstaven. 
Det  var  Kongens  Hensigt  strax  at  rykke  frem  og  møde 
Voldsmanden  Ansigt  til  Ansigt  i  Overensstemmelse  med 
Udfordringen.  Kongens  Broder  Gyrth  raadede  ham  imidlertid 
til  at  blive  i  London  tilsyneladende  for  at  forsvare  Byen, 
medens  han  selv  vilde  rykke  frem  til  Slag  med  Norman- 
nerne; han  fremstillede  for  ham,  hvad  der  kunde  tale  der- 
for; han  raadede  ham  fremdeles  til  selv  at  ødelægge  Landet, 
saa  at  Vilhelm,  hvad  enten  han  i  øvrigt  var  heldig  eller 
uheldig,  snart  vilde  finde  det  umuligt  at  holde  sig  i  Landet 
og  nødsages  til  at  drage  rolig  bort  til  sit  eget  Land.  Det 
var  en  klog,  om  end  haard  Politik.  Hvorledes  bleve  disse 
Kaad  nu  modtagne?  Harald  svarede,  at  han  aldrig  vilde 
vise  sig  som  en  Kryster,  at  han  aldrig  vilde  lade  sine 
Venner  gaa  Faren  i  Mode  for  hans  Skyld,  medens  han  selv, 
af  hvad  Grund  det  saa  skete,  undgik  den;  han  tilføjede: 
»Jeg  vil  aldrig  afbrænde  en  engelsk  Landsby  eller  et  en- 
gelsk Hus,  jeg  vil  aldrig  fortrædige  en  Englænders  Ejendele. 
Hvorledes  kan  jeg  skade  det  Folk,  jeg  er  sat  til  at  regere? 
Hvorledes  kan  jeg  udplyndre  og  plage  dem,  hvem  jeg  gjærne 
vilde  se  lykkelige  under  min  Styrelse?« 

Der  var  nu  hengaaet  sex  Dage  i  London.  I  hele  denne 
Tid  var  der  strømmet  Krigsfolk  ind,  og  Harald  besluttede 
nu  at  drage  afsted;  han  brød  op,  som  det  synes,  om  Tors- 
dagen, netop  en  Uge  efter  hans  Ankomst  til  den  store  By, 
saa  at  han  kunde  levere  Slaget  om  Lørdagen  i  Overens- 
stemmelse med  Udfordringen.  Han  marcherede  afsted  i 
Spidsen  for  de  Tropper,  han  allerede  havde  samlet,  i  Haab 
om  at  der  skulde  støde  endnu   flere   til  ham  fra  de  sydlige 

Provinser,  De  normanniske  Beretninger  nævne  umaadelige 
Tal  paa  Fjendens  Styrke,  som  der  skulde  en  særlig  Him- 
lens Velsignelse  til  at  besejre;  de  engelske  Beretninger 
kaste  Skylden  for  Begivenhedernes  Gang  paa  Kongens 
Ubesindighed;  han  afslog  at  vente,  til  han  havde  faaet 
samlet  en  tilstrækkelig  Styrke,  og  vovede  et  Slag  med 
aldeles  utilstrækkelige  Kræfter;  han  kom  til  at  bøde  for 
sin  Dristighed.  Hvorledes  det  nu  end  har  forholdt  sig, 
maa  man  antage,  at  en  Mand  som  Harald  har  grebet  til 
det  under  de  forhaandenværende  Omstændigheder  rigtigste. 
Han  besluttede  at  levere  et  Slag,  men  det  skulde  ske  paa 
hans  eget  Terrain  og  efter  hans  egen  Maade.  Al  Sand- 
synlighed taler  imod,  at  han  skulde  have  tænkt  paa  at  an- 
gribe den  normanniske  Lejr;  her  har  man  uden  Tvivl  nær- 
mest ventet  noget  saadant;  men  den  Stilling,  han  valgte, 
viser  tydelig  det  modsatte,  i  det  den  var  saadan,  at  Nor- 
mannerne maatte  angribe  ham  under  Forhold,  som  vare 
dem  ugunstige,  men  som  Harald  med  stor  Nytte  kunde  bruge 
til  sit  Forsvar,  uden  at  han  behøvede  noget  overvældende 
Antal  Tropper  dertil. 

Harald  havde  en  Styrke,  han  ansaa  for  tilstrækkelig  til 
Iværksættelsen  af  sine  Planer,  som  imidlertid  ikke  bleve 
forstaaede  af  hans  samtidige.  Da  det  gik  ham  uheldig, 
blev  der  derfor  udtalt  en  Fordømmelsesdom  over  ham. 
Det  er  dog  fuldstændig  sikkert,  at  hans  Nederlag  ikke,  i 
alt  Fald  ikke  alene,  skyldtes  en  for  ringe  Troppestyrke,  og  vi 
tør  som  sagt  slutte,  at  den  Styrke,  han  havde,  efter  hans 
Mening  var  tilstrækkelig  til  at  udføre  den  Plan,  han  havde 
lagt. 

Kampen  ved  Hastings  gav  saaledes  i  Sandhed  Datidens 
to  største  Anførere  Lejlighed  til  at  vise  deres  Dygtighed. 
Vilhelm  nødte  Harald  til  Kamp;  men  Harald  nødte  paa 
sin  Side  Vilhelm  til  at  kæmpe  paa  et  Sted,  som  Harald 
ønskede,  og  som  ikke  kunde  være  bedre  skikket  til  Forsvar 
og  mere  uheldigt,   hvor  der  var  Tale  om  Angreb.    Der  er 

ingen  Tvivl  om,  at  hele  Haralds  Marche  foregik  med  den 
Hensigt  for  Øje  at  bringe  Vilhelm  til  at  angribe  i  Slaget, 
ligesom  han  i  det  hele  var  Angriberen.  Fra  det  Øjeblik, 
da  Harald  fastsatte  Dagen  til  Slaget,  havde  han  utvivlsomt 
ogsaa  bestemt  Stedet;  thi  Marchen  gik  lige  les  paa  det 
Sted,  hvor  Slaget  skulde  staa,  ad  den  store  Vej  fra  London 
til  Sydkysten.  Han  ilede  igjennem  Kent  og  Sussex,  hvor 
hans.  egen  Slægts  Vugge  havde  staaet,  og  hvor  en  saa  stor 
Del  af  hans  Godser  laa ;  han  standsede  paa  et  Punkt,  der 
omtrent  var  7  (engelske)  Mile  fra  Normannernes  Hoved- 
kvarter, og  slog  Lejr  paa  de  mindeværdige  Højder  ved 
Senlac. 

Stedet,  hvor  Englands  Skæbne  skulde  afgjøres,  var  blevet 
valgt  med  en  stor  Feltherres  Blik.  Der  er  kun  blevet  ydet 
Haiald  ringe  Retfærdighed  i  denne  Henseende  af  hans  sam- 
tidige Landsmænd,  som  syntes  tilbøjelige  til  at  kaste  Skyl- 
den for  Nederlaget  paa  ham;  det  er  hos  de  normanniske 
Forfattere,  at  man  maa  studere  det  store  Slags  Historie. 
De  yde  i  militær  Henseende  Englænderne  og  deres  Konge 
fuld  Retfærdighed;  hvad  Harald  og  hans  Hær  præsterede, 
se  vi  dels  af  de  Kjendsgjerninger,  de  anføre,  dels  af  de  Ud- 
brud af  aftvungen,  halvt  ubevidst  Beundring,  vi  finde  hos 
dem.  Hvad  Harald  saa  end  var,  viser  hans  Fjenders  Sprog 
i  det  mindste,  at  de  i  ham  fandt  en  jævnbyrdig  og  frygtet 
Modstander  i  Slaget.  Intet  Steds  føles  Haralds  militære 
Storhed  mere,  end  naar  man  betragter  den  Valplads,  han 
valgte,  og  ser,  hvor  godt  den  svarede  til  hans  Formaal. 
Det  var  Haralds  Hensigt  ikke  at  angribe;  den  engelske 
Hærs  Kampmaade  paa  den  Tid  gjorde  den  fuldstændig 
uovervindelig,  saa  længe  den  kunde  holde  sig  samlet;  hver- 
ken de  tætte  Rækker  af  de  med  Stridsøxer  bevæbnede,  eller 
Spydkasterne  og  de  andre  letbevæbnede,  vare  skikkede  til  at 
tage  Offensiven  lige  over  for  Rytteriet,  som  udgjorde  Nor- 
mannernes Hovedstyrke.  Han  maatte  derfor  saa  meget  som 
mulig  give  Slaget  Skikkelse  af  en  Belejring;  det  gjorde  han 

ved  at  besætte  og  forskanse  en  af  Naturen  stærk  Stilling, 
saa  godt  Tiden  og  de  forhaandenværende  Midler  tillode  det. 
Den  laa  saaledes,  at  Vilhelm  nødvendigvis  maatte  angribe 
den,  naar  han  vilde  videre  frem;  men  det  var  tillige  en 
Stilling,  som  det  aldeles  ikke  laa  i  Vilhelms  Plan  at  be- 
sætte med  sine  Folk;  ved  at  gjore  det  havde  han  kunnet 
nøde  Harald  til  at  opgive  Kampen;  han  havde  ikke  kunnet 
tvinge  ham  til  Kamp  paa  et  andet  Punkt.  Harald  kunde 
derfor  besætte  den,  som  han  vilde,  saa  at  den  nu  ret  blev 
et  Bulværk  for  London  og  det  indre  af  Landet.  Højen  ved 
Senlac  er  det  yderste  Punkt,  der  dækkedes  af  den  store 
Anderedes-Skov,  og  den  behersker  fuldstændig  det  kuperede 
Terrain  med  Bakker  og  Moser,  som  ligger  mellem  den  og 
Havet;  den  ligger  netop  paa  den  Vej,  en  Fjende  maa 
marchere  nord  paa  fra  Hastings.  Højen  selv  har  Form  som 
en  Halvø  og  strækker  sig  i  sydvestlig  Retning,  den  er  ved 
en  smal  Forbindelse  knyttet  til  det  store  Højdedrag  nord 
for ;  den  har  ikke  nogen  betydelig  Højde  sammenlignet  med 
Bjærgene  længere  vest  paa,  men  dens  Skrænter,  der  vare 
stejle  i  meget  forskjellig  Grad,  vilde  selv  paa  de  mest  til- 
gængelige Steder  frembyde  en  frygtelig  Hindring  for  en 
Fjende,  som  væsentlig  maatte  stole  paa  sit  Rytteri.  Dertil 
kom,  at  Stedet  var  fuldstændig  ubeboet  og  udyrket,  der  er 
intet  i  Beretningerne,  som  tyder  paa  Tilværelsen  af  nogen 
Landsby.  En  Dalsænkning,  som  vandes  af  to  smaa  Bække, 
der  mødes  ved  Foden  af  Højen,  afskærer  den  sydvestlige 
Ende  af  Valpladsen  fra  det  øvrige.  Her  hæver  Terrainet 
sig  meget  brat,  ved  den  yderste  sydøstlige  Ende  er  Stig- 
ningen mere  jævn.  Passerer  man  forbi  den  østlige  Skraa- 
ning  af  Højen,  som  har  en  noget  gaffeldelt  Form,  kommer 
man  paa  den  nordlige  Side  til  meget  stejle  Skrænter,  der 
næsten  ligne  Afgrunde.  Paa  Sydsiden  er  Højden  og  Stejl- 
heden meget  forskjellig  paa  de  forskjellige  Steder;  Midt- 
partiet er  det  mindst  tilgængelige.  Noget  Vest  derfor  er 
den  naturlige  Fæstning  lettest  at  bestige;   men   her   hæver 

sig  en  isoleret  Kegle  op  som  Forpost,    og  vi  skulle   faa  at 
se,  at  den  spillede  en  meget  vigtig  Kolle  i  Slaget. 

En  saadan  Stilling  som  denne,  der  var  stærk  af  Natu- 
ren og  laa  lige  paa  Fjendens  Vej,  passede  lige  saa  godt  for 
Haralds  Plan,  som  den  var  Vilhelm  ubelejlig.  Vilhelm 
havde  syv  (engelske)  Mil  at  marchere  over  Bakker  og  Dale 
ad  den  lige  Vej,  men  den  normanniske  Hær  maatte  sprede 
sig  over  Landet  under  Fremrykningen  fra  Hastings  og  utvivl- 
somt trænge  frem  gjennem  Moser  og  Skove,  for  saa  vidt 
den  ikke  selv  havde  gjort  lyst  i  dem.  Nærmest  om  Sen- 
lac  er  Terrainet  særlig  belgeformigt,  og  lige  ved  Foden  af 
Hojen  har  der  utvivlsomt  i  Oktober  Maaned  ligefrem 
været  Hængesægge.  Kun  paa  det  Sted,  hvor  den  nu- 
værende Vej  gaar  syd  paa,  hævede  Terrainet  sig  lidt  og 
dannede  en  noget  fastere  Grund.  Gjennem  hele  dette 
vanskelige  Land  maatte  Normannerne  trænge  frem  til  Foden 
af  den  engelske  Stilling,  som  ikke  alene  var  stærk  af  Na- 
turen, men  ogsaa  befæstet.  Harald  havde  sat  sig  fast  paa 
Toppen  af  Højen,  forsynet  alle  de  tilgængelige  Punkter 
med  en  tredobbelt  Palissade  og  ladet  grave  en  Grav  mod 
Syd  uden  om  det  hele.  Navnet  »Vagtegen«  tillægges  endnu 
et  Træ  paa  Isthmen;  her  frygtede  man  intet  Angreb,  og 
man  sørgede  sandsynligvis  der  mindre  omhyggelig  for  For- 
svarsanstalter.  Kongens  Banner  var  plantet  netop,  hvor 
Terrainet  begyndte  at  skraane  mod  Sydøst.  Inden  for  de 
nævnte  Forskansninger  ventede  den  engelske  Konge  og  hans 
Hær  paa  Angriberne.  Vi  ville  faa  at  se,  at  Huskarlene, 
der  vare  Hærens  Kjærnetropper,  hævdede  deres  gamle  Ey 
til  det  sidste,  og  at  Fejlen  end  ikke  hos  de  uøvede  Folk 
laa  i  Mangel  paa  Mod. 

Det  synes  ikke,  at  der  hengik  lang  Tid  imellem,  at 
Harald  besatte  Højen,  og  at  selve  Slaget  begyndte.  Stedet 
var  ikke  skikket  til,  at  en  Mængde  Mennesker  kunde  blive 
der  i  længere  Tid;  paa  den  anden  Side  kunde  Fjenden 
hverken  forblive  helt  uvirksom   eller   komme  forbi  den  en- 

gelske  Stilling  uden  at  angribe  den,  og  denne  kunde  ikke 
belejres  paa  sædvanlig  Vis.  Det  var  paa  begge  Sider  uund- 
gaaelig  nødvendigt  snart  at  komme  til  Slag.  Alt  i  Beret- 
ningerne tyder  hen  paa,  at  Slaget  begyndte  næsten  umiddel- 
bart efter  Haralds  Ankomst  til  Senlac,  saa  at  Højen  synes 
at  være  bleven  besat  Fredag,  og  Slaget,  vide  vi,  begyndte 
den  næste  Morgen. 

Spioner  bleve  udsendte  fra  begge  Sider,  og  der  er  intet 
umuligt  i  den  Fortælling,  at  en  engelsk  Spion,  slaaet  af 
det  usædvanlige  Syn  af  de  glatragede  Normanner,  bragte 
sin  Herre  den  Efterretning,  "at  der  var  flere  Præster  end 
Soldater  i  den  normanniske  Hær;  Harald  skal  leende  have 
svaret,  at  Præsterne  nok  vilde  vise  sig  at  være  modige 
Krigere. 

Vilhelm  skal  endnu  i  det  sidste  Øjeblik  have  gjort  et 
Forsøg  paa  at  komme  til  Underhandling;  hvis  saa  er,  na- 
turligvis uden  Haab  om  nogen  fredelig  Overenskomst;  det 
maa  kun  have  været  hans  Mening  indtil  det  sidste  at  hævde 
Berettigelsen  af  sine  Fordringer.  Hans  Forslag  skulde  aaben- 
bart  give  Kampen  Udseende  af  en  rent  personlig  Strid 
imellem  Harald  og  Vilhelm,  i  Stedet  for  at  det  var  Nor- 
mannernes Hertug,  som  foretog  et  Angreb  paa  det  engelske 
Rige  og  Folk;  dog  Harald  lod  sig  ikke  overrumple  paa  denne 
Maade ;  han  svarede,  at  han  ikke  kunde  skille  sig  fra  Folket, 
at  Folkets  Sag  var  hans  Sag,  og  at  han  ikke  kunde 
raade  over  den  ham  af  Folket  skjænkede  Krone,  han  maatte 
derfor  afbryde  Underhandlingerne  og  lade  Gud  alene  domme 
dem  imellem. 

Resten  af  Dagen,  kunne  vi  være  forvissede  om,  blev 
paa  begge  Sider  benyttet  til  en  omhyggelig  Forberedelse 
til  den  næste  Dags  Gjerning. 

(Sluttes). 

H.  V.  Wiirden. 

ilistorien  har  vel  bevaret  os  enkelte  Efterretninger  om,  hvor- 
ledes Kristendommen  lidt  efter  lidt  trængte  igjennem  hos 
de  barbariske  Folkestammer  af  den  germaniske  Stamme; 
men  desto  værre  savne  vi  omtrent  ethvert  Kjendskab  til  de 
Stemninger  og  Følelser,  der  maatte  gjennemtrænge  disse 
Folk,  da  det  afgj ørende  Brud  kom,  da  de  maatte  forkaste 
deres  Fædrenetro  og  bøje  sig  for  den  nye  Lære,  der  med 
uimodstaaelig  indre  Kraft  banede  sig  Vejen  fra  Rom  over 
hele  Evropa.  Derimod  kjende  vi  en  tilsvarende  Beretning 
fra  Anglernes  Folk,  og  den  er  saa  fuldstændig  og  fornøjelig, 
som  vi  vel  kunne  ønske  det.  Forfatteren  til  samme  er  ikke 
blot  en  from  Mand,  men  en  lærd  af  sin  Tid  at  være  og 
en  frugtbar  Forfatter,  nemlig  Beda  den  ærværdige  (672 — 
735).  I  de  fem  Bøger  af  hans  angelsachsiske  Kirkehistorie 
har  den  fromme  Munk  just  ikke  berørt  mange  Enkelt- 
heder af  sin  Tids  verdslige  Historie;  men  naar  han  kom- 
mer til  at  tale  om  sin  Hjemstavns,  Northumberlands  Omven- 
delse, bliver  hans  Hjærte  varmt,  og  hans  Fortælling  mere  ud- 
førlig. Det  følgende  Brudstykke  findes  i  andet  Bind  af  hans 
Historie  og  er  en  ordret  Oversættelse  af  samme.  **) 


*)  G.  Freytag:  Bilder  aus  der  deutschen  Vergangenheit,  I.  p. 
256-68. 
**)  Se   Monumenta   historica   Britannica,     or  Materials    for   the 
History  of  Britain,  1848,  p.  157  og  flg. 

I  Aaret  625  blev  Folket  i  Northumberlaiid,  altsaa 
den  Anglerstamme,  som  beboede  Landet  nord  for  Humber- 
floden,  tillige  med  sin  Konge  Edwin  omvendt  af  den  Ordets 
Forkynder,  Paulinus.  Denne  Konges  jordiske  Magt  var 
ogsaa  voxet,  som  et  Forvarsel  om  den  sande  Tros  og  det 
himmelske  Kongedømmes  Udbredelse,  saa  at  han  vandt, 
hvad  ingen  Engelskmand  fer  ham  havde  besiddet,  hele 
Landet  Britannien,  hvori  Anglerne  og  tillige  Briterne  bo,  ja 
han  underlagde  sig  ogsaa  Øerne  Anglesey  og  Man,  hvoraf 
den  første,  der  ligger  østligst  og  er  den  største  og  frugt- 
bareste, efter  Anglernes  Skjøn  tæller  960  Familier,  den 
anden  over  300  Familier.  Men  Anledningen  for  dette  Folk 
til  at  antage  den  sande  Tro  blev  følgende. 

Den  ovennævnte  Konge  var  beslægtet  med  Kongerne 
af  Kent  og  tog  Kong  Edilberkts  Datter,  Edilberga  med 
Tilnavnet  Tate,  til  Ægte.  Første  Gang  han  ved  afsendte 
Høvdinger  bejlede  hos  hendes  Broder  Eodbald,  der  den 
Gang  var  Konge  i  Kent,  blev  der  svaret,  at  det  ikke  var 
tilstedeligt  at  give  en  Hedning  denne  kristne  Jomfru  til 
Gemalinde,  for  at  ikke  den  himmelske  Konges  Tro  og 
Sakramente  skulde  blive  vanhelliget  ved  hendes  Samliv  med 
en  Konge,  der  slet  intet  kj endte  til  den  sande  Guds  Dyr- 
kelse. Da  Afsendingene  overbragte  Edwin  dette  Svar,  lovede 
han  ikke  at  foretage  noget  som  helst,  der  kunde  stride  mod 
Jomfruens  kristne  Tro,  ja  han  vilde  end  ydermere  tilstede, 
at  hun  og  alle  hendes  Ledsagere,  det  være  sig  Mænd  eller 
Kvinder,  Præster  eller  Tjenere,  dyrkede  deres  Gud  efter 
kristen  Vis,  og  han  vilde  heller  ikke  vægre  sig  ved  at  an- 
tage hendes  Tro,  hvis  den  efter  hans  Vismænds  Prøvelse 
blev  befunden  at  være  hellig  og  ærværdig. 

Saa  blev  Jomfruen  da  tilsagt  Edwin  og  oversendt  til 
ham,  og  i  Følge  Overenskomsten  blev  den  Gud  velbehagelige 
Paulinus  viet  til  Bisp,  for  at  drage  med  hende  og  styrke 
hende  og  hendes  Følge  med  daglig  Præken  og  Sakramen- 
ternes Forvaltning,    paa   det  at  de  ikke  skulde  smittes  ved 

Omgangen  med  Hedningerne.  Paulinus  blev  ordineret  af 
Ærkebiskop  Justus  den  21de  Juli  i  det  Herrens  Aar  625 
og  fulgte  den  fornævnte  Jomfru  til  Kong  Edwin,  ret  som 
deres  Ægtestands  Skytsengel;  men  selv  beflittede  han  sig 
af  ganske  Hjærte  paa  at  bringe  det  Folk,  til  hvilket  han 
var  kommen,  til  Sandheds  Erkjendelse  og  anvendte  stor 
Flid  paa  med  Guds  Bistand  ved  sin  Præken  at  holde  dem 
sammen,  der  vare  fulgte  med  ham,  saa  at  de  ikke  affaldt 
fra  Troen,  og  om  muligt  tillige  at  vinde  nogle  Hedninger 
for  Troens  Naade.  Dog  i  lang  Tid  kæmpede  han  efter  det 
Ord  hos  Apostelen :  »Gud  har  forhærdet  Hedningernes  Hjærter 
i  vore  Dage,«  saa  at  Lyset  om  Budskabet  fra  den  naaderige 
Kristus  ikke  opgik  for  dem.  Det  felgende  Aar  kom  der  imid- 
lertid en  Snigmorder  ved  Navn  Eumer  ind  i  Landet,  udsendt 
af  Cuichelm,  Kongen  af  Wessex,  i  Haab  om  at  skille  Kong 
Edwin  ved  Rige  og  Liv;  han  bar  en  tveægget  Kniv,  der 
var  forgiftet,  for  at  Giften  kunde  dræbe,  hvis  Jærnet  ikke 
kunde  naa  at  iuldbringe  Kongens  Mord;  men  han  kom  til 
Kongen  første  Paaskedag  ved  Floden  Derwent,  hvor  Konge- 
sædet den  Gang  var.  Han  traadte  ind,  som  om  han  havde 
et  Ærende  at  udrette  for  sin  Herre,  og  medens  han  med 
sleben  Tunge  fremførte  det  falske  Budskab,  sprang  han 
pludselig  fremad,  drog  Kniven,  som  han  bar  under  Kjorte- 
len, ud  af  Skeden  og  styrtede  ind  paa  Kongen.  Dette  saae 
Lilla,  Kongens  mest  betroede  Tjener;  han  havde  intet  Skjold 
ved  Haanden,  hvormed  han  kunde  beskjærme  Kongens  Liv, 
og  optog  derfor  Stødet  med  sit  eget  Legeme.  Uhyret 
stødte  Jærnet  med  en  saadan  Kraft,  at  Mandens  Legeme 
blev  helt  gjennemboret,  og  Kongen,  der  stod  bag  ved,  endog 
blev  saaret.  Morderen  blev  strax  fra  alle  Sider  anfalden 
med  Sværd;  men  i  Forvirringen  dræbte  han  endnu  en 
anden  af  Kongens  Mænd,  Frodheri,  med  den  skrækkelige 
Kniv. 

Samme  Paaskenat  fødte  Dronningen  en  Datter,  som  fik 
Navnet  Eaufled.     Og   da  Kongen  i  Biskop  Paulinus's  Nær- 

værelse  sagde  sine  Guder  Tak  for  Datterens  Fødsel,  be- 
gyndte Bispen  deriraod  at  takke  den  Herre  Kristus  og  be- 
lærte Kongen  om,  at  han  med  sine  Bønner  til  Herren  havde 
udvirket,  at  Dronningen  lykkelig  var  bleven  forløst,  uden 
store  Veer.  Derover  blev  Kongen  glad  og  lovede,  at  han 
vilde  afsværge  sine  Guder  og  tjene  Kristus,  hvis  denne 
vilde  skjænke  ham  Liv  og  Sejr  i  Kamp  mod  den  Konge, 
der  havde  udsendt  Snigmorderen.  Til  Pant  paa  dette  Løfte 
overgav  han  denne  sin  Datter  til  Biskop  Paulinus,  paa  det 
at  han  kunde  indvi  hende  til  sin  Herre  Kristus.  Og  hun 
blev  døbt  Pinsedag  som  Førstegrøde  af  Folket  i  Northum- 
berland,  og  med  hende  elleve  af  hendes  Tyende.  Ved  denne 
Tid  var  Kongens  Saar  helbredet,  han  samlede  en  Hær  og 
drog  imod  Folket  i  Wessex  5  Krigen  brød  ud,  og  Kongen 
dræbte  eller  undertvang  alle,  som  havde  forenet  sig  til  hans 
Undergang.  Da  han  som  Sejrherre  vendte  tilbage  til  Hjem- 
met, vilde  han  dog  ikke  strax  og  uden  Betænkning  mod- 
tage den  kristne  Tros  Sakramenter;  men  han  tjente  heller 
ikke  længere  Afguderne,  efter  at  han  havde  lovet  at  tjene 
Kristus;  han  vilde  først  sindig  lære  Troens  Grund  af  den 
ærværdige  Paulinus  og  tillige  samtale  med  de  viseste  blandt 
sine  Høvdinger  om,  hvad  de  mente.  Selv  var  han  af  Na- 
turen en  meget  dybsindig  Herre  og  sad  ofte  alene  og  grub- 
lede i  Tavshed,  medens  han  i  sit  Hjærte  overvejede,  hvad 
han  skulde  gjøre,  og  til  hvilken  Tro  han  skulde  holde  sig. 
Ved  denne  Tid  sendte  Pave  Bonifacius  et  manende 
Brev  til  ham  og  et  andet  til  hans  Gemalinde,  Edilberga. 
Til  hende  skrev  han  saalunde:  »Biskop  Bonifacius,  Guds 
Tjeneres  Tjener,  sender  dette  til  sin  Datter,  den  glorrige 
Herskerinde,  Dronning  Edilberga.  Frelserens  Kjærlighed 
har  udfriet  Menneskeslægten  af  Djævelens  Trældomsaag,  ved 
at  udgyde  sit  hellige  Blod  for  os.  Den  guddommelige 
Naade  har  fyldt  vort  Hjærte  med  stor  Glæde  over,  at 
Herren  miskundelig  har  antændt  den  sande  Tros  Gnist  ved 
eders  Omvendelse,  thi  derved  skal  ikke  alene  eders  glorrige 

Gemals  Hjærte,  men  ogsaa  hele  det  Folks  Hjærte,  som  er 
eder  underlagt,  lettere  antændes  af  hans  Kjærligheds  Ild. 
Vi  have  af  den  Afsending,  der  berettede  os  om  vor  op- 
højede Søn,  Kong  Audubals  Omvendelse,  bragt  i  Erfaring, 
at  ogsaa  eders  Højhed  lyser  ved  fromme,  Gud  velbehagelige 
Gjerninger,  i  det  I  har  modtaget  den  kristne  Tros  under- 
fulde Saln-amenter.  Gid  eders  Højhed  maa  afholde  eder 
fra  at  tjene  Afguderne,  fra  at  forlokkes  ved  Billederne  i 
Lunden,  eller  ved  Spaadomme;  hold  med  urokkelig  Trofast- 
hed fast  ved  Frelserens  Kjærlighed,  og  vær  Dag  og  Nat 
betænkt  paa  af  yderste  Evne  at  udbrede  den  kristne  Tro. 
Og  da  vi  af  faderlig  Kjærlighed  i  øvrigt  have  erkyndiget 
os  om  eders  ophøjede  Gemal,  have  vi  erfaret,  at  han  endnu 
tjener  de  fordømte  Afguder,  og  at  han  tøver  med  at  lytte 
i  Underkastelse  til  Præsternes  Formaninger.  Dette  volder 
os  en  ikke  ringe  Sorg,  fordi  en  Del  af  eders  Legeme  er 
bleven  fremmed  for  Kjendskab  til  den  højeste  Treenighed. 
Derfor  tage  vi  ikke  i  Betænkning  at  henvende  vor  faderlige 
Formaning  til  eders  fyrstelige  Kristelighed,  og  vi  minde 
eder  om,  at  I  under  Guds  Vejledning  i  Tide  og  Utide  ar- 
bejder paa,  at  ogsaa  han  ved  vor  Frelsers,  den  Herres  Jesu 
Kristi  Hjælp  maa  blive  optagen  i  de  Kristnes  Tal,  paa  det 
at  eders  ægteskabelige  Samliv  ikke  skal  blive  en  vanhellig 
Pagt;  thi  der  staar  skrevet:  »De  skulle  blive  ét  Kjød.« 
Hvorledes  kan  der  herske  Enighed  i  eders  Samliv,  saa 
længe  en  afsky]  ig  Vildfarelses  Mørke  skiller  ham  fra  eders 
Tros  Lys?  Vær  derfor  standhaftig,  ophøjede  Datter,  og  an- 
vend den  yderste  Flid  paa  at  smelte  hans  haarde  Hjærte  ved 
de  guddommelige  Lærdomme.  Indaand  i  hans  Sjæl  Over- 
bevisningen om,  hvor  glorværdigt  det  Mysterium  er,  som 
du  har  antaget  ved  Troen,  og  hvilken  underfuld  Skat  du 
vandt,  da  du  blev  gjenfødt. 

Men  eder  sende  vi  vor  faderlige  Hilsen  og  Formaning, 
at  I  snarest  med  første  Lejlighed  sender  os  gode  Tidender 
om,  hvad  underfuldt  det  har  behaget  Herren  at  udrette  ved 

eder  til  Frelse  for  eders  Gemal  og  det  Folk,  som  tjen 
eder,  paa  det  at  vor  Bekymring  maa  stilles,  der  med  Læng 
sel  forventer,  hvad  der  vil  tjene  til  eders  egen  og  de  eder 
anbetroede  Sjæles  Vel,  og  paa  det  vi  i  Erkjendelse  af,  at 
Guds  Naades  Glans  er  rigelig  udgydt  over  eder,  med 
glad  Fortrøstning  maa  sige  alt  det  godes  Giver,  den  Herre 
Jesus  Kristus  og  den  hellige  Petrus,  Fyrsten  blandt  Apost- 
lene, Tak  for  alle  Ting. 

End  videre  sende  vi  eder  Hilsen  fra  vor  Skytspatron, 
den  hellige  Petrus,  Apostelfyrsten,  nemlig  et  Sølvspænde 
og  en  forgyldt  Elfenbens  Kam,  og  vi  bede  eders  Højhed 
modtage  dem  lige  saa  venlig,  som  de  ere  sendte  af  os.« 

Saaledes  sørgede  Bonifacius  skriftlig  for  Kong  Edwins 
og  hans  Folks  Frelse;  men  en  himmelsk  Aabenbaring,  som 
Kongen  engang  havde  haft,  da  han  levede  som  landflygtig 
hos  Anglernes  Konge  Kedwald,  og  som  det  behagede  den 
guddommelige  Naade  nu  at  udtyde  for  ham,  hjalp  tillige 
hans  Aand  kraftig  til  at  modtage  og  forstaa  den  salig- 
gjørende  Læres  Formaning.  Denne  Aabenbaring  var  føl 
gende:  Engang  blev  han  forfulgt  af  Kong  Edilfred,  der 
regerede  før  ham,  han  søgte  Skjul  i  forskjellige  Lande  og 
Riger  og  strejfede  mange  Aar  om  som  landflygtig.  Endelig 
kom  han  til  Redwald  og  besvor  denne  at  redde  ham  og 
skjærme  hans  Liv  imod  hans  mægtige  Forfølgers  Efter- 
stræbelser. Denne  modtog  ham  gjærne  og  lovede  at  gjøre, 
som  han  bad.  Da  nu  Kong  Edilfrid  erfarede,  at  han  var 
bleven  set  i  denne  Landsdel  og  levede  i  Venskab  med  Kon- 
gen og  hans  Mænd,  skikkede  han  en  Afsending  til  Eed- 
wald,  der  skulde  byde  denne  mange  Penge  for  at  myrde 
Edwin ;  men  Budet  udrettede  intet,  han  sendte  da  anden  og 
tredje  Gang  Bud,  bød  større  Pengesummer  og  truede  endog 
med  Krig,  hvis  de  bleve  afviste.  Kongen  blev  enten  bange 
for  Truselen  eller  lod  sig  bestikke  ved  Pengene,  han  gav 
efter  og  lovede  enten  at  dræbe  Edwin  eller  udlevere  ham 
til  Afsendingen.     Dette  erfarede  Edwins  troeste  Ven;    han 

traadte  ind  i  det  Kammer,  hvori  Edwin  plejede  at  sove,  thi 
det  var  i  Nattens  første  Timer,  kaldte  ham  uden  for  Døren 
og  meddelte,  hvad  Kongen  havde  lovet  ham  angaaende,  og 
tilføjede:  »Vil  du,  saa  fører  jeg  dig  strax  ud  af  dette  Land 
hen  til  et  Sted,  hvor  hverken  Kedwald  eller  Edilfrid  skulle 
finde  dig.«  Edwin  svarede:  »Jeg  siger  dig  Tak  for  din 
Godhed,  men  ikke  er  jeg  til  Sinds  at  gjøre,  som  du  raader 
mig,  saa  at  jeg  først  skulde  bryde  det  Forbund,  jeg  har 
sluttet  med  saa  mægtig  en  Fyrste ;  thi  intet  ondt  har  han 
gjort  mig  og  indtil  nu  ikke  vist  mig  noget  Fjendskab.  Og 
hvis  jeg  skal  dø,  saa  maa  det  hellere  være  ham,  end  en 
anden  af  mindre  ædel  Byrd,  der  overgiver  mig  til  Døden, 
thi  hvorfor  skulde  jeg  nu  fly?  I  ethvert  af  Britanniens 
Kiger  har  jeg  i  flere  Aar  vanket  om  for  at  undfly  mine 
Fjenders  Efterstræbelser.« 

Da  forlod  Vennen  ham,  og  Edwin  blev  alene  uden  for 
Døren,  han  sad  sorgfuld  foran  Paladset,  tunge  Tanker 
ængstede  ham,  og  ikke  vidste  han,  hvad  han  skulde  gjøre, 
eller  hvor  hen  han  skulde  vende  sin  Fod.  Længe  sad  han 
saaledes,  plaget  af  Sjælens  stille  Tanker  og  nagende  Be- 
kymring, da  saae  han  pludselig  i  Nattens  uhyggelige  Tavs- 
hed et  Menneske  komme  til  Syne,  ubekjendt  af  Ansigt  og 
Gang.  Ved  Synet  af  den  ukj endte  og  uventede  blev  han 
ikke  lidet  forskrækket;  men  den  anden  traadte  hen  til  ham, 
hilste  og  spurgte,  hvorfor  han,  medens  alle  andre  hvilede 
og  laa  dybt  i  Søvnens  Arme,  sad  ensomt  og  bedrøvet  paa 
Stentrappen.  Edwin  spurgte,  hvad  det  vedkom  ham,  hvad 
enten  han  tilbragte  Natten  inde  eller  ude.  Den  fremmede 
svarede  og  sagde:  »Tro  ikke,  at  jeg  ikke  kjender  Grunden 
til  din  Sorg  og  Nattevagt  og  din  ensomme  Dvælen  foran 
Porten.  Meget  godt  veed  jeg,  hvem  du  er,  og  hvorfor  du 
sørger,  og  veed,  hvilken  Nød  du  frygter  i  den  nærmeste 
Fremtid;  men  sig  mig,  hvis  nogen  udfrir  dig  af  denne 
Sorg  og  overtaler  Eedwald  til  selv  intet  ondt  at  tilføje  dig, 
og  heller  ikke  at  overgive  dig   i   dine  Fjenders  Hænder  til 

Død  Og  Grav,  hvad  vilde  du  saa  give  ham  til  Gjengjæld?« 
Men  Edwin  svarede,  at  den  Mand  vilde  han  give  alt,  hvad 
han  ejede,  til  Løn  for  saa  stor  en  Velgjerning,  og  den  an- 
den føjede  til :  »Og  naar  han  tillige  sandfærdig  forjætter  dig, 
at  du  skal  nedlægge  dine  Fjender  og  blive  en  Konge,  der 
i  Magt  skal  overgaa  ikke  blot  dine  Forfædre,  men  alle, 
der  før  dig  have  hersket  over  det  angelsachsiske  Folk?« 
Og  Edwin,  der  var  bleven  modigere  ved  Samtalen,  tog  ikke 
i  Betænkning  at  love,  at  han  vilde  lønne  den,  der  skjænkede 
ham  saa  stor  en  Lykke,  med  værdig  Gjentj  eneste.  Da  talte 
den  ubekjendte  for  tredje  Gang:  »Men  naar  nu  den,  der 
med  Sandhed  forjætter  dig  saa  store  Gaver,  nu  giver  dig 
et  Kaad,  dig  til  Held  og  Liv,  bedre  og  gavnligere,  end  det 
nogen  Sinde  er  givet  nogen  af  dine  Forfædre  eller  Lige- 
mænd, lover  du  da  at  adlyde  ham  og  lytte  til  hans  held- 
bringende Formaning?«  Og  Edwin  tøvede  ikke  med  at  love, 
at  han  i  alle  Maader  vilde  følge  dens  Lære,  der  rev  ham 
ud  af  stor  Elendighed  og  hævede  ham  til  Kongeværdigheden. 
Da  Edwin  havde  givet  dette  Svar,  lagde  den,  som  talte  med 
ham,  øjeblikkelig  sin  Haand  paa  hans  Hoved  og  sagde: 
»Naar  du  modtager  dette  Tegn,  saa  kom  denne  Time  og 
vor  Samtale  i  Hu  og  tøv  ikke  med  at  gjøre,  hvad  du  har 
lovet!«  Med  disse  Ord  forsvandt  han  pludselig,  efter  hvad 
man  har  berettet,  saa  at  Edwin  forstod,  at  det  var  enAand 
og  ikke  noget  Menneske,  der  havde  vist  sig  for  ham. 

Fndnu  sad  Kongesønnen  paa  det  samme  Sted,  glad  ved 
den  Trøst,  der  var  bleven  ham  ydet,  men  grundede  meget 
dybt  og  ivrig  paa,  hvem  og  hvor  fra  han  kunde  være,  som 
havde  talt  saaledes  til  ham;  da  kom  hans  foran  nævnte 
Ven  og  hilsede  ham  med  et  fornøjet  Ansigt.  »Stat  op!« 
raabte  han,  »kom  ind  og  riv  dig  løs  fra  dine  søvnløse  Tan- 
ker, lad  Hvile  falde  paa  dine  Lemmer  og  din  Aand.  Kon- 
gens Hjærte  har  vendt  sig,  og  han  har  besluttet  ikke  at 
tilføje  dig  noget  ondt,  men  holde  sit  Troskabsløfte  til  dig. 
Han  har  betroet  Dronningen,  hvad  jeg  før  meddelte  dig,  at 

han  havde  i  Sinde  imod  dig,  og  hun  har  bragt  ham  til  at 
afstaa  fra  sit  Forsæt  ved  at  forestille  ham,  at  det  ingen- 
lunde sømmede  sig  for  en  stor  Konge  at  sælge  sin  bedste 
Ven  for  Penge,  naar  denne  var  i  Nød,  og  af  Kjærlighed  til 
Guld  bryde  et  givet  Ord,  der  bør  være  kosteligere  end  alle 
Skatte.« 

Kortelig  at  berette:  Kongen  handlede  derefter,  ud- 
leverede ikke  Flygtningen  til  de  fjendtlige  Sendebud,  men 
hjalp  ham  endog  til  at  vinde  Kongeriget;  da  Sendebudene 
kort  efter  vare  dragne  bort,  samlede  han  en  stor  Hær  for 
at  paaføre  Edilfrid  Krig,  og  da  denne  mødte  ham  med  en 
langt  rine^ere  Styrke,  —  Redwald  havde  ikke  givet  ham  Tid 
til  at  samle  hele  sin  Hær,  —  saa  fældede  han  ham  i 
Mercia,  Østen  for  den  Flod,  der  kaldes  Idla.  I  dette  Slag 
faldt  ogsaa  Eedwalds  Søn,  Regenheri  kaldet.  Saaledes 
undgik  Edwin  ikke  alene  den  fjendtlige  Konges  Efterstræbel- 
sor,  saaledes  som  det  var  ham  forkyndt,  men  han  blev 
ogsaa  hans  Efterfølger  i  Herskerværdigheden. 

Da  Paulinus  nu  saae,  at  Kongens  stolte  Sind  havde 
ondt  ved  i  Ydmyghed  at  bøje  sig  ind  under  det  livsalige 
Korsets  Mysterium  og  modtage  det  saliggj ørende  Liv,  ar- 
bejdede han  for  hans  og  hans  Folks  Vel  ved  Ordets  For- 
kj^ndelse  iblandt  Menneskene  og  ved  Bønnens  Ord  til  den 
guddommelige  Naade.  Til  sidst  kom  han  —  sandsynligvis 
ved  Aandens  Hjælp  —  til  Kundskab  om,  hvorledes  den 
Forjættelse  lød,  som  engang  var  givet  Kongen  fra  Himlen, 
og  han  tøvede  ikke  med  at  minde  Kongen  om,  at  opfylde 
sit  Løfte. 

Da  denne  lang  Tid  ad  Gangen  tilbragte  stille  Timer  i 
Ensomhed  og  flittig  overlagde  med  sig  selv,  hvad  han 
skulde  gjøre,  og  hvilken  Tro  han  skulde  følge,  traadte  den 
Guds  Mand  en  Dag  ind  til  ham,  lagde  sin  højre  Haand 
paa  hans  Hoved  og  spurgte  ham,  om  han  forstod  dette 
Tegn.  Kongen  vilde  skjælvende  kaste  sig  for  hans  Fod, 
men  Paulinus  løftede  ham    op,    tiltalte  ham  med  hjærtelig 

Køst  og  sagde:  »Se,  Herren  har  føjet  det  saa,  at  du  først 
er  undsluppen  dine  Fjenders  Hænder,  som  du  frygtede;  se, 
han  har  fremdeles  været  dig  naadig,  og  du  har  vundet  det 
Kongerige,  du  attraaede.  Kom  det  i  Hu,  paa  det  at  du 
ikke  tøver  med  for  det  tredje,  at  holde  dit  Løfte  og  antage  U 
hans  Tro  og  følge  hans  Love,  som  har  udfriet  dig  fra  dine 
jordiske  Fjender  og  skjænket  dig  et  jordisk  Kongerige,  og 
som  ogsaa  vil  udfri  dig  fra  den  Ondes  evige  Pine  og  gjøre 
dig  til  Medarving  i  sit  evige  og  himmelske  Rige,  naar  du 
vil  adlyde  hans  Bud,  som  han  kundgjorde  dig  ved  mig.« 

Da  Kongen  hørte  dette,  svarede  han,  at  han  vilde  og 
maatte  antage  den  Tro,  som  Paulinus  forkyndte;  men  han 
maatte  endnu  raadslaa  med  sine  Venner  iblandt  Høvdingene 
og  med  sine  Raadgivere,  paa  det  at  de  alle  tilsammen,  hvis 
de  vilde  som  han,  kunde  blive  døbte  i  Kristi  Livs  Kilde. 
Paulinus  bifaldt  dette,  og  Kongen  gjorde,  som  han  havde 
sagt,  holdt  Raad  med  sine  Vismænd  og  udforskede,  hvad  hver 
især  mente  om  den  nye  Lære  og  om  den  nye  Tro  paa  en 
guddommelig  Magt,  som  nu  forkyndtes. 

Herpaa  svarede  hans  Ypperstepræst  Coifi  ham  strax: 
»Se  selv  til,  Konge,  af  hvilken  Art  det  er,  som  nu  bliver 
os  forkyndt;  men  jeg  siger  dig  for  sandt,  hvad  jeg  véd 
med  Vished,  at  vi  ingen  Styrke  og  ingen  Nytte  have  af 
den  Tro,  vi  hidtil  have  haft.  Ingen  af  dine  Tjenere  har 
Gudernes  Tjeneste  ligget  saa  meget  paa  Sinde  som  mig, 
og  dog  er  der  mange  andre,  der  have  modtaget  rigere  Ga- 
ver og  større  Ære  af  dig  end  jeg,  og  som  have  større 
Lykke  i  al  deres  Handel  og  Vandel.  Havde  Guderne  nogen 
Magt,  vilde  de  ogsaa  snarere  begunstige  mig,  der  har  tjent 
dem  med  Flid  baade  Nat  og  Dag.  Derfor  maa  du  prøve 
det  nye,  som  bliver  os  forkyndt,  og  hvis  du  erkjender,  at 
det  er  bedre  og  kraftigere,  ville  vi  uden  Tøven  antage  det.« 

Dette  Raad  og  denne  kloge  Tale  gav  en  anden  af  Kon- 
gens Høvdinger  sit  Bifald  og  tilføjede :  »Naar  jeg,  o  Konge, 
overtænker  Menneskenes  Kaar  her   paa  Jorden  og  det,   der 

ligger  skjult  i  Fremtiden,  forekommer  det  mig  saaledes: 
Du  sidder  ved  Vintertide  til  Bords  i  Hallen  med  dine  Høv- 
dinger og  Mænd;  paa  Arnen  blusser  Baalet,  og  lunt  er  der 
i  Hallen;  men  uden  for  raser  Stormen  med  Kulde,  Regn  og 
Sne.  Da  kommer  en  Spurv  ind  og  flyver  hastig  gjennem 
Hallen;  ad  en  Aabning  kommer  den  ind,  ad  en  anden  for- 
svinder den  strax  efter.  Saa  længe  den  er  herinde,  træffes 
den  ikke  af  Vinterens  Uvejr ;  men  dette  lune  Rum  gjennem- 
flyver  den  paa  et  Øjeblik,  hurtig  vender  den  fra  Vinteren 
tilbage  til  Vinteren  og  forsvinder  for  dine  Øjne.  Saaledes 
synes  Livet  her  nede  laaleligt  for  Menneskene;  men  hvad 
der  følger  efter,  eller  hvad  der  er  gaaet  forud,  det  kjende 
vi  slet  ikke.  Bringer  derfor  denne  nye  Lære  sikker  Kund- 
skab derom,  saa  mener  jeg,  man  gjor  Ret  i  at  følge  den.« 

Paa  lignende  Maade  talte  ogsaa  de  øvrige  af  de  ældste 
og  af  Kongens  Raad  efter  Guds  Paavirkning.  Coiti  føjede 
til,  at  han  flittig  vilde  høre  Paulinus,  naar  han  talte  om 
den  Gud,  hvis  Lære  han  forkyndte.  Dette  gjorde  han  paa 
Kongens  Bud,  og  efter  at  han  havde  hørt  Biskoppens  For- 
kyndelse, udbrød  han  i  disse  Ord:  »Allerede  i  lang  Tid  har 
jeg  indset,  at  det,  vi  tilbade,  var  intet;  thi  jo  flittigere  jeg 
søgte  Sandheden  i  denne  Gudsdyrkelse,  desto  mindre  fandt 
jeg  den;  men  nu  bekj ender  jeg  frit,  at  i  den  kristne  Lære 
lyser  Sandheden,  der  kan  give  os  Liv,  Lykke  og  evig  Sa- 
lighed; og  derfor,  o  Konge!  stemmer  jeg  for,  at  vi  som 
snarest  overgive  de  Altre  og  Helligdomme,  vi  til  ingen 
Nytte  have  indviet,  til  Hd  og  Fordærvelse.« 

Kortelig  at  berette:  Kongen  gav  offentlig  den  salige 
Paulinus,  Evangeliets  Forkynder,  sit  Bifald  til  Kjende,  og  han 
afsvor  Afgudsdyrkelsen  og  bekjendte  sig  til  Kristi  Tro.  Og 
da  han  adspurgte  sin  fornævnte  Offerpræst  om,  hvem  der 
først  skulde  vanhellige  Afgudernes  Alter,  Lunde  og  Ind- 
fredningen,  der  omgav  dem,  svarede  han:  »Jeg;  thi  hvem 
kan  bedre  til  Vidnesbyrd  for  alle  nedrive  det,  jeg  i  daarlig 
Uforstand  har  æret,  end  jeg  selv,   paa  Grund    af  den  Vis- 

dom,  der  nu  er  skjænket  mig  af  den  sande  Gud.«  Og 
strax  viste  han  sin  Foragt  for  den  tomme  Overtro  og  udbad 
sig  af  Kongen  Vaaben  og  en  Hingst,  hvilken  han  kunde 
bestige,  for  at  omstyrte  Afgudsbillederne;  thi  det  var  ikke 
tilladt  en  Offerpræst  hverken  at  bære  Vaaben  eller  at  be- 
stige nogen  anden  Ganger  end  en  Hoppe.  Omgjordet  med 
Sværdet  tog  han  Lansen  i  Haanden,  besteg  Kongens  Hingst 
og  red  imod  Afguderne.  Folket  saae  det  og  troede,  at  han 
var  vanvittig;  men  da  han  var  naaet  til  Helligdommen, 
tøvede  han  ikke  med  at  vanhellige  den  og  slyngede  Lansen 
derind.  Og  fuld  af  Glæde  over  at  være  kommen  til  den 
sande  Guds  Erkjendelse  befalede  han  de  andre  Præster  at 
ødelægge  og  antænde  Helligdommen  og  alle  dens  ladfred- 
ninger. Det  Sted,  der  engang  var  indviet  til  Afguderne, 
bliver  forevist  ikke  langt  Østen  for  York,  hinsides  Floden 
Derwent,  og  kaldes  nu  Godraunddingham,  hvor  Præsten, 
paavirket  dertil  af  den  sande  Gud,  vanhelligede  og  nedbrød 
de  af  ham  selv  indviede  Altre* 

Saaledes  tog  Kong  Edwin  tillige  med  alle  de  højbaarne 
i  hans  Stamme  og  meget  Folk  ved  Troen,  og  de  bleve  døbte 
i  det  hellige  Gjenfødelsens  Bad  i  hans  Kegerings  llteAar, 
i  det  Herrens  Aar  627,  omtrent  180  Aar  efter  at  Anglerne 
havde  bosat  sig  i  Britannien. 

E.  K. 

i)e  pludselige  og  voldsomme  Omvæltninger,  der  i  Aarene 
fra  1791  til  1799  fandt  Sted  paa  det  religiøse  Omraade  i 
Frankrig,  mangle  ethvert  som  helst  Sidestykke  i  Historien. 
Det  sextende  Aarhundredes  Reformation,  som  dog  ellers 
var  en  ret  anselig  Bevægelse,  kan  i  saa  Henseende  slet  ikke 
sammenlignes  hermed;  thi  medens  denne  opførte  sin  Byg- 
ning paa  det  gamle  Grundlag,  vilde  JRevolutionsperiodens 
religiøse  Omvæltninger  tilintetgjøre  alt  det  gamle  lige  til 
dets  mindste  Dele,  og  Resultatet  blev:  intet  nyt,  men  kun 
det  gamle  igjen.  Og  dog  kunde  maaske  netop  denne  Tids- 
periode have  indledet  en  gjennemgribende  og  gavnlig  Re- 
form paa  den  katholske  Kirkes  Omraade,  dersom  den  ikke 
med  sin  vilde  og  ubændige  Lyst  til  at  omstyrte  alt  ned- 
arvet havde  berøvet  sig  selv  Muligheden  derfor.  Som  Ord- 
sproget siger,  man  kastede  det  skidne  Vand  bort,  førend 
man  havde  det  rene,  og  Følgen  blev:  en  fortvivlet  Mod- 
stand og  en  afgjørende  Reaktion.  Derved  fremkom  den 
mærkelige  Kjendsgjerning,  at  under  alle  Revolutionens  Om- 


*)  Efter  Ad.  Schmidt:   Pariser  Zustånde   wåhrend  der  Revo- 
lutionszeit  von  1789-1800.  Dritter  Theil.    Jena  1876. 

vexlinger  og  trods  alle  de  tilintetgj ørende  Slag,  som  Op- 
lysningen var  betænkt  paa  at  føre  imod  den  overleverede 
Eeligion,  stod  Folkets  Masse  dog  fast  paa  ikke  at  ville  lade 
sig  frarøve  sin  Fædrenetro  og  holdt  fast  ved  de  gamle  Kul- 
tusskikke med  en  langt  større  Sejhed,  end  selve  Gejstlig- 
heden gjorde  det. 

Voltaires,  Holbachs  og  Rousseaus  Lærdomme,  som 
bragte  Foragt  for  alle  positive  Religioner  ind  i  de  dannede 
Kredse,  havde  i  de  lavere  Samfundslag  kun  modnet  en 
vaklende  Indifferentisme,  som  vel  var  stærk  nok  til  at  bane 
Vejen  for  en  forsigtig  Reform,  men  ikke  kunde  bære  en 
voldsom  Omvæltning.  Paa  samme  Maade  havde  ogsaa  de 
talrige  Præsters  og  Munkes  Usædelighed,  som  en  af  Sam- 
tidens Forfattere  (Manuel)  skaanselsløst  blottede,  fremkaldt 
en  stærk  Uvilje  hos  Befolkningens  Masse,  der  vel  kunde 
holde  sig,  saa  længe  Gejstligheden  endnu  stod  i  sin  Magt- 
fylde, men  som  forvandlede  sig  til  Medlidenhed  og  Del- 
tagelse, da  den  kastedes  i  Støvet  og  blev  et  afmægtigt 
Offer  for  Voldsmagten. 

Den  nye  Tingenes  Orden  i  Revolutionens  første  Aar, 
fra  1789  til  Midten  af  1792,  var  nok  endnu  i  det  hele  i 
Stand  til  at  virk eliggj øre  en  lempelig  Udvikling.  Vi  hen- 
tyde her  til:  Inddragelsen  af  de  gejstlige  Godser,  imod  at 
Staten  overtog  Omkostningerne  for  den  hele  Kultus;  Op- 
hævelsen af  de  religiøse  Selskaber,  Ordener  og  Klostre, 
Frihed  og  Ligeberettigelse  for  alle  Religionsbekjendelser, 
den  saa  kaldte  Civilkonstitution  for  Klerus;  alle  Præsters 
og  Biskoppers  Valg  af  Menighederne;  Fordringen  om  Gejst- 
lighedens ubetingede  Lydighed  mod  Statens  Love  og  deres 
edelige  Forpligtelse  over  for  disse,  ligesom  Pensioneringen 
af  de  Præster,  som  nægtede  at  aflægge  Eden;  endelig  den 
almindelige  Gjennemførelse  af  borgerligt  Ægteskab.  Alle 
disse  Akter  fandt  en  langt  overvejende  Tilslutning  i  alle 
Befolkningens  Lag,  ja  selv  en  Ophævelse  af  mange  kirke- 
lige Skikke,  som  Faste,  Skriftemaal,  offentlige  Processioner, 

selv  Messen  og  det  præstelige  Cølibat,  vilde,  saafremt  den 
var  gaaet  for  sig  ad  en  ordnet  Lovgivnings  Vej,  efter  sikre 
og  talrige  Vidnesbyrd  utvivlsomt  have  haft  Folkets  Flertal 
med  sig;  men  da  man  i  Stedet  for  at  fare  med  Lempe 
brugte  Vold;  da  den  vel  overvejede  Eeform  gik  over  til  en 
blind  Ødelæggelse;  da  man  bestandig  voldsommere  for- 
fulgte de  edsnægtende  Præster,  ja  endog  dem,  der  havde 
aflagt  den  forlangte  Ed;  da  Staten  unddrog  sig  for  at  lønne 
Gejstligheden;  da  Oplysningens  Mænd  med  voxende Raahed 
spottede  Kristendommen  og  stedse  heftigere  forulempede 
den  kristelige  Kultus;  da  man  skred  ind  imod  alle  den 
katholske  Kirkes  Skikke  og  forbød  alle  kristelige  Søn-  og 
Festdage,  saa  det  hele  blev  et  tilintetgjorende  Stormløb 
mod  den  tilsagte  Religionsfrihed  og  Folkets  ældgamle 
Sæder  og  Vaner,  —  da  begyndte  Antallet  af  det  nyes  Til- 
hængere mere  og  mere  at  svinde  ind,  medens  Modstands- 
Aanden  i  Massen  bestandig  voxede.  Ganske  vist  var  denne 
mindre,  saa  længe  Magten  endnu  var  i  Hænderne  paa  det 
dumdristige  Mindretal  af  revolutionære  Voldsmænd;  men 
den  brød  dog  stadig  frem,  om  end  kun  paa  enkelte  Punkter 
og  uden  Sammenhæng. 

I  de  første  Aar  havde  man,  som  sagt,  ikke  ganske 
brudt  med  det  gamle  og  nedarvede.  Den  konstituerende 
Nationalforsamling ,  som  under  13de  April  1790  havde 
nægtet  at  anerkjende  den  katholske  Religion  som  National- 
religion, fattede  ikke  desto  mindre  den  29de  Maj  Beslut- 
ning om  in  corpore  at  deltage  i  Processionen  ved  Kristi- 
Legemsfest.  Senere  søgte  kirkefjendske  Agitatorer ,  som 
Mairen  Petion  og  Prokurator  Manuel,  at  opbyde  alt  for  at 
bringe  denne  Fest  i  Miskredit;  men  endnu  to  Aar  efter 
blev  den  forst  nævnte,  der  havde  erhvervet  sig  Tilnavnet 
»Folkets  Afgud,«  paa  den  omtalte  Fest  modtagen  med  Sten- 
kast af  nogle  Sansculotter,  fordi  han  i  en  Forordning  havde 
erklæret,  at  det  paa  denne  Dag  »stod  enhver  frit  for,  om 
han   vilde    arbejde  eller  ikke.«      Selv   den    lovgivende  For- 

21* 

samling    havde    besluttet   paa   denne  Dag    ikke   at   holde 
noget  Møde. 

Kongedømmets  Fald,  Septemberdagenes  Kædsler  med 
deres  Præstemord  en  masse  og  Republikkens  Proklamering 
danner  et  skarpt  Vendepunkt.  Allerede  den  25de  Decbr. 
1792  dekreterede  Konventet  den  officielle  Afskaffelse  af 
alle  kristelige  Søn-  og  Festdage,  og  med  Januar  1793,  efter  | 
Kongens  Henrettelse,  satte  disse  republikanske  Ledere  alle  j 
Drivfjedre  i  Bevægelse  for  med  Vold  at  undertrykke  Folke-  gÉ 
troen  og  fuldstændig  omstyrte  den  kristelige  Kultus.  Be-  ^" 
standig  raaere  lød  Spotten  over  Religionen,  stedse  vold- 
sommere bleve  Forfølgelserne  mod  Præsterne,  og  den  frække 
Vanhelligelse  af  Kirkerne  greb  mere  og  mere  om  sig;  men 
alligevel  var  det  dog,  afset  fra  den  fuldstændig  tøjlesløse 
Pøbel,  altid  kun  en  mindre  Brøkdel  af  Folket,  som  deltog 
i  disse  Voldsomheder;  Befolkningens  store  Masse  fejrede 
kun  desto  ivrigere  aUe  Søn-  og  Festdage  og  holdt  med 
Sejhed  fast  paa  Kirkens  Skikke  og  dens  Tjenere.  Under 
9de  Maj  1793  skrev  Dutard  til  Minister  Garat :  »Religionen 
bevarer  endnu  sit  Herredømme  over  Folket  i  Paris.  I 
Morges  bar  en  Præst  Sakramentet  til  en  syg  forbi  mit 
Hus,  og  De  vilde  med  Forbavselse  have  set,  hvorledes 
Mænd  og  Kvinder,  unge  og  gamle,  fra  alle  Sider  løb  til  og 
kastede  sig  paa  Knæ  i  Tilbedelse.«  Iblandt  Vendéerne 
herskede  en  fuldstændig  Fanatisme,  hvorfor  Jakobinerne 
paastode,  at  hine  vare  blevne  gjorte  kloge  paa,  at  de  lige- 
som Jesus  Kristus  vilde  gjenopstaa  tre  Dage  efter  deres 
Død. 

Den  19de  Maj  var  det  Pinse.  Herom  skriver  Dutard : 
»Det  er  fornøjeligt  at  se,  hvorledes  det  samme  Folk,  som 
forfølger  Præster,  vanhelliger  Kirker  og  spotter  Religionen, 
alligevel  betragter  Pinsedag  som  en  Festdag  ,  .  .  .  Sans- 
culotternes Koner  i  mit  Hus  have  i  tre  Dage  pyntet  sig 
med  deres  bedste  Klæder  og  med  deres  Mænd  aflagt  Besøg 
hos  Slægt  og  Venner.     Alle  Butikker  i  Paris   have   været 


I 


Religiøse  Tilstande  under  den  franske  Revolution.       325 

lukkede  i  tre  Dage;  jeg  har  ikke  hørt  et  eneste  Hammer- 
slag.« .  .  »  Disse  gamle,  kirkelige  Vaner  hos  Folket  aaben- 
barede  sig  ogsaa  ved  den  snart  paafølgende  store  og  lille 
Kristi  Legemsfest,  30te  Maj  og  6te  Juni,  altsaa  midt  under 
den  voldsomme  Storm,  da  Girondinerne  bleve  styrtede,  og 
med  dem  den  maadeholdne  Kepublik,  Dutard  havde  tid- 
ligere raadet  Minister  Garat,  at  Konventet  paa  denne  Fest- 
dag in  corpore  eller  ved  en  Deputation  skulde  deltage  i 
Processionen  for  derved  at  forsone  Konventet  med  Folket; 
men  hans  Eaad  var  blevet  upaaagtet.  Selv  fortæller  han, 
hvorledes  han  denne  Dag  i  flere  Kirker  saae  mange  af  de 
simpleste  Folk,  ja  endog  Sansculotters  Hustruer.  Han  be- 
retter om  en  Procession  paa  et  Dusin  Præster,  anførte  af 
en  ærværdig  Olding,  som  under  en  Bærehimmel  bar  den 
indviede  Hostie;  en  Schweizer  førte  Toget,  og  bag  ved  gik 
en  bevæbnet  Styrke  af  tolv  frivillige.  Hele  Gaden  igjennem 
knælede  enhver,  der  var  ikke  en  eneste  Mand,  som  ikke  tog 
sin  Hue  af.  Han  havde  ikke  hørt  en  eneste  misbilligende 
Stemme  imod  Ceremonien.  Mange  af  Folket  følte  sig  pin- 
lig berørte  ved  at  blive  sig  berøvet  en  Festlighed,  der  tid- 
ligere havde  været  Kirkens  skjønneste,  og  dertil  kom  ogsaa 
mere  materielle  Interesser,  i  det  Tusender  af  næringsdri- 
vende bleve  betæ^nkelige  over  Tabet  af  de  Indtægter,  som 
denne  og  andre  Fester  tidligere  havde  givet  dem.  Saa- 
ledes  fortæller  den  samme  Dutard,  hvorledes  han  paa  den 
lille  Kristi  Legemsfest  (6te  Juni)  i  Hallerne  saae  en  Blora- 
stersælgerske  græde  over,  at  begge  de  nævnte  Fester  vare 
undertrykkede,  da  disse  hvert  Aar  havde  bragt  hende  smaa 
Indtægter;  »tredi\e  Koner,«  sagde  hun,  »som  arbejde 
sammen  med  mig,  tjente  derved  ligesom  jeg  deres  Brød  i 
fjorten  Dage.«  En  lignende  Stemning  herskede  der  imellem 
andre  handlende.  Om  Tilstanden  i  Provinserne,  særlig 
Auvergne,  siger  den  radikale  Perriere:  »Jeg  kjender  Au- 
vergne,  som  jeg  tidligere  har  beboet  og  under  Eevolutionen 
gjennemvandret.      Vistnok   har   denne   ingen   bedre  Støtter 


326       Religifjse  Tilstande  under  den  franske  Revolution. 


^ 


end  Auvergnaterne,  der  vel  føle,  for  hvilke  Byrder  den  har 
befriet  dem;  men  om  de  ogsaa  hade  deres  Herremænd, 
saa  have  de  dog  elsket  og  elske  endnu  den  Dag  i  Dag  deres 
Præster  .  .  .  Republikken  har  ingen  bedre  Forsvarere  mod 
Spanien  og  Aristokraterne  end  denne  Befolkning;  men  man 
vil  ikke  kunne  stole  paa  den,  dersom  man  forlanger,  at  den 
skal  opofre  sine  Præster.«  I  Almindelighed  vare  Proces- 
sionerne nu  indskrænkede  til  at  foregaa  inden  for  Kirkens 
Mure,  uden  at  dog  derfor  Gadeprocessioner  ganske  lode  sig 
forhindre;  det  kunde  hænde,  at  Befolkningen  selv  forlangte 
dem  af  Præsterne.  At  Folkeovertroen  kunde  komme  den 
gamle  Kirke  til  Hjælp,  beviser  en  samtidig  Begivenhed  i 
Orleans.  Her  havde  Folket  højt  udtalt  sig  for  en  offentlig 
Procession;  men  Municipalraadet  havde  nægtet  sit  Sam- 
tykke og  forhindrede  den  med  væbnet  Magt.  Næste  Dag 
fandt  man  alle  Vinstokke  frosne  og  sorte,  Folket  kom  i 
voldsom  Bevægelse  og  antog  en  meget  truende  Holdning 
over  for  Religionens  Modstandere.  »Det  er  en  stor  Daar- 
skab,«  siger  derfor  Dutard,  »at  træde  Folket  for  nær  i  dets 
dybt  indgroede  Vaner.«  Han  fortæller  om  en  gammel 
Jakobiner,  der  samme  Aften  prækede  »kristelig  Moral«  og 
udviklede,  at  der  dog  i  en  vis  Alder  var  noget  behageligt 
for  Mennesket  i  at  kunne  hengive  sig  til  en  Indbildning 
og  klynge  sig  ved  Udsigten  til  et  tilkommende  Liv.  »Filosofen«, 
sluttede  Jakobineren,  »formaar  at  holde  sig  oppe,  han  nærer 
og  underholder  sin  Sjæl  indtil  Graven;  men  vi  andre  stak- 
kels Folk  .  .  .!«  Og  dermed  tav  han  stille. 

Hvorledes  de  forskjellige  Forestillinger  rørte  sig  blandt 
de  laveste  Klasser,  viser  følgende  lille  Hændelse.  Tre  Præ- 
ster vendte  tilbage  fra  en  Begravelse.  Den  forreste  stødte 
med  Sølvkorset  til  en  belæsset  Drager,  som  kom  gaaende 
tillige  med  en  Kammerat.  »Naa,  du  der!«  raabte  den, 
der  var  bleven  stødt,  »pak  dig  med  dit  Kors!«  —  »Stille!« 
sagde  hans  Ledsager,  »det  er  jo  den  gode  Gud!«  —  »Aa, 
hvad,  den  gode  Gud!«  Manden,  som  sagde  dette,  var  imid- 


Religiøse  Tilstande  under  den  franske  Revolution.       327 

lertid  beruset.  Selv  Jakobinerklubben  vovede  ikke  ganske 
at  krænke  den  religiøse  Folkebevidsthed.  Trods  alle  Dekla- 
mationer imod  den  kristelige  Kirke  havde  man  dog  klogelig 
ladet  et  Trækors,  som  var  opstillet  i  Forsamlingssalen, 
uantastet.  Ogsaa  kunde  man  endnu  finde  Udsalgssteder, 
hvor  der  falbødes  aandelige  Sange,  digtede  til  Helgeners 
Ære.  Dutard  saae  den  16de  Juni  i  en  lille  Tværgade  en 
Præst,  som  bragte  Sakramentet  til  en  syg*  Sex  bevæbnede 
Mænd,  ægte  Sansculotter  af  de  laveste  Klasser,  dannede  en 
Æresvagt  for  ham  baade  paa  Hen-  og  Tilbagevejen.  Op- 
rørerne i  Vendée  kaldte  sig  ikke  blot  en  »kongelig,«  men 
ogsaa  en  kristelig  Hær,  og  hos  dem  blev  der  i  det  mindste 
hver  Søn-  og  Festdag  læst  Messer.  Den  gamle  Kultus's 
fanatiske  Forfølgere  maatte  til  deres  Forfærdelse  opleve,  at 
Folket  ikke  blot  i  Departementerne,  men  ogsaa  i  selve 
Hovedstaden  lejlighedsvis  fanatisk  forsvarede  den  gamle  Tro. 
I  Sektionen  Croix  rouge  kasserede  man  en  Adjutant,  alene 
fordi  han  havde  vovet  at  udtale  sig  imod  en  Procession; 
og  fra  en  Landsby  uden  for  Paris  meldtes  i  Juli,  at  Over- 
troen der  var  saa  stærk,  at  man  havde  overøst  den  hellige 
Jomfru  med  Gaver  for  at  indvirke  paa  en  hurtig  Tilende- 
bringelse af  Krigen;  hun  var  bleven  behængt  med  trefar- 
vede  Baand  for  over  1200  Livres. 

Det  er  let  forstaaeligt,  naar  opmærksomme  Iagttagere, 
fremmede  saa  vel  som  hjemmehørende,  forudsagde,  at  de 
nye  Skikke  ikke  vilde  være  af  lang  Varighed.  Til  disse 
Profeter  horer  navnlig  i  Paris  en  sjælden  begavet  Neger, 
der  boede  i  Sektionen  fra  1792.  Det  var  nærmest  nogle 
Forholdsregler,  Fasten  angaaende,  som  foranledigede  hans 
Udtalelser.  Allerede  fra  gammel  Tid  havde  Fasten  været 
den  kirkelige  Skik,  som  var  mindst  velset  og  blev  mest 
overtraadt,  fordi  »Pariserne  i  Almindelighed  ere  stærke 
Kjødspisere;«  at  Revolutionen  undertrykte  den  havde  derfor 
ikke  vakt  videre  Anstød;  men  nu  indtraf  der  i  Juni  1793 
en  betænkelig  Mangel  paa  Kjød  og  deraf  følgende  Dyrtid  i 

Paris,  hvorfor  Konventet  kom  paa  deu  Tanke  at  anordne 
»politiske«  eller  »borgerlige«  Faster.  Den  omtalte  Neger, 
der  kun  saae  hen  til  selve  Kjendsgjerningen,  at  Revolutio- 
nens Mænd  selv  atter  forkyndte  Fasten,  erklærede  offentlig : 
»I  skal  se,  om  kort  Tid  ville  de  ogsaa  blive  nødte  til  at 
bede  Folket  om  igjen  at  gaa  til  Messe.«  Med  denne  »korte 
Tid«  havde  det  nu  ganske  vist  noget  lange  Udsigter;  thi 
først  skulde  baade  den  religiøse  og  den  politiske  Revolution 
føres  til  sine  yderste  Konsekvenser. 


IL 

Allerede  for  længere  Tid  tilbage  var  Chaumette,  den 
fordums  Skolemester  fraNevers,  siden  Prokurator  i  Pariser- 
Kommunen,  traadt  offentlig  frem  med  sine  Ideer  om  en 
Fornuftdyrkelse.  Han  kj  endte  Folket  godt  nok  til  ikke 
uden  videre  at  ville  fratage  det  dets  gamle  Vaner;  derfor 
var  det  hans  Tanke,  ligesom  umærkelig,  at  skyde  et  nyt  Ind- 
hold ind  under  det  gamle.  De  paa  kirkelig  Grund  be- 
staaende  Festdage  skulde  derfor  efter  hans  Mening  bibe- 
holdes, dog  skulde  alle  Kirkens  Fester  forvandles  til  Fester 
for  Fornuften,  Friheden,  Ligheden,  Enigheden  osv.  Tillige 
vilde  han,  at  der  overalt  i  Frankrig,  ja  paa  hele  Jorden, 
skulde  gives  Skuespil,  til  bedste  for  Folket  og  paa  de  riges 
Bekostning,  hvorved  hine  Fester  kunde  faa  et  højtideligere 
Præg  og  gjøres  tiltrækkende  for  Mængden.  Paa  denne 
Maade  ha  abede  han  at  blive  en  ny  Religionsstifter  og  blive 
æret  som  en  anden  Muharaed.  Det  synes,  som  om  Chau- 
mette først  af  sine  medforbundne,  Hebert  og  Anacharsis 
Clootz,  blev  trukken  med  ind  i  langt  radikalere  Planer. 
Den  sidst  nævnte,  den  fordums  tyske  Baron,  prækede  over- 
alt, ogsaa  i  Konventet :  »Religionen  er  den  største  Hindring 
for  Lyksaligheden.  Der  gives  ingen  anden  Gud  end  Natu- 
ren,   ingen  anden  Herre  end  Menneskeslægten,    Gud-Folket 

Fornuften  maa  forene  alle  Mennesker.«  Disse  radikale 
Religionsstormere,  som  Chaumette  blev  Hoved  for,  under- 
støttede af  et  larmende  og  truende  Tilhæng,  frygtede  af 
Hovedstadens  ængstelige  Gejstlighed,  navnlig  af  den  karak- 
terløse Gobel,  Paris's  konstitutionelle  Biskop,  rykkede  under 
den  almindelige  Bevægelse  bestandig  nærmere  mod  Maalet 
for  deres  Omvæltninger.  De  fik  en  kraftig  Hjælp  i  Ind- 
førelsen af  den  Kirken  flendtlige  nye  republikanske 
Kalender. 

Paa  alle  Omraader  tragtede  Republikken  efter  at  skabe 
sig  splinternye  Former  for  sit  Liv  og  sin  Virksomhed. 
Derfor  ønskede  den  sig  ogsaa  en  ny  ejendommelig  Tids- 
regning, med  en  ny  Inddeling  af  alle  Tidsafsnit,  hvor  Deci- 
malsystemet om  muligt  skulde  finde  sin  Anvendelse  i  Lig- 
hed med,  hvad  der  allerede  var  sket  med  de  republikanske 
Mønter,  Maal  og  Vægt.  Saa  kom  da  den  nye  Kalender 
lovlig  i  Stand  1793  paa  Aarsdagen  for  Republikkens  Pro- 
klamering,  den  5te  Oktober.  Kalenderen  begyndte  med  den 
22de  Septbr,  der  blev  den  første  Dag  i  det  republikanske 
Aars  første  Maaned.  Hver  af  Aarets  12  Maaneder*)  kom 
til  at  bestaa  af  30  Dage,  som  atter  faldt  i  3  Dekader  paa 
10  Dage  hver.  De  5  Dage  ved  Aarets  Slutning  bleve  be- 
nævnede Sansculottiderne  og  skulde  være  Festdage:  for 
Dyden,  Geniet,  Arbejdet,  Meningen  og  Belønningen.  De 
enkelte  Dage  fik,  i  Stedet  for  de  tidligere  Helgennavne, 
Navne  efter  Dyr,  Planter  og  Naturprodukter,  som  »Gulerod,« 
»Æsel,«  »Oxe,«   »Æble,«  »Blomkaal«  osv. 

Kommunen  i  Paris  havde  med  særlig  Iver  drevet  paa 
Antagelsen  af  den  nye  Kalender,  og  allerede  den  20de 
Oktbr.  fattede  den  Beslutning  om,  at  ingen  Kjøbmænd  paa 
de  saa  kaldte  Søn-  og  Festdage  maatte  lukke   deres  Boder, 


Maanedernes  Navne  vare,  som  bekjendt:  Vendemiaire,  Bru- 
maire,  Frimaire,  Nivose,  Ventose,  Pluviose,  Germinal,  Floreal, 
Prairial,  Messidor,  Thermidor  og  Fructidor. 

hvis  de  ikke  vilde  betragtes  som  j> mistænkelige«  og  blive 
forfulgte  som  saadanne.  Derimod  stod  man  endnu  ikke 
fast  paa  en  Pest  hver  Dekadedag;  meget  mere  blev  det 
henstillet  til  Kjøbmændene,  om  de  vilde  holde  aabent  eller 
lukke  denne  Dag. 

Kort  efter,  i  November  Maaned,  vandt  Chaumette  og 
hans  Tilhængere  ved  et  Stormløb  en  saa  glimrende  og  fuld- 
stændig Sejr  for  deres  religiøse  Omvæltnings  Planer,  at  selv 
Robespierre,  trods  sin  Uvilje  mod  den  nye  Religion  og 
dens  Stiftere,  maatte  give  efter;  thi  medens  Chaumette  og 
hans  Parti,  med  Holbachs  Materialisme  som  Grundlag, 
tænkte  at  virkeliggjøre  en  Natur-  og  Fornuftdyrkelse,  holdt 
Eobespierre,  trods  alt  Fjendskab  mod  Kristendommen,  ligesom 
Rousseau  fast  ved  Troen  paa  et  »højeste  Væsen«  og  »Sjæ- 
lens Udødelighed.« 

Ængstet  og  truet  af  Omvæltningsmændene  afsvor  Biskop 
Gobel  tillige  med  en  lille  Skare  af  sin  Gejstlighed  den 
katholske  Kultus  og  Kristendommen;  dette  skete  i  Kon- 
ventet den  7de  Novbr.,  og  de  præstelige  Medlemmer  af 
dette  skyndte  sig  med  at  følge  hans  Exempel.  *)  Undervis- 
ningskommissionen  fik  det  Hverv  at  fremkomme  med  For- 
slag til  Indførelse  af  en  med  Fornuften  stemmende  borgerlig 
Kultus  i  Stedet  for  den  katholske;  men  allerede  den  10de 
Novbr.  indviede  Kommunens  utaalmodige  Nyhedsvenner  den 
besynderlige  Fornuftdyrkelse  i  Kirken  Notre-Dame.  Hvem 
véd  ikke,  hvo  riedes  Fornuften  her  blev  Kjød?  hvorledes 
Bogtrykker  Mormoros  unge  og  smukke  Hustru  i  græsk 
Kostume  spillede  Fornuften?  hvorledes  siden  i  selve  Kon- 
ventet Præsidenten    omfavnede    den    kjødblevne  Fornuft  og 


*)  Det  bør  dog  erindres,  at  ved  denne  Lejlighed  var  der  én 
Mand,  Biskop  Henri  Gregoire,  som  modig  i  den  larmende  og 
vilde  Forsamling  erklærede,  at  han  ikke  vilde  afsværge  sin 
Tro  og  ikke  nedlægge  sit  Embede,  men  at  han  indskød  sig 
under  Religionsfriheden.  Han  undgik  mærkelig  nok  Guillo- 
tinen.   Jvfr.  Noten  Side  336. 

gav  den  Broderkysset?  og  hvorledes  endelig  Konventet  selv 
en  masse  valfartede  -til  Notre- Dame  for  at  synge  Fornuftens 
Gudinde  en  Hymne,  efter  først  at  have  besluttet,  at  denne 
Kirke  for  Fre)ntiden  skulde  kaldes  »Fornuftens  Tempel.« 
Saaledes  blev  i  Afsindets  Tummel  Religionen  gjort  til 
Skuespil  og  Skuespillet  til  Religion.  De  handlende  vare  et 
forsvindende  lille  Mindretal,  som  Mængden  kun  nysgjerrig 
gabede  paa;  men  Skridtet  var  gjort,  og  i  sin  videre  Ud- 
vikling i  og  uden  for  Hovedstaden  blev  den  abstrakte  For- 
nuft stemplet  som  en  sanselig  Gudinde,  og  Gudinden  de- 
graderet til  et  Kvindemenneske.  Vistnok  har  Religionen 
aldrig  været  ufornuftigere,  end  da  man  forgudede  Fornuften ; 
denne  yderliggaaende  Bevægelse  staar  som  et  advarende 
Exempel  i  Historien. 

Det  viljeløse  Konvent,  behersket  og  terroriseret  af  det 
lille,  men  rasende  Fornuftparti,  kom  med  det  ene  Dekret 
efter  det  andet,  for  at  lokke  eller  tvinge  Kirkens  Tjenere 
til  Frafald;  man  sparede  hverken  paa  Belønninger  eller 
Trusler.  Den  22de  Novbr.  lovede  man  alle  de  Biskopper, 
Præster  og  Vikarer  en  Pension,  som  vilde  tage  deres  Af- 
sked og  give  Afkald  paa  deres  præstelige  Titel,  og  Kom- 
munen i  Paris  skyndte  sig  paa  sin  Side  med  at  gjennem- 
føre  den  kirkelige  Omvæltning.  Den  23de  Novbr.  befalede 
man  Lukningen  af  alle  »under  Navnet  Kirker  bekj  endte 
Bygninger;«  snart  blev  dette  Exempel  fulgt  i  alle  Landets 
Dele  enten  af  Fanatisme  eller  Skræk;  men  herved  blev 
man  ikke  staaonde;  snart  efter  fulgte  et  Billedstorm eri, 
hvis  Mage  vanskelig  kan  opvises.  I  Paris  og  utallige  andre 
Stæder  bleve  Kirkernes  Lidre  paa  den  mest  barbariske  Maade 
ødelagte  af  Skarer  af  Sansculotter,  Kvinder  og  Børn.  Med 
Hammere,  Øxer  og  andre  Listrumenter  ødelagde  man  Altere, 
Vievandskar,  malede  Vinduer,  alle  Billedhugger-  og  Maler- 
kunstens Værker,  Statuer  og  Billeder  af  Helgene  og  Engle. 
Guld-  og  Sølvkar  slæbte  man  bort ;  for  saa  vidt  de  ikke 
bleve  røvede,  fik  dels  Kommunen,    dels  Staten  dem.     Siden 

tjente  de  fleste  Kirker  i  Paris  som  offentlige  Magasiner, 
hvor  alle  Slags  Yarer  ophobedes.  Under  saadanne  Om- 
stændigheder var  det  kun  et  tomt  Skin,  naar  man  alligevel 
i  Konventet  og  i  Pariserkommunen  førte  et  Ord  som  »Religions- 
frihed« i  Munden  og  gav  sig  Mine  af  ikke  at  ville  ove 
eller  taale  nogen  Voldshandling  imod  denne  Frihed.  Allige- 
vel forbød  *man  den  8de  Decbr.  under  Straf  alle  religiøse 
og  theologiske  Stridigheder  og  12te  Marts  næste  Aar  Bru- 
gen af  enhver  gejstlig  Titel  og  Benævnelse.  Sin  ejen- 
dommeligste Skikkelse  antog  Religionsforfølgelsen  over  for 
de  tidligere  Begravelsesmaader.  I  Chaumettes  Øjne  var 
Pieteten  imod  afdøde  en  fordærvelig  Følge  af  den  religiøse 
Tænkemaade  og  da  navnlig  Troen  paa  Udødelighed,  og  den 
vilde  han  ganske  udrydde.  Paa  hans  Tilskyndelse  var  det 
derfor  blevet  besluttet,  at  enhver  Festlighed  skulde  ophore 
ved  Begravelser,  og  de  afdødes  Legemer  simpelthen  af- 
hentes, følges  og  jordes  af  en  Kommissær  med  rød  Hue. 
Saaledes  var  ethvert  Tegn  paa  Sorg,  af  Følgen  til  Graven 
og  Højtideligheden  ved  denne  forbudt;  Liget  blev  slæbt 
alene  igjennem  Gaderne  og  kastet  i  Graven  »som  det 
simpleste  Dyr.«  Hvor  megen  Forbitrelse  der  end  kunde 
være  imod  en  saadan  Fremfærd,  saa  vænnede  man  sig  dog 
efterhaanden  til  denne  »skandaløse«,  men  tillige  billige  Be- 
gravelsesmaade,  og  den  kom  til  at  overleve  Rædselsperioden. 
Først  henimod  Slutningen  af  Aaret  1796  kom  der  en 
stærkere  Reaktion,  som  nu  fremkaldte  det  besynderlige  For- 
slag af  Daubermenil,  hvorefter  Begravelsen  skulde  være  en 
Privatsag,  og  hver  enkelt  have  Frihed  til  at  lade  sine  Slægt- 
ninges Lig  brænde  eller  jorde,  hvor  han  fandt  for  godt, 
med  de  Indskrænkninger  som  Politi  og  Sundhedshensyn 
maatte  stille.  Dette  blev  dog  ikke  til  noget,  og  siden  kom 
man  igjen  tilbage  til  den  gamle  Begravelsesmaade. 

Chaumette  havde  strax  fundet  en  Støtte  for  sine  Pla- 
ner i  Jakobinerklubben,  hvor  Robespierre  endnu  ikke  vovede 
at  træde  op  imod  ham.    Hans  Ide  om  at  erstatte  Religionen 

véd  Skuespil  havde  slaaet  Rod  der  og  -affødte  en  Skrivelse 
til  Undervisningskoinmissioiien,  hvori  man  androg  paa:  »at 
der  i  alle  Kepublikkeus  store  Kommuner  skulde  foranstaltes 
Skuespil  efter  græsk  Mønster.  I  enhver  By  med  over  4000 
Indbyggere  skulde  der  indrettes  en  Skuespilsal,  hvor  de 
offentlige  Skolers  Disciple  og  andre  Personer  kunde  forsøge 
paa  Stykker,  skrevne  i  Revolutionens  Aand;  da  man  over- 
alt havde  tomme  Kirker,  vilde  der  ikke  kræves  nye  Byg- 
ninger; intet  vilde  bedre  egne  sig  til  at  undervise  Folket, 
bringe  det  til  at  forglemme  Præsternes  Abekattestreger  og 
sluttelig  forbedre  Sæderne.« 

Hvor  meget  end  Overraskelsen  og  Frygten  for  Terro- 
rismen holdt  Oppositionen  fra  den  kristelige  Del  af  Folket 
nede,  maatte  den  dog  nu  og  da  give  sig  Luft.  I  det  an- 
nekterede Genf  vovede  man  den  Ilte  Marts  1794  med  en 
betydelig  Stemmeflerhed  at  udtale  sig  for  Bibeholdelsen  af 
den  kristelige  Kultus.  Det  viste  sig  ogsaa  snart  tydelig 
overalt,  at  det  første  Tillob  til  Fornuftens  Tempel  kun 
skyldtes  Mængdens  Nysgjerrighed,  deres  Lyst  til  Skuespil 
og  Underholdning.  Da  den  første  Rus  havde  sat  sig,  stode 
Templerne  tomme,  eller  deres  Fester  sank  ned  til  at  blive 
Tidsfordriv  for  Kvinder,  medens  Mændene  kun  mødte  i 
ringe  Antal. 

Den  14de  Marts  havde  Robespierre  endelig  faaet  sat 
igjennem,  at  Hebert  og  hans  nærmeste  Venner  skulde  sæt- 
tes fast.  Dette  Slag  bedøvede  den  lille  Skare  ultrarevolu- 
tionære  Fornuftdespoter  paa  samme  Tid,  som  de  under- 
trykte atter  aandede  friere.  Allerede  Dagen  efter  erklærede 
den  protestantiske  Gejstlige  Brége:  »det  er  umuligt  at  blive 
i  den  nærværende  Stilling;  Folket  maa  have  en  Religion.« 
Hvorledes  Stemningen  hos  Folket  var,  viste  sig  faa  Dage 
efter,  da  Budskabet  om  Chaumetles,  Gobels  og  Konsorters 
Fængsling  kom  ud  i  Byen:  »i  alle  Kafeer  herskede  den 
største  Jubel.«  Man  var  kjed  af  saadanne  Menneskers 
Uvæsen    og  ultrarevolutionære  Forholdsregler;    selv  Sanscu- 

I 

lotter  betegnede  dem  som  »Skraalhalse,  der  ved  deres  un- 
derfundige Forslag  kun  havde  tænkt  paa  egen  Fordel.« 
Biskop  Gobels  Optræden  i  Konventet  for  at  degradere  sig 
og  sin  Gejstlighed  fra  den  præstelige  Værdighed,  omtaltes 
med  den  største  Forbitrelse.  Disse  Mænd  havde  nu  ganske 
den  offentlige  Mening  imod  sig,  og  den  14de  April  dømtes 
de  til  Døden.  Alle,  som  trængte  til  Religionen,  aandede 
igjen. 


III. 


1 


Det  er  alt  omtalt,  hvor  ilde  Chaumette  og  hans  For- 
nuftdyrkelse var  anset  hos  Robespierre.  Denne  hadede 
baade  den  nye  og  den  gamle  Kultus,  fordi  begge  i  hans 
Øjne  fremstillede  Extremerne;  derfor  tragtede  han  efter  at 
indtage  en  formidlende  Stilling,  hvoraf  fremgik  Dyrkelsen 
af  det  højeste  Væsen. 

Den  7de  Maj  1794  holdt  han  den  mindeværdige  Tale, 
hvormed  han  indledede  Dekretet  om  Dekadefesten  og  Reli- 
gionsfriheden. I  dette  Dekrets  første  Artikel  erklærer  Kon- 
ventet: at  det  franske  Folk  anerkjender  Tilværel- 
sen af  det  højeste  Væsen  og  Sjælens  Udødelig- 
hed. I  Overensstemmelse  hermed  skulde  der  indføres  en 
værdig  Kultus  for  det  højeste  Væsen  og  en  Række  Fester, 
»for  at  føre  Mennesket  tilbage  til  Tanken  om  Guddommen 
og  hans  Tilværelses  Værdighed.«  I  Stedet  for  den  kristelige 
Søndag  skulde,  efter  Dekretets  7de  Artikel,  alle  Dekadedage 
fejres  som  Festdage  og  helliges:  det  højeste  Væsen  og  Na- 
turen, Menneskeslægten,  det  franske  Folk,  Menneskeslægtens 
Velgj ørere,  Frihedens  Martyrere,  Frihed  og  Lighed,  Repu- 
blikken, Verdens- Friheden ,  Fædrelandskj ærligheden ,  Hadet 
mod  Tyranner  og  Forrædere,  Sandheden,  Retfærdigheden, 
Blufærdigheden,  Berømmelsen  og  Udødeligheden,  Venskabet, 
Maadeholdenheden,  Modet,  Ærligheden,  Heroismen,    Uegen- 

nyttigheden,  Stoicismen,  Kjærligheden,  ægteskabelig  og 
Fader-Kjærlighed,  den  moderlige  Omhyggelighed,  den  barn- 
lige Pietet,  Barndommen,  Ungdommen,  Mandsalderen  og 
Oldingealderen,  Ulykken,  Agerbruget,  Industrien,  Forældrene, 
Efterkommerne,  Lykken.  Tallet  paa  disse  Fester  svarede 
til  det  republikanske  Aars  36  Dekadedage;  deres  nærmere 
Organisation  blev  overdragen  Velfærdskomiteen  og  Under- 
visningskommissionen.  Festen  for  det  højeste  Væsen  skulde 
første  Gang  fejres  den  20de  Prairial  (8de  Juni).  Det  var 
en  indholdsløs  Frase,  naar  det  atter  i  dette  Dekret  hed,  at 
Eeligionsfriheden  skulde  opretholdes;  kort  efter  forbød  man 
alle  »fanatiske  Prækener«  og  kontrarevolutionære  Insinua- 
tioner,« samt  alle  »aristokratiske  og  andre  mod  offentlig 
Orden  fjendtlige  Forsamlinger.«  Saaledes  forlangte  atter 
et  ubetydeligt  Mindretal  og  dets  Behersker  en  ny  religiøs 
Metamorphose  af  Folket.  Paris's  Befolkning,  der  for  ikke 
længe  siden  havde  tiljublet  (.haumettes  Fornuftdyrkelse, 
saae  sig  nu  nødt  til  den  14de  Maj  at  lykønske  Konventet 
til  Anerkjendelsen  af  det  højeste  Væsen.  Den  religiøse 
Forvirring  var  paa  sit  højeste  Punkt.  Chaumettes  Religion, 
Atheismen,  og  Robespierres  Religion,  Deismen,  laa  i  Kamp 
med  hinanden,  og  begge  stredes  de  med  de  gamle  Fore- 
stillinger. Agenterne  for  den  ene  Retning  handlede  og  be- 
rettede derfor  endnu  fra  Fornuftdyrkelsens  Standpunkt,  me- 
dens Modpartiet  plagede  denne  og  begyndte  at  operere  i 
»det  højeste  Væsens  Interesse.«  Fra  den  ene  Side  lyder  det 
i  en  Indberetning  til  Velfærdskomiteen :  »Jeg  kan  forsikre  eder, 
at  man  i  denne  Kommune  (Paris)  staar  paa  Revolutionens 
Højdepunkt;  Fanatismen  er  for  bestandig  udslukket;  man 
tænker  ikke  mere  paa  Præsterne,  end  om  man  aldrig  havde 
set  dem;  vi  have  for  bestandig  opgivet  Gudstjenesten.« 
Derimod  hedder  det  fra  Distriktet  om  Cherbourg,  at 
»Atheismens  Indgreb  paa  en  energisk  Maade  er  vist  tilbage,« 
og  at  »man  med  Virkning  har  udviklet  de  Grundsætninger, 
som  bevise   et  højeste  Væsen.«     Medens  Robespierre   med 

Iver  forberedte  den  foruDderlige  fantastiske  Fest  for  det 
højeste  Væsen,  gjorde  Agenterne  alt,  for  at  deres  Beret- 
ninger skulde  være  efter  Mesterens  Ønske.  Den  8de  Juni 
gik  da  i  Virkeligheden  ogsaa  den  groteske  Fest  for  sig  (i 
det  mindste  i  Paris)  med  megen  Pomp.  Alt  tre  Dage  i 
Forvejen  havde  Konventet  omhyggelig  fastsat,  i  hvilket 
Kostume  dets  Medlemmer  skulde  give  Møde.  Robespierre 
selv  viste  sig  theatralsk  udpyntet  i  den  løjerligste  Dragt, 
som  den  nye  Religions  Stifter  og  Profet,  som  den  cæsareo- 
papistiske  Bærer  af  den  højeste  verdslige  og  gejstlige  Magt. 
Det  var  den  største  Triumf  i  hans  Liv;  dermed  havde  han 
naaet  Toppunktet  af  sin  Løbebane,  fra  nu  af  førtes  han 
nedad  med  rivende  Hast.  Den  27de  Juli  blev  han  styrtet, 
og  snart  faldt  hans  Hoved  under  den  samme  Øxe,  som  paa 
hans  Vink  havde  nedmejet  saa  mange  Tusender. 

Ved  Robespierres  Fald  kom  der  naturligvis  en  Stands- 
ning i  den  republikanske  Dekadefest,  som  Maj  dekretet  havde 
anordnet  den,  og  dermed  ogsaa  i  Dyrkningen  af  det  højeste 
Væsen.  I  Stedet  for  Dekadedagene  fejrede  man  bestandig 
hyppigere  og  ivrigere  igjen  Søndagene.  Vel  anstrængte 
Konventets  Organer  sig  overalt  for  at  hævde  Dekadefestens 
Anseelse;  mange  raadede  til  at  gjøre  den  mere  glimrende 
ved  Medvirkning  af  Musikere,  Malere  og  Dekoratører  og 
strængt  at  straffe  Tilhængere  af  Søndagen;  men  alle  An- 
strængelser  bleve  uden  Virkning.  Selv  Konventet  gik  ind 
paa  at  indskrænke  Festdagene  og  tillod,  at  kun  den  femte 
Sansculottide  vedblev  at  være  Nationalfest,  medens  de  fire 
andre  afskaffedes.  Saaledes  var  der  Grund  for  Tilhængerne 
af  den  kristelige  Kirke  til  at  haabe  paa  bedre  Tider,  og  i 
December   kunde  Gregoire*)   allerede  vove  i  Konventet   at 


*)  Henri  Gregoire,  Biskop  af  Blois,  hører  til  Revolutionens 
ædleste  Mænd,  som  igjennem  denne  haabede  paa  virkelige  og 
varige  Resultater  for  Menneskehedens  ydre  og  indre  Vel. 
Hans  hele  Liv  var  en  modig  og  uforsagt  Kamp  for  hans 
Overbevisning.  Jvfr.  Noten  Side  330. 

andrage  paa  Gjenindferelsen  af  den  gamle  Kultus.  Imid- 
lertid herskede  der  den  Gang  en  forfærdelig  Mangel  paa 
Levnedsmidler,  som  hos  alle  sked  Interessen  for  andre 
Spørgsmaal  til  Side.  Andragendet  lagdes  derfor  ad  acta; 
men  i  Begyndelsen  af  Aaret  1795  kom  Sagen  atter  frem, 
og  den  21de  Febr.  udgik  et  Dekret  om  den  gamle  Kultus, 
der  virkelig  tillod  og  taalte  denne;  kun  erklærede  det, 
at  Republikken  ikke  vilde  afliolde  nogen  Udgift  derved  og 
ikke  indrømme  nogle  Steder  dertil.  Politiet  skulde  have 
Øje  med  Kultus,  og  Dotationer  til  at  bestride  Omkostnin- 
gerne derved  forbedes.  Hvor  snæverhj ærtet  og  knap  end 
denne  Beslutning  var  formuleret,  gik  Efterretningen  derom 
dog  som  en  Løbeild  igjennem  Folket  og  vakte  stor  Glæde. 
Man  begyndte  strax  i  Privathuse  at  holde  Messer,  og  Bor- 
gerne sluttede  sig  sammen  i  religiøse  Selskaber,  med  hvilke 
dog  Politiet  stadig  havde  Tilsyn.  Hurtig,  ja  endog  dristig, 
skred  den  kirkelige  Bevægelse  fremad;  bestandig  stærkere 
forlangte  man,  at  Højtideligheden  paa  de  gamle  Son-  og 
Festdage  helt  og  fuldt  skulde  gjenindføres,  at  Arbejdet 
skulde  hvile,  og  Butikkerne  holdes  lukkede.  Med  Søndagen 
den  12te  April  trængte  Oppositionen  igjennem,  og  dermed 
indtraadte  paa  ethvert  Hold  en  Vending  til  Gunst  for  Høj- 
tideligholdelsen af  Søndagen.  I  en  Beretning  fra  den  føl- 
gende Dag  hedder  det:  »I  Gaar  er  den  katliolske  Gudstjeneste 
paa  forskjellige  Steder  fejret  med  al  ønskelig  Ro;  mange 
Personer  have  overværet  den;  Flertallet  af  Butikker  vare 
lukkede.«  Snart  brød  ogsaa  Uviljen  frem  over,  at  man  ved- 
varende holdt  de  gamle  Kirker  lukkede,  og  at  man  maatte 
lade  sig  neje  med  private  Lejligheder.  Præsterne  pustede 
paa  enhver  Maade  til  Ilden.  Det  er  næppe  tvivlsomt,  at 
Stormløbet  mod  Konventet  (den  20de  Maj)  havde  lige  saa  vel 
religiøse  som  økonomiske  og  politiske  Grunde.  En  halv 
Snes  Dage  efter  kom  der  ogsaa  en  Lov,  som  tillod  Guds- 
tjeneste i  »de  Bygninger,  der  oprindelig  vare  bestemte  her- 
for.«   I  Paris  indrømmedes  12  Kirker,  iblandt  hvilke  vare 

Historisk  Archiv:    1877.    H.  22 


338      Religiøse  Tilstande  under  den  franske  Revolution. 


^ 


Notre  Dame,  St.  Sulpice  og  St.  Gervais,  Nu  kom  ogsaa 
Kristi  Legemsfest  igjen  til  Ære;  Torsdagen  den  4de  Juni 
hvilede  Arbejdet,  mange  Butikker  holdtes  lukkede,  dog  turde 
der  ingen  oftentlig  Procession  finde  Sted. 

Den  kirkelige  Bevægelse  blev  bestandig  stærkere. 
Om  endskjønt  de  nævnte  Kirker  endnu  ikke  vare  aabnede, 
syntes  dog  Tallet  paa  dem  at  være  saa  utilstrækkeligt,  at 
Konventet  i  Juni  saae  sig  nødt  til  3^derligere  at  tilstaa  Paris's 
Kommune  3  Kirker  til  Gudstjenestens  Udøvelse.  Med 
Søndagen  den  21de  Juni,  da  Kirken  St.  Gervais  første 
Gang  aabnedes,  kan  man  regne,  at  Gudstjenesten  var 
gjenindført.  Baade  Formiddag  og  Eftermiddag  blev  der 
holdt  Tjeneste  af  Biskop  Royer,  »hvis  Prækener« ,  efter  en 
officiel  Beretning,  »bevægede  sig  i  de  bedste  Grundsætnin- 
ger og  aandede  en  mild  og  veltalende  Philosophi,  vel  skikket 
til  at  trøste  for  den  sørgelige  Forgængelighed  og  føre  Aan- 
derne  til  den  Orden  og  Ro,  som  er  det  eneste  Grundlag 
for  Staternes  Lykke.«  Alterens  Sakramente  blev  ogsaa  ud- 
delt, og  der  fremkom  nogen  Bevægelse,  da  Nadvergjæsterne, 
paa  Grund  af  den  herskende  Brødmaugel,  vilde  tage  mere 
end  et  Stykke  hver. 

Fra  Regeringens  Side  gik  det  meget  langsomt  med  at 
indrømme  Folket  de  nævnte  Kirker,  og  dette  afstedkom 
mange  Besværinger.  Den  21de  Juni  var  der  endnu  kun 
aabnet  en  eneste  Kirke,  nemlig  St.  Gervais;  de  følgende 
Søndage  kom  der  vel  flere  til ;  men  en  Mængde  af  dem 
holdtes  selv  en  Maaned  efter  lukkede.  Grunden  var,  at 
man  kun  med  Mistro  gav  Plads  for  en  Gjenindførelse  af 
den  kristelige  Kultus;  som  Paaskud  tjente,  at  »disse  Byg- 
ninger endnu  vare  fyldte  med  Levnedsmidler  og  Varer,«  og 
Dispositionen  derover  afhang  af  de  dertil  indsatte  Kommis- 
sioner. Som  Følge  deraf  vare  Kirker  som  Notre  Dame  og 
St.  Sulpice  stadig  endnu  lukkede,  og  rimeligvis  bleve  de 
først  tagne  i  Brug  i  Avgust  Maaned.  Regeringens  Uvilje 
i  denne  Retning   forøgede   Hadet   imod  Konventet   og   for- 

stærkede  Ønskerne  om  en  royalistisk  Restauration.  Denne 
Stemning  fandt  et  Udtryk  paa  et  Gadeopslag,  hvis  Kjærne 
var  følgende  Ord:  »Franske  Folk!  Antag  igjen  din  Religion 
og  din  lovmæssige  Konge.  Du  vil  da  faa  baade  Bred  og 
Fred.«  Dette  Opslag  bredte  sig  over  mange  Departementer. 
Paa  Gaderne  i  Paris  legede  Drengene:  Patrioter  og  Ven- 
déer;  det  ene  Parti  forestillede  den  republikanske  Armé, 
det  andet  de  kongeligsindede  Vendéers  Hær,  som  vis  paa 
Sejren  bar  et  Krucifix  mod  Patrioterne.  En  Grund  til 
Konventets  Uvilje  maa  utvivlsomt  seges  i  Frygten  for,  at 
Religionen  skulde  blive  Skjærmbræt  for  politisk  Røre;  man 
forbød  derfor  bestemt  at  afholde  hemmelige  Forsamlinger 
under  Paaskud  af  der  at  udøve  en  eller  anden  Kultus. 
Snart  slog  Konventets  sidste  Time,  men  der  fremkom  dog 
forinden^ Bestemmelser,  som  antydede  et  religiøst  Fremskridt, 
saaledes:  »Ingen  maa  tvinges  til  at  bidrage  til  Omkostnin- 
gerne ved  en  Kultus,«  og  fremfor  alt  Friheds-Grundsæt- 
ningen: »Ingen  kan  forhindres  i  at  udøve  den  af  ham 
valgte  Gudstjeneste.«  Dog,  man  gav  med  den  ene  Haand 
og  tog  med  den  anden;  i  senere  Bestemmelser  strammede 
man  atter  Baandene.  Ingen  Menighed  maatte  erhverve 
Lokaler  til  Brug  for  Gudstjeneste ;  alle  Kultushøjtideligheder 
uden  for  de  bestemte  Bygninger  forbødes,  i  Privathuse 
skulde  de  kun  være  tilladte,  naar  foruden  Husbeboerne  blot 
ti  Personer  deltoge  i  dem.  Ingen  maatte  offentlig  vise  sig 
i  Dragter  og  Prydelser,  som  havde  Hensyn  til  religiøse 
Højtideligheder.  Konventets  Svanesang  var  Stiftelsen  af 
syv  Nationalfester:  for  Republikkens  Grundlæggelse,  Ung- 
dommen, Ægtefolkene,  Taknemmeligheden,  Agerbruget,  Fri- 
heden og  Oldingene. 

IV. 

Imod   al  Forventning   gik    det   herskende  Parti   under 
Direktoriet  paa  ny  ud  paa  fuldkommen  at  undertrykke  den 

22* 


340      Religiøse  Tilstande  under  den  iranske  Revolution. 

kristelige  Keligion  trods  det  i  Forfatningen  givne  Tilsagn 
om  Religionsfrihed.  Undertrykkelses-Midlerne  vare: 
En  ligefrem  Forfølgelse  af  den  katholske  Kultus,  dens  Præster 
og  Forsvarere;  Forfølgelse  mod  de  private  Undervisnings- 
anstalter som  Arnesteder  for  Katholicismen  og  det  skarpeste 
Tilsyn  med  de  offentlige  Skoler,  hvor  man  ved  alle  Midler 
søgte  at  gjøre  Eleverne  saa  antireligiøse  som  mulig;  end 
videre  grundede  og  begunstigede  man  en  ny  Kultus,  The- 
ophilanthropismen,  der  som  ren  Moralkultus  rivali- 
serede med  den  gamle  Lære  og  søgte  at  fortrænge  den ; 
endelig  udviklede  man  Dekadefesten  til  en  egen  republikansk 
Kultus,  der  skulde  optage  alle  andre  og  sluttelig  blive  ene- 
herskende. Det  kan  ikke  nægtes,  at  de  katholske  Præster 
paa  deres  Side  af  al  Magt  arbejdede  paa,  atter  at  naa  deres 
gamle  Indflydelse;  strax  med  Direktorialregeringens  Begyn- 
delse hævede  de  Hovedet.  I  Provinserne  fik  de  med  Be- 
folkningens fulde  Deltagelse  den  gamle  Kultus  gjenoprettet. 
En  rejsende  Republikaner  meddeler  med  øjensynlig  Ærgrelse, 
»at  i  Departementet  Vienne  høres  overalt  Klokkeklang,  alle 
Kirker  staa  aabne,  Messer,  Aftensang  og  alt  det  andet 
Narreværk  er  der  ingen  Ende  paa.«  Ogsaa  i  Nærheden  af 
Paris  traadte  Præsterne  dristigere  frem  og  blandede  sig 
ivrig  i  alle  politiske  Spørgsmaal.  Regeringen  og  dens  Agen- 
ter nærede  en  ofte  uretfærdig  Mistro  til  Gejstligheden  og 
troede  gjærne,  at  den  stod  bag  ved  enhver  Opposition  i 
Folket.  Selv  naar  næringsdrivende  holdt  Søndagen  hellig, 
blev  dette  mistænkt  som  Hykleri  og  Komplot  med  Præsterne. 
Det  herskende  Parti  blev  bestandig  ængsteligere  for,  at  den 
katholske  Kultus  var  livsfarlig  for  det  og  kunde  blive  Ud- 
gangspunktet for  dets  Fald.  Natten  til  Julefesten  vakte  i 
Særdeleshed  Bekymring  i  Regeringskredsene,  man  frygtede 
for  Oprør,  nægtede  Gudstjenesten  ved  Midnat  og  holdt 
talrige  Patrouiller  paa  Benene.  Ingen  Kirker  vare  aabnede, 
og  kun  et  enkelt  Sted  havde  man  ytret  sin  Utilfredshed 
over  at  blive  forhindret   i  at  udøve   sin  Kirkegang.     Selve 

Julefesten  gik  af  uden  nogen  som  helst  Forstyrrelse.  Alli- 
gevel voxede  den  gjensidige  Mistillid  bestandig,  og  Katho- 
likerne  stede  meget  slet  anskrevne  hos  Eegeringen.  I  en 
Politiberetning  fraDecbr.  hedder  det:  »Præstedømmets  Til- 
hængere ere  rasende  over  de  Forholdsregler,  man  har  grebet 
til  for  at  gjennemføre  Loven  mod  de  opsætsige  Præster,  og 
udbrede  de  latterligste  Fabler  for  at  fordærve  den  offent- 
lige Mening.  De  sige,  at  Regeringen  har  sammenkaldt  en 
hemmelig  Generalkomité  for  at  fastslaa  det  virksomste 
Middel  til  at  lukke  Templerne  og  forhindre  Sjælemesserne.« 
Den  samme  Spænding  ytrede  sig  ikke  mindre  uden  for 
Paris;  ogsaa  i  Departementerne  tog  Befolkningens  store 
Masse  Parti  for  Religionen  og  Præsterne.  Overalt  ind- 
traadte  der  ligesom  en  Slags  Krigstilstand  imellem  Til- 
hængerne af  den  gamle  Kultus  og  deus  Modstandere,  som 
ikke  sjældent  forte  til  de  største  Voldsomheder.  »I  næsten 
alle  Departementer  blive  Plyndringer,  Tyverier,  Mord  og 
Brandstiftelse  øvede  i  Kongens  Navn  og  til  Religionens 
Ære;  navnlig  i  det  sydlige  have  Excesserne  naaet  deres 
højeste  Punkt,«  saaledes  hedder  det  i  en  Beretning  fra 
Decbr.  I  Begyndelsen  af  i\.aret  1796  lod  Regeringen  nogle 
Præster  fængsle,  som  i  sin  Tid  havde  nægtet  eller  tilbage- 
kaldt Eden.  Nu  hed  det  fra  den  ene  Side,  at  det  var  en 
vis  Forholdsregel,  egnet  til  at  slaa  Fanatismen  ned,  fra 
den  anden  Side  erklærede  man,  at  enhver  maatte  have  Ret 
til  at  holde  sig  til  saadanne  Præster,  som  han  vilde,  og  at 
en  slig  Forfølgelse  mindede  stærkt  om  Terrorismen.  Mis- 
fornøjelsen ytrede  sig  flere  Steder  stærkt.  De  republikanske 
Fester  fandt  den  Gang  ingen  videre  Tilslutning,  hverken  i 
Paris  eller  andre  Steder  i  Frankrig,  mindst  vel  paa  Landet, 
hvor  Befolkningen  ikke  kunde  blive  fortrolig  med  dem  trods 
de  patriotiske  Taler  og  Sange,  Gilder  og  Lege,  hvormed 
man  udstyrede  dem.  Derimod  højtideligholdtes  med  voxende 
Iver  Kirkens  Festdage,  Nyaarsdag  og  Hellig  tre  Kongers 
Fest.     Trods  Regeringens  Modforanstaltninger,  blev  Folkets 

Hang  til  den  gamle  Tingenes  Tilstand  stedse  stærkere,  og 
Beretningerne  i  Marts  og  April  tale  stadig  om,  at  Kirkerne 
vare  fulde  af  Tilhørere,  og  at  Siøndagene  fuldstændig  havde 
Præg  af  Hviledage.  Man  kunde  finde  Præster,  som  vovede 
at  udtale:  »uden  Keligion,  ingen  Regering,«  eller  »udenfor 
Kirken  ingen  Frelse,«  ja  selv  Ord  som  disse:  »den  Eviges 
Arm  vil  tynge  svært  paa  dem,  som  have  vanhelliget  de 
hellige  Templer.«  Hvad  nyttede  det,  at  der  under  saadanne 
Forhold  udkom  en  Lov,  som  forbød  Brugen  af  Klokker,  saa 
vel  som  enhver  anden  offentlig  Maade  at  sammenkalde 
Folk  paa  til  Gudstjeneste?  Sligt  forøgede  kun  Forbitrelsen, 
afstedkom  Demonstrationer  og  Lovovertrædelser.  I  Rege- 
ringens Øjne  vare  Præsterne  lige  saa  farlige  som  de  Ultra- 
revolutionære,  fordi  de  med  deres  Stridsprækener  ophidsede 
Gemytterne.  Dog  vare  alle  gejstlige  ikke  lige  ivrige  for 
at  gjenvinde  det  tabte  Terrain;  mange,  selv  højtstillede, 
trak  sig  tilbage  til  et  afsides  Sted  eller  gik  ind  i  en  be- 
skeden verdslig  Stilling.  Den  tidligere  Biskop  af  Vienne 
var  i  1796  Bibliotheks-Tjener  ved  Arsenalet,  og  Biskoppen 
af  Orleans,  ^  som  tidligere  havde  en  aarlig  Indtægt  af  2  til 
300,000  Livres,  søgte  samtidig  en  Plads  som  Underbibliothe- 
kar  ved  National-Institutet.  lIl 

Politiets  kraftige  Indskriden  mod  den  katholske  Kul- 
tus virkede  til  sidst  saa  afskrækkende,  at  Gudstjenesten  i 
private  Huse  ikke  mere  overskred  de  snævre  Grænser,  som 
vare  den  tilladte,  og  det  uagtet  Antallet  af  de  indrømmede 
Kirker  var  aldeles  utilstrækkeligt.  I  Politiberetningerne  for 
Juni  og  Juli  hedder  det  stadig:  »I  Bedehuse  og  Templer 
foregaar  intet,  som  strider  mod  Lov,  Sikkerhed  og  Orden.« 
Saaledes  syntes  det  foreløbige  Maal,  Indskrænkningen  af 
den  katholske  Kultus  og  Præsternes  ydre  Virksomhed,  paa 
det  nærmeste  at  være  naaet.  Ogsaa  i  Skolerne  arbejdede 
man  paa  at  gjøre  den  opvoxende  Slægt  fremmed  for  de 
kirkelige  Forestillinger  og  forhindre  enhver  Indvirkning  af 
Religionen  paa  Undervisningen,  fordi  man  »ved  Uvidenheden 

havde  prisgivet  tidligere  Slægter  for  Fanatisme  og  For- 
domme.« Det  fjerde  Middel  mod  den  gamle  Læres  Ind- 
flydelse, at  opstille  en  Konkurrent  over  for  den,  maa  vi  be- 
tragte lidt  nøjere. 

Den  Foragt,  som  Revolutionen  kastede  paa  den  kristelige 
Kirke,  og  den  Kjendsgjerning,  at  hverken  Dyrkelsen  af 
Fornuften  eller  af  det  højeste  Væsen  havde  kunnet  skaffe 
sig  Plads  over  for  den,  fremkaldte  Ideen  om  at  stifte  en 
ren  Moralkultus.  Theophilanthropismen,  Guds-  og 
Menneskekjærlighedens  Religion,  skulde  virkeliggjore  denne 
Tanke.  Et  Medlem  af  Direktoriet,  Lareveillére-Lepeaux, 
en  lille,  noget  forvoxet  Mand  med  rund  klippet  Haar,  var 
Stifteren  og  Hovedet  for  den  nye  Sekt.  I  April  1797  traadte 
den  frem;  ved  Navnet  »Theophilanthroper«  vilde  dens  For- 
kyndere bekjende  sig  som  »Guds  Tilbedere  og  Menneskenes 
Venner.«  Mercier,  som  var  meget  indtagen  i  den  nye  Sekt, 
haabede,  at  den  skulde  fjærne  alle  gamle  »mysteriøse  og 
uforstaaelige  Dogmer«,  og  spaaede  den  en  rask  Udbredelse. 
Den  ærede  et  højeste  Væsen,  som  belønnede  Dyder  og 
straffede  Forbrydelser,  og  til  hvis  Pris  man  sang  Hymner; 
der  blev  holdt  moralske  Foredrag,  som  indskærpede  Borgeren 
og  Mennesket  hans  Pligter;  endelig  drev  man  ogsaa  paa 
Undervisning,  afvexlende  med  Musik.  Theophilanthropernes 
første  Møder,  der  naturligvis  trak  de  nysgjerrige  til,  af- 
holdtes offentlig  i  et  Blindeinstitut,  hvor  snart  en,  snart  en 
anden  forestod  Højtideligheden,  blandt  andre  en  velbekjendt 
Abbé  Danjou  (»sex  Fods-Abbéen«  var  hans  Øgenavn),  den 
»nye  Kirkes«  egentlige  Leder.  Højtidelighederne  bestode  i 
en  Præken  og  Sange  i  det  Iranske  Sprog.  Præsterne  eller 
de,  der  besørgede  deres  Embede,  som  vexlede  iblandt  alle, 
fremtraadte  i  en  hvid  Talar,  der  nærmest  lignede  en  Messe- 
skjorte. Royalister  og  maadeholdne  saae  skjævt  til  disse 
Religionsmagere,  men  Regeringen  holdt  stift  paa,  at  den 
nye  Religion  skulde  støttes,  for  at  ødelægge  den  katholske. 

Moniteuren   for  8de  Juni   indeholder   føkende  Lovtale 

over  TheopMlanthroperne :  »Personer  af  alle  Anskuelser 
deltage  med  Iver  i  disse  religiese  og  moralske  Fester.  Man 
maa  med  Fornøjelse  hilse  en  saa  vis  Institution,  som  be- 
kjender  alle  Folkeslags  Trossætninger  og  Moral,  som  an- 
strænger  sig  for  ved  Eeligionen  at  befæste  alle  Mennesker 
i  deres  huslige  og  Samfundspligter  og  at  knytte  Enighedens 
og  Taalmodighedens  Baand  fastere  imellem  dem.«  Man 
priste  denne  Kultus's  Simpelhed,  dens  rene  Moral,  som  var 
anvendelig  paa  alle  Lande,  alle  Sekter  og  alle  Regeringer, 
og  som  gav  Menneskene  det  sande  Broderskab.  Tillige 
bekjendtgjordes,  at  der  1ste  Juli  vilde  blive  aabnet  en  Skole 
i  »den  milde  og  almene  Morals«  Aand.  De  theophilanthro- 
piske  Foreninger  begunstigedes  fra  oven  og  bleve  i  Mod- 
sætning til  de  katholske  ikke  paa  nogen  Maade  generede  af 
Politiet,  og  det  uagtet  de  ikke  afholdtes  i  Kirker  og  natur- 
ligvis besøgtes  af  langt  flere  end  10  Personer.  Moniteuren 
af  Ilte  Avgust  indeholder  nye  Lovprisninger:  der  fremhæ- 
ves den  Fred,  hvormed  den  nye  Kultus  indvies,  dens  Frihed 
for  Overtro  og  Fanatisme*  Den  vækker  ikke  Begejstring; 
men  Hjærte  og  Fornuft  befinder  sig  ved  den  i  skjøn  Har- 
moni; Troen  paa  Guds  Tilværelse  og  Sjælens  Udødelighed 
danner  dens  Grundlag.  Den  forlanger  med  rette,  at  se 
sine  Møder  anerkj endte  og  besøgte,  men  frasiger  sig  alt 
Proselytmageri.  Hvad  det  sidste  angaar,  forholdt  det  sig  dog 
næppe  saa  ganske  rigtig  dermed;  Lareveillére-Lepeaux  blev 
siden  offentlig  anklaget  for  Fanatisme,  og  for  øvrigt  er  det 
klart,  at  den  nye  Sekt  uden  Skaausel  var  betænkt  paa  at 
fortrænge  den  gamle  Kultus*  I  den  Henseende  kom  Direk- 
toriet  den  godt  til  Hjælp  ved  Loven  af  5te  Septbr.  1797, 
som  af  de  katholske  Præster  krævede  den  berygtede  Ed  om 
»Had  imod  Kongedømmet,«  og  samtidig  truedes  de  urolige 
Præster  med  Deportation.  Ved  en  ny  Forordning  skred 
man  ind  imod  Gudstjenesten  i  Privathuse  og  søgte  paa  for- 
skjellig  Maade  at  komme  den  specifik  katholske  Presse  til 
Livs. 

Af  særlig  Interesse  er  det  at  bemærke,  hvorledes  Ka- 
tholikerne  bleve  tvungne  til  at  dele  Afbenyttelsen  af  Kir- 
kerne med  Theophilanthroperne,  til  afgjort  Fordel  for  de 
sidste.  Loven  af  30te  Maj  1797  havde  nemlig  bestemt,  at 
alle  Kirker  indrømmedes  til  Kultushejtideligheder  overhove- 
det; den  erkjendte  ingen  udelukkende  Ejendomsret  af  de 
fordums  katholske  Kirker  for  den  gamle  Tro.  Hidindtil 
havde  imidlertid  intet  ukatholsk  Keligionsparti  gjort  Fordring 
paa  ogsaa  at  benytte  dem;  men  nu  fremtraadte  paa  én 
Gang  Theophilanthroperne  under  Lareveilléres  Beskyttelse 
med  Forlangende  derom.  Det  er  begribeligt  nok,  atKatho- 
likerne  satte  sig  imod  et  saadant  Arrangement,  og  at  de 
ikke  vilde  indrømme  hin  Sekts  Sammenkomster  Karakter 
af  en  »Kultus« ;  det  hjalp  imidlertid  ikke,  Modstanderne  gik 
af  med  Sejren,  og  Kirkerne  bleve  dem  indrømmede  fra  Kl. 
11  om  Formiddagen  til  Kl.  3  Eftermiddag.  Herved  blev 
Katholikernes  Gudstjeneste  dog  kun  væsentlig  indskrænket, 
naar  deres  Søndag  faldt  sammen  med  en  Dekadedag;  men 
Konflikten  truede  med  at  blive  alvorligere,  eftersom  man 
allerede  da  satte  alle  Hjul  i  Bevægelse  for  at  nøde  Katholi- 
kerne  til  at  forlægge  deres  Hovedgudstjeneste  fra  Søndagene 
til  Dekadedagene.  I  Slutningen  af  September  1798  havde 
den  nye  Kultus  indrettet  sig  i  alle  Paris's  Kirker,  og  Kon- 
kurrencen var  altsaa  nu  fuldstændig  organiseret.  Det  var 
dog  egentlig  kun  i  Hovedstaden,  at  Partiet  vandt  noget 
Terrain;  men  ogsaa  her  begyndte  man  snart  at  blive  kjed 
af  det,  og  mærkelig  nok,  i  det  Øjeblik  dets  Organisation  er 
færdig,  begynder  den  første  officielle  Tvivl  at  dukke  op,  om 
hvor  vidt  den  nye  Kultus  virkelig  kunde  og  vilde  naa  sit 
Maal.  Dette  fremgaar  af  en  Beretning  fra  Direktorial-Kom- 
missairen  Dupin  til  Ministeren,  hvori  det  først  hedder:  »Nu 
er  der  ikke  en  eneste  Kirke  i  Paris  mere,  hvor  ikke  Theo- 
philanthropernes  Kultus  er  bleven  indviet;«  men  derpaa  til- 
føjes :  »Deres  Forsamlinger  blive  imidlertid  mindre  besøgte ; 
deres  Kultus  lover  ikke  nogen  varig  Bestaaen.     Man  hører 

vel  med  Fornøjelse  Theophilanthropernes  Taler,  hvis  Gjen- 
stand  bestandig  er  Moralen,  og  i  hvilke  de  aldrig  inddrage 
et  politisk  Spergsmaal;  men  vi  maa  tale  til  Folket  igjennem 
Billeder,  igjennem  Malerier,  vi  maa  vinde  dets  Tilbøjelig- 
heder igjennem  Anskuelsen  og  Følelsen;  faa  Ord  og  meget 
Skuespil  —  det  er  Fordringen  for  at  kunne  fængsle  Folket. 
Haandværkeren ,  Arbejderen  vil  nyde  uden  Forklaring,  uden 
dyb  Eftertanke,  den  faste  og  vedvarende  Aandsanspændelse 
trætter  ham,  han  vil  blive  adspredt,  og  ensformige  Taler 
dysse  ham  i  Søvn.  Dette  vide  Theophilanthroperne;  men 
de  have  intet  Raad  derfor.« 

At  man  nu  saaledes  officielt  begynder  at  dvæle  ved 
Manglerne  i  den  Moralkultus,  som  Regeringen  for  havde 
begunstiget,  finder  kun  sin  Forklaring  deri,  at  den  alene  var 
bestemt  til  at  bane  Vejen  for  en  ny  officiel  Omdannelse  af 
Kultusforholdene.  I  Virkeligheden  greb  Direktorialregeringen 
ogsaa  netop  nu  til  det  oven  for  omtalte  femte  Middel  til 
den  gamle  Religions  Undertrykkelse,  nemlig  Stiftelsen  af  en 
fjerde  revolutionær  Kultus.  Dermed  brød  Ulykken  paa 
én  Gang  ind  baade  over  Theophilanthroper  og  Katholiker. 


V. 

Af  den  Dekadefest,  som  Robespierres  Majdekret*)  trag- 
tede efter  at  indføre,  var  omtrent  kun  den  lovbestemte 
Kjendsgjerning  levnet,  at  Dekadedagene  vare  Hviledage  for 
de  offentlige  Embedsmænd;  men  i  Aaret  1797  fattede  Di- 
rektorialregeringen Beslutning  om,  at  den  i  Forfald  geraadede 
Dekadefest  atter  skulde  komme  til  Ære,  hvorved  igjen 
den  republikanske  Kalender  kunde  blive  almindelig 
gjældende;  henimod  Aarets  Slutning  udstedte  Indenrigs- 
ministeren et  Cirkulære,  som  paa  ny  indskærpede  at  højtide- 
ligholde Dekadedagene.    En  Politiforordning  forbød  paa  disse 


*)  Se  oven  tor  S.  534. 

Dage  at  sælge  andet  end  Spisevarer,  og  Eegeringskorarais- 
særerne  vare  i  travl  Virksomhed  med  at  indskærpe  deres 
Underordnede  paa  det  omhyggeligste  at  vaage  over,  at  alle 
Bestemmelser  skete  Fyldest.  Nu  skulde  der  slaas  et  Hoved- 
slag mod  den  fordærvelige,  frihed sQendske  Fanatisme  og  de 
opsætsige  Præsters  mangeartede  Listigheder;  over  for  flere 
af  disse  »Løgnens  Tjenere«  havde  man  anvendt  Deportation, 
et  Middel,  der  gjorde  de  øvrige  om  just  ikke  til  bedre  Bor- 
gere, saa  dog  i  det  mindste  til  mere  maadeholdne.  Hvor 
meget  man  end  søgte  at  reducere  Katholicismens  Magt  til 
det  mindst  mulige,  skulde  Regeringen  dog  nok  komme  til 
at  føle,  at  Kampen  med  den  ikke  var  saa  ganske  ubetydelig. 
I  Marts  1798  kunde  saaledes  en  Forsamling  af  Præster  fra 
Paris  og  Omegn  samle  sig  til  et  Bispevalg,  uden  at  det  lod 
sig  forhindre,  ja  Katholicismen  var  end  ikke  bange  for  at 
gribe  til  Propaganda.  Der  udkom  i  Maj  enBroschure:  »Re- 
ligionens Annaler«,  som  gjorde  Politiet  megen  Sorg,  fordi 
»den  kastede  de  uvidende  Mennesker  tilbage  i  Fanatismen, 
igjen  bragte  dem  under  Præ^stedespotiets  Aag  og  udbredte 
Overtro  og  Fanatisme  i  alle  Egne  af  Republikken.«  Saa 
greb  Regeringen  atter  til  skarpere  Forholdsregler;  den  gik 
endogsaa  saa  vidt,  at  den  forlangte  Edsaflæggelse  af  de 
gejstlige,  som  tidligere  paa  Grund  af  deres  Alder  og  Svage- 
lighed havde  faaet  Tilladelse  til  at  blive  paa  Republikkens 
Territorium  uden  Edsaflæggelse;  i  Vægringstilfælde  truede 
man  med  de  haardeste  Forholdsregler.  Hovedslaget  fra  Re- 
geringens Side  var  imidlertid  Forordningen  af  3dje  April 
1798,  som  foreskrev  den  nejeste  Iagttagelse  af  den  republi- 
kanske Kalender  i  enhver  Henseende.  Alt  skulde  ubetinget 
rettes  efter  Dekadeinddelingen,  den  gamle  Kalenders  Søn- 
og  Festdage  være  banlyste,  ja  endog  Theatrene  truede  man 
med  at  lukke,  naar  de  ikke  vilde  anordne  deres  Forestil- 
linger efter  den  nye  Kalender;  dog  blev  der  ikke  truet 
med  nogen  formelig  Straf  for  ikke  at  højtideligholde  De- 
kadedagen. 

Naturligvis  stødte  denne  Forordning  paa  talløse  Van 
skeligheder,  navnlig  hos  Landbefolkningen.  For  at  skaffe 
den  Gyldighed  skyede  man  intet  Middel.  En  Regerings- 
kommissær  betjente  sig  af  en  List.  Det  traf  sig  netop  saa- 
ledes,  at  den  8de  April  var  Paaskedag  og  den  følgende  Dag 
en  Dekadedag,  hvis  Højtideligholdelse  efter  Forordningen 
han  lod  bekjendtgjere  den  nævnte  katholske  Festdag,  i  det 
Haab,  at  Virkningen  deraf  vilde  vise  sig  i  det  mindste 
Dagen  efter,  og  saa,  mente  han,  hvad  der  var  sket  én  Gang, 
kunde  ogsaa  gjentage  sig,  og  saaledes  vilde  ved  Vanen  De- 
kadefesten let  indsmugles.  Beregningen  slog  dog  fejl. 
Ganske  vist  fejrede  man  Dekadedagen;  men  kun  fordi  man 
havde  misforstaaet  Forordningen,  som  om  den  ligefrem  under 
Straf  forbød  Arbejde  den  nævnte  Dag;  men  da  man  ti  Dage 
efter  var  kommen  paa  det  rene  med  Fejltagelsen,  vare  de 
opsætsige  Borgere  og  Bønder  ingenlunde  tilbøjelige  til  at 
holde  nogen  Hviledag  og  erklærede  uden  videre  Gendar- 
merne, at  de  vilde  arbejde,  man  kunde  saa  komme  og  sætte 
dem  fast.  I  lang  Tid  efter  var  der  ingen  Dekadefest  i  det 
Distrikt.  Denne  Hændelse  indberettedes  til  Indenrigs- 
ministeren, og  følgende  Betragtning  blev  knyttet  dertil: 
2>Folket  i  sin  Helhed  giver  nødig  Slip  paa  sine  Sædvaner, 
selv  naar  de  ere  slette.  Det  har  imidlertid  saa  megen  Re- 
spekt for  Loven,  at  dersom  denne  havde  udtalt  en  Straf  for 
Overtrædelse  af  den  republikanske  Kalender,  vilde  den  gamle 
ganske  forsvinde.  Der  udfordres  derfor  en  særlig  Lov, 
som  kunde  bringe  de  republikanske  Indretninger  til  at 
gjælde.«  Samtidig  skreves  til  selve  Direktoriet:  »Det  er 
des  værre  en  kun  alt  for  sikker  Kjendsgjerning,  at  Folkets 
Masse  ikke  vil  vide  noget  af  vore  Indretninger.  Dets  haard- 
nakkede  Modstand  udspringer  vel  ikke  fra  dets  Had  imod 
Republikken  (dens  Velgjerninger  erkjendes  villig);  men  Mod- 
standen har  ene  sin  Grund  i  indgroet  Vedhængen  ved  gamle 
Vaner.  Jeg  tør  ikke  lade  eder  uvidende  om,  at  det  hører 
til  god  Tone,  selv  blandt  vore  Landfolk,  aabenlyst  at  foragte 

alt,  hvad  der  hænger  sammen  med  republikansk  Brug* 
Vore  rige  Bønder,  som  have  vundet  mest  ved  Revolutionen, 
vise  sig  som  erklærede  Fjender  mod  dens  Former;  en  Bor- 
ger, der  er  blot  lidt  afhængig  af  dem,  og  som  vilde  komme 
og  titulere  dem  »Borger«,  vilde  strax  blive  jagen  ud  af  deres 
Huse.  De  vægre  sig  endog  ved  at  give  offentlige  Embeds- 
mænd denne  ærefulde  Titel,  af  Frygt  for  at  disse  skulle 
give  dem  samme  Tiltale.«  Mærkelig  nok  udtales  ogsaa 
samme  Steds,  at  Modstanden  mod  den  nye  Tingenes  Orden 
ikke  skriver  sig  saa  meget  fra  Præsterne,  hvoraf  Flertallet 
alt  har  indvilliget  i  at  henlægge  deres  Kultushøjtideligheder 
til  Dekadedagene;  men  at  det  netop  er  Folket,  som  synes 
at  modsætte  sig  denne  Henlæggelse.  Og  der  kommer  en 
endnu  mærkeligere  Tilstaaelse,  at  langt  farligere  end  Præ- 
sterne var  Embedsstanden.  Folkets  Modstand,  hedder  det, 
bestyrkes  ved  Holdningen  hos  dets  umiddelbare  foresatte, 
som  ofte  dadle,  ja  selv  latterliggjøre  alt,  hvad  der  angaar 
Republikken.  Embedsmændenes  Indflydelse  paa  Folket  er  saa 
stor,  at  dersom  de  vilde  gaa  i  Spidsen  med  Hensyn  til  Ka- 
lenderen, vilde  man  ogsaa  kunne  faa  den  almindelig  antagen; 
men  hertil  maatte  fordres  en  almindelig  Koalition  af  alle 
Republikkens  Agenter  og  andre  Embedsmænd;  thi  enkelte 
lysende  Exempler  udrette  intet.«  Til  disse  Oplysninger 
knytter  Indberetningen  to  Fordringer:  en  Tvangslov  med 
Hensyn  til  Dekadefesten  og  Afsættelsen  af  alle  uvillige 
Embedsmænd;  dette  sidste  Middel  anses  som  særlig  virksomt, 
som  langt  kraftigere  end  en  vanærende  Straf. 

Det  viste  sig  snart,  at  denne  Indberetning  var  tagen 
til  Følge  paa  højere  Stæder.  Regeringskommissæren  Dupin 
forelagde  i  Midten  af  Juni  en  dybt  indgribende  Forordning 
for  Departements-Bestyrelsen,  som  strax  blev  vedtagen.  I 
Følge  den  forpligtedes  alle  Medlemmer  af  Municipalregeringen 
til  under  Straf  efter  Forfatningens  Art.  194  at  erlægge 
deres  Afgifter  til  den  i  Loven  foreskrevne  Tid,  punktlig  at 
være   til  Stede   ved   de   nationale  Fester   tillige  med  deres 

Hustruer  og  Børn,  nøje  iagttage  og  overholde  de  republi- 
kanske Hviledage,  kun  at  bruge  de  nye  Maal,  og  ikke  at 
modtage  eller  give  nogen  anden  Titel  end  det  hæderværdige 
Navn  »Borger«.  Ikke  længe  efter  kom  der  en  Lov,  som 
bestemte,  at  paa  enhver  Dekadedag  skulde  Municipalstyrel- 
sen,  Direktoriets  Kommissær  og  Amtets  Sekretær  være  til 
Stede  i  det  dertil  bestemte  Festlokale  og  lede  Festen  (Loven 
af  30te  Avg.  1798).  Ved  Festen  skulde  forelæses  Forord- 
ninger, Bulletiner  over  Republikkens  almindelige  Anliggen- 
der, hvori  fremhævedes  Træk  af  Tapperhed  og  Borgerdyd, 
samt  en  belærende  Artikel  over  Agerbrug  og  mekaniske 
Kunster.  End  videre  skulde  her  de  borgerlige  Ægteskaber 
fuldbyrdes,  og  de  maatte  ikke  foregaa  noget  andet  Sted; 
endelig  skulde  der  gives  Meddelelse  om  fedte  og  døde,  Be- 
retninger over  uægte  Børns  Anerkj endelse ,  Adoptioner  og 
Skilsmisser.  Lærere  og  Lærerinder  for  offentlige  og  private 
Skoler  fik  Tilhold  om  at  møde  med  deres  Elever  ved  enhver 
Dekadefest,  hvor  der  desuden  skulde  foranstaltes  Lege  og 
gymnastiske  Øvelser.  Med  denne  Ordning  har  man  paa 
det  nærmeste  en  Indførelse  af  den  »borgerlige  Kultus«, 
som  Eegeringen  tænkte  sig  som  Afløser  af  al  anden  Kultus. 
Man  lægge  Mærke  til,  at  det  borgerlige  Ægteskab,  hvilket 
tidligere  var  gaaet  for  sig  i  al  Stilhed  og  Simpelhed,  nu 
forvandles  til  en  offentlig  og  højtidelig  Festhandling;  man 
mente  hermed  ganske  at  kunne  stille  den  kirkelige  Vielse  i 
Skyggen.  Et  mere  knusende  Slag  skulde  dog  føres  mod  det 
gamle  ved  Bestemmelsen  af  Festlokalet,  i  det  der  forordne- 
des, at  Dekadedagene  baade  i  By  og  paa  Land  skulde  holdes 
i  Kirkerne.  »I  disse  Bygninger«,  hedder  det  ordret,  »skal 
paa  Dekadedagene  Udøvelsen  af  enhver  Gudstjeneste  op- 
høre præcis  Kl.  8V2  om  Morgenen  og  maa  ikke  igjen  op- 
tages, før  efter  at  Municipalstyrelsen  har  fuldført  alt  det, 
som  er  foreskrevet  efter  Loven  af  13de  Fructidor  (d.  30te 
Avg.),  dog  forudsat,  at  det  ikke  er  senere  end  Kl.  6  om 
Vinteren   og  Kl.  8   om  Sommeren.«    I   disse  Tilfælde  var 

altsaa  heller  ikke  engang  en  Attengudstjeneste  tilladt. 
Værst  vare  Theophilanthroperne  stillede,  fordi  deres  Kultus 
udelukkende  fejredes  paa  Dekadedagene;  men  ogsaa  Katho- 
likerne  lede  følelig  derunder,  da  deres  Sen-  og  Festdage  ofte 
faldt  sammen  med  disse.  I  ethvert  Fald  maatte  denne 
Forordning  give  Anledning  til  en  Række  af  Kollisioner,  hvad 
der  vel  ogsaa  var  Meningen,  for  at  den  nye  borgerlige 
Kultus  til  Slutning  kunde  staa  som  eneherskende.  Hvor 
meget  Regeringen  havde  tilovers  for  Theophilanthroperne, 
som  den  dog  selv  for  kort  Tid  siden  havde  støttet  og  be- 
gunstiget paa  Katholicismens  Bekostning,  bliver  klart  nok  af 
den  Omstændighed,  at  Notre-Dame  Kirken ,  hvori  hine  vare 
vante  til  at  holde  deres  Kultus,  udelukkende  toges  i  Brug 
til  Dekade  festerne. 

Ulempen  ved  den  nye  Kultus  og  Misfornøjelse  med 
den  skulde  ikke  lade  vente  længe  paa  sig.  Embedsstanden 
følte  sig  særlig  besværet  af  den;  Dekadefesten  lagde  nemlig 
Beslag  paa  adskillige  Timer,  ja  ofte  paa  hele  Dagen,  og 
Embedsmændene,  som  vare  forpligtede  til  at  være  til  Stede 
ved  den,  mistede  derved  næsten  ganske  den  Frihed,  som 
Hviledagen  ellers  skulde  give  dem;  det  er  derfor  let  for- 
staaeligt,  at  de  ikke  vare  synderlig  glade  ved  den  nye  Ord- 
ning. Dennes  Tilhængere  triumferede  imidlertid  foreløbig, 
Indberetningerne  til  Regeringen  tale  i  høje  Toner  om  De- 
kadefesternes Fremgang  og  Sejr;  men  snart  begynder  der 
dog  at  blande  sig  betænkelige  Tilstaaelser  ind  i  de  sang- 
vinske Betragtninger.  Dupiu  skriver  i  Slutningen  af  Oktbr. 
1798  til  Ministeren:  »Nogle  Munici palembedsmænd  have 
under  forskjellige  Paaskud  undladt  at  deltage  i  Dekade- 
festerne ;  men  efter  at  der  er  tildelt  dem  en  faderlig  Formaning, 
have  de  atter  givet  Møde.  Det  viser  sig,  at  man  har  gjort 
rigtig  i  udelukkende  at  henlægge  Bryllupperne  til  Dekade- 
dagene; thi  naar  der  intet  Giftermaal  finder  Sted,  staar 
Templet  tomt.  Folket  maa  nødvendigvis  have  Tidsfordriv. 
Forelæsning   af  Love   og   Bulletiner    er   ikke   tilstrækkelig 

hertil.  Artiklen  om  Landvæsen  interesserer  kun  Landfolk, 
men  meget  lidt  Bybeboere;  nogle  fysiske  Experimenter 
vilde  gjøre  bedre  Virkning.  I  øvrigt  ere  Festerne  forløbne 
uden  Forstyrrelser;  thi  med  dette  Navn  kan  ikke  betegnes 
en  vis  ironisk  Mumlen,  som  foranledigedes  ved  et  Ægteskab, 
hvor  en  gammel,  med  Jomfrukrans  smykket  Pige  forenedes 
med  en  pukkelrygget  ung  Mand.«  Om  Theophilanthroperne 
skriver  han:  »Disse  ere  særdeles  ivrige  efter  at  opretholde 
deres  Kultus  og  udbrede  deres  Grundsætninger;  men  deres 
Tilhængeres  Antal  tager  snarere  af  end  til;  thi  Folket  vil 
have  noget  for  Øjet,  og  dertil  ere  de  ikke  rige  nok.  Ogsaa 
Katholikerne  fattes  Penge  for  at  gjøre  deres  Gudstjeneste 
glimrende.«  Dupin  uddrager  til  sidst  af  Sagernes  Stilling 
den  Slutning,  at  den  borgerlige  Religion  om  kort  Tid  maa 
ødelægge  alle  andre,  og  han  kan  vel  sættes  som  Repræsen- 
tant for  det  herskende  Partis  Mening,  hvorefter  Dekadefesten 
til  sidst  alene  skulde  beholde  Marken. 

For  ydermere  at  hæve  denne  begyndte  man  nogle 
Steder  paa  at  lade  Skoleungdommen  medvirke  ved  den;  de 
flittigste  maatte  foredrage  udvalgte  moralske  Stykker  for 
Publikum,  der  uddeltes  Ros  og  Gaver;  paa  denne  Maade 
haabede  man  at  vinde  Elevernes  Forældre  for  Dekadefesten. 
Undertiden  blev  der  ogsaa  til  Tidsfordriv  musiceret  lidt  paa 
et  Orgel  eller  paa  andre  Instrumenter;  men  de  udførende 
vare  de  første  de  bedste  Musikanter e,  Landsbyspillemænd 
eller  Skolebørn;  de  sidste  foredrog  undertiden  ogsaa  Sange. 
Ved  den  Tid  var  man  ogsaa  naaet  til,  at  de  tidligere 
kristelige  Navne  paa  Kirkerne  havde  maattet  vige  Pladsen 
for  abstrakte  republikanske,  borgerlige  eller  sociale  Benæv- 
nelser. For  blot  at  nævne  nogle  Exempler  hed  saaledes 
Notre-Dame  stadig  »Fornuftens  Tempel«  eller  »det  højeste 
Væsens  Tempel,«  St.  Sulpice  »Sejrs- Templet,«  St.  Medard 
»Arbejds- Templet«  Saaledes  skulde  ethvert  Spor  af  den 
kristelige   Tid   udviskes;    men   man   havde   triumferet   for 


Religiøse  Tilstande  under  den  franske  Revolution.       353' 

tidlig.     Folket   var  ikke,   som  Dupin   og  andre  forblindede 
mente,  »sløvet  over  for  al  Eeligion«. 


VI. 

Regeringen  kunde  ikke  blive  blind  for,  at  den  Dag  for 
Dag  tabte  mere  Terrain,  og  at  den  i  Støvet  kastede  Katholi- 
cisme  arbejdede  kraftig  for  igjen  at  rejse  sig.  En  tidligere 
Konventsdeputeret  Royer,  forhen  Biskop  i  Departementet 
Ain,  var  i  Maj  1798  bleven  udvalgt  til  Biskop  i  Seinede- 
partementet,  og  han  tog  sig  med  en  saadan  Iver  af  sit  nye 
gejstlige  Embede,  at  man  i  Regeringskredsene  begyndte  at 
blive  bekymret  derover.  Dog  mener  den  oftnævnte  Dupin 
i  sine  Indberetninger,  at  man  endnu  maa  have  Midler  til  at 
standse  Katholicismens  Uvæsen,  og  anbefaler  at  stille  Filoso- 
fiens Lys  imod  Overtroen,  og,  ligesom  Fanatismen  har  saa 
mange  Sendebud,  ogsaa  at  skikke  Menneskevenner  ud,  som 
kunde  virke  paa  Folket  ved  deres  Formaninger.  Han  for- 
sikrer stadig,  at  det  staar  sig  ilde  med  den  katholske  Kul- 
tus, skjønt  han  dog  ved  Siden  af  maatilstaa,  at  derimellem 
dens  Tjenere  endnu  tindes  ivrige  Fanatikere,  som  vove  alt 
for  igjen  at  bringe  deres  Parti  paa  Fode,  og  som  foregive, 
at  Religionen  aldrig  har  triumferet  saaledes  som  netop  nu, 
da  den  er  under  Forfølgelse.  Ogsaa  med  Hensyn  til  den 
republikanske  Kalender  maa  Dupin  indrømme,  at  Præsterne 
ikke  ville  respektere  den,  men  liave  den  Frækhed  at  be- 
kjendtgjøre  Messer  og  Ministerialforretninger  efter  den  gamle 
Kalenderberegning,  og  det  endogsaa  paa  Dekadefesterne. 

I  November  1798  anordnede  Indenrigsministeren,  Fran- 
90is  de  Neufchateau,  en  extraordinær  almindelig  Inspektion 
af  Dekadefesterne  i  Paris's  tolv  Distrikter.  Foranledningen 
hertil  vare  de  Klager,  som  vare  indløbne  over  de  mange 
baade  ydre  og  indre  Mangler  ved  disse  Højtideligheder,  der 
hverken  gjorde  noget  Indtryk  eller  Nytte,  ej  heller  vakte 
nogen  Deltagelse.     Som  Hovedpunkt   blev  angivet,   at  man 

Historifk  Årchiy.     1877.   II.  25 


354       Religiøse  Tilstande  under  den  franske  Revolution. 

havde  begyndt  derpaa  uden  nogen  fast  Plan,  at  man  for- 
samlede sig  uden  at  vide,  hvad  man  skulde  gjere  og  sige, 
ja  end  ikke,  hvor  man  skulde  tage  Plads.  Til  at  besørge  alt 
saadant  behøvede  man  »Korførere.«  Resultaterne  af  Under- 
søgelserne bleve- samlede  i  en  Fællesberetniug,  som  behandler 
den  i  Dekadeforsamlingerne  herskende  offentlige  Aand, 
Stedet,  hvor  de  afholdes,  det  indre  Politi  og  endelig  Festen 
selv. 

Med  Hensyn  til  den  offentlige  Aand  hedder  det:  Der 
hersker  mere  Ligegyldighed  end  Modstand.  Man  bor  ikke 
skjule,  at  en  stor  Del  Borgere  lider  under  en  stor  Revolu- 
tions uundgaaelige  Onder,  og  at  de  derfor  ikke  ret  have 
nogen  Tiltro  til  Fremtiden.  Det  bør  derfor  være  Dekade- 
festernes Opgave  at  fremhæve  Revolutionens  Velgjerninger 
og  forjætte  en  lykkelig  Fremtid,  noget,  hvortil  ogsaa  de 
officielle  Aviser  virksomt  kunde  bidrage.  Ligeledes  maatte 
man  kraftig  imødegaa  Fanatismen  og  Overtroen  og  tale  For- 
nuftens Sprog  til  Folket,  men  heller  ikke  glemme  ogsaa  at 
virke  paa  dets  Indbildningskraft,  hvorfor  det  var  nødvendigt 
at  udstyre  Dekadefesterne  med  større  Pragt.  Hvad  augaar 
Stedet  for  disses  Afholdelse,  da  bemærker  Beretningen,  at 
»Frihedens  Kultus«  stiller  andre  Krav,  end  tidligere  den 
katholske,  og  at  derfor  Kirkernes  nærværende  Indretning 
ikke  passer ;  det  maatte  blive  en  Opgave  for  Bygmestrene 
at  udfinde  de  bedste  Midler,  hvorved  Kirkernes  indre  Rum 
kunde  g  jeres  brugbare  for  den  republikanske  Fest.  Ud- 
bedringen maa  imidlertid  ogsaa  omfatte  en  Udsmykning ;  thi 
Kirkernes  nærværende  Forhold  og  Nøgenhed  maa  nødvendig- 
vis gjøre  et  uhyggeligt  Indtryk,  I  saa  Henseende  maa  man 
følge  Præsteskabets  Exempel,  der  saa  vel  havde  forstaaet, 
hvilken  Indflydelse  Kunsten  har  paa  Indbildningskraften; 
men  i  Stedet  for  hines  »hellige  Slagterier«  og  Martyrer 
maatte  Øjet  for  Eftertiden  møde  alene  sædelige  og  følelses- 
fulde Scener.  Om  Sommeren  kunde  Templet  smykkes  med 
Løv  og  om  Vinteren  med  kunstige  Guirlander.    Man  foreslog 

ogsaa  at  opstille  Buster  af  berømte  Mænd  baade  fra  tid- 
ligere og  senere  Tider,  og  paa  Væggene  at  lade  indgrave 
Tankesprog  af  deres  Værker. 

Med  Hensyn  til  den  Orden,  hvormed  Dekadefesterne 
foregik,  siger  Beretningen :  »Misbrugene  ere  talrige.  Gamle 
Sager  fra  den  katholske  Kultus  staa  endnu  aabenlyst  til 
Skue.  Børn  og  Hunde  fare  om  fra  det  ene  Sted  til  det 
andet;  Kredsen  af  Tilskuere  vexler  bestandig,  og  til  denne 
Larm  slutter  sig  ogsaa  den,  som  afstedkommes  ved  Under- 
holdningen. Den  Vagt,  som  ledsager  Municipalstyrelsen, 
fuldender  ved  sit  ynkelige  Udseende  og  sin  slette  Holdning 
det  hele  sørgelige  Skuespil.  Uordenen  vil  ikke  kunne  und- 
gaas,  saa  længe  der  ingen  er  til  at  paase  og  ordne  Festen; 
alt  vilde  kunne  afhjælpes  ved  at  indsætte  frivillige  og 
ulønnede  Korførere.«  Man  foreslaar  at  give  Øvrigheden  en 
passende  Embedsklædning,  og  at  lade  dens  Tjenere  gaa  i 
Forvejen  med  hvide  Stave,  smykkede  med  Egeløv  eller 
Blomster. 

Hvad  endelig  angaar  Ceremonierne  ved  Dekadefesten, 
hedder  det  derom:  »Man  ser  intet,  man  hører  intet.  Dette 
er  ikke  blot  Følgen  af  Lokalets  Indretning,  men  ogsaa  af 
de  handlendes  Forsømmelighed;  de  ligne  deri  vore  Skue- 
spillere, hvis  Spil  er  mat,  naar  Salen  ikke  er  fuld.  Man 
sjusker  med  Oplæsning  og  Ceremonier.  Bryllupper  gaa  for 
sig  uden  Pomp  og  Deltagelse,  ja  en  eller  anden  fræk 
Musikus  undser  sig  ikke  for  paa  Orgelet  at  spille  uanstændige 
eller  lystige  Melodier  ved  saadanne  Lejligheder.«  For  at 
indføre  en  bedre  Tingenes  Orden  foreslaar  man  nu  at  ud- 
danne offentlige  Forelæsere,  som  kunde  foredrage  moralske 
Fortællinger;  mulig  kunde  dette  Hverv  ogsaa  betros  ær- 
værdige gamle  Mænd,  hvis  Skikkelser  kunde  gjøre  et  smukt 
Indtryk.  Øvrighedspersonerne  skulde  forelæse  Lovene,  me- 
dens unge  Mænd  kunde  fremsige  moralske  Vers  af  de  bedste 
Digtere.  Ogsaa  kunde  man  forsøge  sig  i  moralske  Dramaer 
eller   mindre   Scener  med   nogle   faa   handlende   Personer. 

23* 

Musikken  betragtede  man  som  det  vigtigste  Moment  i  Højtide- 
ligheden, hvorfor  Festen  burde  begyndes  og  endes  med  en 
almindelig  Korsang.  End  videre  skulde  der  i  alle  Dekade- 
templer opstilles  et  Orgel,  og  i  de  store  Kredse  vilde  det 
være  bedst  at  danne  Orkestre,  ligesom  ogsaa  Musikdyrkere 
ved  Festerne  kunde  aflægge  Prøver  paa  deres  Dygtighed. 

Uagtet  Indberetningen  havde  indskærpet  Nødvendigheden 
af  hurtige  Forbedringer,   var  man  dog  ved  Enden  af  Aaret 

1798  praktisk  ikke  kommen  nogen  videre  Vej.  Dupin  klager 
over,  at  Dekadefesterne  lide  svært  under  den  strænge  Aars- 
tid,  i  det  ingen  møder  paa  Grund  af  Kulden;  men  han 
trøster  sig  med.  at  naar  Vejret  bliver  mildere  og  Festen 
pragtfuldere,  vil  det  nok  hjælpe.  Hvad  angaar  den  tvungne 
Indførelse  af  den  republikanske  Kalender,  da  er  han  meget 
tilfreds  med,  at  haade  dens  private  og  offentlige  Brug  mere 
og  mere  trænger  igjennem.  Denne  Forsikring  turde  dog 
ikke  være  saa  ganske  at  stole  paa,  thi  det  kristelige  Nyaar 

1799  blev  fejret  af  ikke  saa  faa,  og  det  uagtet  Republikkens 
Nyaarsdag  (22de  eller  23de  Septbr.)  ikke  skulde  taale  nogen 
Rival  ved  Siden  af  sig.  Med  Theophilanthroperne  syntes 
det  efter  Dupins  Beretninger  stadig  at  gaa  ned  ad  Bakke* 
De,  som  tidligere  af  Borgersind  havde  overværet  deres  For- 
samlinger, foretrak  nu  Dekadefesterne,  det  nysgjerrige 
Publikum  kom  der  ikke  mere,  og  ikke  faa  af  deres  Til- 
hængere havde  faaet  Fordomme  imod  Foreningerne  paa 
Grund  af  nogle  slette  Talere. 

Imidlertid  havde  Departementsstyrelsen  under  7de 
Januar  vedtaget  en  Række  Forholdsregler,  for  at  gjere 
Dekadefesten  mere  tillokkende.  Det  synes,  som  om  man 
herved  atter  havde  draget  en  Del  Tilskuere  til,  og  navnlig 
lader  det,  som  om  Ideen  med  Foredrag  af  belærende  Ind- 
hold ved  Børn  har  slaaet  an,  særlig  i  Landdistrikterne ;  men 
alle  disse  kunstige  Forsøg  paa  at  fremtvinge  en  ny  »borger- 
lig Religion«  bleve  i  Grunden  saa  godt  som  virkningsløse. 
Deres  Taabelighed   synes  jo  egentlig   ogsaa   indlysende  nok 

Og  vare  det  vel  for  den  besiudigere  Del  af  det  franske  Folk, 
hvem  Hadet  til  det  gamle  og  den  vanvittige  Lyst  til  at 
gjøre  alt  om  ikke  havde  gjort  blinde.  Den  ny  opførte  Byg- 
ning var  af  en  saa  skrøbelig  Natur,  at  den  maatte  styrte 
sammen,  saa  snart  de,  som  holdt  paa  den,  begyndte  at  tabe 
Fodfæstet.  Direktori  al  regeringen  sad  kun  meget  løst  i  Sad- 
len, dens  Medlemmer  vare  indbyrdes  uenige,  Partierne  be- 
gyndte at  røre  sig,  Penge  havde  man  ingen  af,  og  Massen 
stod  skarpt  imod  det  vilkaarlige  i  de  republikanske  For- 
andringer, —  under  saadanne  Forhold  kunde  det  ikke  blive 
til  noget  med  den  forønskede  glimrende  Udvikling  af  Dekade- 
festen. Den  »borgerlige  Religions«  afgj ørende  Triumf  over 
alle  andre  udeblev.  Man  kan  af  de  officielle  Beretninger 
tydelig  se,  hvorledes  lidt  efter  lidt  de  sidste  Forhaabninger 
slukkes  hos  Tilhængerne  af  det  nye.  I  Slutningen  af  Maj 
1799  holder  Dupin  det  for  sin  Pligt  at  erklære,  at  Direk- 
toriets  Venner  kun  udgjøre  et  ringe  Antal,  at  man  drøm- 
mer om  Republikkens  Ende  og  en  Fornyelse  af  Konge- 
dømmet, og  at  Præsterne  benytte  dette  for  at  gjøre  sig 
vigtige  og  igjen  at  vise  sig  i  de  Menigheder,  som  de  for 
Aar  siden  havde  forladt.  Skyerne  trak  mere  og  mere  sam- 
men; Religion,  Politik  og  internationale  Forhold  spillede 
mellem  hverandre  og  frembragte  en  Omvæltning  i  de  be- 
staaende  Forhold.  Højt  og  offentlig  udtalte  man  Ønskerne 
om  Fredens  Gjenoprettelse  og  den  katholske  Kultus's  Gj en- 
indførelse  og  Eneherredømme.  Saa  kom  Revolutionen  af 
30  Prairial  (den  18de  Juni),  *)  som  atter  banede  Vejen  for 
Bonapartes  Diktatur,  hvormed  fulgte  den  første  grundige 
Reaktion;  men  i  Direktoriets  Omdannelse  laa  allerede  For- 
jættelsen   om  en  ny  Tid,    thi   med  Lareveilléres    Fjærnelse 


*)  Den  Bevægelse,  hvorved  Sieyes  og  Barras,  understøttede  af 
Lucian  Bonaparte,  fortrængte  to  Direktører,  Indenrigsmini- 
steren og  mange  andre  fra  deres  Stillinger  og  optoge  deres 
egne  Tilhængere  i  Regeringen. 

fra  Regeringen  maatte  hans  Værk,  Theophilanihropismen, 
gaa  til  Grunde,  medens  den  Omstændighed,  at  Sieyes,  den 
forhenværende  Abbed,  var  kommen  blandt  de  ledende,  mæg- 
tig maatte  støtte  Katholicismens  Haab  om  Sejr.  Kommis- 
særen i  Seinedepartementet,  Dupin,  hvis  Indberetninger  saa 
ofte  ere  nævnede,  maatte  nu  ligeledes  vige  Pladsen. 

Naturligvis  kunde  den  omdannede  Regering  ikke  strax 
bryde  med  de  republikanske  Indretninger  og  vilde  det  vel 
ikke  heller;  navnlig  havde  den  ingen  Grund  til  at  ønske 
den  republikanske  Tidsregning  afskaffet.  Derimod  er  det 
ikke  rimeligt,  at  den  har  nogen  Del  i  de  Skridt,  man  sam- 
tidig foretog  for  at  udsmykke  Dekadetemplerne  i  Paris  med 
Statuer;  dette  er  rimeligvis  Eftervirkninger  fra  den  styrtede 
Regering.  Imidlertid  var  det  klart,  at  naar  den  kristelige 
Kultus  igjen  kom  sejrrig  i  Vejret,  vilde  hverken  Dekade- 
festen eller  Dekadetidsregningen  have  nogen  Udsigt  til  at 
holde  sig  ved  Siden  af  den.  Katholicismen  var  allerede 
beredt  paa  Kamp  til  det  yderste;  men  denne  blev  ikke  saa 
stræng.  I  Stedet  for  at  vinde  i  Højtidelighed  tabte  Dekade- 
festerne mere  og  mere  i  Anseelse;  Publikum  foragtede  og 
spottede  dem.  Man  læser  f.  Ex.  følgende  Beretning :  »I  Gaar 
(o:  den  28de  Juli)  opførte  Publikum  sig  med  den  største 
Uanstændighed  i  Fredens  Tempel,  tilmed  under  nogle 
Brudevielser.  Der  herskede  en  forvirret  Larm,  som  umulig- 
gjorde enhver  Forelæsning  og  Tale  til  Folket.  Orkestret  i 
Særdeleshed  bidrog  ved  Valget  af  lattervækkende  Melodier 
til  Uordenen.  En  sort  giftede  sig  med  en  hvid,  man  spillede 
dertil  Melodien:  »Elfenben  og  Ibenholt  gi'er  det  bedste 
Smykke.«  Strax  gjenlød  Templet  ligesom  en  Komediesal 
af  Dacapo-  og  Bravoraab.  En  gammel  Kone  giftede  sig 
med  en  ung  Mand,  og  Musikken  spillede  Arien:  »Gamle 
Koner  og  unge  Mænd  skabe  altid  et  daarligt  Hus.«  De 
larmende  Bifaldsytringer  fordobledes  ligesom  de  nye  Ægte- 
folks Forvirring.«  Det  er  let  forstaaeligt,  naar  der  siges, 
at  unge  Piger  forsikrede,  de  vilde  hellere  hele  deres  Levetid  for- 

blive  ugifte  end  tjene  til  Skuespil  for  Publikum  med  Fare 
for  at  blive  udpebne  af  dette.  Lige  over  for  Katholicismens 
stærke  Agitationer,  hvorunder  de  højeste  Magthavere  med 
Flid  holdt  sig  neutrale,  geraadede  de,  som  skulde  serge  for 
den  borgerlige  Kultus,  mere  og  mere  i  den  største  For- 
legenhed. For  at  forlene  Dekadefesterne  med  den  mest  mu- 
lige Pomp  plagede  man  Theaterdirektererne  om  at  faa  en 
Del  af  deres  Musikere  til  Laans,  men  uden  Held,  og  Magt 
vilde  Centralbureauet  ikke  anvende  i  denne  Sag.  Fra  Pro- 
vinserne lyde  Beretningerne  ikke  heller  meget  opmuntrende. 
Kommissæren  fra  Departementet  Haut-Saone  nielder:  »Dri- 
stigheden hos  Tronens  og  Altrets  Tilhængere  voxer;  de 
forkynde  hojt,  at  en  Opløsning  af  den  republikanske  Eege- 
ring  staar  for  Døren,  ligesom  en  russisk  Invasion  i  Frank- 
rig og  en  Massakre  paa  alle  Patrioter;  Domstolene  gjøre 
intet  over  for  denne  Dumstrighed,  thi  ogsaa  de  give  Beviser 
paa  Tilslutning  til  Kongedømmet  og  Overtroen;  at  skjule 
edsnægtende  Præster  medfører  ikke  længere  Straf,  men  Fri- 
lindelse,  og  disse  opsætsige  Præster  udøve  en  farlig  Ind- 
flj^delse;  paa  mange  Steder  høres  Klokkeringning,  og  den 
republikanske  Kalender  bliver  ikke  almindelig  fulgt.«  Med 
Kongedømmets  Gjenoprettelse  og  Russernes  Ankomst  havde 
det  nu  ganske  vist  gode  Veje ;  men  derimod  indtraadte  med 
Omvæltningen  af  18de  Bruraaire  (9de  Novbr.)  Bonapartes  Op- 
højelse og  Konsulatets  Æra. 

Som  Konsul  var  Napoleon  ikke  i  den  Stilling,  at  han 
med  Republikkens  Væsen  ogsaa  kunde  tilintetgjøre  dens 
Former.  Naar  disse  til  en  Tid  bleve  staaende,  maatte  selv- 
følgelig ogsaa  Republikkens  Tidsregning  og  Kalender  bi- 
beholdes, og  beholdt  man  Dekadeinddelingen,  var  man 
ogsaa  nødsaget  til  at  holde  paa  Dekadefesterne,  selv  om 
man  ansaa  det  for  politisk  klogt  at  give  den  atter  opad- 
stræbende katholske  Kultus  friere  Hænder  for  at  forberede 
fremtidige  Omsvingninger.  Hvad  Regeringen  vilde,  viste 
den  tilstrækkelig  ved  en  Række  Forordninger,  som  udkom  i 

Slutningen  af  1799.  Man  ophævede  alle  hidtilværende  Na- 
tionalfester, undtagen  dem  paa  14de  Juli  og  10de  Avgust, 
og  i  umiddelbar  Interesse  for  Katholicismen  gjorde  man  en 
Ende  paa  Forfølgelsen  mod  Gudstjenesten  i  Privathuse  og 
de  Præster,  som  ledede  den,  ligesom  man  tilbagegav  Menig- 
hederne fri  Afbenyttelse  af  Kirkerne.  En  Forordning  i 
Januar  1800  skærpede  Opretholdelsen  af  Kultusfriheden  og 
ophævede  alle  Bestemmelser,  der  kun  lode  Kirkerne  aabne 
paa  Dekadedagene.  Hermed  syntes  den  katholske  Kultus's 
Sejr  over  den  borgerlige  saa  godt  som  afgjort,  og  dens 
Gejstlighed  begyndte  strax  at  gjøre  den  sidste  Medaf benyt- 
telsen af  Kirkerne  stridig.  Her  over  for  var  man  vel  nødt 
til  at  tage  sig  af  Dekadefesten  og  ved  en  Forordning  haand- 
hæve,  at  Kirkerne  ogsaa  maatte  benyttes  til  denne  Fest; 
men  det  var  kun  en  kort  og  kummerlig  Frist  for  den. 
Keaktionens  Gang  lod  sig  ikke  standse.  Bonaparte  troede, 
at  han  for  at  bane  Vejen  for  sin  politiske  Magts  Forøgelse 
maatte  gjøre  sig  den  gejstlige  Magt  forbunden,  og  i  April 
1802  afsluttede  han  Konkordatet  med  Paven,  der  gjenind- 
satte  Katholicismen  i  dens  gamle  Plads  og  Herredømme. 
Nu  blev  Søndagen  igjen  gjort  til  Hviledag  med  den  ud- 
trykkelige Anordning,  at  ingen  anden  Fest  maatte  foranstal- 
tes uden  Regeringens  Tilladelse.  Saaledes  forsvandt  de 
sidste  Spor  af  Dekadefesten,  og  dermed  gik  den  borgerlige 
Religion  til  Grunde.  Samme  Skæbne  ramte  Theophilan- 
throperne,  som  udelukkedes  fra  alle  offentlige  Bygninger. 
Endnu  stod  den  republikanske  Kalender  ved  Magt;  men  da 
Napoleon  blev  Kejser,  var  det  ogsaa  forbi  med  den;  iAaret 
1805  indførtes  atter  den  gregoriauske  Tidsregning. 

Den  religiøse  Reaktion  var  i  alt  væsentligt  fuldbragt. 
Dog  maa  bemærkes,  at  borgerligt  Ægteskab,  Forbud  mod 
Processioner  uden  for  Kirkerne  og  andet  mere  bleve  staaende ; 
heller  ikke  gjenvandt  Klerus  sin  gamle  borgerlige  og  politiske 
Stilling.  End  ikke  Restaurationen  bragte  en  absolut  Til- 
bagevenden  til   de  gamle  Tilstande;    selv  Ludvig  XVIII.'s 


Religiøse  Tilstande  under  den  franske  Revolution.       361 

Charte  opretholdt  Kultusfrihedea,  ihvorvel  det  foretrak  den 
katholske  Kirke  ved  at  lenne  dens  Gejstlighed  af  Staten. 
Man  skulde  have  troet,  at  Katholicismen  i  Ulykkens  Tider 
havde  lært  Maadehold  og  Tolerance;  men  den  havde  intet 
lært  og  intet  glemt.  Jo  dybere  dens  Fald  havde  været, 
desto  overmodigere  strakte  den  sit  Hoved  i  Vejret  og  for- 
langte, at  alt  og  alle  skulde  være  dens  Tjenere.  Næppe 
var  Pius  VIL  vendt  tilbage  til  Rom  1814,  forend  han  gj  en- 
oprettede  Jesuiterordenen,  et  Slag  i  Ansigtet  paa  alle  dem, 
der  havde  haabet,  at  den  katholske  Kirke  i  det  mindste 
vilde  vise  nogen  Besindighed  og  Imødekommen  over  for 
anderledes  troende.  Paa  det  kirkelige  Omraade  havde  Revo- 
lutionen ikke  bragt  Frankrig  eller  Evropa  noget  nyt  og 
bedre. 

Viggo  H.  Petersen. 


Slaget  ved  Hastings, 

(Slutning). 


IV. 

JM  atten,  der  ^ik  forud  for  den  mindeværdige  Dag,  brød 
efterhaanden  frem.  Efter  de  normanniske  Beretninger  til- 
bragtes den  paa  en  meget  forskjellig  Maade  i  de  to  Lejre, 
hos  Englænderne  med  at  drikke  og  synge,  hos  Normannerne 
med  Bønner  og  Syndsbekj endelse.  Saadanne  Beretninger 
ser  man  gjentage  sig  atter  og  atter;  og  skjønt  der  vel  her 
gjør  sig  nogen  Overdrivelse  gj ældende,  er  det  nok  muligt, 
at  der  ligger  noget  sandt  til  Grund.  Englænderne  kæmpede 
ikke  under  Paavirkning  af  den  Indbildning,  at  et  ugrundet 
Angreb  paa  en  fredelig  Nation  i  Sandhed  var  en  hellig 
Krig;  det  kan  derfor  nok  være,  at  der  foranstaltedes  flere 
kirkelige  Ceremonier  i  Vilhelms  end  i  Haralds  Lejr,  og  dog 
fortæller  en  normannisk  Beretning,  at  Kong  Harald  laa  i 
Bøn  foran  Herrens  Billede.  Vi  maa  ikke  glemme,  at  Be- 
retningerne om  Vilhelms  og  hans  Hærs  Andagtsøvelser  ere 
skrevne  af  hans  Præst  og  Smigrer,  medens  der  ikke  findes 
nogen  saadan  af  en  engelsk  Munk ;  man  kan  ikke  fordømme 
Englænderne,  om  de  ogsaa  mere  have  holdt  sig  til  deres 
Krigssange,  medens  Normannerne  under  Hertug  Vilhelms 
Halvbroder,  Biskop  Odo  af  Bayeux's  Ledelse  sattes  i  en  vis 

Extase  ved  religiøse  Ceremonier  og  Afsyngelsen  af  Hymner; 
de  første  havde  i  alt  Fald  en  lige  saa  god  Forberedelse  til 
Slaget  som  de  sidste. 

Den  afgjørende  Dags  Morgen  kom  endelig;  Hertugen 
af  Normandiet  hørte  Messen,  modtog  Sakramentet  i  begge 
Skikkelser  og  marcherede  derpaa  mod  den  engelske  Stilling 
med  sin  Hær.  Som  sædvanlig  gik  der  forud  for  den  mili- 
tære Bevægelse  en  Henvendelse  til  Armeen.  Hovedpunk- 
terne i  Vilhelms  Tale  vare  de  almindelige:  han  kom  for  at 
hævde  sin  Ret  til  Englands  Krone,  kom  for  at  straffe  den 
menederske  Harald  og  for  at  hævne  den  ældre  Forbrydelse 
af  Godvin  imod  hans  Slægtning  Alfred;  hans  Soldaters 
Sikkerhed  og  deres  Fædrelands  Ære  hvilede  paa  dem  selv; 
naar  de  bleve  slaaede,  var  der  intet  Haab  for  dem  om  at 
kunne  trække  sig  tilbage;  naar  de  sejrede,  tilfaldt  Sejrens 
Hæder  og  Byttet  dem;  der  kunde  ikke  være  Tvivl  om,  at 
de  sejrede;  Gud  vilde  staa  dem  bi,  som  kæmpede  for  den 
retfærdige  Sag;  hvilket  Folk  kunde  i  Krig  modstaa  Nor- 
mannerne? De  vare  Efterkommere  af  de  Mænd,  der  havde 
vundet  Neustrien  fra  Frankerne  og  bragt  Frankernes  Konge 
til  at  finde  sig  i  den  mest  ydmygende  Fred.  Han,  deres 
Hertug,  og  de  selv  havde  sejret  ved  Mortimer  og  Varaville. 
Skulde  de  bøje  sig  for  de  Krystere  af  Englændere,  som 
aldrig  havde  gjort  sig  bekj endte  i  Krig,  og  hvis  Land  atter 
og  atter  var  blevet  hærget  og  undertvunget  af  de  danske? 
Lad  dem  rejse  deres  Bannere  og  rykke  frem  uden  at  skaane 
nogen  Mand  i  de  fjendtlige  Rækker;  de  marcherede  frem 
til  den  visse  Sejr,  og  Rygtet  om  deres  Bedrift  vilde  gjen- 
l3^de  over  hele  Jorden. 

Nu  red  Vilhelm,  Fitz-Osbern,  Hertugens  kjæreste  og 
ældste  Ven,  som  altid  havde  været  den  første  til  at  op- 
muntre sin  Herre  til  det  store  Forehavende  og  til  at  op- 
fordre Normandiets  Adel  til  at  følge  deres  Herre  over  Ha- 
vet, hen  til  det  Sted,  hvor  Hertugen  stod,  og  mindede  ham 
om,    at   der   ikke   var  nogen  Tid  at  spilde.     Hæren   brød 

derpaa  op,  opflammet  af  deres  Førers  Ord.  De  gik  vist  ikke 
med  nogen  god  Orden,  indtil  de  fik  den  engelske  Lejr  paa 
Senlachøjen  i  Sigte.  Kidderne,  som  havde  redet  fra  Hastings 
i  en  lettere  Dragt  og  rimeligvis  paa  lettere  Heste,  iførte 
sig  nu  den  fulde  Rustning  og  bestege  deres  Krigsheste. 
Hertugen  forlangte  sit  Harnisk;  da  han  skulde  iføre  sig 
sin  Ringbrynje,  vendte  han  ved  et  Tilfælde  for  og  bag  paa 
den;  mangen  en  vilde  være  bleven  betænkelig  ved  det  daar- 
lige  Varsel,  og  mange  af  hans  Folk  begyndte  virkelig  at 
tabe  Modet;  men  han  selv  udtydede  det  til  sin  Fordel  og 
sagde,  at  ligesom  Brynjen  var  bleven  byttet  om,  vilde  han, 
der  bar  den,  blive  byttet  om  fra  Hertug  til  Konge.  Da 
han  var  færdig,  blev  hans  Stridshest  ført  frem;  han  sprang 
op  paa  dens  Ryg  og  holdt  nu  færdig  til  Slag  et  Øjeblik  i 
Spidsen  for  sin  Hær.  Hans  ridderlige  Udstyring  og  Hold- 
ning vakte  alles  Beundring,  og  Grev  Hamon  af  Thouars  i 
Poitou  udtalte  vist  alles  Tanke,  i  det  han  sagde,  at  man 
aldrig  havde  set  en  saadan  Ridder,  og  at  den  ædle  Hertug 
vilde  blive  en  endnu  ædlere  Konge. 

Hertugen  saae  over  mod  den  engelske  Lejr;  da  red 
Vital,  en  af  Biskop  Odos  Følge,  hen  til  Hertugen;  han 
havde  nemlig  været  en  af  dem,  der  vare  blevne  udsendte 
for  at  udspionere  den  engelske  Stilling.  Vilhelm  spurgte 
ham,  hvad  han  havde  set,  og  hvor  man  kunde  finde  den 
engelske  Oprører.  Vital  sagde,  at  han  antog,  Harald  be- 
fandt sig  i  de  tætte  Skarer  paa  Toppen  af  Højen,  thi  der 
havde  han  set  det  kongelige  Banner.  Da  gav  Hertugen 
det  Løfte,  at  han,  dersom  Gud  gav  ham  Sejr  over  sin 
menederske  Fjende,  paa  det  Sted,  hvor  hans  Banner  vajede, 
vilde  rejse  et  vældigt  Kloster  til  hans  Ære.  Iblandt  dem, 
som  hørte  det,  var  der  en  Munk,  Vilhelm  fra  Marmoutiers 
ved  Bredden  af  Loire ;  man  kaldte  ham  Faber,  Haandværke- 
ren,  fordi  han,  før  han  var  bleven  Munk,  havde  vist  sin 
Dygtighed  i  at  smedde  Pile;  han  traadte  nu  frem  og  bad 
om,  at  det  hellige  Hus,    som  Hertugen    om   ikke  lang  Tid 

vilde  rejse  paa  den  Hej  hist  ovre,  maatte  blive  indviet  til 
den  hellige  Martin,  Gallernes  store  Apostel.  Vilhelm  sagde, 
at  det  skulde  blive,  som  hans  Navnebroder  Munken  ønskede 
det.  I  de  følgende  Tider  laa  paa  Toppen  af  Senlachøjen 
Abbediet  St.  Martin. 

Efter  at  Loftet  var  blevet  givet,  marcherede  Vilhelm 
og  hans  Hær  fremad  i  fuld  Slagorden;  Hæren  var  delt  i 
tre  Afdelinger,  der,  hvad  enten  det  nu  var  ved  et  Tilfælde 
eller  med  Forsæt,  svarede  til  ethvert  Lands  geografiske  Be- 
liggenhed. Paa  venstre  Fløj  stod  Bretagnerne  og  Mændene 
fra  Maine  og  Poitou,  under  Befaling  af  Alan  af  Bretagne; 
han  kunde,  i  det  han  sluttede  sig  til  Vilhelm,  hævne  en 
Uret,  der  var  bleven  begaaet  af  de  teutoniske  Erobrere 
imod  hans  Forfa^dre,  som  af  dem  vare  blevne  fordrevne  til 
deres  nuværende  Lands  Kyster.  Paa  højre  Fløi  red  Roger 
af  Montgommery,  han  kom  til  at  grundlægge  et  mægtigt 
Hus  paa  den  erobrede  0  og  blev  hædret  med  et  engelsk 
Jarledømme;  med  ham  marcherede  de  franske  Lejetropper, 
Mændene  fra  Boulogne  og  Poix  og  alle  de  fra  den  Egn, 
som  fulgte  Vilhelm  enten  for  Sold  eller  i  Haab  om  Bytte. 
Roger  delte  Kommandoen  med  en  Mand,  hvis  Navn  snart 
skulde  blive  lige  saa  berømt  i  England  og  Flandern,  som 
det  allerede  var  det  i  Normandiet;  det  var  Vilhelm  Fitz- 
Osbern,  Hertug  Vilholms  Ven,  hvis  Fader  havde  reddet 
Hertugens  Liv  i  hans  Barndom.  I  Centrum  mellem  Bre- 
tagnerne og  Picarderne  marcherede  Hærens  Kjærne,  de 
egentlige  Normanner,  ligesom  Normandiet  ligger  imellem 
Bretagne  og  Picardiet.  Yderst  til  venstre  marcherede  Folk, 
som  bare  Nag  til  Englænderne,  de  eneste  Mænd  i  Vilhelms 
Hær,  som  kom  for  at  tage  Hævn  for  Ødelæggelsen  af  deres 
eget  Land  af  engelske  Hænder;  det  var  Mændene  fra  Halv- 
øen Cotantin,  Efterkommerne  af  Harald  Blaatands  Folk; 
nærmest  ved  disse  gik  Folk,  som  Beboerne  af  Vessex  og 
Østangeln  næsten  kunde  kalde  Landsmænd,  nemlig  Sakserne 
og  de  danske  fra  Bayeux,    mellem   hvem  der  vel  den  Gang 

endnu  har  været  Spor  af  det  gamle  Sprog  og  Hedenskabet 
tilbage.  De  kom  til  Nærkamp  med  Englænderne,  me- 
dens Mændene  fra  Louviers  og  Evreux  kom  med  deres 
sikre  Buer;  de  vare  alle  til  Fods;  de  fleste  af  dem  havde 
intet  Harnisk,  men  kun  Trøje  og  en  Hætte  paa  Hove- 
det; nogle  enkelte  havde  den  samme  Udrustning,  som  det 
øvrige  Fodfolk  og  Rytteri  i  begge  Hærene.  Den  bestod  af 
en  tæt  sluttende  Ringbrynje,  der  naaede  til  Knæene  og  Al- 
b-uerne,  og  en  kegleformet  Hjælm  uden  Hjælmbusk  eller 
anden  Prydelse  og  uden  anden  Beskyttelse  for  Ansigtet  end 
et  Næsestykke.  Hestene  havde  i  Modsætning  til  en  senere 
Tid  slet  intet  Harnisk.  Rytterne  havde,  foruden  deres  Ring- 
brynje og  Hjælm,  et  aflangt  Skjold  og  en  lang  Lanse,  der 
ikke  som  senere  holdtes  støttet  under  Armen,  men  løftet 
højt  i  Vejret.  Til  Kamp  paa  nært  Hold  havde  de  deres 
tunge  Slagsværd;  Stridsøxen  brugtes  ikke  blandt  Norman- 
nerne; kun  to  Mænd  skildres  som  svingende  den  ftygtelige 
Stridskølle;  disse  to  Mænd  vare  i  Centrum  af  hele  den 
fremrykkende  Hær.  Der  vajede  Ledestjærnen  for  hele  Ar- 
meen, det  indviede  Banner,  ved  hvis  Tilstedeværelse  Uret 
skulde  gjøres  til  Ret.  Tæt  ved  det  red  de  to  Ophavsmænd 
til  det  hele  Foretagende,  den  ene  Føreren  for  Centrum,  den 
mægtige  Hertug  selv.  Vi  kunne  være  overbeviste  om,  at  det 
ikke  er  tom  Smiger,  men  Sandhed,  naar  det  siges,  at  han 
blandt  alle  Riddere  i  Evropa  havde  det  største  Mod  og  den 
stærkeste  Arm,  ingen  Mand  kunde  spænde  hans  Bue.  Den 
Dag  bar  han  et  Vaaben,  der  kun  kunde  anvendes  i  den 
mest  dødbringende  Kamp,  sin  Stridskølle.  Den  mest  tro- 
værdige Beretning  om  den  Dags  Kamp  lader  ham  hverken 
have  Svæxd  eller  Spyd,  men  kun  det  eneste  Vaaben,  hvor- 
med han  kunde  møde  Haralds  Stridsøxe,  nemlig  Stridskøllen ; 
der  fortælles,  at  han  om  sin  Hals  havde  en  indviet  Talis- 
man. Tæt  ved  Siden  af  ham  og  bevæbnet  med  det  samme 
frygtelige  Vaaben  red  en  Mand,  hvis  Navn  snart  skulde 
lyde  sammen   med   hans   fra  Englændernes  Mund,   og  som 

skulde  overøses  med  et  endnu  langt  større  Had  end  selve 
den  mægtige  Erobrer;  den  krigerske  Biskop  afBayeux,  Odo, 
red  i  fuld  Rustning  ved  sin  Broders  og  Herres  Side,  lige 
saa  ivrig  efter  at  styrte  sig  ind  i  Kampen,  hvor  Faren  var 
størst.  At  udgyde  Blod  med  Sværd  og  Spyd  var  efter 
Kirkens  Love  en  Synd,  men  at  knuse  Hjælm  ogHjærneskal 
med  en  Stridskølle  var  i  Odos  Øjne  intet  Brud  paa  en 
Fredsforkynders  Pligter.  De  to  mægtige  Brødre  dannede 
Centrum,  ved  Siden  af  dem  red  en  tredje  Broder  Robert, 
der  snart  skulde  faa  en  større  Del  af  det  engelske  Bytte 
end  nogen  anden  Mand,  i  det  han  til  sine  tidligere  Besid- 
delser i  Bretagne  føjede  Jarledømmet  Cornwall.  Om  disse 
tre  red  Norrnandiets  Ridderskab;  den  senere  engelske  Adel, 
Efterkommerne  af  Fjenderne  fra  Pevensey  og  Senlac,  var 
med  ved  Udstedelsen  af  Magna  Charta. 

Erobrerens  Hær  var  altsaa  delt  i  tre  Afdelinger  efter  deres 
Hjemsted;  hver  Afdeling  var  atter  ordnet  i  en  tredobbelt  Række 
efter  Vaabenarterne.  Forrest  i  hver  Afde  ling  gik  Bueskytterne, 
Slyngekasterne  og  Armbrøstmændene ;  derpaa  kom  det 
sværere  Fodfolk  og  endelig  Rytterriet.  Grunden  til  denne 
Ordning  er  iøjnefaldende;  de  letbevæbnede  skulde  gjøre, 
hvad  de  formaaede,  med  deres  Kastevaaben  for  at  skade 
Englænderne  og  om  muligt  bringe  Uorden  i  deres  tætte 
Rækker.  Efter  dem  fulgte  det  svære  Fodfolk,  der  skulde 
stræbe  at  nedbryde  Palissaderne  og  saaledes  berede  Vejen 
for  Rytteriets  Angreb;  for  Vilhelms  Riddere  var  det  i  alle 
Tilfælde  besværligt  at  komme  op  ad  Skrænterne  paa  Sen- 
lachøjen,  men  at  ride  op  ad  dem  med  Haralds  sværtbevæb- 
nede Fodfolk  foran  sig,  og  uden  at  den  tredobbelte  Række 
af  Palissader  var  bleven  brudt,  vilde  have  været  den  visse 
Afsindighed.  De  to  store  Anførere,  som  nu  skulde  maale 
sig  med  hinanden,  forstode  begge  deres  Kunst.  Haralds 
Omsigt  havde  gjort  Vilhelms  bedste  Tropper  ganske  unyttige 
indtil  efter  en  Kamp,  der  ikke  kunde  andet  end  medføre  be- 
tydelige Tab   blandt   de   øvrige  Tropper,   som  Vilhelm  var 

nedt  til  at  udsætte  disse  for,  saa  at  Beskyldning  for  raa 
Ligegyldighed  ikke  kan  ramme  ham. 

Englænderne  kunde  nu  se  den  fremrykkende  Fjende. 
Ligesom  Normannerne  havde  de  været  tidlig  oppe ;  de  vare  nu 
fuldt  rustede  og  stode,  opfyldte  af  Kamplyst,  rede  til  Slag. 
Kongen  red  rundt  imellem  Rækkerne  og  henvendte  før 
Kampen  nogle  opmuntrende  Ord  til  sine  Mænd.  Det  væ- 
sentlige var,  at  Englænderne  blot  skulde  holde  sig  tæt  sam- 
men for  at  være  uovervindelige;  dersom  deres  Rækker  brø- 
des, vare  de  fortabte.  De  kæmpede  for  deres  Land,  det 
var  en  Forsvarskrig,  de  førte,  medens  Hertug  Vilhelm  var 
kommen  fra  et  fremmed  Land  for  at  erobre;  derfor  maatte 
han  angribe,  Harald  blot  forsvare.  Han  havde  derfor  valgt 
en  Stilling,  det  kun  gjaldt  om  at  forsvare.  Normannerne 
vare  dygtige  Ryttere,  og  naar  de  først  havde  gjennembrudt 
Forskansningerne,  vilde  det  være  vanskeligt  atter  at  drive 
dem  bort,  men  dersom  Englænderne  holdt  sig  i  tæt  sluttede 
Rækker,  vilde  Normannerne  ikke  udrette  noget ;  deres  lange 
Lanser  vilde  kun  nytte  lidet  paa  et  saadant  Terrain  som 
det,  han  havde  valgt  til  Kampen.  De  engelske  Kastespyd 
vilde  bringe  Uorden  i  deres  Rækker,  medens  de  rykkede 
frem,  og  Øxerne  vilde  knuse  dem,  naar  de  vovede  sig  til 
Nærkamp  ved  Barrikaderne. 

Lige  som  Vital  havde  bragt  Vilhelm  P]fterretninger, 
bragte  en  engelsk  Spion  Harald  de  sidste  Tidender  om  Fjen- 
dens Ordning  og  Fremrykning.  Kongen  var  endnu  til  Hest 
med  sit  Kastespyd  i  Haanden,  da  Spionen  kom.  Da  Ha- 
rald havde  hørt  paa  Beretningen  og  endnu  en  Gang  møn- 
stret og  opmuntret  sin  Hær,  red  han  hen  til  sin  Plads,  steg 
af  og  bad  Gud  om  Hjælp.  Hele  Højen  vrimlede  af  Krigere, 
Skrænterne,  der  i  og  for  sig  dannede  et  godt  Værn,  vare 
yderligere  forsynede  med  Barrikader  af  Tømmer;  over  disse 
maatte  Fjenden  bane  sig  Vej  i  Fronten  af  en  tæt  sluttet 
Række  Mænd,  der  dannede  et  Skjoldtag,  saa  at  de,  naar  de 

blot   bleve    staaende,    vilde   gjere   al   videre   Fremtrængen 
umulig. 

Hver  Mand  fra  Kongen  nedad  var  til  Fods,  da  Kampen 
begyndte.  Den  Skik,  at  den  engelske  Konge  ikke  udsatte 
sine  Undersaatter  for  en  Fare,  som  han  selv  veg  tilbage  for, 
og  at  hvor  Kongen  kæmpede,  kunde  ingen  Mand  tænke  paa 
Flugt,  var  i  dette  Tilfælde  en  Nødvendighed.  Dagens  Gjer- 
ning  var  at  forsvare  en  Fæstning,  at  staa  fast  og  strax  at 
slaa  hver  Mand  ned,  som  forsøgte  paa  at  bane  sig  Vej  ind 
over  deng  Træmure.  Paa  den  sydvestlige  Del  af  Højen 
synes  den  mindst  paalidelige  Del  af  Hæren  at  have  været 
opstillet;  det  var  de  hurtig  samlede  Folk  fra  de  sydlige 
Landskaber;  de  havde  ligesom  de  normanniske  Bueskytter 
ingen  beskyttende  Rustning,  deres  Vaaben  vare  af  forskjellig 
Art,  Buer  havde  de  færreste,  kun  faa  vare  bevæbnede  med 
Sværd  eller  Øxe;  de  fleste  havde  Kastespyd  eller  Køller, 
nogle  kun  saadanne  Bondevaaben  som  Høtyve  og  spidse 
Stager;  andre  synes  endnu  at  have  brugt  ældre  Tiders  mest 
primitive  Vaaben,  saa  at  de  ere  gaaede  i  Slaget  med  Sten- 
øxer  og  Stenhamre.  Selv  saadanne  plumpe  Vaaben  kunde 
være  til  Nytte  imod  den  svagere  Del  af  Fjendens  Styrke, 
naar  den  forsøgte  at  klavre  op  ad  Højen  og  gjenn ombryde 
Barrikaderne.  Det  var  imidlertid  ikke  til  saadanne  Tropper, 
at  Harald  satte  sin  Lid.  Kjærnen  af  den  engelske  Armé 
dannedes  af  Kongens  eget  Følge,  hans  udvalgte  Mænd,  der 
havde  været  hans  Ledsagere  i  alle  hans  Krige;  de  bare 
Hjælme  og  Ringbrynjer,  der  næppe  vare  forskjellige  fra 
Fjendens;  deres  Skjolde  vare  ligeledes  for  det  meste  aflange, 
nogle  vare  runde  med  en  fremspringende  Skjoldbukkel,  de 
bare  ligesom  Romerne  Kastespyd,  som  bleve  kastede  paa 
Fjenden  i  Begyndelsen  af  Kampen,  og  sværere  Vaaben  til 
Brug,  naar  de  vare  rykkede  ind  paa  Livet  af  ham;  nogle 
havde  brede  Slagsværd,  andre  den  frygtelige  Øxe,  der  førtes 
med  to  Hænder;  dette  Vaaben  var  først  blevet  indført  halv- 
tredsindstyve Aar  tidligere,  uden  Tvivl  af  Knud,    men  furst 

af  Harald  selv  bragt  mere  i  Brug  og  gjort  til  et  nationalt 
engelsk  Vaaben.  De  normanniske  Forfattere  synes  næsten 
at  gyse  ved  Mindet  om  dette  frygtelige  Vaaben,  der  i  Ha- 
ralds Haand  slog  baade  Mand  og  Hest  til  Jorden  med  ét 
Slag.  Det  var  i  Sandhed  et  Vaaben,  hvorved  den  fysiske 
Styrke  kunde  gjere  sig  gjældende;  intet  kunde  virke  saa 
ødelæggende  som  dette,  hvor  det  traf;  men  da  det  maatte 
svinges  med  begge  Hænder,  var  Manden,  som  forte  det, 
særlig  udsat  for  Kastevaabnene. 

Omkring  Kongens  Banner,  hvor  Hojen  begyndte  at 
skraane  mod  Sydøst,  vare  Englands  mest  udvalgte  Krigere 
samlede,  hvis  Øxer  havde  brudt  Harald  Haardraades  Skjold- 
borg. Midt  iblandt  dem  stod  Harald,  Englændernes  Konge, 
som  delte  Anstrængelserne  og  Faren  med  sine  simpleste 
Soldater,  med  sin  kongelige  Hjælm  paa  Hovedet  og  sin 
Strids oxe  paa  Skuldren. 

Den  franske  Hær  rykkede  nu  frem  over  det  lavere,  men 
ikke  flade  Terrain  imellem  Telhamhojen,  hvor  den  først 
var  kommen  Englænderne  i  Sigte,  og  Senlachojen,  hvor 
disse  sidste  stode ;  det  er  ikke  nogen  Slette  i  snævrere  For- 
stand, men  et  bølgeformigt  Jordsmon.  At  gaa  derover,  sum- 
pet som  det  er  endnu  den  Dag  i  Dag,  og  det  i  fuld  Rust- 
ning, maa  have  forøget  Besværlighederne  ved  Marchen  fra  Ha- 
stings en  Del;  ikke  desto  mindre  nærmede  alle  tre  Afdelin- 
ger sig  rask  Foden  af  Hejen.  Alan  havde  med  sine  Bre- 
tagnere, der  vare  den  mindst  ansete  Afdeling  af  Vilhelms 
Hær,  at  gjøre  Angreb  paa  den  mindst  paalidelige  Del  af  de 
engelske  Tropper.  De  skulde  bane  sig  Vej  vest  for  det 
Sted,  hvor  senere  Abbediet  kom  til  at  ligge.  Der  er  selve 
Opstigningen  let,  men  her  ligger  den  lille  isolerede  Høj,  vi 
allerede  have  omtalt,  og  som  utvivlsomt  var  besat  af  en 
engelsk  Forpost.  Yderst  paa  højre  Floi  skulde  Roger  af 
Montgommery  med  sine  Franskmænd  angribe  de  østlige  og 
nordlige  Punkter  af  Hejen;  Vilhelm  selv  og  hans  indfødte 
Normanner   paatoge  sig  det  vanskelige  Hverv    at   bane   sig 

Vej  lige  op  ad  Højen  med  Harald  og  håns  udvalgte  Mænd 
som  Modstandere. 

Nu  begyndte  Kampen;  Klokken  var  ni  om  Morgenen, 
da  det  første  Angreb  skete.  Normannerne  vare  komne  over  den 
ydre  Grav  og  stode  nu  lige  ved  Hejens  Fod  med  Palissa- 
derne  og  Forsvarerne  lige  foran  sig;  der  lød  et  Trompet- 
skrald, der  var  Tegnet  til  at  lade  en  Eegu  af  Pile  dale 
fra  Bueskytterne  i  alle  tre  Afdelinger  af  Vilhelms  Hær  som 
Forløber  for  de  sværtbevæbnedes  Fremstormen;  men  førend 
Hærene  endnu  vare  komne  i  Kamp,  red  en  Minnesanger  ved 
Navn  Taillefer  frem  af  Normannernes  Eække,  som  for  alene 
at  byde  hele  den  engelske  Hær  Trods.  Han  bad  om  og 
fik  Hertugens  Tilladelse  til  at  slaa  det  første  Slag;  han 
red  frem  under  Afsyngelse  af  Sange  om  Roland  og  Karl 
den  store,  kastede  sit  Sværd  op  i  Luften,  greb  det  igjen, 
men  viste  kort  efter,  at  han  ogsaa  kunde  bruge  sine  Vaa- 
ben  til  andet  end  at  gjere  Kunster  dermed;  thi  han  gjen- 
nemborede  en  Englænder  med  sin  Lanse,  huggede  en  anden 
ned  med  sit  Sværd  og  faldt  derpaa  for  deres  Kammeraters 
Sværd.  En  Gjerning  som  denne  kunde  tjene  til  at  opflamme 
Modet  paa  begge  Sider,  men  Vilhelm  var  dog  en  alt  for  prøvet 
Anfører  til  at   bryde    sig  stort  om  den  Slags  Kidderlighed. 

Efter  den  første  Afskydning  af  Pile  gik  det  svære  Fod- 
folk frem  til  Angreb;  den  egentlige  Kamp  var  begyndt. 
Det  franske  Fodfolk  maatte  arbejde  sig  op  ad  Højen  og  ned- 
bryde Palissader,  medens  en  Regn  af  Stene  og  Kastespyd 
vanskeliggjorde  dets  Fremrykning,  og  Køller,  Sværd  og 
Øxer  modtoge  alle  dem,  som  kom  inden  for  deres  Rækkeevne. 
De  egentlige  Normanner  maatte  gjøre  dette  lige  over  for 
den  tapreste  Modstand,  medens  deres  egne  Kastevaaben, 
som  maatte  slynges  opad,  gjorde  forholdsvis  ringe  Skade. 
Paa  begge  Sider  kæmpedes  der  med  stor  Udholdenhed; 
Krigsraabet  lød  bestandig;  Normannerne  raabte:  »Gud  staa 
os  bi!«  Englænderne  raabte  til  hver  Fjende,  som  kom  op 
paa  eller  stræbte  efter  at  naa  op  paa  Barrikaderne :  »Ud,  ud!« 

men  paakaldte  ogsaa  hellig  Bistand.  Fodfolket  havde  nu 
gjort  sit  bedste,  men  forgjæves.  Da  beredte  Evropas  bedste 
Kytteri  sig  til  Angreb  og  forsøgte  ved  sin  Masse  at  gj en- 
nemtrænge  den  Mur,  som  dannedes  af  Tømmer,  Skjolde  og 
levende  Mænd ;  men  det  for  Englænderne  gunstige  Terrain, 
deres  større  legemlige  Styrke  og  deres  frygtelige  Vaaben, 
alt  forenede  sig  om  at  forspilde  enhver  Anstrængelse  af 
Bretagnerne,  Normannerne  og  Picarderne  med  deres  mægtige 
Hertug  i  Spidsen.  Kastespyd  og  Pile  vare  forgjæves  blevne 
forsøgte;  de  opløftede  Lanser  havde  svigtet,  og  de  brede 
Sværd  havde  til  ingen  Nytte  klirret  mod  de  store  Øxer. 
Hertugens  og  Biskoppens  Stridskøller  havde  gjort  deres 
bedste;  det  var  kun  faa,  der  kom  inden  for  den  aldrig 
svigtende  engelske  Øxes  Rækkeevne,  som  levede,  saa  at  han 
kunde  føre  endnu  et  Slag.  Række  efter  Række  af  Frank- 
rigs og  Normandiets  bedste  Ryttere  stormede  frem  til  den 
frugtesløse  Gjerning.  Alt  forgjæves;  den  engelske  Krigs- 
kunst viste  paa  denne  Dag  sin  Overlegenhed  over  den  nor- 
manrdske,  ikke  en  Mand  havde  svigtet,  ikke  en  Tomme 
Land  havde  de  tabt.  Skjoldborgen  var  endnu  ubrudt,  endnu 
vajede  Wessex's  Drage,  uerobret  paa  Toppen  af  Senlac. 


Englænderne  havde  altsaa  staaet  for  sig  saa  vidt.  Ikke 
blot  var  ethvert  Angreb  blevet  slaaet  tilbage,  men  den 
største  Del  af  den  normanniske  Hær  havde  ogsaa  tabt 
Modet;  Bretagnerne  og  de  andre  Hjælpetropper  paa  venstre 
Fløj  vare  de  første,  som  gave  tabt;  baade  Rytteri  og  Fod- 
folk flygtede  her.  Nogle  af  de  engelske  Tropper  vare  nu 
ubesindige  nok  til  imod  Kongens  Befaling  at  forfølge  dem; 
det  har  maaske,  efter  hvad  man  tør  slutte  af  Slagets  senere 
Gang,  været  den  Afdeling,  som  holdt  den  lille  Høj  besat, 
eller  dem,  der  vare  lige  bag  ved  den,  hvor  Skrænten  var 
mindst  stejl,    og  Bretagnernes  Hovedangreb  efter   al  Sand- 

synlighed  blev  foretaget.  De  havde  været  heldige  nok  til 
at  slaa  Angrebet  tilbage,  og  Fristelsen  til  at  forfølge  den 
flygtende  Fjende  maa  have  været  uiniodstaaelig.  Resultatet 
var  imidlertid,  at  Vilhelms  venstre  Floj  blev  bragt  i  den 
største  Uorden;  det  bragte  ogsaa  Forstyrrelse  andre  Steder, 
saa  at  man  snart  veg  tilbage  over  hele  Linien,  ja  endog 
selve  Normannerne  bleve,  som  deres  Historieskriver  nødes 
til  at  indrømme,  grebne  af  Smitten.  I  det  Øjeblik  syntes 
Slaget  tabt,  men  Vilhelms  Mod  svigtede  ham  ikke,  og  ved 
sin  egen  Tapperhed  og  Aandsnærværelse  standsede  han  sine 
flygtende  Tropper.  Han  rev  Hjælmen  af  Hovedet,  og  med 
Blikket  og  Stemmen  kaldte  han  sine  Mænd  tilbage  til  An- 
greb. »I  afsindige!  Hvorfor  flygte  I?  Døden  venter  eder 
der,  medens  Sejren  vinker  os  fremad.  Jeg  lever  og  vil 
sejre  ved  Guds  Naade.«  Med  et  Spyd,  som  han  maaske 
rev  fra  en  af  de  omstaaende,  drev  han  de  flygtende  tilbage 
mod  Fjenden.  Hertugens  kjække  Ord  og  Holdning  satte 
atter  Mod  i  hans  Mænd,  og  Ridderne  stormede  atter  frem 
med  dragne  Sværd.  Hertugens  Broder,  Biskoppen,  red 
imidlertid  med  Stridskøllen  i  Haanden  et  andet  Sted  hen 
og  kaldte  andre  Flygtninge  tilbage  til  deres  Pligt.  Op- 
muntrede ved  denne  Kampens  Vending  gjorde  endog  Bre- 
tagnerne omkring  og  nedhuggede  deres  dumdristige  For- 
følgere; Ordenen  var  snart  gjenoprettet  over  hele  Linien, 
og  Vilhelm  og  Odo  skrede  med  hele  deres  Styrke  til  et 
andet  og  frygteligere  Angreb. 

En  ny  Akt  i  denne  Dags  forfærdelige  Drama  var  be- 
gyndt. Hertugen  selv  trængte  i  Spidsen  for  sine  egne 
Normanner  frem  imod  Banneret.  Nu  opstod  maaske  den 
voldsomste  Nærkamp  under  hele  Slaget;  det  kom  til  at 
staa  mellem  tre  Brødre  fra  hver  Hær,  Hertug  Vilhelm  og 
hans  to  Brødre  Odo  og  Robert  paa  den  ene  Side,  og  Kong 
Harald  og  hans  to  Brødre  Gyrth  og  Leofwine  paa  den  an- 
den. Hertugen  selv  trængte  med  sin  Relikvie  om  Halsen 
lige  løs  paa  den  engelske  Konge;    faa  Øjeblikke  efter  vilde 

de  to  mægtige  Rivaler  have  staaet  Ansigt  til  Ansigt,  saa 
at  Vilhelms  Stridskølle  var  kommen  til  at  prøve  Styrke  med 
Haralds  Øx^;  at  Harald  veg  tilbage  for  et  saadant  Møde, 
kunne  vi  ikke  et  Øjeblik  tro,  men  der  var  en  Mand,  hvis 
Hjærte  bankede  af  Længsel  efter  at  værne  om  ham,  ja  endog 
vilde  vove  sit  Liv  for  ham.  Med  det  samme  Sindelag,  der 
havde  bevæget  ham  til  at  foreslaa  Kongen  at  blive  i  Lon- 
don, medens  han  selv  vilde  fere  Hæren  syd  paa,  ilede  nu 
Jarlen  af  Østaugel,  Gyrth,  sin  Konge  og  Broder  til  Hjælp. 
Førend  Vilhelm  kunde  naa  Harald,  maaske  endog  før  han 
naaede  Barrikaden,  standsede  et  Spyd,  der  var  blevet  kastet 
af  Gyrth,  ham  i  hans  Fremrykken.  Det  fejlede  for  saa  vidt, 
som  Vilhelm  selv  forblev  uskadt ,  men  hans  ædle  andalusiske 
Hest,  en  Gave  fra  den  spanske  Kong  Alfons,  sank  til  Jor- 
den ;  det  var  den  første  af  tre  Heste,  der  bleve  dræbte  under 
ham  paa  den  Dag.  Hertugen  kæmpede  imidlertid  lige  saa 
godt  til  Fods  som  til  Hest,  ja  han  havde  endog  nu  visse 
Fordele;  han  kunde  komme  nærmere  til  Barrikaden  og  ud- 
dele Slagene  sikrere  og  paa  nærmere  Hold;  det  gjorde  han. 
Han  ilede  frem  for  at  opsøge  den  Mand,  som  nær  havde 
dræbt  ham.  Hertugen  og  Jarlen  mødtes,  og  den  engelske 
Helt  sank  død  om  for  hans  Fødder.  Dagens  Lykke  kunde 
synes  at  vende  sig  imod  England,  da  en  Søn  af  Godvin  var 
falden.  Tæt  ved  Siden  af  ham  og  næsten  i  samme  Øjeblik 
faldt  hans  Broder  Leofwine,  maaske  for  en  af  Hertugens 
Brødre,  Nu  var  Harald  alene  tilbage;  han  havde  selv  set 
de  to,  der  stode  ham  nærmest  og  vare  ham  kjærest,  falde. 
Nu  hvilede  Englands  Skæbne  alene  paa  dets  Konges  Arm. 
Dagens  Lykke  var  dog  endnu  langt  fra  afgjort.  De  to 
Jarler  vare  faldne,  men  Kampen  ved  Barrikaderne  fortsattes 
tappert.  Hertugen  viste  sig  som  en  lige  saa  farlig  Modstan- 
der til  Fods  som  til  Hest,  men  Normanneren  kunde  ikke 
længe  være  sit  Dyr  foruden;  han  opfordrede  da  en  Ridder 
til  at  overlade  ham  sin  Hest.  Var  det  Fejghed  eller  Op- 
sætsighed, der  bevægede  denne  til  at  afslaa  det?  Et  Slag  af 

Vilhelms  Haand  slog  imidlertid  Rytteren  til  Jorden,  og 
Vilhelm  uddelte  snart  atter  til  Hest  Død  og  Saar  til  Eng- 
lands Forsvarere.  Snart  maatte  en  anden  Englænder  dele 
Gyrths  Skæbne,  fordi  han  ligesom  hin  havde  dræbt  Vilhelms 
Hest.  En  anden  Ridder  tilbod  da  frivillig  sin  Hest  og  fik 
i  Stedet  for  den  sin  Væbners.  Man  stormede  atter  les  paa 
de  engelske  Rækker,  Kampen  var  haard,  men  Fordelen  var 
endnu  paa  Englændernes  Side.  Ved  dette  andet  Angreb  var 
der  dog  udrettet  noget.  Ikke  blot  Englænderne  havde  lidt 
det  næ^ststorste  personlige  Tab,  de  kunde  lide,  men  deres 
Palissader  vare  nu  paa  nogle  Steder  nedbrudte;  ved  dette 
Arbejde  havde  særlig  Franskmændene  paa  den  højre  Fløj 
været  heldige,  og  da  navnlig  en  Deling  under  Anførsel  af 
en  ung  normannisk  Kriger  Robert,  en  Son  af  Roger  af 
Beaumont.  De  havde  maaske  truffet  paa  en  mindre  kraftig 
Modstand,  medens  Englændernes  Opmærksomhed  væsentlig 
var  rettet  paa  den  store  Kamp,  som  førtes  under  Banneret ; 
og  dog  var  det  kun  lykkedes  selv  de  heldigste  at  faa  Bugt 
med  Palissaderne,  men  ikke  med  den  levende  Mur.  Hver 
en,  der  havde  forsøgt  at  gjennembryde  den,  havde  maattet 
bøde  derfor  med  Livet.  De  engelske  Rækker  stode  endnu 
urokkede,  og  skjønt  det  andet  Angreb  havde  været  mindre 
uheldigt  end  det  første,  var  det  dog  endnu  aabenbart,  at  et 
ligefremt  Angreb  med  det  normanniske  R^-tteri  vilde,  være 
en  haabløs  Gjerning. 

Vilhelms  Dygtighed,  hans  hurtige  Øje,  klare  Tanke  og 
urokkelige  Mod  svigtede  ham  dog  heller  ikke  her.  Nor- 
mannernes Karakter  forbandt  Rævens  og  Løvens  Natur; 
Styrke  og  Mod  havde  ikke  været  tilstrækkeligt;  man  kunde 
da  maaske  naa  Maalet  ved  List.  Vilhelm  havde  med  Glæde 
bemærket,  at  hans  Troppers  Flugt  havde  forledet  nogle  af 
Englænderne  til  at  forlade  deres  stærke  Stilling.  Han  havde 
ligeledes  bemærket,  at  Englændernes  Forskansninger  havde 
lidt  noget.  Dersom  man  paa  nogen  Maade  kunde  faa  en 
betydeligere  Del  af  den  engelske  Hær  lokket  ned  af  Højen, 

kunde  man  bane  sig  Vej  paa  de  Punkter,  hvor  Barrikaderne 
allerede  vare  svækkede.  Han  vovede  derfor  en  dristig  List. 
Naar  han  lod  sin  Hær  eller  en  Del  af  den  gribe  en  for- 
stilt Flugt,  vilde  Englænderne  blive  fristede  til  at  forfølge. 
De  flygtende  Normanner  skulde  da  vende  sig  imod  deres 
Forfølgere,  og  imidlertid  skulde  en  anden  Afdeling  søge  at 
uaa  Højen  gjennem  denAabning,  der  nylig  var  bleven  dan- 
net. Han  gav  sine  Ordrer  i  den  Henseende;  de  bleve  nøj- 
agtig og  dygtig  udførte.  En  Del  af  Hæren,  sandsynligvis 
den  venstre  Fløj,  som  nylig  var  flygtet  for  Alvor,  vendte 
sig  nu  atter  til  Flugt.  Uden  at  være  blevne  belærte  af 
deres  Kammeraters  Skæbne,  da  de  før  brød  deres  Rækker, 
styrtede  Englænderne  paa  den  højre  Fløj,  væsentlig  de  irregu- 
lære Tropper,  efter  og  forfulgte  dem  med  Glædesskrig. 
Mændene  fra  Bretagne,  Poitou  og  Maine  opførte  sig  nu 
bedre  end  forrige  Gang;  de  vendte  sig  imod  Englænderne, 
som  nu  for  Alvor  greb  Flugten.  De  maa,  hvor  udiscipli- 
nerede og  dumdristige  de  end  havde  vist  sig,  dog  have 
haft  nogle  forstandige  Førere  imellem  sig;  thi  de  fandt 
Lejlighed  til  at  tage  Hævn  over  det  Puds,  der  var  blevet 
spillet  dem.  Nu  kom  Betydningen  af  den  lille  isolerede 
Høj  til  at  vise  sig;  enten  havde  dens  Forsvarere  slet  ikke 
forladt  den,  eller  ogsaa  var  det  lykkedes  nogle  af  Flygt- 
ningene at  samle  sig  og  besætte  den;  den  var  under  alle 
Omstændigheder  nu  besat  og  blev  tappert  forsvaret  af  en 
Afdeling  letbevæbnede  Englændere,  der  overvældede  en 
Skare  Franskmænd,  som  angreb  dem,  med  en  saadan  Regn 
af  Kastespyd  og  Stene,  at  ikke  en  Mand  kom  levende  der- 
fra. En  anden  Afdeling  Englændere,  aabenbart  Folk  fra 
Omegnen,  benyttede  deres  Terrainkundskab  til  deres  Fordel; 
de  trak  sig  hen  til  den  vanskelig  tilgængelige  vestlige  Del 
af  Højen,  hvor  de  satte  sig  fast  paa  den  lille  Flods  stejle, 
skovbevoxede  Bredder.  De  franske  Ryttere,  som  forfulgte 
dem,  styrtede  hovedkulds  ned  i  Kløften,  hvor  de  bleve  ned- 
sablede i  en  saadan  Mængde,  at  deres  Lig  skulle  have  fyldt 

Sænkningerne  i  Terrainet.  De  Mænd,  der  havde  begaaet 
den  store  Fejl  at  forfølge,  havde  saaledes,  saa  vidt  det  stod 
til  dem,  gjort  deres  Fejl  god  igjen  ved  deres  Dygtighed 
og  Mod. 

Fejlen  var  ikke  desto  mindre  skæbnesvanger  for  Eng- 
land. Hertugens  store  Maal  var  naaet,  Hovedraomentet  i 
Haralds  dygtige  Taktik  var  blevet  gjort  virkningsløst  ved 
den  ubetænksomme  Iver  hos  den  mindst  værdifulde  Del  af 
hans  Tropper.  Ved  den  overilede  Nedstigning  af  de  let- 
be væbnede  paa  den  hejre  Fløj  mistede  hele  den  engelske 
Hær  Fordelen  ved  sin  Stilling.  De  forfølgende  Englændere 
havde  ladet  den  lettest  tilgængelige  Del  af  Højen  aaben 
for  Fjenden;  medens  Franskmænd  og  Englændere  kæmpede 
spredte  over  det  lavere  Land  uden  nogen  bestemt  Orden  og 
med  vexlende  Lykke,  trængte  Normannernes  Hovedstyrke 
op  ad  Højen  sandsynligvis  ad  den  jævne  Skraaning  vest  for 
det  Sted,  hvor  Abbediet  senere  kom  til  at  ligge. 

Den  store  Fordel  ved  Stillingen  var  nu  tabt.  Nor- 
mannerne vare  endelig  komne  op  paa  Højen.  I  Stedet  for 
at  maatte  bane  sig  Vej  op  ad  Skrænterne  og  over  Palissa- 
derne  kunde  de  nu  rette  deres  Angreb  i  østlig  Retning  mod 
Forsvarerne  af  Banneret,  i  det  de  endog  bleve  begunstigede 
ved  en  ringe  Hældning  af  Grunden.  Slaget  var  dog  endnu 
langt  fra  forbi;  Englænderne  havde  endnu  nogle  Fordele 
paa  deres  Side.  Paa  Højen  var  der  kun  daarlig  Plads  til 
Rytteriets  Bevægelser,  og  skjønt  Palissaderne  nu  ikke  længere 
vare  til  nogen  Nytte,  var  der  dog  endnu  en  frygtelig  Hin- 
dring for  Angriberne  at  overvinde,  Skjoldborgen.  Stillingen, 
som  Haralds  skarpe  Blik  havde  valgt,  gjorde  ham  god 
Nytte  lige  til  det  sidste.  De  normanniske  Beretninger  tale 
med  Beundring  om  Englændernes  faste  Stilling.  Det  var 
en  ejendommelig  Krigsførelse,  hvor  den  ene  Part  var  i  idel 
Bevægelse,  medens  den  anden  stod  som  fastvoxen  til  Jorden. 
Englændernes  Opstilling  var  saa  tæt,  at  Mændene,  naar  de 
dræbtes,  maatte  blive  liggende  paa  det  samme  Sted,   og  de 

lettere  saarede  kunde  ikke  slippe  ud,  men  bleve  knuste  af 
deres  Kammerater.  Skjoldtaget  blev  dog  endnu  bevaret, 
men  Dagens  Lykke  havde  afgjort  vendt  sig  til  Angribernes 
Fordel ,  om  Kampen  end  langt  fra  var  forbi.  Det 
kunde  paa  ingen  Maade  siges,  at  Lykken  ikke  endnu  en 
Gang  kunde  vende  sig* 

Det  er  vanskeligt  at  angive  det  nøjagtige  Tidspunkt, 
da  Normannerne  vandt  den  store  Fordel;  men  det  er  rime- 
ligt, at  det  var  Klokken  tre  om  Eftermiddagen ;  dersom  det 
er  Tilfældet,  havde  Kampen  altsaa  allerede  raset  i  sex 
Timer,  og  dens  Udfald  var  dog  endnu  usikkert.  Nu  rykkede 
imidlertid  det  sidste  Afsnit  af  Kampen  nærmere.  Skjønt 
Englænderne  ikke  længere  støttedes  af  deres  Forskansninger, 
dannede  dog  deres  Skjolde  endnu  et  Værn  for  dem;  men 
efterhaanden  løsnedes  Hækkerne,  og  Slaget  synes  snart  at 
være  blevet  forvandlet  til  en  Kamp  Mand  mod  Mand.  Det 
er  rimeligvis  fra  dette  Tidspunkt,  at  vi  have  de  fleste  Be- 
retninger om  forskjellige  Krigeres  Heltegjerninger  paa  begge 
Sider.  Normannernes  Navne  ere  blevne  bevarede,  medens 
Englænderne,  skjønt  der  ydes  deres  Mod  Eetfærdighed,  ikke 
nævnes.  Om  Harald  selv  tindes  der  forunderlig  nok  intet 
andet  end  de  højeste  Lovtaler  over  hans  Mod.  Hans  Øxe 
var  den  væ'gtigste,  hans  Slag  de  frygteligste  af  alle;  Hest 
og  Kytter  sank  paa  én  Gang  for  et  eneste  Slag  af  ham. 
Han  var  samtidig  Anfører  og  simpel  Soldat.  Dette  maa 
være  en  Ros,  der  tilkommer  enhver  Anfører  i  de  Tider, 
men  det  fremhæves  særlig  baade  om  Harald  og  Vilhelm. 
De  to  Rivaler  mødtes  ikke.  Vilhelm  anstrængte  sig  derfor, 
men  det  lykkedes  ham  ikke.  Han  fandt  imidlertid  Mod- 
standere, der  næppe  have  været  mindre  frygtelige.  En 
Englænder,  for  hvem  Modstandere  vare  segnede  til  alle 
Sider,  mødte  nu  Hertugen  i  Kampen.  Vilhelm  sporede  sin 
Hest  og  sigtede  efter  ham  med  sin  Kølle;  Englænderen 
undgik  Slaget  og  rettede  nu  selv  et  Slag  mod  Hertugen; 
Vilhelm  bukkede  sig;    Øxen   ramte   hans  Hjælm  og    havde 

nær  slaaet  ham  af  Hesten.  Han  rejste  aig  da  atter  i  Sædet 
og  rettede  endnu  et  Slag  mod  Englænderen ,  som  nu  flygtede 
ind  imellem  sine  Kammerater.  Da  satte  nogle  Normanner 
efter  ham  og  gjennemborede  ham  med  deres  Lanser.  En 
anden  Englænder  førte  sit  Spyd  mod  Hertugen,  men  Vil- 
helm kom  ham  i  Forkjøbet  og  slog  ham  til  Jorden  med  sin 
Kølle.  Saadanne  Sammenstød  skete  der  mange  af  rundt 
om  paa  Højen.  En  kæmpemæssig  Englænder,  der  skal  have 
været  Anfører  for  et  Hundrede  Mand,  skal  især  have  gjort 
lyst  imellem  Fjenderne.  Ligesom  for  Kongens,  sank  Hest 
og  Rytter  til  Jorden  for  hans  Slag.  Normannerne  vare 
ganske  forfærdede  over  ham,  indtil  et  Spydkast  af  Roger  af 
Montgommery  strakte  ham  til  Jorden.  To  engelske  Fost- 
brødre kæmpede  ved  hinandens  Side,    og   mangen    en  Hest 

Mand  var  falden  for  deres  Øxer.  En  fransk  Ridder 
mødte  dem;  da  svigtede  Modet  ham,  og  han  tænkte  et 
Øjeblik  paa  Flugt,  men  han  tog  sig  sammen,  løftede  sit 
Skjold  for  at  beskytte  Hovedet  mod  deres  Øxer  og  gjennem- 
borede den  ene  Englænder  med  sin  Lanse ;  den  brødes  itu, 
da  han  faldt;  Franskmanden  greb  da  en  Stridskølle,  som 
hang  paa  hans  Sadelknap  og  knuste  Hovedet  paa  den 
faldne  Mands  Kammerat  med  et  eneste  Slag.  En  modig 
Norman  faldt  under  den  største  Bedrift  af  alle;  han  galo- 
perede med  Sværdet  i  Haanden  lige  løs  paa  Kongens  Ban- 
ner. Han  stræ^bto  efter  at  slaa  det  stolte  Mærke  ned,  som 
endnu  knejste  paa  sin  Plads.  Flere  end  én  Englænder  faldt 
for  hans  Sværd,  men  han  blev  snart  omringet  og  faldt  for 
deres  Kammeraters  Øxer;  den  næste  Dag  laa  hans  Lig  ved 
Foden  af  Banneret. 

Af  saadanne  Fortællinger  findes  der  mange  hos  de 
normanniske  Digtere,  de  ere  karakteristiske,  hvad  enten  de 
bogstavelig  tagne  ere  sande  eller  ikke.  Banneret  vajede 
endnu  saa  stolt  som  nogen  Sinde;  Kongen  kæmpede  endnu 
under  det.  Saa  længe  Harald  levede,  og  Hest  og  Rytter 
segnede   under    hans  Øxe,    svigtede  Englands  Hjærte   ikke, 

var  Englands  Haab  endnu  ikke  ganske  svundet.  Hvor  han 
var,  rasede  Kampen  endnu,  og  her  hen  var  hele  den  nor- 
manniske Hærs  Opmærksomhed  rettet.  Slaget  havde  varet 
fra  Klokken  ni  om  Morgenen,  og  nu  var  det  snart  Aften* 
Nye  Anstrængelser  vare  nødvendige  for  at  besejre  Englæn- 
dernes Modstand,  hvor  formindsket  end  deres  Antal  var,  og 
saa  trætte  de  end  vare  af  den  forfærdelige  Dags  Anstræn- 
gelser. Hertugen  befalede  sine  Bueskyttere  at  skyde  op  i 
Luften,  saa  at  Pilene  kunde  falde  ned  paa  Hovedet  af  Fjen- 
den. Virkningen  viste  sig  strax  og  var  forfærdelig.  Intet 
andet  Kunstgreb  af  den  snu  Hertug  havde  vist  sig  saa 
nyttigt.  Hjælme  bleve  gjennemborede ,  Øjne  skudte  ud, 
Fjenderne  stræbte  at  dække  Hovedet  med  Skjoldet;  de  bleve 
derved  mindre  i  Stand  til  at  svinge  Øxerne.  Nu  nærmede 
det  afgj ørende  Øjeblik  sig.  Der  var  et  Punkt  paa  Højen, 
som  de  normanniske  Bueskytter  havde  faaet  Befaling  til 
særlig  at  rette  deres  Skud  imod.  Da  Mørket  faldt  paa, 
styrtede  der  en  mægtig  Kegn  af  Pile  ned  over  Bannerets 
Forsvarere,  blandt  hvilke  Harald  endnu  kæmpede.  Hans 
Skjold  var  tæt  besat  med  de  normanniske  Pile,  men  han 
var  endnu  usaaret  og  usvækket.  Endelig  faldt  der  en  Pil, 
som  var  afskudt  bedre  end  de  andre.  Den  gjennemborede 
Kongens  højre  Øje;  han  greb  krampagtig  efter  den,  brød 
Skaftet  af,  tabte  sin  Øxe  og  sank  i  Dødskamp  om  ved 
Foden  af  Banneret.  Kongen  var  afvæ'bnet.  Dagens  Skæbne 
var  ikke  længere  tvivlsom.  Tyve  Riddere  forpligtede  sig 
nu  til  enten  at  falde  eller  frelse  Banneret,  som  endnu 
vajede  stolt  over  deres  Hoved,  medens  Harald  laa  døende 
ved  deres  Fødder.  De  fleste  af  de  tyve  maatte  lade  deres 
Liv,  men  for  de  øvrige  lykkedes  Forsøget.  Om  end  Kon- 
gen ikke  længere  kunde  kæmpe,  aandede  han  dog  endnu. 
Fire  Riddere  styrtede  da  frem  og  dræbte  ham  ved  flere 
Saar„ 

En  gjennemborede  den  døende  Konges  Bryst,  en  anden 
afhuggede  hans  Hoved  med  Sværdet;    men    selv   dette  var 

ikke  nok;  en  tredje  gjennemborede  det  døde  Legeme  og 
spredte  Indvoldene  til  alle  Sider;  en  fjerde,  som  man  skulde 
synes  kom  for  silde  til  Deltagelse  i  Handlingen,  afhuggede 
Kongens  Ben.  Saaledes  behandlede  de  stolte  normanniske 
Riddere  en  falden  Fjende,  en  Fyrste,  som  selv  aldrig  havde 
behandlet  nogen  Fjende  haardt  eller  grusomt;  men  vi  maa 
tilføje  til  Erobrerens  Fordel,  at  han  betegnede  denne  sidste 
Handling  som  lav  og  ussel  og  udviste  Misdæderen  af  sin 
Armé. 

Det  var  et  haardt  Slag,  at  Harald  var  falden,  ligesom 
hans  tapre  Bredre  før  ham;  men  endnu  var  ikke  alt  forbi: 
Begivenheden  viste  imidlertid,  at  Sagen  var  tabt  ved  God- 
vins Sønners  Fald,  at  alt  som  bestandig  i  disse  Tider  be- 
roede paa  en  enkelt  Mand,  og  at  denne  ene  Mand,  som 
havde  kunnet  værne  om  og  frelse  England,  nu  var  borte. 

Mændene,  som  kæmpede  paa  Højen,  have  vel  været 
alt  for  optagne  i  Øjeblikket  til  at  overveje  deres  Fædrelands 
Fremtid;  men  de  vidste  i  det  mindste,  at  Slaget  var  tabt 
ved  deres  Konges  Død.  Ikke  desto  mindre  herte  Modstan- 
den ikke  strax  op,  da  Harald  var  falden.  Saa  længe  det 
endnu  var  en  Smule  lyst,  og  saa  længe  en  engelsk  Arm 
endnu  havde  Styrke  til  at  løfte  en  Øxe  eller  svinge  et 
Kastespyd,  fortsatte  Kongens  personlige  Følge  den  ulige 
Kamp.  Medens  de  angribende  Normanners  Kræfter  syntes 
at  voxe  under  Kampen,  blev  denne  Englands  højeste  Adel 
og  bedste  Soldater  udmattede  af  den  lange  Modstand  og 
nedhuggede  til  sidste  Mand.  Der  blev  hverken  givet  eller 
taget  mod  Pardon;  ikke  en  Mand  flygtede,  og  ingen  blev 
tagen  til  Fange.  Alene  de  overlevede,  der  saarede  om 
Morgenen  vare  blevne  kastede  til  Side  som  døde,  men  som 
endnu  aandede  og  tids  nok  fik  Kræfter  til  at  søge  hjem  for 
endnu  at  tjene  deres  Land.  Det  kunde  kun  være  faa,  der 
vare  undslupne  paa  denne  Maade.  Blomsten  af  saa  godt 
som  hele  det  sydlige  og  østlige  Englands  Adel  laa  dræbt 
paa  denne  Dag.      Natten    brød  nu  frem,    og   ved  Hjælp    af 

den  flygtede  de  letbevæbnede,  nogle  til  Fods,  andre  paa  de 
Heste,  som  havde  baaret  Førerne  til  Slaget.  Normannerne 
forfulgte,  og  ligesom  tidligere  paa  Dagen  fik  Englænderne 
Lejlighed  til  at  hævne  sig  paa  Sejrherrerne.  Paa  den  nord- 
lige Side  falder  Højen  brat  af,  er  ujævn  og  sumpet;  intet 
Sted  kunde  selv  om  Dagen  være  mere  uheldigt  for  Ryttere, 
der  ikke  kj  endte  Egnen,  til  at  forfølge  let  Fodfolk,  hvor- 
iblandt mange  kjendte  hver  Plet.  I  Mørke  eller  ved  den 
usikre  Aftenbelysning  var  det  endnu  mere  haabløst;  i  deres 
Iver  faldt  Rytter  og  Hest  hovedkulds  ned  ad  Skrænten, 
hvor  de  enten  knustes  i  Faldet,  druknede  i  Mudderet  eller 
dræbtes  med  Sværd  og  Køller  af  Englænderne,  som  da  de 
saae,  i  hvad  Stilling  Forfølgerne  befandt  sig,  samledes  og 
huggede  dem  ned  uden  Barmhjærtighed.  Da  troede  en  af 
Forfølgerne,  at  det  var  engelske  Forstærkninger,  vendte  om 
og  raadede  Vilhelm  til  at  give  Signal  til  Tilbagetog.  Han 
hviskede  Hertugen  i  Øret,  at  det  vilde  være  den  visse 
Død,  dersom  han  trængte  længere  frem.  Ordene  vare  næppe 
ude  af  hans  Mund,  fer  et  Slag  i  Mørket  traf  ham  i  Ryggen, 
og  han  blev  baarenbort,  med  Blodet  løbende  ud  af  Næse  og 
Mund.  Vilhelm  trængte  frem;  han  var  saa  lykkelig  at 
undgaa  sine  mindre  heldige  Soldaters  Skæbne,  og  han  vendte 
ikke  tilbage  til  Højen,  førend  al  Fare  var  forbi.  Det  var 
den  sidste  Scene  i  Slaget,  og  ingen  indprægede  sig  saaledes 
i  Sejrherrernes  Sind  soni  denne;  Navnet  »Ulykkesgrav,«  som 
det  Sted  bar  i  flere  Slægtled,  hvor  de  flygtende  Eng- 
lændere vendte  om  og  toge  den  sidste  Hævn,  viste,  hvor 
stor  en  Skade  der  tilføjedes  Sejrherrerne  her  i  selve  Sejrens 
Øjeblik. 

Jeg  har  nu,  saa  vidt  jeg  har  kunnet  forene  de  for- 
skjellige  og  modstridende  Beretninger,  beskrevet  de  væsent- 
ligste Omskiftelser  og  Begivenheder  i  dette  mindeværdige 
og  blodige  Slag.  Hvad  dets  historiske  Betydning  angaar, 
da  var  langt  fra  alt  dermed  opnaaet;  England  var  endnu 
ikke  erobret.     Vilhelm  havde  endnu  svære  Kampe  at  beslaa, 

førend  han  kom  i  fuldstændig  Besiddelse  af  hele  Landet. 
Naar  enten  Harald  havde  levet,  eller  en  anden  som  han 
var  traadt  i  hans  Sted,  havde  man  kunnet  tvivle  meget, 
om  England  overhovedet  var  blevet  erobret.  Saaledes 
som  Sagerne  nu  stode,  var  Erobringen  derimod  blot  et  Tids- 
spørgsmaal.  Vilhelm  maatte  paa  mange  Punkter  bekæmpe 
Modstand  imod  sit  Herredømme  og  undertrykke  mange 
Oprør,  naar  han  var  bleven  Herre;  men  han  stødte  aldrig 
senere  sammen  med  Englænderne  i  regelmæssigt  Slag,  kom 
aldrig  til  at  kæmpe  for  sin  Krone  med  en  Rival  i  Spidsen 
for  en  national  Hær. 

Naar  man  betragter  Senlackampen  blot  som  et  Slag, 
er  det  et  af  de  mest  mindeværdige  i  hele  den  militære 
Historie.  To  hinanden  aldeles  modsatte  Systemer  stødte 
her  sammen  under  to  Anførere,  der  i  enhver  Henseende 
vare  hinanden  jævnbyrdige.  Vi  læse  med  lige  saa  stor 
Beundring  om  den  overlegne  Dygtighed,  hvormed  Harald 
valgte  sin  Stilling  og  lagde  sin  Plan,  som  om  den  vidunder- 
lige Raadsnarhed,  hvormed  Vilhelm  fattede  og  vexlede  sine 
Planer,  alt  eftersom  det  i  Øjeblikket  var  tjenligt;  hvorledes 
han  greb  enhver  heldig  Omstændighed,  ja  endog  drog  Nytte 
af  Uheld  til  Opnaaelsen  af  sitFormaal.  Hver  af  Anførerne 
støttedes  paa  en  væa-dig  Maade  i  det  mindste  af  en  Del  af 
Hæren.  Fra  et  militært  Standpunkt  véd  man  ikke,  hvad 
Side  man  skal  beundre  mest.  Begge  Nationer  udfoldede  i 
dette  det  første  Slag,  hvori  de  mødtes  som  Fjender,  Egen- 
skaber, som  indtil  den  Dag  i  Dag  ere  forblevne  karakteri- 
stiske for  de  to  Nationer.  Franskmændene  —  thi  Rosen 
kan  ikke  indskrænkes  til  de  egentlige  Normanner  —  lagde 
paa  én  Gang  en  fremfusende  og  udholdende  Tapperhed  for 
Dagen  og  adlede  hurtig  og  forstandig  vanskelig  udførlige 
Befalinger.  De  skrede  atter  og  atter  til  Angreb  uden  at 
bryde  sig  om  de  gjentagne  Uheld,  og  de  forstode  heldig  at 
sætte  den  sindrige  Krigslist  med  den  forstilte  Flugt  i  Værk. 
Denne   maa   have  været   meget   vanskelig,   fordi   den  ikke 

synes  at  have  været  overlagt  i  Forvejen,  men  at  være  ble- 
ven udført  efter  Vilhelms  Indskydelse,  fremkaldt  ved  Øje- 
blikkets Fordringer.  Næsten  mere  beundringsværdig  er  den 
lange,  haardnakkede  Modstand  af  Englænderne,  der  i  ni 
Timer  stadig  holdt  deres  Fors varsstilling  uden  at  vige,  ind- 
til Døden  eller  yderlig  Udmattelse  tvang  dem  dertil.  Naar 
hele  den  engelske  Hær  havde  været  som  Haralds  nærmeste 
Omgivelser,  vilde  det  utvivlsomt  være  blevet  til  Sejr  i 
Stedet  for  til  Nederlag  for  den  Selv  normanniske  Skriben- 
ter indrømme,  at  Mandefaldet  var  saa  betydeligt,  og  Flugten 
blandt  Normannerne  til  en  Tid  saa  stor,  at  intet  uden 
Guds  Bistand  og  Vilhelms  retfærdige  Sag  havde  kunnet 
give  ham  Sejr.  Slaget  blev  tabt  ved  den  Fejl  af  de  en- 
gelske letbevæbnede  paa  højre  Fløj  trods  Kongens  Befaling 
at  bryde  deres  Rækker  for  at  forfølge.  Deres  Fejl  var 
sørgelig  og  skæbnesvanger;  men  det  var  en  naturlig  Fejl 
hos  modige  og  uprøvede  Mænd,  der  vare  ivrige  efter  at 
udmærke  sig  i  Kampen  og  uden  Tvivl  vare  fortrydelige 
over  den  noget  kjedelige  Tvang,  som  Haralds  Forsvarsplan 
paalagde  dem.  Man  maa  desuden  regne  dem  den  Dygtighed  og 
Aandsnærværelse  til  gode,  hvormed  de  gjorde  deres  bedste 
for  at  bøde  paa  deres  Fejl. 

Vi  ville  nu  vende  os  til  Betragtning  af  Vilhelm  i  hans 
Sejrstime  og  følge  Englands  Helt  til  Graven. 


VI. 

Kampen  var  forbi ,  Mørket  var  faldet  paa ,  og  de 
Englændere,  som  ikke  vare  faldne  om  deres  Konge,  havde 
forladt  Valpladsen.  Vilhelm  vendte  nu  tilbage  til  Højen, 
hvor  al  Modstand  var  ophørt  for  længe  siden.  Han  skal 
have  set  paa  de  Tusender  af  døde  og  døende,  der  laa  rundt 
omkring,  med  en  Følelse  af  Smerte  over,  at  saa  mange 
Mænd  vare  faldne  som  Offer  for  hans  Fordringer.  Her, 
hvor   de    engelske    Øxer    og   Kastespyd    og    Normannernes 

Lanser  og  Buer  havde  udfort  deres  dødbringende  Gjerning 
paa  de  to  mægtige  Anføreres  Befaling,  laa  døde  og  døende 
Mænd,  men  intet  Steds  laa  de  dog  saaledes  opdyngede  som 
om  det  engelske  Banner.  Her  knælede  Erobreren  i  Tak 
til  Gud  og  lod  sit  eget  Banner  rejse  som  Tegn  paa  Sejren. 
Han  lod  de  døde  bringe  bort  og  sit  Telt  rejse  paa  dette 
Sted  og  lod  sig  bringe  sit  Maaltid  midt  imellem  disse  gyse- 
lige Vidnesbyrd  om  hans  Tapperhed.  Han  blev  advaret 
imod  det  ubesindige  i  en  saadan  Handling;  mange  af  Eng- 
lænderne, som  laa  rundt  omkring,  vare  ikke  døde,  mange 
blot  let  saarede;  de  kunde  enten  staa  op  og  flygte  eller 
søge  Hævn  og  være  glade  ved  at  ofre  Livet,  naar  tillige 
en  Norman  maatte  lade  det;  men  Vilhelm  nærede  ingen 
Frygt,  Gud  havde  beskyttet  ham  indtil  da,  og  han  stolede 
paa,  at  han  vilde  gjere  det  fremdeles.  Derpaa  tog  han  sin 
Eustning  af,  hans  Skjold  og  Hjælm  vare  mærkede  af  mange 
tunge  Slag,  men  han  selv  var  usaaret;  han  blev  hilset  med 
høj  Jubel  af  sine  Tropper;  atter  takkede  han  Gud  og  sin 
tro  Hær  og  satte  sig  derpaa  til  at  spise  og  drikke  imellem 
de  døde. 

Normannerne  holdt  Vagt  hele  Natten;  Morgenen  til 
den  næste  Dag,  der  skulde  være  helliget  til  kristelig  An- 
dagt, spredte  sit  Lys  over  en  Scene,  hvis  Rædsler  først  da 
viste  sig  i  deres  fulde  Udstrækning.  Den  første  Pligt  var 
at  begrave  de  døde.  Hertugen  gik  selv  over  Valpladsen 
og  ledede  Begravelsen  af  sine  egne  døde;  han  var  ikke, 
hvad  enten  det  nu  var  hans  Følelse,  der  indgav  ham  det, 
eller  af  politiske  Hensyn,  til  Sinds  at  behandle  de  over- 
vundne eller  deres  Slægtninge  grusomt  eller  fornærmelig 
uden  Grund.  Kvinderne  fra  Omegnen  kom  til  Lejren  for 
at  bede  om  deres  Mænds,  Sønners  og  Brødres  Lig,  og  de 
fik  efter  en  udtrykkelig  Befaling  af  Vilhelm  Tilladelse  til 
at  bringe  dem  bort  for  at  begrave  dem  i  Nabobyerne. 
Hustruer  og  Søstre  havde  baaret  Soldaternes  Legemer  bort; 
men  der  var  hverken  Hustru  eller  Søster  til  at  spørge  efter 

det  mirihandlede  Legeme  af  Englands  Konge.  Vi  vide,  at 
hans  Hustru  i  det  Øjeblik  var  langt  borte,  maaske  allerede 
paa  Vejen  for  at  søge  Beskyttelse  bag  det  fjærne  Klosters 
Mure;  men  der  var  andre,  som  elskede  den  faldne  Helt; 
der  var  dem,  som  hang  ved  ham  i  levende  Live,  og  som 
ikke  vilde  svigte  ham  i  Døden.  Der  var  hans  Moder, 
Enken,  som  havde  mistet  saa  mange  tapre  Sønner,  der  var 
Folk,  som  havde  nydt  godt  af  hans  Gavmildhed,  og  den 
Kvinde,  som  havde  elsket  ham  med  en  sand,  om  end  ulov- 
lig Kjærlighed*  Det  var  fra  Haralds  Kloster,  at  der  kom 
Mænd  for  at  øve  den  sidste  Pligt  mod  den  døde.  To  Munke 
havde  fulgt  den  engelske  Hærs  Marche;  de  kom  enten  af 
blot  og  bar  Kjæflighed  eller,  som  Legenden  beretter,  ængstelige 
for  tilstødende  Ulykker  ved  det  hemmelighedsfulde  Varsel, 
som  det  hellige  Kors  havde  givet  Kongen,  da  han  laa  i 
Bøn  foran  det  i  sin  Klosterkirke,  før  han  drog  til  Mødet 
med  Vilhelm.  Hovedet  paa  Frelserens  Billede,  der  fer 
havde  siddet  oprejst,  skal  den  Gang  have  sænket  sig  mod 
Jorden,  som  om  det  sagde:  »Det  er  fuldbragt,«  ret  som 
om  alt  Haab  var  ude  for  ham,  der  havde  knælet  foran  det. 
Munkene  fulgte  efter  lige  til  Valpladsen,  men  deltoge  ikke 
selv  i. Kampen;  de  stode  i  Afstand  derfra  for  at  se,  hvor- 
ledes det  gik.  Med  dem  var  muligvis  den  nu  bedagede 
danske  Prinsesse  Gyda,  *)  Godvins  Enke,  kommen.  Moderen 
til  de  tre  Helte,  som  vare  faldne  under  Banneret.  Hun 
kom  til  Hertugen  og  bad  om  sin  kongelige  Søns  Legeme. 
Tre  Sønner  af  hende  vare  faldne  for  hans  eller  hans  Folks 
Haand ;  Erobreren  kunde  da  indrømme  i  det  mindste  den  ene 
af  de  tre  en  kongelig  Begravelse.  Haralds  Legeme  skulde 
blive  opvejet  med  Guld,  naar  det  maatte  komme  til  at  hvile 
inden  for  hans  eget  Klosters  Mure ;  men  hvor  der  var  Tale 
om  hans  store  Modstander,  var  Vilhelm  ubønhørlig.  Hans 
Sjæl  var  alt  for  ædel  til,  at  han  skulde  nære  smaaligt  Nag 


*)  En  Søster  til  Ulf  Jarl,  altsaa  Faster  til  Svend  Estridsen. 

til  en  Fjende,  som  ikke  længere  kunde  skade  ham;  men 
hans  Politik  bed  ham  at  brændemærke  Menederen,  Oprøreren, 
den  banlyste,  ved  en  højtidelig  Dom  af  Udøveren  af  den 
retfærdige  Straf.  Han,  som  ved  sin  umættelige  Ærgjerrig- 
hed  var  Skyld  i  saa  mange  Mænds  Fald,  skulde  ikke  selv 
modtage  Hædersbevisningen  ved  en  højtidelig  Begravelse; 
han  skulde  ikke  lades  som  Fugleføde,  men  han,  der  be- 
vogtede Kysten,  medens  han  levede,  skulde  ogsaa  gjøre  det 
efter  sin  Død.  En  Stendysse  paa  Kysten  af  Sussex,  rejst 
paa  Højderne  ved  Hastings,  skulde  være  det  eneste  Minde 
om  Oprøreren. 

Det  kongelige  Legeme  var  endnu  ukjendt;  det  var 
blevet  kastet  til  Siden  mellem  de  andre  Lig,  som  laa  om- 
kring Banneret,  da  der  blev  gjort  i  Stand  til  Vilhelms 
Midnatsmaaltid.  Hvem  kunde  paatage  sig  at  finde  et  en- 
kelt Lig  i  en  saadan  Dynge?  Hvem  var  i  Stand  til  at 
gjenkjende  en  Skikkelse,  der  var  bleven  mishandlet  ved 
uværdige  Fjenders  lave  Ondskab?  Man  kunde  ikke  opfordre 
Gyda  til  at  gjøre  det;  de  to  trofaste  Munke  gjorde  deres 
bedste,  men  Forsøget  lykkedes  ikke.  Der  var  kun  én,  man 
kunde  betroe  den  pinlige  Gjerning;  én,  som  kjendte  ham 
alt  for  godt;  én,  som  havde  elsket  Manden,  ikke  Kongen, 
og  hvis  Kjærlighed  var  bleven  ofret  for  Herskerens  Pligt 
eller  Politik.  Hans  Enke  havde  overladt  ham  til  hans 
Skæbne.  Det  var  en  Kvinde  af  lavere  Rang,  der  med  Kjær- 
lighed ikke  havde  bragt  ham  Magt  og  Anseelse,  men  som 
havde  været  hans  Hustru,  før  han  indtog  sin  høje  Stilling, 
som  nu  blev  opfordret  til  at  udføre  den  sidste  Kjærligheds- 
gjerning  paa  Jorden  imod  ham.  Hendes  Øje  gjenkjendte 
endelig  det  mishandlede  Legeme  paa  Mærker,  som  maaske 
end  ikke  hans  Moder  kjendte.  Det  saaledes  fundne  Legeme 
ventede  nu  paa  Sejrherrens  Befaling.  Vilhelm  vilde  ikke 
krænke,  han  vilde  kun  gjøre,  hvad  hans  Politik  bød  ham. 
Kristelig  Begravelse  blev  nægtet  ham,   men  Vilhelm  kunde 

dog  vise  Haralds  Legeme  Hædersbevisninger.  Det  sønder- 
lemmede Legeme  blev  hyllet  i  Purpur  og  baaret  til  Vil- 
helms Lejr  ved  Kysten.  Hertugen  overdrog  en  af  sine 
Høvdinger,  som  i  det  mindste  ikke  var  nogen  personlig 
Fjende  af  Harald  og  England,  den  hædrende  Begravelse, 
der  rigtig  nok  skete  uden  kirkelige  Ceremonier;  blandt  Sus- 
sex's Klipper  blev  Harald  Godvins  Søns  Legeme  jordet  under 
en  Stendynge. 

Saa  vidt  gaa  de  samtidige  Forfatteres  paalidelige  Be- 
retninger; men  der  exister er  endnu  to  Fortællinger,  vi  skulle 
berøre.  Den  ene  er  helt  og  holdent  en  Digtning  og  har 
kun  Interesse,  for  saa  vidt  vi  se  noget  lignende  gjentaget 
atter  og  atter  i  Menneskehedens  Historie.  Det  er  Fortællingen 
om,  at  Harald  ikke  faldt  i  det  store  Slag,  men  undkom  og 
levede  kortere  eller  længere  Tid,  og  efter  nogle  skal  have 
helliget  Resten  af  sine  Dage  til  Bod  for  sine  Synder.  Han 
skal  være  bleven  funden  halv  død  af  Kvinderne,  som  kom 
for  at  hjælpe  de  saarede,  og  blev  derpaa  af  nogle  Mænd 
bragt  til  Winchester.  Her  blev  han  plejet  i  to  Aar  af  en 
Kvinde,  der  forstod  sig  paaSaarlægekunst;  derpaa  skal  han 
være  dragen  til  Saxerne  og  Danmark  for  at  bede  om  Hjælp 
mod  Normannerne.  Da  han  ikke  tik  nogen,  forsagede  han, 
efter  at  have  gjennemgaaet  meget,  Verden  og  gik  i  Kloster ; 
her  skal  han  være  død  i  en  høj  Alder  og  først  i  sit  sidste 
Øjeblik  have  aabenbaret  for  sine  Omgivelser,  at  den  ringe 
Eneboer  ikke  var  nogen  anden  end  det  besejrede  Englands 
retmæssige  Konge. 

Den  anden  Fortælling  siger,  at  Haralds  Legeme,  der 
først  blev  begravet  under  Stendyssen  ved  Hastings,  senere 
blev  ført  til  hans  eget  Kloster  V^altham.  At  det  altid 
angav  sig  som  Haralds  Begravelsessted,  at  der  blev  vist  en 
Grav  med  Haralds  Navn  paa  som  hans  lige  indtil  Abbediels 
Ophævelse,  og  at  der  fandtes  Kester  deraf  i  Midten  af  det 
17de  Aarhundrede,  er  hævet  over  enhver  Tvivl;  men  denne 
lokale  Tradition  vilde  ikke  i  og   for   sig   være  tilstrækkelig 

til  at  faa  os  til  at  anerkjende  denne  Paastands  Berettigelse, 
da  den  jo  synes  at  staa  i  Strid  med  de  samtidige  For- 
fatteres Vidnesbyrd.  Naar  vi  imidlertid  se  lidt  nøjere  til, 
vil  det  vise  sig,  at  Historierne  om  Begravelsen  under  Sten- 
dyssen og  om  Begravelsen  i  Klostret  nok  lade  sig  forene. 
Der  er  meget,  der  taler  for,  at  Haralds  Ben  til  sidst  kom 
til  at  hvile  paa  det  sidste  Sted.  Det  vilde  stride  imod 
Datidens  religiøse  Følelser,  at  han  hvilede  paa  et  uindviet 
Sted;  fremdeles  var  det  ikke  urimeligt,  at  Vilhelm  senere 
vilde  tillade,  at  den  Hæder  vistes  hans  faldne  Rivals  Minde. 
Den  første  strænge  Befaling  var  en  politisk  Handling  i 
Sejrens  Øjeblik;  men  allerede  før  Udløbet  af  det  minde- 
værdige Aar  kom  der  en  Tid,  da  Vilhelm  nok  kunde  være 
tilbøjelig  til  at  lytte  til  mildere  Raad.  Da  han  var  bleven 
den  kaarne  og  salvede  Konge,  stræbte  han  en  Tid  efter  at 
gjøre  sit  Herredømme  saa  taaleligt  som  muligt  for  Englæn- 
derne; han  kan  da  have  opfyldt  enten  Gydas  eller  Kloster- 
bredrene  i  Walthams  Bøn  om  at  faa  Haralds  Legeme  flyttet 
fra  Højen  ved  Hastings  til  Klosterkirken  Waltham,  hvor 
det  kom  til  at  hvile  ved  Højaltret.  Nu  søger  man  for- 
gjæves  hans  Grav. 

H.  V.  Wiirden. 

i/e  Begivenheder,  der  gik  for  sig  i  Wittenberg  i  Slutnin- 
gen af  1521  og  Begyndelsen  af  det  følgende  Aar  og  igjen 
kaldte  Luther  frem  til  det  offentlige  Liv,  ere  vel  de  fleste 
af  vore  Læsere  bekj endte  nok,  og  vi  behøve  derfor  kun  at 
berøre  dem  i  al  Korthed  som  en  Indledning  til  den  følgende, 
lille  Fortælling,  der  ganske  vist  har  været  kjendt  for  den 
lærde  Verden  snart  i  hundrede  Aar,  men  for  en  dansk  Læse- 
kreds vistnok  alligevel  i  det  hele  har  Nyhedens  Interesse.  *) 
Dr.  Karlstadt  havde  i  Wittenberg  stillet  sig  i  Spidsen 
for  den  reformatoriske  Bevægelse  og  gjort  sig  til  Fører  for 
samme;  men  hans  alt  for  storelver  efter  at fjærne kirkelige 
Misbrug  og  den  Voldsomhed  og  Hensynsløshed,  hvormed 
han  søgte  at  gjennemføre  sine  Hensigter  og  Tanker,  havde 
foraarsaget  store  Uroligheder,  der  bleve  afgjort  misbilligede 
selv  blandt  de  mest  trofaste  Tilhængere  af  den  lutherske 
Bevægelse  og  truede  med  at  tage  en  afgjort  uheldig  Ret- 
ning. Den  almindelige  Bekymring  og  Ophidselse  i  Witten- 
berg tiltog  yderligere,  da  Karlstadt,   for  at  kunne  gjennem- 


*)  Denne  Fortælling  i  dens  hele  gammeldags  og  trohjærtige 
Sprog  er  meddelt  i  Fil  s  s  lin  s  Schweizermuseum  1784,  i  „der 
helvetische  Alraanach  vom  J.  1808"  og  i  „Johann  Kessler,  ge- 
nannt  Athenarius."    St.  Gallen  1826,  af  Bern  et. 

føre  sine  Reformer  i  det  kirkelige  Liv,  forbandt  sig  med 
nogle  andre  religiøse  Sværmere,  de  saa  kaldte  Zwickauer- 
Profeter ,  og  Avgustiuerpræsten  Gabriel  Didymus.  *)  Luther 
indsaa,  hvilken  Fare  der  truede  hans  Keformationsværk  fra 
disse  Sværmeres  Side,  og  man  kan  derfor  gjøre  sig  et 
Begreb  om  hans  pinlige  Stilling  i  det  lille  Værelse  paa 
Wartburgerslottet.  Han  syntes  alt  at  se  Luften  rødne  af 
den  brændende  Wittenberger-Kirke,  som  han  med  saa  stor 
Kjærlighed  og  sin  Sjæls  hele  Kraft  havde  søgt  at  gjen- 
oprette  i  dens  oprindelige  Renhed;  han  syntes  at  høre 
Stormklokken,  der  raabte  om  Hja^lp  og  Redning,  og  sine 
Venners  Nedraab.  Hvad  skulde  han  gjøre?  Han  besluttede 
at  gaa  til  Wittenberg  og  selv  dæmpe  Oprørets  Flamme 
med  sin  alvorsfulde  Tale.  Allerede  imod  Slutningen  af 
Februar  1522  meldte  han  sin  Landsherre  og  Beskytter 
denne  sin  Beslutning:  »Jeg  skal  snart,  om  Gud  vil,  være 
der;  eders  fyrstelige  Naade  maa  ikke  tage  mig  det  ilde  op.« 
Gjennem  sin  Amtmand  Oswald  i  Eisenach  fraraadede  Kur- 
fyrst Frederik  den  vise  endnu  Luther  at  vende  tilbage  til 
Wittenberg;  men  hans  Landsherres  Betænkelighed  kunde 
ikke  gjøre  Luther  vaklende  i  hans  Forsæt,  og  den  3dje 
Marts  1522  brød  Junker  Jørgen,  i  ridderlig  Klædning  med 
langt  Skjæg  og  langt  Haar,  alene  op  fra  Wartburg  og  red 
til  Wittenberg,  hvor  han  indtraf  den  6te  samme  Maaned, 
efter  at  han  Dagen  forud  i  Borna  ved  Leipzig  havde  gjort 
Kurfyrsten  bekjendt  med  sit  Skridt  i  en  Skrivelse,  der  helt 
igjennem  bærer  Præg  af  hans  urokkelige  Mod,  faste  Tro  og 
Fortrøstning  til  Gud. 

Det  var  visselig  et  alvorligt  Skridt  og  Ridt,  som  Luther 
den  Gang  vovede,  i  det  han  saaledes  uden  sin  høje  Herres 
og  Beskytters  Tilladelse,  ja  endog  mod  hans  Bud,  forlod 
Wartburg  for  igjen    at   indtræde    i    det  offentlige  Liv  og  i 


*)  Se   nærmere   Afhandlingen    „Gjendøberne    og   deres   Rige    i 
Munster",  Historisk  Archiv.  1869  II,  156  og  flg. 

rette  Tid  vende  tilbage  til  Wittenberg  for  at  værne  sin 
Kirkeforbedring  mod  truende  Fare  og  Overlast.  Hvorledes 
han  imidlertid  selv  under  et  saa  truende  Livsvendepunkt 
forstod  at  bevare  sin  glade  Fortrøstning,  sin  muntre  Stem- 
ning og  rolige  Holdning,  fremgaar  klart  af  hans  Mede 
under  denne  Rejse  med  to  Schweizer  Studenter  i  Gjæst- 
givergaarden  den  sorte  Bjørn  i  Jena.  Johann  Kessler  fra 
St.  Gallen,  den  senere  Reformator  i  sin  Hjemstavn,  var 
i  Følge  med  sin  jævnaldrende  Ven,  Johannes  Reutiner,  for 
Studiernes  Skyld  dragen  fra  Schweiz  til  Wittenberg.  Efter 
rejsende  Skolarers  Skik  maatte  de  tilbagelægge  Vejen  til 
Fods,  og  en  Aften  i  Fastetiden  vare  de  udmattede  og  ganske 
gjennemblødte  af  Regn  ankomne  til  Jena.  Her  bleve  de 
imidlertid  afviste  paa  alle  Gjæstgivergaarde  og  vilde  allerede 
igjen  forlade  Staden  og  søge  Nattely  i  en  Landsby,  da  de 
mødte  en  Mand,  som  venlig  spørger  dem,  hvorhen  de  endnu 
skulde  saa  sent,  og  da  de  fortalte  ham  deres  Forlegenhed, 
nævner  og  anviser  han  dem  en  Gjæstgivergaard,  som  laa 
uden  for  Porten  og  hed  den  sorte  Bjørn.  Her  finde  de 
da  ogsaa  Modtagelse.  I  Gjæstestuen  sidder  en  Mand  alene 
i  et  Hjørne  ved  et  Bord,  og  foran  ham  ligger  en  Bog  op- 
slaaet,  hvori  han  netop  læser.  Dog  snart  hilser  han  dem 
venlig,  opfordrer  dem  til  at  sætte  sig  hen  til  ham  ved  Bor- 
det —  thi  paa  Grund  af  deres  tilsølede  Klæder  havde  de 
holdt  sig  afsides  og  taget  Plads  paa  en  Bænk  nær  Deren, 
—  og  b3^der  dem  at  drikke,  saaledes  at  de  ikke  vel  kunde 
afslaa  det.  Efter  at  de  saaledes  havde  fornummet  hans 
Venlighed,  satte  de  sig  hen  til  ham,  bestilte  selv  et  Krus 
Vin,  bød  ham  ogsaa  en  Drik  og  mente,  at  han  var  en 
Riddersmand,  da  han  sad  der  i  en  rød  Læderkappe  og  iført 
Benklæder  og  Vams,  dog  uden  Rustning,  og  med  Sværd 
ved  Siden,  den  højre  Haand  støttet  paa  Sværdknappeu  og 
omfattende  Hæftet  med  den  venstre.  Han  spurgte  om  deres 
Hjemstavn;    men  uden  at  afvente  deres   Svar  sagde  han  til 

dem:  »I  ere  Schweizere,  fra  hvilken  Kant  af  Schweizerlandet 
ere  I?«  De  svarede  »fra  St  Gallen,«  og  han  fortsatte:  »Naar 
I,  som  jeg  forstaar  det,  ville  til  Wittenberg,  finde  1  der 
gode  Landsmænd,  Hieronymus  Schurf  og  hans  Broder, 
Doktor  Avgustin.«  »Til  dem  have  vi  Breve,«  sagde  Stu- 
denterne og  spurgte,  om  Luther  for  Tiden  ikke  var  i  Wit- 
tenberg. »Jeg  har  sikker  Kundskab  om,  at  Luther  for 
Tiden  ikke  er  i  Wittenberg,«  var  den  fremmedes  Svar, 
»dog  skal  han  snart  komme  der  hen;  men  Philippus  Me- 
lanchthon  er  der  og  læser  over  det  græske  Sprog.«  Derhos 
formanede  han  de  unge  Folk  til  ret  at  lægge  sig  efter  det 
græske  og  hebraiske  Sprog,  hvortil  der  var  god  Lejlighed  i 
Wittenberg.  De  erklærede  ikke  at  ville  hvile,  før  de  havde 
set  og  hørt  den  Mand,  som  havde  angrebet  Messen  og 
Præsteskabet ;  ogsaa  os,  tilføjede  de,  have  vore  Forældre  be- 
stemt for  den  gejstlige  Stand,  og  vi  ønskede  gjærne  at  vide, 
hvorledes  det  forholder  sig  med  disse  Ting.  »Hvor  have  I 
da  tidligere  studeret?«  spurgte  Kiddersmanden.  Svar:  »I 
Basel.«  »Nu,  hvorledes  staar  det  da  til  i  Basel?«  spurgte 
han  videre,  »er  Erasmus  endnu  der,  hvad  tager  han  sig 
for?«  »Saa  vidt  vi  vide,  staar  det  godt  til  i  Basel.  Ogsaa 
opholder  Erasmus  sig  der;  men  hvad  han  tager  sig  for,  er 
enhver  uvidende  om  og  ubekjendt  med;  thi  han  holder  sig 
meget  stille  og  for  sig  selv.«  »Men  hvad  mener  man  i  Schwei- 
zerlandet om  Luther?«  sagde  Riddersmanden  videre.  »Der 
hersker  hist  som  alle  Vegne  mange  Slags  Meninger  om 
ham.  Nogle  kunne  ikke  noksom  rose  ham  og  takke  Gud 
for,  at  han  har  aabenbaret  sin  Sandhed  og  blottet  Vild- 
farelserne ved  denne  Mand,  men  andre  fordømme  ham  som  en 
utaalelig  Kj ætter ,  fremfor  alle  da  de  gejstlige.«  »Det 
kunde  jeg  vel  tænke  mig,«  svarede  han,  »det  er  disse 
Præster.«  Under  disse  Samtaler  var  den  fremmede  Ridders- 
mand bleven  meget  fortrolig  med  de  tvende  Studenter ;  men 
hans   lærde  Taler   særlig   hans   Bekjendtskab    med    Schurf, 

Meiauchthon  og  Erasmus  fra  Rotterdaiia  var  dem  dog  under- 
lig og  paafiildende,  og  deres  Forundring  blev  endnu  større, 
da  den  ene  af  Eejsefællerne  tog  den  Bog,  som  laa  paa  Bordet,  i 
sin  Ha  and  og  slog  den  op;  thi  det  var  en  hebraisk  Salme- 
bog. Han  lagde  den  igjen  paa  sin  Plads,  og  Ridderen  stak 
den  til  sig.  »Jeg  vilde  give  en  Finger  af  min  Haand,« 
begyndte  Studenten  igjen,  »naar  jeg  forstod  dette  Sprog.« 
»I  raaatte  vel  kunne  opnaa  det,«  sagde  den  fremmede, 
»naar  I  ellers  vil  anvende  den  rette  Flid  derpaa;  ogsaa  jeg 
ønsker  at  komme  videre  deri  og  over  mig  derfor  daglig.« 

Dagen  var  gaaet  til  Ende,  og  det  var  alt  blevet  meget 
mørkt,  da  traadte  Værten  ind  i  Værelset  og  hen  til  Stu- 
denterne ved  Bordet*  Da  han  havde  mærket  og  hørt  deres 
Ønske  om  at  se  Luther,  sagde  han:  »Kjære  Svende,  det 
vilde  være  lykkedes  eder,  hvis  I  havde  været  her  for  to 
Dage  siden;  thi  her  har  han  siddet  ved  Bordet,«  og  han 
viste  dem  Stedet  med  Fingeren. 

Det  vare  vi  meget  fortrydelige  over  —  saaledes  fort- 
sætter Kessler  sin  Fortælling,  som  vi  her  følge  —  og  lod 
vor  Vrede  gaa  ud  over  den  slette  og  ikke  færdige  Vej,  som 
havde  hindret  vor  Vandring,  men  tilføjede:  »Det  glæder  os 
dog,  at  vi  ere  i  samme  Hus  og  sidde  ved  samme  Bord, 
hvor  han  har  siddet.«  Værten  lo  og  gik  bort;  men  en 
kort  Stund  efter  kaldte  han  mig  ud  af  Stuedøren.  Jeg 
kom  hen  til  ham,  i  det  jeg  blev  bange  og  tænkte  efter, 
hvad  upassende  jeg  maaske  havde  gjort,  og  hvad  jeg,  skjønt 
uskyldig,  kunde  væ^re  bleven  mistænkt  for.  Da  sagde  Vær- 
ten til  mig:  »Da  jeg  antager  det  for  fuldstændig  rigtigt, 
at  I  ønsker  at  høre  og  se  Luther,  saa  er  det  ham,  der  sid- 
der hos  eder.«  Jeg  mente,  at  Værten  vilde  have  mig  til 
bedste.  »I  vil  nok  gjærne  drive  Spas  med  mig,«  sagde  jeg 
til  ham,  »og  tilfredsstille  min  Lyst  efter  at  se  Luther;« 
dog  han  bekræftede  endnu  engang  sit  Udsagn,  men  bad 
mig  lade,    som    om  jeg  ikke  vidste  noget  derom.     Jeg  gik 

igjen  ind  i  Stuen,  men  kunde  ikke  afholde  mig  fra  hemmelig 
at  hviske  min  Kammerat  i  Øret :  »Værten  har  sagt  mig,  at 
det  er  Luther;«  men  han  vilde  heller  ikke  strax  tro  det  og 
sagde:  »Han  har  maaske  sagt,  at  det  er  Hutten,  og  du  har 
ikke  rigtig  forstaaet  ham.«  Da  nu  Klædningen  ogsaa  mere 
mindede  mig  om  ffutten  end  om  Luther,  der  dog  var  en 
Munk,  lod  jeg  mig  overtyde  om,  at  Værten  havde  sagt: 
»Det  er  Hutten,«  thi  Begyndelsen  af  begge  Navne  klinger 
saa  temmelig  ens. 

Imidlertid  kom  to  Kjebmænd  ind  i  Herberget,  og  efter 
at  de  havde  aftaget  deres  Overtøj  og  lesnet  deres  Sporer, 
lagde  den  ene  en  uindbundet  Bog  paa  Bordet.  Den  ube- 
kjendte  Riddersmand  spurgte  dem,  hvad  det  var  for  en 
Bog.  »Det  er  Doktor  Luthers  Udlægning  af  Evangelierne 
og  Epistlerne,  først  nylig  trykt  og  udkommen;  har  I  endnu 
ikke  set  dem?«  »Jeg  skal  ogsaa  snart  faa  det  Værk  an- 
skaffet,«   gav  han  til  Svar.*)    Nu   kom  Værten    og   sagde: 


*)  Paa  Wartburg  udfoldede  Luther  en  uafbrudt,  mangesidig 
Virksomhed;  men  langt  over  hans  mangfoldige  Stridsskrifter 
og  mindre  Opbyggelsesskrifter,  og  næsten  jævnsides  med 
hans  Hovedværk:  Oversættelsen  af  det  nye  Testa- 
mente, bør  der  stilles  et  andet  Værk,  som  Luther  havde  paa- 
begyndt strax  efter  sin  Ankomst  til  Wartburg,  atter  og  atter 
optog  trods  alle  Afbrydelser  og  Forstyrrelser  og  fortsatte  til 
Midten  af  November  med  samme  Lyst  og  Kjærlighed.  Vi 
sigte  til  Udarbejdelsen  af  hans  tydske  Kirkepostil,  den 
Bog,  som  vi  oven  for  saae  de  to  brave  Kjøbmænd  føre  med 
sig.  Denne  Forklaring  af  Fest-  og  Søndagsevangelierne 
og  Epistlerne  er  den  første  evangeliske  Prædikensamling  paa 
det  tyske  Sprog,  og  Luther  selv  kaldte  den  senere  hen  den 
allerbedste  Bog,  han  nogen  Sinde  havde  skrevet,  og,  tilføjer 
han,  selv  Papisterne  sætte  Pris  paa  den.  Vi  skulle  ikke  her 
gaa  nærmere  ind  paa  Gangen  i  Værkets  Udarbejdelse,  men 
blot  tilføje,  at  indtil  den  17de  Septbr.  1521  var  han  færdig 
med  de  tvende  første  Afdelinger,  Epistlerne  og  Evangelierne 
■fra   første    Søndag   i  Advent   til   Epiphaniasfesten,    som  det 

»Sæt  eder  uu  til  Bords,  vi  ville  spise ;«  men  vi  bad  Værten 
give  os  nogen  Mad  for  os  selv.  »Kj ære  Svende,«  svarede  Manden, 
»sæt  eder  kun  til  Bords,  jeg  skal  nok  være  rimelig  mod 
eder,«  og  da  den  fremmede  hørte  dette,  sagde  han:  »Kom 
kun  her  hen,  jeg  skal  nok  klare  Fortæringen  med  Værten.« 

Under  Maaltidet  førte  han  megen  gudfrygtig  og  venlig 
Tale,  saaatKjøbmændene  og  vi  gave  mere  Agt  paa  hans  Ord 
end  paa  alle  Retterne.  Han  talte  ogsaa  om  den  forestaaende 
Rigsdag  i  Niirnberg  og  mente,  at  der  ikke  vilde  komme 
meget  ud  deraf,  da  Herrerne  hellere  vilde  tilbringe  Tiden 
med  Turneringer,  Slædefarter,  Utugt  og  Hoffærdighed  end 
antage  sig  Guds  Ord;  »men  jeg,«  vedblev  han,  »har  det 
Ha  ab,  at  den  rene  Sandhed  og  Guds  Ord  vil  bringe  vore 
Børn  og  Efterkommere  mere  Frugt,  end  det  har  bragt  deres 
Forældre,  hos  hvem  Vildfarelsen  er  saa  indgroet,  at  den 
ikke  let  lader  sig  udrydde.«  Kjøbmændene  gave  deres  Bi- 
fald hertil,  og  den  ældste  af  dem  sagde:  »Jeg  er  en  jævn, 
enfoldig  Lægmand  og  forstaar  mig  ikke  synderlig  paa  disse 
Tvistigheder;  men  saa  vidt  jeg  kan  blive  klog  paa  den 
Ting,  maa  Luther  enten  være  en  Engel  fra  Himlen  eller 
en  Djævel  fra  Helvede.  Jeg  vilde  gjærne  spandere  ti  Gyl- 
den her  endnu  paa  Luther,  naar  jeg  kunde  skrifte  for  ham , 
thi  han  maatte  og  kunde  undervise  min  Samvittighed  paa 
rette  Maade.« 

Imidlertid  traadte  Værten  nærmere  hen  til  os;  »vær 
ikke  bekymret  for  Fortæringen,«  sagde  han  hemmelig,  »Mar- 


fremgaar  af  Dedikationsskriftet  til  Oversættelsen  og  For- 
klaringen af  Evangeliet  om  de  ti  spedalske.  Til  den  anden 
Afdeling  er  endnu  føjet:  En  lille  Undervisning,  hvad 
man  skal  søge  og  vente  i  Evangelierne,  med  en 
Dedikation  til  Grev  Albrecht  afMansfeld,  dateret  „i  Ørkenen 
paa  Sankt  Elisabets  Dag  (o:  19de  Novbr.)  1521".  Det  af- 
brudte Arbejde  er  næppe  blevet  fortsat  før  mod  Slutningen 
af  Aaret  1523,  maaske  endog  først  fra  Begyndelsen  af  1524. 

tinus  har  betalt  Aftensmaden  for  eder.«  ,  Det  glædede  os 
meget,  ikke  for  Pengenes  og  Madens  Skyld,  men  særlig 
fordi  denne  Mand  havde  vist  Gjæstfrihed  mod  os.  Efter 
Aftensmaden  stode  Kjøbmændene  op  og  gik  ud  i  Stalden 
for  at  passe  deres  Heste.  Imidlertid  var  den  ubekj endte 
alene  med  os  i  Stuen,  vi  takkede  ham  da  for  den  Penge- 
sum, han  havde  lagt  ud  for  os,  og  lode  os  mærke  med,  at 
vi  holdt  ham  for  Ulrich  von  Hutten.  »Ham  er  jeg  ikke,« 
gav  han  til  Svar;  men  til  Værten,  som  netop  igjen  traadte 
ind,  sagde  han:  »Jeg  er  i  Aften  bleven  til  en  Adelsmand; 
thi  disse  Schweizere  holde  mig  for  Ulrich  von  Hutten.« 
Saa  sagde  Værten:  »Ham  er  I  ikke,  men  Martinus  Luther.« 
Da  lo  han  og  spøgede:  »De  to  holde  mig  for  Hutten,  I 
holder  mig  for  Luther,  jeg  skulde  vel  egentlig  hedde  Mar- 
tinus Marcolfus.«  Efter  saadan  Tale  tog  han  et  højt  Øl- 
glas, sigende:  »Schweizer,  drik  mig  endnu  en  Gang  en 
venlig  Tak  og  Velsignelse  til.«  Og  da  jeg  vilde  tage 
Glasset,  bod  han  mig  et  andet  med  Vin  og  sagde:  »Øllet  er 
ubehageligt  og  uvant  for  eder:  drik  Vinen!« 

Nu  stod  han  op,  kastede  Kappen  over  Skuldrene,  tog 
Afsked  og  bød  os  Haanden  med  de  Ord:  »Naår  I  komme 
til  Wittenberg,  hils  saa  Doktor  Hieronyraus  Schurf  fra  mig.« 
»Det  skulle  vi  gjøre  villig  og  gjærne,  sagde  vi;  men  hvad 
skulle  vi  kalde  eder,  saa  han  forstaar  eders  Hilsen.«  »Sig 
ham  ikke  andet  end:  Den,  som  skal  komme,  lader 
eder  hilse;  saa  forstaar  han  nok  de  Ord.«  Med  disse 
Ord  skiltes  han  fra  os  og  gik  til  Ko. 

Derpaa  kom  Kjøbmændene  igjen  ind  i  Stuen,  lod  Vær- 
ten endnu  give  dem  en  Drik  og  underholdt  sig  meget  ind- 
byrdes om,  hvem  denGjæst,  der  havde  siddet  hos  dem,  vel 
kunde  vsere.  Værten  holdt  ham  for  Luther,  og  Kjøb- 
mændene lode  sig  snart  overtyde  derom,  men  vare  mest 
bekymrede  over,  at  de  havde  talt  saa  upassende  om  ham; 
de  vilde  staa  tidligere  op    den  næste  Morgen   og  bede  ham 

om  Forladelse  for,  at  de  ikke  havde  kjendt  ham  personlig. 
Det  skete  ogsaa.  De  fandt  ham  om  Morgenen  i  Stalden,  og 
Martinus  har  svaret  paa  deres  Tale:  »I  have  jo  under 
Aftensmaden  sagt,  at  I  vilde  give  ti  Gylden  ud  endnu  for 
Luther  og  skrifte  for  ham;  naar  I  altsaa  skrifte  for  ham, 
ville  I  jo  se  og  erfare,  om  jeg  er  Martinus  Luther.«  Uden 
derpaa  at  give  sig  yderligere  til  Kjende  er  han  siddet  op 
og  reden  ad  Wittenberg  til. 

Efter  vor  Ankomst  til  Wittenberg  gaa  vi  strax  til 
Doktor  Hieron  ymus  Schurf  for  at  overbringe  ham  vore  Breve. 
Da  vi  vare  traadte  ind  i  Stuen,  finde  vi  Martinus  ligervis 
som  i  Jena  og  nu  sammen  med  Philippus  Melanchthon, 
Justus  Jonas,  Nicolaus  Amsdorf,  Doktor  Avgustin  Schurf, 
som  fortælle  ham,  hvad  der  er  gaaet  for  sig  under  hans 
Fraværelse  fra  Wittenberg.  Han  hilste  os  og  smilte,  viste 
med  Fingeren  og  sagde:  »Det  er  Philippus  Melanchthon,  om 
hvem  jeg  har  fortalt  eder.«  Da  vendte  Philippus  sig  til 
os  og  spurgte  efter  mange  Ting,  hvorom  vi  maatte  give 
ham  Besked,  saa  godt  vi  kunde.  Og  saaledes  vare  vi  den 
samme  Dag  sammen  med  disse  Mænd  til  vor  store 
Glæde. 

Saa  vidt  Kesslers  endnu  forhaandenværende  Beret- 
ning om  hans  og  hans  Vens  Møde  med  Luther  i  Gjæst- 
givergaarden  den  sorte  Bjørn  i  Jena,  saaledes  som  han  selv 
har  nedskrevet  samme  i  sin  Hjemstavns  Dialekt.  Om 
den  brave  Schweizer  skulle  vi  blot  endnu  tilføje,  at  han 
i  Wittenberg  sluttede  sig  til  de  reformatoriske  Grund- 
sætninger og  senere  vendte  tilbage  til  sin  Fødestavn,  hvor 
han  i  al  Beskedenhed  søgte  sit  Underhold  som  Sadelmager. 
Dog  vidste  den  berømte  Vadianus  at  drage  Kessler  frem 
fra  hans  ydmyge  Stilling,  1535  blev  han  Præst  i  ^t.  Marga- 
reth  i  Ehindalen,  1537  Lærer  i  St.  Gallen,  1542  Præst 
samme  Steds,  senere  Medlem  af  Skoleraadet  og  endelig 
1571    Overhoved     for    hele    Kantonets    Gejstlighed,     men 

allerede  tre  Aar  senere  døde  han,  to  og  halvfjerdsindstyve 
Aar  gammel.*) 

Luthers  Ankomst  til  Wittenberg  faldt  i  det  mest 
belejlige  Øjeblik.  Zwickauer-Profeterne,  som  vare  fordrevne 
af  Øvrigbeden  i  deres  egen  By,  havde  allerede  begyndt 
at  ivre  mod  Barnedaaben,  de  talte  om  at  stifte  et  kommu- 
nistisk og  socialistisk  Guds  Rige  her  paa  Jorden,  og  deres 
Indvendinger  mod  Barnedaaben  havde  selv  hos  Melanchthon 
vakt  indre  Uro.  Næppe  var  Luther  indtruffen,  før  han  lod 
bekjendtgjøre,  at  han  vilde  prædike  mod  de  under  hans 
Fraværelse  udbrudte  Vildfarelser,  den  følgende  Søndag  besteg 
han  derpaa  Prædiskestolen  og  talte  hele  Ugen  igjennem 
mod  Messen  og  Billedstcrmerne.  Han  anførte  Paulus's 
Tale  i  Athen  og  udviklede,  hvor  klogt  Apostlen  havde  stillet 
sig  til  den  Sag.  Han  hævdede  fremdeles  Kunstens  Be- 
tydning. »Fordi  de  fejle,  som  tilbede  Sol  og  Maane  og 
Stjærner,  skulle  vi  derfor  strax  rive  Stjærnerne  ned  fra 
Himlen?«  Naar  man  læser  de  Prædikener,  som  Luther 
holdt  ved  denne  Lejlighed,  kan  man  fatte,  at  en  Karlstadts 
eller  Thomas  Miinzers  mystiske  Taage  snarlig  maatte 
spredes  ved  det  Lys  og  den  Varme,  som  udgik  fra  disse 
hans  faderlige  Straffetaler.  De  urolige  Hoveder  bleve  snart 
nødte  til  at  fortrække,  Karlstadt  gik  til  Basel,  Miinzer  blev 
optagen  som  Profet  i  Flækken  Altstedt,  men  da  han  ogsaa 
her  lod  udgaa  heftige  Skandskrifter  mod  Luther  og  hans 
Lære,  maatte  han  atter  gribe  Flugten.  Af  lignende  Aar- 
sager  blev  han  ogsaa  udvist  af  Niirnberg;  men  han  havde 
endnu  mange  Tilhængere,  og  hvilken  skæbnesvanger  Rolle 
han  kort  efter  spillede  under  Bondekrigen,  er  bekjendt  nok. 

Men    i    Luthers    og  Reformationens  Historie  blev  Op- 


*)  Af  Kesslers  Skrifter  fortjener  en  Slags  Søndagskrønnike 
(Sabbatha)  at  fremhæves,  da  han  her  i  Modersmaalet  og 
med  Naivitet  og  undertiden  selv  med  Finhed  fortæller  de 
samtidige  Begivenheder  i  Schweiz  og  Udlandet, 

holdet  paa  Wartburg,  »hans  Eremitbolig«,  »hans  Patmos«, 
som  han  kalder  Slottet,  af  uendelig  Betydning,  og  naar 
man  læser  Overskrifterne  til  hans  Breve:  »paa  Bjærget«,  »i 
Fuglenes  Bo«  eller  »blandt  Fuglene,  som  synge  liflig  paa 
Grenene  og  af  alle  Kræfter  prise  Gud  ved  Nat  og  Dag«, 
da  fatter  man,  at  disse  Underskrifter  ikke  blot  ere  frem- 
gaaede  af  den  Hensigt  at  dølge  hans  Opholdssted,  og  man 
aner  og  foler  den  Stemning,  som  ved  den  Tid  opfyldte 
Luthers  Sjæl  og  Sind  og  giver  sig  Luft  gjennem  disse  An- 
givelser. 

C.  H 


I 

Fra  Krigstiden  1864. 

(Erindringer  i  nogle  Breve  fra  Sydslesvig.) 


Treja  ved  Slesvig,  den  19de  Novbr.  1863. 

Hvad  man  dog  kan  opleve  i  otte  Dage!  Da  jeg  sidst  til- 
skrev dig  —  ja  endnu  for  otte  Dage  siden  —  anede  ingen 
af  os,  at  saa  megen  Sorg  saa  snart  skulde  times  vort  stak- 
kels Fædreland.  Aldrig  glemmer  jeg  Søndagen  den  15de 
November,  og  dog  vidste  jeg  paa  den  endnu  ikke,  hvilken 
Ulykkesdag  den  skulde  blive  for  os*  Det  var  her  nede  ret 
en  uhyggelig  Dag,  den  Søndag,  saa  mørk  og  trist,  som  en 
Novemberdag  vel  kan  være.  Vi  vidste  vel,  at  Kongen  laa 
syg  paa  Lyksborg,  men  ingen  af  os  i  det  mindste  her  anede, 
at  hans  Sygdom  skulde  blive  en  Sygdom  til  Døden.  Søndag 
Aften  vare  nogle  danske  Venner  samlede  hos  os,  men  Kon- 
gens Sygdom  blev  kun  ganske  løselig  omtalt,  og  dog  foer 
netop  i  de  samme  Timer  Budskabet  om  hans  Død  ved 
Telegrafen  ud  over  hele  Landet  og  Udlandet  med.  Inden 
man  her  vidste,  at  Kongen  var  død,  havde  Godtfolk  i  Kiel 
pr.  Telegraf  tilmeldt  Prins  Friederich  i  Dolzig:  »derKonig- 
Herzog  ist  todt,  das  Land  erwartet  seinen  Herzog  Friederich !« 
Mandag  Morgen  bragte  først  Sørgebudskabet  til  os;  det  er 
umuligt  at  beskrive  dig,  hvorledes  jeg  derved  blev  til  Mode, 
men  jeg  antager,  at  de  samme  Følelser  have  grebet  dig. 
Selv   vore   plattysktalende  Bønder  her  nede,    som  igjennem 

mange  Aar  ere  blevne  gjorte  fremmede  for  Danmark  og  alt, 
hvad  der  er  dansk,  ere  blevne  grebne  af  dyb  Alvor  og  en 
ubetvingelig  Gru  ved  at  erfare  Efterretningen  om  Kongens 
Død.  »Nun  kriegen  wir  schlechte  Zeiten!«  hørte  jeg  dem 
sige  forleden,  da  de  holdt  Grande  for  at  ordne  den  befalede 
Ringning  for  Kongen,  og  mangen  en  udtaler  ved  en  Sam- 
tale under  fire  Øjne  sin  Sorg  og  sin  Frygt. 

I  Gaar  var  jeg  inde  i  Slesvig.  Hvilken  Hurlumhej  var 
dog  ikke  der,  og  jeg  hørte  da  ogsaa  snart  Dagens  store 
Nyhed,  at  Hertugen  af  Avgustenborgs  ældste  Søn  gjor  For- 
dring paa  de  meget  omtvistede  Rettigheder,  som  Faderen 
har  faaet  betalt  i  dyre  Domme,  og  saaledes  har  proklameret 
sin  Tronbestigelse  i  »Schleswigholstein.«  Paa  Gaderne  i 
Slesvig,  hvor,  som  du  véd,  ellers  alt  er  saa  dødt  og  stille, 
var  der  i  Gaar  et  ualmindeligt  Røre,  saa  at  man  snart  kunde 
se,  at  der  var  noget  ualmindeligt  paa  Færde.  Ude  paa 
Hesterberg,  hvor  min  Gjæstgiver  bor,  stod  et  Regiment  op- 
stillet til  Udrykning,  og  Obersten,  som  i  stor  Iver  ilede 
frem  og  tilbage  foran  Fronten,  holdt  en  Tale  til  Folkene. 
Man  sagde  mig,  at  Regimentet  just  nu  havde  faaet  Marche- 
ordre og  med  Jærnbanen  skulde  sendes  til  Kiel,  hvor  Her- 
tugen var  bleven  proklameret.  Dette  er  dog  ikke  sandt, 
hvilket  jeg  fik  at  høre,  da  jeg  kom  op  i  Madam  Esselbachs 
Hotel.  Der  vare  Værelserne  opfyldte  med  Officerer,  og 
man  var  netop  i  Færd  med  af  en  nysankommen  tysk  Avis 
at  oplæse  Prætendentens  Proklamation  og  Hertugen  af 
Koburgs  Anerkjendelse  af  ham.  »Det  er  jo  Oprør,«  raabte 
en;  >nu  bliver  det  da  til  Krig,«  sagde  en  anden.  Ja, 
Uvejret  trækker  sammen  over  vort  stakkels  Fædreland,  men 
glædeligt  er  det,  at  Kongen  vil  støtte  sig  til  sit  Folk,  saa 
hjælper  Vorherre.  Der  var  stor  Spænding  i  Slesvig,  inden 
man  erfarede,  at  den  ny  Forfatning  var  bleven  underskreven 
af  Kongen;  da  saa  Efterretningen  kom,  at  det  var  sket, 
blev  der  Glæde  iblandt  de  dansksindede.  At  Bønderne  her 
ikke  følge  meget  med  Tiden,    har   jeg  saa  ofte  erfaret,   og 

det  er  saa  naturligt,  eftersom  Aviserne  blive  gamle,  inden, 
de  komme  rundt  iblandt  de  mange,  der  enes  om  et  Blad- 
Dog  den  Efterretning  om  Prætendenten  have  de  faaet  fat 
paa  i  god  Tid,  det  erfarede  jeg  allerede  i  Dag.  Der  kom 
en  Mand  til  mig  for  at  afgjøre  en  Forretning,  og  skjent 
du  véd,  at  jeg  aldrig  har  givet  mig  af  med  at  politisere 
med  Bønderne,  kunde  det  i  Dag  ikke  undgaas,  tilmed  da 
Bonden  selv  bragte  Tidsbegivenhederne  paa  Bane.  Jeg  fik 
derved  en  Udtalelse,  som  du  endelig  maa  vide;  thi  den  er 
saa  karakteristisk  for  de  Midler,  med  hvilke  Agitationen 
fra  tysk  Side  er  bleven  holdt  i  Aande.  Efter  at  have  om- 
talt Kongens  Død  og  den  Nyhed,  som  Telegrafen  havde- 
bragt  fra  Dolzig,  sagde  nemlig  Manden  med  den  største  Tro- 
skyldighed,  at  det  var  maaske  ikke  saa  galt  at  faa  en 
»Herzog«,  der  vel  ikke  blev  saa  dyr,  »denn  er  schol  wohl 
nich  so  fiin  lewen  as  en  Konig!«  Er  det  ikke  mageløst!! 
Lad  os  bede  Gud  bevare  vort  stakkels  Fædreland  og  slaa 
en  Skanse  om  det  mod  Løgnens  og  Forræderiets  Bænker. 
Du  skal  nok  i  denne  bevægede  Tid  oftere  end  ellers  faa 
Brev  fra  mig!  Gud  befalet! 

Din 


Treja  ved  Slesvig,  den  20de  December  1863. 
Der  er  dog  hengaaet  længere  Tid,  end  jeg  egentlig- 
havde  tænkt,  at  der  skulde  hengaa,  siden  du  sidst  fik  Brev 
fra  mig;  men  disse  Tider  give  os  alle  saa  meget  at 
tænke  paa,  at  man  let  glemmer  det  mindre  vigtige*  Nu 
rustes  der  for  Alvor  til  Krig;  vi  se  det  her  fra  første 
Haand.  Ude  i  Skanserne  er  der  travl  Virksomhed,  og 
Jærnbanetogene  bringe  næsten  daglig  her  forbi  Krigsmateriel 
og  Soldater.  Det  er  da  ogsaa  fornødent,  at  Danmark  gjør 
sig  beredt;  thi  Agitationen  i  Tyskland  for  den  »verlassene 
Bruder stamm«  antager  hver  Dag  større  og  større  Dimen- 
sioner.    Hvad   mon   det   bliver   til  med  den  svensk-norske 

Alliance  ?  Selvfølgelig  længes  vi  begj ærlig  efter  at  faa  sikker 
Stadfæstelse  paa,  at  det  bliver  til  Alvor.  Mon  England 
mener  det  alvorlig  med  alle  de  Trusler  og  Forbandelser, 
som  navnlig  i  Times  hagle  ned  over  Preussen,  og  hvormed 
man  vil  skræmme  det?  Hvorledes  Hjemme  ty  skernes  Kory- 
fæer betragte  den  avgustenborgske  Prætendent,  derom  fik 
jeg  forleden  et  lige  saa  morsomt  som  talende  Vidnesbyrd. 
Du  véd,  at  jeg  her  i  Nabolaget  har  en  Proprietær,  som  har 
været  Stændersuppleant  og  deltog  i  den  sidste  slesvigske 
Stænderforsamlings  ulovlige  og  næsten  oprørske  Adfærd. 
Han  er  som  saadan  Fuldblodsschleswigholsteiner,  endskjønt 
han  er  barnefødt  tæt  nord  for  Flensborg,  og  Faderen  har 
tjent  Familiens  Formue  som  Skibsfører  under  Danebrog. 
For  et  Par  Dage  siden  kom  han  til  mig  i  et  Ærende  og 
bragte  strax  de  politiske  Tidsbegivenheder  paa  Tale.  Jeg 
gjorde  gj ældende,  at  det  var  Preussen,  der  stod  bag  ved 
den  hele  Bevægelse  og  havde  holdt  den  i  Aande  lige  siden 
forrige  Krig,  fordi  Preussen  vilde  have  Slesvig  og  Holstein, 
og  det  var  jeg  overbevist  om,  at  der  aldrig  kom  nogen 
Avgustenborger  paa  Tronen  i  Hertugdømmerne.  Manden 
vilde  dog  ingenlunde  indrømme  dette,  men  var  fuldt  og  fast 
overbevist  om,  at  det  var  af  ren  og  bar  Uegennyttighed, 
at  Preussen  havde  gjort  sig  til  Talsmand  for  Schleswig- 
Holsteinernes  Ønsker  og  taget  sig  af  deres  krænkede  Rettig- 
heder, som  han  udtrykte  sig.  Da  jeg  ikke  kunde  komme 
nogen  Vej  med  ham,  gjorde  jeg  lidt  Løjer  med  den  av- 
gustenborgske Prætendent,  som  efter  min  Mening  er  en 
sølle  Fyr  og  nok  ogsaa  er  bekjendt  for  i  aandelig  Hen- 
seende at  være  en  Stakkel!  »Jeg  kan  ikke  forstaa«,  sagde 
jeg,  »hvad  stort  og  godt  man  venter  sig  af  ham.« 
Hvad  tror  du  saa,  at  han  svarede?  3>Ja,  allerdings,«  sagde 
han,  2>ein  dummer  Kerl  ist  er,  und  wir  erwarten  von  ihm 
Nichts;  wir  hoffen  aber  mit  ihm  leichter  fertig  zu  werden 
als  mit  den  Dånen. «  Er  det  den  almindelige  Mening  blandt 
Hjemmetyskerne,  saa  kan  Dolzigeren  være  glad  ved  Forvent- 

ningen  om  Hertugkronen!!  Men,  Gud,  bevare  os!  hvilke 
Tider!  o,  tempora!  o,  mores!  man  maa  rigtignok  sige:  En 
vil  have  »Hertugen,«  fordi  han  forhaabentlig  bliver  billigere 
end  en  Konge,  en  anden  vil  have  ham,  for  desto  snarere 
at  blive  af  med  den  »angestammter  Landesherre.«  Ingen 
taler  om  Tro  og  Love,  om  Troskab  og  Ed,  alt  gaar 
efter  Beregning  af,  hvad  man  tror  bedst  svarer  til  egen 
Fordel!  —  Ja,  Aviserne  læser  du  jo  selv,  saa  vi  vil  ikke 
tygge  Drøv  paa  deres  Efterretninger  hist  og  her  fra.  Det 
er  ikke  sandsynligt,  at  du  hører  fra  mig  paa  denne  Side 
Jul,  derfor  en  glædelig  Fest  trods  alle  Tidernes  Bekym- 
ringer og  Pinagtigheder. 

Din 


Treja  ved  Slesvig,  den  5te  Januar  1864. 
Et  glædeligt  Nyaar  ønskes  dig,  og  give  Gud,  at  Aaret 
maa  bringe  Held  og  Lykke  for  vort  kjære  Fædreland  og 
dets  retfærdige  Sag!  Nu  ere  Krigstilberedelserne  rykkede 
os  nær  paa  Livet;  thi  den  næstsidste  Dag  i  det  gamle  Aar 
tik  vi  Indkvartering.  Det  er  de  fynske  Dragoner,  som  efter 
en  meget  besværlig  Marche  ere  naaede  her  til,  og  her  hos 
os  er  en  Løjtenant  og  6  Mand  med  tilhørende  Heste  ind- 
kvarterede. Vi  ere  meget  tilfredse  med  vore  Folk,  og  det 
samme  ere  Bønderne,  der  alle  rose  Soldaterne  for  deres 
gode  Opførsel.  Kongen  har  siden  Nyaarsdag  været  inde  i 
Slesvig  og  der  fra  beset  Skanserne.  Jeg  var  i  Gaar  i  Byen, 
hvis  Gader  vrimlede  af  Soldater  af  alle  Vaabenarter;  jeg 
saae  Kronprinsen  færdes  iblandt  dem  og  snart  tiltale  en, 
snart  en  anden.  Kongen  kjørte  ud  til  Louisenlund  for  at 
sige  Farvel  til  Broderen,  Hertug  Karl,  inden  Afrejsen,  som 
nok  fandt  Sted  hen  paa  Eftermiddagen  i  Gaar.  Hvorledes 
mon  de  to  mødes  under  disse  truende  Tidsforhold?  Det  er 
bedrøveligt,  at  Vinteren  truer  med  at  komme;  thi  dels  er 
det  jo  drøjt  for  vore  stakkels  Soldater  at  deije  al  den  Kulde; 

men  dels  —  og  det  er  vel  det  værste  —  svækkes  Stillin- 
gen ved  Danevirke  meget,  hvis  der  virkelig  kommer  ved- 
holdende Frost.  Min  Løjtenant  ser  i  Dag  helt  betænkelig 
ud.  Det  er  i  det  hele  en  meget  flink  Mand,  denne  samme 
Løjtenant,  og  vi  kunne  godt  tale  sammen  om  den  politiske 
Tilstand;  men  alle  Officerer  ere  ingenlunde  af  samme 
Tænkemaade  som  han.  Jeg  kan  saaledes  ikke  sige  dig, 
hvor  forfærdet  og  bedrøvet  jeg  blev,  da  jeg  forleden  Aften 
var  sammen  med  en  Ritmester,  som  ligger  i  Kvarter  hos 
en  dansk  Familie  her  i  Nærheden.  I  min  Uvidenhed  om 
Stemningen  talte  jeg  om  de  kommende  Begivenheder  ud  af 
den  Erindring,  jeg  endnu  havde  fra  1848  om  Begejstringen 
i  Hæren,  den  Gang  den  drog  afsted ;  men  jeg  maatte  rigtig 
nok  sige:  Ak!  hvor  forandret!  Ritmesteren  udtalte  sig  i 
stærke  Udtryk  om  det  lumpne,  at  man  skulde  slaas  for  et 
Stykke  Papir,  og  da  jeg  modsagde  denne  Opfattelse  af 
Aarsagen  til  Krigen  og  søgte  at  bevise,  at  den  ikke  vilde 
kunne  undgaas,  hvorledes  saa  end  Danmark  bærer  sig  ad, 
udbrød  han  i  en  meget  irriteret  Tone:  »Ja,  De  hylder  vel 
ogsaa  den  Studenterpolitik:  slaas  til  »sidste  Mand!«  Jeg 
mente,  at  naar  man  ikke  vil  lade  os  i  Fred  i  vort  eget 
Land,  er  der  ikke  andet  at  gjøre  end  at  værge  sig  saa  godt 
som  mulig,  men  fik  det  Svar:  »Aa,  vi  ere  dog  de  smaa, 
lad  dem  hellere  tage  det  hele,  i  alt  Fald  vil  jeg  ønske,  at 
de,  som  hylde  Krigspolitikken,  vilde  gaa  i  Spidsen.«  Jeg 
tog  da  nu  Bladet  fra  Munden  og  tillod  mig  at  mene,  at 
der  maaske  kunde  komme  den  Tid,  da  jeg  var  lige  saa  udsat 
for  Krigens  Onder,  som  de,  der  nu  skulde  staa  for  Fjendens 
Kugler,  fordi  dette  nu  engang  var  deres  Kald,  og  udtalte 
min  store  Sorg  over  at  høre  en  dansk  Officer  tale  saaledes. 
Han  gav  mig  et  bittert  og  afvisende  Svar.  Aldeles  betuttet 
ilede  jeg  hjem  til  min  Løjtenant  og  fortalte  ham,  hvad  jeg 
havde  oplevet.  Han  sagde  mig  —  hvad  jeg  aldrig  har 
vidst  eller  anet  —  at  denne  Opfattelse  af  Sagerne  ingen- 
lunde er  enestaaende,  navnlig  blandt  højere  Officerer,    men 

han  hyldede  ingenlunde  denne  Politik.  Jeg  har  faaet  bange 
Anelser,  siden  jeg  er  bleven  reven  ud  af  min  lykkelige 
Uvidenhed.  Folkene  er  der  intet  i  Vejen  med;  de  tale  med 
stor  Begejstring  om  at  slaas  paa  Dåne  virke  og  klage  kun 
over  en  mangelfuld  Forplejning  fra  lutendanturens  Side. 
Det  træffer  sig,  naar  der  sendes  en  Kommando  efter  Pro- 
viant, at  den  kommer  tilbage  uden  at  have  faaet  noget. 
Værterne  hjælpe  saa  naturligvis  paa  Mangelen,  men  sligt 
burde  dog  ikke  kunne  ske.  Gud  véd,  hvad  der  er  sket, 
naar  du  igjen  hører  fra  mig.  Prætendenten  har  jo  nu 
holdt  sit  Indtog  i  Kiel,  efter  at  vore  Tropper  vare  dragne 
bort,  og  Knuden  strammes  haardere  og  haardere.  Dog  jeg 
behøver  ikke  at  fortælle  dig,  hvad  du  kan  læse  og  har  læst 
i  Aviserne.    Lev  vel! 

Din 


Treja  ved  Slesvig,  den  2den  Februar  1864. 
Krigen  er  erklæret !  Ja  du  véd  det  naturligvis  allerede, 
at  nu  skal  der;'atter  kæmpes  i  den  tusendaarige  Strid  mel- 
lem Danmark  og  Tyskland  om  Sønderjylland.  Jeg  fik 
Efterretningen  i  Gaar,  da  jeg  var  ude  i  Slesvig,  hvor  man 
fortalte  mig,  at  der  i  Forgaars  havde  været  tyske  Officerer  i 
det  danske  Hovedkvarter  med  et  Ultimatum  til  General  de 
Meza,  hvilket  denne  havde  afvist,  og  Fjendtlighederne  vare 
derfor  begyndte  i  Gaar  Morges.  Alle  vare  i  den  yderste 
Spænding;  men  Gaderne  vare  næsten  tomme,  thi  Militæret 
var  rykket  ud.  Mange  Soldater  saae  jeg  i  travlt  Arbejde 
med  at  save  og  hugge  en  Rende  i  Isen  paa  Slien ;  de  andre 
vare  nok  ude  i  Skanserne  for  endnu  at  lægge  en  sidste 
Haand  paa  deres  Fuldførelse,  Man  nævnte  Ritmester  Som- 
mer som  den,  der  ved  Forposterne  havde  optaget  Kampen, 
og  der  skal  allerede  være  flydt  Blod.  Overalt  saas  alvorlige 
Ansigter,  og  blandt  de  i  Byen  boende  danske  Familier 
hersker  den  største  Uro  og  Bekymring;  jeg  hørte  stor  Tvivl 

blive  udtalt,  om  Danevirke  kan  holdes  under  de  nuværende 
Temperaturforhold.  Mange  have  allerede  begyndt  at  pakke 
deres  Sager  sammen,  og  Hustruer  og  Børn  tænker  man  paa 
at  sende  bort.  Det  ser  helt  anderledes  ud,  end  jeg  havde 
tænkt  mig  det.  Ved  Middagstid  saae  jeg  i  Gaar  tre  Wiener- 
vogne kjøre  ind  paa  Gottorp  Slot.  I  den  første  Vogn  gjen- 
kj endte  jeg  Kongen  med  Monrad  ved  hans  Side.  Jeg  talte 
med  Kammerherre  H— ,  som  i  fuld  Uniform  kom  fra  Slot- 
tet, hvor  han  havde  hilst  paa  Kongen;  han  stadfæstede 
Efterretningen  om,  at  Krigen  virkelig  var  begyndt,  men 
tilføjede:  »Det  er  vist,  at  Svenskerne  komme  —  jeg  har 
selv  hørt  det  paa  Slottet  --  men  hvorfor  have  vi  dem  ikke 
allerede  nu?«  Da  jeg  i  Gaar  Aftes  kjørte  hjem  fra  Slesvig, 
passerede  jeg  Armeens  Vognpark,  hvor  der  tillige  var  en 
uoverskuelig  Mængde  Militær  af  alle  Vaabenarter  opstillede. 
Gud  maa  vide,  hvad  de  nærmeste  Dage  skulle  bringe!  Vor 
Indkvartering  forlod  os  i  Gaar  Formiddags;  om  Natten  var 
der  kommen  Ordre  til  Udrykning,  saa  at  Soldaterne  hele 
Natten  havde  haft  travlt  med  at  pudse  og  gjore  sig  rede 
til  Afmarche;  her  er  nu  dødt  og  stille,  og  alle  ere  grebne 
af  en  urolig  Følelse  med  Hensyn  til  de  nærmeste  Begiven- 
heder. Hdevarslende  Rygter  er  der  nok  af;  de  komme  for- 
modentlig fra  Hjemme  tyskerne,  der  sagtens  have  Forbunds- 
fæller syd  fra.  Jærnbaneforbindelsen  er  standset,  og  dette 
Brev  maa  derfor  sendes  med  Lejlighed  til  Husum,  hvorfra 
jeg  haaber,  at  det  vil  komme  til  dig.  I  de  nærmeste  Dage 
skal  du  igjen  hore  fra  mig,  da  jeg  nok  kan  tænke,  at  du 
er  urolig  for  os,  der  her  nede  skulle  møde  den  første  Tørn. 
I  Dag  talte  jeg  med  den  tyske  Doktor  her  i  Byen;  han 
mente,  at  »die  Sache  kommt  hoffentlich  wohl  noch  zu  rechte,« 
og  talte  med  tilsyneladende  Beklagelse  om  Tingenes  Til- 
stand; men  naar  Krokodillen  ynksomst  græder,  den  aller- 
snarest  Folk  opæder!  Nu  kom  Sognefogden  for  at  rekvirere 
min  Vogn  til  Krigskjorsel;  han  rystede  paa  Hovedet, 
den  Ræv!  —  Ja,  mange  Hjærters  Tanker  skulle  nu  aaben- 

bares;  thi  nu  kommer  en  Afgjørelsens-Time!  Gud  monne 
raade,  om  vi  fange  Sejr  igjen!  —  Lev  vel  og  vær  med  os 
alle  Gud  befalet! 

Din 


Treja  ved  Slesvig,  den  5te  Februar  1864,  Aften. 
Om  du  har  modtaget  mit  Brev  fra  i  Tirsdags,  véd  jeg 
ikke,  da  den  regelmæssige  Postforbindelse  er  afbrudt,  og 
jeg  har  derfor  i  de  sidste  Dage  ej  heller  faaet  Aviser. 
Imidlertid  skriver  jeg  allerede  nu  igjen,  for  at  du  kan  se, 
hvorledes  vi  have  det;  thi  i  Morgen  kan  jeg  faa  Brev  igjen 
sendt  til  Husum.  C.  kom  i  Forgaars  Aftes  uventet  her  ud 
fra  Slesvig,  hvor  alle  Forretninger  ere  standsede,  og  fortalte 
om  Kampen  ved  Mysund,  hvorom  du  nu  sagtens  véd  bedre 
Besked  end  jeg,  der  ingen  Aviser  har.  Han  bragte  ogsaa 
Depechen  fra  Stockholm ,  at  nu  kommer  »han  selv  og 
22000.«  Blot  de  ikke  komme  for  silde  til  det  store  Mede 
paa  Danevirke!  Vi  have  i  de  sidste  Dage  hørt  flere  Kanon- 
skud fra  det  fjærne,  men  vide  ingen  rigtig  Besked  —  alt 
er  kun  Rygter.  Jeg  tog  i  Gaar  til  Hollingsted  og  var  ude 
ved  de  der  liggende  Skanser.  Da  jeg  havde  været  i  Byen 
en  halv  Times  Tid,  lød  der  Signaler  til  Udrykning,  og  Solda- 
terne ilede  til  deres  Alarmpladser,  saa  der  blev  en  for- 
færdelig Hurlumhej,  og  vi  kjørte  strax  tilbage  igjen.  C. 
vil  absolut  gaa  frivillig  med  og  har  i  den  Anledning  i 
Eftermiddag  været  i  Hollingsted  for  at  melde  sig  til  Tjene- 
sten ved  6te  Regiment;  men  for  et  Øjeblik  siden  kom  han 
hjem  med  den  Besked,  at  Obersten  ikke  kunde  modtage 
ham,  da  han  hverken  havde  Uniform  eller  Armatur  til 
ham.  Jeg  er  ganske  glad  over  dette  Udfald;  thi  vil  han 
med,  og  ingen  er  jo  for  god  dertil,  synes  mig,  at  han  forst 
burde  gjennemgaa  en  ordentlig  Uddannelse;  han  kom  for 
Resten  hjem  med  den  Efterretning,  at  man  ventede  et  stort 
Angreb  af  Fjenden.     Baade  i  Gaar  og  i  Dag  har   der  paa 

en  Mark  her  i  Nærheden  holdt  adskillige  militære  Bagage- 
vogne, som  ere  komne  syd  fra,  men  igjen  efter  nogle  Timers 
Ophold  ere  kjørte  bort.  Man  havde  i  Hollingsted  fortalt 
om  en  heldig  Affære  for  os  paa  Kongshej;  men,  som 
sagt,  vi  vide  intet  uden  Rygter,  og  det  er  næsten  ikke 
til  at  udholde  i  en  Tid  som  denne  at  skulle  nøjes  med 
dem. 

Kongen  skal  i  Onsdags  have  forladt  Slesvig,  og  Byens 
Politimester,  som  paa  Grund  af  sin  energiske  Optræden 
mod  Hjemmety skerne  der  er  meget  ilde  set  af  dem,  skal 
være  tagen  bort  med  Kongen.  Dette,  synes  mig,  tyder  ikke 
paa  noget  godt,  og  maaske  skulle  vore  store  Forventninger 
til  Danevirke  ikke  gaa  i  Opfyldelse.     Gud  véd  det! 

Lørdag  Middag  den  6te  Februar: 

Brevet  skulde  først  bort  i  Dag  og  blev  derfor  ikke 
sluttet  i  Aftes,  men  hvilken  gyselig  Nat  have  vi  ikke 
oplevet,  siden  jeg  i  Gaar  Aftes  skrev  til  dig!  Nu 
er  Leddet  brudt,  og  som  en  giftig  Flod  vælte  Tyskerne 
sig  frem  over  Danmark  dejligst  Vang  og  Vænge! 
Du  véd  sagtens,  hvad  der  er  sket,  Danevirke  er  rømmet 
uden  Sværdslag!!  I  Haab  om,  at  du  faar  dette  Brev,  skjønt 
Postforbindelsen  fra  Husum  nord  paa  maaske  ogsaa  nu  er 
afbrudt,  vil  jeg  —  saa  godt  jeg  kan  det  under  den  for- 
færdelige Angest  og  Spænding,  som  gjør  sig  gjældende  — 
forsøge  at  optage  Traaden  fra  i  Gaar.  Ved  Sengetid  i  Gaar 
Aftes  hørtes  en  ustandselig  Vognrummel  paa  den  frosne 
Landevej,  og  jeg  ilede  ud  for  at  indhente  Efterretninger. 
Der  saae  jeg  da  en  uoverskuelig  Række  Vogne  bevæge  sig 
hen  ad  Landevejen  vester  paa,  og  omsider  lykkedes  det  mig 
at  komme  til  at  tale  med  en  Underofficer  paa  en  af  Vognene. 
Han  sagde  mig,  at  det  var  Bagagen,  som  skulde  bringes  i 
Sikerhed,  da  man  —  saa  vidt  han  vidste  —  ventede  et 
Angreb  om  Natten.  Kort  efter  traf  jeg  en  Bonde,  der  havde 
været  i  Ægtkjersel  og  just  var  kommen  fra  Slesvig.  Jeg 
tiltalte  ham  paa  Tysk,   men   da  han  hørte,   hvem  jeg  var, 

svarede  han  mig  paa  godt  bredt  Dansk^  og  dog  var  han, 
som  han  sagde,  fra  S3^derstapel.  Han  havde  i  Slesvig 
hørt,  at  der  var  sket  en  Overgang  af  Fjenden  ved  Mysund, 
men  vidste  ikke,  om  det  var  sandt.  Med  disse  Efterret- 
ninger gik  jeg  hjem  og  forsøgte  paa  at  komme  til  Ko; 
men  Søvnen  udeblev  paa  Grund  af  den  ængstelige  Spæn- 
ding. Da  blev  der  i  Nat  Klokken  to  banket  paa  Vinduerne, 
og  nu  fik  jeg  den  Efterretning,  at  Danevirke  var  rømmet, 
den  Del  af  Armeen,  som  havde  staaet  ved  HoUingsted,  var 
gaaet  igjennem  Byen,  og  den  store  Kvaderstens  Bro,  som 
du  véd,  Landevejen  gaaer  over,  blev  undermineret  af  Inge- 
nieuren  Den  sprang  Klokken  fem  i  Morges  med  et  be- 
døvende Eabalder,  og  skjont,  som  du  véd,  vi  bo  flere 
Hundrede  Alen  fra  den,  sprang  der  nogle  Vinduesruder  hos 
os ;  men  du  skulde  blot  se  Ødelæggelsen  paa  de  nærliggende 
Huse  og  Kirken !  Ved  Daggry  ilede  jeg  ned  til  Broen,  hvor 
allerede  en  Del  af  Beboerne  vare  samlede.  Egnens  tyske 
Agitatorer,  deriblandt  navnlig  den  tyske  Doktor,  vare  ogsaa 
der,  og  deres  Ansigter  straalede  af  Sejrsfr3^d;  nu  var  der 
ikke  mere  Tale  om,  at  »die  Sache  kommt  wohl  noch  zu- 
recht.«  Man  var  allerede  i  Færd  med  at  gjøre  Broen  pas- 
sabel, hvilket  snart  lykkedes,  da  Sprængningen  kun  har 
ødelagt  den  ene  af  Broens  tre  Buer.  Efter  Forløbet  af  en 
Times  Tid  kunde  allerede  Doktoren  igjen  kjøre  over  den. 
Saaledes  hjælper  man  Fjenden  ind  i  Landet!  Herre,  hvad 
skal  Enden  blive!  Buddet  er  nu  her,  som  skal  have  Brevet 
med,  og  jeg  ønsker  det  Lykke  paa  Rejsen.  Gid  du  maa 
faa  det,  for  at  du  ikke  skal  være  alt  for  ængstelig  for  os. 
Naar  jeg  igjen  kan  skrive,  véd  ingen,  og  kun  Gud  véd,  hvad 
jeg  da  kan  have  at  meddele  dig  her  fra.  Gud  være  lovet, 
at  der  er  en  Gud,  som  raader  for  os  alle  og  vort  stakkels 
Fædreland!  Ham  ville  vi  befale  vor  Sag! 

Din 

Flensborg,  den  9de  Februar  1864. 
Du  studser  sagtens  ved  at  se  dette  Brev  dateret 
her  fra;  men  Krigsbegivenhederne  have  ført  det  med  sig, 
at  jeg  nu  er  her,  og  det  bliver  sagtens  et  langt  Brev,  inden 
jeg  bliver  færdig  med  at  fortælle  dig  alt,  hvad  jeg  har  op- 
levet siden  i  Lørdags.  Det  har  været  strænge  Dage,  og 
jeg  har  oplevet  og  set  Ting,  som  jeg  aldrig  har  drømt  om. 
Jeg  vil  haabe,  at  du  har  faaet  mit  sidste  Brev  trods  den 
uregelmæssige  Postgang  og  Snevejret.  Dette  begyndte 
allerede  hos  os  i  Lørdags,  og  Natten  til  Søndag  faldt  der 
en  stor  Mængde  Sne,  saa  at  jeg  af  Hjærtet  har  beklaget 
vore  stakkels  Soldater.  Vi  hørte  i  Lørdags  hele  Efter- 
middagen Kanondrøn  nord' fra,  nu  véd  jeg,  at  de  kom  fra 
Kampen  ved  Oversø  og  Sankelmark.  Af  Qendtlige  Soldater 
saae  jeg  hjemme  kun  fire  preussiske  Husarer,  der  henimod 
Lørdag  Aften  rede  over  den  restaurerede  Bro,  men  strax 
igjen  vendte  om.  Da  jeg  var  i  Uvished  om  Tilstanden 
inde  i  Slesvig,  sendte  jeg  Søndag  Morgen  en  tro  og  paa- 
lidelig  Mand  der  ind  for  at  faa  Kundskab  om  Forboldene 
der  og  navnlig,  om  den  lovlige  Øvrighed  endnu  var  i  Funk- 
tion. Han  kom  tilbage  med  et  Brev  fra  min  Herredsfogeds 
Kone,  som  meddelte  mig,  at  alle  Embedsmænd  Lørdag 
Eftermiddag  vare  udviste  af  Byen  af  de  ildesindede  Borgere, 
uden  at  Militæret  havde  villet  yde  dem  Beskyttelse.  Agita- 
torerne ude  hos  os  begyndte  nu  ogsaa  aabenlyst  deres 
Virksomhed  og  søgte  at  skræmme  ved  alleHaande  Trusler, 
samt  ved  at  traktere  Tjenestekarle  med  stærke  Drikke  for 
at  faa  dem  til  at  gjore  Spektakler.  Det  blev  en  højst 
urolig  Nat  imellem  Søndag  og  Mandag  under  idelige  For- 
styrrelser af  Urostifterne,  som  erklærede,  at  de  vare  kjøbte 
til  at  gjøre  Optøjer.  »Der  Sache,  die  Sie  vertreten,  wollen 
wir  Gewalt  anthun,«  sagde  en  af  Agitationens  Hovedmænd, 
som  i  Søndags  Aftes  kom  til  mig;  »in  Schleswig  sind  die 
Beamten  vertrieben,  und  in  Angeln,  wo  der  personliche  Hass 
so  gross  ist,  sind  sie  —  soviel   ich  weiss  (!)  —   auch 

schon  gestern  fort,  denn  da  wird  die  Sache  weit  melir  par 
force  getrieben.«  Det  var  den  samme  Herre,  om  hvem  jeg 
tidligere  har  fortalt,  at  hau  vilde  have  Prætendenten,  fordi 
han  haaber,  at  man  med  ham  kan  »leichter  fertig  werden, 
als  mit  den  Danen.«  Jeg  bad  ham  betænke,  hvilket  stort 
Ansvar  de  paadroge  sig,  som  ere  Ophavsmænd  til  saadanne 
Demonstrationer,  og  forestillede  ham,  at  der  med  Guds 
Hjælp  vilde  komme  en  Kegnskabsdag,  thi  han  vilde  dog 
vist  ikke  antage,  at  den  nuværende  Tilstand  var  den  ende- 
lige Afgj øreise.  Han  sagde  nogle  pæne  Ord  om,  at  der 
her  slet  ikke  laa  noget  personligt  Had  til  Grund  for  De- 
monstrationen; men  da  man  havde  Magten  nu,  vilde  man 
bruge  den,  om  man  end  vel  vidste,  at  Foretagendet  var 
ulovligt,  »und  die  Verantwortung«  —  sagde  han  —  »kann 
fiir  den  Einzelnen  nicht  gross  werden,  denn  dasselbe  Vor- 
fahren  soli  iiber  den  ganzen  gemischten  Distrikt  bis  nach 
Flensburg  losgelien.«  Det  er  altsaa  altsammen  aftalt  og 
forberedt  Spil!  Da  ingen  Assistance  imod  Urostifterne  i 
Hjemmet  var  at  faa  fra  Slesvig,  haabede  jeg,  at  saadan 
kunde  faas  her,  og  kjørte  derfor  i  Gaar  Eftermiddags  nord 
paa.  Henad  Klokken  syv  naaede  jeg  Overse  i  Snevejr. 
Det  Syn,  jeg  der  saae,  glemmes  aldrig;  det  maatte  minde 
en  om  »Wallensteins  Lager !«  En  Skildvagt  sagde,  at  ingen 
maatte  passere  Vejen  nord  paa  efter  Klokken  7  og  forbed 
os  dermed  at  kjore  videre.  Hvilket  Syn  mødte  os,  da  vi 
kom  ind  i  Landsbyen!  hvert  Hus,  det  være  nok  saa  lille, 
var  stærkt  oplyst,  og  igjennem  de  oplyste  Vinduer  saas 
østerrigske  Soldater,  som  havde  optaget  enhver  ledig  Plads; 
andre  sade  uden  for  i  større  eller  mindre  Grupper  og  vare  i 
deres  hvide  Uniformer  næsten  ikke  til  at  skjelne  fra  Sne- 
dækket, som  laa  udbredt  over  alt.  Jeg  søgte  først  til 
Præsteg aard en.  Da  jeg  omsider  i  Mørket  fandt  en  Dør  og 
kom  inden  for,  traadte  jeg  i  noget  Halm,  hvorunder  der  laa 
noget  haardt;  jeg  standsedes  ved  et  Udraab,  og  det  viste 
sig,   at  det  var  Soldater,  jeg  havde  traadt  paa  —  ethvert 

Eum,  ogsaa  Forstuen,  var  optaget.  Præsten  kunde  jeg  ikke 
komme  til  at  tale  med;  han  var  hos  Generalen,  som  der 
var  indkvarteret,  og  da  jeg  herte,  at  Gaarden  desuden  var 
belagt  med  400  Mand,  kunde  jeg  indse,  at  der  var  ikke 
Plads  for  mig  og  mine  medrejsende.  Nu  opsøgte  jeg  Skolen ; 
jeg  kom  ind  i  Køkkenet,  og  mit  Øje  faldt  først  paa  en 
osterrigsk  Oberløjtenant,  som  stod  ved  Ildstedet  og  lavede 
Beufsteg.  Skolelæreren  var  meget  villig  til  at  give  Ophold 
for  Natten,  men  han  havde  i  Indkvartering  5  Officerer  og 
300  Mand,  saa  man  havde  kun  levnet  han  og  Familie 
Sovekammeret.  Der  kunde  vi  faa  Lov  til  at  sidde  paa  en 
Stol  eller  ligge  paa  Gulvet.  Da  den  østerrigske  Løjlenant 
var  bleven  opmærksom  paa  mig,  spurgte  han,  hvem  jeg 
var,  og  hvor  jeg  vilde  hen.  Jeg  sagde  ham  det,  foreviste 
et  Legitimationsbevis  (en  ministeriel  Skrivelse  paa  Dansk), 
og  dermed  var  han  tilfreds.  Saa  kunde  jeg  gaa  ind  i 
Sovekammeret  med  mine  tre  Rejsefæller.  Imidlertid  fore- 
faldt en  ret  pudsig  Scene.  En  Underofficer  kom  træ-kkende 
ind  i  Køkkenet  med  Skolelærerens  Sen,  et  ungt  Menneske 
paa  en  14—15  Aar,  og  vilde  have,  at  han  skulde  sige, 
hvor  »Hausnummer  11«  var.  Drengen  vidste  det  ikke 
og  fik  strax  en  paa  Øret.  Faderen  hentede  da  den  om- 
talte Løjtenant  fra  et  andet  Værelse,  tortalte  ham  det 
passerede  og  forklarede,  at  det  var  umuligt  at  sige,  hvor 
dette  Nummer  var,  da  paa  Landet  ingen  kjendte  Hus- 
nummeret. Underofficeren  blev  højrøstet  og  skjældte  det 
unge  Menneske  ud;  men  nu  tog  Løjtenanten  Komman- 
doen, »Halt's  Maul,  Kerl!  rechts  um!  Marsch!  sonst  lass 
ich  Sie  arretiren!«  var  hans  fyndige  Ord,  og  Underofficeren 
maatte  tøfle  af.  Da  vi  vare  komne  lidt  til  Ro  i  Sove- 
kammerets noget  indskrænkede  Rum,  fik  vi  en  Beskrivelse 
af  Affæren  om  Lørdagen.  Hele  Byens  Befolkning  havde 
under  Slaget  været  inde  i  Kirken;  da  henad  Klokken  7—8 
Kampen  var  hørt  op,  ilede  enhver  til  Hjemmet,  og  der 
stode   allerede   de   fjendtlige  Soldater   og   vilde   i  Kvarter. 

Enhver  gik  ind,  hvor  hau  vilde,  og  alle, forlangte  Mad,  thi 
Marchen  var  bleven  saaledes  forceret,  at  Provianten  ikke 
var  kommen  med.  Alt  spiseligt  blev  gjort  til  Bytte;  nogle 
spiste  bart  Brod,  andre  Flæsk,  andre  tog  Mel  og  Gryn  og 
lavede  noget  sammen,  —  det  var  en  fuldstændig  Udplyn- 
dring. Da  Skolelærerens  Forraad  var  udtomt,  erklærede 
Konen,  at  de  nu  ikke  selv  havde  det  allermindste  til  Af- 
tensmad. Man  vidste,  at  Ejeren  af  en  enligt  liggende  Gaard 
uden  for  Byen  havde  hagt  den  Dag,  og  Skolelæreren  gik 
da  der  hen,  for  om  muligt  at  faa  Brod,  i  det  han  haabede, 
at  Fjenderne  ikke,  i  det  mindste  ikke  i  saa  stort  Antal,  havde 
fundet  der  hen.  Han  fik  to  Brød  og  ilede  med  et  under 
hver  Arm  til  Hjemmet;  paa  Vejen  mødte  han  en  osterrigsk 
Soldat.  »Ah,  schon  danke,  Brod!«  sagde  han  og  snappede 
uden  videre  det  ene  Brod.  Det  andet  gjemte  han  saa  om- 
hyggelig under  Frakken  for  dog  ikke  at  komme  tom- 
hændet hjem.  Om  Søndagen  kom  Proviantvognene,  og  nu 
solgte  Soldaterne,  hvad  de  fik  uddelt,  til  deres  Værter. 
Jeg  havde  ikke  været  længe  under  Skolelærerens  gjæstfrie 
Tag,  inden  den  omtalte  Løjtenant  kom  ind  til  os  og  sagde: 
»Wollen  die  reisenden  Herren  unsere  Gåste  beim  Abendessen 
sein,  sind  Sie  willkommen!«  »Sig  endelig  Tak,«  hviskede 
Læreren  til  mig,  »thi  vi  have  ikke  andet  at  give  Dem  end 
tørt  Brød.«  Indbydelsen  blev  altsaa  modtagen,  og  Løjte- 
nanten  førte  os  ind  i  et  Værelse,  hvor  der  tandtes  4  andre 
Officerer;  blandt  dem  en,  som  var  saaret.  Efter  en  Præ- 
sentation fik  vi  Plads  iblandt  dem,  og  jeg  skulde  absolut 
sidde  i  Sofaen  hos  »Hauptmanden.«  Østerrigerne  indledte 
strax  en  Samtale  om  Krigen.  Man  spurgte  mig,  om  jeg 
vidste,  hvorledes  den  danske  Armé  blev  rekruteret,  og  hvor- 
fra de  Soldater  vare,  med  hvilke  man  her  havde  kæmpet. 
Da  man  havde  fortalt,  at  det  var  1ste  og  Ilte  Kegiment, 
sagde  jeg  dem,  at  de  vare  Kjøbenhavnere  og  Vendelboer. 
Jeg  spurgte,  hvorledes  de  havde  kæmpet.  »Ausgezeichnet 
gut,  wir  haben  '^hier   schrecklich  viele  Leute  verloren,«  var 

Svaret.  Man  roste  de  danske  Soldaters  gode  Beklædning, 
ogsaa  Østerrigerne  vare  godt  beklædte,  sagde  man,  men 
Preussernes  den  var  »schlecht.«  Hauptmanden  spurgte,  om 
der  var  Gravhøje  og  Oldsager  her  i  Egnen,  jeg  gav  ham 
den  Besked,  jeg  vidste,  og  tilføjede,  at  det  var  en  Kjends- 
gjerning ,  at  Runestene  ikke  fandtes  syd  for  Danevirke. 
»Ah«,  sagde  han,  »ein  Beweis,  dass  die  alten  Skandinaven 
nicht  weiter  gekommen  sind;«  »daher,«  føjede  den  saarede 
Officer  til,  »mtiszte  daunten  die  Grenze  sein,  da  sprechen 
auch  alle  Leute  Deutsch,  hier  sprechen  sie  Dånisch.«  Jeg 
støttede  denne  Udtalelse ;  men  nu  afbrød  Hauptmanden  denne 
Diskussion  med  den  peremptoriske  Ytring:  »Nein,  bei 
Kippen  muss  die  Grenze  sein;  aber  hier  kommen  wir  auf 
das  Gebiet  der  Politik  hinein,  und  damit  hat  der  Soldat 
nichts  zu  thun.«  Min  Kusk  kom  nu  ind  og  klagede  over, 
at  det  var  umuligt  at  faa  Hestene  i  Hus,  da  alt  var  op- 
taget, endog  Vaabenhuset  ved  Kirken  var  fuldt;  da  Haupt- 
manden hørte  om  denne  Forlegenhed,  spurgte  han  Kusken, 
om  han  gjærne  vilde  hjem.  Ja,  det  vilde  han  helst,  men 
han  kunde  ikke  passere  Landevejen  uden  Passerseddel. 
Hauptmanden  spurgte  mig,  om  Kusken  maatte  kjøre  hjem, 
og  da  jeg  gav  Tilladelse  dertil,  i  det  jeg  mente,  at  vi,  hvis 
det  ikke  kunde  være  anderledes,  næste  Dag  kunde  gaa  til 
Flensborg,  sagde  strax  den  meget  imødekommende  Haupt- 
mann:  »Ich  gebe  ihm  eine  Passierzettel;  bringe  Feder, 
Papir  und  Dinte.  Was  soli  ich  schreiben?«  »Ich  schreibe«, 
svarede  han  selv,  »N.  N.  aus  N.  hat  dem  kaiserlich-konig- 
lichen  Infanterieregiment  Kurfiirst  v.  Hessen  gebracht  Brod 
und  dergleichen*«  Som  sagt,  saa  gjort,  og  dermed  var  den 
Sag  til  en  Side.  Nu  kom  Oberløjtenanten  medBeufstegen; 
den  blev  delt  omkring,  sejg  var  den,  men  sultne  vare  vi 
efter  Rejsen,  og  den  skylledes  ned  med  koldt  Vand,  som 
blev  budet  omkring  i  en  Blikspand,  hvoraf  alle  drak.  Det 
var  et  enestaaende  Traktement.  Da  det  var  fortæret,  bød 
man  os  Cigarer,  og  vi  samtalede  saa  en  Times  Tid  navnlig 

om  østerrigske  Garnisonsforhold ;  Gråtz  var  det  behageligste 
Garnisonssted  i  Østerrig,  mente  Officererne.  Da  Klokken 
var  ti,  bøde  vi  god  Nat  og  gik  ind  i  Sovekammeret,  hvor  fjorten 
Mennesker  skulde  tilbringe  Natten;  der  var  Imn  to  Senge, 
saa  at  de  fleste  maatte  sidde  paa  Stole  eller  ligge  paa  det 
bare,  fugtige  Gulv;  den  Nat  syntes  aldrig  at  ville  faa  Ende. 
Ved  Daggr}'  ilede  jeg,  efter  at  have  drukket  Kaffe  uden 
Fløde  og  Sukker  og  spist  tørt  Soldaterbrød  uden  Smør,  ned 
i  Præstegaarden  for  om  muligt  der  at  faa  en  Vogn  til 
Flensborg.  Hvor  her  dog  saae  ud!  Hvert  Rum  var  optaget 
af  Soldater,  saa  at  ogsaa  Præsten  kun  havde  Sovekammeret. 
Han  var  strax  villig  til  at  laane  mig  sin  Vogn,  men  da  vi 
kom  ud  for  at  faa  spændt  for,  havde  Soldaterne  taget  Vogn- 
stangen og  brændt  den.  Der  maatte  altsaa  opsøges  en  al- 
mindelig Arbejdsvogn,  som  da  blev  gjort  rede;  Præstens 
Kone  og  Børn  vare  inden  Affæren  om  Lørdagen  bragte  ind 
til  Flensborg,  og  da  Vognen  holdt  for  Døren,  kastede  han  en 
fyldt  Sæk  op  i  den,  for  at  jeg,  som  han  sagde  til  Solda- 
terne, der  stode  omkring,  kunde  sidde  paa  den.  »Det  er,« 
hviskede  han  mig  i  Øret,  »noget  Dækketøj  og  Linned,  som 
jeg  har  frelst,  alt  andet  er  borte,  bring  det  til  min  Kone«, 
og  med  det  samme  stak  han  mig  et  Par  Sølvskeer  i  Lom- 
men, sigende:  »Hvor  det  ^ndet  Sølvtøj  er,  véd  jeg  ikke.« 
Nu  gik  det  omsider  ad  Flensborg  til.  Foran  os  kjørte  en 
østerrigsk  Militærvogn,  der  saae  ud  som  en  Fragtvogn  med 
Sejl  over.  Vi  saae  snart  Krigens  Spor,  bortkastede  Vaaben, 
Chakoter,  Tornistre  osv.,  som  bleve  opsamlede  i  Vognen. 
Nu  saae  vi  den  første  faldne  Soldat,  en  østerriger,  saa  nok 
en,  lidt  efter  en  falden  dansk  og  snart  flere,  som  laa  ved 
Siden  af  Vejen.  Paa  Markerne  laa  døde  Heste,  hvilke  man 
var  i  Begreb  med  at  tage  Huden  af,  Vaaben  og  mange  an- 
dre Rekvisitter.  Vi  saae  fjendtlige  Soldater  grave  Kuler  til 
at  jorde  Ligene  i,  det  var  et  hjærtegribende,  sørgeligt  Skue ! 
Kusken,  som  kjørte  for  os,  fortalte,  at  Østerrigerne  i  Søn- 
dags havde  skudt  en  Gaardmands  Søn  fra  Oversø,  fordi  han 

ikke  strax  holdt,  da  de  tilraabte  ham,  —  det  var  en  for- 
færdelig uhyggelig  Kjørsel.  Omsider  saae  vi  Kirketaarnene 
i  Flensborg;  den  trefarvede  Oprørsfane  vajede  fra  dem,  og 
da  vi  kom  ind  i  Byen,  stod  en  stor  slesvigholstensk  Fane 
med  Vaabenet  i  plantet  paa  Sondertorv.  Det  loyale  Flens- 
borg har  faaet  et  helt  fremmed  Udseende.  Imidlertid  er 
jeg  nu  iblandt  danske  Venner,  der  trøste  hverandre,  saa  godt 
vi  kunne.  Jeg  mente  nok,  at  Brevet  i  Dag  blev  langt,  men 
jeg  har  ej  heller  haft  Hverdagsbegivenheder  at  fortælle. 
Nu  skal  jeg  i  Borgerforeningen,  hvor  de  dansksindede  sam- 
les. Snart  skal  du  hore  igjen,  om  hvad  der  her  hændes 
mig.  En  Herr  von  Zedlitz,  der  kalder  sig  »Civil-Kommis- 
sarius,«  har  opslaaet  en  Bekjendtgjørelse  paa  Gadehjørnerne 
og  lover,  at  Embedsmændene  have  »auf  Schutz  und  Unter- 
stiitzung  in  ihrer  Amtsfiihrung  durchaus  zu  rechnen,« 
ham  skal  jeg  sagtens  tale  med,  og  vi  faa  da  at  se,  om  han 
mener,  hvad  han  lover.    Lev  vel! 

Din 

Flensborg,  den  20de  Februar  1864. 
Hvad  har  jeg  dog  ikke  oplevet  i  de  ti  Dage,  siden 
jeg  sidst  tilskrev  dig!  Ustandselig  gaar  Gjennemmarchen 
igjennem  Byen  af  fjendtlige  Soldater  i  alle  Vaabenarter,  og 
spørger  man,  hvorhen?  faar  man  altid  Svaret:  »Nach 
Dtippel!«  Forleden  kom  et  stort  østerrigsk  Brotrain,  og  to 
Dage '  efter  min  Ankomst  hertil  saae  jeg  »mine  Venner  fra 
Oversø«  marchere  til  Dyppel.  Meningen  var,  efter  deres 
Udsagn,  at  de  skulde  have  været  i  Flensborg  Lørdag  Aften 
den  6te,  men  de  fik  saa  mange  Prygl  ved  Oversø,  at  de 
først  kunde  marchere  videre  den  Ilte.  Medens  jeg  en 
Dag  gik  ned  ad  Gaden  i  Byens  nordre  Del  og  just  saae  paa 
Forbimarchen  af  et  Eegiment  Jægere  fra  Tyrol,  kom  en 
lille  vigtig  preussisk  Underofficer  hen  til  mig  og  spurgte: 
»Sagen  Sie  mir,  warum  sieht  man  hier  keine  Fahnen  an 
den  Håusern  wie  weiter  unten  in  der  Stadt?"    Jeg  svarede 


Fra  Krigstiden  1864.  419 

ham,  at  i  den  nordre  Del  af  Flensborg  vare  Beboerne  dansk- 
sindede, og  derfor  havde  de  ingen  Faner  hængt  ud.  »Ah, 
so !«  sagde  han  med  haanende  Grin,  »der  Konig  von  Dane- 
mark kriegt  aber  das  Land  nie  wieder,   wir  Brandenburger 

sind,   Gott  verd mich !   von   den  Aechten« !   Mon   han 

skulde  have  truffet  den  rette  Menipg  af  den  »Okkupation,« 
hvérora  de  officielle  Proklamationer  tale?  Med  Guds  Hjælp 
blive  vel  Brandenburgerens  Ord  gjorte  til  Løgn!  Et  urime- 
lig  storsnudet  Folkefærd   er   dog   disse  Preussere   lige  fra 
den  øverste  til  den  nederste.      Dette  har  jeg  til  Gavns  er- 
faret i  de  Samtaler,   jeg  har  haft  med  Hr.  v.  Zedlitz.  Altid 
talte  han  i  en  brøsig  Tone,  om  end  stundom  med  paatagen 
Nedladenhed.     Da  jeg  første  Gang   talte   med  ham,    talte 
han,  ligesom  i  sin  Proklamation,    meget   misbilligende    om 
den  ildesindede  Befolknings  Udskejelser,  der  strængt  skulde 
straffes,  »denn  Kube  und  Ordnung  soli  hier  sein  im  Lande.« 
Ved  den  næste  Samtale  vare  hans  Ord    desangaaende  langt 
mindre  bestemte,  og  man  kunde  tydelig  mærke,  at  der  havde 
fundet  Bearbejdelse  Sted,  saa  at  han  nu  saae  paa  den  dansk- 
sindede  Slesviger   med   »schleswigholsteinske«   Øjne.     Han 
anmodede  mig  om  at  forhandle   med   den   nye  Amtmand  i 
Slesvig,    Jacobsen,    Oprørets  Krigsminister  I !     Og    da  jeg 
gjorde   ham  opmærksom   paa,   at   denne  Person  ,  var   uden. 
Amnesti  og  altsaa  »nach  den   bestehenden  Landesgesetzen,« 
hvor  efter  Civilkommissærerne   have   lovet   at  regere,   ikke 
maatte   være  her  i  Landet,    blev  Zedlitz  rasende   og   sagde 
ligefrem,    at  jeg  gjorde  bedst  i  at  rejse  til  Danmark;  men 
Jacobsen  var  dog  i  Forgaars,  da  jeg  var  hos  ham  i  Slesvig, 
endnu  grovere  i  sin  Opførsel;    thi  her  havde  jeg  den  ægte, 
vel  kj  endte  schleswigholsteinske  Brutalitet  lige  over  for  alt 
Dansk  for  mig.    Da  han  hørte,  hvem  jeg  var,  lod  han  mig 
staa   ude  i    Forstue«,    hvor  jeg  mødte  ham,    og   løb  ind  i 
sit  Værelse,  hvorfra  han  kom  ud  med  en  Spanski'ørsstok,  som 
han   under    gruelige    Eder   og   Forbandelser    svingede    over 
mit  Hoved,    og  saaledes  jog  han   mig  ligefrem  paa  Porten 

Da  jeg  bag  efter  fortalte  v.  Zedlitz,  hvorledes  jeg  var  ble- 
ven behandlet  af  Jacobsen,  lod  han  i  det  mindste,  som  om 
han  ikke  vilde  tro  det,  og  forsikrede,  at  han  nærmere  vilde 
paatale  den  Sag.     Vistnok  lutter  Affektation! 

I  Borgerforeningen  er   der  livligt  Besøg   i    denne  Tid, 
og  navnlig  er  Lokalet  stærkt  optaget  om  Aftenen,    og  Sel- 
skabet  der   bestaar   af  lutter   gode    danske    Patrioter;   her 
hører  man  da  tusende  forskjellige  Kygter,   snart   om  Sven- 
skernes,  snart   om  Englændernes  Ankomst,  —  ja   forleden 
hed  det  endog,  at  Kusserne  vare  undervejs,    og   dog   varer 
det  nok  en  god  Stund,    inden  Nevaens  Is  bryder  op.     Det 
er  det   trofaste   danske  Hjærtes  Røster   om,   hvorledes   det 
burde  være,    som  udtale  sig  gjennem  disse  Rygten    Man 
kan  ikke  forstaa,  at  Evropas  Stormagter  kunne  sidde  stille 
og  se   paa    et   saa   brutalt  Overfald,    som   denne  Krig   e 
Hjemmetyskernes   Frygt  beskæftiger   sig   mest   med   »Rolf 
Krake,«  den  spøger  i  deres  Hoveder  om  Dagen  og  forstyrrer 
bestemt  deres  Søvn  om  Natten,  idet  de  vente  en  skjonDag 
at  se  den  dampe   op  ad  Fjorden  til  Flensborg   og   anrette 
Ødelæggelse  til  alle  Sider.  I  Gaar  heddet  sig:  »Nu  kommer 
den,"  og  strax  strøges  en  Mængde  oprørske  Faner  i  private 
Huse,  og  fra  Lazaretterne   hejstes  Kjendingsflag.     Det   var 
naturligvis   blind  Alarm,   men   »Rolf  Krake«    skal  dog  nok 
have   været    ude  i  Fjorden  i  Nærheden    af  Holdnæs.      Den 
loyale  »FlensburgerZeitung«  omtaler  i  Dag  Danmark  under 
»Ausland«    og  fortæller,    at  Preusserne    ere   rykkede  ind  i 
Jylland ! !    Ville  Evropas  Stormagter  ogsaa   se    derpaa   med 
Hænderne  i  Skjødet?!    Nu   burde    »han  selv  og  de  22000« 
komme,  og  den  tavse  Mand  tage  Bladet  fra  Munden,    hvis 
der  ellers  er  Mod  og  Mands  Hjærte  med  Retfærdighedsfølelse 
i  ham.     Vi  holde   her  gjensidig  Modet  oppe  hos  hinanden 
med    den  Fortrøstning,    at  Magterne   maa  komme    til   at 
indse,    at  de   gjøre  Ris  til  dem  selv,    hvis  de  ikke  standse 
Preussen  i  Farten  efter  at  tiltage  sig  Magten  i  Evropa,  og 
saa  kommer  den  gode  Tid;    thi  vi  kunne  jo  nok  have  godt 

af  den  Tugtelse,  der  i  Tiden  rammer  os.  Forhaabentlig 
styrker  den  Enigheden  og  Kjærligheden  hos  alle  danske  til 
det  gamle,  fælles  Fædreland.  Om  et  Par  Dage,  naar  Jærn- 
banefærdselen  syd  paa  igjen  i  fuld  Udstrækning  aabnes  for 
Publikum,  hidtil  har  man  fornemmelig  transporteret  Tropper 
og  Krigsmaterial,  rejser  jeg  hjem;  thi  jeg  mærker  nok,  at 
den  Assistance,  som  jeg  ventede  at  faa  her,  ikke  er  at  finde, 
og  saa  lad  der  nu  komme,  hvad  der  vil,  Vorherre  raader 
for  alt!  Næste  Gang  hører  du  derfor  forhaabentlig  fra  mig 
fra  mit  Hjem.    Lev  vel! 

Din 


Treja  ved  Slesvig,  den  29de  Februar  1864. 
Som  du  ser,  er  jeg  atter  i  Hjemmet;  Civilkommissæ- 
rernes Proklamation  har  i  det  mindste  tilvejebragt  en  ydre 
Eo,  og  de  egentlige  Agitatorer  ere  desuden  kun  et  for- 
svindende Mindretal.  Disse  have  forleden  Nat  beredet  mig 
den  Overraskelse  at  plante  en  schleswigholsteinsk  Fane  i 
min  Gaardsplads.  Jeg  lod  den  rolig  staa,  fordi  jeg  vilde 
have,  at  Ophavsmændene  selv  skulde  tage  den  bort.  Dette 
skete  da  ogsaa  i  Dag  paa  en  ret  pudsig  Maade.  Her  kom 
en  Mand,  der  sagde,  at  han  var  bleven  udsendt  til  at  under- 
søge Tilstanden  i  Kirke  og  Skole,  og  holdt  et  langt  Forhør 
over  mig,  efter  at  han  havde  forevist  et  Kommissorium  fra 
Civilkommissærerne,  hvori  han  kaldtes  »Probst«,  og  hans 
Navn  var  Hansen.  Saa  vidt  jeg  véd,  var  han  før  Oprøret 
Præst  paa  Sild,  blev  der  afsat  af  den  lovlige  Øvrighed  efter 
Istedslaget  paa  Grund  af  oprørsk  Sindelag,  fik  derefter 
Ansættelse  i  Athen  som  Hofpræst  hos  Dronningen,  men  da 
jo  Kong  Otto  er  jagen  bort,  fandtes  han  ledig  paa  Torvet 
nu,  da  man  her  trænger  til  Folk,  som  ville  gjøre  alt  for 
Penge.  Det  var  et  kuriøst  Forhør,  han  holdt  over  mig,  og 
han  kunde  intet  finde,  hvorpaa  han  kunde  hænge  sin  Hat; 
en  Dødssynd   var    det  imidlertid,    at  jeg   slet   ikke   havde 

studeret  i  Kiel.  Han  var  yderst  forbitret  paa  Sprogreskrip- 
tet; men  da  jeg  foreslog  ham  at  anstille  en  Prøve  mellem 
Skoleungdommen  her  og  i  det  rent  tyske  Nabosogn  mod 
Syd,  vilde  han  dog  ikke  indlade  sig  paa  et  saadant  Forsøg. 
Da  han  var  færdig  og  med  mange  Undskyldninger  lavede 
sig  til  at  gaa,  forlangte  jeg  af  ham,  at  han  skulde  sørge 
for,  at  Fanen  ude  i  Gaarden  kom  bort.  Han  lovede  dette 
bestemt,  og  en  halv  Time  derefter  blev  den  hentet  af  en 
lige  saa  usynlig  Haand  som  den,  der  havde  sat  den  der. 
Jeg  har  senere  i  Dag  hørt,  at  man  maatte  give  en  Arbejds- 
mand en  preussisk  Daler  for  at  hente  den.  Det  er  dog 
godt,  at  man  af  og  til  kan  faa  lidt  at  le  af  i  disse  triste 
Tider ;  dette  har  jeg  gjort  over  denne  Fanehistorie  og  over 
en  anden  Historie,  som  i  Gaar  blev  mig  fortalt.  Der  har  da 
ogsaa  her  fra  Egnen  været  en  Hyldingsdeputation  i  Kiel 
hos  Prætendenten.  Da  den  blev  præsenteret,  og  Stedet 
nævnt,  hvorfra  den  var,  studsede  Prætendenten  og  vilde 
ligesom  huske  sig  om*  Omsider  spurgte  han  i  en  meget 
barsk  Tone,  om  det  var  sandt,  at  de  havde  behandlet  deres 
Præst  og  Skolelærer  saaledes,  som  Bladene  have  berettet, 
thi  de  maatte  da  skamme  sig.  Man  forsikrede,  at  det  ikke 
var  Tilfældet  (hvad  det  virkelig  heller  ikke  er) ,  men 
Durchlauchtigheden  svarede  dog  noget  unaadig:  »Dann 
macht  Euch  aber  rein!«  og  gik  saa  fra  dem.  Saaledes 
bliver  der  almindelig  fortalt,  og  den  stakkels  Deputation  skal 
være  kommen  meget  slukøret  hjem.  Lidt  Anstændigheds- 
følelse  maa  der  altsaa  alligevel  være  i  den  samme  Herre,  som 
dog  ikke  undser  sig  ved  at  gjøre  Forretning  med  det  af 
hans  Fader  gjorte  Afkald.    Lev  vel! 

Din 


Hamburg,  den  20de  Marts  1864. 
Nu  gaar  Rejsen   over  Liibeck  til  Kjøbenhavn,   og  Gud 
alene   véd,   under   hvilke  Forhold  jeg  igjen  skal  vende  til- 

bage.  At  Sagerne  igjeu  komme  saa  omtrent  i  det  gamle 
Spor,  derom  ere  saa  godt  som  alle  der  hjemme  overbeviste. 
Den  største  Forandring,  man  venter,  er,  at  vi  maaske  kunne 
faa  en  anden  »Verfassung,«  men  ingen  tror,  at  Hertug- 
dømmerne blive  skilte  fra  Danmark.  Jeg  vil  da  ogsaa 
haabe,  at  det  kun  bliver  en  Periefejse,  jeg  nu  er  i  Begreb 
med  at  gjere.  Paa  Rejsen  i  Dag  igjennem  Holsten  saae  jeg 
ret  Beviser  paa  Befolkningens  Raahed  og  Fanatisme.  Der 
var  des  værre  mange  danske  Fanger  med  i  Toget  og  flere 
danske  Familier,  som  rejste  bort.  Paa  en  Station  steg  en 
Familie  ud,  og  i  det  Fruen,  som  var  den  sidste,  der  kom  ud 
af  Vaggonen,  sagde  paa  Dansk:  »Men,  hvor  ere  dog  Bør- 
nene?« raabte  en  Stemme  paa  gebrokken  Dansk:  »De  er 
rejst  ad  Helvede  til!«  Det  er  »das  gesittete  deutsche  Volk,« 
hvis  »Bildung«  skal  lyksaliggjøre  alle  andre  Jordens  Folk, 
enten  de  saa  ville  have  den  eller  ej.  I  Morgen  gaar  Rejsen 
over  Liibeck  videre;  give  Gud,  at  jeg  snart  maatte  vende 
Vejen  hjem  igjen  og  atter  se  »Leddet  hængt  i  Lave,  saa 
lukket  var  vor  Have!« 

J.  P.  Bekker. 

Den  14de  Maj  1619  havde  den  ædle  Johan  van  Bårne velc 
den  egentlige  Grundlægger  af  den  nederlandske  Fristat,  soi 
et  Offer  for  sine   bitre   politiske  og  kirkelige  Fjenders  Ha( 
og  Misundelse  maaftet  lade  sit  Liv  under  Bøddeløxen.    To 
Dage  derefter  fældedes  der  Dom  over  den  lige  saa  uskyldig^ 
Sekretær  Gilles  van  Ledenberg.    Det  vilde  have  været  saai 
vanskeligt   at  forhøre  ham   og   af  ham   at   fremtvinge   en 
Vedkj endelse    af  Højforræderi   paa  Pinebænken   eller  nogen 
anden  Maade,  efterdi  denne  Mand    havde  været  død  i  mere 
end  syv  Maaneder. 

Sjælden  har  en  Ret  udtalt  den  Dom,  at  en  Mand,  som 
man  aldeles  ikke  har  forhørt,  er  skyldig  til  Døden;  men 
dette  var  Ledenbergs  Skæbne,  i  det  man  dømte  ham  til 
Galgen  og  inddrog  al  hans  Ejendom.  Hans  Legeme,  der 
hele  den  Tid  havde  ligget  oven  Jorde,  hentedes  nu  frem 
at  sit  Skjulested,  kastedes  i  en  Kiste  og  slæbtes  paa  en 
Karre  til  Eetter stedet  uden  for  Haag,  paa  Vejen  til  Rys- 
wyk;  og  der  hængte  man  det  i  en  Galge  ved  Siden  af  al- 
mindelige Misdædere,  som  dinglede  i  Lænker. 


*)  Efter  Motley:  Life  and  death  of  Barneveld,  vol.  2. 

Hans  snilde  Plan  at  tage  sig  selv  af  Dage  i  Fængslet, 
for  at  hans  Børn  derved  skulde  kunne  arve  hans  efterladte 
Ejendom,  havde  disse  nu  ingen  Nytte  af. 

Oplæsningen  af  Ledenbergs  Dom,  ligesom  tidligeve  af 
Barn  eveids,  var  bleven  hørt  af  Hugo  Grotius  igjennem  det 
aabne  Fængselsvindue,  imedens  han  laa  i  Sengen. 

Det  Skafot,  paa  hvilket  Hollands  Advokat  (Barneveld) 
havde  udaandet,  stod  endnu,  tre  Bødler  vare  endnu  i  Sta- 
den, og  der  var  Grund  nok  til,  at  baade  Grotius  og  Pen- 
sionær Kombout  Hoogerbeets,  der  begge  ligesom  Advokaten 
havde  siddet  fængslede  siden  den  29de  Avgust  1618,  kunde 
vente  deres  Dødsdom.  Man  gjorde  sig  megen  Umage  for  at 
faa  disse  udmærkede  Fangers  Venner  til  at  gaa  i  Forbøn 
for  dem,  men  uden  Nytte,  ligesom  Tilfældet  havde  været 
med  Barnevelds  Familie.  Den  barske  Stoicisme  baade  hos 
de  med  saa  himmelraabende  Uretfærdighed  domfældte  og 
deres  nærmeste  Paarørende  vækker  vor  Undren. 

Tre  af  Dommerne  gik  ind  i  Fængselskammeret  til 
Hoogerbeets,  der  ligesom  Barneveld  og  Grotius  havde  været 
Medlem  af  Generalstaterne,  og  trængte  ind  paa  ham,  at 
han  skulde  udbede  sig  Tilgivelse  eller  dog  i  det  mindste 
tillade,  at  hans  Venner  bade  derom. 

»Dersom,«  svarede  han,  »min  Hustru  og  mine  Børn 
gaa  i  Forbøn  for  mig,  vil  jeg  nedlægge  en  alvorlig  Ind- 
sigelse derimod.  Jeg  trænger  aldeles  ikke  til  eders  Til- 
givelse. Lad  kun  Retfærdigheden  have  sin  Gang.  Tror 
ikke,  at  jeg,  ved  at  bede  om  Naade,  vil  retfærdiggjøre 
eders  Fremfærd.«  Han  afslog  med  Stolthed  baade  det  ene 
og  det  andet.  Dommerne,  som  undrede  sig  i  høj  Grad 
derover,  gik  bort,  i  det  de  sagde: 

»Da  vil  I  gaa  samme  Vej,  som  Barneveld.  Skafottet 
staar  endnu.« 

Som  Følge  heraf  kunde  han  ikke  vente  andet  end  Døden, 
og  mange  Aar  senere  udtalte  Hoogerbeets,  at  han,  efter  det 

han   selv   havde    oplevet,   vidste,    hvorledes   den  Mand   er 
stedt,  som  gaar  ud  af  sit  Fængsel  for  at  miste  Livet. 

Grotius's  Hustru  fik  fra  en  meget  højtstaaende  Mand 
det  indtrængende  Raad  at  bede  om  Naade  for  sin  Ægte- 
fælle; men  hun  svarede  med  dyb  Alvor:  »Jeg  vil  ikke 
gjøre  det.  Har  han  fortjent  det,  saa  lad  dem  hugge  hans 
Hoved  af.« 

Alligevel  kunde  ingen  Kvinde  elske  sin  Mand  inder- 
ligere, end  Maria  van  Keigersbergen  elskede  Hugo  deGroot, 
hvilket  Tiden  meget  snart  skulde  vise.  Prins  Morits  af 
Nassau  sagde  hende  til  sidst  under  fire  Øjne,  at  den  ene 
af  de  to  Veje  maatte  man  vælge,  enten  Lovens  eller 
Naadens. 

Snart  efter  Fængslingen  havde  det  Rygte  udbredt  sig, 
at  Grotius  var  villig  til  at  aabenbare  vigtige  Løndomme, 
dersom  han  først  kunde  faa  Vished  om,  at  Prinsen  vilde 
indestaa  ham  for,  at  der  ikke  skulde  times  ham  noget  ondt. 
Denne  Udtalelse  vakte  hans  Venners  Harme,  hans 
Hustru  nægtede  strax  Sandheden  deraf,  men  for  at  vorde 
vis  i  sin  Sag  skrev  hun  sin  Mand  til  derom: 

»En  Ting  undrer  mig  højlig;«  vare  hendes  Ord,  »nogle 
Mennesker  foregive  her,  at  du  under  fire  Øjne  har  sagt  til 
en  Mand,  at  du  har  noget  at  meddele  af  stor  Vigtighed  for 
Fædrelandet,  men  at  du  i  Forvejen  ønsker  at  tages  under 
hans  Exell.'s  Vinger.  Jeg  har  valgt  ikke  at  tro  det,  ej 
heller  tror  jeg  det;  thi  jeg  holder  det  for  vist,  som  du 
allerede  har  fortalt  mig,  nemlig  at  du  aldeles  intet  véd. 
Derfor  kan  jeg  ikke  se,  hvad  for  Hjælp  du  kan  trænge  til 
af  noget  Menneske.  Ej  heller  bør  man  tro  det;  men  jeg 
tænkte  dog,  det  var  det  bedste  at  skrive  dig  til.  Lad  mig, 
for  at  jeg  des  bedre  kan  gjendrive  denne  Historie,  høre  med 
Buddet  et  simpelt  Ja  eller  Nej.  Studer  du  kun  i  Ro, 
sørg  godt  for  din  Helbred  og  hav  nogle  Dages  Taalmod; 
thi  Advokaten  (Barneveld)  er  endnu  ikke  bleven  forhørt.« 
Svaret  haves  ikke;  men  der  er  en  Hentydning  til  denne ^ 

Sag  i  en  utrykt  Optegnelse  af  Grotius,  imedens  han  sad  i 
Fængsel. 

Man  maa  tilstaa,  at  den  store  Theolog  og  lovkyndige, 
efter  at  være  kommen  i  Fængsel,  har  været  ikke  lidet  mod- 
løs, og  endskjønt  han  umulig  kunde  gjere  sig  skyldig  i 
Forræderi  —  selv  om  han  ogsaa  havde  kjendt  lønlige  Sager, 
hvilket  netop  ikke  var  Tilfældet  — ,  viste  han  ingenlunde 
den  samme  Fasthed  som  hans  Hustru,  og  han  var  meget 
langt  fra  at  have  Barnevelds  heltemodige  Sindsro.  Han 
havde  stor  Lyst  til  at  udfri  sig  af  sin  meget  vanskelige  og 
uheldige  Stilling  ved  at  nedlade  sig  til  ydmyg,  om  ikke 
lav  Underdanighed  imod  Prins  Morits  af  Nassau,  og  han 
var  meget  uenig  med  sin  Hustru  med  Hensyn  til  Spørgs- 
maalet,  om  han  trængte  til  Prinsens  Hjælp,  »Jeg  bad 
Kammerherren,  Matthæus  de  Cors,«  sagde  han  nogle  Dage 
efter  Fængslingen,  »om  at  faa  Tilladelse  til  at  tale  med 
hans  ExcelL  om  visse  Ting,  som  jeg  ikke  gjærne  vilde  føre 
i  Pennen.  Min  Tanke  var  at  give  Afkald  paa  ethvert  Em- 
bede i  Statens  Tjeneste  og  derimod  at  tilbyde  Prinsen  min 
Tjeneste  i  hans  private  Sager.  Derved  ventede  jeg,  at  man 
ikke  længer  vilde  have  nogen  Anledning  til  at  holde  mig 
i  Fængsel.  Dette  har  man  senere  forvansket,  som  om  jeg 
havde  underlige  Ting  at  aabenbare.« 

Imod  Enden  af  Retssagen  viste  Hugo  Grotius  dog 
endnu  større  Ængstelighed.  Efter  flere  Gange  at  have 
faaet  Afslag,  havde  han  til  sidst  opnaaet  Dommernes  Tilla- 
delse til  at  optegne  Hovedpunkterne  i  sit  Forsvar;  men  der- 
til gav  man  ham  ikke  mere  end  et  Ark  Papir  og  fire  Timer; 
Retssagen  havde  den  Gang  medtaget  adskillige  Maaneder. 
Og  i  dette  Aktstykke  viste  han  ikke  al  den  Troskab,  han 
burde  have  vist,  med  Hensyn  til  sin  store  Velynders  og 
Vens  Uskyld  og  lod  det  uden  nogen  som  helst  Grund 
gjælde,  at  der  mulig  kunde  være  nogen  Sandhed  i  de 
skammelige  Bagtalelser,  som  uden  Navns  Nævnelse  vare 
fremkomne  imod  denne. 

»Altid  har  jeg,«  skrev  han,  »sat  Pris  paa  det  Venskab, 
Hollands  Advokat  har  vist  mig,  i  det  jeg  ventede  at  lære 
meget  godt  ved  Omgangen  med  en  saa  vis  og  forfaren 
Mand . . .  ♦  Jeg  havde  den  faste  Tro,  at  hs.  ExcelL,  uden  Hen- 
syn til  adskillig  Uenighed,  naar  der  var  Spørgsmaal  om 
Ledelsen  af  Statens  Sager,  dog  altid  saae  i  ham  en  tro  og 
ærlig  Statens  Tjener.  Derfor  har  det  undret  mig  meget, 
imedens  jeg  har  siddet  i  Fængslet,  at  de  Herrer  Dommere 
have  haft  Vidnesbyrd  i  Hænderne  om  hans  Brevvexling  med 
Fjenden,  og  om  at  han  har  modtaget  Penge  af  denne. 

»Da  han  saaledes  er  bleven  anklaget,  har  jeg  først 
mundtlig  og  senere  skriftlig  fremsat  alle  de  Ting,  der,  som 
jeg  vidste,  stode  i  Forbindelse  hermed,  for  at  godtgjøre,  at 
for  mig  var  intet  saa  kjært  som  at  opretholde  Fædrelandets 
Frihed,  og  Hensynet  til  Venskabet  maatte  staa  tilbage  der- 
for. Jeg  ønsker,  at  han  til  Dommernes  Tilfredshed  maa 
kunne  forklare  alt,  og  at  derfor  hans  Adfærd  ogsaa  ved- 
kommende hans  Brevvexling  maa  kunne  tages  i  en  anden 
Mening.« 

Ak!  kunde  Advokaten  have  læst  disse  stygge  Ord, 
skrevne  af  den,  der  var  ham  selv  saa  kjær,  hvor  vilde  hans 
Hjærte  ikke  være  blevet  gjennemboret  deraf.  De  første 
Ord,  der  kom  fra  Advokatens  Læber,  da  han  havde  hørt 
sin  egen  Dødsdom,  vare  disse:  »Og  skal  min  Grotius  ogsaa 
dø?«  og  han  lagde  til  med  et  Suk,  »det  skulde  gjøre  mig 
saare  ondt;  han  er  jo  saa  ung  og  kunde  leve  og  gjøre 
Fædrelandet  stor  Tjeneste.« 

Grotius  fik  snart  at  vide,  at  der  aldeles  ikke  var  noget 
Vidnesbyrd  imod  Advokaten,  at  Dommerne  end  ikke  djær- 
vedes at  hentyde  til  sligt  i  Dommen,  og  mange  Aar  efter 
gav  han  en  slig  Fremstilling  af  den  myrdede  Fædrelands- 
vens Levned,  som  man  kunde  have  ventet  den  fra  hans 
Pen;  men  hine  Tvivlens  Ord  maa  vist  nok  stundom  have 
naget  Grotius,  saa  længe  han  levede. 

Den  18de  Maj  1619  —  netop  den  41de  Aarsdag,   som 

Grotius  har  optegnet,  efter  Domfældelseji  af  Greverne  Eg- 
mont og  Hoorn  ved  Hertug  Albas  Blodret  —  indkaldtes 
de  to  endnu  levende  Offere  for  deres  Fjenders  Ondskab  i 
Retten  for  at  høre  den  over  dem  fældede  Dom.  Fiskalen 
Sy  11a,  der  tidlig  om  Morgenen  traadte  ind  i  Grotius's 
Kammer  for  at  føre  ham  ind  i  Retssalen,  lod  ham  vide,  at 
han  ikke  havde  noget  Paalæg  om  i  Forvejen  at  meddele 
den  fangne,  hvad  denne  kunde  vente;  »men,«  sagde  han 
ondskabsfuldt,  »I  véd  jo  nok,  hvorledes  det  gik  med  Ad- 
vokaten.« 

»Med  mine  egne  Øren  har  jeg,«  var  Svaret,  »hort 
den  Dom,  der  fældedes  over  Barneveld  og  Ledenberg.  Hvil- 
ken som  helst  min  Skæbne  end  vorder,  har  jeg  Taalmodighed 
til  at  bære  den.« 

Dommen,  der  oplæstes  paa  samme  Sted,  hvor  Barneveld 
havde  hørt  sin  Dødsdom ,  dømte  baade  Hoogerbeets  og 
Grotius  til  livsvarigt  Fængsel. 

I  selve  Retssalen  fremførte  Grotius  intet  Ord;  men  da 
han  var  kommen  tilbage  til  sit  Kammer,  udtalte  han,  at 
hans  Vidnesbyrd  med  Hensyn  til  Kjendsgjerninger  var  for- 
vansket, saa  at  det  saae  ud  som  Tilstaaelse  af  Brøde,  at 
Retsførelsen  og  Dommen  strede  imod  alle  Rets-Grundsæt- 
ninger og  Lovformer,  og  at  man  havde  ladet  ham  savne 
det,  som  den  usleste  Forbryder  har  Ret  til  at  kræve,  nem- 
lig et  virkeligt  Forsvar  og  Afhørelse  af  Vidner.  Med  Hen- 
syn til  den  over  ham  fældede  Dom  sagde  han,  at  der  ikkun 
i  Helvede  kunde  være  Tale  om  noget  sligt  som  Indespær- 
ring for  Livstid.  Med  Hensyn  til  Hovedgrunden  til  alle 
disse  Uroligheder  udtalte  han,  at  Prins  Morits  og  Barneveld 
havde  staaet  i  samme  Stilling  til  hinanden,  som  fordum 
Cæsar  og  Pompejus  efter  den  3mgre  Catos  Ytring.  Den 
store  Ulykke  havde  ikke  haft  sit  Udspring  deraf,  at  de 
vare  Fjender,  men  deraf,  at  de  en  Gang  havde  været 
Venner. 

,    Om  Natten  den  5te  Juni  førte  man  Fangerne  bort  fra 

Fæugselet  i  Haag  til  Borgen  Loevenstein.  Denne  Fæstning, 
der  for  Fremtiden  skulde  vorde  navnkundig  i  Historien  og 
—  paa  Grund  af  at  den  siden  ofte  har  været  nyttet  som 
Statsfængsel  til  Mænd  af  lignende  politiske  Anskuelser  som 
dem,  Barneveld  og  Grotius  hyldede  —  skulde  give  sit  Navn 
til  et  politisk  Parti,  var  et  Sted  af  overordentlig  Styrke* 
Baade  Naturen  og  Kunsten  havde  efter  den  Tids  militære 
Anskuelser  gjort  den  næsten  uindtagelig;  som  et  Fængsel 
syntes  den  at  skulle  være  en  Fortvivlelsens  Borg*  »Opgiv 
alt  Haab,  du,  som  træder  ind  her,«  syntes  indskrevet  over 
Fæstningsporten. 

Liggende  i  den  meget  snævre,  spidse  Vinkel,  hvor  den 
brede,  dybe  og  mudrede  Waal,  —  den  største  af  de  tre  Grene, 
hvori  Rhinen  deler  sig,  i  det  den  træder  ind  i  Neder- 
landene, —  blander  sine  Vande  med  den  sølvklare  Maasflod, 
hvis  Navn  den  optager,  imedens  de  to  Floder  løbe  sammen 
ad  Havet  til,  værnedes  denne  Fæstning  paa  mange  Sider 
ved  disse  dybe  og  farefulde  Strømme.  Paa  Landsiden  var 
den  omgiven  af  høje  Mure  og  en  dobbelt  Grav,  der  for- 
svarede den  imod  et  fjendligt  Indfald  fraBraband.  Da  den 
for  tolvAar  (indtill  621 )  gjældende  Vaabenstilstand  nærmede 
sig  sin  Ende,  var  det  vist,  at  man  vilde  gjøre  sig  Umage 
for  at  gjøre  Murene  stærkere  og  Gravene  dybere,  saa  at 
Stedet  kunde  staa  sig  imod  alle  Røvere  og  Efternølere,  der 
ventelig  vilde  sværme  omkring  i  Egnen  fra  Ærkehertugernes 
Omraade.  Paa  den  nordre  Side  af  Waal  laa  Byen  Gorcum, 
imedens  Worcum  laa  paa  Sydsiden  af  Kastellet  i  en  Mils 
Afstand,  men  skilt  der  fra  ved  Maasfloden. 

Efter  at  man  havde  ført  Fangerne  over  Vindebroen, 
lod  man  dem  gaa  igjennem  tretten  særskilte  Døre,  der  hver 
især  var  forsynet  med  Jærnbolte  og  tunge  Laa  se,  indtil  de 
kom  til  de  for  dem  udsete  Værelser. 

Med  hinanden  maatte  de  ikke  have  det  mindste  Sam- 
kvem; dog  havde  Generalstaterne  tilladt,  at  de  to  Mænds 
Hustruer  maatte  have  Adgang  til  deres  Fængsel,    koge  for 

dem  i  Kastellets  Køkken,  og  dersom  de  desuden  selv  øn- 
skede at  bo  i  Fæstningen,  kunde  de  fra  Tid  til  anden  gaa 
over  til  den  nærliggende  By  Gorcum  for  at  indkjebe  Føde- 
varer og  ligeledes  en  Gang  imellem  drage  til  selve  Haag. 
Til  Underhold  for  hver  af  Fangerne  og  hans  Familie  fast- 
satte Generalstaterne  24  Styvere  (henimod  2  Kroner  i  vore 
Penge)  daglig.  Da  Grotius's  Familie-Ejendom  foreløbig  var 
tagen  under  Statens  Varetægt,  i  det  Øjemed  at  den  helt 
skulde  inddrages,  var  det  tydeligt,  at  ikke  alene  Fængsel 
for  Livstid,  men  ogsaa  trykkende  Armod  vilde  vorde  denne 
navnkundige  Mands  Lod.  Hidtil  havde  han  levet  i  jævn 
Velstand,  imedens  han  indtog  en  fremragende  Plads  i  Sam- 
fundet. 

Fæstningens  Kommandant  havde  fra  den  første  Dag 
den  allerstørste  Lyst  til  at  gjøre  Fangens  Stilling  saa 
uhyggelig,  som  det  var  ham  muligt.  Og  visselig  var  han  i 
Stand  til  at  gjøre  meget  ondt.  Han  var  opsat  paa,  at  Fa- 
milien i  Virkeligheden  skulde  leve  af  de  24  Styvere;  men 
dette  opnaaede  han  ikke.  Fru  de  Groot  havde '  nemlig,  før 
Inddragelsen  af  hendes  og  hendes  Mands  Godser  kunde 
finde  Sted,  sat  sig  i  Stand  til  at  optage  store  Laan,  baade 
for  at  gjennemføre  Retssagen  imod  Regeringen  med  Hensyn 
til  selve  Godsernes  Inddragelse,  der  efter  Fangernes  An- 
skuelse var  aldeles  uretfærdig,  og  for  at  kunne  føre  Hus- 
holdningen paa  en  Maade,  der  sømmede  sig  for  deres  Stil- 
ling og  for  hendes  Mands  Helbred.  Som  Følge  heraf  havde 
Maria  de  Groot  den  ene  Dag  efter  den  anden  en  trættende 
og  harmelig  Strid  med  Kommandanten.  Man  skulde  have 
troet,  at  det  kunde  have  været  Pinsel  nok  for  denne  dydige 
og  dannede,  ikkun  29  Aar  gamle  Kvinde,  der  hørte  til  en 
af  de  ypperste  Ætter  i  Landet,  at  se  sin  Mand,  der  paa 
Grund  af  sin  Aand  og  sin  Lærdom  nød  saa  stor  Anseelse  i 
hele  Evropa,  saaledes  midt  i  sin  blomstrende  Alder  dømt 
til  en  levende  Grav.  Alligevel  maatte  hun  stadig  lade 
efterse  sin  Torvekurv,   som   hun   ikke   skammede    sig  ved, 

tillige  med  sin  Tjenestepige,  at  bære  frem  og  tilbage  fra 
Gorcum,  ja  endog  finde  sig  i  det  mest  smaalige  Kjævl  om 
den  Køkkenild,  ved  hvilken  hun  selv  havde  Tilsyn  med  den 
tarvelige  Mad,  hun  lod  koge  til  sin  Husbond,  sig  selv, 
deres  fem  Bern  og  Tyende. 

Der  var  nogen  Grund  til  den  militære  Fangevogters 
Nag.  Løjtenant  Prouninx,  med  Tilnavn  Deventer,  var  Søn 
af  den  nogle  Aar  tidligere  meget  omtalte  Gerard  Prouninx, 
Borgemester  i  Utrecht  og  en  af  Formændene  for  det  en- 
gelske Parti  paa  den  Tid,  da  Jarlen  af  Leicester  som  Dron- 
ning Elisabets  General  gjorde  Forsøg  paa  at  opkaste  sig 
til  Herre  over  fire  af  Hollands  Stæder  og  iblandt  disse 
Utrecht.  Han  havde  svoret  Hævn  over  dem,  der  lode  hans 
Fader  bede  for  dette  Forræderi  ved  at  fratage  ham  Embedet 
som  Borgemester,  og  derfor  var  det  en  stor  Nydelse  for 
ham  at  kunne  gjøre  ondt  imod  en  Mand,*  der  senere  havde 
opnaaet  et  saa  stort  Navn  som  Medlem  af  det  Parti,  der 
havde  afsat  Faderen,  endskjønt  Hugo  Grotius  mulig  paa 
hin  Tid  endog  laa  i  Vuggen. 

Saaledes  maatte  de  to  Fruer  arbejde  i  Køkkenet,  fra 
Tid  til  anden  gaa  til  Torvet  og  udføre  disse  Tyendesysler 
under  særligt  Opsyn  af  den  uhæderlige  Krigsmand,  som 
kommanderede  i  Fortet,  men  som  uden  Nytte  gjorde  sig 
Umage  for  at  tvinge  Maria  van  Eeigersbergen  til  at  skjælve 
for  sin  Vrede. 

Da  Hugo  de  Groot  blev  indespærret,  efter  i  Forvejen 
at  have  siddet  ni  Maaneder  i  Fængsel,  var  han  netop  36 
Aar  gammel.  Endskjønt  han  saalunde  endnu  var  en  ung 
Mand,  havde  man  længe  i  hele  Evropa  set  op  til  ham  som 
til  et  af  dets  store  Lys  med  Hensyn  til  Lærdom  og  Geni. 
Han  var  af  en  gammel  Ridderæt,  og  hans  nærmeste  For- 
fædre havde  været  lige  saa  navnkundige  for  tøde  Kund- 
skaber og  Dygtighed  i  kommunale  Embeder,  som  deres 
fjærnere  Forfædre  for  Manddom  under  de  Lenskrige,  der 
havde  hørt  hjemme  i  Holland  i  gamle  Dage. 

Hans  Fader  og  Farfader  havde  været  lige  udmærkede 
ved  lærde  KuDdskaber  i  Hebraisk,  Græsk  og  Latin,  og  begge 
havde  indtaget  høje  Stillinger  ved  Leijdens  Universitet  lige 
fra  dets  Oprettelse.  Hugo,  der  var  født  og  opfostret  under 
deres  vækkende  Indflydelse,  havde  været  Videnskabsdyrker 
og  Poet  saa  godt  som  fra  selve  Vuggen.  I  en  Alder  af 
syv  Aar  skrev  han  taalelige  latinske  Vers,  og  han  var  ikke 
mere  end  elleve  Aar,  da  man  indskrev  ham  som  Student 
ved  Leijdens  Universitet,  og  til  denne  Højskole,  der  grund- 
lagdes under  en  forfærdelig  Krigs  Storme,  var  Adgangen 
ingenlunde  let.  Den  udmærkede  sig  ved  en  sjælden  Sam- 
ling af  skinnende  Lys  i  Videnskabens  Verden,  der  udsendte 
Straaler  over  hele  Kristenheden.  Hans  Lærere  vare  Jose- 
phus  Scaliger,  Franciscus  Junius,  Paulus  Merula  og  mange 
andre,  og  iblandt  hans  Medstuderende  vare  Mænd  som 
Scriverius,  Vossius,  Baudius  og  Daniel  Heinsius.  Den  navn- 
kundige Kriger  og  Poet  Douza,  der  havde  været  Fører  for 
Leijdens  Forsvarere  under  denne  Stads  mindeværdige  Be- 
lejring (Maj— Oktbr.  1574),  modtog  ham  ved  hans  Ind- 
trædelse paa  Højskolen  med  veltalende  latinske  Vers,  hvori 
han  kaldtes  »Magne  puer  magni  dignissime  cura  parentis« 
(Dreng  med  udmærkede  Kundskaber,  værdig  til  sin  Faders 
Omhu). 

Da  han  var  14  Aar  gammel,  tog  han  Graden  som  Bac- 
calaureus,  efter  en  meget  stræng  Prøve  ej  alene  i  de  klassiske 
Sprog,  men  ogsaa  i  Astronomi,  Mathematik,  Lovkyndighed 
og  Theologi,  i  en  Alder,  da  de  fleste  Ungersvende  vilde 
have  været  regnede  for  udmærket  flinke,  dersom  de  havde 
været  dygtige  nok  til  med  Ære  at  vorde  optagne  paa 
Højskolen. 

Paa  den  Tid,  da  han  havde  forladt  Universitetet,  fulgte 
han  med  Barneveld  og  Justinus  van  Nassau,  der  gik  i  di- 
plomatisk Ærende  til  Henrik  den  fjerdes  Hof.  Her  lagde 
Kongen  særlig  Mærke  til  ham,  udpegede  ham  for  sine  Hof- 
folk som  »Hollands  Vidunder.«  gav  ham  en  Guldkjæde  med 

sit  Miniatur-Portræt  hængende  derved  og  tilbød  sig  at 
give  ham  Eidderslaget,  hvilket  Ungersvenden  af  Ætstolthed 
synes  at  have  afslaaet.  Imedens  han  var  i  Frankrig,  mod- 
tog han  fra  Universitetet  i  Orleans,  i  en  Alder  af  ikkun 
femten  Aar,  Hædersgraden  som  Doktor  i  Lovkyndigheden  i 
et  Diplom,  der  strommede  over  af  Kos.  Hjemkommen  til 
Holland  udgav  han  Poeten  Johannes  Capella  med  værdi- 
fulde Anmærkninger  og  skrev  selv  lærde  og  klassiske  Vær- 
ker og  adskillige  Sørgespil  af  større  eller  mindre  Værd.  I 
en  Alder  af  sytten  Aar  var  han  allerede  Advokat  i  stor 
Virksomhed  ved  de  øverste  Domstole  i  Haag,  og  tre  og 
tyve  Aar  gammel  var  han,  da  Prins  Morits  valgte  ham, 
som  den  ene  af  tre  Kandidater,  til  Generalfiskal  for  Holland. 
Andre  borgerlige  Hverv  og  Embeder  af  mange  Slags  havde 
han  haft,  det  ene  efter  det  andet,  og  dem  alle  havde  han 
vist  sig  særdeles  voxen.  Han  var  sex  og  tyve  Aar  gammel , 
da  han  udgav  sit  Skrift  til  Forsvar  for  Friheden  paa  Havet, 
det  navnkundige  »Mare  liberum«,  og  noget  senere  udkom 
hans  Værk  om  den  bataviske  (hollandske)  Republiks  Ælde, 
for  hvilket  han  i  Spanien  opnaaede  Hæderstitlen:  »Hugo 
Grotius,  auctor  damnatus«  (fordømt  Skribent).  Tre  Aar 
derefter  havde  han  fuldendt  sin  paa  Latin  skrevne  Neder- 
landenes Historie  fra  1550  til  1609,  et  Værk,  der  stadig, 
siden  det  efter  hans  Død  var  udkommet,  har  været  regnet 
iblandt  de  klassiske  Skrifter.  Som  Medlem  af  Magistraten 
i  Rotterdam,  Hollands  Stænderforsamling  og  Generalstaterne, 
som  Lovkyndig,  Advokat,  Generalfiskal,  Poet,  Historieskriver, 
Udgiver  af  græske  og  romerske  Klassikere  og  Forfattere, 
af  juridiske  og  theologiske  Skrifter,  stod  han  forrest  i  Ræk- 
ken af  udmærkede  samtidige.  Hans  Geni,  Veltalenhed  og 
Lærdom  agtedes  overordentlig  højt  ej  alene  i  hans  eget 
Fædreland,  men  i  hele  Evropa.  Fra  sin  tidligste  Manddom 
havde  han  grebet  ind  i  sit  Fædrelands  Skæbne,  og  skjønt 
et  Barn  i  Aar,  naar  man  sammenligner  ham  med  Barneveld, 
var  det    dog   ham ,  denne  store  Statsmand  især  havde  haft 

Tillid  til,  siden  han  som  Yngling  havde  taget  Del  med  i 
Statens  Sager.  Da  han  var  meget  modtagelig  for  Indtryk 
og  Sindsrørelse ,  havde  man  fra  Tid  til  anden,  og  ej  heller 
uden  Grund,  skyldt  ham  for  ikke  altid  at  være  fast  i  sine 
Grundsætninger  eller  i  sine  Anskuelser;  men  hans  værste 
Fjender  havde  aldrig  angrebet  hans  Hjærtes  Kenhed  eller 
hans  Karakters  fuldkomne  Hæderlighed.  Endnu  havde  han 
ikke  skrevet  sit  store  Værk  om  Folkeretten  i  Krig  og  Fred, 
der  skulde  gjere  Epoke  i  Civilisationens  Historie  og  grund- 
lægge en  helt  ny  Videnskab;  men  i  sin  Hukommelse  og 
sin  Hjærne  havde  han  allerede  store  Samlinger  liggende 
dertil. 

Af  Ydre  var  han  en  ualmindelig  fager  Mand,  hvilket 
man  den  Dag  i  Dag  endnu  kan  se  af  Mierevelds  ypperlige 
Portrætter  af  ham,  høj,  brunhaaret,  med  regelrette  Ansigts- 
træk, en  fin  Ørnenæse  og  gjennemtrængende  blaaøjne,  han 
var  tillige  kæmpestærk  af  Legemsbygning  og  en  Mester  i 
Legemsøvelser.  Det  var  denne  Statsmand  og  lærde,  om 
hvem  det  er  vanskeligt  at  tale  uden  at  holde  Lovtaler  over 
ham,  og  for  ham  kunde  den  nederlandske  Eepublik  ikke 
finde  nogen  bedre  Sysselsættelse  end  Indespærring  i  det 
uhyggelige  Fort  Loevenstein  hele  hans  øvrige  Levetid.  En 
slig  Eepublik  maa  have  tænkt  sig  saare  rig  paa  udmærkede 
Mænd,  naar  den,  efter  at  have  hugget  Hovedet  af  Barne- 
veld,  kunde  faa  Lyst  til  at  jordfæste  Hugo  Grotius  levende. 

Hans  Adfærd  i  Fængslet  var  en  ypperlig  moralsk 
Undervisning.  Siddende  i  et  Slags  Bur,  der  udgjorde  et 
lidet  Sovekammer  og  et  Studereværelse,  var  han  udelukket 
fra  den  legemlige  Bevægelse,  der  var  uundværlig  for  hans 
sjælelige  og  legemlige  Helbred.  Da  han  paa  ingen  Maade 
vilde  glæde  Løjtenant  Deventer  med  sine  Kæremaal,  fik 
han  sig  en  vældig  Top,  som  han  lod  løbe  rundt  ved  Hjælp 
af  en  Pisk  adskillige  Timer  om  Dagen,  imedens  han  for 
at  sysselsætte  sin  Aand    atter  fordybede  sig  i  de  klassiske, 

juridiske  og  tlieologiske  Studier,  der  lige  fra  Barndommen  af 
havde  været  hans  kjæreste  Syssel. 

Generalstaterne  havde  forbudt  Salget  af  hans  Por- 
trætter i  Bogladerne,  og  de  Kobberplader,  hvor  paa  de 
havde  været  stukne,  vare  saa  meget  som  mulig  ødelagte. 
Regeringens  og  især  hans  Dommeres  Ønske  var,  at  hans 
Navn  og  Minde  skulde  uddø  paa  én  Gang  og  for  alle  Dage. 
Dette  lykkedes  ikke;  thi  det  vil  være  vanskeligt  at 
finde  en  dannet  Mand  i  Kristenheden,  som  ikke  kj ender 
Hugo  Grotius's  Navn,  eller  som  kjender  en  eneste  af  hans 
Dommeres. 

Hans  Venner  havde  heller  ikke  glemt  ham,  imedens 
han  der  laa  levende  i  sin  Grav.  Den  lærde  Scriverius, 
Vossius  og  andre  Professorer  havde  Lov  til  at  skrive  til 
ham  engang  imellem  om  videnskabelige  Sager,  naar  deres 
Breve  først  vare  blevne  gjennemlæste.  Scriverius  sendte 
ham  mange  Bøger  fra  sin  vel  forsynede  Bogsamling,  da 
Grotius's  egne  Bøger  og  Papirer  vare  ham  fratagne  af  hans 
Dødsfjender.  Noget  senere  sendte  den  lærde  Dyrker  af  de 
østerlandske  Tungemaal  Erpeuius  ham  af  og  til  en  stor 
Kasse  Bøger,  i  det  den  kostbare  Ladning  fornyedes  engang 
imellem  og  over  Gorcum  gik  frem  og  tilbage  fra  Loeven- 
stein. I  Gorcum  boede  paa  den  Tid  en  Søster  af  Erpenius 
og  var  gift  med  en  Kjøbmand  Daatselaer,  der  drev  en  stor 
Handel  med  Traad  og  Baand,  som  han  udskibede  til  Eng- 
land. I  Daatselaers  Hus  kom  jævnlig  Fru  de  Groot  og 
Fru  Hoogerbeets,  da  begge  Kvinder  med  faa  Dages  Mellem- 
rum sejlede  fra  Fortet  ad  Waalfloden  til  Gorcum  for  at 
gjøre  Indkjøb  til  deres  stakkels  Husholdninger  i  Fængslet. 
Daatselaers  Hustru  modtog  derfor  og  afsendte  til  andre 
hollandske  Byer  mange  Pakker  og  Æsker  og  sørgede  lige- 
ledes for  Afsendelsen  af  den  vældige  Bogkasse. 

Professor  Vossius  havde  da  under  Hænder  en  ny  Ud- 
gave af  den  latinske  Skribent  Senecas  Tragedier,  og  efter 
hans  Ønske  sendte  Grotius    ham    fra   sit  Fangebur   mange 

værdifulde  Anmærkninger  til  dette  Værk.  Selv  syslede  han 
med  at  oversætte  de  moralske  Tankesprog,  Stobaeus  havde 
uddraget  af  de  græske  Tragedier,  og  fandt  saaledes  Trost  i 
de  gamle  Dramatikeres  Moral  og  Filosofi;  de  havde  altid 
været  ham  meget  kjære,  især  Euripides^s  Tragedier;  han 
dannede  en  fuldstændig  moralsk  Anthologi  af  denne  Digters 
og  af  Sophokles's,  Menanders  og  andres  Værker,  som  han 
oversatte  i  flydende  hollandske  Vers.  Da  han  fik  større  og 
større  Kjærlighed  til  dette  Arbejde,  skrev  han  en  mesterlig 
rimet  Oversættelse  af  Euripides's  thebanske  Brødre,  i  det 
han  paa  denne  Maade  -søgte  Adspredelse  fra  Tanken  om 
sin  egen  tragiske  Skæbne  ved  at  fremstille  en  heroisk  Sorg, 
der  havde  hjemme  i  Oldtiden, 

Derpaa  vendte  han  sig  til  Lovkyndigheden  og  fuldførte 
sin  Indledning  til  den  hollandske  Lovkyndighed,  et  Skrift, 
der,  saa  snart  det  var  udkommet,  nyttedes  som  Grund- 
rids og  Vejleder  ved  Landets  Domstole  og  Højskoler. 
Heller  ikke  glemte  han  Theologien,  men  skrev  til  Gavn  for 
de  lavere  Klasser,  især  for  Søfolk,  i  hvis  Skæbne,  da  de 
altid  ere  udsatte  for  Fristelser,  han  tog  megen  Del,  et  Værk 
om  Vidnesbyrdene  for  Kristendommens  Sandhed  i  lette  og 
jævne  Vers,  en  gylden  Bog,  som  man  snart  kaldte  den,  og 
som,  inden  lang  Tid  var  gaaet,  blev  en  Folkebog  for  dem, 
han  havde  tænkt  paa,  da  han  skrev  den. 

Paa  en  lidt  senere  Tid  bad  Professor  Erpenius,  der 
arbejdede  paa  en  ny  Udgave  af  det  nye  Testamente  paa 
Græsk,  med  Oversættelse  paa  Arabisk,  Syrisk  og  Æthiopisk, 
sin  Ven  om  Hjælp  baade  med  Oversættelse  og  med  Hensyn 
til  de  latinske  Kommentarer  og  Forklaringer,  hvormed  han 
vilde  ledsage  sit  Værk.  Fangen  kom  først  med  en  Und- 
skyldning, i  det  han  fuldt  og  fast  paastod,  at  der  var  lidet 
for  ham  at  opsanke  efter  de  store  Arbejder  af  Erasmus  og 
Beza,  Maldonatus  og  Jansenius;  men  da  han  havde  givet 
sig  til  at  granske  over  Sagen ,  fuldførte  han  en  mesterlig 
Kommentar   til  de  fire  Evangelister,   et  Værk,   for   hvilket 

den  lærde  og  kristelige  Verden  altid  har  følt  en  dyb  Tak- 
nemmelighed til  Fortet  Loevenstein,  og  i  ham  har  den  hilst 
Grundlæggeren  af  en  Skole  for  mandig  bibelsk  Kritik. 

Paa  den  Maade  vare  næsten  to  Aar  ledne.  Imedens 
han  som  Legemsøvelse  drev  sin  store  Top,  tilfredsstillede 
sin  frugtbare  Hjærnes  Trang  med  græske  Tragedier,  hol- 
landske Vers,  Lovkyndighed,  Historie  og  Theologi  og  gavnede 
sine  Medmennesker  inde  fra  sin  Stengravs  Dybder,  hævede 
han  sig  højt  over  sin  Dom  og  tog  Fængslet  fanget.  Det 
Menneske,  der  ikke  røres  ved  et  saa  herligt  Exempel  paa 
stor  Ulykke,  baaren  med  mandigt  Mod,  skal  man  ikk 
misunde. 

Hoogerbeets's  Hustru,  der  allerede  var  meget  gammel, 
blev  syg  i  Fængslet,  dode  af  en  tærende  Sygdom  og  efter- 
lod sin  ulykkelige  Mand  Omsorgen  for  deres  sex  Børn. 
Fængselsstyrelsen  havde  ikke  villet  give  Fru  de  Groot  Lov 
til  at  tage  sig  af  hende  under  hendes  Sygdom,  ej  heller  af 
Børnene  efter  hendes  Død. 

Tidlig  i  Aaret  1621  udnævnte  Regeringen  Frans  Åers- 
sens,  der  nu  var  bleven  Herre  til  Sommelsdyk,  Barne- 
velds  og  Grotius' s  Ærkefjende,  til  Ambassadeur  i  Paris  i  et 
særligt  Ærende.  Denne  Underretning  —  der  dog  næppe 
kom  uventet,  eftersom  alle  Aerssens's  Kunstgreb  havde  haft 
den  bedste  Fremgang  —  var  en  haard  Prøvelse  for  Fangen. 
Han  følte,  at  denne  Dødsfjende,  der  ikke  var  mættet  med 
Hævn  ved  Barnevelds  Henrettelse  og  Grotius's  Fængsel  for 
Livstid,  vilde  gjere  sit  bedste  ved  det  franske  Hof  for  at 
bagtale  og  sværte  ham;  for  at  imødegaa  denne  ny  Fare 
skrev  han  indtrængende  Breve  til  Venner,  paa  hvem  han 
kunde  stole. 

Omtrent  paa  denne  Tid  underrettede  Muijs  van  Holy, 
en  af  de  fire  og  tyve  Kommissærer,  der  havde  domfældt 
Barneveld  og  hans  Venner,  endnu  ikke  tilfreds  med  den 
Nød  og  Elendighed,  han  havde  hjulpet  til  at  udbrede, 
Generalstaterne  om,    at  Fru    de   Groot   havde    kjebt  Reb   i 

Gorcum.  Efter  hans  Forslag  sendte  man  et  Udvalg  til 
Loevenstein,  da  man  troede,  at  hun  der  havde  skjult  Rebene 
for  at  kunne  gjøre  det  muligt  for  Grotius  at  undfl}^  fra 
Fængslet. 

Om  denne  Historie  havde  Løjtenant  Deventer  intet 
hørt;  men  ved  Rygtet  derom  blev  han  meget  fornøjet  og 
førte  med  stor  Lyst  Udvalget  omkring  i  Borgen,  i  det  han 
lod  anstille  den  nøjeste  Granskning  i  Grotius's  Værelse 
efter  disse  Reb,  der,  saaledes  som  han  og  hans  Kone  lode 
dem  here,  aldrig  havde  været  til  uden  i  Dommer  Muijs's 
Indbildning ;  men  den  Tilfredsstillelse  havde  de  i  det  mindste, 
at  de  voldte  deres  Ofre  megen  overflødig  Ærgrelse  og  selv 
bleve  visse  paa,  at  det  vilde  vorde  lige  saa  let  for  Fangen 
at  flyve  ud  af  Fortet,  som  det  vilde  være  at  undfly  ved 
i:ljælp  af  Reb,  om  han  havde  haft  noget. 

Snart  efter  skrev  Grotius  et  Brev  til  Generalstaterne, 
hvori  han  stemplede  hin  Underretning  af  Muijs  som  en 
Fabel  og  disse  gjentagne  Forsøg  paa  at  skade  ham  som 
usle  og  ugudelige. 

Nogle  faa  Maaneder  senere  hændtes  det,  at  Fru  de 
Groot  var  i  Daatselaers  Hus,  saaledes  som  det  stadig  var 
Tilfældet,  naar  hun  med  Mellemrum  var  i  Gorcum.  Sam- 
talen faldt  paa  disse  Rygter  om  Forsøg  paa  at  flygte,  og 
hun  spurgte  Kjobmandens  Hustru,  om  denne  ikke  vilde 
vorde  helt  mod  i  Hu,  dersom  Grotius  med  ét  skulde  vise 
sig  hos  hende. 

»Aa  nej,«  sagde  den  gode  Kone  leende;  »lad  ham  kun 
komme.  Vi  skulle  saamænd  nok  sørge  udmærket  for 
ham.« 

En  anden  Gang,  det  var  Lørdagen  den  20de  Marts, 
spurgte  Fru  de  Groot  sin  Veninde,  hvorfor  alle  Klokkerne 
i  Gorcum  ringede. 

»Fordi  det  i  Morgen  er  vor  første  aarlige  Markedsdag,« 
svarede  Kjøbmandens  Kone. 

»Godt,  jeg  venter  da,    at  alle    landflygtige  og  fredløse 

kunne  komme  til  Gorcum  ved  denne  Lejlighed,«  sagde  Fru 
de  Groot. 

»Saaledes  lyder  Loven,«  var  Svaret. 

»Og  min  Mand  kunde  altsaa  ogsaa  komme?« 

»Visselig,«  svarede  Kjobmandens  Hustru  iued  en  lystig 
Latter,  glad  ved  at  høre,  at  Fru  Grotius  var  i  Stand  til  at 
tale  muntert  om  sin  Ægtefælle  i  dennes  vedvarende  haab- 
løse  Fangenskab ;  »send  ham  kun  hid.  Han  skal  finde  en  ven- 
lig Modtagelse!« 

»Hvor  I  dog  er  en  god  Kvinde,«  sagde  Fru  de  Groot 
med  et  dybt  Suk,  da  hun  stod  op  for  at  sige  Farvel ;  »men 
I  véd  jo  meget  godt,  at  han,  om  han  var  en  Fugl,  aldrig 
vilde  kunne  komme  ud  af  Borgen,  saa  tæt  er  han  inde- 
lukket der.« 


IL 

Næste  Morgen   tudede   en  vild  Jævndøgns -Storm   om- 
kring Borgens  Tinder.     Med  ét  sagde  Cornelia,    Datter    af 
de  Groot  og  hans  Hustru  og  ni  Aar   gammel,    uden  flogeu^^. 
som  helst  ydre  Anledning  til  sin  Moder:  ^Hl 

»I  Morgen  maa  Fader  være  ovre  i  Gorcum,  hvordant 
saa  end  Vejret  monne  være.« 

De  Groot,  og  ikke  mindre  hans  Hustru,  undrede  sig 
saare  over  Barnets  Ord  og  saae  deri  et  tydeligt  Vink  fra 
Himlen.  Imedens  nemlig  Daatselaers  Hustru  havde  taget 
sin  Gjæsts  nylige  Udtalelser  for  Spøg  og  intet  andet,  og 
mulig  undret  sig  over,  at  Fruen  kunde  tale  saa  letfærdig 
og  tilsyneladende  med  et  saa  letHjærte  om  en  saa  alvorlig 
Sag,  havde  der  virkelig  ligget  en  skjult  Tanke  i  hendes 
Ord. 

I  adskillige  Uger  havde  Fangen  ruget  over  den  Tanke, 
at  finde  paa  Udvej  til  Flugt.  Hans  Hustru,  der  havde 
alle  sine  Tanker  henvendte  paa  ham,  havde  ofte  kastet  sine 

Øjne  paa    den  store  Kiste,    hvori  Erpenius    lod    sine  Boger 
gaa  imellem  Loevenstein  og  Gorcum  til  Gavn  for  Fangen. 

1  nogle  Uger  havde  denne  nu  staaet  i  Fangens  Læsestue. 
Hans  Hustru  tænkte,  at  det  nok  kunde  lade  sig  gjere  at 
faa  ham  ned  i  den,  skjont  den  kun  var  to  Fingerbred  mindre 
end  fire  Fod  i  Længden  og  ikke  meget  bred  eller  dyb  i 
Forhold  dertil.  Han  var  ikke  lidet  over  Mellemhøjde,  men 
fandt,  at  han,  ved  at  sno  sig  meget  tæt  sammen,  nok  kunde 
nogenlunde  ligge  i  den  med  Laaget  paa.  I  al  Stilhed 
havde  de  mange  Gange  drøftet  den  Plan,  som  nu  havde 
sat  sig  helt  fast  i  deres  Sind,  men  ikke  ymtet  et  Ord  derom 
til  nogen  anden.  Han  havde  ligget  i  Kisten  med  Laaget 
helt  lukket  til,  og  med  sin  Hustru  siddende  oven  paa,  to 
Timer  i  Rad  efter  Timeglasset.  Til  sidst  vare  de  blevne 
enige  om,  at  Planen,  skjønt  meget  farlig,  dog  ikke  var  al- 
deles umulig,  og  nu  ventede  de  ikkun  paa  en  heldig 
Lejlighed.  Efter  Cornelias  tilfældige  Ytring  fastsattes  Tiden, 
da  man  vilde  sætte  den  æventyrlige  Plan  i  Værk.  Ved  en 
højere  Styrelse  var  Lojtenant  Deventer  netop  den  Gang 
bleven  forfremmet  til  Kaptejn  og  maatte  tage  til  Heusden 
for  at  overtage  Kompagniet.  For  at  være  nogle  faa  Dage 
borte  forlod  han  Borgen  denne  Søndag  Eftermiddag.  Nogle 
Dage  i  Forvejen  havde  Kisten  været  sendt  til  Gorcum  fuld 
af  Bøger  og  var  igjen  kommen  tilbage. 

Nu  indviede  Mand  og  Hustru  deres  Tjenestepige  Else 
van  Houvening,  en  Ungmø  paa  tyve  Aar,  livlig,  kløgtig, 
trofast  og  modig,  i  Planen,  som  de  tydelig  fremlagde  for 
hende,  og  spurgte,  om  hun  vilde  være  med  at  tage  Kisten 
i  sin  Varetægt  med  hendes  Herre  i  den,  i  Steden  for  den 
sædvanlige  Ladning  Bøger,  og  ledsage  den  til  Gorcum. 

Helt  naturlig  spurgte  hun  om,  hvilken  hendes  Straf 
vilde  blive,  dersom  Planen  opdagedes. 

»Ingen  lovlig  Straf  kan  blive  din  Lod,«  svarede  hendes 
Herre,  »men  ogsaa  jeg  er  uskyldig  i  enhver  Forbrydelse, 
og  du  ser,  hvilke  Pinsler  man  har  fordømt  mig  til.« 

»Hvad  der  saa  end  kommer  ud  deraf,«  svarede  Else 
modig,  »vil  jeg  paatage  mig  dette  Hverv  og  ledsage  min 
Herre.« 

Søndag  Aften  gik  derfor  Fru  de  Groot  til  Komman- 
dantens Kone,  med  hvem  hun  altid  havde  staaet  paa  en 
bedre  Fod  end  med  hendes  ondskabsfulde  Mand;  tillige 
havde  hun  nylig  gjort  hende  endnu  venligere  end  ellers  ved 
Hjælp  af  Vildt  og  andre  gode  Ting,  som  hun  havde  ført  med 
sig  fra  Gorcum.  Hun  udtalte  nu  det  Ønske,  at  man  vilde 
tillade  hende  at  sende  Kisten  fuld  af  Bøger  næste  Dag 
bort  fra  Borgen.  »Min  Mand  slider  sig  op,«  siger  hun, 
»med  sine  vedvarende  Studier.  Jeg  vilde  være  meget  glad, 
dersom  jeg  for  en  stakket  Tid  kunde  blive  af  med  de  store 
Folianter.« 

Til  disse  jævne  Ord  havde  Kommandantens  Kone  intet 
at  indvende. 

Om  Mandag  Morgen  piskede  Stormen  med  samme 
Voldsomhed  paa  Fortets  smaa  Taarne  som  den  foregaaende 
Dag,  og  den  mudrede  Waal,  opsvulmet  ved  Stormen,  rullede 
mørk  og  faretruende  langs  med  Borgmuren. 

Men  Tærningen  var  kastet.  Grotius  stod  op,  knælede 
og  bad  inderlig  en  hel  Time.  Derpaa  kom  han  ved  sin 
Hustrus  Hjælp  ned  i  Kisten,  klædt  ikkun  i  Linned-Under- 
klæder og  med  Silkestrømper  paa;  Erpenius's  store  Testa- 
mente tillige  med  nogle  Dukker  Traad  tjente  ham  som 
Hovedpude.  Nogle  faa  Bøger  og  Papirer  lagdes  ned  i 
Mellemrummene,  der  fremkom  ved  hans  Legemes  Krum- 
ninger, og  man  gjorde  sig  saa  megen  Umage  som  mulig 
for  at  forebygge,  at  han  skulde  komme  alvorlig  til  Skade 
eller  støde  sig  under  den  farefulde  Rejse,  der  nu  forestod. 
Hans  Hustru  sagde  højtidelig  Farvel  til  ham,  lagde  Laaget 
paa,  kyssede  dette  og  gav  Nøglen  til  Else. 

De  Klæder,  Fangen  sædvanlig  bar,  ble  ve  slængte  hen 
paa  en  Stol  ved  Sengen,    og   ved  Siden   af  den   satte   man 

hans  Tøfler.  Fru  de  Groot  gik  da  igjeu  i  sin  Seng,  drog 
Gardinet  tæt  for  og  ringede  paa  Klokken. 

Den  Tjener,  som  sædvanlig  gik  Fangen  til  Haande, 
traadte  ind  og  fik  nu  den  Underretning  af  Fruen,  at  denne 
først  havde  haft  i  Sinde  selv  at  gaa  til  Gorcum  for  at 
sørge  for  Bøgerne,  da  disse  vare  meget  værdifulde;  men 
efterdi  Vejret  var  saa  stygt,  og  hun  desuden  selv  var  syg, 
maatte  Else  gaa  i  hendes  Sted. 

Hun  bad  nu  om,  at  der  som  sædvanlig  maatte  komme 
nogle  Soldater  for  at  bære  Kisten  ned  til  Fartøjet.  To 
eller  tre  Mand  af  Garnisonen  kom  derfor,  og  da  de  saae 
Fangens  Klæder  og  Tøfler  liggende  i  Nærheden  og  Gar- 
dinerne for  Sengen,  nærede  de  ingen  Mistanke. 

I  det  de  løftede  Kisten,  sagde  dog  den  ene  af  Bærerne, 
halvt  i  Spøg: 

»Arminianeren  maa  selv  være  i  den;  den  synes  saa 
tung.« 

»Ikke  Arminianeren,«  svarede  Fru  de  Groot  i  en  lige- 
gyldig Tone  fra  sin  Seng,  »ikkun  tunge  armenianske  Bøger.« 

Dels  bærende,  dels  dragende  den  tunge  Kasse,  fik 
Soldaterne  den  endelig  ned  ad  Trapperne  og  igjennem  de 
tretten  Døre  med  Laase  og  Slaaer.  Fire  enkelte  Gange 
udtalte  den  ene  eller  den  anden  af  Soldaterne,  at  Grotius 
maatte  være  indelukket  i  den;  men  dette  var  dog  ingen 
Sinde  deres  fulde  Alvor,  og  stadig  var  Else  rede  til  at  af- 
vende yderligere  Drøftelse  af  Spørgsmaalet  ved  en  Speg. 
En  Soldats  Kone  fortalte,  netop  da  Kisten  var  kommen  til 
Ladepladsen,  en  Historie  om  en  Misdæder,  som  man  en 
Gang  havde  baaret  ud  af  Borgen  i  en  Kasse. 

»Og  dersom  man  kunde  bære  en  Misdæder,  hvorfor  da 
ikke  en  lovk}nidig?«  lagde  hun  til.  En  Soldat  sagde,  at  han 
vilde  hente  et  Vridbor  og  bore  et  Hul  i  Laaget  for  at  kige 
ind  til  Arminianeren,  hvortil  Else  sogde:  »Da  maa  I  hente 
et  Vridbor,  som  kan  naa  op  til  Toppen  af  Borgen,  hvor 
Arminianeren  ligger  i  Sengen  og  sover.« 

Denne  ligegyldige  Snak  lagdes  der  ikke  meget  Mærke 
til,  da  Soldaterne,  førend  de  forlede  Grotius's  Værelse, 
havde  overtydet  sig  om,  at  der  ingen  anden  Aabning  var  i 
Kassen  end  Nøglehullet,  og  at  det  der  igjennem  alene  vilde 
være  umuligt  for  et  Menneske  at  undgaa  at  kvæles  paa 
Grund  af  Mangel  paa  Luft.  4||| 

Man  spurgte  strax  Kommandantens  Hustru,  om  huff^ 
havde  Lyst  til  at  undersøge,  hvad  Kisten  indeholdt,  og  hun 
spurgt«,  om  hendes  Mand  var  vant  til  at  gjøre  dette.  Da 
hun  nu  fik  at  vide,  at  han  i  lang  Tid  aldrig  havde  foretaget 
slig  Undersøgelse,  da  der  i  Kisten  aldrig  var  fundet  andet 
end  Bøger,  ytrede  hun,  at  der  ingen  Grund  kunde  være  til, 
at  hun  skulde  føre  et  strængere  Opsyn  end  hendes  Mand, 
og  paalagde  Soldaterne  at  tage  deres  tunge  Byrde  ned  til 
Fartøjet. 

Else  paastod,  at  Søfolkene  skulde  lægge  en  dobbelt  saa 
tyk  Planke  som  ellers  til  at  lade  Kisten  glide  om  Bord 
paa  Fartøjet,  da  det  jo  kunde  være  sandsynligt,  sagde  hun, 
at  den  Planke,  der  ellers  nyttedes  dertil,  kunde  gaa  i 
Stykker,  og  saa  vilde  Professor  Erpenius's  værdifulde  Bøger 
blive  ødelagte.  Denne  Sag  voldte  megen  Brummen;  men 
til  sidst  gave  de  efter,  og  Kisten  kom  godt  om  Bord  og 
blev  sat  paa  Dækket.  Vinden  blæste  stadig  med  stor  Vold- 
somhed, og  saa  snart  Sejlene  vare  gjorte  fast,  krængede 
Fartøjet  saa  meget,  at  Else  bønfaldt  Skipperen  om  at  surre 
Kassen  stærkt,  da  den  syntes  at  være  i  stor  Fare  for  at 
glide  ned  i  Søen  ved  den  første  Overhaling,  Fartøjet 
vilde  faa. 

Da  man  nu  var  kommen  saa  vidt,  satte  Else  sig  rolig 
ned,  kastede  sit  hvide  Tørklæde  over  Hovedet  og  lod  det 
flagre  i  Vinden.  En  af  Mandskabet  spurgte,  hvorfor  hun 
gjorde  dette,  og  fik  til  Svar,  at  Tjenestepigen  i  Fortet  havde 
drillet  hende  med,  at  hun  i  et  saa  stormfuldt  Vejr  aldrig 
vilde  vove  at  sejle  over  til  Gorcum,    og  nu  gav  hun  hende 

Underretning  om,  at  hun  dog  havde  holdt  sit  Ord.  Derpaa 
lod  hun  atter  sit  Tørklæde  vaje. 

Men  hendes  Øjemed  dermed  var  et  helt  andet.  Hun 
vidste,  at  hendes  Frue  sad  ved  det  Gittervindue,  som  vendte 
ud  imod  Waal,  og  anspændte  sine  Øjne  for  at  se  efter 
dette  Tørklæde.  Det  var  nemlig  Aftalen,  at  hun,  dersom 
alt  var  gaaot  vel,  skulde  bære  sig  ad  paa  denne  Maade.  I 
modsat  Tilfælde  skulde  hun  sidde  med  Hovedet  i  sine 
Hænder. 

Undervejs  kastede  en  Officer  af  Garnisonen,  der 
hændelsesvis  var  med,  sig  hen  over  Kisten  som  et  passende 
Sæde  og  gav  sig  til  at  tromme  og  sparke  paa  den.  Den 
altid  aarvaagne  Else,  der  følte,  hvor  pinligt  alt  dette  maatte 
være  for  Fangen,  som  mulig  allerede  var  nær  ved  at  kvæles 
og  vilde  være  nødt  til  at  kæmpe  for  en  Smule  Luft,  dersom 
hun  ikke  hjalp  ham,  bad  meget  høflig  Manden  være  saa 
god  at  flytte  sig  hen  et  andet  Sted,  i  det  hun  fortalte  ham, 
at  Kisten  foruden  Bøgerne  ogsaa  indeholdt  noget  kostbart 
Porcelæn,  der  let  kunde  gaa  i  Stykker. 

Sejladsen  medførte  ellers  intet  Uheld.  Vinden  var  vist 
nok  voldsom,  men  tillige  meget  god,  og  man  naaede  Gor- 
cum  i  rette  Tid.  Else  trængte  stærkt  paa,  at  hun  vilde 
have  sin  kostbare  Byrde  allerførst  baaren  i  Land,  imedens 
Skipperen  var  lige  saa  opsat  paa  at  lade  den  staa  til  sidst; 
alle  de  andre  Varer  maatte  og  skulde  først  i  Land. 

Endelig  da  hun  lovede  at  udrede  ti  Styvere,  hvilket 
man  den  Gang  regnede  for  en  meget  stor  Sum,  enedes 
Skipperen  og  hans  Søn  med  hende  om  at  bære  Kisten  paa 
en  Bærebøn  Imedens  de  nu  traskede  afsted  med  den  ind  i 
Byen,  sagde  Sønnen  til  Faderen,  at  der  var  noget  levende 
deri;  thi  Fangen  havde  ikke  kunnet  lade  være  at  røre  sig 
lidt  under  al  den  Kval,  det  trange  Fængsel  voldte  ham. 

»Hører  I,  hvad  min  Sen  siger?«  raabte  Skipperen  til 
Else.  »Han  paastaar,  at  I  har  faaet  noget  levende  ned  i 
Kassen.« 

»Ja,  det  er  sandt,«  svarede  den  lystige  Pige.  »Ar- 
minianske   Bøger  ere  altid  levende,    fulde  af  Liv  og  Aand.« 

De  kom  endelig  til  Daatselaers  Hus,  i  det  de  kun  med 
Vanskelighed  kunde  trænge  sig  frem  imellem  Mængden,  der, 
uden  at  bryde  sig  om  det  voldsomme  Vejr,  havde  samlet 
sig  til  det  aarlige  Marked«  Mange  Folk  stode  uden  for 
Huset,  som  indeholdt  en  stor  Mængde  Varer,  imedens  den 
nærmeste  Dør  førte  ind  til  en  Boglade,  hvori  der  flokkedes 
Professorer,  Præster  og  andre  Videnskabsmænd.  Bærerne 
gik  derfor  ind  bag  om  Huset,  og  Else,  som  skyndte  sig  at 
give  dem  ti  Styvere  for  at  faa  dem  bort  saa  snart  som  mu- 
lig, lod  Kisten  staa  i  en  Bagstue  og  løb  ind  i  Boden  i 
Forhuset. 

Her   fandt   hun    Kjøbmanden    og    hans    Hustru    travlt 
sysselsatte    med    at   tilfredsstille    deres    Kunder,    i    det   de 
aabnede  den  ene  Pakke  efter    den  anden    og  fremviste  Va- 
rerne.     Paa  Øjeblikket   hviskede    hun  Husmoderen  i  Øre^|H| 
»Jeg  har  faaet  min  Herre  ind  i  eders  Bagstue.«  ^ml 

Den  skikkelige  Kone  blev  bleg  som  et  Lig  og  var  paa 
Nippet  til  strax  at  falde  i  Afmagt.  Det  var  den  første 
Uagtsomhed,  den  flinke  Pige  havde  gjort  sig  skyldig  i.  Ved 
en  stærk  Anstrængelse  kom  Kjøbmandens  Hustru  dog  snart 
igjen  til  Kræfter  og  skyndte  sig  med  Else   ind  i  Baghuset. 

»Herre,  Herre!«  raabte  Else  og  bankede  paa  Kisten; 
men  der  kom  intet  Svar. 

»Min  Gud,  min  Gud!«  skreg  den  trofaste  Pige.  »Min 
stakkels  Herre  er  død.« 

»Ak,«  sagde  Daatselaers  Hustru,  »eders  Frue  er  kommefi' 
galt  afsted  dermed.  I  Gaar  havde  hun  en  levende  Ægte- 
fælle, i  Dag  kun  en  død  Mand.« 

Dog  strax  efter  hørte  man  et  dygtigt  Slag  inde  fra 
paa  Laaget,  og  en  Røst  lød: 

»Luk  Kisten  op!  Jeg  er  ikke  død;  men  først  kunde 
jeg  ikke  gjenkjende  din  Rost.« 

Else   lukkede  øjeblikkelig  Laasen  op,   Laaget   kastedes 

til  Side,    og  Grotius  stod  op  i  sine  Linklæder,    ligesom   en 
død  Mand  af  sin  Kiste. 

Husmoderen  førte  dem  strax  op  ad  en  Trappe  til  et 
højere  liggende  Værelse.  Her  spurgte  Grotius  hende,  om 
hun  altid  var  saa  bleg. 

»Nej,«  svarede  hun ;  »men  jeg  er  forfærdet  ved  at  se  eder 
her.  Min  Ægtefælle  er  ikke  nogen  simpel  Mand,  Alverden 
taler  om  eder.  Og  jeg  ængster  mig  for,  at  dette  vil  volde 
os  Tabet  af  hele  vor  Formue  og  mulig  fore  min  Mand  i 
Fængslet  i  eders  Sted.« 

Grotius  svarede:  »Jeg  opsendte  mine  Bønner  til  Vor 
Herre,  fer  jeg  kom  saa  vidt,  som  jeg  nu  er,  og  jeg  har 
netop  nu  af  Hjærtet  takket  ham,  fordi  jeg  nu  er  udfriet  af 
Fængslet;  men  dersom  Følgen  skulde  vorde  den,  I  ængster 
eder  for,  da  er  jeg  rede  til  atter  at  gaa  i  Kisten  og  lade 
dem  føre  mig  tilbage  til  Fængslet.« 

Men  hun  svarede:  »Nej,  paa  ingen  Maade;  hvad  som 
helst  der  end  kan  komme  deraf,  have  vi  eder  her  nu  og 
ville  gjøre,  hvad  vi  kunne,  for  at  hjælpe  eder  videre.« 

Da  Grotius  var  udmattet  af  alt,  hvad  han  havde  gjen- 
nemgaaet,  hentede  Kjøbmandens  Hustru  et  Glas  spansk  Vin 
til  ham;  men  hun  var  ikke  i  Stand  til  at  tænke  paa  et 
Shawl  eller  en  Kaabe  til  at  indhylle  ham  i.  Hun  lod  ham 
sidde  i  Stuen  i  sin  meget  tynde  Paaklædning  og  gik  hen 
til  Varemagasinet  for  at  hente  sin  Mand;  men  denne  var 
klog  nok  til  aldeles  at  afslaa  at  have  noget  at  gjere  med 
denne  Sag  og  vilde  derfor  heller  ikke  gaa  til  sin  uventede 
Gjæst.  Det  vilde  være  det  bedste,  sagde  han,  med  Hensyn 
til  den  Undersøgelse,  som  visselig  vilde  komme,  naar  han 
med  Sandhed  kunde  sige,  at  han  hverken  havde  set  den 
paagjældende  eller  vidst  noget  om  hans  Undvigelse  fra  først 
til  sidst. 

Grotius  fandt,  da  han  hørte  Svaret,  at  Manden  bar 
sig  saa  godt  ad,  som  denne  kunde.  I  Mellemtiden  havde 
Kjøbmandens  Hustru   været  hos  sin  Søsters  Mand,  van  der 

Veen,  en  Klædehandler,  som  hun  fandt  i  sin  Bod,  hvor  han 
netop  stod  og  kjøbslog  med  en  Officer  af  Garnisonen  i 
Loevenstein.  Hun  hviskede  nogle  Ord  til  Kjøbmanden,  og 
denne  fulgte  hende  paa  Øjeblikket,  i  det  han  bad  Officeren 
undskylde,  at  han  selv  maatte  gaa.  De  fandt  Grotius 
siddende,  hvor  hun  havde  forladt  ham.  Van  der  Veen  bød 
ham  Haanden,  sigende: 

»Min  Herre,  er  I  den  Mand,  om  hvem  hele  Landet 
taler  nu  for  Tiden?«  Jll 

»Ja,  her  er  jeg,«  var  Svaret,    »og  jeg  overgiver  mig  i^ 
eders  Hænder.« 

»Der  kan  ikke  spildes  et  Øjeblik,«  svarede  Klædehand- 
leren.     »Vi  maa  hjælpe  eder  bort  lige  paa  Timen.« 

Strax  efter  gik  han  ud  for  at  opsøge  en  Mand  ved  Navn 
Johan  Lambertsen,  hvis  Redelighed  han  kjendte.  Manden 
var  Lutheraner  med  Hensyn  til  Troen  og  Murmester  af 
Haandværk.  Han  fandt  ham  i  fuldt  Arbejde  paa  et  Stillads 
op  imod  Gavlenden  af  et  Hus. 

Van  der  Veen  fortalte  Manden,  at  der  var  en  god  Gjer- 
ning  for  ham  at  udføre,  og  den  kunde  han  gjøre  bedre  end 
nogen  anden;  hans  Samvittighed  vilde  aldrig  gaa  i  Rette 
med  ham  for  den,  og  paa  sarame  Tid  kunde  han  vente  en 
rigelig  Godtgj øreise.  Han  bad  nu  Mureren  hente  en  hel 
Klædning  til  en  Daglejer  og  følge  med  ham  hen  til  Daat- 
selaers  Hus. 

Lambertsen  kom  nogle  Øjeblikke  derefter  med  Vest, 
vide  Benklæder  og  Sko  til  en  Murer  tillige  med  Murske  og 
Maalestok.  Han  fik  nu  at  vide,  hvo  der  skulde  være  hans 
Svend,  og  Grotius  klædte  sig  strax  paa. 

Vesten  naaede  ikke  ned  til  Linningen  paa  Benklæderne, 
imedens  disse  næppe  gik  ned  til  hans  Knæ ;  den  hele  Klæd- 
ning passede  til  en  Mand  af  mindre  Legemsbygning  end 
den  landflygtige  Statsmand.  Hans  fine  hvide  Hænder,  som 
stak  meget  frem,  fordi  Ærmerne  paa  Vesten  vare  for  korte, 
lignede  aldeles  ikke  en  Arbejders,    og   den  ny  Murer  havde 

i  det  hele  et  løjerligt  og  ynkeligt  Udseende.  Grotius  æng- 
stede sig  for,  at  mulig  en  eller  anden  af  Præsterne  og 
Professorerne,  der  viste  sig  i  Bogladen  ved  Siden  af,  kunde 
gjenkjende  ham  trods  Forklædningen;  den  omhyggelige 
Kjøbmandskone  oversmurte  hans  Ansigt  og  Hænder  med 
Kalk  og  hviskede  til  ham,  at  han  nu  maatte  være  ved  godt 
Mod,  og  med  en  Filthat  trykket  ned  over  Forhovedet  og  et 
Alenmaal  i  Haanden  gik  han  rolig  ind  i  den  Trængsel,  der 
herskede  paa  Markedspladsen,  og  igjennem  Byen,  ledsaget  af 
den  venlige  Lambertsen.  Man  var  bleven  enig  med  van  der 
Veen  om,  at  denne  skulde  forlade  Huset  i  en  anden  Retning 
og  møde  dem  ved  Landingsstedet. 

Da  de  havde  naaet  Færgen,  fandt  de  Vejret  lige  saa 
strængt  som  tidligere  paa  Dagen,  og  Baadfolkene  afsloge 
paa  det  bestemteste  at  foretage  denne  farlige  Sejlads  over 
Merwede  til  Landskabet  Altona  og  derpaa  ind  i  de  spanske 
Nederlande,  hvorhen  deres  Vej  førte  dem,  for  to  saa  tarvelige 
Fyre  som  denne  Murer  og  dette  Fugleskræmsel  af  en  Dag- 
lejer. Lambertsen  paastod,  at  det  var  en  Velfærdssag  for  ham 
strax  at  komme  over;  han  havde  paataget  sig  at  indkjøbe 
Sten  i  Altona  til  en  Bygning,  han  for  Statens  Regning 
skulde  opføre.  Nu  kom  van  der  Veen  til  og  sagde,  at  ogsaa 
for  ham  var  dette  Indkjøb  en  meget  vigtig  Sag,  og  ved 
derpaa  at  love  en  større  Godtgjørelse,  end  de  andre  to  første 
havde  turdet,  vare  de  endelig  saa  heldige  at  komme 
af  sted. 

Efter  at  de  vare  komne  i  Land,  gik  Lambertsen  med 
Grotius  til  Waalwyk,  imedens  van  der  Veen  endnu  samme 
Aften  vendte  hjem  til  Gorcum.  Klokken  var  fire  om 
Eftermiddagen,  da  de  naaede  Waalwyk,  hvor  en  Vogn  blev 
lejet  til  at  kjøre  Flygtningen  til  Antwerpen,  og  den  venlige 
Murer  sagde  her  Farvel  til  sin  navnkundige  Daglejer,  efter 
først  at  have  fortalt  Kjoresvenden,  at  hans  Ledsager  var  en 
Mand,  som  havde  gjort  Opbud  i  Holland  og  derfor  i  denne 
Forklædning  vilde  flygte  til  et  fremmed  Land  for  at  undgaa 

sine  Laangivere.  Dette  var  en  Forklaring  med  Hensyn  til 
den  Omhu,  Manden  viste  for  at  skjule  sit  Ansigt,  naar  han 
kom  igjeunem  en  Flok  Mennesker  i  en  Landsby. 

Grotius  viste  en  saa  tyk  Uvidenhed  med  Hensyn  til 
de  enkelte  Møntsorters  Værdi,  naar  han  vilde  gjere  smaa 
Indkjøb  paa  Vejen,  at  den  skikkelige  Fragtmand,  da  man 
jævnlig  spurgte  ham  om,  hvo  den  løjerlige  fremmede  var, 
svarede,  at  det  var  en  Kjøbmand,  der  havde  gjort  Opbud  og 
flygtede  for  sine  Laangivere,  og  at  det  ikke  var  underligt, 
at  han  havde  haft  en  slig  Skæbne,  da  han  ikke  kunde 
kjende  den  ene  Møntsort  fra  den  anden.  Selv  ansaa  han 
ham  for  ikke  at  være  stort  andet  end  en  gal  Mand. 

Saa  maadelige  Tanker  havde  denne  Waalwyker-Fragt- 
mand  om  »Verdens  opgaaende  Sollys«  og  »Hollands  Under- 
værk.« De  færdedes  hele  Natten,  og  da  de  om  Morgenen 
den  21de  kun  vare  faa  Mile  fra  Antwerpen,  mødte  de  enPa- 
trouille  Soldater,  der  spurgte  Grotius  om  hans  Pas.  Han 
spurgte  dem,  i  hvis  Tjeneste  de  vare;  de  svarede,  at  de 
tjente  den  røde  »Stav«,  et  Navn,  man  gav  den  øverste  By- 
foged i  Antwerpen,  og  da  denne  Embedsmand  var  i  Nærheden, 
nærmede  den  vejfarende  sig  ham,  sagde  ham  sit  Navn  og 
sin  sidste  Skæbne. 

Byfogden  viste  ham  strax  en  udsøgt  Høflighed,  tilbød 
ham  en  Hest  tillige  med  et  Følge  til  Hest  og  hjalp  ham 
saaledes  til  strax  at  komme  ind  i  Staden,  hvor  Grotius 
øjeblikkelig  red  hen  til  en  af  sine  landflygtige  Venner, 
Præsten  Grevinkhove.  Dennes  Datter  underrettede  ham 
om,  at  Faderen  var  i  den  øvre  Etage,  hvor  han  sad  ved 
sin  Hustrus  Sj^geseng;  men  næppe  havde  den  vejfarende 
ladet  nævne  sit  Navn  for  Præsten,  før  baade  denne  og 
Patienten  kom  løbende  ned  ad  Trappen  for  at  falde  den 
om  Halsen,  der  saa  at  sige  var  staaet  op  fra  de  døde» 

Nyheden  udbredte  sig,  og  Episcopius  og  andre  land- 
flygtige Venner  skyndte  sig  snart  hen  til  Grevinkhoves 
Hus,  hvor  de   alle   i   stor  Glæde   nøde    deres  Middagsmad, 

Grotius    endnu    stadig   i    sin  Daglejerklædning,    fortællende 
dem  Enkelthederne  ved  sin  underfulde  Flugt. 

Det  var  ikke  hans  Tanke  at  dvæle  længer,  end  det 
var  aldeles  uundgaaeligt,  i  Antwerpen.  Man  gjorde  lige- 
fremme Hentydninger  til,  at  en  glimrende  Stilling  skulde 
staa  ham  aaben,  hvis  han  vilde  indtræde  i  Ærkehertug  Al- 
brechts Tjeneste;  ej  heller  skortede  det  paa  Rygter,  som  na- 
turligvis udspredtes  af  hans  mange  Fjender,  at  han  stod  paa 
Nippet  til  at  fornægte  sin  Tro  og  sit  Fædreland.  Heri  var 
der  ikke  større  Sandhed  end  i  alle  de  andre  Løgne  og  Bag- 
talelser, hvis  Offer  han  havde  været,  saa  længe  han  havde 
tjent  sit  Fædreland. 

Et  Vidnesbyrd  om  hans  trofaste  Hengivenhed  imod 
dette  har  man  i  de  Breve,  han  skrev  fra  Antwerpen  inden 
en  Uge  efter,  at  han  var  kommen  did,  og  mere  end  én 
Gang  viste  han  senere  i  Gjerning  sin  redelige  Vilje. 

Hans  følgende  Historie,  hans  Komme  til  og  hans 
lange  Ophold  i  Paris  (i  alt  to  og  tyve  Aar)  først  som  Viden- 
skabsmand og  siden  som  svensk  Minister,  og  hans  minde- 
værdige historiske,  juridiske,  theologiske,  diplomatiske  og 
poetiske  Skrifter  skulle  ikke  her  nærmere  omtales.  Efter 
at  være  fordreven  fra  sit  Fædreland,  iblandt  hvis  udmærkede 
Mænd  han  altid  vil  tælles  som  en  af  de  største,  vedblev 
han  at  være  en  Velgjører  ej  alene  imod  det,  men  imod 
hele  Verden.  Dersom  man  vil  gjendrive  den  Paastand,  at 
Republikker  vise  sig  utaknemmelige,  kan  man  sandelig  ikke 
hente  sine  Vidnesbyrd  fra  Johan  van  Barneveld's  eller  Hugo 
de  Groots  Historie. 

Det  er  ej  heiler  nødvendigt  med  mange  Ord  at  om- 
tale Kaptejn  De  venters  rasende  Vrede,  da  han  efter  nogle 
Dages  Fraværelse  kom  til  Loevenstein. 

»Her  er  Buret;  men  eders  Fugl  er  fløjen,«  sagde  den 
trivelige  Maria  Grotius  med  et  mildt  Smil.  Kommandanten 
søgte  en  for  ham  saare  værdig  Trøst  i  at  fremføre  For- 
bandelser  imod    Fruen,    hendes   Ægtefælle    og   Else   van 

Houweuing;  men  disse  Forbandelser  kunde  ikke  hente 
navnkundige  Flygtning  tilbage.  Kaptejnen  fløj  til  Gorcum  for  at 
sætte  et  barskt  Ansigt  op  imod  Daatselaer  og  hans  Hustru 
og  for  at  søge  efter  den  mærkværdige  Kiste.  I  den  fandt 
han  det  store  Ny  Testamente  og  nogle  Dukker  Traad  tillige 
med  et  eller  to  Bind  i  Oktav,  indeholdende  Theologi  og 
græske  Tragedier;  men  Arminianeren  var  ikke  deri,  han 
havde  for  stedse  unddraget  sig  den  drabelige  Deventers 
Opsyn. 

Efter  at  have  siddet  en  stakket  Tid  i  Fængslet  kom 
Fru  de  Groot  i  Frihed  og  var  snart  gjenforenet  med  sin 
Ægtemage.  Else  van  Houwening,  Æventyrets  virkelige 
Heltinde,  giftede  sig  senere  med  en  Mand,  der  havde  været 
Grotius's  tro  Tjener  under  Fangenskabet,  og  som  denne  i  de 
to  Aar  havde  vejledet  i  Latin  og  i  Lovkyndighedens  Grund- 
lag, saaledes  at  han  senere  hævede  sig  til  en  god  Stilling 
som  en  dygtig  Advokat  ved  Hollands  Domstole. 

Hollands  Statholder,  Prins  Morits  af  Nassau,  fremførte 
en  ikke  meget  sømmelig  Ytring,  da  han  hørte,  at  Fangen 
var  undkommen:  »Jeg  har  altid  ventet,  at  den  sorte  So 
vilde  tage  mig  ved  Næsen,«  i  det  han  hentydede  til  Fruens 
Ansigtsfarve  og  Førhed;  men  man  siger  ogsaa,  at  han  har 
ladet  følgende  Ord  falde:  »Det  er  intet  Under,  at  de  ikke 
kunde  holde  Grotius  i  Fængsel,  eftersom  han  havde  mere 
Vid,  end  alle  hans  Dommere  tilsammen.« 

C.  E.  Secher. 


&eneral  V.  H.  Dufour. 

(Slutning). 


III. 

Ochweiz,  saaledes  som  dette  Land  var  blevet  ordnet  efter 
den  hellige  Alliances  Grundsætninger,  udgjorde  en  For- 
bundsstat af  to  og  tyve  souveraine  Kantoner;  Fællesforsam- 
lingens  (Tagsatzungs)  Kompetence  indskrænkede  sig  til  de 
udenrigske  og  de  almindelige  Anliggender,  hvorimod  det 
enkelte  Kanton  var  souveraint  med  Hensyn  til  det  Indre, 
og  herved  var  Døren  aabnet  for  Forviklinger,  saa  meget 
mere  som  de  enkelte  Kantoners  Forfatninger  ingenlunde 
hvilede  paa  samme  Grundlag;  men  tvært  imod  havde  i 
nogle  de  gamle  aristokratiske  Partier  Magten  i  Hænde,  medens 
anden  Steds  rent  demokratiske  Grundsætninger  kom  til  An- 
vendelse. Allerede  fer  Julirevolutionen  havde  disse  Mod- 
sætninger givet  Anledning  til  Stridigheder,  som  fik  et  yder- 
ligere bittert  Præg  ved  de  herskende  religiose  Forskjellig- 
heder.  Julirevolutionen  bragte  nu  det  liberale  Parti  til 
Magten  i  en  Mængde  af  Kantonerne,  enkelte  Steder  dog 
kun  efter  heftige  Kampe,  f.  Ex.  mellem  Basel-Stadt  og  Basel- 
Land  *),   og  som  Følge  heraf  fik   de   liberale  Overvægten  i 

Tagsatzung,  hvad  der  foranledigede  de  konservative  til  at 
slutte  sig  nøjere  sammen  i  særlige  Forbund,  f.  Ex.  Sarner- 
forbundet.  Saaledes  fremstode  de  to  Partier,  det  gamle 
og  det  unge  Schweiz,  der  gjensidig  bekæmpede  hinanden 
med  stigende  Forbitrelse.  Det  første  Parti  ophidsedes  navn- 
lig ved  en  Beslutning  af  Kanton  Argau  om  at  ophæve 
Klostrene  (13de  Febr.  1841),  hvad  der  betragtedes  som  et 
Indgreb  i  den  religiøse  Frihed;  det  unge  Schweizs  Harme 
blev  særlig  vakt  ved  Jesuiternes  Indkaldelse,  først  til  Wallis, 
derpaa  til  Schwiiz  og  Luzern;  thi  denne  frihedsflendske 
Orden  havde  ved  sit  Rænkespil  gjort  alt  for  at  forøge  den 
indbyrdes  Modsætning  og  havde  navnlig  været  Sjælen  i  en 
Rejsning  af  det  katholske  og  tyske  Øvre- Wallis  mod  det 
franske  og  liberale  Nedre- Wallis,  ved  hvilken  Lejlighed  det 
unge  Schweiz  i  dette  Kanton  var  blevet  knust  med  frygtelig 
Strænghed.  Det  radikale  Parti  i  Luzern  søgte  først  at  til- 
rive sig  Magten  ved  et  Oprør  (8de  December  1844);  men 
da  dette  mislykkedes,  og  ikke  mindre  end  1500  Borgere  fra 
Luzern  maatte  søge  Frelse  i  Flugten  og  bleve  dømte  in 
contumaciam,  tog  man  sin  Tilflugt  til  Tagsatzung  og  fik  denne 
til  at  træde  sammen  i  et  overordentligt  Møde  (Febr.  1845). 
Man  vilde  udvirke  Jesuiternes  Udvisning  af  hele  Schweiz, 
men  kunde  ikke  tilvejebringe  det  nødvendige  Antal  af  tolv 
Kantoner  til  at  stemme  for  denne  yderliggaaende  For- 
holdsregel, i  det  Kantonerne  Schwiiz,  Uri,  Unterwalden, 
Luzern,  Zug,  Freiburg,  Wallis  og  Neuchatel  samt  de  tvende 
Halvkantoner  Appenzell  Inner-Rhoden  og  Basel-Stadt  stemte 
imod,  og  Kantonerne  St.  Gallen  og  Genf  afholdt  sig  fra  at 
stemme.  Fællesforsamlingen  gik  saaledes  fra  hinanden 
uden  Resultat,  og  det  unge  Schweiz  søgte  paa  ny  at  lade 
Vaabenmagten  løse  Spørgsmaalet.  De  femten  Hundrede 
Luzerner- Flygtninge  i  Forening  med  fem  Tusende  frivillige 
foretog  altså a  den  30te  og  31te  Marts  et  stort  Friskarertog 
mod  Luzern,  men  lede  et  fuldstændigt  Nederlag,  og  Luzerns 

konservative  Kegering  behandlede  selvfølgelig  de  fangne 
»Freischårler«  med  liden  Lempe. 

Partiernes  Forbitrelse  blev  naturligvis  ikke  dæmpet 
herved,  men  forøgedes  tvært  imod  i  en  stedse  højere  Grad 
og  førte  endelig  i  nogle  af  de  Kantoner,  som  havde  holdt 
sig  neutrale  i  Jesuiter-Spørgsmaalet,  til  en  Kegerings-Vex- 
ling  i  radikal  Aand,  saaledes  navnlig  i  Genf  ved  den  allerede 
oven  for*)  berørte  Rejsning  i  Oktbr.  1846.  DaTagsatzung 
nu  sammentraadte  i  Bern  1847,  havde  det  unge  Schweiz  en 
saa  decideret  Overvægt  i  denne  Forsamling,  at  de  egentlig 
ultramontane  Kantoner  besluttede  at  foregribe  Begiven- 
hedernes Gang  og  indgik  et  saa  kaldet  Sonderbund  eller 
Separatforbund  mollem  de  syv  Kantoner:  Schwiiz,  Uri,  Unter- 
walden,  Luzern,  Zug,  Freiburg  og  Wallis  i  den  aabenbart 
udtalte  Hensigt  ikke  at  ville  bøje  sig  for  en  Majoritets  Be- 
slutning. Man  anlagde  Befæstninger  paa  flere  Punkter  i  de 
omhandlede  Kantoner,  indsatte  et  Krigsraad,  udnævnte  en 
General,  Salis-Soglio,  for  deres  Tropper,  gjorde  deres  Ba- 
tailloner  fuldstændige  og  organiserede  deres  Landeværn, 
medens  samtidig  Krigsmateriellet  blev  forøget,  Vaaben  og 
Munition  anskaffet  osv.  Hvad  der  gjorde  den  indre  Splid 
endnu  betænkeligere,  var  den  nærliggende  Fare,  at  fremmede 
Magter,  særlig  Østerige  og  det  af  Louis-Philippe  og  Guizot 
styrede  Frankrig,  skulde  gribe  Lejligheden  til  at  blande  sig 
i  Sagen  og  tage  Parti  for  Sonderbundet. 

Under  disse  truende  Forhold  troede  Flertallet  i  Tag- 
satzung  at  maatte  udnævne  en  Overgeneral  for  saaledes  at 
være  beredt  paa  de  Muligheder,  som  kunde  blive  til  Virke- 
lighed, hvad  Øjeblik  det  skulde  være.  Til  denne  høje  Stil- 
ling kaldte  man  Forbundets  General-Kvartermester  Dufour, 
som  var  en  af  Hærens  ældste  Officerer  og  bedst  kjendt  med 
dets  Personel  og  Hjælpemidler ;  til  Stabschef  fik  han  Oberst 
Frey-Herosée  fra  Aarau,   en  intelligent,  daadskraftig,  mege 

energisk  Mand  af  ualmindelig  militær  Begavelse.  Dufour 
havde  saa  lidet  ventet  denne  sin  Udnævnelse,  at  han  nogle 
Dage  forud  paa  en  Spaseretur  med  Artilleriets  Inspektør 
havde  sagt  til  denne:  »Vi  kunne  prise  os  lykkelige  over, 
at  vore  Funktioner  holde  os  langt  borte  fra  alle  disse 
sørgelige  Eventualiteter;  vi  ville  kun  være  Tilskuere;  jeg 
beklager  hjærtelig  den  Mand,  som  bliver  ud- 
nævnt til  Overgeneral.«  Sagen  var,  at  Dufour,  der 
oprindelig  hørte  til  Fremskridtspartiet,  mente,  at  hans  Me- 
ningsfæller gik  alt  for  hensynsløst  frem,  han  gyste  tilbage 
for  Borgerkrigen,  og  saaledes  var  han,  som  vi  allerede  have 
gjort  opmærksom  paa,  efterhaanden  bleven  trængt  over  paa 
den  konservative  Side.  *) 

»Jeg  var«  —  saaledes  hedder  det  i  Tillæget  til  hans 
Sonderbunds-Krieg  —  »i  al  Mag  beskæftiget  med  at  løse  efc 
mathematisk  Problem,  hvormed  jeg  i  Keglen  tilbragte  minø: 
Aftener,  da  en  Deputation  fra  Tagsatzung's  Flertal,  der 
havde  samlet  sig  ad  hoc,  bragte  mig  den  Efterretning,  at 
man  udpegede  mig  til  Overgeneral  (Torsdag  den  21de  Oktbr.). 
Jeg  blev  som  lamslaaet  af  Rædsel  og  gjorde  alt  muligt  for 
at  vise  denne  Kalk  fra  mig;  men  da  Tagsatzung  til  Trods 
for  et  Brev,  som  jeg  havde  afsendt  for  at  udvikle  Grundene 
til  min  Vægring,  fastholdt  sin  Beslutning,  maatte  jeg  nød- 
tvungent føje  mig.«  Med  fuld  Bevidsthed  om  det  tunge 
Ansvar,  der  saaledes  kom  til  at  hvile  paa  hans  Skuldre, 
fremsatte  Dufour  den  følgende  Dag  skriftlig  de  Grundsæt- 
ninger, han  agtede  at  følge:  »Jeg  vil  gjøre  alt,  hvad  Plig- 
ten fordrer;  men  skal  det  komme  til  det  yderste,  vil  jeg 
dog  aldrig  glemme  Maadeholdets  og  Humanitetens  Grænser, 
jeg  vil  aldrig  lade  ude  af  Øje,  at  det  er  en  Strid  mellem 
Edsforbundets  Medlemmer,  jeg  vil  holde  mig  fjærnt  fra  den 
politiske  Partikamp.  I  det  jeg  udelukkende  indskrænker 
mig  til  min  militære  Opgave,  skal  jeg  bestræbe  mig  for  at 


J 


*)  Se  oven  for  S.  218. 


General  V.  H.  Dufour.  457 

opretholde  Ordenen  og  Disciplinen  mellem  Edsforbundets 
Tropper,  jeg  vil  paase,  at  offentlig  saa  vel  som  privat 
Ejendom  skaanes,  at  den  katholske  Gudstjeneste  beskyttes  i 
sine  Kirker,  religiøse  Anstalter  og  sine  Gejstliges  Personer, 
og  at  der  overhovedet  gjøres  alt,  for  at  mildne  de  med 
enhver  Krig  forbundne  Lidelser.  Gid  min  Virksomhed  maa 
blive  til  Held  for  det  fælles  Fædreland!  Gid,  hvad  der  er 
endnu  bedre.  Forsynet  maa  beskj^tte  det  mod  de  Onder, 
hvoraf  det  ser  sig  truet!« 

Imidlertid  vare  Generalens  Instruktioner  ham  ikke  ret 
klare  med  Hensyn  til  et  væsentligt  Punkt,  han  begav  sig 
derfor  til  Forsamlingen  og  fordrede  nøjere  Forklaringer,  og 
da  disse  ikke  bleve  ham  givne  i  tilstrækkelig  Grad,  stod 
han  fast  paa  sin  Fordring.  Fra  Salens  Baggrund  lod  da 
en  Røst  sig  høre:  »Naar  han  gjør  saa  mange  Vanskelig- 
heder, kunne  vi  vel  nok  finde  en  anden.«  —  »Hjærtens 
gjærne!«  udbrød  Dufour,  tog  sin  Udnævnelse  frem,  lagde 
den  paa  Præsidentens  Pult  og  erklærede,  at  han  ikke  mod- 
tog Udnævnelsen,  hvorpaa  han  trak  sig  tilbage.  Om  Aftenen 
modtog  han  imidlertid  et  nyt  Udvalg,  det  kom  til  nærmere 
Forklaringer,  og  efter  at  enhver  Grund  til  Betænkelighed 
var  hævet,  modtog  han  paa  ny  Udnævnelsen  og  aflagde  i 
Tagsatzungs  Overværelse  Eden  som  Overgeneral. 

»Nogle  roste,  andre  dadlede  mig  herfor,  som  om  jeg 
havde  kunnet  handle  anderledes;  man  maa  i  Sandhed 
have  en  besynderlig  Opfattelse  af  den  militære  Pligt,  hvis 
man  anser  det  for  muligt  i  vanskelige  Tilfælde  at  vælge 
mellem,  om  man  vil  eller  ikke  vil  udføre  et  paalagt  Hverv. 
Saa  tung  min  Pligt  end  var,  vilde  jeg  dog,  hvad  der  end 
maatte  hændes,  opfylde  den  i  sit  hele  Omfang,  naar  blot 
min  Samvittighed  frikjendte  min  Handlemaade.  Jeg  var 
belavet  paa  grusomme  Bagvaskelser,  men  Forsynet  vilde, 
at  Begivenhederne  skulde  tage  en  anden  Vending,  det 
lønnede  mine  Anstrængelser  for  at  forebygge  et  større  Onde. 

»Naturligvis   var  der  nu  ingen  Mangel  paa  gode  Raad 

Og  Vink;  nogle  sendte  mig  mer  eller  mindre  uudførlige 
Pelttogsplaner,  andre  tilskyndede  mig  til  at  handle  paa  en 
nærmere  foreskreven  Maade;  »hvis  De  ikke  handler  saaledes, 
ere  vi  fortabte;«  atter  andre  raadede  mig  lige  det  modsatte, 
men,  som  det  forstaar  sig  af  sig  selv,  jeg  fulgte  kun  mit 
eget  Hoved, 

»Medens  man  organiserede  de  forskjellige  Tjenestegrene, 
kunde  jeg  ikke  forstaa,  hvorfor  man  ikke  udnævnte  en  vis 
Officer,  hvis  Duelighed  var  mig  vel  bekjendt.  Paa  ind- 
trængende Forespørgsler  fik  jeg  endelig  til  Svar:  »Paa 
Grund  af  hans  politiske  Anskuelser.«  —  »Det  kan  jeg  ikke 
lade  gjælde,«  var  mit  Svar;  »udnævn  De  ham  blot,  jeg 
tager  Ansvaret  paa  mig;  hvor  der  er  Tale  om  Tjenesten, 
hænger  man  sig  ikke  i  politiske  Meninger.«  Otte  Dage 
senere  var  man  henrykt  over  denne  Officer ;  lignende  gjen- 
tog  sig  forskjellige  Gange,  og  inden  kort  Frist  var  der  i 
Armeen  ikke  mere  Tale  om  Politik.« 

Endnu  var  der  ikke  indtraadt  et  fuldstændigt  Brud, 
endnu  toge  Udsendingene  fra  Sonderbunds-Kantonerne  Del 
i  Tagsatsungs  Møder,  og  endnu  gjorde  svage  Forventninger 
om  Fredens  Opretholdelse  sig  gj ældende.  Da  man  derfor 
den  24de  Oktober  befalede  Indkaldelsen  af  50,000  Mand, 
skete  dette  kun  under  den  Motivering,  at  man  vilde  op- 
retholde den  indre  Orden,  gjenoprette  den,  hvor  den  maatte 
være  forstyrret,  og  værne  om  Edsforbundets  Kettigheder. 
Dufour  fik  det  Paalæg  at  gribe  alle  Forholdsregler,  som 
maatte  være  nødvendige  til  Opnaaelsen  af  dette  Maal,  og 
fordele  Tropperne  med  dette  for  Øje.  I  nogle  Kantoner 
sporede  man  i  Begyndelsen  nogen  Ubestemhed,  men  de 
fleste  besvarede  Tagsatzungs  Appel  med  overordentlig  Iver, 
ja  flere  stillede  ikke  blot  det  fordrede  Troppekontingent, 
men  rustede  frivillige  Batailloner,  saa  Edsforbundets  Hær 
allerede  fra  første  Færd  var  langt  større,  end  Tagsatzungs 
Dekret  fordrede.  Hvor  glædelig  denne  Iver  naturligvis  end 
var,   medførte    den   dog   paa    den   anden  Side  alle  Haande 

Vanskeligheder,  komplicerede  Stillingeu-  og  vanskeliggjorde 
Dufours  Opgave,  at  fordele  Tropperne  i  Overensstemmelse 
mod  Tagsatzungs  Befaling  og  Schweiz's  topografiske  For- 
hold. Hvad  der  mest  laa  Generalen  paa  Hjærtet,  var  at 
skafte  de  nødvendige  Transportmidler,  Ambulancer  og 
Hospitaler  til  Veje,  og  fremfor  alt  maatte  der  serges  for 
rigelig  Proviantering;  thi  man  skulde  jo  opeuere  med  Mi- 
litstropper, der  ere  lidet  vante  til  at  bære  Savn  og  taale 
Anstrængelse ;  hvad  Kantonernes  Materiel  og  Troppernes 
Bevæbning  og  Udrustning  derimod  angik,  gjorde  Dufour  sig 
ingen  videre  Bekymring;  thi  her  vidste  han,  at  man  i  det 
hele  var  beredt. 

Imidlertid  gik  Sagerne  nu  rask  frem  til  en  afgjørende 
Krisis,  Kantonerne  Neuchatel  og  Appenzell  Inner-Rhoden 
vægrede  sig  ved  at  deltage  i  Kampen,  et  sidste  Forsøg  paa 
Forsoning,  som  Tagsatzung  gjorde  lige  over  for  Sonderbund, 
blev  resultatløst,  og  Udsendingene  fra  bemeldte  Kantoner 
forlode  Samlingen.  Dette  var  en  Krigserklæring,  og  den 
4de  November  dekreteredes  Sonderbundets  Opløsning  ved 
Vaabenmagt;  allerede  den  29de  i  foregaaende  Maaned  var 
Dufour  ogsaa  bleven  udnævnt  til  Overgeneral  for  samtlige 
Kantoners  Reserver,  som  ble  ve  organiserede  i  Brigader  og 
under  de  kantonale  Føreres  Befalinger  indlemmede  i  Divi- 
sionerne. Hermed  var  Hærens  Antal  næsten  fordoblet,  og 
dens  eftektive  Styrke  bragt  op  til  omtrent  100,000  Mand. 

Det  kan  ikke  her  være  vor  Opgave  at  skrive  denne 
Krigs  Historie,  som  da  heller  ikke  udmærkede  sig  ved  haard- 
nakkede  Kampe  eller  store  Slag,  men  nærmest  kun  ved  den 
Hurtighed  og  overlegne  Dygtighed,  hvormed  alle  militære 
Dispositioner  bleve  trufne,  saa  at  Kampen  var  endt  i  Løbet 
af  tre  Uger  og  inden,  at  Udlandet  kunde  faa  Tid  til  Ind- 
blanding. *)  Sonderbundets  Hær  var  ganske  vist  i  numerisk 

*)  De  enkelte  Læsere,  som  ville  gjøre  et  indtrængende  Studium  af 
denne  Krig,  skulle  vi  særlig  henvise  til  Dufours  tidligere 
anførte  Værk:  Der  Sonderbunds-Krieg. 

Henseende  Ed  s  forbundets  Armé  underlegen,  men  Forbundets 
centrale  Beliggenhed  tillod  det  at  bryde  frem  med  stærke 
Stridskræfter  mod  hvilket  som  helst  Punkt  i  den  Kreds,  der 
omringede  dem.  Til  alt  Held  manglede  det  Hæren  paa  En- 
hed ;  General  Salis-Soglio  havde  kun  Skovkantonernes  Tropper 
under  sin  direkte  Befaling,  hvorimod  General  Maillardaz 
stod  i  Spidsen  for  de  freiburgske  Tropper,  og  Walliserne 
kommanderedes  af  General  Kalbermatten ,  og  det  var  van- 
skeligt for  disse  tre,  paa  forskjellige  Punkter  opererende 
Førere,  at  komme  overens  om  en  fælles  Krigsplan. 

Hertil  kom  endnu,  at  Landstormen,  der  ganske  vist 
bragte  Sonderbundshæren  op  til  et  betydeligt  Antal,  paa  den 
anden  Side  ogsaa  gjorde  samme  til  en  Masse,  der  var  al- 
deles uanvendelig  til  en  offensiv  Bevægelse  og  kun  var  af 
noget  Værd  med  Hensyn  til  Defensiven  Med  denne  kor- 
rekte Opfattelse  af  Modstandernes  Hærstyrke  for  Øje  kunde 
Dufour  indrette  sin  Angrebsplan. 

Et  Blik  paa  Kortet  vil  vise,  at  de  syv  Sonderbunds- 
Kantoner  faldt  i  tre  forskjellige  Dele,  af  hvilke  kun  Skov- 
kantonerne med  Zug  dannede  en  kompakt  Masse,  medens 
Freiburg  var  fuldstændig  isoleret  fra  sine  Forbundsfæller, 
og  Wallis,  der  indesluttes  af  hoje,  ved  Vintertid  næsten 
utilgængelige  Bjærge,  kun  stod  i  Forbindelse  med  Skovkan- 
tonerne over  det  høje  Furkapas.  Dufour  vendte  sig  forst 
mod  Freiburg,  dels  fordi  dette  Kanton  lettest  vilde  kunne 
overvældes  paa  Grund  af  sin  isolerede  Beliggenhed,  dels 
fordi  han  ved  at  besætte  dette  Kanton  friede  Bern,  som  var 
Tagsatzungs  Sæde,  for  enhver  Fare,  og  dels  endelig  fordi 
han  med  samme  Slag  lammede  Wallis.  Freiburg  havde  om- 
trent 12 — 15000  Tropper  til  sinRaadighed  samt  et  Artilleri 
paa  40  Stykker,  og  ved  talrige  Batterier  og  Braader  havde 
man  søgt  at  værne  Staden ;  dogDufours  overlegne  Dygtighed 
slog  næsten  uden  Kamp  al  Modstand  til  Jorden.  Medens 
han  disponerede  over  sine  øvrige  Tropper  saaledes,  at  de 
foreløbig  kunde  holde  Stand    mod    et   eventuelt  Angreb  fra 

Skovkantonernes  Side,  rykkede  Generalen  med  tre  Divisioner 
hurtig  mod  Freiburg;  medens  man  ventede  hans  Angreb 
paa  den  østlige  Side,  hvor  han  ogsaa  lod  foretage  nogle 
Diversioner,  kastede  han  to  hele  Divisioner  mod  Byens 
Vestfront  og  truede  med  et  overlegent  Angreb  fra 
denne  Kant.  Dog  Freiburg  afventede  ikke  dette  Angreb,  men 
foretrak  at  kapitulere  i  rette  Tid  (14de  Novbr.),  og  saa- 
ledes  var  i  Løbet  af  fire  Dage  og  saa  godt  som  uden  Blods- 
udgydelse Kampen  endt  paa  dette  Punkt.  Freiburgs  Ka- 
pitulation var  et  Tordenslag  for  Sonderbund,  men  frem- 
kaldte stor  Glæde  i  det  ovrige  Schweiz;  de  Spor  til  Uvilje 
og  Lunkenhed,  man  havde  kunnet  mærke  hist  og  her,  for- 
svandt aldeles,  og  alle  kappedes  om  at  opfylde  de  Pligter, 
Edsforbundet  paalagde  de  tro  Borgere.  Ogsaa  Evropa  for- 
bavsedes, man  havde  ventet  mere  Sejghed,  mere  Udholdenhed 
fra  Forsvarernes  Side;  talrige  Tilbud  indløb  fra  fremmede 
Ofiicerer,  men  de  bleve  afviste  med  Tak;  thi  man  vilde  be- 
vare Armeens  nationale  Karakter,  der  udgjorde  et  væsentligt 
Moment  af  dens  Styrke. 

Uden  at  spilde  et  Øjeblik  begyndte  Dufour  sine  Opera- 
tioner mod  Skovkantonerne,  som  til  deres  Forsvar  raadede 
over  20,000  Mand  organiserede  Tropper  og  en  Landstorm 
af  omtrent  samme  Styrke,  medens  Edsforbundets  Hær  ud- 
gjorde fem  Divisioner  eller  70,000  Mand.  Generalens  Plan, 
der  gik  ud  paa  at  lade  sin  venstre  Fløj  trænge  frem  mellem 
Reussiioden  og  Zugersøen  og  saaledes  afskære  Kanton 
Luzern  fra  de  øvrige  Skovkantoner,  kronedes  med  det  fuld- 
stændigste  Held.  Allerede  den  21de  November  kapitulerede 
det  lille  Kanton  Zug,  og  to  Dage  senere  stod  den  eneste 
mere  blodige  Kamp  i  hele  Felttoget;  det  afgjørende  Punkt 
var  Erobringen  af  Broen  ved  Gislikon,  og  da  denne  faldt  i 
Hænderne  paa  Edsforbundets  Hær,  medens  samtidig  de 
schweiziske  Tropper  bleve  drevne  ned  mod  Kiisnacht  og 
Immensee,  var  det  fastsatte  Maal  naaet,  Luzern  maatte 
overgive  sig,    og   den  følgende  Dags  Middag  den  24de  No- 

vember  kunde  Dufour  holde  sit  Indtog  i  Sonderbundets 
Hovedstad.  Hermed  var  Kampen  til  Ende;  thi  de  tre  øvrige 
Skovkantoner  vovede  ikke  at  forlænge  Kampen,  men  kapi- 
tulerede i  Løbet  af  de  følgende  Dage,  og  lidt  efter  lidt 
brøde  de  Tropper  op,  som  skulde  besætte  de  paagj ældende 
Strækninger.  Saaledes  skete  Op brudet  til  Uri  den  30te  No- 
vember paa  en  solklar  Dag;  tre  Dampere,  smykkede  med 
Edsforbundets  Fane  og  med  nogle  Barker  paa  Slæbet  av, 
optoge  Besætningen  og  afsejlede  under  lystig  Musik  og 
Jubelraab  fra  den  paa  Quaierne  sammenstrømmende  Mængde ; 
efter  de  foregaaende,  alvorlige  Dage  afgav  det  hele  et  smukt, 
oplivende  Skue. 

Fire  og  tyve  Dage  efter  Beslutningen  om  Forbunds- 
exekutionen  vare  altsaa  de  militære  Operationer  afsluttede. 
Tagsatzung  tog  den  endelige  Beslutning  den  4de  Novem- 
ber, Freiburgs  Kapitulation  fandt  Sted  den  14de,  Luzerns 
den  24de,  og  fem  Dage  senere  blev  den  sidste  Konvention 
afsluttet  mellem  Anføreren  for  den  første  Division  og  Wallis's 
Sendemænd.  Denne  Nyhed  udbredte  Glæde  over  hele  Eds- 
forbundet,  og  saaledes  endte  denne  Krig,  under  hvilken 
Schweiz  til  Evropas  store  Forundring  paa  den  ene  Side 
havde  udrustet  bundrede  Tusende  Mand,  paa  den  anden 
mellem  tredive  og  fyrretyve  Tusende,  Landstormen  ikke 
medregnet.  Schweizerne  i  begge  Lejre  havde  paa  ny  lagt 
for  Dagen,  at  enhver  hos  dem  er  Soldat.  De  havde  kæm- 
pet tappert  paa  Valpladsen,  de  havde  med  Taalmodighed 
fundet  sig  i  alle  Slags  Savn,  uden  Klager  bivuakeret  de 
lange  Novemberdage  i  Taage  og  paa  den  fugtige  Jord,  slaaet 
Broer,  passeret  Bjærge  og  Hulveje.  I  de  første  Dage  af 
F^elttoget  havde  Førerne  ganske  vist  betydelige  Vanskelig- 
heder at  overvinde  paa  Grund  af  de  underordnedes  Man- 
gel paa  Erfaring;  men  snart  bleve  de  Vidner  til,  hvorledes 
fremragende  militære  Dyder,  Iver  og  god  Vilje  traadte  frem 
for  Dagen,  og  dette  holdt  dem  skadesløse  for  mangen  Fejl. 
Førernes  Exempel  fulgtes  af  Sulbaltern- Officererne  og  videre 

nedad  til  de  simpleste  Soldater,  saa  at.  Armeen  inden  kort 
Tid  dannede  et  sluttet  Hele  og  ikke  gjorde  Schweizer- 
troppernes gamle  Berømmelse  til  Skamme.  Forhaabentlig 
vil  dette  altid  være  Tilfældet,  naar  Edsforbundet  ser  sig 
nødsaget  til  at  kalde  sine  Børn  under  Vaaben,  og  naar  man 
betænker,  at  denne  Hær  paa  mere  end  hundrede  Tusende 
Mand  har  at  forsvare  det  vanskeligste  Terrain  i  Evropa,  og 
at  den  understøttes  af  Skarer  udmærkede  Skytter,  som, 
skjønt  de  ikke  længere  staa  i  dens  Rækker,  dog  vedblive  at 
øve  sig,  tør  man  haabe,  at  Schweiz  trods  sin  ringe  Størrelse 
dog  endnu  længe  vil  blive  forskaanet  for  Fjender;  thi  disse 
ville  ved  et  Angreb  have  lidet  at  vinde,  men  sætte  meget 
paa  Spil. 

Edsforbundshæren  blev  lidt  efter  lidt  sendt  hjem  paa 
Besætningstropperne  nær,  og  selv  disses  Tal  blev  hurtig 
formindsket,  eftersom  Sonderbunds-Kantonerne  skyndte  sig 
med  at  udrede  de  dem  paalagte  Krigsomkostninger;  allerede 
midt  i  Februar  det  følgende  Aar  havde  de  alle  stillet  til- 
strækkelig Borgen  for  Gj ældens  Betaling  til  nærmere  be- 
stemte Terminer,  og  de  sidste  Batailloner  droge  tilbage  til 
deres  Hjem  fire  Maaneder  efter  deres  Udrykning.  I  de  for- 
skjellige  Træfninger  havde  Hæren  i  alt  kun  lidt  et  Tab  af 
78  døde  og  260  saarede,  et  Tab,  som  stiller  sig  endnu 
mindre,  naar  man  sammenligner  dette  Felttog  med  de  tid- 
ligere Borgerkrige  i  Schweiz ;  *)  men  i  hine  Tider  kæmpede 
man  mest,  i  1847  manøvrerede  man  mere,  end  man  kæmpede; 
alt  blev  afgjort  ved  strategiske  Bevægelser. 

De  Krigsomkostninger,  Sonderbunds-Kantonerne  havde 
at  udrede,  bleve  i  Begyndelsen  anslaaede  til  5  Millioner 
Schweizerfrancs,  men  de  senere  indleverede  specificerede  Kog- 
ninger fra  Krigskommissariet  bragte  Beløbet  op  til  over  6 
Millioner  Francs    (omtr.    6V2  Million  Kroner).      Dette    var 


')  I  Vilmerger-Krigen  1712,  som  blev  udfægtet  omtrent  paa 
samme  Terrain,  bleve  over  to  Tusende  paa  Valpladsen, 
og  dog  talte  begge  Hære  tilsammen  næppe  50,000. 

ikke  den  eneste  Byrde,  de  havde  at  udrede;  de  maatte  ogsaa 
bære  Omkostningerne  ved  deres  egne  Rustninger  og  de  Tab, 
som  vare  voldede  Befolkningen  ved  Fægtninger  og  Indkvar- 
teringer ,  den  paadragne  Gjæld  hvilede  trykkende  paa 
dem,  og  der  hengik  lang  Tid,  før  de  forvandt  det  lidte 
Nederlag.  *)  Dog  ogsaa  de  tro  Kantoner  havde  betydelige 
Omkostninger  og  Udlæg,  bortset  fra  dem,  de  fik  godtgjorte 
af  Edsforbundet,  f.  Ex.  Standsninger  i  Industri  og  Agerbrug, 
de  udskrevne  Soldaters  Tidstab,  Slidet  paa  Materiel,  Vaaben, 
Munderingssager  osv.  Naar  man  regner  alt  dette  med,  gik 
rimeligvis  det  Tab,  som  paafertes  hele  Schweiz  ved  Sonder- 
bundskrigen,  op  til  mere  end  det  dobbelte  af  den  anførte 
Sum,  eller  til  mellem  12 — 14  Millioner  Kroner.  Krigen, 
under  hvilken  Form  den  end  raser,  er  altid  en  grusom 
Svøbe  og  særlig  for  en  Nation,  som  ikke  har  nogen  staaende 
Hær  og  maa  kalde  sin  fredelige  Befolkning  under  Fanerne. 


IV. 

Dufours  Navn  blev  efter  Aaret  1847  aldrig  nævnet  i 
Schweiz  uden  tneå  en  Kjærlighed  og  en  begejstret  Høj- 
agtelse, som  vel  er  den  skjonneste  Belønning,  en  Borger  i  en 
Fristat  tør  gjøre  sig  Forhaabninger  om.  Særlig  gjorde 
Kanton  Bern  sig  bemærket  ved  sine  Beviser  paa  Tak- 
nemmelighed; det  kunde  dog  ikke  forraaa  Dufour  til  at 
modtage  en  betydelig  Aarsrente,    men  gjærne   modtog   han 


*)  Til  Ære  for  Schweiz  bør  fremliæves,  at  der  efter  et  Forslag 
fra  Genf  senere  hen  blev  foranstaltet  en  Indsamling  til  Under- 
støttelse for  de  forhenværende  Sonderbunds-Kantoner.  Et 
stort  Antal  af  de  Soldater,  som  havde  deltaget  i  Felttoget 
1847,  bidroge  til  denne  Indsamling,  som  indbragte  en  temmelig 
betydelig  Sum  og  gav  Stødet  til,  at  Forbundsforsamlingen 
eftergav  den  resterende  Del  af  Krigsomkostningerne  og  saa- 
ledes  udslettede  det  sidste  Spor  af  Borgerkrigen.  Denne 
Forsoningsakt  forefaldt  i  Løbet  af  1852,  og  den  eftergivne 
Sum  beløb  sig  til  omtrent  2V2  Mill.  Kroner. 

Tilbuddet  om  Borgerret  i  Bern,  et  Exempel,  som  blev  fulgt 
af  audre  Kantoner;  endelig  kappedes  tre  Berner- Valgkredse 
om  den  Ære  at  sende  ham  som  deres  Repræsentant  til 
Nationalraadet.  Ogsaa  Tagsatzung  vilde  lægge  sin  Tak- 
nemmelighed for  Dagen  paa  en  højtidelig  Maade,  og  i  de 
sidste  Dage  af  April  1848  saae  Generalen  en  Firspandsvogn 
med  Topper  af  Edsforbundets  Farver  holde  uden  for  sin 
Port;  to  hoje  Officerer  og  en  at  Forbundets  overste  Em- 
bedsmænd overleverede  ham  en  af  Forbundspræsidenten  i 
Tagsatzungs  Navn  udstedt  Skrivelse,  som  i  de  varmeste 
Udtryk  bevidnede  ham  Landets  Tak,  samt  overrakte  ham 
en  Æressabel  og  en  Æresgave  paa  40,000  Schweizerfrancs. 

»Fyrretyve  Tusende  Schweizerfrancs  udgjer  omtrent 
tresindstyve  Tusende  Francs,«  noterer  Generalen  i  sine 
Erindringer;  »en  Tiendedel  af  dette  Beløb  har  jeg  afsendt 
til  Edsforbundskassen  for  de  saarede  af  begge  Partier  .  .  . 
Regeringen  i  Genf  skjænkede  mig  ligeledes  som  National- 
belønning et  Grundstykke,  der,  rent  fraset  det  Sindelag 
imod  mig,  som  derved  lagdes  for  Dagen,  var  mig  højst 
kjærkomment,  da  min  lille  Ejendom  derved  blev  beskyttet 
mod  et  ubelejligt  Naboskab  .  .  .  Regeringen  i  Ticino  be- 
stilte hos  sin  Landsmand,  Billedhugger  Vela,  min  Buste,  som 
var  bestemt  for  det  store  Raads  Sal,  og  Vela  udarbejdede 
en  god  Kopi  af  samme,  som  han  sendte  mig.« 

Som  man  ser  af  disse  hans  Antegnelser,  satte  Generalen 
stor  Pris  paa  de  Anerkj endelses-Beviser,  han  ogsaa  i  saa 
rigt  Maal  havde  fortjent.  Hvad  der  imidlertid  mest  glædede 
ham,  var  den  virkelige  Kjærlighed,  man  snart  fattede  til 
ham  i  selve  de  besejrede  Kantoner.  »Borgerne  i  Urkan- 
tonerne  have  næsten  kuns  Pibehoveder  med  mit  Billede;  de 
sige  »vor  Dufourli«  ...  I  1866  gjorde  jeg  med  mine  to 
Døtre  en  Rundrejse  i  Skovkantonerne  og  modtog  talrige 
Beviser  paa  Agtelse  fra  Befolkningens  Side  saa  godt  som 
fra  selve  Førerne  for  Sonderbund,  Besøg,  Serenader  osv.« 

Den  sidste  Vending   var  nu  indtraadt  i  Dufours   lange, 

rigt  bevægede  Liv;  han  havde  erhvervet  sig  et  virkelig 
evropæisk  Navn,  som  var  noje  knyttet  til  den  hele  Kække 
store  Begivenheder  fra  1848—49;  »mere  end  én  Over- 
kommando er  bleven  mig  tilbudt;  men  jeg  har  bestandig 
afslaaet  dem,  da  jeg  troede,  at  mit  Fædreland  helt  og  hol- 
dent kunde  gjere  Krav  paa  mig.« 

Der  er  rimeligvis  her  Tale  om  Kong  Karl  Albert  af 
Sardinien  og  om  det  tyske  Frankfurter- Parlament.  Samtidig 
udnævnte  Tagsatzung  ham  imidlertid  anden  Gang  til  Over- 
general, og  med  sin  sædvanlige  K askhed  lod  han  udskrive 
en  talrig  Troppestyrke.  »I  Aaret  1849  havde  jeg  den 
Tilfredsstillelse  under  min  Befaling  at  have  Batailloner,  der 
for  ikke  fuldt  to  Aar  siden  havde  staaet  fjendtlige  over  for 
hverandre,  og  som  nu  kappedes  om  at  udvise  Pligttroskab. 
Der  var  Tale  om  at  hindre  Insurgenterne  fra  Baden  i  at 
krænke  vor  Neutralitet  og  gaa  over  paa  Schweizer- Grund, 
og  dette  Maal  blev  naaet  med  Lethed.« 

Andre  Flygtninge  vakte  andre  Bekymringer.  Schweiz' s 
Gjæstevenskab  har  skaffet  Landet  den  farlige  Ære  at  huse 
de  besejrede  og  Ofrene  for  de  forskjellige  franske  Revolutio- 
ner. Da  Louis  Napoleon  under  sit  Præsidentskab  og  senere 
som  Kejser  troede  at  maatte  beklage  sig  over  sine  Mod- 
standere, der  nu  paa  deres  Side  havde  søgt  Tilflugt  paa  det 
schweiziske  Territorium,  var  ingen  bedre  end  Dufour  egnet 
til  at  bilægge  denne  Misstemning.  Lejlighedsvis  blev  han 
af  Forbundsraadet  spurgt  til  Eaads  med  Hensyn  til  en  barsk 
Note  fra  den  franske  Minister  og  skrev  derfor  den  13de 
Februar  1852  til  den  franske  Republiks  Præsident :  »Schweiz 
,vil  ærlig  og  fuldstændig  opfylde  alt,  hvad  de  internationale 
Pligter  og  Ønsket  om  et  godt  Naboskab  særlig  paalægger 
et  neutralt  Land;  de  Flygtninge,  som  ved  hemmelige  Ræn- 
ker eller  i  øvrigt  ved  deres  Opførsel  maatte  misbruge  det 
dem  indrømmede  Asyl,  ville  hjemfalde  til  Udvisning  af 
Landet  .  .  .  Kan  man  fordre  mere  af  et  Land,  der  er  saa- 
ledes  situeret  som  Schweiz?  Er  det  muligt,   at  dets  øverste 

Myndigheder  forud  skulde  kunne  forpligte  sig  til  at  udvise 
alle  nærmere  betegnede  Franskmænd,  uden  at  de  selv 
først  maatte  have  at  prøve,  hvad  Motiv  der  var  til  en  saadan 
Handling,  og  om  hine  Flygtninge  ved  deres  Opførsel  paa 
schweizisk  Grund  virkelig  maatte  have  givet  Anledning  til 
en  saa  stræng  Behandling?  Nej,  sikkert  ikke!  det  vilde  være 
det  samme  som  at  give  Afkald  paa  sin  Uafhængighed,  og 
selv  om  Forbundsraadet  skulde  udvise  en  saadan  Svaghed, 
vilde  det  sikkert  blive  fornægtet  af  hele  Nationen.  Heller 
ikke  kan  De  selv  misbillige  en  saa  hæderlig  Pirrelighed; 
det  er  for  Frankrig  den  sikreste  Borgen  for,  at  Schweiz 
under  ingen  Omstændigheder  vil  findes  villig  til  at  indlade 
sig  paa  Planer,  som  med  Krænkelse  af  Landets  Neutralitet 
maatte  have  et  Angreb  paa  deres  Lands  Grænser  for  Øje.«  Ved 
dette  ædle  Brev  lykkedes  det  virkelig  Dufour  at  berolige 
Præsidenten  og  fjærne  enhver  Trusel  om  et  Brud. 

Dufour  vedblev  stadig  at  nære  en  dyb  Hengivenhed 
for  sin  kejserlige  Elev,  og  hans  Brevvexling  med  Napoleon 
IlT.  fortsattes  baade  i  dennes  Velmagtsdage  og  senere  under 
Fangenskabet  paa  Wilhelmshohe.  Omvendt  vedblev  Kejse- 
ren stadig  at  vise  ham  den  oprigtigste  Ærbødighed,  under 
Verdensudstillingen  1855  indbød  han  ham  f.  Ex.  til  at  til- 
bringe forten  Dage  paa  St.  Cloud.  Generalen  foretog 
ogsaa  andre  Rejser  til  Paris,  snart  i  Anledning  af  Bane- 
linien Genf-Lyon,  som  han  viste  sig  meget  virksom  for, 
snart  paa  Grund  af  alvorlige  politiske  Forviklinger.  Det 
sidste  fandt  navnlig  Sted  med  Hensyn  til  Striden  om 
Neuchatel. 

Neuchatel  (Neuenburg)  hørte,  som  bekjendt,  vel  til  det 
schweiziske  P]dsforbund,  men  var  samtidig  et  suverænt 
Fyrstendømme,  der  tilhørte  den  preussiske  Konge,  en  Til- 
stand, der  maatte  føre  til  uløselige  Forviklinger,  og  allerede 
i  1834  havde  Kantonet  derfor  fordret  Tilladelse  til  at  ud- 
træde af  Forbundet  mod  at  bevare  sin  Delagtighed  i  Schweiz's 
Neutralitet,    men  Tagsatzung    forkastede  denne  Anmodning, 

Og  fra  nu  af  stillede  Neuchatel  sig  i  stadig  Opposition  til 
de  større  Kantoners  Politik.  Vi  have  jo  saaledes  oven  for 
set,  *)  at  Neuchatel  vægrede  sig  ved  at  tiltræde  Tagsat- 
zungs  Beslutninger  af  J847  om  Jesuiternes  Udvisning  og 
Sonderbundets  Opløsning,  og  da  Tagsatzung  stod  fast  paa 
sin  Fordring,  at  Neuchatel  skulde  opfylde  sine  Forbunds- 
pligter  og  stille  sit  Kontingent,  nedlagde  Kantonet  en  for- 
melig Protest  herimod  hos  Kongen.  Striden  blev  denne 
Gang  udjævnet  ved  en  Bøde  paa  300,000  Schweizerfrancs, 
som  Kantonet  maatte  udrede  til  Tagsatzung;  men  Begiven- 
hederne i  1848  medførte  snart  et  fuldstændigt  Omslag. 
Den  1ste  Marts  1848  droge  fjorten  Hundrede  Kepublikanere 
under  Folkets  Jubel  ind  i  Neuchatel,  tvang  Regeringen 
til  at  takke  af  og  indsatte  en  provisorisk  Styrelse,  som  fik 
en  demokratisk  Forfatning  vedtagen.  Berliner-Kabinettet 
nøjedes  med  at  protestere  mod  det  forefaldne,  og  en  i 
Aaret  1852  i  London  af  Stormagterne  undertegnet  Protokol 
anerkjendte  endnu  Kongens  Fordringer  paa  Fyrstendømmet; 
dog,  det  havde  sit  Forblivende  ved  den  bestaaende  faktiske 
Tilstand,  og  de  mere  besindige  Royalister  føjede  sig  efter 
Omstændighedernes  Magt;  kun  en  lille  Fraktion,  de  saa 
kaldte  Abstentionister,  holdt  sig  borte  fra  alle  Statens  An- 
liggender og  søgte  vedvarende  at  udvirke  Neuchatels  Løs- 
rivelse fra  Schweiz.  I  Spidsen  for  dette  Parti  stod  navnlig 
Oberst  v,  Pourtalés-Steiger,  som  efter  et  Besøg  i  Berlin 
1856  foranstaltede  en  Revolte,  der  brød  løs  i  »Kongens 
Navn«  Natten  mellem  den  anden  og  tredje  September  samme 
Aar.  Slottet  blev  besat,  og  den  soit-hvide  Fane  hejset,  men 
allerede  den  følgende  Dags  Morgen  trængte  bevæbnede 
Republikanere  ind  i  Slottet  og  fangede  efter  en  kort  Mod- 
stand fra  Royalisternes  Side  Oprørets  Førere.  Denne  Be- 
vægelse gav  Anledning  til  vidtløftige  diplomatiske  Forvik- 
linger, der  truede  med  at  føre  til  Krig;    thi  Preussen    for- 


*)  Se  Side  459. 

drede  først  og  fremmest  Fangernes  Løsladelse,  hvad  Tag- 
satzung  troede  at  maatte  afslaa,  i  det  man  fastholdt,  at  de 
skulde  stilles  for  deres  lovlige  Dommere,  hvorpaa  der  vel 
efter  Dommen  kunde  være  Tale  om  Frigivelse  ved  Benaad- 
ning.  Under  disse  truende  Omstændigheder  greb  Napoleon 
III.  ind  af  egen  Drift,  i  det  han  ved  en  Skrivelse  (Compiégne 
d.  24de  Oktbr.  1856)  til  Dufour  tilbød  Schweiz  sin  gode 
Tjeneste  og  Mægling,  saafremt  man  paa  hans  formelle 
Bøn  vilde  sætte  Fangerne  i  Frihed  og  saaledes  paa  en  vis 
Maade  overlade  Neuchatels  Skæbne  i  hans*  Hænder.  For- 
bundsraadet  besluttede  at  gjøre  Brug  af  Kejserens  vel- 
villige Tilbud,  Dufour  blev  udnævnt  til  extraordinær  Ge- 
sandt ved  det  franske  Hof,  for  at  han  nærmere  kunde  son- 
dere Terrainet,  og  modtoges  af  Napoleon  paa  det  hjærte- 
ligste.  Hans  Sendelse  førte  alligevel  ikke  strax  til 
noget  gunstigt  Resultat ;  thi  Kejseren  erklærede ,  at  han  i 
det  mindste  delvis  maatte  anerkjende  Preussens  Ret  til 
Neuchatel  og  følgelig  venskabelig  tilraade  Schweiz  at  vise 
sig  mindre  ubøjelig  og  give  efter  med  Hensyn  til  Fordrin- 
gen om  Fangernes  Frigivelse;  i  saa  Fald  vilde  han  ogsaa 
lægge  sin  hele  Indflydelse  i  Vægtskaalen,  for  af  den  preussiske 
Konge  at  opnaa  Opgivelsen  af  hans  Suverænitets-Rettig- 
heder over  Neuchatel.  Skjønt  nu  ogsaa  den  franske  Uden- 
rigsminister Grev  Walewski  erklærede,  at  den  franske  Rege- 
ring højst  sandsynlig  vilde  opnaa  denne  Renunciation,  og  at 
han  ikke  vilde  udtale  sig  saaledes,  hvis  han  ikke  havde 
moralsk  Vished  med  Hensyn  til  dette  Punkt,  troede  For- 
bundsraadet  at  maatte  afslaa  Kejserens  Fordring  om  Fan- 
gernes Løsladelse,  da  man  ikke  havde  nogen  officiel  For- 
pligtelse fra  hans  Side  om  Hjælp,  saafremt  dejj  preussiske 
Konge  alligevel  fastholdt  sine  Fordiinger  paa  Neuchatel. 
Dufours  Sendelse  var  altsaa  strandet,  og  Stillingen  i  det 
hele  saa  alvorlig,  at  Forbundet  opstillede  en  Hær  paa  over 
hundrede  Tusende  Mand  langs  Rhinen  for  at  kunne  møde 
et  eventuelt  preussisk  Angreb  med  al  mulig  Kraft. 

En  almindelig  Begejstring  gjorde  sig  nu  gjældende 
over  hele  Landet,  al  Partistrid  forstummede,  talrige  frivillige 
meldte  sig,  saa  at  Hærens  Størrelse  forøgedes  næsten  til 
det  dobbelte,  og  imod  Slutningen  af  December  1856  ud- 
nævnte Forbundsraadet  Dufour  for  tredje  Gang  til  Landets 
Overgeneral;  som  Stabschef  fik  han  Frey-Herosée,  den 
samme  Mand,  der  havde  staaet  ved  hans  Side  1847;  det 
var  i  Sandhed  en  gribende  Ceremoni,  da  Dufour  i  Raadets 
store  Forsamlingssal  aflagde  sin  Embedsed,  medens  Galle- 
rierne vare  trykkende  fulde  af  Tilskuere,  som  i  Forening 
med  Landets  Repræsentanter  begejstret  hilste  den  elskede 
Fører  og  berømte  General.  Knuden  syntes  nu  strammet 
saa  stærkt,  at  man  skulde  tro  en  Katastrofe  nær;  dog  sam- 
tidig havde  Dufour  i  Forening  med  en  anden  af  Kejserens 
gamle  Venner,  Dr.  Kern,  selvfølgelig  med  Forbundsraadets 
Samtykke,  paa  ny  henvendt  sig  til  Napoleon  III,  der  mod- 
tog den  nye  extraordinæ-re  Gesandt  meget  godt,  men  endnu 
fastholdt  den  oprindelige  Betingelse:  »Tiden  iler,  og  naar 
Bestemmelsen  om  de  neuchåtelske  Fangers  Løsladelse  ikke 
træffes  inden  den  13de  Januar,  indestaar  jeg  ikke  mere  for 
noget;«  denne  Dato  var  i  Virkeligheden  den  yderste  Termin, 
som  den  preussiske  Konge  paa  den  franske  Regerings  ind- 
stændige Anmodning  var  gaaet  ind  paa.  Dufour  havde 
ogsaa  truffet  alle  Foranstaltninger  til  ved  et  offensivt  Stød 
at  forsvare  Schaffhausen.  da  der  indløb  en  Telegrafdepeche, 
som  meldte,  at  Forbundsraadet  den  16de  Januar  havde  ved- 
taget at  standse  Proceduren  mod  Fangerne  og  saaledes  op- 
fylde Preussens  Fordring  dog  med  det  Forbehold,  at  de 
skulde  være  hjemfaldne  til  Landsforvisning,  indtil  Kongen 
officielt  opgav  sine  Rettigheder  til  Neuchatel.  Saaledes 
kunde  Spørgsmaalet  allerede  være  bleven  løst  to  Maaneder 
tidligere,  men  Tiden  havde  gjort  sit  til,  at  man  nu 
lyttede  til  Klogskabens  Stemme,  og  muligvis  har  ogsaa 
Dr.  Kern  kunnet  give  yderligere  Oplysninger  om  den  franske 
Regerings  Stilling,  nok  sagt,  det  endelige  Resultat  blev,   at 

Kongen  af  Preussen  mod  Betaling  af ,  en  Million  Francs, 
som  han  oven  i  Kjobet  eftergav,  gav  endeligt  Afkald  paa 
de  omtvistede  Suverænitets-Rettigheder.  Før  den  store 
Schweizerhær  gik  fra  hinanden,  vilde  Dufour  endnu  engang 
inspicere  Tropperne  i  deres  Kvarterer ;  Rejsen  gik  fra  Ztirich 
til  St.  Gallen,  Schaffhausen  og  Basel,  og  overalt  modtog 
han  Beviser  paa  den  inderligste  Hengivenhed ;  »hele  Befolk- 
ningen var  overalt  paa  Benene,  Husene  vare  smykkede  om 
Dagen  og  illuminerede  om  Natten,  Fakkeltog,  Banketter, 
Koncerter,  Taler  fulgte  Slag  paa  Slag  alle  Vegne,  hvor  han 
standsede,  og  Gaderne  vare  saa  opfyldte  af  Mennesker,  at 
Følget  næppe  kunde  komme  frem  til  Vogns.  Overgeneralen 
var  ligesom  en  Legemliggj oreise  af  det  Sindelag,  der  be- 
sjælede hele  Nationen,  et  Sindelag,  som  lagde  sig  for  Dagen 
med  saa  stor  Begejstring,  at  det  sikkert  vil  afgive  et  smukt 
Blad  i  Schweiz's  Historie.  *)« 

Den  italienske  Krig  1«59  nødte  igjen  Schweiz  til  at 
stille  en  Armé  paa  Benene  for  at  opretholde  sin  Neutralitet, 
og  Dufour  blev  for  fjerde  Gang  udnævnt  til  Overgeneral, 
denne  Gang  dog  uden  at  træde  aktivt  op.  Han  var  meget 
optagen  ved  Tanken  om  Schweiz's  »skammelig  udstykkede« 
Sydgrænse,  han  betragtede  Simplonvejeu  som  »en  permanent 
Fare  for  Neutraliteten«  og  klagede  ofte  over  Diplomaterne 
fra  1815,  der  »have  indrettet  det  saaledes,  at  de  altid  have 
den  ene  Fod  inden  for  vore  Grænser  .  .  .  Naar  man  virkelig 
vilde  sætte  os  i  Stand  til  at  forsvare  vor  Neutralitet,  skulde 
man  hverken  have  berøvet  os  Chiavenna  eller  Val  Livino;« 
i  Virkeligheden  ønskede  Generalen  mere  en  saadan  Grænse- 
regulering,  end  han  egentlig  gjorde  sig  Forhaabninger  derom. 
Til  Trods  for  disse  Vanskeligheder  holdt  han  stadig  paa  en 
stræng  Iagttagelse  af  Neutraliteten,  og  hvor  meget  han  end 
i  Handelens  og  den  politiske  Enheds  Interesse  ønskede  An- 
læggelsen af  nye  Veje  —  saaledes  den  af  ham  til  Schweizer- 


*)  D  ufours  egne  Ord. 

Regeringen  stærkt  anbefalede  Axenbergvej,  —  var  han  dog 
lige  saa  bange  for  »en  Modtagelse  af  fremmed  Understøttelse 
til  Gjennemboringen  af  vore  Alper.«  Hvad  der  imidlertid 
mest  opbragte  ham,  var  den  Tvivl,  som  gjentagne  Gange 
kom  til  Orde  i  Turin  og  i  Paris,  om  Schweiz  vilde,  eller 
om  der  var  Rimelighed  for,  at  det  kunde  opretholde  sin  Neu- 
tralitet; denne  Generalens  Harme  gav  sig  ti  Aar  senere 
paa  ny  Luft  i  hans  berømte  Brev  til  Marskalk  Leboeuf. 

Frankrigs  Erhvervelse  af  Savoyen  fremkaldte  en  al- 
mindelig Bevægelse  og  Bekymring  i  Edsforbundet ;  i  Følge 
Traktaterne  betragtede  man  de  tvende  Distrikter  Chablais 
og  Faucigny  som  nydende  godt  af  Schweiz's  evige  Neutralitet, 
og  navnlig  med  Hensyn  til  Genf  nærede  man  stærk  Be- 
kymring i  Anledning  af  Frankrigs  saa  stærkt  voxende 
militære  Magt.  General  Dufour  foretog  derfor  en  ny,  denne 
Gang  frugtesløs,  Rejse  til  Paris,  og  efter  hans  Hjemkomst 
foranstaltedes  en  storartet  Demonstration  mod  de  for- 
modede franske  Annexions-Lyster.  Genf  blev  udset  til  For- 
samlingssted for  Officerer  fra  alle  to  og  tyve  Kantoner, 
i  Avgust  1860  efterkom  næsten  tusende  Officerer  den  ud- 
stedte Indbydelse,  og  Generalen  var  Præsident  for  denne 
lige  saa  smukke  som  patriotiske  Forsamling,  til  hvis  Ære 
der  blev  foranstaltet  prægtige  Fester. 

Et  andet  Kanton,  Ticino,  syntes  ogsaa  truet  ved  det 
grasserende  Annexions-Raseri,  og  i  1861  drog  en  Deputa- 
tion af  Officerer  under  Dufours  Ledelse  over  St.  Gotthard 
og  plantede  Forbundefs  Fane  i  Lugano,  en  Demonstration, 
som  blev  hilset  med  Bes^ejstring  af  Kantonets  Befolkning. 


Hermed  var  Dufours  egentlige,  officielle  Løbebane  afsluttet, 
og  han  overtog  fra  nu  af  ikke  mere  hverken  nogen  militær 
Kommando  eller  nogen  politisk  Sendelse.  Imidlertid  besluttede 
han  sig  i  1863  dog  til  at  modtage  et  Sæde  i  Stænderraadet. 

»Her  var  jeg  Formand  for  flere  Kommissioner  og  Ordfører 
for  den  Kommission,  som  foreslog  at  ratificere  Overens- 
komsten med  Hensyn  til  Dappedalen  og  saaledes  endelig 
ordnede  et  Spergsmaal,  der  havde  været  svævende  i  et  halvt 
Aarhundrede.  Et  ejendommeligt  Træf  vilde,  at  det  første 
Arbejde,  jeg  havde  udført  i  Edsforbundets  Tjeneste,  netop 
var  en  Kekognoscering  af  samme  Dappedal.«  *) 

Ved  denne  Tid  naaede  han  ogsaa  at  fuldende  sit  be- 
rømte Værk,  det  almindelige  Kort  over  Schweiz.  Vi  have 
oven  for  **)  nærmere  omtalt  dette  Arbejde  og  skulle  der- 
for her  kun  tilføje,  at  Forbundsraadet  greb  Lejligheden  til 
at  udtale  sin  varmeste  Tak  for  den  Udholdenhed,  Energi 
og  fremtrædende  Talent,  han  derved  havde  lagt  for  Dagen, 
en  Kos,  som  ogsaa  Fremtiden  med  Stolthed  vilde  gjøre  til 
sin;  denne  officielle  Tak  og  den  Ære,  at  en  Bjærgtind  i 
Mont-Rosa  fik  Navnet :  Pie  Dufour,  var  ham  en  tilstrækkelig 
Belønning  for  hans  Arbejder. 

Samtidig  med  sin  Virksomhed  i  Stænderraadet  var  Du- 
four endnu  tillige  Medlem  af  Genfs  store  Raad,  men  i  Be- 
gyndelsen af  Aaret  1867  begjærede  han  sin  Afsked  af 
Generalstaben,  i  det  han  beskedent  bad  om  Fritagelse  for 
sine  Pligter;  »thi  det  var  paa  Tide,  at  han  gjorde  Plads 
for  andre.« 

I  det  Generalen  saaledes  paa  Grund  af  sin  højt  frem- 
rykkede Alder  trak  sig   tilbage  fra  alle   oifentlige  Embeder 


*)  Dappedalen  er  omtrent  en  dansk  Mil  lang  og  ligger  i  Jura- 
bjærgene  paa  Grænsen  mellem  Frankrig  og  Kanton  Waadt. 
Gjennem  denne  ensomme  Bjærgegn  fører  Bjærgvejen  fra  det 
franske  Grænsefort  Les  Rousses  til  Bex  og  Genf,  og  som  en 
strategisk  Nøgle  var  Dalen  derfor  længe  Gjenstand  for  Tvist 
mellem  de  to  Lande  indtil  1802,  da  den  kom  til  Frankrig  for 
atter  at  falde  tilbage  til  Waadt  1814.  I  Aaret  1848  gjorde 
Frankrig  paa  ny  Fordring  herpaa,  og  Striden  optoges  atter 
1861,  men  bilagdes  ved  Forliget  i  Bern  af  7de  Decbr.  1862, 
som  hidførte  en  endelig  Grænseregulering. 

**)  Se  Side  214—16. 

Og  Tillidshverv,  opgav  han  dog  ikke  de  talrige  Kommis- 
sioner og  videnskabelige  Foreninger,  hvoraf  han  var  Medlem, 
og  ved  hvis  Moder  han  ofte  præsiderede  lige  til  sine  sidste 
Aar,  og  endnu  mindre  forsømte  han  de  Opgaver,  som  til- 
sigtede at  lindre  den  menneskelige  Elendighed.  Saaledes 
havde  t.  Ex.  de  ved  Oversvømmelserne  i  Wallis  (1860) 
vandlidte  og  de  i  Glarus  brandlidte  (1861)  ham  meget  at 
takke  for  paa  Grund  af  den  Kraft  og  Udholdenhed,  hvor- 
med han  ledede  og  styrede  Understøttelses-Komiteerne. 

»I  Slutningen  af  Oktober  1863«  —  hedder  det  videre 
i  hans  Erindringer  —  »blev  der  under  mitP'orsæde  afholdt 
en  international  Kongres,  som  havde  sat  sig  til  Maal  at 
staa  de  paa  Valpladsen  saarede  Krigere  bi  uafhængig  af  den 
regelmæssige  Hjælp,  de  kunde  finde  i  Militær-Ambulancerne. 
Denne  Kongres  havde  vakt  en  almindelig  Deltagelse,  og 
næsten  alle  Evropas  Nationer  vare  repræsenterede  ved  Per-^ 
sonligheder,  der  havde  et  anerkjendt  Navn  med  Hensyn  til" 
Sygeplejen  under  Krigsforhold.  Der  blev  imidlertid  ikke 
fattet  nogen  bindende  Beslutning,  da  det  snarere  var  en 
simpel  Konference  end  en  egentlig  Kongres,  derimod  blev 
der  den  8de  Avgust  1864  aabnet  en  virkelig  Kongres  i 
Genf,  til  hvilken  samtlige  af  Forbundsraadet  indbudte  ev4B 
ropæiske  Stater  havde  sendt  Afsendinge  med  behørige  Fuld- 
magter i  det  Formaal  at  afslutte  en  international  Over- 
enskomst angaaende  Ambulancernes,  Sanitetspersonalets  og 
de  saaredes  Neutralisation.  Ogsaa  denne  Forsamling  viste 
mig  den  Ære  at  udnævne  mig  til  Præsident,  og  Overens- 
komsten blev  afsluttet  den  22de  Avgust  1864.«  Dette 
heldige  Resultat  voldte  Generalen  den  største  Glæde. 

Krigen  1870  medførte  derimod  store  Skuffelser  for  Du- 
four, og  der  tilfaldt  ham  den  smertelige  Opgave  at  lede  de 
Komiteer,  som  dannede  sig  for  at  hjælpe  Ofrene  for  denne 
frygtelige  Kamp.  Yderligere  havde  han  den  Sorg,  at  man 
rejste  den  Beskyldning  mod  Komiteen,  at  den  drev  prote- 
stantisk Propaganda.    »Man  spørger  ikke  en  saaret,  som  man 

tager  op  fra  Slagmarken,  om  han  er  Katholik  eller  Prote- 
stant,« skrev  den  ædle  Olding  i  sin  retfærdige  Harme,  »vi 
have  kun  ét  Formaal,  at  udstrække,  saa  vidt  som  muligt, 
Virkeomraadet  for  den  humane  Forening,  vi  have  grundet, 
og  hvis  Midtpunkt  vi  ere.« 

Det  tilbagetrukne  Liv,  Dufour  førte  i  sine  sidste  Dage, 
søgte  han  at  udfylde  med  nyttig  Virksomhed;  nu  som  tid- 
ligere beskæftigede  han  sig  med  at  lose  mathematiske  Pro- 
blemer og  med  at  give  sine  Døtres  Veninder  Undervisning 
i  Astronomi.  Han  fulgte  med  Opmærksomhed  de  militære 
Begivenheder  i  Evropa  som  i  Amerika,  studerede  de  gamle 
Slagmarker  og  forfattede  talrige  smaa  Afhandlinger  des- 
angaaende  til  Brug  for  sig  og  sine  Venner,  samt  anstillede 
Undersøgelser  vedrørende  Cæsars  Historie,  særlig  med  Hen- 
syn til  Alesia,  hvis  Beliggenhed  han  henlagde  til  Burgund. 
Hans  tilbagetrukne  Liv  hindrede  ham  heller  ikke  i  at  af- 
lægge i^esøg,  foretage  lange  Spasereture  eller  at  modtage 
glimrende  Beviser  paa  fremmede  Suveræners  Højagtelse; 
saaledes  modtog  han  som  Gjæster  i  sit  Hus  baade  Stor- 
hertugen af  Baden  og  Kejseren  af  Brasilien. 

Man  maatte  dog  helst  se  Dufour  i  hans  Hus  og  Have 
ved  Contamines,  omgiven  af  hans  Familie-Kreds,  mellem 
hans  Børn  og  Børnebørn,  Slægtninge  og  talrige  Venner. 
Hans  Levemaade  var  uforanderlig  den  samme.  Hans  Sove- 
værelse var  udstyret  med  en  Simpelhed,  der  hørte  hjemme 
i  en  Lejr;  han  stod  tidlig  op  og  gik  til  Sengs  Klokken  ti, 
hver  Søndag  ved  samme  Tid  gik  han  til  Kirken  i  Eaux- 
Vives,  hvor  han  regelmæssig  indtog  den  samme  Plads.  Den 
største  Del  af  Dagen  tilbragte  han  i  sit  Studereværelse,  hvor 
to,  tre  Tusende  Bind,  opstillede  i  militærisk  Orden,  smykkede 
en  bred  Væg.  Over  for  dem  hang  mærkværdige  Vaaben  og 
nogle  Billeder,  Minder  fra  tidligere  Dage.  I  Skolen  havde 
han  kun  vist  ringe  Smag  for  den  klassiske  Literatur,  nu 
paa  sine  gamle  Dage  følte  han  en  voxende  Lidenskab  for 
samme;    Ciceros  Skrift  om  Alderdommen  var  ham  saaledes 

en  sand  Nydelse.  Blandt  de  franske  Digtere  vare  Moliére, 
Corneille  og  Eacine  hans  Yndlingsforfattere,  dernæst  satte 
han  Pris  paa  Jouy's,  Ducis's  og  Delavignes  Tragedier  samt 
enkelte  samtidiges  Komedier;  den  romantiske  Skole  fandt 
derimod  ingen  Naade  for  hans  Øjne;  sluttelig  havde  han 
ogsaa  fundet  Smag  i  det  garn  mel- franske  Sprog  og  ana- 
lyserede med  Forkj ærlighed  »Chanson  de  Roland.« 

Hans  Selskabssal  var  smykket  med  Malerier,  som  i  sig 
selv  allerede  vare  kostbare  og  derhos  havde  særlig  Affek- 
tionsværdi, deriblandt  tvende  Portraiter  af  Generalen,  det 
ene  af  Hornung,  det  andet  af  Arv  Scheffer.  Her  tilbragte 
han  sine  Aftener,  siddende  i  en  Lænestol,  som  St.  Gallens 
Damer  havde  broderet  til  ham  efter  Sonderbundskrigen,  og 
læste  gjærne  højt  for  sin  Familie  og  sine  Venner.  Hans 
svækkede  Syn  berøvede  ham  i  de  to  sidste  Aar  af  hans 
Liv  denne  Fornøjelse,  ogsaa  hans  tidligere  saa  smukke  Skrift 
vidnede  om,  at  hans  Haand  nu  rystede.  Tabet  af  hans  ene 
Datter  var  et  Slag,  han  ikke  forvandt,  og  i  Foraaret  1875, 
kort  efter  at  han  havde  modtaget  Titlen  af  Ærespræsident 
for  den  geografiske  Kongres,  blev  han  syg. 

Hans  den  I4de  Juli  paafølgende  lette  Død  var  en  Na 
tionalsorg  for  Genf  og  hele  Schweiz,  en  dybt  bevæget  Folke- 
mængde samlede  sig  til  Dufours  Ligfærd,  og  efter  nogle 
Ord,  som  gjaldt  hans  Ros  som  Kristen,  anbefalede  For- 
bundsraadets  Afsending  denne  Patriot  til  alle  Borgeres 
Efterlign else,  og  dybt  bevæget  skiltes  man  fra  den  Grav, 
der  bærer  den  simple  Indskrift: 

G.  H.  DVFOVR- 

